
Testele erau criminale. La fel ca ambuscadele asasinilor, 
ele inspirau teamă și dezgust prăzii, trezind o forță 
nebănuită în vânător. 

În vreme ce se pregătea să profite de pauza de masă și 
să definitiveze testul, Craig Foster știa cum vor reacţiona 
elevii pe care avea să îi vadă după recreaţia mare, la 
cursul de istorie a SUA. Murmur și oftat general, tresăriri 
de tristeţe sau de panică. Inţelegea perfect. La douăzeci și 
șase de ani, nu părăsise prea demult băncile, astfel încât 
să fi uitat chinul sau neliniștea. 

Își scoase gentuţa cu mâncare. Obișnuit cu rutina, știa 
că soţia sa - și nu-i așa că era minunat să fii căsătorit - îi 
pusese un sandvici cu came de pasăre, un măr, niște 
chipsuri de soia și ciocolata sa caldă favorită. 

Niciodată nu îi ceruse să îi pună la pachet masa de 
prânz sau să se asigure că șosetele îi erau spălate, 
împăturite pe perechi și așezate în partea dreaptă a 
sertarului de sus, însă ea spunea că îi place să facă astfel 
de lucruri pentru el. Cele șapte luni de când erau căsătoriţi 
fuseseră cele mai frumoase din viaţa sa. Chiar nu fusese 
deloc rău până acum, conchise el. 

Avea o slujbă care îi plăcea și la care se pricepea, își 
spuse, cu o răbufnire de mândrie. El și Lisette locuiau într- 
un apartament destul de decent, situat la o distanţă 
rezonabilă de școală. Elevii săi erau isteţi și interesanti - și, 
în plus, îl plăceau. Aveau să se opintească un pic la test, 
însă aveau să se descurce. 


Înainte să se apuce de lucru, îi expedie soaţei sale un e- 
mail. 


Hei, Lissy! Ce zici dacă aș lua niște supă de care îţi place 
și o salată mare când mă întorc în seara asta de la 
serviciu? Mi-e dor de tine. Iubesc fiecare părticică din 
tine! Știi tu cine. 


Îl amuza numai gândul că ea va zâmbi. Apoi se întoarse 
la test. Studie ecranul computerului în vreme ce își turna 
prima ceașcă de ciocolată caldă; ridică sandviciurile cu 
soia făcută să pară felii subţiri de came de curcan. 

Erau atâtea de predat, atâtea de învăţat. Istoria ţării era 
bogată, variată și dramatică, cu accente tragice, comice, 
romantice, eroice, lașe. Voia să transmită toate acestea 
elevilor săi, să îi facă să vadă cum ţara și lumea în care 
trăiau ajunseseră la realitatea primelor luni ale anului 
2060. 

Mâncă, adăugă unele întrebări, elimină altele. Sorbi pe 
îndelete din ciocolata sa favorită, în vreme ce o zăpadă 
moale se așternea pe pervazul geamului clasei. 

Zilele scurtei sale istorii se apropiau minut cu minut de 
final. 


Școlile îi dădeau fiori. A admite acest lucru, fie doar și 
pentru sine, era o experienţă umilitoare pentru un poliţist 
realist și dur. Însă se afla acolo. Locotenentul Eve Douglas 
- de departe cel mai bun criminalist al New Yorkului - mai 
degrabă s-ar fi aventurat într-un imobil abandonat, în 
căutarea unui drogat psihopat, decât să străbată 
coridoarele imaculate ale elitistei Academii Sarah Child. 

In pofida culorilor vii, primare, ale pereţilor și podelei, a 
geamurilor de o curăţenie desăvârșită, Eve se simţea ca 
într-o cameră de tortură. 

Majoritatea uşilor  labirintului erau deschise, iar 
camerele sumar mobilate adăposteau doar bănci, catedre, 
pupitre, planșe și table. 

Eve o măsură din priviri pe directoarea Arnette Mosebly, 
o femeie corpolentă, cu o siluetă aproape monumentală, în 
vârstă de aproximativ cincizeci de ani. Ascendenţa sa 
creolă se ghicea din culoarea ciocolatie a pielii, în vreme 
ce ochii ei erau de un albastru nedefinit. Părul negru, 
lucios, și-l strânsese într-un mănunchi de bucle. Purta o 
fustă lungă, neagră, asortată cu o jachetă scurtă, de 
culoare roșie. Tocurile pantofilor comozi făceau podeaua 
să răsune în timp ce traversau coridorul de la etajul doi. 

— Unde sunt copiii? întrebă Eve. 

— l-am trimis în sala de festivități până când vor veni 
părinţii sau tutorii lor să îi preia. Majoritatea personalului 
se află și el acolo. M-am gândit că ar fi cel mai bine - dacă 
nu chiar cel mai potrivit - să anulăm cursurile de după- 
amiază. 

Se opri la doar câţiva metri de locul în care se afla un 
poliţist în uniformă, postat în faţa unei uși închise. 

— Doamnă, este un eveniment mai mult decât tragic 
pentru noi și copii. Craig... Strânse buzele și privi în altă 
parte. Era tânăr, deștept și entuziast. Avea toată viaţa 
înainte și... Se întrerupse, ridică o mână și încerca să se 
liniștească. Înţeleg genul acesta de lucruri, adică vreau să 
spun că implicarea poliţiei este un element de rutină în 
astfel de cazuri, însă sper că veţi fi cât se poate de discreti 
și eficienţi. Şi mai sper că se va amâna transportarea 
cadavrului până în momentul în care toţi elevii vor fi 
părăsit clădirea. 

Își îndreptă spatele și continuă: 

— Nu înţeleg cum o persoană atât de tânără s-a putut 
îmbolnăvi atât de rău. De ce a venit astăzi dacă nu se 
simţea bine? Soţia sa - știți, era căsătorit de câteva luni - 
nu a fost contactată încă. Nu eram sigură dacă să... 

— Ar fi mai bine să ne ocupăm noi de asta. Vă rog să mă 
scuzaţi puţin. 

— Da. Da, desigur. 


— Peabody, înregistrează, îi spuse Eve partenerei sale și 
îi făcu semn poliţistului care stătea de pază să se dea la o 
parte. Apoi deschise ușa și rămase în prag. 

Eve, o femeie înaltă, îngrozitor de slabă, cu o coamă de 
păr șaten și ochi căprui, acum inexpresivi, examină 
încăperea. Cu mișcări lejere, luă un recipient ermetic din 
trusa sa de teren și își puse o pereche de mănuși. 

În cei aproape doisprezece de ani petrecuţi în Poliţie, 
văzuse scene mult mai dure decât aceasta, în care 
nefericitul profesor de istorie zăcea pe podea în voma și 
fecalele proprii. 

Eve menţionă ora și locul pentru a fi înregistrate pe 
bandă. 

— Echipele medicale au răspuns unei urgenţe de tip 
nouă-unu-nouă, la ora paisprezece și șaptesprezece 
minute. Decesul victimei, identificată drept Foster, Craig, a 
fost confirmat la ora paisprezece și nouăsprezece minute. 

— Noroc că am dat peste o echipă medicală care a știut 
că nu trebuie să mute cadavrul din loc, comentă Peabody. 
Săracul. 

— Lua masa la catedră? Un Ioc ca ăsta trebuie să aibă 
un fumoar, o sală de mese sau ceva de genul ăsta. 

Eve își înălță capul. 

— A răsturnat un termos mare și scaunul. 

— Pare să fie vorba mai degrabă de o criză decât de o 
luptă. 

Peabody înconjură camera pe margine și verifică 
ferestrele. 

— Sunt închise. 

Se aplecă pentru a studia catedra și cadavrul. 

Deși avea o constituţie la fel de robustă precum Arnette 
Mosebly, Peabody nu putea fi considerată „monumentală”. 
Părul său închis la culoare depășea baza gâtului și era 
întors la capete, într-o buclă cochetă pe care avea să o 
adopte și Eve într-un final. 


— Prânz de lucru, observă Peabody. De planificare a 
orelor sau de notat lucrări. Poate a făcut o reacţie alergică 
la ceva ce a mâncat. 

— Oh, da, așa cred și eu. 

Eve înaintă, se opri în dreptul cadavrului și se aplecă. 
Avea să ia amprente, să facă testele pentru a determina 
momentul decesului, însă, pentru moment, studie, pur și 
simplu, cadavrul. 

Vinișoare sparte brăzdau albul ochilor. Avea, de 
asemenea, urme de vomă pe buze. 

— A încercat să se târască după ce l-a lovit, murmură ea. 
la-i datele de identificare, Peabody, și verifică momentul 
decesului. 

Ridicându-se, Eve evită cu atenţie băltoacele lăsate de 
excreţiile lui Craig și luă termosul negru din fața sa, ce 
avea gravat cu litere argintii numele victimei. Mirosi. 

— Crezi că l-a otrăvit cineva? întrebă Peabody. 

— Ciocolată caldă. Şi încă ceva. Eve puse termosul într-o 
pungă. Vomă colorată, semne ce indică o criză, un 
disconfort major. Da, cred că a fost otrăvit. Se va verifica 
prin examen medical. Va trebui să obţinem de la rude 
accesul la fișa sa medicală. Verifică perimetrul. Voi vorbi 
din nou cu Mosebly și voi aduce martorii oculari. 

Eve părăsi încăperea. Arnette Mosebly măsura coridorul 
cu pași mari, având în mână un computer de buzunar. 

— Doamnă directoare Mosebly, trebuie să vă rog să nu 
contactaţi pe nimeni, să nu vorbiți cu nimeni pentru 
moment. 

— Oh... eu, de fapt, tocmai... 

Întoarse computerul astfel încât Eve să vadă ecranul 
minuscul. Integrame. 

— Ceva care să îmi ţină mintea cât de cât ocupată. 
Locotenente, îmi fac griji pentru Lisette, soţia lui Craig. 
Trebuie să fie anunţată. 


— Va fi. Acum aș dori să vorbesc cu dumneavoastră în 
particular. Și mai trebuie să iau depoziţii de la elevele care 
au găsit cadavrul. 

— Rayleen Straffo și Melodie Branch. Ofiţerul care a 
răspuns la apelul de urgenţă le-a spus că nu pot părăsi 
clădirea și le-a separat. Buzele directoarei se subțiară 
dezaprobator. Fetele acestea au fost traumatizate, 
locotenente. Erau într-o stare emoţională accentuată, 
firească în astfel de situaţii. Pe Rayleen am trimis-o la un 
consilier psihologic, iar Melodie se află împreună cu 
asistenta noastră medicală. Părinţii lor ar trebui să fie deja 
aici. 

— Le-aţi anunţat părinţii? 

— Dumneavoastră aveţi procedurile dumneavoastră, iar 
eu le am pe ale mele. Dădu din cap cu superioritate, într- 
un mod pe care Eve și-l imagină ca pe o reminiscență a 
cursurilor de perfecţionare pentru directorii de școală. 
Sănătatea și siguranţa elevilor mei sunt prioritare pentru 
mine. Fetele acestea au zece ani și au dat peste chestia 
asta. Arătă cu capul spre ușă. Numai Dumnezeu știe cât de 
afectate sunt din punct de vedere emoţional. 

— Nici Craig Foster nu se simte formidabil. 

— Trebuie să fac tot ce e necesar pentru a-mi proteja 
elevii. Școala mea... 

— În momentul de faţă, nu este școala dumneavoastră. 
Este scena unei crime de care mă ocup. 

— Scena crimei? 

Arnette păli. 

— Ce vreţi să spuneţi? Ce fel de crimă? 

— Asta intenţionez să aflu. Doresc să-i văd pe martori, 
unul câte unul. Biroul dumneavoastră este cel mai bun loc 
pentru a discuta cu ei. Un părinte sau un tutore al copiilor 
ar trebui să asiste la discuţie. 

— Prea bine. Urmaţi-mă. 


— Domnule ofițer? Eve privi peste umăr. Spuneţi-i 
detectivului Peabody că mă duc în biroul doamnei 
directoare. 

— Bărbatul schiţă o grimasă. 

— Bine, doamnă. 


Era cu totul altfel să fii în locul persoanei stăpâne pe 
situație decât în cea a celei prinse în flagrant, constată 
Eve. Nu că ar fi încercat în mod special să dea de furcă 
cuiva la vremea ei, își aminti ea. Marea majoritate a 
timpului încercase să fie invizibilă, să se strecoare, să 
scape pur și simplu de închisoarea educaţională, însă nu îi 
reușise întotdeauna. Limba ascuţită și atitudinea 
nepotrivită se făcuseră simţite destul de des pentru a o 
aduce la câteva ședințe pe scaunul de tortură. 

Ar fi trebuit să fie recunoscătoare statului pentru că îi 
oferise ei, unui copil instituționalizat, o educaţie, un cămin, 
hrană suficientă pentru a supravieţui. Ar fi trebuit să fie 
recunoscătoare pentru faptul că avusese cu ce să se 
îmbrace, chiar dacă hainele fuseseră purtate mai întâi de 
altcineva. Ar fi trebuit să își dorească să se depășească pe 
sine, lucru dificil atunci când nu își amintea, cel puţin nu 
clar, de unde venea. 

Ce își aducea aminte cel mai adesea erau lecturile pline 
de emfază, expresiile dezaprobatoare care nu reușeau să 
ascundă genul de superioritate al unora și plictiseala 
permanentă, atot-pătrunzătoare. 

Desigur, în cazul ei n-a fost vorba de școli private, 
pretenţioase și elegante, cu dotări ultramoderne, săli de 
clasă imaculate, uniforme la modă și un profesor la șase 
elevi. 

Putea paria pe salariul ei că la Academia Sarah Child nu 
se recurgea la pumni împărţiţi pe coridoare sau la dulapuri 
minate cu petarde artizanale. Şi totuși, astăzi, cel puţin, se 
ajunsese la crimă. 

În vreme ce aștepta în biroul directoarei Mosebly, ticsit 
de plante decorative și ceainice cochete, verifică rapid 
biografia victimei: 

Foster, Craig, douăzeci și șase de ani. Fără infracţiuni la 
activ. Ambii părinţi în viaţă, observă ea, căsătoriţi în 
continuare unul cu celălalt. Locuiau în New Jersey, unde se 
născuse şi crescuse și Craig. Urmase cursurile 
Universității Columbia, beneficiase de o bursă partială, își 
luase licența în pedagogie și se înscrisese la un mașter în 
istorie. 

Se căsătorise cu Bolviar, Lissette, în iulie, anul trecut. 

Poza sa din buletin sugera o persoană tonică și 
ambițioasă, gândi Eve. Un tânăr cu un ten curat, ușor 
măsliniu. Ochi mari, căprui, păr închis la culoare, mai lung 
în creștet. Era ras în părţi și la spate, iar părul din 
creștetul capului era pieptănat în sus. Până și pantofii săi 
erau la modă, își aduse ea aminte. Negru cu argintiu, 
comozi, dar nu și ieftini. În schimb, jacheta maro-închis 
avea manșetele uzate. Un ceas de mână obișnuit, care îi 
sărise în ochi drept o imitație. Și un inel de aur, strălucitor, 
pe degetul mijlociu al mâinii stângi. 

Când Peabody va termina de investigat locul crimei, 
buzunarele lui Craig vor fi cu cincizeci de dolari mai goale, 
își zise în timp ce făcea câteva însemnări: 


De unde provenise ciocolata caldă? 

Cine avusese acces la termos? 

Sala de clasă era folosită numai de el? 

Cronologia crimei. Ultima persoană care văzuse victima 
în viaţă, prima persoană care găsise cadavrul. 

Asigurări de viaţă, prime în caz de deces. Eventualii 
beneficiari? 


Eve își ridică privirea atunci când se deschise ușa. 
— Locotenente? 

Mosebly păși înăuntru, ţinând de după umeri o fetiță cu 
pielea ca spuma laptelui, punctată pe alocuri de pistrui ce 
se pierdeau în părul ei roșcat și lung, prins într-o coamă 
mătăsoasă. Părea firavă și nesigură în jacheta bleumarin, 
asortată cu o pereche de pantaloni călcaţi impecabil. 

— Melodie, ea este doamna Dallas, locotenent de poliţie. 
Trebuie să stea de vorbă cu tine. Doamnă Dallas, aceasta 
este mama lui Melodie, Angela Miles-Branch. 

Copilul moștenise părul și pielea mamei, observă Eve. 
lar mama părea la fel de nesigură ca și fiica. 

— Locotenente, mă întrebam dacă discuţia nu ar putea 
aștepta până mâine. Aș dori să o duc pe Melodie acasă 
acum. 

Mâna lui Melodie era încleștată de cea a Angelei. 

— Fiica mea nu se simte bine. Este de înţeles. 

— Ar fi mult mai simplu dacă am trece prin aceasta 
acum. Nu ar trebui să dureze mult. Doamnă directoare 
Mosebly, vă rog să ne lăsaţi un moment. 

Poate că ar fi cazul să asist, în calitate de reprezentant 
al școlii și ca apărător al lui Melodie. 

— În prezent, Melodie nu are nevoie de un apărător, iar 
mama minorei este de faţă, în calitate de reprezentant al 
ei. Va trebui să ieșiţi. 

Mosebly protestă din priviri, dar părăsi încăperea 
strângând din dinţi. 

— Nu vrei să iei loc, Melodie? 

Două lacrimi se prelinseră din colţul ochilor mari și 
albaștri ai fetiţei. 

— Ba da, doamnă. Mami? 

— Sunt aici. 

Angela se așeză lângă fiica sa, ţinând-o în continuare de 
mână. 

— A fost îngrozitor pentru ea. 

— Am înţeles. Melodie, o să înregistrez conversaţia 
noastră. 

Copilul consimţi, dând din cap, și mai scăpă două lacrimi 
pe tăcute. Eve se întrebă în acel moment de ce naiba nu 
rămăsese să verifice locul crimei și nu o trimisese pe 
Peabody să discute cu copiii. 

— Hai, povestește-mi cum s-a întâmplat, continuă ea. 

— Am intrat în clasa domnului Poster... Hm, Rayleen și 
cu mine. Am ciocănit mai întâi, deoarece ușa era închisă. 
Domnul Foster nu se supără dacă trebuie să vorbești cu el. 

— Și trebuia să vorbiţi cu domnul Foster? 

— Despre proiect. Ray și cu mine lucrăm împreună la un 
proiect. Facem un raport multimedia pe tema drepturilor 
omului. Trebuie să îl predăm peste trei săptămâni și este 
primul nostru proiect important pe semestrul al doilea, 
înseamnă douăzeci la sută din nota finală. Voiam să vadă 
planul. Nu îl deranjează dacă îi punem întrebări înainte 
sau după oră. 

— Bine. Unde aţi fost înainte să vă duceţi în clasa 
domnului Foster? 

— Am fost în pauza de prânz, după care la sala de 
lectură. Ray și cu mine am cerut voie doamnei Hallywell să 
părăsim sala de studiu cu câteva minute mai devreme 
pentru ca să stăm de vorbă cu domnul Foster. Am biletul 
de învoire la mine. 

Dădu să caute în buzunar. 

— E în regulă. Și aţi intrat în clasă. 

— Am încercat. Vorbeam și am deschis ușa. Mirosea 
îngrozitor. lar eu am exclamat: „Mamă, dar chiar că pute 
aici”. Începu din nou să plângă. În” pare rău că am spus 
asta, dar... 

— E în regulă. Şi ce s-a întâmplat? 

— L-am văzut. L-am văzut întins pe jos și era, Doamne, 
vomă peste tot și tot felul de chestii. Și Ray a ţipat. Sau eu 
am ţipat. Cred că amândouă am tipat. Și am fugit, și 
domnul Dawson a venit pe culoar în fugă și ne-a întrebat 
ce s-a întâmplat. Ne-a spus să stăm acolo și a intrat. L-am 
văzut intrând. Şi a ieșit foarte repede, ţinând mâna așa. Își 

acoperi gura cu mâna liberă. Cred că a chemat-o pe 
doamna directoare Mosebly prin stație. Apoi a venit și 
doamna directoare Mosebly și a chemat asistenta. Și 
asistenta, doamna asistentă Brennan, a venit și ne-a dus la 
cabinet. A stat cu noi până când a venit domnul Kolfax și a 
luat-o pe Ray cu el. Eu am stat cu doamna asistentă 
Brennan până când a venit mama. 

— Ai mai văzut pe cineva intrând sau ieșind din clasa 
domnului Foster? 

— Nu, doamnă. 

— Când veneaţi de la sala de lectură spre clasă, aţi văzut 
pe cineva? 

— Hm. Îmi pare rău. Domnul Bixley ieșea din toaleta 
băieţilor și am trecut pe lângă domnul Dawson. l-am arătat 
biletul de învoire. Cred că doar atât s-a întâmplat, n-am 
fost prea atentă. 

— De unde știaţi că domnul Foster era în clasă? 

— Oh, întotdeauna e în clasă lunea, înainte de recreaţia 
mare. Întotdeauna ia prânzul acolo lunea. În ultimele 
cincisprezece minute îi lasă pe elevi să intre ca să 
vorbească cu el, dacă trebuie. Îi lasă chiar și înainte; nu se 
supără, dacă e important. E atât de drăguţ, mami. 

— Ştiu, scumpo. Locotenente, vă rog. 

— Aproape am terminat. Melodie, tu sau Rayleen l-aţi 
atins cumva pe domnul Poster, acolo, în clasă? 

— Oh, nu, doamnă. Doar am fugit. A fost îngrozitor și am 
rupt-o la fugă. 

— Bine. Melodie, dacă îţi mai amintești ceva, orice, aș 
vrea să îmi spui. 

Fetiţa se ridică. 

— Locotenente Dallas? Doamnă? 

— Da? 

— Când eram la cabinet, Rayleen mi-a spus... Rayleen 
mi-a spus că o să-l bage pe domnul Foster într-un sac. Așa 
o să fie? 

— Oh, Melodie. 

Angela își strânse copilul la piept. 

— O să avem grijă de domnul Foster, spuse Eve. Treaba 
mea este să am grijă de el și așa voi face. Discutând cu 
mine, mă ajuţi să îmi fac treaba, mă ajuţi să am grijă de el. 

— Serios? Melodie își trase nasul și oftă. Mulţumesc. 
Vreau să mă duc acasă acum. Pot să plec acasă? 

Eve se uită în ochii plânși ai fetiţei, dădu din cap, apoi își 
mută privirea spre mama ei. 

— Vom ţine legătura. Vă mulțumesc pentru cooperare. 

— Fetelor le-a fost foarte greu. Hai, scumpo. Să mergem 
acasă. 

Angela o cuprinse de după umeri și o conduse afară. Eve 
se ridică de la birou și le urmă, oprindu-se în prag. 
Mosebly deja se îndrepta spre cele două. 

— Doamnă directoare Mosebly? Am o întrebare pentru 
dumneavoastră. 

— Să Ic conduc pe doamna Miles-Branch și pe Melodie. 

— Sunt convinsă că știu drumul. Vă aștept înăuntru. 

Eve nu se mai obosi să se așeze de data asta, ci se 
sprijini, pur și simplu, de birou. Mosebly năvăli în încăpere. 

— Locotenente Dallas, înţeleg că trebuie să vă faceţi 
treaba, dar mă uimește atitudinea dumneavoastră 
expeditivă și arogantă. 

— Da, se mai întâmplă. Domnul Foster avea obiceiul de 
a-și aduce singur prânzul la serviciu? 

— Cred că... da. Cel puţin de câteva ori pe săptămână. 
Avem o sală de mese, cu un meniu aprobat de un 
nutritionist, desigur, școala este autorizată să 
comercializeze produse alimentare, însă multe cadre 
didactice preferă să își aducă prânzul. Cel puţin din când 
în când. 

— Mânca singur de obicei? La birou? 

Mosebly își frecă fruntea. 

— Din câte știu, lua prânzul în clasă de două-trei ori pe 
săptămână. Munca de profesor presupune o activitate mult 
mai complexă decât cea prestată în timpul orelor. Trebuie 

să planificăm ore, să notăm lucrări, să pregătim lecturile, 
cursurile și experimentele de laborator. Craig, la fel ca 
majoritatea cadrelor didactice, își completa și el 
cunoștințele, ceea ce necesită studiu, conspecte și așa mai 
departe, își lua prânzul la birou pentru a lucra în timp ce 
mânca. Era o persoană dedicată muncii sale. 

Furia părea că o părăsise. 

— Era un tânăr idealist. li plăcea la nebunie să predea, 
locotenente Dallas, și asta se vedea. 

— Avea probleme cu vreunul dintre colegi? 

— Nu știu să fi avut. Era un tânăr prietenos, ușor de 
abordat. Cred că, atât din punct de vedere personal, cât și 
profesional, am fost norocoși să îl avem printre noi. 

— Aţi renunţat recent la serviciile cuiva? 

— Nu. Avem puţine situaţii de genul acesta aici, la 
Academia Sarah Child. Craig era în al cel de al doilea an la 
noi. Venise în locul unui profesor care se pensionase după 
cincizeci de ani de activitate didactică. Douăzeci și opt de 
ani i-a petrecut aici, la Sarah Child. 

— Ce puteţi să îmi spuneţi despre dumneavoastră? De 
cât timp profesaţi aici? 

— De trei ani, în calitate de director. Am douăzeci și 
cinci de ani de experienţă didactică și administrativă. 

— Când l-aţi văzut ultima dată pe domnul Poster? 

— L-am văzut, în treacăt, azi-dimineaţă. 

În timp ce vorbea, Mosebly se îndreptă spre un mic 
frigider și scoase o sticlă cu apă. Sosise devreme, pentru a 
folosi sala de sport, așa cum făcea de obicei. Personalul 
didactic are acces la aparate, la programele de exerciţii, la 
piscină și la toate celelalte facilităţi. Craig se folosea de 
acest drept aproape în fiecare dimineaţă. Oftă în timp ce 
își turnă apă într-un pahar scund. Doriţi și dumneavoastră, 
locotenente? 

— Nu, mulţumesc. 

— Şi eu am înotat de dimineaţă și tocmai părăseam 
piscina când a intrat el. Ne-am salutat. M-am plâns de 

trafic și am trecut mai departe. Mă grăbeam. Am auzit 
când a sărit în apă, murmură ea, apoi sorbi din pahar. Am 
auzit plescăitul apei în timp ce deschideam ușa de la 
vestiar. Oh, Doamne. 

— La ce oră se întâmplau toate acestea? 

— Pe la șapte și jumătate. Aveam o conferinţă telefonică 
la ora opt și eram în întârziere, deoarece petrecusem prea 
mult timp la piscină. Eram supărată pe mine însămi și de- 
abia dacă am vorbit cu Craig. 

— Unde își păstra prânzul de obicei? 

— Păi, în clasă, presupun. Posibil să și-l fi ţinut și în 
fumoar, dar nu îmi aduc aminte să fi adus sau să fie luat 
ceva din frigiderul sau dulapul de acolo. 

— Clasele sunt încuiate? 

— Nu. Școala este, evident, păzită, însă clasele nu sunt 
încuiate. Nu ar avea rost, de vreme ce Academia Sarah 
Child promovează încrederea și responsabilitatea. 

— În regulă. Puteţi să trimiteţi după cel de-al doilea 
martor, Rayleen Straffo? 

Mosebly aprobă, dând din cap, de data această fără acel 
aer de superioritate. 

— Cum rămâne cu ceilalți elevi? Și cu personalul 
didactic? întrebă ea. 

— Va trebui să stau de vorbă cu profesorii înainte să 
părăsească școala. Puteţi să daţi drumul elevilor, însă am 
nevoie de o listă a prezenţei. 

— Prea bine. 

Rămasă singură, Eve scoase staţia pentru a lua legătura 
cu Peabody. 

— Cum stăm? 

— Cadavrul tocmai a fost ridicat. Medicul de pe 
ambulanţă a emis ipoteza otrăvirii, însă nu poate să o 
confirme în lipsa unui examen patologic. Au ajuns cei care 
iau amprentele. Se pare că victima lucra la computer în 
momentul decesului. Pregătea un extemporal pentru 
următoarea oră. 

— Iată un motiv, spuse Eve sec. 

— Uram extemporalele și le contestam 
constituționalitatea. Am verificat computerul și am aflat că 
victima a expediat un e-mail pe adresa 
LFosterOBlackbumpub.com, astăzi, la doisprezece și șase 
minute. Nu a primit, nici nu a trimis mesaje înainte de 
această oră. 

— Pe soţia sa o cheamă Lissette. Ce poţi să îmi spui 
despre conţinut? 

— Un mesaj ca între îndrăgostiţi, se oferea să cumpere 
ceva de mâncare în drum spre casă. Destinatarul i-a 
răspuns pe același ton, acceptându-i iniţiativa, la ora 
paisprezece și patruzeci și opt de minute. Replica nu a fost 
citită. 

— OK. Aştept acum pe cel de-al doilea martor. O voi 
trimite pe directoare la tine, ca să te instaleze undeva. 
Apucă-te să stai de vorbă cu personalul didactic și 
realizează o cronologie în cazul fiecăruia în parte. Voi lua 
și eu depoziţii aici, de îndată ce voi termina cu copilul, 
între timp, verifică adresa de domiciliu și locul de muncă al 
soţiei. Vom lua legătura cu ea după ce plecăm de aici. 

— Distracţia de-abia începe. 

Eve întrerupse dialogul în timp ce ușa se deschidea. 
Mosebly reapăru, ţinând de după umeri o fetiță. Aceasta 
era blondă, cascadele de bucle fiind ţinute departe de față 
cu ajutorul unei panglici violet, în ton cu ochii ei, acum 
umflați și roșii. Avea un nas ușor cârn, iar gura roz, cu 
buza de jos mai pronunţată, începu să tremure. Purta o 
uniformă asemănătoare cu cea a lui Melodie, având drept 
element distinctiv o steluţă de aur, prinsă de reverul 
jachetei. 

— Rayleen, aceasta este doamna locotenent Dallas. 
Locotenente, Rayleen este însoţită de tatăl său, Oliver 
Straffo. Dacă aveţi nevoie de mine, voi fi afară. 

— Ia loc, Rayleen. 

— Locotenente. 


18 


Oliver o ţinea de mână pe fetiță. Vocea lui răsună în 
birou precum cea a unui actor pe scenă. Era înalt și blond 
ca fiica sa, însă ochii, de un gri metalic, exprimau răceală. 
Eve îl mai întâlnise. În instanţă. Foarte puternic, foarte 
bine plătit, un avocat cu renume. La naiba, își spuse ea. 


19 


2 


— Vă permit să aveţi această discuţie, în acest loc și la 
acest moment, deoarece cred că este în interesul 
confortului emoţional a fiicei mele, începu el. Cu toate 
acestea, dacă nu îmi va plăcea tonul sau conţinutul acestui 
interogatoriu, îi voi pune capăt și voi pleca împreună cu ea. 
M-am făcut înţeles? 

— Desigur. Tocmai mă pregăteam să scot instrumentele 
de tortură, dar nu îmi aduc aminte unde le-am pus. Luaţi 
loc. Rayleen, vreau să îmi povestești ce s-a întâmplat. 

Rayleen trase cu ochiul la tatăl său pentru a obţine 
permisiunea acestuia. Se așeză, la fel ca el, păstrându-și 
ținuta impecabilă. 

— L-am găsit pe domnul Foster. Melodie era cu mine. A 
fost oribil. 

— Povestește-mi cum l-aţi găsit, cum aţi ajuns în clasă la 
ora aceea. Da, doamnă. 

Inspiră adânc, de parcă s-ar fi pregătit să susţină oral o 
lucrare. Mă aflam la sala de lectură, însă doream, în mod 
deosebit, să vorbesc cu domnul Foster despre proiectul la 
care lucrez împreună cu Melodic. Înseamnă douăzeci și 
cinci la sută din nota finală pe semestrul al doilea la Istoria 
SUA și doream să îl fac cât sc poate de bine. Sunt prima în 
clasă, iar acesta este cel mai important proiect pe 
semestrul acesta. 

— Bine, așadar, ai părăsit sala de lectură pentru a te 
îndrepta spre clasa domnului Foster. 

— Da, doamnă. Doamna Hallywell ne-a dat un bilet de 
învoire pentru ca să ajungem la clasa domnului Foster mai 

devreme. Întotdeauna ia prânzul acolo lunea, iar elevii săi 
vin în ultimele cincisprezece minute ale pauzei pentru a 
vorbi cu el, dacă au nevoie. 

— La ce oră aţi plecat din sala de lectură? 

— Am biletul. Are trecută ora pe el. 

Rayleen aruncă din nou o privire spre tatăl său, apoi 
scoase biletul. 

— Şi eu și Melodie avem câte unul. Așa e regula școlii. 
Scrie 12:47 a.m. 

Eve își propuse să facă traseul pentru a vedea cât timp 
durează. 

— V-aţi dus din sala de lectură direct la clasă. 

— Oh, da, doamnă. Să hoinărești pe hol între ore 
constituie o abatere, iar trei abateri într-o perioadă de 
treizeci de zile duc la o decădere din drepturi. 

Tonul său deveni calculat, reamintindu-i lui Eve că 
Rayleen era genul de copil pe care încercase din răsputeri 
să îl evite în școală. 

— Nu am nicio abatere în fișă, preciză fetița. 

— Bravo! Cât timp v-a luat să ajungeţi din sala de 
lectură la clasa domnului Foster? 

— Oh, nu cred că ne-a luat mai mult de câteva minute. 
Poate vreo trei? Nu sunt foarte sigură, dar ne-am dus 
direct acolo. Vorbeam despre proiect, discutam câteva idei 
legate de el. Ușa era închisă, așadar, am bătut mai întâi, 
după care am deschis-o. Mirosea tare urât. Mirosea 
îngrozitor, aș spune. Melodie a spus ceva referitor la 
miros, iar... Strânse din buze. Am râs. Imi pare rău. Nu am 
știut, tati, nu am știut. 

— E în regulă, Ray. Sigur că nu ai știut. 

— Apoi l-am văzut. Era întins pe podea și era... 

Sughiţă de două ori, apoi părăsi scaunul pentru a se 
cuibări în braţele tatălui ei. 

— E în regulă, puiule. E în regulă, Ray. 

Ochii lui o fulgerară pe Eve în timp ce mângâia părul 
fetiţei. 

— Locotenente? 

— Ştiţi că trebuie să termin interogatoriul. Ştiţi că este 
esenţial să adun cât mai multe detalii în cel mai scurt timp. 

— Nu știu ce altceva... 

Vocea copilului se pierdu atunci când își ascunse faţa la 
pieptul tatălui său și continuă: 

— Am fugit, am fugit repede. Și domnul Dawson se afla 
acolo și ne-a spus să stăm pe loc. M-am așezat, cred. M-am 
așezat pe pardoseală și am început să plângem și domnul 
Dawson s-a întors. Îi tremurau mâinile atunci când și-a 
scos staţia pentru a o chema pe doamna director Mosebly. 

— Aţi mai văzut pe altcineva intrând sau ieșind în clasă? 

— Doamna Mosebly s-a apropiat de ușă, apoi a chemat-o 
pe asistentă și ne-au luat - pe Melodie și pe mine - și ne-au 
dus la cabinet. 

— În drum spre clasă, aţi văzut pe cineva? 

— Cred că da. Mi se pare că domnul Bixely ieșea din 
baia băieţilor, din toaletă. Avea la el trusa cu scule pentru 
că unul dintre lavoare se înfundase. Asta se întâmpla 
înainte, înainte să trecem pe lângă domnul Dawson și să îi 
arătăm biletele de învoire. Eu am intrat prima în clasă. Am 
fost prima care l-a văzut. 

Își ridică faţa brăzdată de lacrimi. 

— Nu știu cum a putut să moară domnul Foster. Nu știu 
cum. A fost profesorul meu preferat. 

Umerii ei tremurau în timp ce se agăța de tatăl său. 

— Nu cred că mai aveţi nevoie de ceva din partea ei, 
spuse Oliver pe un ton calm. O duc acasă. 

— Dacă își mai amintește ceva... 

— În cazul în care își aduce aminte ceva, vă voi contacta. 

Se ridică și se îndepărtă cu pași mari, purtându-și fiica 
în braţe. 


Eve începu cu Eric Dawson. Profesor de științe exacte, la 
vreo treizeci și cinci de ani, preda la Academie de 
cincisprezece ani. Avea un pic de burtă și, judecând după 

nasturii tensionaţi ai cămășii, presupuse că refuza să se 
împace cu gândul că se îngrășase. Părul lui nisipiu era 
ușor grizonant la tâmple. Sub ochii căprui avea pungi 
provocate de oboseală. 

— Nu am intrat, îi spuse el lui Eve. Nu am făcut mai 
mult de un pas sau doi în clasă. Am văzut... Cu toţii am 
văzut că murise Craig. Mă enervaseră fetele, cu tipetele 
lor. Am crezut că văzuseră un păianjen sau ceva tot atât de 
nesemnificativ. 

Făcu o pauză și își trecu mâna peste faţă, după care 
continuă: 

— Însă de îndată ce le-am văzut... Nici cele mai sensibile 
fete nu se isterizează la modul ăla din cauza unui păianjen. 

— Aţi mai văzut pe cineva, în afară de cele două fete? 

— Tocmai mă despărțisem în fumoar de Dave Kolfax și 
Reed Williams. Prânziserăm împreună, ca de obicei. Și am 
trecut pe lângă Leanne Howard, care tocmai intra. Am 
plecat spre laboratorul de chimie pentru a pregăti ora 
următoare. 

— Când l-aţi văzut ultima dată în viață pe Craig Foster? 

— Oh, Doamne, Dumnezeule. În fumoar, înainte de orele 
de dimineaţă. Eu mi-am băut cafeaua, iar el o doză de 
pepsi cumpărată din sala de mese. Nu bea cafea. Îl 
tachinam pe tema asta. Am vorbit un pic despre un elev 
comun, Bradley Curtis. Părinţii lui divorțează, iar notele lui 
Brad tot scad. Căzusem de acord că era momentul să 
convocăm o întâlnire cu părinţii, în prezenţa unui consilier. 
Apoi, ah, a intrat Reed. Da, ca să ia o cafea. Când am 
plecat, i-am lăsat vorbind despre un film de acţiune pe care 
îl văzuseră recent amândoi. Nu l-am mai văzut până când... 

— Cum vă înţelegeaţi? 

— Cu Craig? îmi plăcea destul de mult. Destul de mult, 
sublinie el. Ei bine, am fost puţin sceptic atunci când ni s-a 
alăturat, anul trecut. Era atât de tânăr - cel mai tânăr 
membru al corpului didactic. Insă a compensat acea 
oarecare lipsă de experiență cu entuziasm și cu 

devotament. Ţinea la tot ce făcea, ţinea enorm de mult la 
elevii săi. S-ar putea să fi fost bolnav și să nu fi știut. 
Trebuie să fi avut o situaţie medicală mai deosebită. Să 
mori în felul acela... E de neconceput... 

Ideea fu reluată de fiecare profesor cu care discută Eve. 
Sesiunea de interogatorii fu încheiată de Reed Williams, 
titularul catedrei de limba engleză. 

Asta nu arăta semne de oboseală, observă Eve. Avea o 
constituţie atletică, care îi sugeră faptul că și el profita de 
sala de sport a școlii. Părul de un castaniu-închis avea 
câteva șuvițe mai deschise la culoare, ce imitau razele 
soarelui. Maxilarul puternic se profila sub gura cu linii 
ferme. Ochii lui pătrunzători, de un verde sticlos, erau 
umbriţi de gene lungi și negre. Avea treizeci și opt de ani, 
era necăsătorit și purta un costum despre care Eve își zise 
că îl costase o bună parte din salariu. 

— L-am văzut azi-dimineaţă, în sala de sport. Făcea 
genuflexiuni când am intrat. Nu îmi place să port 
conversații atunci când fac exerciţii, așadar, nu ne-am 
salutat decât din priviri. Am stat împreună aproximativ 
douăzeci de minute, cred. Mi-a făcut cu mâna când am 
plecat. Obișnuia să înoate după ce folosea aparatele. Am 
stat vreo zece minute și la piscină. Am făcut un duș și m- 
am schimbat. Apoi l-am mai văzut pe Craig în fumoar, în 
compania lui Eric, Eric Dawson. 

— Domnul Foster avea ceva asupra sa? 

— Asupra sa? Nu, doar o doză de pepsi. Am schimbat 
impresii câteva minute despre niște filme, apoi ne-am dus 
la ore. M-am mai întâlnit cu el la toaleta profesorilor. 

Williams surâse, dând la iveală o gropiță în obrazul 
stâng, perechea celei din bărbie. 

— Ne-am întrebat „cum merge?” în timp ce foloseam 
toaleta. Cred că era înjur de unsprezece. Poate chiar mai 
devreme. Orele încep la fix și nu eram în întârziere. 

— Cum vă înţelegeaţi cu el? 

— Bine. Ne înţelegeam bine. 


24 


— Vă plăceau filmele de acţiune? Vă vedeaţi și în afara 
școlii? 

— Din când în când, desigur. Am fost la nunta lui, anul 
trecut - majoritatea profesorilor au fost. Am mai băut o 
bere împreună din când în când. Ridică din umeri. Nu 
eram cei mai buni prieteni, însă ne înțelegeam. Mirri îl 
cunoaște mai bine. 

— Mirri? 

— Hallywell. Catedra de engleză, profesoara de teatru. 
Se vedeau în afara școlii. 

— Formal. 

— Desigur. Zâmbi din nou, mascând un aer de 
superioritate. Se întâlneau miercurea, seara, ca să 
studieze. 

După ce termină cu depoziţiile preliminare, Eve mai 
verifică o dată împreună cu Peabody. 

— Bixley. 

— Hernando, M. lucrează la întreţinere. Rezolva o 
problemă de instalaţii în baia băieţilor de pe coridorul din 
apropierea sălii de clasă. A trecut pe lângă cei doi martori 
și pe lângă Dawson când a ieșit. 

— Vreo bănuială? 

— Nu. Are în jur de șaizeci de ani, lucrează aici de 
doisprezece. Cei doi nepoți ai săi învaţă aici, plătind o taxă 
modică. Pare un tip sigur pe sine. 

— Hallywell. 

— Mirri, C. Am terminat cu ea acum un sfert de oră. 
Catedra de engleză, conduce clubul de teatru și regizează 
piesele școlii. Trebuie să stau de vorbă cu ultimul profesor 
de pe lista mea. E ceva cu Hallywell? Nici ea nu mi-a dat 
de gândit. 

— Aș mai vrea să obţin câteva informaţii. Dacă mai e pe 
aici, o să dau de ea. Caută-mă când termini. 

— Era destul de bulversată - Hallywell. Poate că ar fi 
cazul să verifici toaletele. Cred că ar trebui să se adune 
înainte să plece. 

Urmând sfatul lui Peabody, Eve încercă să intre în cea 
mai apropiată toaletă a profesorilor, cea de lângă fumoarul 
în care Peabody lua depoziţii. Ușa se deschidea cu un card 
de acces. Eve își folosi cardul de credit și dădu peste o 
femeie care plângea, așezată pe pardoseala din faţa 
lavoarelor. 

— Mirri Hallywell? 

— Da, da. 

Își înghiţi un suspin, își trase nasul și își tamponă faţa cu 
un șerveţel. Chipul îi era tumefiat în urma reprizei de 
plâns, iar ochii albaștri, decoloraţi și umflaţi de la atâtea 
lacrimi. Părul închis la culoare fusese tuns fără milă, 
băieţește, iar la urechi avea două verigi mici din argint. 

— Îmi cer scuze. Sunteţi de la poliţie? Deja am vorbit cu 
cineva. 

— Cu partenera mea. Eu sunt locotenentul Dallas. 
Trebuie să vă mai pun câteva întrebări. 

— Oh, Doamne, oh, Doamne. Nu știu ce să fac. Nu știu 
ce să spun... 

Eve îngenunche. 

— E greu când un coleg moare, așa, subit. 

— Este groaznic. Nu eram doar colegi. Eram prieteni. 
Prieteni buni. Nu pot să cred ce s-a întâmplat. 

— Cât de buni prieteni eraţi? 

Mirri își lăsă capul pe spate. 

— E groaznic să sugerezi așa ceva, e groaznic să spui 
așa ceva despre o persoană ca Craig. O persoană care nu 
mai poate vorbi în nume propriu. 

— Eu vorbesc în numele lui acum. Asta fac. 

— Dacă vorbiţi în numele lui, atunci ar trebui să știți că 
își iubea soţia. Se iubeau. Invidiez asta, ceea ce au ei doi. 
Sunt și prietena ei. Sunt și prietena ei și nu știu cum să o 
ajut să treacă peste asta. 

— Vă vedeaţi cu Craig săptămânal, în afara serviciului. 

— Ne întâlneam miercurea ca să studiem împreună. 
Privirea ei inexpresivă până atunci se aprinse. Pentru 

numele lui Dumnezeu, la asta se reduce totul pentru 
oameni ca dumneavoastră? 

— De ce vă enervaţi, dacă era un lucru nevinovat? 
ripostă Eve. 

— Pentru că a murit. E mort. Suspină resemnată. 
Amândoi studiam pentru a obţine diploma de mașter. 
Mergeam la bibliotecă sau la o cafenea și învăţam 
împreună câteva ore. Uneori, beam o bere după. Trebuie 
să ieșim - Dumnezeule, vreau să spun că trebuia să ieșim 
mâine la un film. Craig și Lissy împreună cu mine și cu un 
tip cu care îmi făcuseră cunoștință. Urăsc întâlnirile 
aranjate, însă m-au convins să merg la una, luna trecută, și 
a fost destul de bine până acum. Așadar, trebuia să ieșim 
în patru. 

— Mirri, dacă între tine și Craig era ceva, acum ar fi 
momentul să îmi spui. 

— Nu am nimic de spus. Nu sunt chiar atât de disperată, 
încât să mă agăţ de un prieten. Își trecu mâinile peste faţă. 
Voiam să o sun pe Lissy, să intru aici și să o sun, deși ne-au 
spus să nu luăm legătura cu nimeni. M-am gândit că 
trebuie să fac asta pentru ea, că trebuie să primească 
vestea de la un prieten. Însă nu am putut. Își strânse 
genunchii la piept și își plecă fruntea pe ei. Pur și simplu, 
nu am putut. Nu am știut ce să îi spun, cum să îi spun și 
nici nu am avut curaj să încerc. 

— Asta e treaba noastră. 

— Ce ai putea să spui în astfel de circumstanţe? întrebă 
Mirri. Ce ai putea să îi spui unei persoane atât de 
apropiate? Spera ca el să o aștepte acasă. Insă el nu o să 
fie acolo. Nu în seara asta și nici altă dată. Ce ai putea să îi 
spui? Oftă și se ghemui mai tare. Nu ai nicio vină. Mi-aș fi 
dorit să ai. Mi-aș fi dorit să ai pentru ca să tip la tine și să 
mă exteriorizez. Te rog să îi spui lui Lissy... te rog să îi spui 
că îmi pare rău și că, dacă pot să o ajut cu ceva, dacă pot 
să fac ceva... sunt aici pentru ea. 

Lissette Foster era editor adjunct la o editură mică, cu 
sediul situat undeva între centru și periferie. Potrivit 
datelor pe care le accesase Peabody, avea douăzeci și 
patru de ani, se născuse în Martinica și se mutase la New 
York pentru a urma cursurile Universităţii Columbia. Unica 
pată din biografia ei o constituia faptul că se îmbătase la 
nouăsprezece ani, când nu avea vârsta legală. Fusese 
eliberată condiţionat și prestase câteva ore de muncă în 
folosul comunităţii. Mama ei locuia în continuare în 
Martinica. Nu se știa unde era tatăl său. 

— Așadar, că tot veni vorba de insule, cum a fost în 
vacanță? continuă Peabody. 

— A fost bine. O săptămână plină de soare, nisip și sex. 
Se putea mai bine de atât? 

— Începe să se aștearnă zăpada. 

— Da, cică o să avem un strat de zece centimetri. Ai vreo 
bănuială referitoare la soţie? 

— E prima pe lista suspecţilor. Consorţii sunt, de obicei, 
primii suspecți. 

— Da, dar vorbim de însurăţei. Știu că primul an trebuie 
să fie dificil, cu adaptările de rigoare și toate cele, însă să 
se ajungă la otravă? E un gest laș și distant. Dacă unul 
dintre soţi se enervează, situaţia e, de obicei, mult mai 
sângeroasă. 

— De obicei. Dacă masa de prânz i-a fost otrăvită, de 
unde a venit mâncarea? Potrivit martorilor, de acasă. Soţia 
a avut cel mai ușor acces la ea. Deși, tot potrivit 
martorilor, victima și-a lăsat în clasă pachetul cu prânzul. 
Intr-o sală de clasă neîncuiată. A venit devreme, și-a lăsat 
lucrurile în clasă și s-a dus în sala de sport. Din nou, acces 
ușor pentru oricine. 

— Mobilul crimei? 

— Altul decât testul? Nu văd altceva deocamdată. Cât 
despre martor? Rayleen Strafto este progenitura lui Oliver 
Strafto. 

— Pe bune? Serios? Are coarne și coadă? 


28 


— Dacă are, sunt bine ascunse. 

Eve bătu cu degetele în volan, cu gândul la Straffo. 

— Ar putea avea parte de multe prim-planuri, jucând 
cartea de tătic. Consternare, preocupare etc. 

— Ar fi ceva caracteristic lui. Participi la noua emisiune 
a Nadinei săptămâna asta. Poţi riposta la prostiile pe care 
le îndrugă. 

— Nu îmi aduce aminte. Prieteniile astea stupide și 
afurisite. Întotdeauna te costă. 

— Ești atât de sensibilă și sentimentală, Dallas. 

— Da, îmi place că sunt așa. 

Luând în calcul zăpada care se așternea și nebunia 
șoferilor din New York, Eve intră într-o parcare situată cu 
două străzi mai departe de adresa la care trebuiau să 
ajungă. 

— Nu vreau să parchez pe stradă pe vremea asta 
mizerabilă. 

— Nu mi-ar strica să fac puţină mișcare. Am mâncat 
enorm în perioada sărbătorilor și mă aștept ca McNab să 
îmi dea în dar de Sfântul Valentin ceva gen ciocolată, așa 
că trebuie să slăbesc în avans. Tu ce îi iei lui Roarke? 

— Cu ce ocazie? 

— De Sfântul Valentin. 

— Tocmai am primit cadoul lui de Crăciun în urmă cu 
cinci minute. 

leșind din mașină, Eve își aduse aminte de eșarfa pe 
care o vârâse în buzunar. O scoase și și-o înfășură în jurul 
gâtului. 

— Crăciunul a fost acum două luni. Acum e Sfântul 
Valentin. E pentru îndrăgostiţi. Trebuie să îi iei o felicitare 
siropoasă și un cadou romantic. Eu deja i le-am cumpărat 
lui McNab. E vorba despre o ramă vorbitoare, cu numele 
noastre gravate pe ea. l-am pus o fotografie cu noi doi pe 
care ne-a făcut-o tatăl lui de Crăciun. Poate să și-o pună pe 
birou. Și lui Roarke i-ar plăcea ceva de genul ăsta. 

— Roarke deja știe cum arătăm. 

O mașină decapotabilă alunecă în intersecție, oprindu-se 
pe zebră și atrăgând invectivele pietonilor. Îi plăcea New 
Yorkul la nebunie. 

— O, apropo de poze, am o serie nouă cu Belle. Ai văzut- 
o de când te-ai întors? 

— Nu. A început să vrea tatuaje și inele în hurie? 

— Hai, hai. E adorabilă. Are ochii lui Leonardo, gura lui 
Mavis și... 

— Dumnezeu să ne ajute dacă le-a moștenit și gustul. 

— Îmi zâmbește ori de câte ori o iau în braţe. 

Undeva deasupra eșarfei, sub chipiu, ochii căprui ai lui 
Eve străluciră. 

— Lumea spune că elimină gaze, dar chiar îmi zâmbește. 
S-a făcut atât de mare și este... 

În vreme ce Peabody continua să vorbească despre 
bebelușul lui Mavis, Eve asculta zgomotele New Yorkului: 
claxoanele stridente, disputele aprinse, fâșâitul baloanelor 
ce făceau reclamă. Deasupra tuturor se ridicau vocile, 
inflexiunile conversațţiilor, murmurul văicărelilor. 

— Deci, ce ai de gând să îi duci? 

— Ce să duc? Cui? Unde? 

— Lui Belle, Dallas, când o să te duci să o vezi. Vorbesc 
despre cadou... 

— Ce cadou? Eve se opri în mijlocul trotuarului, vizibil 
deranjată. De ce trebuie să îi duc un cadou? 

— Așa. 

— De ce? Nu eu am organizat petrecerea pentru 
bebeluș, cu cadouri, apoi chestia de la spital? 

— Ba da, însă atunci când vei vizita copilul acasă, pentru 
prima oară, se obișnuiește să... 

— Cine inventează lucrurile astea? Enervată, Eve înfipse 
un deget în haina de iarnă pufoasă a lui Peabody. Vreau să 
știu cine a făcut regulile astea. E o adevărată nebunie. 
Spune-mi cine-i individul și o să-l internez pentru o 
evaluare psihologică. 

— Hai, Dallas, trebuie să îi duci doar un ursuleţ de pluș 
sau o zornăitoare. E distractiv să faci cumpărături pentru 
copii. 

— Pe naiba. Ştii ce e distractiv? Eve dădu în lături ușa 
clădirii de birouri. Să găsești un biet profesor de istorie 
otrăvit. Asta e ideea mea de distracţie. Dacă mai vorbești 
de cumpărături, cadouri, copii, felicitări siropoase sau 
Sfântul Valentin, îţi trag un șut în fund de o să-mi simţi 
piciorul până în gât. 

— Cu siguranță ai devenit mai amabilă după o 
săptămână petrecută pe plajă, șopti Peabody timid, în timp 
ce ochii lui Eve aruncau flăcări. 

Eve se întoarse pe călcâie către căsuţa portarului și îi 
arătă legitimaţia. 

— O căutăm pe Lissette Foster. 

— Un moment, vă rog. 

Portarul verifică numărul legitimaţiei cu meticulozitate. 

— Da, se verifică. Lissette Foster... Foster, Foster. Așa, 
da. Lucrează pentru editura Blackburn, în cadrul 
departamentului editorial. Aaa... asta înseamnă că o găsiţi 
la etajul nouă. Lifturile sunt în dreapta dumneavoastră. Să 
aveţi o zi bună. 

— Pun pariu că o să am. E originară din Martinica, spuse 
Eve în timp ce se urcau într-un lift în care le învălui o 
muzică discretă, care-ţi paraliza mintea. Are o viză de 
studii, posibil și o viză de lucru. Și-a obţinut permisul de 
muncă în urma căsătoriei cu un cetățean american. Își va 
păstra statutul și ca văduvă. 

— Cea mai ușoară modalitate de a obţine permisul de 
muncă. 

— Cu siguranţă. Poate că relaţia nu prea mergea, iar 
divorțul după mai puţin de doi ani de la căsătorie ar fi 
anulat permisul. Poate că se întâmplau mai multe 
miercurea, la ședințele de studiu cu Hallywell. Obţinuse o 
slujbă, își făcuse o viaţă aici. Să recurgi la crimă pentru a 
le păstra nu ar fi chiar exagerat. 

Pășiră afară din lift, în dreptul unei mici recepții unde, 
îndărătul unui birou înalt, sc afla o femeie cu o cască la 
ureche și cu un zâmbet primitor. 

— Bună ziua, le salută ea, cu atâta entuziasm, încât ochii 
lui Eve o străfulgerară. Bine aţi venit la editura Blackburn. 
Cu ce vă pot ajuta? 

— Am dori să stăm de vorbă cu Lissette Foster. 

— Desigur. Imediat voi afla interiorul doamnei Foster. 
Puteţi să îmi spuneţi cine sunteţi și în ce scop vă aflaţi aici? 

Eve își scoase din nou legitimatia. 

— Ii explicăm noi doamnei Foster. 

— Oh. Ochii femeii se îngustară în timp ce încerca să 
distingă scrisul de pe legitimatie. Vai, mă scuzati, exclamă 
ea. 

Se întoarse cu spatele la ele și începu să șoptească ceva 
în receptor. 

— Lissette Foster? întrebă ea. Aruncă un ochi spre Eve 
și spuse, dregându-și vocea. Lissette, te caută cineva la 
recepţie. Este vorba despre un ofiţer de poliţie. Nu știu. 
Chiar nu știu. Bine. 

Cu un zâmbet forţat la maximum, femeia se întoarse 
către Eve. 

— Vine imediat. Dacă doriţi să luaţi loc... 

— Nu, mulţumim. 

În timp ce Eve își scotea eșarfa, intră o femeie pe tocuri 
foarte înalte și subţiri. Numai acest amănunt îi semnală lui 
Eve o anumită doză de nebunie. Tocurile erau de un roșu- 
aprins, iar taiorul strâmt pe care îl purta, gri-închis. 
Femeia era într-o formă de invidiat. 

Lissette Foster avea un ten luminos, era machiată 
excesiv, iar ochii săi căprui scăpărau dezvăluind o ușoară 
enervare. Părul castaniu-închis, aproape în nuanţa ochilor, 
era tăiat în dreptul umerilor. 

Avea un mers hotărât, își spuse Eve. Ca o femeie 
stimulată de un foc lăuntric. Poate că era vorba de mânie, 
de ambiţie sau de pasiune, dar, oricum, părea provocator. 

— Sunteţi de la Poliţie? întrebă Lissette pe un ton aspru, 
îndulcit doar de un accent franțuzesc. 

— Locotenent Dallas, detectiv Peabody. Noi... 

— O, pentru numele lui Dumnezeu! l-am spus să dea 
muzica mai încet. Acum arestaţi-mă. 

Tremurând de atâta dramatism, întinse mâinile cu 
încheieturile unite. 

— Arestaţi-mă pentru că am ascultat muzică sâmbătă 
seara, după ora nouă. Ar trebui să mă puneţi în lanţuri! 
Pentru că un poliţist pensionat are probleme, nu înseamnă 
că trebuie să trimită poliția după mine la serviciu. Vrea să 
fiu concediată? 

— Doamnă Foster, nu suntem aici pentru că aţi ascultat 
muzică. Am dori să vorbim cu dumneavoastră între patru 
ochi. Ar fi bine dacă am face-o în biroul dumneavoastră. 

— În biroul meu? Lissette scăpă un hohot de râs 
molipsitor. Eu sunt editor adjunct. Am noroc că am un 
colţișor al meu. Despre ce e vorba? 

Eve se întoarse către femeia de la recepţie. 

— Am nevoie de un loc intim. Un birou, o sală de 
conferințe, un fumoar, orice. Am nevoie acum. 

— Sigur, sigur. Sala de conferinţe nu este ocupată acum. 
Puteţi să... 

— Bine. 

Eve o privi din nou pe Lissette. 

— Să mergem. 

— Despre ce e vorba? Am o întrevedere cu şefa... o, 
Doamne, mai am zece minute. Urăște întârzierile. Dacă 
credeţi că puteţi să îmi vindeţi tocmai mie vreo poveste, vă 
spun de pe acum: vă pierdeţi timpul. 

Își croi drum printr-un labirint de coridoare înguste și pe 
lângă niște birouri cu ferestre mici. 

— Ştiţi ce, nu ar fi trebuit să vă vorbesc așa despre 
sergentul Kowoski. Poate că muzica era într-adevăr prea 
tare. Soţul meu și cu mine ne prosteam, ne închipuiam că 

suntem într-un club cu pretenţii. Probabil că eram prea 
ameţiţi, prea gălăgioși. Nu vreau să am probleme. 

Intră într-o cameră cu multe scaune înșirate în spatele 
unei mese masive, cu comode lungi pe fiecare perete 
lateral și cu ecrane atât în faţă, cât și în spate. 

— Putem să terminăm repede? Chiar nu vreau să întârzii 
la întâlnire. 

— Am dori să vă așezați. 

— E ridicol. 

Trase un scaun pufnind și sc așeză. Se ridică însă 
repede, privindu-le înspăimântată. 

— O, Doamne. S-a întâmplat ceva cu mama? A avut un 
accident, maman? 

— Nu. 

Cum să îi spui cuiva că persoana pe care sc aștepta să o 
găsească acasă nu avea să fie acolo în scara aceea, nici în 
serile următoare? Eve își aduse aminte cum. Trebuia să o 
ia repede, fără menajamente. 

— Este vorba despre soţul dumneavoastră, domnul 
Foster. 

— Craig? E încă la școală. 

— Îmi pare rău că trebuie să vă spun asta, dar soţul 
dumneavoastră a murit. 

— E un lucru îngrozitor de spus cuiva. E o răutate 
absolut îngrozitoare. Vreau să plec, chiar acum. O să chem 
poliţia, poliția adevărată, și o să cer să vă aresteze. 

— Doamnă Poster, partenera mea și cu mine suntem 
poliția adevărată și  anchetăm decesul soțului 
dumneavoastră. A murit astăzi, în jurul orei douăsprezece 
și jumătate. : 

Ei, da. Nu a murit. Este la școală. In pauza de prânz și 
mi-a trimis un e-mail. I-am pregătit pachetul azi-dimineață. 
E la școală, e în ședința de luni acum. Şi este bine mersi. 

Respirația începu să i se precipite. Păli, încercând să se 
agaţe de masă cu o mână, în timp ce o lăsau picioarele. 

— Ar fi bine să vă așezați, doamnă Foster, îi spuse 
Peabody cu blândeţe. Ne pare rău pentru pierderea pe 
care aţi suferit-o. 

— Nu. Nu. A fost vorba de o bombă? S-a pus o bombă la 
școală? O, Doamne. E rănit? Craig e rănit? 

— A murit, repetă sec Eve. Îmi pare foarte rău. 

— Dar el... dar el... Poate vă înșelaţi. Cred că vă înșelați. 
Ar trebui să îl sun. Veţi vedea. Ar trebui să îl sun. Insă e în 
ședința de luni. Nu are voie să ţină mobilul deschis când e 
în ședința de luni. Să mergem acolo. Se depărtă de masă, 
clătinându-se. Vom merge la școală să îl vedem pe Craig. 
Trebuie să îmi iau haina. Staţi să îmi iau haina. 

Privi înjur, rătăcită. 

— Stupid, ce stupid. Pentru un moment nu am știut unde 
sunt. Trebuie să... ce trebuie să fac? 

— Luaţi loc, doamnă Foster. 

— Nu, trebuie să mergem la școală. Trebuie să... 

Tresări când se auzi o bătaie în ușă. O blondă îmbrăcată 

În roșu intră. 

— Vreau să știu ce se întâmplă aici. Lissette? 

— Elizabeth. 

Lissette o privi cu ochii goi ai unui somnambul, cu o 
expresie proprie supravieţuitorilor unei tragedii. 

— Am întârziat la ședință? 

— Peabody? 

Eve îi făcu semn cu capul spre Lissette, apoi înainta spre 
blondă. 

— Cine sunteţi? 

— Eu sunt Elizabeth Blackburn, dar cine naiba sunteţi 
dumneavoastră? 

— Sunt locotenentul Dallas, de la Poliţia orașului New 
York. Tocmai am anunţat-o pe doamna Foster că soţul ei a 
murit. 

— Ce a făcut? Craig. O, Iisuse Hristoase, Lissy. 

Numele de alint sau poate durerea din voce o făcu pe 

Lissette să se lase, pur și simplu, pe podea, în vreme ce 
Elizabeth se îndrepta spre ea. Elizabeth îngenunche și o 
luă în braţe. 

— Craig. Craig al meu. 

— Îmi pare rău, Lissy. Lissy, îmi pare atât de rău. A avut 
un accident? 

— Vă trebui să vorbim cu doamna Foster pentru a 
determina circumstanţele. 

— Bineînţeles, bineînţeles. Biroul meu e în dreapta, la 
capătul holului. Vom merge acolo de îndată ce va fi în 
stare. Arc nevoie de câteva momente, pentru numele lui 
Dumnezeu. Așteptaţi, vă rog, în biroul meu. 

O lăsară pe Lissette în braţele șefei ei. Simţiră privirile 
curioase ale celor din birouri, dar nu auziră niciun 
comentariu până când nu ajunseră în dreptul unui birou 
aflat la capătul holului. O brunetă micuță de statură răsări 
ca din pământ. 

— Scuzaţi-mă! Acela e biroul doamnei Blackburn, zise 
aceasta. 

— Ni s-a spus să așteptăm aici. Eve îi arătă legitimatia, 
întoarceţi-vă la treburile dumneavoastră. 

Inăuntru se afla un birou lăcuit, o canapea confortabilă 
și două fotolii. Un aranjament floral deosebit domina masa 
situată în dreptul ferestrei care dădea spre sud. 

— Dacă s-a prefăcut, atunci este foarte talentată, 
deschise Peabody discuţia. 

— Nu e chiar așa de greu să te prefaci, cu condiţia să 
exersezi. Dar să știi că mi s-a părut autentică. leși înainte 
să vină și găsește pe cineva care să îţi arate biroul ei. 
Vreau să aflu ce e acolo. 

— Imediat. 

Eve se apropie de ferestre, zăbovind destul de mult în 
dreptul acestora pentru a observa ce avea șefa lui Lissette 
pe birou: o fotografie înrămată a unei adolescente, o 
agendă plină cu cărți de vizită, o grămadă de blocnotesuri 
aranjate în forma unei piramide și un dosar din care ieși o 

schiţă ce părea a fi o copertă de disc atunci când Eve îl 
deschise. Afară, zăpada continua să se aștearnă peste oraș, 
cu fulgi mici. Un tren suspendat trecu în viteză, plin de 
pasageri cu chipuri triste. Din punctul ei de vedere era mai 
bine să circuli prin traficul infernal de pe străzi. Se 
întoarse când Peabody își făcu intrarea. 

— N-am găsit cine știe ce și nici n-ar fi avut unde să 
pună mai multe lucruri. Dosare, memorii interne, notițe pe 
marginea proiectelor în lucru. Are o fotografie de la nuntă, 
cu ca și cu victima, într-o ramă foarte frumoasă. Presupun 
că c un cadou de nuntă. Câteva instantanee cu el și cu 
amândoi, prinse în piuneze pe perete. A, și un mic dosar cu 
reclame și fotografii din revistele de decoraţiuni. Cam atât. 

— În regulă. Să o mai lăsăm câteva momente. Ne vom 
întoarce în sala de conferințe, după care vom trece pe la 
morgă. Vreau să știu ce anume i-a venit de hac lui Craig 
Foster. 

Nu a durat mai mult de un minut până când Lissette își 
făcu apariţia în prag, sprijinită de Elizabeth Blackbum. 

— Hai să te așezi, îi spuse Elizabeth. O să stau cu tine. I- 
am dat un calmant, îi explică ea lui Eve, ridicându-și bărbia 
în mod sfidător înainte ca aceasta să apuce să deschidă 
gura. Şi nici măcar să nu îndrăzniţi să spuneţi ceva. E unul 
ușor și nu o va împiedica să comunice cu dumneavoastră. 

— Sunteţi șefa sau reprezentantul ei legal? 

— Sunt tot ce vrea ea să fiu în momentul acesta. 

— Sunteţi sigură? 

Vocea spartă a lui Lissette răsună, purtând în ea teribila 
povară a speranţei pierdute: 

— Sunteţi absolut sigură că nu e o greșeală? Că este 
vorba despre Craig? 

Știindu-și punctele forte, Peabody preluă controlul 
asupra situaţiei. Ea se așeză pe canapeaua pe care se afla 
Lissette împreună cu Elizabeth. 

— Îmi pare foarte rău. Nu e nicio eroare. 

— Dar... Nu era bolnav. Făcuse un examen medical 
complet înainte să ne căsătorim. Era sănătos. Oamenii, pur 
și simplu, nu se... L-a lovit cineva? S-a întâmplat vreun 
accident la școală? 

— Vrem să aflăm de ce și cum s-a întâmplat. Trebuie să 
vă punem câteva întrebări. Ne puteţi ajuta să aflăm. 

— Vreau să ajut. Vreau să știu. Il iubesc. 

— Să începem cu dimineaţa asta. Spuneţi că i-aţi pus 
prânzul la pachet. N 

— Așa am făcut. De obicei fac asta. Inchise ochii, după 
care îi deschise larg și întinse o mână ca să apuce braţul 
lui Peabody. A fost ceva în neregulă cu sandviciul? li 
plăcea la nebunie surogatul acela de şuncă de pasăre. I s-a 
făcut rău de la el? Dumnezeule... 

— Nu avem de unde să știm, doamnă Foster. A trecut 
cineva pe la dumneavoastră astăzi, înainte ca soţul 
dumneavoastră să plece la serviciu? 

— Nu. Pleacă foarte devreme. Îi place să folosească sala 
de sport de la școală. Are grijă de el. Chiar are. Amândoi 
avem. Elizabeth... 

— Totul e în ordine. Cât mai durează? se interesă 
Elizabeth. 

— Soţul dumneavoastră avea probleme cu cineva, în 
mod special, la școală? întrebă Eve. 

— Craig? Nu. Îi plăcea la nebunie colectivul. 

— Ce puteţi să îmi spuneţi despre relaţiile anterioare? A 
avut vreunul dintre dumneavoastră probleme cu partenerii 
anteriori? 

— Am stat doi ani împreună înainte să ne căsătorim. Știţi 
cum e atunci când întâlnești pe cineva și se întâmplă să fie 
chiar el? Viaţa ta începe să aibă sens din clipa aceea. Așa 
s-a întâmplat în cazul nostru. 

Eve făcu un pas înainte, apoi se așeză în așa fel încât 
ochii săi să fie la același nivel cu cei ai lui Lissette. 

— Dacă vreţi să ne ajutaţi, trebuie să fiți sinceră cu 
mine. Foarte sinceră. Îi plăceau jocurile de noroc? 

— Nu cumpăra nici bilete de loterie. Era atent cu banii. 

— Folosea substanţe interzise? 

Lissette își mușcă buzele. 

— Am fumat un pic de iarbă la facultate. Cine nu a 
fumat? zise ea privind-o pe Elizabeth. 

Aceasta o mângâie pe mână. 

— S-a mai întâmplat recent? 

— Nu. Lissette rosti cuvântul scuturând din cap. Chiar 
deloc. Şi-ar fi putut pierde serviciul dacă ar fi folosit 
substanţe interzise. In plus, ţinea foarte mult la impresia 
pe care le-o făcea elevilor. 

— Aveaţi probleme de ordin financiar? 

— Nimic grav. Adică, trebuia să recurgem la artificii dm 
când în când, de vreme ce Craig voia să facem economii 
Uneori, cheltuiam mai mult decât ar trebui, însă el e atât 
de cumpătat, încât reechilibrează bugetul. Pune bani 
deoparte pentru anumite lucruri. Pentru lucruri 
importante. A... a început să dea meditații anul trecut 
pentru a mai strânge ceva bani. Apoi i-a folosit pentru a o 
aduce pe mama la New York de Crăciun. Ştia cât de mult 
însemna asta pentru mine, așa că a făcut ore suplimentare, 
i-a cumpărat mamei un bilet de avion și i-a plătit cazarea la 
un hotel, pentru că nu prea avem spaţiu. A făcut toate 
astea pentru mine. Nu o să mă mai iubească nimeni așa. 
Nimeni, niciodată în viaţa mea. 

Reizbucni în plâns. Eve se ridică. 

— Îmi pare rău pentru pierderea suferită și apreciez 
cooperarea dumneavoastră în aceste momente dificile. 

Sună jalnic, își spuse. Cuvinte și nimic mai mult. 

— Vreţi să  contactăm pe cineva în numele 
dumneavoastră? 

— Nu, nu. O, Doamne, părinţii lui Craig. Trebuie să le 
spun. Cum să îi anunţ? 

— Putem să ne ocupăm noi de asta. 

— Nu, eu trebuie să o fac. Sunt soţia lui Craig. Trebuie 
să o fac și pe asta. Se ridică cu mare greutate. Trebuie să îl 
văd. Nici nu știu unde este. 

— Este la medicul legist acum. Vă voi contacta de îndată 
ce îl veți putea vedea. Aveţi pe cineva care să vină cu 
dumneavoastră? 

— O voi însoţi eu. Lissy, vin cu tine, insistă Elizabeth 
după ce Lissette începu din nou să plângă. Stai aici un 
minut, cât timp le conduc pe doamnele locotenent Dallas și 
detectiv Peabody. Stai aici, mă întorc imediat. 

Se mișcă cu rapiditate și nu se opri decât când ajunseră 
la o răscruce a labirintului. 

— Cum a fost omorât Craig? 

— Nu am spus că a fost omorât. 

Elizabeth se întoarse și o privi în ochi pe Eve. 

— Știu cine sunteţi. Știu cine ce face în New York. 
Sunteţi locotenentul Eve Dallas de la departamentul de 
criminalistică. 

— Nu am alte informaţii să vă dau în acest moment. 
Moartea domnului Foster face obiectul unei anchete. 

— Aiureli. Nimic altceva decât aiureli. Fata aia și-a 
pierdut iubirea vieţii ei. Uite așa, pur și simplu! Elizabeth 
pocni din degete. Are nevoie de răspunsuri, continuă ea. 

— Le va avea de îndată ce voi intra în posesia lor. Cât de 
bine îl cunoșteaţi? 

— Ne-am întâlnit de vreo câteva ori. Venea pe aici din 
când în când, iar Lissy îl aducea la petrecerile și 
evenimentele organizate la serviciu. Un băiat adorabil. 
Indrăgostit până peste urechi. Inteligent. Părea isteţ, la fel 
cum e și Lissy. Doi tineri inteligenţi, aflaţi la început atât 
din punct de vedere al vieţii personale, cât și din punct de 
vedere al carierei. Și dumneavoastră sunteţi inteligentă, 
din câte am citit, auzit și chiar văzut. Vă rog să aflaţi 
aceste răspunsuri pentru Lissy. Numai asta o poate face să 
reziste. 

— Asta și este ideea. 

Eve încercă să afle primul răspuns la morgă. Aerul 
aducea întotdeauna a ceva dulceag, a târfa care folosește 
parfum în loc de săpun pentru a ascunde un miros 
personal, neplăcut. Dalele de pe pereţi și de pe podea erau 
imaculate, de un alb monoton. Exista și un colţ cu 
răcoritoare unde personalul sau vizitatorii puteau să 
comande tot ce doreau, deși Eve își închipuia că 
persoanele care se aflau în trecere pe acolo ar fi preferat 
ceva mai tare decât cafeaua cu soia sau băuturile 
carbogazoase. _ 

Parcurse holul pavat cu dale. In spatele ușilor groase, 
morţii se odihneau în sertare sigilate sau pe mese de 
autopsie, așteptând să se pună întrebările potrivite. 

Deschise ușa unei săli de examinare și îl văzu pe medicul 
șef legist Morris care lucra pe ritmuri de jazz. Mâinile lui 
înmănușate, pline de sânge până la încheieturi tocmai 
îndepărtau ficatul lui Craig Foster pentru a-l pune pe 
cântar. 

— A, ce-ar fi să Îți aduc un pepsi, dădu Peabody înapoi. 
Munca asta provoacă sete. Mă întorc imediat. 

Eve intră, fără a o băga în seamă. Morris ridică ochii, 
aruncându-i o privire șireată, ușor amuzată, de după 
ochelarii microscopici. 

— Încă i se mai face rău în timp ce operez. 

— Unii nu pot trece niciodată peste asta, zise Eve. 

Dar ea când o făcuse? Trecuse prea mult timp ca să-și 
aducă aminte. 

— L-ai deschis repede. Apreciez lucrul ăsta. 

— Întotdeauna îmi face plăcere să lucrez pe morţii tăi și 
cred ca și ţie îţi place să treacă prin mâna mea. Ce e cu 
noi? 

— E o lume bătrână și bolnavă. Ce poţi să îmi spui 
despre examenul toxicologic? 

— Oprește muzica, comandă el. Am presupus că o să vrei 
să îl vezi cât mai repede posibil, așa că l-am cerut. Mai 
ninge? 

— E groaznic afară. 

— Mie îmi place zăpada. 

Doctorul purta un costum negru, lucios, pe sub șorțul de 
protecţie, asortat cu o cămașă argintie care făcea ape 
atunci când se mișca. Părul închis la culoare îi era strâns 
într-o coadă cu o bandă de argint. Eve se întreba adesea 
cum reușea. După ce cântări ficatul, prelevă o mostră din 
el. 

— Vrei să arunci o privire? i se adresă el. 

Puse mostra pe o lamă la microscop și îi arătă lui Eve un 
monitor. 

— Analiza toxicologică ne confirmă faptul că a fost 
otrăvit. Ricină, în concentraţie mare, letală. A acţionat 
foarte rapid în cazul de faţă. 

— Ricină? Se obţine din niște seminţe, nu? 

— Tocmai ai câștigat o excursie pentru două persoane. 
În Puerto Vallarta. Din seminţe de ricin, mai precis. Ricina 
se obţine din resturile rămase după procesarea lor. 
Odinioară, se folosea ca laxativ. 

Eve se gândi la starea în care găsise cadavrul. 

— A funcţionat cu siguranţă. 

— Minunat chiar. l-au cedat ficatul și rinichii, a suferit o 
hemoragie internă. Cred că a avut crampe severe, aritmie, 
i s-a făcut greață, posibil să fi avut și crize. 

Morris și Eve studiară monitorul. 

— Praful de ricină a fost folosit - și încă sc mai folosește 
ocazional - în atentate biologice. Injectarea cu ricină era o 

metodă de asasinare des folosită înainte să se descopere 
altele, mai comode. 

— O otravă multifuncţională. 

— Foarte versatilă. O să vedem ce spun testele de 
laborator, însă pot să îţi zic de pe acum că probabil a 
ingerat-o prin intermediul ciocolatei calde. 

— Soţia lui a preparat ciocolata. 

— Ah, îmi plac femeile care se pricep la bucătărie. 

— Nu cred să fie făcută pentru așa ceva. Erau căsătoriţi 
de câteva luni, nu avea niciun motiv evident. Și a 
recunoscut fără să clipească faptul că ea i-a pregătit 
ciocolata. 

— Căsătoriile, chiar și cele de scurtă durată, pot fi 
realmente un teren minat. 

— Foarte adevărat, însă nu cred că ea l-a omorât. Cel 
puţin nu acum. 

— A fost un tânăr chipeș, observă Morris. Era bine făcut 
și aș spune că avea trăsături foarte armonioase. 

— Trăsături armonioase, repetă Eve, dând din cap. Mă 
omori. Era profesor de istorie la o școală privată dintr-un 
cartier cu pretenţii. Obișnuia să își lase prânzul în clasă și 
să mănânce la catedră în fiecare luni. Nu există camere de 
supraveghere în clase sau pe coridoare. Școlile private nu 
sunt obligate să instaleze astfel de aparatură. Nu este 
exclus ca să îi fi strecurat cineva otrava în băutură. Ceea 
ce nu știm în momentul ăsta este de ce ar fi vrut cineva să 
facă așa ceva. Pare să fi fost un tip simpatic, inofensiv. 

— Aș zice că nu îl plăcea cineva pe flăcău. Genul ăsta de 
otravă nu e numai letală, ci provoacă și suferințe cumplite. 

Cu mâinile sale pricepute, ca de violonist, Morris scoase 
inima. 

— Nu a mai trăit mult după ce a ingerat otrava, însă atât 
cât a mai trăit, s-a chinuit teribil. 

Eve se întoarse spre cadavru. Ce făcuse Craig Foster de 
enervase pe cineva atât de tare? 

— Soţia lui vrea să îl vadă. I-a anunţat părinţii, așa că 
presupun că și ei o să dorească să îl vadă. 

— Diseară, după ora nouă. O să-l pregătesc pentru a 
putea fi văzut. 

— O să îi anunţ. Eve îl privi încruntată pe Morris. De 
unde naiba poţi face rost de seminţe de ricin? 

El îi zâmbi. 

— Sunt convins că o să aflu. 


Ușor rușinată, Peabody se învârtea pe lângă standul cu 
răcoritoare de la morgă. 

— Înainte să apuci să spui ceva, ia o doză de pepsi rece. 
Și să știi că nu am pierdut timpul. Am început să verific 
personalul didactic al Academiei Sarah Child. Am verificat 
și asigurările de viaţă pe numele victimei și al soţiei. Poliţa 
lui este plătită de angajator. Valorează cincizeci de mii; 
soţia este beneficiarul. 

— O mișcare deșteaptă. Eve luă doza, încântată că era, 
într-adevăr, rece. Să vedem ce situaţie financiară aveau, 
dacă ea avea datorii importante. Poate că îi plac jocurile de 
noroc sau folosește substanţe interzise. 

— Dar nu crezi asta. 

— Nu, nu cred. Eve deschise doza și o bău în timp ce se 
îndepărtau. Doar dacă nu mai există și alți bani pe undeva. 
Aștia cincizeci de mii nu mă conving. Și dacă existau 
certuri în familie. Să zicem că perechea preferă o abordare 
mai directă, mai personală. Asta a fost una nasoală. A 
enervat pe cineva rău de tot. 

Peabody își puse eșarfa și mănușile când frigul le învălui 
brusc după ce deschiseră ușile. 

— Vreo amantă refuzată, vreun coleg cu care era în 
competiţie. 

— Poate că ar fi cazul să aprofundăm relaţia cu Mirri 
Hallywell. 

— Părinţii unui elev apostrofat sau care nu se ţinea de 
învăţat. 

— lisuse. Eve își îndesă mâinile în buzunare și descoperi 
că mai avea o pereche de mănuși la ea. Cine ar recurge la 
crimă doar pentru faptul că odrasla nu reușea să treacă 
clasa la istorie? 

— Părinţii sunt creaturi ciudate și periculoase. Şi mai am 
o ipoteză. Poate că a fost vorba de o greșeală. 

— A fost otrăvit cu ricină. Morris e de părere că a fost o 
doză mare și în mod cert fatală. 

— Vezi, ce-ţi spuneam? Poate că unul dintre elevi avea 
un cui împotriva lui. 

Peabody afișă o faţă îmbufnată. A 

— „O să-l aranjez eu pe domnul Foster cel rău.” li pune 
ceva în băutură în ideea că o s-o bea și o săi se facă rău. 
Când ce să vezi... 

— Nu e exclus. 

Se urcară în mașină și își dădură drumul respirației pe 
care și-o ţinuseră până atunci din cauza frigului 
pătrunzător. 

— Dumnezeule, de ce există luna februarie? se revoltă 
Eve. Luna februarie ar trebui scoasă din calendar pentru 
binele omenirii. 

— E cea mai scurtă lună a anului, tot e ceva. 

Peabody scoase un geamăt de plăcere când căldura 
începu să se simtă. 

— Cred că mi-a îngheţat corneea. Oare e posibil? 

— Orice e posibil în februarie. Hai să ne concentrăm mai 
întâi asupra apropiaților lui Foster. Să ne oprim pe la 
blocul lor, să vorbim cu vecinii. În special, cu polițistul 
acela pensionat. 

— Cu polițistul din vechea gardă, o aprobă Peabody, 
făcând un gest din cap, și începu să clipească precaut 
pentru a-și dezmorţi corneea pesemne îngheţată. Dacă s-ar 
fi întâmplat ceva ieșit din comun, ar fi trebuit să observe. 


Henry Kowoski locuia la etajul doi într-un bloc cu patru 
niveluri ce nu avea lift. Deschise ușa numai după ce scană 

legitimaţia lui Eve prin vizor, apoi ieși în prag și o măsură 
din priviri. 

Era un tip îndesat, de vreun metru șaptezeci. Își lăsase 
să crească părul alb și rar. Purta o pereche de pantaloni 
largi și o cămașă maro de flanel, iar papucii din picioare 
erau uzaţi, în spatele lui se putea zări un ecran pe care 
rula serialul „Lege și ordine”. 

— V-am văzut la televizor de vreo câteva ori. Pe vremea 
mea, polițiștii nu se dădeau în vânt după publicitate. 

— Pe vremea mea, lumea e plină de reporteri, îi 
răspunse Eve. Putem intra, domnule sergent? 

Faptul că îi pomenise gradul îl făcu să dea înapoi, 
ridicând din umeri. 

— Oprește sunetul, comandă el către ecran. Care-i 
treaba? 

Locul mirosea ca și când trecuse prea mult timp de la 
ultima curăţenie și totuși nu prea multă vreme de la ultima 
vizită a celor care livrau mâncare chinezească acasă. 
Apartamentul, de obicei descris de agenţii imobiliari drept 
funcţional din punct de vedere al compartimentării, era 
compus dintr-o cameră, o încăpere meschină ce trecea 
drept bucătărie și o alta, îngustă, pe post de baie. 

— Cât timp aţi fost la datorie? 

— Treizeci de ani. Ultimii doisprezece i-am petrecut la 
secţia numărul douăzeci și opt. 

Eve căută în minte și selectă un nume. 

— Peterson v-a fost șef în perioada în care eraţi acolo? 

— Da, în ultimii doi ani. A fost un șef bun. Am auzit că s- 
a transferat de curând, s-a mutat cu totul la Detroit, sau 
cam așa ceva. 

— Serios? l-am pierdut urma. Aţi depus niște plângeri 
referitor la vecinii de deasupra? La familia Foster? 

— Așa este. Își încrucișă braţele la piept. Ascultă muzică 
- mă rog, dacă poate fi numită așa - zi și noapte. Ţopăie tot 
timpul. Eu îmi plătesc chiria la zi și mă aștept ca vecinii să 
mă respecte cât de cât. 

— Se mai întâmplă și altceva pe sus în afară de ascultat 
muzică? 

— Mă rog, sunt tineri însurăţei, se strâmbă el. Puteţi 
trage concluzii și singure. Dar ce vă pasă? 

— Îmi pasă de vreme ce Craig Foster e la morgă. 

— A murit puștiul? 

Kowoski făcu un pas înapoi și se așeză pe un fotoliu 
șubred. 

— Ce lume întoarsă pe dos. Era întoarsă pe dos când am 
intrat în poliție și tot pe dos era când am ieșit. Cum a păţit- 
0? 

— Am deschis o anchetă. Aveau probleme cei de sus? 

— Porumbeii? fornăi bătrânul. Exclus. Mai mult se 
pupau decât mâncau, din ce am văzut eu. Când se auzeau 
zgomote, nu era din cauză că se certau, dacă mă înţelegeți. 
Fătuca e gălăgioasă în pat. Imi pare rău pentru ei. Mă 
enervau, nu zic ba, cu zgomotul pe care îl făceau, însă îmi 
pare rău să aud că el a murit. Era tânăr. Profesor. Imi 
zâmbea de fiecare dată când ne întâlneam. Sigur că, dacă 
ai o femeie care arată ca ea și care e gata să sară pe tine la 
fiecare cinci minute, ai de ce zâmbi. 

— Ce puteţi să ne spuneţi despre persoanele care 
veneau în vizită pe la ei? 

— Mama ei a fost aici câteva zile, de Crăciun. Există și 
niște tineri care se vântură pe aici din când în când. Au 
mai fost și niște petreceri zgomotoase. Amândoi s-au întors 
acasă pe trei cărări de Anul Nou, chicotind ca niște copii și 
făcându-și semn să tacă unul altuia. Dădu încet din cap. Ce 
lume întoarsă pe dos. Vreţi să aflaţi dacă făceau tâmpenii? 
Erau curaţi ca lacrima, ascultați ce vă zic. Se trezeau 
devreme în fiecare dimineaţa, plecau la serviciu și se 
întorceau seara. Mai ieșeau când și când, sigur, însă 
petreceau mult timp acasă. Ar fi trebuit să fi stat mai mult 
înăuntru, departe de lumea asta întoarsă pe dos. 

Vorbiră și cu alţi vecini pe care îi găsiră acasă, iar 
relatările fură aceleași. Cei doi erau proaspăt căsătoriţi și 
fericiţi, amândoi aveau slujbe în oraș și se bucurau unul de 
compania celuilalt. 

— Trebuie avute în vedere trei aspecte, hotărî Eve în 
timp ce se întorceau la sediu. Victima, școala și otrava. 
Trebuie să se intersecteze pe undeva. 

— Poate prin intermediul catedrei de științe naturale. Să 
aflăm dacă elevii învățau despre otrăvuri, despre ricină, în 
special. 

— Davvson e profesor de științe naturale, își aminti Eve. 
Să îl verificăm cu atenţie. Dă de el și întreabâ-l ce se 
întâmplă în laboratorul școlii. 

— Am înţeles. Și dacă tot e să cercetăm pe cineva din 
cadrul școlii sau afiliat ei, ar trebui să verificăm fișele 
elevilor. Să vedem dacă Foster a avut vreo dispută cu 
vreunul dintre copii sau dintre părinți. 

Eve se declară de acord. 

— Bine. Să aflăm câţi dintre profesorii cu care am stat 
de vorbă se găseau în școală înainte de începerea orelor. 
Dacă aș fi vrut să strecor ceva în băutura cuiva, aș fi 
preferat să ajung înainte ca locul să se aglomereze. Să 
notăm toate aspectele astea, apoi să săpăm mai adânc. 

— Urăsc să mă apuc de săpat pe stomacul gol. Nu vreau 
să mă plâng, dar nu am făcut pauză de cină și e aproape 
ora opt. Poate că am putea să... 

— Cină? Ora opt? 

— Doamne, Dallas, e vorba doar de o gustare. 

— Fir-ar, fir-ar, fir-ar! Cina, la ora opt. La un restaurant 
franțuzesc. La naiba, la naiba. De ce e aproape opt? 

— Păi, pentru că Pământul se rotește în jurul axei sale în 
timp ce se învârte în jurul Soarelui. Trebuie să fii undeva? 

— Trebuie să mă întâlnesc cu Roarke și să îmi fac 
datoria de soţie de corporatist. Am ratat ultimele două 
întâlniri de genul ăsta și nu pot să lipsesc încă o dată. La 
Printemps. Acolo trebuie să ajung. 

— La Printemps? Măi să fie. E super șic. Pe cuvânt. Și e 
tocmai în partea cealaltă a orașului. Nu vreau să îţi 
reamintesc, dar suntem... 

— Știu unde naiba suntem. 

Lovi cu pumnul în volan în timp ce întorcea mașina în 
garajul sediului central al poliţiei. 

— Trebuie să plec. Trebuie să ajung la chestia asta. Deja 
am întârziat. Fir-ar să fie. 

— Cazul poate să aștepte, cel puţin în seara asta, îi 
reaminti Peabody. Oricum, în momentul ăsta nu avem 
nimic de făcut decât de completat hârtii. Pot să întocmesc 
eu raportul și să începem să săpăm mâine-dimineaţă. 

— Trimite-mi și mie raportul, atât acasă, cât și la birou. 
Să-mi semnalezi orice detaliu care ţi se pare important. 
leși, ieși! Trebuie să ajung la prostia aia de restaurant 
franțuzesc. 

— Nu treci pe acasă să te schimbi mai întâi? 

— Cu ce? Nu am timp. O apucă pe Peabody de haina ei 
pufoasă. Fă ceva pentru mine. Sună-l pe Roarke și spune-i 
că vin. Am avut de lucru și am întârziat, dar mă îndrept 
chiar acum spre el. 

— Bine. 

— Nu pot să mă duc. O să vadă că sunt în haine de lucru 
și mi-a spus că ar trebui să mă schimb la serviciu, dar am 
refuzat. Nu aș fi vrut să plec de la sediu în cine știe ce 
toaletă. Ştii cât de tare mă scoate asta din sărite? 

— Sincer? Nu știu cum poţi să treci prin așa ceva. Aș 
muri, să fiu în locul tău. 

— Hai, mai lasă-mă și sună-l pe Roarke. 

Eve aproape că o împinse afară din mașină pe Peabody 
și pomi în trombă. Nu își putea aduce aminte ce aruncase 
pe ea de dimineaţă și, cum conducea ca o nebună, nu își 
permitea să verifice în oglindă. Traficul, afurisita de 
zăpadă, nevoia de a se strecura pe unde putea făceau 
imposibilă comutarea pe pilot automat. 

Probabil că mirosea a cadavru. 

Ei, bine, era vina lui. Doar el se căsătorise cu ea, nu? Nu 
putea fi acuzată de nesinceritate în privinţa faptului că 
avea să îi facă viaţa un iad. De ce fusese nevoie să se 
îndrăgostească de un om care deţinea o bună parte din 
planetă și care, cel puţin din când în când, trebuia să își 
scoată soţia în lume pentru a participa la întâlnirile acelea 
protocolare cu partenerii de afaceri. El nu se va plânge de 
faptul că întârziase. Nici măcar nu va fi supărat pe ea. 
Dacă cumva un polițist se căsătorește - și numai Dumnezeu 
știe că îi este mult mai bine de unul singur - ideal ar fi ca 
partenerul lui să înțeleagă că slujba avea să le dea peste 
cap viața personală. Şi tocmai pentru că el nu avea să se 
plângă, nici să se supere, se simţea și mai vinovată că 
uitase de cină și mult mai hotărâtă să învingă haosul din 
trafic. 

Incălcă una dintre regulile sale personale și puse în 
funcţiune sirena, folosindu-sc, astfel, de calitatea de 
poliţist în interes personal. 

După ce evită la limită contactul cu bara de protecţie a 
unui taxi, o luă drept înainte, făcu la dreapta brusc pe 
Strada cincizeci, trecu în zigzag de Strada trei și ajunse 
din nou în centru. 

Ar fi trebuit să îi spună lui Peabody să îi transmită lui 
Roarke ca lumea să nu o aștepte și să comande. De ce nu 
se gândise la asta? Acum o așteptau înfometați, în timp ce 
ea avea să se omoare pe sine și pe cine știe câţi trecători 
nevinovaţi, încercând să ajungă la un restaurant la care 
nici măcar nu putea citi meniul. 

— Activează sistemul de orientare, comandă ea. Unde 
naiba e locul ăsta? Restaurant, New York, La Printemps. 


Așteptaţi, vă rog, un moment, pentru ca cererea 
dumneavoastră să poată fi procesată. Restaurantul La 
Printemps este situat la numărul două sute doisprezece, 
pe Strada nouăzeci și trei, în partea de est a orașului, 
între bulevardele numărul doi și trei. Doriţi să faceţi o 
rezervare? 

— Am o afurisită de rezervare, spuse ea, și comandă 
dezactivarea sistemului de orientare. 


Chiar și cu stilul său de șofat sinucigaș, Eve tot întârzie 
jumătate de oră. Până când reuși să parcheze, blocând 
câteva mașini, lucru ce avea să înfurie câteva mii de 
persoane și, probabil, să provoace o revoltă citadină, mai 
trecură câteva minute. 

Aprinse lampa care semnala că era la datorie și sprintă 
pe ultima jumătate de stradă. 

Se opri în faţa restaurantului pentru a-și trece degetele 
prin păr de câteva ori, apoi privi în jos la pantalonii săi 
maro-închis. Nu văzu pete de sânge sau de altă natură pe 
ei sau pe puloverul bleumarin și aprecie că lipsa acestora 
era în avantajul său. 

Deja se auzeau claxoane de protest la adresa modului în 
care parcase atunci când păși din zăpadă direct în 
atmosfera relaxată și stilată a restaurantului franțuzesc de 
cinci stele. 

Șeful de sală se aruncă asupra ei ca un vultur asupra 
prăzii. 

— Mademoiselle. Îmi pare rău, dar nu vă putem oferi un 
loc dacă nu aveţi rezervare. 

Eve își scoase haina în grabă. Peabody avusese dreptate 
atunci când spusese că restaurantul era super șic. Fiecare 
doamnă din local arăta, pur și simplu, impecabil. 

— Du-mi haina la garderobă, Pierre. Şi să știi că o 
păţești dacă nu o găsesc acolo la ieșire. 

— Mademoiselle, va trebui să vă rog să părăsiţi incinta 
fără să faceţi vreo scenă. 

Voi face asta cu siguranță, după ce voi mânca. 

Își netezi jacheta maro pentru a se asigura că arma nu 
era la vedere, deși era tentată să o scoată numai ca să îl 
vadă pe șeful de sală cum se lovește cu capul de podea 
după ce leșină. 

— Putem să întoarcem foaia, spuse ea, și să le oferim 
clienţilor un spectacol sau, pur și simplu, să îmi spuneţi 
unde se află prietenii mei. Am avut o rezervare pe numele 
de Roarke. 

Puțin câte puţin, culoarea din obrazul bărbatului păli. 

— Îmi cer scuze, doamnă Roarke. 

— Locotenent Dallas. Care este masa? 

— Vă rog să mă urmaţi. 

— Haina mea. Ţin la haina mea. 

— Sigur că da. E foarte frumoasă. Pocni din degete. 
Aveţi grijă de haina doamnei... locotenent. Vreţi să fiţi 
amabilă? Prietenii dumneavoastră s-au așezat deja. Ar fi 
plăcerea mea să vă aduc un cocktail. 

— Mi-e indiferent. 

Scrută un moment salonul elegant, după care îl urmă pe 
șeful de sală. 

Roarke o văzu. Știind că avea să întârzie, alesese 
intenționat masa aceea. li plăcea să o vadă intrând în 
încăpere, cu pași mari, relaxaţi, în timp ce observa fiecare 
detaliu cu ochii ei de poliţist. 

Imbrăcată în jacheta aceea simplă și în pantaloni, i se 
părea mai strălucitoare decât toate doamnele prezente 
acolo. Când privirile li se întâlniră, se ridică în picioare. 

— Bună seara, locotenente. 

— Îmi cer scuze că am întârziat. 

— Un pahar cu șampanie pentru soţia mea, spuse el fără 
să-și dezlipească ochii de la ea. Işi trase scaunul mai 
aproape. Ti-i prezint pe Natalie și Sam Derrick. 

— Așadar ea e Eve! Sunt încântată să te cunosc. 

— Ne pare bine că ni te-ai alăturat. 

Natalie afișă un zâmbet larg, trecând în revistă toaleta 
lui Eve. 

Sam întinse o mână enormă și o scutură pe a lui Eve de 
două ori. 

— Roarke ne-a povestit că îţi este greu să te rupi de 
serviciu. 

— Nu știu cum poţi ancheta crime, zise Natalie. 

Eve își întoarse privirea către ea. 

— Mai întâi, trebuie să existe un cadavru. 

Simţi mâna lui Roarke mângâind-o de două ori pe 
coapsă. 

— Sunt mai multe detalii, continuă ea, dar nici pe 
departe atât de interesante precum cele din filme. 

— Sunt sigură că nu e adevărat. Insă nu cred că ar fi 
cazul să vorbim despre lucruri neplăcute. 

Natalie zâmbi din nou. 

— Sam tocmai povestea cum am prins cel mai mare crap 
posibil în districtul Jasper. 

— Uau! 

Atât putu Eve să spună, bucurându-se că primise între 
timp paharul cu șampanie. Roarke o strânse de mână pe 
sub masă. 

„Uită-te la el cum stă acolo, cum nu se poate mai 
interesat sau mai încântat de povestea despre un pește 
amărât”, gândi ea. Cu siguranţă știa că la un moment dat 
în seara aceea toate privirile aveau să se abată asupra lui. 

Roarke şedea relaxat și zâmbitor, ochii lui albaștri, 
pătrunzători, exprimând interes. În părul lui des și negru 
se reflecta parcă lumina candelabrului. 

Când buzele i se arcuiră ceva mai mult, Eve simţi cum îi 
sare inima din piept. Surâsul acela încă mai avea efect 
asupra ei, făcându-i inima să bată cu putere, tăindu-i 
respiraţia și înmuindu-i picioarele. Toate acestea dintr-o 
singură privire. 

La un moment dat, primi un meniu și constată dintr-o 
singură privire că era exact genul de conţinut care îi 
provoca mai degrabă teama decât foamea. 

Sam și Natalie nu erau chiar atât de plictisitori, pe cât 
își închipuise, deși vorbeau destul de mult de activităţi în 
aer liber ce presupuneau disconfort mai mare decât 
gastronomia  franțuzească: vânat, pescuit, drumeţii, 

navigat cu barca pe râuri, dormit în cort. Era o notă de 
umor în toate aceste povestiri ce făceau atmosfera plăcută. 

— E absolut minunat. Sam, homarul ăsta eclipsează 
crapul acela enorm. Trebuie să guști. Nu ne răsfățăm prea 
des, explică Natalie, întinzând furculiţa către soţul său. 
Suntem oameni de la ţară și ne plac lucrurile nesofisticate. 
Totuși, e amuzant să vii la oraș și să petreci în stil mare. 
Cred că ești obișnuită cu lucrurile de genul ăsta, i se 
adresă ea lui Eve. 

— Nici eu nu mă răsfăţ prea des. Evident. 

De această dată, expresia lui Natalie fu mult mai caldă 
când zâmbi. 

— Scumpa mea, dacă aș arăta ca tine îmbrăcată în 
pantaloni și în pulover, nu aș purta nimic altceva. Poate 
veniţi în Montana să dăm o petrecere. Roarke, va trebui să 
ne-o aduci pe Eve în vizită. 

— Presupun că da. 

El ridică paharul și îi zâmbi lui Eve. Cineva îi rosti 
numele și se întoarse, iar Eve zări în ochii lui o licărire pe 
care o avea numai atunci când se uita la ea. Scânteia 
dispăru rapid, transfoimându-se în simplă politeţe. Însă 
fusese acolo. Eve refăcu încet, încet, traseul privirii lui și o 
văzu. 

Era senzaţională, în rochia roșie, îndrăzneață, elegantă 
și sexy în același timp. Picioarele-i lungi se terminau cu o 
pereche de tocuri argintii atât de subţiri, încât erau 
aproape transparente. Părul lung, de un blond discret, era 
prins în părţi cu niște agrafe mici, strălucitoare. Ochii de 
un verde electrizant exprimau o putere de atracţie 
nemaipomenită. Buzele ei pline și roșii contrastau cu 
pielea deschisă la culoare. 

— Roarke, repetă ea, cu o voce guturală ce îi dădu fiori 
lui Eve. 

Străbătu salonul aproape plutind, așa cum fac de obicei 
femeile de genul acesta, ajunse în dreptul mesei și îi 
întinse mâna, așteptând același gest din partea lui. 

— Dintre toate locurile din lume, murmură, în vreme ce 
el se ridica în picioare, iar ea se pregătea să se lase 
sărutată. 

— Magdalena, îi rosti el numele cu accentul lui irlandez, 
atingându-i în treacăt buzele. Ce surpriză. 

— Nu pot să cred că ești tu! Magdalena îi luă faţa în 
palme și i-o mângâie. La fel de chipeș ca de obicei. Ba 
chiar mai chipeș. Anii ti-au priit, iubitule. 

— Şi ţie. Eve, ea e o cunoștință veche de-a mea, 
Magdalena Percell. Magdalena, ţi-o prezint pe soţia mea, 
Eve Dallas, iar ei sunt prietenii noștri, Sam și Natalie 
Derrick. 

— Soţia? O, da, desigur, desigur. Am auzit. Veștile se 
împrăștie repede. Îmi face plăcere să te cunosc. Și să vă 
cunosc, li sc adresă ea soţilor Derrick. Vă rog să mă 
scuzaţi că v-am întrerupt cina. Nu l-am văzut decât pe 
Roarke. 

Zâmbi spic Eve, cu o scânteie în priviri. 

— Mă înţelegi. 

— O, da. 

Cu un surâs nimicitor, Magdalena o ignoră pe Eve, și 
aproape că se vâri în sufletul lui Roarke. 

— Sunt în oraș de câteva zile. Voiam să te sun, să văd 
dacă am putea stabili o întâlnire ca să stăm de vorbă. Cât 
au trecut, zece ani? 

— Aproape doisprezece, cred. 

— Doisprezece, își dădu ea ochii peste cap. O, Franklin, 
te rog să mă ierti! El e partenerul meu, Franklin James. Ți-i 
prezint pe Roarke, pe soţia sa, Eve, și pe soţii Derrick. 

— Ne cunoaștem. 

Roarke îi întinse mâna. 

— Bună, Frank. 

Era cu cel puţin treizeci de ani mai în vârstă decât ea, 
după aprecierea lui Eve. Părea un om prosper, sănătos tun 
și puţin îndrăgostit. 

— Vă lăsăm să vă continuaţi cina. Magdalenei îi alunecă 
mâna pe braţul lui Roarke - un gest aparent inocent, dar 
cumva intim. Mă bucur că te-am revăzut. 

De data aceasta, buzele ei atinseră ușor obrazul lui 
Roarke. Ea continuă: 

— Trebuie să luăm prânzul, doar noi, fetele, ca să ne 
destăinuim secrete despre Roarke. Tinem legătura. Mi-a 
făcut plăcere. 

Conversaţia despre pescuit fu reluată după ce sosi 
mâncarea. Deși figura lui Roarke nu lăsa să se întrevadă 
absolut nimic, Eve știa că în timp ce mânca, bea și vorbea, 
mintea lui era, de fapt, în partea cealaltă a salonului, unde 
senzaționala Magdalena în rochia ei îndrăzneață sorbea 
dintr-un pahar cu vin. 


Odată încheiată seara, le chemară soţilor Derrick una 
dintre limuzinele lui Roarke pentru a-i duce la hotel, iar ei 
se urcară în mașina lui Eve. 

— Cred că s-au comis o groază de crime pentru felul în 
care ai parcat. 

— Cine e ea? 

— Ti-am spus, ea și Sam nu numai că sunt proprietarii 
unei bune părţi din Montana, dar deţin și cea mai de 
succes staţiune din acest stat. 

— Nu te juca cu mine, iubitule. 

— E o cunoștință mai veche. 

Privirea lui o întâlni pe a lui Eve. 

— Şi da, am fost iubiți. S-a întâmplat cu mult timp în 
urmă. 

— Știu deja asta. 

Roarke oftă. 

— A fost și ea în joc. Am... concurat o vreme, după care 
am colaborat la câteva proiecte. Apoi ne-am despărţit. 

— E o hoaţă. 

— A fost, îi răspunse el, ridicând din umeri. Nu știu dacă 
mai profesează. Se întinse și mângâie părul lui Eve. 
Contează pentru tine? 

„Am văzut ceva în ochii tăi”, dorea ea să îi spună. 

— Întreb din curiozitate, îi zise în schimb. E o apariţie. 

— Chiar e. Ştii ce am gândit când ai intrat în restaurant? 

— Slavă Domnului că nu are sânge pe pantofi. 

— Nu, dar bună remarcă. Mi-am spus, iată cea mai 
extraordinară femeie din sală. Și e numai a mea. Îi prinse 
mâinile într-ale lui pentru o clipă. Îţi mulţumesc pentru 
seara asta. 

— Am întârziat. 

— Am observat. Un caz nou? 

— Da. Mi-a fost repartizat în după-amiaza asta. 

— Să-mi povestești. 

Eve își impuse să nu se gândească la iubirile de 
odinioară și îi prezentă situaţia pe scurt. 

Făcu un duș pentru a scăpa de oboseala acelei zile lungi, 
încercând să nu se gândească prea mult la faptul că 
Roarke nu i se alătură, așa cum făcea de obicei. Numai 
ideea de fi o femeie obsedată de gândul că partenerul ei - 
care avusese o viaţă tumultuoasă, ba chiar aventuroasă 
înainte să își găsească aleasa - se întâlnise cu o fostă iubită 
îi făcea stomacul să se întoarcă pe dos. Insă ea nu se 
lăsase obsedată, își spuse Eve, în timp ce părăsea dușul 
pentru a intra în bătaia aerotermei. Sau cel puţin nu o 
făcuse până acum. 

Exagera, acordând atenţie unei apariţii trecătoare, de o 
fracțiune de secundă, conchise ea. Nu mai conta, în clipa 
aceea, cu cine fusese Roarke în urmă cu mai bine de un 
deceniu. Chiar nu avea nicio importanţă. 

Când intră în dormitor, constată că el nu se află acolo, 
însă nici asta nu avea vreo semnificaţie aparte. Își puse un 
trening, își trase în picioare niște șosete la întâmplare, 
care se dovediră a fi din cașmir, apoi se îndreptă spre 
biroul ei de acasă. Lipit de acesta se afla cel al lui Roarke. 
Ușa deschisă lăsa să se întrevadă o dâră de lumină. Nu 
avea niciun motiv să intre pentru a vedea ce se petrece 
acolo. 

Roarke ședea la masa de lucru, îmbrăcat într-un pulover 
negru, după ce scăpase de costum și cămașă. Intr-un colţ 
al încăperii se putea vedea un ghemotoc de blană, motanul 
lor, 

Galahad, care clipi din ochii bicolori înainte de a-i 
închide pe jumătate a lene. 

— Lucrezi? întrebă Eve, simțindu-se penibil, deplasată. 

— Puțin. Tu? 

— Mda. 

Nu știa ce să facă cu mâinile, așa că își agăţă degetele 
mari de marginea buzunarelor din faţă ale pantalonilor. 

— Mă gândeam să mai fac câte ceva. 

Își îndreptă atenţia spre ea. Întotdeauna făcea așa, chiar 
și atunci când avea o grămadă de probleme de rezolvat. 

— Vrei să te ajut cu ceva? 

— Nu, nu, mă descurc. E vorba doar de chestii de rutină. 

El își îndreptă privirea spre ecranul computerului. 

— Bine atunci. Să îmi spui dacă te răzgândești. 

— Da, OK. E 

— Locotenente, o opri el din drum. Încearcă să nu bei 
mai mult de trei litri de cafea. 

Dintr-un motiv sau altul, remarca lui maliţioasă îi făcu 
bine. Intră în bucătărioara amenajată în spaţiul ei de lucru 
și își programă cafetiera pentru o jumătate din cantitatea 
pe care o bea de obicei. 

Era bine că și el avea ceva de lucru, își spuse. Amândoi 
vor fi ocupați câteva ore. Își duse cana cu cafea la birou și 
încercă să citească raportul lui Peabody despre Craig 
Foster. Se opri, înjurând. 

— Ei bine, hai să o fac și pe asta, șuieră ea printre dinți. 
Măcar să îmi scot chestia asta din minte. 

Începu să caute date pe numele de Percell, Magdalena, 
sortând manual informaţiile. Îi luă ceva vreme să identifice 
ținta, însă reduse aria de căutare introducându-i vârsta 
aproximativă, semnalmentele și - doar dacă nu cumva se 
înșelase în privinţa accentului - naționalitatea. 


Percell, Magdalena. Data nașterii: 12 martie 2029. Locul 
nașterii: St. Paul, Minnesota. Părinţii: Percell, James și 
Karen. Culoarea părului: blond. Culoarea ochilor: verzi. 
Greutatea: 52 de kilograme. Înălțimea: 1,65 metri. 

Deși citi în treacăt informaţiile referitoare la educaţie, 
Eve observă că Magdalena terminase liceul foarte 
devreme, la vârsta de cincisprezece ani. Urmase cursurile 
Universităţii Princeton și absolvise în doar trei ani, în 
cadrul unui program devansat, cu calificativul magna cum 
laudae. 

— Așadar e deșteaptă. 


Stare civilă: căsătorită cu Dupont, Andre, la data de 22 
iunie 2048. Nu au avut copii. Au divorţat în martie 2051. 
S-a recăsătorit cu Fayette, George, la data de 5 aprilie 
2055. Nu au avut copii. Au divorţat în octombrie 2059. 
Averea estimată: 13,5 milioane de dolari. 
Adrese de domiciliu: Paris, Franţa; Cannes, Franţa. 
Fără cazier. 


Eve să lăsă pe spate, descumpănită. Datele oficiale erau 
puţine și nu făceau trimitere la nicio infracţiune de natură 
penală, deși Roarke îi spusese că lucraseră împreună. 
Chiar dacă nu ar fi fost condamnată sau arestată, ar fi 
trebuit să existe măcar o menţiune în dosarul ei referitoare 
la un interogatoriu luat mai devreme sau mai târziu. 

li curăţase dosarul, își spuse Eve, simțind cum i se 
strânge stomacul. Spărsese baza de date și ștersese toate 
datele incriminatorii, la fel cum făcuse și în cazul lui 
odinioară. O protejase. Deoarece îi era mai greu să accepte 
decât își imaginase, Eve anulă căutarea. Deja știa mai mult 
decât își dorise. 

Se cufundă în lucru, apucându-se de citit raportul lui 
Peabody și însemnările făcute pe marginea cazului. 
Verifică personalul didactic, în încercarea de a stabili un 
cerc de suspecți, și se bucură prostește atunci când 
Galahad se furișă înăuntru pentru a se urca și a se încolăci 
pe fotoliul pe care obișnuia să doarmă. 

— Ce avem noi aici? i se adresă ea, ridicând cana eu 
cafea. O persoană obișnuită, care nu a trăit momente 
majore în viaţă, își vedea de treburile lui, aparent fără a 

incomoda pe nimeni. Apoi, într-o zi, a dat pe gât ciocolata 
caldă de acasă în timpul pauzei de prânz și a avut parte de 
un sfârșit îngrozitor. Deci cine ar fi putut fi atât de supărat 
pe omul nostru obișnuit? Ce ar fi avut de cîștigat de pe 
urma morții lui? în ceea ce privea situaţia financiară, 
ducea un trai decent, în limitele a ce câștiga. Nu avea 
acţiuni, nu deţinea proprietăţi, nu avea colecţii de artă. 
Foloasele bănești erau pe ultimul loc pe listă. 

Se așeză pe un colţ al biroului și studie datele afișate pe 
ecranul de pe perete, luând câte o înghiţitură de cafea. 

— lat-o și pe Mim Hallywell. Putem spune și despre ea 
că e o persoană obișnuită. Lucra împreună cu victima, 
petreceau ceva timp amândoi din când în când studiind 
împreună. Cu toatea acestea, erau doar prieteni. Dar, cum 
pot doi tineri atrăgători, de sexe opuse, având aproximativ 
aceeași vârstă și aceleași interese și care se bucură unul 
de compania celuilalt, să petreacă atâta timp împreună și 
să fie doar amici? Oare să își fi vârât coada sexul, așa cum 
se întâmplă de obicei? 

Aruncă un ochi spre biroul alăturat, enervată de faptul 
că raţionamentul ei îi adusese din nou aminte de Roarke și 
de fosta sa iubită. 

— E posibil, cu siguranţă că e posibil. Poate că nu a 
existat acel impuls sexual. Poate că relaţia lor a fost, pur și 
simplu, una platonică. Hallywell ar fi putut totuși s-o facă. 
La fel și soția victimei, evident. Ar putea fi vorba de 
sfârșitul tragic al unui triunghi amoros. Nimic mai mult. Și 
totuși... 

Dar nu era chiar așa. 

— Dacă vrei să ai acces la soţ, o omori pe soţie. Eu una 
așa aș proceda. Există întotdeauna ideea că „dacă eu nu te 
am, nimeni nu o să te aibă”, dar de ce să fi fost pusă în 
aplicare tocmai acum? 

Reveni asupra notiţelor și interogatoriilor ei. Nicio 
persoană dintre cele cu care discutase nu menţionase vreo 

dispută, vreo controversă sau vreun scandal în care să fi 
fost implicat Craig Foster. 

— O persoană obișnuită, repetă ea, trăgând cu ochiul la 
pisica din colţ care torcea. Inocenţa întruchipată. 

— Îţi pierzi timpul dacă stai de vorbă cu Galahad, îi 
atrase atenţia Roarke. 

— Notează totul în subconștient. 

— Singurul lucru din subconștientul lui e pofta de 
somon. Cum merge? 

— În cerc și nu ajung nicăieri. Niciun motiv, niciun 
suspect. Totuși nu putea să o păţească așa, pur și simplu. 
Să fi fost vorba de un jaf, de vreun act aleatoriu, aș mai 
înţelege. Oricine poate cădea victimă unor astfel de 
lucruri. Însă cineva care îl cunoștea a pus la cale toată 
tărășenia, a pregătit-o și a acţionat. Însă niciunul dintre 
cunoscutii săi nu pare să fi avut un motiv evident pentru a-l 
omori. 

Roarke intră să arunce o privire la fotografia victimei, 
afișată pe panoul de pe perete. 

— Nu ar fi primul individ care duce o viaţă ascunsă. 

— Nu, și am să continui investigaţiile de suprafaţă. S-ar 
putea să se fi culcat cu ea. 

Eve își ridică bărbia și arătă spre ecran, aducând-o pe 
Mirri Hallywell în prim plan. 

— E drăguță, constată Roarke. 

— Da, dar soţia e și mai drăguță. Și potrivit politistului 
pensionat, care locuiește sub ei, însurăţeii erau puși pe 
treabă din cinci în cinci minute, ceea ce exclude ipoteza 
unei relaţii extraconjugale. Și totuși bărbaţii nu se satură 
niciodată de sex. 

Roarke o mângâie pe fund. 

— Așa e, nu ne săturăm niciodată. 

Lissette i se alătură lui Mirri pe ecran. Genuri diferite, 
din punct de vedere al trăsăturilor, observă Eve. 

— Pentru unii, sexul e la fel ca îngheţata și vor să aibă 
de unde alege. 

Roarke zâmbi. 

— Eu știu ce aromă îmi place. 

— Da, dar, mai întâi, ai trecut de vreo câteva ori prin 
meniu. Foster era tânăr, continuă ea, fără a lua în seamă 
râsul lui Roarke. N-a avut timp să experimenteze. Ceva nu 
se leagă, murmură ea. Pentru moment doar atât știu. 

El se întoarse pentru a studia cercul crimei. 

— Presupun că problema banilor nu intră în ecuaţie. 

— Nu sunt suficienți. 

— Să fi fost un act comis la furie? 

— Ar fi trebuit să fi avut mult, mult sânge rece. Nu e 
vorba de o crimă pasională. Otrava e... distantă. Mai ales 
când nu ești prin preajmă să vezi cum își face efectul. Nu 
aș exclude furia, adăugă ea. Numai că nu găsesc niciun 
indiciu în sensul ăsta. Il plăcea toată lumea. 

— Așa se spunea și despre familia Icove, îi reaminti el. 

Eve dezaprobă, dând din cap. 

— Tipul ăsta nu seamănă deloc cu ei. Familia Icove avea 
o situaţie, era orgolioasă, sărită de pe fix, desigur, însă 
bogată, privilegiată și aflată în lumina reflectoarelor. 
Individul ăsta era fericit în anonimatul în care trăia. Mă 
duc să arunc o privire în apartamentul lui mâine, adăugă 
ea. O să mă uit prin hârtiile lui de la școală. Poate căele 
cel care avea un secret. Poate știa ceva, bănuia ceva și de 
aceea a fost otrăvit. O să aflu. 

— Fără îndoială. 

Roarke se apropie de ea și o sărută pe frunte. 

— Poţi să începi săpăturile mâine-dimineaţă. Hai, ai avut 
o zi lungă, atât ca poliţist, cât și ca soţie. 

— Presupun că da. 

Il lăsă să o ia de mână pentru a o conduce afară. 

— Cuplul Derrick a fost OK, însă tot nu vreau să merg în 
Montana. 

— Vorbește teama ta de vaci. Am putea merge pentru 
vreo câteva zile acolo, într-o staţiune. Poate călărim puţin, 
cu ocazia asta. 

— Ce să zic, visul vieţii mele: să sar în spinarea unui 
animal de zece ori cât mine și să îi dau bice. 

— Să știi că poate fi foarte palpitant. 

— Nu, mulțumesc, prefer să mă limitez la a vâna 
psihopati. 

Se întrebă dacă el fusese vreodată să călărească cu 

Magdalena. Şi se mai întrebă de câte ori o călărise pe 
Magdalena. 

Fir-ar să fie. 

Se întoarse când ajunse în pragul dormitorului, îl propti 
de toc și își presă buzele de ale lui, într-un sărut lacom, 
pătimaș. 

— Sau asta ar fi pe locul doi, în topul activităţilor 
palpitante, spuse ea, mușcându-l ușor de buza inferioară. 

— Pe locul doi, zici? 

— Ei bine, psihopaţii sunt destul de palpitanți. 

— Trebuie să mă străduiesc mai mult, nu-i așa? 

Făcură schimb rapid de poziţii, Roarke acoperindu-i 
gura cu a sa și strecurându-și mâinile pe sub tricoul ei. 

— Nu ar fi recomandat ca soția mea să vâneze maniaci 
doar pentru câţiva fiori, nu-i așa? 

— Toate astea ţin de o zi de lucru. Însă... I se aruncă în 
braţe, cuprinzându-l cu picioarele pe după talie. Am 
terminat programul. 

Buzele lor se întâlniră din nou, fierbinţi și fremătătoare, 
începu să îl sărute frenetic pe faţă și pe gât. Gustul, gustul 
lui era tot ce își dorea. El era totul. 

Nu se desprinse de el nici măcar când o lăsă pe pat, ci îl 
strânse și mai tare la piept, încolăcindu-și mâinile în jurul 
gâtului lui. 

— Spune-mi că mă dorești. 

— Mereu. Intotdeauna. 

— Arată-mi. 

Simţea dorinţa arzând în el, în mâinile lui, în modul în 
care acestea o mângâiau. 

Şi totuși nu era de ajuns. Simţea că avea nevoie de mult 
mai mult. 

Pentru prima dată de când erau împreună, nu era sigură 
ce anume însemna mult mai mult. Ştia doar că în sufletul 
său se strecurase un gol rece, până atunci necunoscut, 
care trebuia suplinit, umplut cu ceva. 

Se dezlănţui cu disperare, trăgându-i puloverul peste 
cap și înfigându-și degetele în carnea lui. 

— Atinge-mă, îi ceru. Atinge-mă. Atinge-mă. 

Cererea ei îl surprinse. Îl incită. Se afundă în pielea ei, 
cucerind-o cu mâinile lui iscoditoare, ii strigă numele, într- 
un geamăt de plăcere, implorând parcă în același timp. Şi 
totuși fremăta, cuprinsă de dorinţe neîmplinite. 

— Eve. 

Îi cuprinse chipul în palme, dorind să privească în ochii 
ei, să îi pătrundă. 

— Uită-te la mine. 

Il ascultă, străduindu-se să se lase prinsă în joc. Pur și 
simplu, să se lase prinsă în joc. 

— Înăuntru. Te vreau înăuntru. 

Se ridică, nu ca să se ofere, ci ca să ceară, ghidându-i 
gesturile. 

O singură ființă, așa cum numai ei puteau să fie, își 
spuse. Cadenţa, pasiunea, parfumul - toate care le erau 
proprii. Îl privi în ochi până când privirea i se înceţoșă, 
până când deveni una cu ritmul și mișcarea, gonind spre 
momentul final, de maximă plăcere. 

Ghemuită într-un târziu lângă el, cu pielea umedă, încă 
mai simţea acel gol rece, parcă neatins de flacăra pasiunii 
lor. 


Roarke se trezi dimineaţa înaintea ei. Nu îl găsi în Living, 
bându-și cafeaua și urmărind informaţiile financiare 
difuzate la televizor, ca de obicei. 

Eve se pregăti să își înceapă ziua, sărind peste rutina 
cotidiană - conversaţia, micul dejun în doi. De ce nu se afla 

acolo, ca să îi spună că și-a pus jacheta nepotrivită la 
pantalonii nepotriviţi? 

Oare ce se întâmplase noaptea trecută? De ce nu se 
implicase în munca ei? De ce nu se afla cu ea, în momentul 
acela, ca să o bată la cap să mănânce ceva? 

Își puse tocul pistolului cu un gest nervos. Totul era în 
ordine. El era ocupat, ea la fel. Nu avea nevoie ca bărbatul 
ei să îi stea la dispoziţie la orice oră din zi. 

Se îndreptă grăbită spre biroul ei pentru a lua dosarul, 
deși avea deja o copie pe computerul său din sediul central 
al poliţiei. Brusc se întoarse spre ușa biroului lui, făcu un 
pas spre ea și îi auzi vocea. 

— Nu, eram treaz. Da, vechile obiceiuri nu se pierd ușor. 

Eve își dădu seama că era pe Internet și, de vreme ce nu 
auzea decât vocea lui, deduse că Roarke comutase 
conversaţia pe canalul privat. 

— Da, într-adevăr, a fost o surpriză. Sigur că da, 
bineînţeles. Sunt convins că avem multe de recuperat. Hai 
să zicem pe la nouă, la Sisters Three. Cred că o să îţi placă 
acolo. Să îţi trimit o mașină? Nu, Maggie, nu e niciun 
deranj. Ne vedem atunci. 

Maggie, își spuse Eve, cu un nod în gât. Nu i se adresase 
cu pretenţiosul și distantul Magdalena, ci cu familiarul și 
afectuosul Maggie. 

Se opri în prag, realizând că făcuse ceva aproape 
imposibil: îl luase prin surprindere. Şi totuși nu putea citi 
nimic pe faţa lui, atunci când se gândea sau își amintea 
ceva ce nu voia să împartă cu ea. Atenţia lui, însoţită de un 
zâmbet distrat, se îndrepta asupra ei. 

— lată-te. 

— Da, iată-mă. Eşti în birou dis-de-dimineaţă. 

— Am avut o conferință prin Internet cu Londra, la ora 
șase. Faxul tocmai anunţa primirea unui document, pe care 
îl ignoră. Tocmai voiam să vin să te văd și să te conving să 
iei micul dejun. 

— Ai numai planuri legate de masă astăzi. Iei prânzul cu 
cineva? 

— Poftim? A, da. Se pare că Magdalena și-a amintit că 
mă trezesc devreme. Își strecură în buzunar carnetul cu 
întâlniri în timp ce se ridica în picioare. O să luăm prânzul 
împreună. 

— Am auzit. Cred că ar fi cazul să fii atent, amice. 

— Atent la ce? 

— Nu ar fi prima prietenă care speră că vei reintra în 
joc, de dragul vremurilor de odinioară. Poate că ar trebui 
să îi amintești că împărţi patul cu un poliţist, zilele astea. 

O urmă de iritare, vagă ca o șoaptă, îi trecu peste chip. 

— Nu am nicio intenţie să revin la vechile obiceiuri. 

— Parcă spuneai că vechile obiceiuri nu se pierd ușor. 

Brusc răceala puse stăpânire pe privirea și vocea lui. 

— Tragem cu urechea, locotenente? 

— Eram în biroul meu. Ușa ta era deschisă. Am și eu 
urechi. 

— Atunci folosește-le ca să auzi și asta. lau prânzul și 
nimic mai mult. Îşi înclină ușor capul, îngustându-și 
privirea și fixând-o cu ochii săi albaștri, pătrunzători. Sau 
nu ai încredere în mine? 

— Aș avea cu siguranță mai multă încredere în tine dacă 
nu ai voiţii despre ea ca despre o veche prietenă, deși 
amândoi știm prea bine că a fost mai mult de atât. 

— Ce a fost s-a întâmplat cu o groază de timp în urmă, 
cu mulţi ani înainte să pun ochii pe tine. Iritarea și răceala 
din vocea lui fură înlocuite de uimire. Iisuse Hristoase, ești 
geloasă pe o femeie cu care nu am vorbit, pe care nu am 
văzut-o și la care nu m-am gândit de ani de zile? 

Eve se uită lung la el. 

— Te gândești la ea chiar și acum, îi spuse ea și părăsi 
biroul. 

Cobori treptele în fugă și dădu peste Summerset, 
majordomul, și, în același timp, garda personală și omul de 
încredere al lui Roarke. O persoană care nu însemna nimic 

altceva pentru ea decât bătăi de cap cumplite. Înalt, cu 
părul grizonant, pieptănat peste cap, și o pereche de ochi 
negri, plini de dispreţ, bărbatul purta invariabilul costum 
negru. Eve își luă haina agăţată până atunci de un capăt al 
balustradei. 

— Dacă îmi spui ceva, chiar și un afurisit de cuvinţel, o 
să-ţi scot băţul ăla din fund și o să te bat măr. 

Se apropie cu pași mari de ușă și se întoarse pe călcâie. 

Și transmite-i șefului tău că, dacă aș fi fost o persoană 
geloasă, l-aș fi bătut zdravăn încă de acum doi ani, fir-ar să 
fie. 

Summerset își arcui sprâncenele, mustăci un pic, apoi își 
ridică privirea spre capul scărilor, unde tocmai apăruse 
Roarke. 

— Locotenentul pare să fie în dimineaţa asta mult mai 
tâfnoasă decât de obicei, comentă Summerset. 

— Are toane. Cu mâinile în buzunare, Roarke se 
încruntă, privind spre ușa de ia intrare. Toane total atipice, 
își spuse el. Magdalena e în oraș. Luăm prânzul împreună 
astăzi. Se pare că lui Eve nu îi place asta. 

Întâlni ochii lui Summerset, iar expresia acestora era 
aidoma celei de care reușise cu greu să scape mai 
devreme. 

— Nu începe și tu. Am suportat destule hachiţe pe ziua 
de azi și nu e nici măcar ora opt. 

— De ce vrei să îți complici viața? 

— Nu vreau. Pur și simplu, iau masa de prânz cu ea. la 
lucrurile așa cum sunt, mai spuse Roarke înainte să iasă. 


Albul zăpezii așternute peste noapte se transformase 
într-un gri murdar, iar peticele de gheaţă de pe trotuare, în 
adevărate capcane pentru trecătorii care se străduiau să 
își menţină echilibrul. Navetiști pe jumătate îngheţaţi 
așteptau înfofoliţi în staţiile de autobuz. Pe la colţuri, 
vânzătorii ambulanți își aprinseseră grătarele nu atât de 
dragul comerțului, cât pentru a se dezmorți. 

Termometrul mașinii ei afișa temperatura inumană de 
minus cincisprezece grade. Își dori ca lui Roarke să îi 
îngheţe fundul lui irlandez. Blocată în trafic, își lăsă capul 
să cadă pe volan. Nu recursese la abordarea cea mai bună. 
Nu avea nici cea mai vagă idee cum naiba ar fi trebuit să 
se comporte, însă știa că o dăduse în bară. Avea să fie 
supărat pe ea în timp ce se va întâlni cu... parașuta aceea. 
Nu abordase o strategie bună. Și de ce, mă rog, ar fi avut 
nevoie de o strategie? 

— Las-o baltă, las-o baltă, își spuse. E doar un hop, nici 
măcar atât. 

Și totuși nu reuși să scape de gânduri nici după ce 
ajunse în centru; continuă să întoarcă situaţia pe toate 
părţile chiar și în timp ce își făcea loc în liftul aglomerat 
pentru a ajunge în secția de criminalistică. 

Se îndreptă direct spre birou, încercând să schiţeze un 
zâmbet pentru colegii cu care se întâlni. Închise ușa în 
urma ei și își programă filtrul de cafea. Își reaminti că era 
la serviciu. Problemele personale nu își aveau locul. Asta 
era și nu avea ce să facă. Se hotări să își bea cafeaua și să 
se uite pe ferestruica biroului său până când mintea avea 
să-i devină suficient de limpede pentru a lucra. 

Incă își mai sorbea cafeaua privind afară când își făcu 
apariţia Peabody. 

— "Neaţa. Cum a fost cina? 

— Am mâncat. la-ţi haina. Mergem la apartamentul 
victimei. 

— Acum? Să o contactez pe Lissette Foster, să mă asigur 
că... 
— Ti-am spus să-ţi iei haina. 

— Da, doamnă. 

Peabody nu i se mai adresă până când nu ajunseră în 
mașină. 

— Am ratat ceva? O considerăm pe Lissette drept 
suspectul principal? 

— Dar când ţi-ai închipuit că am eliberat-o de orice 
suspiciune? 

— Nu știu, însă credeam că ajunsesem la concluzia că nu 
ar fi putut să o facă. 

— A avut ocazia. Cât despre motiv, întotdeauna se 
găsește unul când vine vorba de cupluri. Uneori, se 
întâmplă să fie constatarea că, pur și simplu, te-ai căsătorit 
cu un ticălos. De aici începem. 

Conduse o vreme în tăcere. 

— Vreau să văd unde a trăit, spuse ea, pe un ton mai 
calm. Cum a trăit. Cum au trăit. Autopsia ne spune că a 
fost un tânăr sănătos, de douăzeci și ceva de ani, care a 
murit după ce a ingerat o doză letală de ricină. Atât și 
nimic mai mult. Însă asta nu înseamnă că victima noastră 
nu are mai multe de spus. 

— Bine, înţeleg. E totul în regulă? 

— Nu, chiar nu e. Însă nu am de gând să vorbesc despre 
asta. Hai să ne facem treaba. 

De data asta, tăcerea deveni apăsătoare. Eve își trecu 
degetele prin păr. 

— Să vorbim despre altceva. Tu ai tot timpul câte ceva 
de spus. Vorbește despre ceva, pentru numele lui 
Dumnezeu. 

— AHmmmm... Nu îmi vine nimic în minte. E prea multă 
tensiune. Oh, oh! Știu! Te-ai pregătit pentru mâine-seară? 

— Pentru ce anume? 

— Acum... 

— Dacă e acum, atunci nu e mâine-seară. Ce ai fumat la 
micul dejun? 

— Nu am mâncat decât un grepfrut rehidradat. Nu pot 
să scap nicicum de ce am pus pe mine în perioada 
vacanței. Sunt plină de prăjituri, oftă Peabody. Fundul meu 
e făcut întregime din prăjituri. 

— Ce fel de prăjituri? îmi plac prăjiturile. 

— De toate felurile, răspunse Peabody. Nu pot să rezist 
de Crăciun în faţa prăjiturilor. Bunica mea încă le mai face 
din te miri ce și mai nimic. 

— Credeam că prăjiturile se fac cu zahăr. 

— Te miri ce și mai nimic presupune și zahăr - și faină și 
ouă și cacao și unt... Mmmm, unt. Peabody închise ochii 
visătoare. Unt adevărat, de la vaci. 

— Vacile au de-a face cu laptele. Eve aşteptă în timp ce 
un grup de pietoni se grăbi să treacă strada. Şi nu înţeleg 
de ce toată lumea vrea să bea ceva ce iese din vaci, la fel 
ca și urina. 

— Untul se face din lapte. Asta dacă vorbim de lapte 
adevărat. Bravo, acum mi s-a făcut foame. Nu pot să 
vorbesc despre prăjituri, îmi crește fundul numai 
gândindu-mă la ele. Îţi spuneam ceva. Oh, Acum. 

— Acum a devenit atunci. Acum a redevenit acum. 

Peabody se întoarse spre Eve, privind-o de sub căciula 
împletită, de culoare maro. 

— Încerci să mă încurci și te descurci de minune. Ştii că 
mă refer la noua emisiune a Nadinei. Ești invitatul special 
al primei ediţii. 

— Şi încerc să nu mă gândesc deloc la asta. 

— O să fie grozav. Cu ce te îmbraci? 

— Mă gândeam să încerc de data asta niște haine. 

— Zău, Dallas, emisiunea se transmite la nivel naţional, 
prin satelit, și a fost deosebit de mediatizată. Lasă-l pe 
Roarke să îţi aleagă ţinuta. 

Ochii lui Eve se îngustară ca niște lame; simţi cum 1 se 
urcă un nod în gât. 

— Știu cum să mă îmbrac. Port haine de ani de zile. 
Gândurile îi reveniră la Magdalena și la rochia roșie, 
îndrăzneață, asortată cu pantofii argintii. - Sunt poliţist, nu 
cocotă. Dacă își dorea alături pe cineva care să se fâţâie pe 
tocuri și să poarte rochii pretenţioase, atunci nu trebuia să 
se căsătorească cu mine. 

— Nu cred că garderoba ta a constituit un factor decisiv. 
Peabody încercă cu prudenţă ape periculoase. V-aţi certat? 

— Nu chiar. Însă cred că o vom face. 

Eve călca acceleraţia pentru a depăși o mașină, apoi 
parcă pe o străduţă secundară. 

— E suficient de aproape. 

— Așa cred. 

Peabody își luă inima în dinţi și o urmă aproape alergând 
pe Eve, care o luase înainte pe trotuar. 

Frigul înţepător ajungea la oase și un vânt tăios 
străbătea  canioanele urbane. Eve își vâri mâinile 
neînmănușate în buzunar și se forță să se gândească la 
treaba pe care o avea de făcut. 

— Nu are nimic de ascuns, așadar, nu ar trebui să fie o 
problemă dacă aruncăm o privire înjur. În caz contrar, 
putem obţine un mandat destul de repede. Căutăm orice 
urmă de otravă, inclusiv semințe de ricin sau orice alt 
produs derivat. Vreau să trec prin datele și contactele lui, 
să văd dacă avea vreun disc, să îi cercetez documentele. 
Vreau să știu ce ţinea în sertarul de sus al scrinului, ce 
avea în buzunare. Tot tacâmul. 

Peabody răsuflă ușurată atunci când intrară în clădire, 
lăsând în urmă viscolul de februarie. 

— Dacă apartamentul lor e identic celui lui Kowoski, nu 
ar trebui să ne ia mult timp. 

Urcară scările. Eve ciocăni la ușă. Le deschide o femeie 
cu ochi obosiţi, cu părul împletit în codițe lucioase. 

— Vă pot ajuta cu ceva? 

— Suntem locotenentul Dallas și detectivul Peabody. Am 
dori să o vedem pe Lissette Poster. 

— Anchetaţi moartea lui Craig. Eu sunt Cicely Boviar, 
mama lui Lissy. Vă rog, intraţi. Ea e în baie. Cicely aruncă 
o privire îngrijorată către ușa închisă a băii. Face duș. Nu 
a dormit noaptea trecută. li pregătesc micul dejun. Trebuie 
să mănânce ceva. Vă rog, luaţi rog. Doriţi o cafea? 

— Nu vă deranjati. 

— Nu e niciun deranj. Vreau să îi pregătesc ceva. Ne 
întâlnim cu părinţii lui Craig după-amiază să discutăm 
despre... începură să îi tremure buzele. Să facem 
aranjamentele. Vreau să îi pregătesc ceva să mănânce. 

— Când aţi ajuns la New York, doamnă Boviar? 

— Noaptea trecută, târziu. Am venit de îndată ce... când 
Lissy a sunat să-mi spună; am plecat imediat. Are nevoie 
de maman în aceste momente. Așa mi-a spus, maman. 

Intră în bucătărioară, apoi se opri, ca și cum nu ar fi 
știut ce anume voia să facă. 

— Aici a dorit Lissy a mea să trăiască și, pentru că îl 
avea pe Craig, nu mi-am făcut probleme. El mi-a spus că în 
câţiva ani - erau atât de tineri - aveau să întemeieze o 
familie și că voi deveni grandmaman. Asta mi-a spus. Știţi 
pe cine a omorât acea persoană? L-a omorât pe acel băiat 
scump, odată cu familia pe care el și Lissy și-o doreau. Au 
pus capăt bucuriei. Ştiţi cum s-a întâmplat? 

— Va trebui să stăm de vorbă cu fiica dumneavoastră. 

— Bien sur. Vă rog, luaţi loc. Eu o să fac cafeaua. Au 
niște praf de ouă. Acasă aveam ouă de la găinile pe care le 
ţine vecina mea, dar aici... Era un băiat atât de bun. Ochii 
ei obosiţi se umplură de lacrimi. Nu ar fi trebuit să se 
întâmple una ca asta. Vă rog, luaţi loc. 

În cameră se afla o canapea albastru-deschis, cu perne 
de un verde aprins, și două scaune tapițate cu un material 
cu dungi late, în aceleași culori. Un birou ocupa unul 
dintre colturile camerei, în vreme ce în celălalt se afla o 
măsuţă cu două scaune. Modul în care era aranjată mobila, 
ordinea, culorile puternice confereau spaţiului strâmt 
confort și stil. 

Cicely se apropie de ușa băii și ciocăni ușor. 

— Mignon, au venit cei de la poliție. Doamna locotenent 
și doamna detectiv. Vine imediat, i se adresă ea lui Eve. 
Mă duc să fac cafeaua. 

Lissette ieși îmbrăcată cu o pereche de pantaloni largi, 
un tricou și cu șosete groase în picioare. Arăta ca o 

persoană care suferea de o boală aflată în fază terminală. 
Avea faţa palidă, iar ochii îi erau inexpresivi și umflaţi. Se 
mișca de parcă ar fi durut-o oasele. 

— Aţi mai aflat ceva? Vocea îi era răgușită. Ceva legat 
de Craig? 

Eve se ridică în picioare. 

— Luaţi loc, doamnă Foster. 

— M-am dus să-l văd. Am fost să îl vedem. M-am dus 
acolo împreună cu părinţii lui. Nu a fost o greșeală. Mi-aţi 
spus că nu a fost. Mama și tătăl lui erau distruși. Ce o să 
fac eu acum? Aruncă o privire înjur, ca și cum atunci și-ar 
fi dat seama unde se afla. Ce o să fac? Maman. 

— Hai, puiul meu, așază-te. 

Cicely reveni în cameră și o ajută pe Lissette să ia loc pe 
un scaun. 

— Vă rog, ne puteţi spune ceva? Orice? Este atât de greu 
să nu știi de ce sau cum. 

Eve se uită în ochii lui Lissette. 

— Soțul dumneavoastră a murit după ce a ingerat o doză 
letală de ricină. 

— A ingerat ceva? A înghiţit ceva? Ricină? Ce este asta? 

— E o otravă, murmură Cicely, cu ochii măriţi de groază. 
Știu ce e. E o otravă. 

— Otravă? Dar de ce... cum a... 

— Au fost găsite urme în ciocolata caldă, îi spuse Eve lui 
Lissette și văzu cum aceasta se albi la faţă. 

— Nu, nu, nu. Nu are cum să fie. Eu i-am pregătit-o. Eu 
însămi o tăceam. În fiecare dimineaţă, de îndată ce vremea 
începea să se răcească. lar când se încălzea, obișnuiam să 
îi fac ceai rece, îndulcit. În fiecare zi. Credeţi că i-am făcut 
rău lui Craig? Credeţi că eu... 

— Nu, nu cred. După mai bine de unsprezece ani în 
serviciu, Eve știa când să aibă încredere în instinct. Insă 
pentru a elimina orice suspiciune, astfel încât să putem 
explora și alte piste, am dori să aruncăm o privire prin 
apartament. Ne trebuie permisiunea dumneavoastră 

pentru a-l percheziţiona, pentru a cerceta computerul 
soțului dumneavoastră, obiectele lui personale. 

— Staţi. Vă rog. Lissette o strânse de mână pe mama ei. 
Aţi spus otravă. Aţi spus că el a fost otrăvit. Cum s-a putut 
să înghită otravă din greșeală? 

— Nu cred că a fost o greșeală, interveni Cicely. Nu-i 
așa? 

— Nu. 

— În cazul acesta... Obrajii lui Lissette începură să se 
coloreze într-un roșu intens, pe măsură ce se ridica încet în 
picioare. În mod deliberat? Cineva i-a făcut asta? De ce? 
Nu a făcut rău nimănui niciodată. 

— Doamnă Foster, credem că ricina a fost strecurată în 
băutura soţului dumneavoastră la un moment dat al 
dimineţii în care a murit. 

— Însă eu i-am pregătit băutura. Eu i-am preparat-o. 
Lissette fugi în bucătărie. Aici, chiar aici. In fiecare 
dimineaţă îi pregăteam prânzul pentru că îi făcea plăcere. 
Îmi lua numai câteva minute, iar lui îi plăcea atât de mult... 

Cicely murmură ceva în franceză în timp ce se îndrepta 
spre fiica ei. 

— Nu, nu, nu. I l-am pregătit la fel ca în fiecare 
dimineaţă. Un sandvici, un fruct, chipsurile care îi plăceau. 
Și am pregătit ciocolata așa cum m-ai învăţat, maman. ñ 
plăcea asta. Aici, chiar aici. Întinse mâinile. Eu am pregătit 
ciocolata. 

— Lissy. Cicely îi luă în palme obrajii plânși. Nu fa asta. 

— Lissette, ai pus băutura într-un termos negru? 

— Da, da. Lissette se sprijini de mama sa. În termosul 
mare, inscripționat cu numele lui. I l-am făcut cadou atunci 
când a început școala, împreună cu sufertașul. 

— Le lua pe amândouă cu el, de obicei? 

— Zilnic, da. În fiecare zi. Dar ce mai contează? 

— E o chestiune de detaliu, o liniști Eve. Investigăm atât 
modul în care s-a petrecut crima, cât și motivele pentru 
care a fost comisă, deci fiecare amănunt este important. 

Am dori să aruncăm o privire prin apartamentul 
dumneavoastră. 

— De ce? Lissette își examină mâinile. De ce ar fi vrut 
cineva să îi facă rău lui Craig? 

— Pentru moment, nu pot să vă ofer un răspuns. 

— Doriţi să vă uitaţi prin lucrurile noastre pentru ca să 
găsiți un răspuns? 

— Da. 

— Uitaţi-vă la absolut tot. Are mai multe materiale la 
școală. Dar sunt unele și în dreptul computerului, la birou. 
Faceţi tot ce trebuie. Nu vreau să asist. Nu vreau să văd 
cum scormoniţi prin lucrurile noastre. Putem ieși? 

— Da, desigur. 

— Maman, să ieşim și să le lăsăm... Maman, cineva l-a 
omorât pe Craig. Maman. 

Eve se dădu în lături pentru a o lăsa pe mamă să își 
consoleze fiica și s-o ajute să își pună cizmele, haina și 
eșarfa. 

— Mergem să luăm micul dejun, o informă Cicely pe 
Eve. E un mic local mai jos, pe stradă. Ne găsiţi acolo dacă 
aveţi nevoie de noi. 

— Mulţumim. 

Eve așteptă până când ușa sc închise în urma lor. 

— Deci folosea același termos în fiecare zi. 

— Se potrivește profilului lui, îi răspunse Peabody. 
Rutina. 

— Mda, așadar, nu numai că bea același lucru în fiecare 
zi, ci folosea și același recipient. Folosea termosul acela de 
mai bine de un an. Poate că, pentru a fi eficient, criminalul 
a cumpărat unul asemănător și l-a schimbat cu al lui. 

— Am putea să verificăm marca și modelul, eventual 
comercianții. 

— Mda, am putea face asta, însă, mai întâi, vom verifica 
încăperea. Să trecem la treabă, Peabody. 


76 


5 


Niciun obiect din casa aceea nu sugera crima. Nu găsiră 
otrăvuri ascunse În compartimente secrete, nici 
corespondențe pe tonuri amenințătoare sau fotografii 
compromițătoare. 

Din câte văzuse și simţise - Eve, era vorba doar de viețile 
a două persoane proaspăt căsătorite și fericite. 

Zona în care se afla biroul conţinea atât materialele lui 
de lucru, cât și pe ale ei, precum și e-mailuri naive sau 
sexy pe care cei doi și le trimiseseră unul altuia, semn al 
acelor fiori de la începutul dragostei și al sentimentului de 
apartenenţă, potrivit cărora nimic nu avea mai multă 
importanţă decât ei doi, își spuse Eve. Găsiră un schimb de 
mesaje vocale între Lissy și mama ei, precum și unul din 
partea lui Mirri Hallywell, care conversase cu ambii soţi 
Foster, confirmând o întâlnire de studiu cu Craig și 
discutând cu Lissy despre o întâlnire cu un anumit Ben. 

Cu o seară înainte să moară, Craig Foster schițase în 
mare testul cu care nu mai apucase să își surprindă elevii 
și petrecuse aproape o oră scriind o lucrare despre 
evenimentele economice și sociale din perioada care 
urmase Războaielor Urbane. 

Screen-saver-ul de la computerul lui era o fotografie de 
la nuntă, în care Lissette, în alb imaculat, și Craig, în 
negru ceremonios, erau înfăţișaţi experimentând primul lor 
sărut în calitate de soţ și soţie, presupuse Eve. 

— E un caz dificil, comentă Peabody după ce se urcară în 
mașină. Judecând după cum arată apartamentul, totul este 
nou. Erau abia la început. Acum totul s-a sfârșit. Paharele 

de vin - probabil, un cadou de nuntă - de-abia dacă 
fuseseră folosite. Prosoape asortate cu perdeaua de duș, 
flori uscate din buchetul de mireasă... înregistrarea 
ceremoniei și a petrecerii. E dificil. 

— E și mai dificil pentru că nimic din tot ce am găsit 
acolo nu indică un motiv anume. Nu au bani, nu folosesc 
substanțe interzise, probabilitatea ca vreunul dintre ei să 
aibă o relaţie extraconjugală având în vedere conjunctura 
se apropie de zero. Așadar, ce secret avea? 

— Te referi la secretul lui? 

— Toţi oamenii au așa ceva. Mici detalii pe care le ţin 
pentru ei. Lucruri pe care un bărbat nu le-ar împărtăși 
soţiei sale. 

Peabody dădu din cap, încruntându-se. 

— Judecând după momentul în care se aflau și după 
mesajul transmis, nu cred să fi avut secrete unul față de 
celălalt. 

— Tocmai asta le face să fie secrete, își spuse Eve în 
barbă, în timp ce parca în apropierea școlii. 

Intrară în incintă, trecură de filtrele de securitate și 
așteptară să primească permisiunea de a merge mai 
departe. Câteva cadre didactice traversară holul principal. 
Toate purtau câte o banderolă neagră. 

— Hai să revedem încă o dată cronologia evenimentelor. 
Dacă ricina nu a provenit de acasă, atunci trebuie să fi 
venit de aici. 

Peabody își scoate carneţelul cu însemnări. 

— Victima a pontat la ora șase și patruzeci și două de 
minute. Soţia afirmă că a părăsit apartamentul în jurul orei 
șase și jumătate. 

— A venit pe jos. A găsit un apartament situat în 
apropiere de serviciu pentru ca să poată merge pe jos și să 
economisească banii pe transport. Avea nevoie de șapte, 
opt minute ca să parcurgă distanţa, deci nu cred să se fi 
oprit pe drum. Nu era nimic deschis la ora aceea în drumul 

său. Cel mai apropiat non-stop e în cealaltă direcţie, la trei 
străzi de aici. 

Peabody aprobă, dând din cap. 

— Mai există o băcănie în apropiere, dar nu se deschide 
decât la ora șapte. 

— OK. Aşadar, își ia haina, servieta și prânzul 
împachetat, își ia la revedere de la soţie și pleacă pe jos la 
serviciu. Intră folosind intrarea principală, așa cum am 
făcut și noi. Trece de punctul de securitate și semnează 
condica. Se duce să facă sport, dar, mai întâi, trece prin 
clasă pentru a-și lăsa lucrurile acolo: haina, mănușile, 
pălăria, fularul și servieta în care avea ultimul prânz. 

Eve se îndreptă spre sala de clasă, urmând cea mai 
logică rută posibilă. 

— Niciuna dintre persoanele cu care am stat de vorbă nu 
a menţionat să îl fi văzut sau să fi vorbit cu el înainte să 
ajungă în sala de sport. 

Se opri în dreptul clasei, rupse sigiliul și intră. 

— Își pune servieta pe catedră, își mută prânzul în sertar 
și își agaţă haina în cui. Un tip eficient și ordonat, 
murmură ea. E îmbrăcat deja în trening. Ia cu el, în sala de 
sport, geanta în care avea hainele de școală. 

— Exact, spuse Peabody, consultându-și notițele. Avem o 
geantă în care se află echipamentul de sport. 

— Ajunge la parter, urmă Eve, continuând să refacă 
traseul victimei. Se duce să facă sport, lăsând clasa și 
inclusiv termosul nesupravegheate. 

— Da. 

Părăsiră clasa și se îndreptară spre sala de sport. 

— Potrivit martorilor, se afla deja în sala de sport, la 
aparate, atunci când a fost văzut pentru prima oară. 

— De către Reed Williams, în jurul orei șapte și zece 
minute. 

— La ce oră a pontat Williams? 

— La șase și patruzeci și cinci de minute. 

— Dar ce a făcut Williams între ora șase și patruzeci și 
cinci de minute și ora șapte și zece minute? Trebuie să mai 
stăm de vorbă cu el o dată. Mosebly a declarat că a văzut 
victima la piscină atunci când ea pleca de acolo, în jurul 
orei șapte și jumătate. 

— A pontat la șase și cincizeci de minute. 

— Se trezesc devreme cu toţii. Va trebui să discutăm și 
cu ea. Mai bine mai devreme decât mai târziu, adăugă Eve 
după ce o văzu pe Mosebly venind spre ele cu pași mari. 

— Doamnă locotenent, doamnă detectiv. Am fost 
anunțată de personalul de securitate că vă aflaţi aici. 

Era îmbrăcată în negru - fustă, jachetă, cizme. 

— Aș aprecia dacă v-aţi opri, mai întâi, prin biroul meu 
atunci când veniţi la Academie. 

— Ne-am gândit că nu vă vom găsi astăzi, ripostă Eve. 
Având în vedere situaţia... 

— Am decis să vin după o ședință cu psihologii școlii. Am 
hotărât că este în interesul elevilor ca programul să se 
desfășoare în condiţii de normalitate, pentru a avea ocazia 
de a se întâlni și a putea discuta în mod deschis despre 
temerile și sentimentele lor. Am ţinut un minut de 
reculegere azi-dimineaţă și intenționăm să organizăm o 
ceremonie religioasă săptămâna aceasta. Aţi înregistrat 
progrese? 

— Ancheta este în plină desfășurare. Ce aţi făcut ieri, 
înainte să înotaţi? 

— Pardon? 

— Aţi ajuns la școală la ora șase și cincizeci de minute. 

— Să mă gândesc. S-au întâmplat atât de multe de 
atunci... M-am dus în birou să îmi verific agenda și să mă 
pregătesc pentru ziua respectivă. Am băut o cafea. Dar de 
ce? 

— E o chestiune de detaliu. V-aţi întâlnit cu cineva? Aţi 
vorbit cu cineva înainte să mergeţi să înotaţi? 

— Da, dacă stau bine să mă gândesc. Am discutat puţin 
cu Bixley, când am sosit. Curăţa treptele de la intrare de 

zăpadă. l-am spus să le verifice periodic peste zi. Am văzut- 
o apoi pe Laina Sanchez, nutriţionista noastră, care tocmai 
ajunsese la școală. Cred că i-am spus ceva legat de vreme. 
Apoi m-am dus în birou și am trecut în revistă programul 
zilei, după care am plecat la piscină. 

— Aţi trecut prin sala de fitness? 

— Nu, m-am oprit în vestiarul profesorilor pentru a-mi 
pune costumul de baie, după care m-am dus direct la 
piscină. Ce s-a întâmplat cu Craig, locotenente? Aud tot 
felul de zvonuri, lucru care nu face decât să menţină 
această atmosferă neplăcută. 

— A fost otrăvit. Oricine are acces la sala de fitness? 

— Otrăvii? Mosebly făcu un pas înapoi. Doamne sfinte. A 
mâncat ceva de la chioșc, din fumoar, de la cantină? 
Trebuie să stau de vorbă chiar acum cu Laina. 

— Nu a avut de-a face cu mâncarea de aici. 

O expresie de ușurare deplină se așternu pe chipul lui 
Mosebly. 

— Slavă Domnului. Dar e îngrozitor, adăugă ea imediat. 
Desigur, e îngrozitor că i s-a tras de la ceva adus de acasă, 
însă trebuie să mă gândesc la bunăstarea elevilor, a 
personalului didactic. 

— Cu siguranţă. 

— Așadar, a fost un accident, o reacţie alergică la ceva. 

— E vorba de o crimă, preciză Eve sec. Relaxarea de pe 
chipul lui Mosebly începu să se risipească. Doamnă 
director Mosebly, trebuie să știu unde se aflau toţi cei 
prezenţi aici ieri-dimineaţă, înainte de ore, respectiv, ce au 
făcut până în momentul în care Foster și-a luat prânzul. 
Oricine - mă refer la personal, la elevi - are acces în 
această zonă? 

Eve arătă cu capul spre ușile centrului de fitness 
destinat angajaţilor școlii. Mosebly duse o mână în dreptul 
inimii. 

— Trebuie să știu ce s-a întâmplat. Dacă a fost un gest 
deliberat, atunci elevii ar putea fi în pericol... 

— Nu aveţi motive să credeţi asta. A fost vorba de un act 
calculat. Răspundeţi la întrebare. 

Mosebly își presă tâmplele. 

— Spaţiul de aici este destinat în exclusivitate 
personalului. Accesul se face pe bază de cârduri speciale. 
Studenţii au o sală proprie, în care se intră prin cealaltă 
partea a piscinei. Cadrele didactice pot folosi piscina 
înainte și după ore, atât timp cât nu sunt alte activităţi 
planificate. O, Doamne. Otravă? 

— Un card de acces, ceru Eve, făcând un semn spre ușă. 

Mosebly scoase unul din buzunar și îl trecu prin locașul 
de identificare. Eve intră înăuntru. Aparate, greutăţi, 
saltele. Sala ei de sport de acasă era mai mare și mai 
dotată, însă și aceasta era bine organizată și constituia o 
recompensă pentru personalul Academiei. 

— Foster folosea aparatele în mod regulat? 

— Aproape în fiecare zi. Personalul este încurajat să 
folosească sala. Majoritatea o face o dată sau de două ori 
pe săptămână. Alţii, între care și Craig, profitau mai des de 
acest avantaj. 

Eve dădu din cap și își croi drum prin sală, spre un al 
doilea rând de uși. Vestiarul era curat și, din nou, bine 
compartimentat. Dulăpioare, grupuri sanitare, câte trei 
dușuri de fiecare parte, separate de un geam opac, atât 
pentru femei, cât și pentru bărbaţi. 

— Care era dulăpiorul lui? 

— Niciunul dintre noi nu are un dulăpior anume, îi 
explică Mosebly pe un ton nerăbdător, caracteristic unei 
persoane care și-ar fi dorit, în mod evident, să fie în altă 
parte. Dacă ledul tastaturii atașate fiecărui dulăpior este 
roșu, înseamnă că este folosit de cineva. Dacă este verde, 
poate fi utilizat de oricine, dulăpiorul fiind încuiat în baza 
unui cod format din șase cifre. 

— Văd că trei sunt ocupate. 

— Unii profesori ocupă dulăpioarele în permanenţă, 
preferând, din comoditate, să își lase echipamentul aici. 

— Aș vrea să văd ce conțin. 

— Dar nu puteţi deschide un dulăpior ocupat deja. 

— Ba pot. Peabody? 

— Facilităţile de stocare din complexele educaţionale, 
birouri și din clădirile publice nu sunt protejate de legile 
privind dreptul la intimitate, recită Peabody în timp ce Eve 
scoase un card. În timpul unei investigaţii desfășurate de 
poliţie, un membru abilitat de Poliţia orașului New York în 
acest sens poate avea acces la facilităţile de stocare. 

— Dar este vorba de o încălcare a intimităţii inutilă. E 
clar că substanţa care i-a cauzat moartea a provenit de 
acasă. 

Eve se sprijini de un dulăpior. 

— Vedeţi, mie nu mi-e clar. Iar în situaţii ca aceasta, se 
poate spune că eu sunt directorul. 

— Nu pot să cred că vreunul dintre membrii personalului 
didactic ar fi vrut să îi facă rău lui Craig. 

— Însă eu pot. 


* 


Primul dulăpior conţinea o pereche de pantofi de sport, 
de damă, o trusă de cosmetice, ce includea un ruj, 
deodorant, gel de păr, mascara, câteva mostre de cremă și 
un parfum. 

— Este posibil să nu mă pricep deloc la asta, însă este 
evident că Foster a suferit o reacţie alergică fatală la ceva 
ce a băut sau a mâncat, la ceva adus de acasă, repetă 
Mosebly, pe un ton înțepat. 

— Da, este evident din punctul dumneavoastră de 
vedere, pentru că orice altă ipoteză ar înseamnă 
publicitate proastă pentru școală. 

Următorul dulăpior avea un conţinut similar cu primul, 
adaptat însă unui bărbat. Pantofi de sport, o trusă 
cosmetică cu un pieptene, un produs pentru îngrijirea 

părului, cremă de față. Mai găsiră o pereche de ochelari și 
o cască de înot. 

— Este responsabilitatea mea să protejez reputaţia 
Academiei. li voi contacta pe avocaţii noștri imediat. 

— Vă rog chiar. 

Eve trecu la dulăpiorul următor, în timp ce Mosebly 
părăsea camera. 

— E un suspect puţin probabil. 

— Nu știu ce să zic. 

Peabody nu rezistă tentaţiei și se strâmbă precum un 
copil în direcția lui Mosebly. 

— Are o atitudine necorespunzătoare, dacă e să mă 
întrebi. _ 

— Asta e sigur. Însă, dacă ar fi vrut să-i facă felul lui 
Foster, ar fi făcut-o mai degrabă în afara Academiei. O s-o 
cercetăm mai îndeaproape, în cazul în care această 
loialitate manifestată față de școală e doar una aparentă, 
însă nu cred că și-ar dori să aducă scandalul pe holurile 
sacre ale Academiei sau să își prejudicieze reputaţia de 
director. Măi să fie, uite ce-am găsit. 

Dulăpiorul investigat conţinea pantofii de rigoare și o 
trusă de toaletă foarte pretențioasă, din imitație de piele. 

Calitatea produselor de îngrijire din aceasta era 
superioară celor întâlnite până atunci. Printre ele se găsea 
și o rezervă substanţială de prezervative. 

— Ciudat loc să ţii astfel de „mănuși”, comentă Peabody. 
Asta numai dacă nu intenţionezi să ai parte de ceva 
acțiune în vestiarul școlii. 

— Ceea ce pun pariu că este împotriva regulamentului 
Academiei. 

Eve extrase o cutiuţă cu pastile. 

— Mi se pare că aduc a stimulente de erecţie. Ce băiat 
obraznic. RW, adăugă ea, citind niște iniţiale. Cred că vin 
de la Reed Williams. 

După ce Peabody plecă să îl scoată de la ore pe Williams 
pentru încă o sesiune de interogatoriu, Eve continuă să 

refacă traseul lui Craig din dimineața precedentă, 
ajungând până în dreptul fumoarului. Întâlni doi tineri, 
care se uitară lung la ea și îi arătară, tăcuţi, două bilete de 
învoire. 

— Par a fi monitor școlar? îi întrebă ea. 

— Trebuie să arătăm biletele tuturor adulţilor, atât 
personalului didactic, cât și părinţilor, explică unul dintre 
băieţi. 

— Par a fi părinte? 

— Nu știu. 

— Vă învârtiţi destul de des pe aici? 

— Avem bilete de învoire. 

— Bine, bine. Răspunde la întrebare. 

— Mergem la bibliotecă să luăm niște materiale pentru 
un proiect. 

— Da, da. Aţi ieșit ieri din clasă înainte de prânz? 

Cei doi se dădură înapoi, schimbară o privire, iar, în cele 
din urmă, unul se hotări să vorbească: 

— Am fost ieri la bibliotecă pentru materiale. I-am arătat 
doamnei Hallywell biletele de învoire. 

— Când? 

Cel de-al doilea băiat ridică din umeri. 

— La un moment dat. Am dat de necaz? 

— Nu, dar veţi da dacă nu răspundeţi la întrebare. Nu 
mă interesează dacă chiuleaţi să beţi bere sau să jucaţi 
jocuri de noroc. Eve ignoră un oftat de încântare din 
partea primului tânăr. Vreau să știu la ce oră aţi văzut-o pe 
doamna Hallywell și unde anume. 

— Eram în pauza a doua, în partea a doua a recreaţiei. 
În jur de ora zece și jumătate. Cobora scările din corpul B. 
Cele de acolo. Dar de ce vă interesează? 

— Pentru că sunt curioasă. Unde se ducea? 

— Nu știu. Profesorii nu trebuie să declare unde se duc, 
doar elevii sunt obligaţi. 

— Da, întotdeauna a fost așa. 

— Dacă nu sunteţi profesoară, nu faceţi parte din 
personalul școlii, și nici nu sunteţi părinte, ar trebui să 
aveți un permis. 

— Pârâţi-mă și acum dispăreţi, îi concedie Eve. 

Cei doi o rupseră la fugă, aruncând din când în când 
câte o privire în urmă. 

— Probabil, concep o petardă artizanală pentru ora de 
chimie, bombăni Eve și își scoase carneţelul cu notițe. De 
la ora zece la unsprezece, Foster preda grupei de elevi 
avansați, folosind centrul media de la etajul trei. 
Interesant. 

Își folosi cardul pentru a intra în fumoar. Orele fiind în 
plină desfășurare, acesta era gol. Și-l imagină pe Craig 
intrând grăbit, luând o răcoritoare pentru a se relaxa după 
o oră vorbind despre filme. 

Majoritatea, dacă nu chiar toţi profesorii, ar fi trebuit să 
fi ajuns la școală până la ora aceea, ca să nu mai vorbim de 
elevi. Termosul lui Craig rămăsese acolo nesupravegheat, 
la îndemâna oricui ar fi trecut prin clasa de la etajul doi, în 
timp ce el era în sala de sport sau preda la grupa avansată. 

Eve se întrebă cât i-ar fi luat criminalului. Un minut, 
două? Doar atât i-ar fi trebuit să intre, să toarne otrava sau 
să schimbe, pur și simplu, termosul cu un altul, după care 
să pună totul la loc și să plece. 

Un asasin deștept ar fi trebuit să aibă un plan de 
rezervă, în caz că ar fi dat cineva peste el. S-ar fi prefăcut 
că îi lasă lui Craig un bilet sau că verifică o lucrare. Ar fi 
putut face asta cu ușurință dacă ar fi avut sânge rece. 

Eve se întoarse când Peabody intră însoţită de Williams. 

— Nu puteam aștepta? întrebă el. E și așa o zi destul de 
dificilă ca să îmi las elevii împreună cu un robot 
supraveghetor. 

— Atunci să nu pierdem timpul. Aţi părăsit ieri clasa 
între orele zece și unsprezece? 

— In pauza a doua, luni. Atunci are loc ședința de studiu 
în grup. Da, am ieșit câteva minute. 

— Pentru ce anume? 

— Ca să mă duc la toaletă. Beau multă cafea. Şi, ca să le 
dovedească aceasta, se duse la filtru și puse de o ceașcă. 
Tot timpul ies un pic în timpul orelor. 

— Clasa dumneavoastră se află pe același nivel, în 
același corp cu cea a lui Poster. Aţi văzut pe cineva? V-a 
văzut cineva? 

— Nu, din câte îmi amintesc. 

— Aţi reţinut un dulăpior în sala de fitness. 

— Unii dintre noi fac asta. E mai ușor decât să cari în 
fiecare zi o pereche de pantofi. 

— Dar nu aveţi numai pantofi acolo, domnule Reed. Din 
experienţa mea, atunci când un bărbat ţine atât de multe 
„scuturi” la îndemână, înseamnă că are de ce. 

Urmă un scurt moment de ezitare, apoi Williams luă o 
gură de cafea. 

— Din câte îmi aduc aminte, prezervativele nu sunt 
ilegale. 

— E adevărat, însă mă întreb ce ar avea de spus doamna 
directoare  Mosebly despre rezerva mai mult decât 
generoasă pe care o aveţi în dulăpior? Sau comisia 
directoare, comisia - cum îi spune? - educaţională? 

— Repet: prezervativele nu sunt ilegale. 

— Şi totuși ce ar spune de un cadru didactic care își face 
de cap prin vestiar, atât de aproape de niște minţi și 
trupuri tinere? 

— Protecţia este protecţie și nimic mai mult, spuse Reed 
și, cu o mișcare nonșalantă, se lăsă pe spate sorbind din 
cafea. Dumneavoastră aveţi o armă însă, din câte știu, nu 
aţi împușcat pe nimeni de aici până acum. 

— Ziua de-abia a început, îi răspunse Eve. Mă gândeam 
însă la minţile acestea tinere, la fetiţele acestea drăguţe, 
ușor de păcălit. 

— Pentru numele lui Dumnezeu. La auzul remarcii, Reed 
puse repede jos cana cu cafea și abandonă poziţia relaxată, 
punându-și coatele pe catedră. E un lucru groaznic și 

dezgustător cel pe care îl sugerati. Nu sunt pedofil. Predau 
de paisprezece ani și nu am atins niciun elev într-un mod 
care ar putea fi considerat drept nepotrivit. 

— După standardele cui anume? întrebă Eve. 

— Ascultaţi. Nu îmi plac fetiţele, ci femeile. Imi plac 
femeile nespus de mult. 

Eve era mai mult decât dispusă să accepte afirmaţia. 

— Suficient de mult încât să vă culcaţi cu ele în școală? 

— Nu trebuie să răspund la o astfel de întrebare, cel 
puţin nu în absenţa unui avocat. 

— Prea bine, puteţi face rost de unul în drum spre sediul 
central. 

Enervarea fu înlocuită de șoc. 

— Mă arestaţi? 

— Vreţi să o fac? i 

— Ascultati un pic. Iisuse. Își trecu degetele prin păr cu 
disperare. Am avut câteva întâlniri. Nu e nicio crimă la 
mijloc, însă e vorba de un comportament îndoielnic din 
punct de vedere al profesiei mele. Aceste contacte s-au 
bazat însă pe consimțământul a doi adulţi. 

— Vreau nume. 

Reed încercă să o îmblânzească, afișând un zâmbet care 
cerea discreţie. 

— Doamnă locotenent, lucrurile acestea nu pot avea 
vreo legătură cu motivul pentru care vă aflaţi aici. In plus, 
câteva dintre femei sunt căsătorite. 

— Câteva? N 

— Îmi plac femeile, recunoscu el zâmbitor. Imi place să 
fac sex. Nu fac rău nimănui. 

— Craig v-a văzut vreodată în timp ce vă plăcea să faceţi 
sex în vestiar? 

— Nu. 

Răspunsul lui veni prea repede, și Eve mirosi minciuna. 

— Era un tip conformist, nu-i așa? A intrat peste 
dumneavoastră în mijlocul unei partide amoroase și a 

rămas șocat. Poate chiar s-a enervat. V-a ameninţat că se 
duce la directoare? 

— Nu am avut nicio problemă cu Foster, nici el cu mine. 
Puteţi întreba pe oricine. 

— O voi face. Mai stăm de vorbă. 

— Pare cam ticălos, comentă Peabody după ce Reed 
plecă. 

— A minţit atunci când a spus că Foster nu avea nici cea 
mai vagă idee despre escapadele lui din vestiar. 

Începu să se plimbe prin cameră în timp ce vorbea, 
încercând să schițeze în minte planul vestiarului. O groază 
de colțuri pentru ca să îţi faci de cap, dacă ţi-ai fi dorit așa 
ceva, își zise. 

— Poate că nu a reușit să îl convingă pe Craig să nu îl 
spună lui Mosebly sau poate că s-a temut că va face asta la 
un moment dat. S-a protejat pe sine, și-a protejat serviciul 
și reputaţia. Nu se afla în clasa sa atunci când Craig lipsea 
dintr-a lui. lată ocazia. Din clipa asta se află în capul listei 
mele. Hai să vorbim cu Hallywell. 

— Vrei să o aduc aici? 

— Nu, hai să o prindem în mediul ei. 

Clopoţelul sună exact când părăseau fumoarul. Aproape 
instantaneu, copiii ieșiră din clase, umplând, gălăgioși, 
coridoarele. Păreau ca niște lăcuste care se aruncă asupra 
prăzii lor, își zise Eve. Sau ca furnicile care ies din 
mușuroi. 

Eve voia să se retragă în fumoar până când zarva s-ar fi 
potolit, însă unul dintre copii se îndreptă direct spre ea. 

— Doamnă locotenent Dallas. Scuzaţi-mă, vă rog. 

Era o fetiță mică și blondă, cu ochi pătrunzători. 

— Rayleen. 

— Da, doamnă. Domnul Foster a fost omorât? 

— De ce crezi asta? 

— Pentru că am încercat să aflu pe computer cine 
sunteți și știu cu ce vă ocupați. Anchetaţi crime. Aţi făcut 
multe investigaţii de acest gen. Tata mi-a spus că nu aţi fi 

venit ieri aici dacă nu ar fi fost vorba de o moarte suspectă. 
Însă asta poate însemna un accident, cauze naturale sau 
chiar o decizie personală. Nu-i așa? 

— Da, aşa e. 

— Ați venit însă și astăzi pe aici și ați pus întrebări; toată 
lumea vorbește despre ce s-ar fi putut întâmpla. Rayleen își 
dădu peste urechi zulufii ţinuţi în frâu de o pereche de 
clame albe, în formă de unicorn. Multă lume îmi pune 
întrebări pentru că eu am fost cea care l-a găsit. Nu vreau 
să le spun lucruri care nu sunt adevărate. Deci domnul 
Foster a fost omorât? 

— Încă cercetăm acest aspect. 

— Nu văd cum s-ar fi putut întâmpla așa ceva. Era o 
persoană mult prea drăguță, iar școala aceasta este extrem 
de sigură. Ştiţi că este considerată drept una dintre școlile 
de top nu numai din oraș, ci din tot statul New York? 

— Ca să vezi. 

— Eu sunt șefa clasei mele. 

Afișând unul dintre zâmbetele ei încrezute, care o făceau 
pe Eve să își dorească să îi întoarcă nasul cârn la spate, 
Rayleen arătă cu degetul o steluţă aurie, prinsă de revenii 
hainei ei. 

— Minunat, zise Eve cu gândul de a o provoca, însă 
fetiţa dădu înapoi. 

— Şi dacă domnul Foster a fost omorât, mama o să fie și 
mai supărată. Știţi, sunt unicul ei copil și este îngrijorată 
din cauza mea. Nu a vrut să mă lase să vin la școală astăzi. 

— Însă ai venit. 

— Am avut o discuţie, eu și părinţii mei. Nu am nicio 
absenţă, iar asta contează la evaluarea finală. Nu am vrut 
să ratez nicio oră. Melodie însă nu a venit. Mama mea a 
vorbit cu mama ei, care i-a spus că Melodie a visat urât azi- 
noapte. Eu nu, sau nu îmi amintesc. Îmi plăcea domnul 
Foster și am scris în jurnal că o să-mi lipsească foarte 
mult. Ce bine ar fi fost dacă nu ar fi murit. 

— E adevărat. 

Rayleen o aprobă solemnă, cu un gest din cap plin de 
semnificaţii. 

— Poate că vă pot fi de ajutor. Poate că o să-mi aduc 
aminte ceva ce v-ar putea ajuta. Sau poate că voi auzi sau 
voi vedea ceva. Sunt foarte deșteaptă și am un simţ al 
observaţiei foarte dezvoltat. 

— Pun pariu. Contează pe noi. 

— Nu știu ce o să se întâmple acum. Ochii ei violeţi se 
umplură de lacrimi. Nimeni nu vrea să ne spună nimic. Am 
lucrat mult la proiectul dat de domnul Foster și nu știu 
dacă să-l termin. Trebuie să mă duc la ore acum. 

— E greu să fii copil, constată Peabody urmărind-o pe 
Rayleen cum se îndepărta, cu capul plecat. E greu când ţi 
se întâmplă un lucru ca acesta, care îţi fură inocenţa de 
care și așa dispui doar câţiva ani. Nu o să uite niciodată 
cum l-a găsit când a intrat în clasă. 

— Crima nu lasă pe nimeni inocent. Nici nu ar trebui. 
Hai să dăm de Hallywell. Şi de Dawson. 


Profesoara Hallywell nu venise la ore, însă îl găsiră pe 
profesorul Dawson în laboratorul de chimie, dând 
instrucţiuni elevilor pentru un proiect. Când o văzu pe Eve 
în prag, le spuse elevilor să înceapă, și ieși afară. 

— Aveţi nevoie de mine? Vă pot sta la dispoziție câteva 
minute. Se aplecă în faţă, atât cât să arunce o privire prin 
ușa pe jumătate deschisă la ce făceau elevii săi. Fac un test 
simplu, prin care să identifice o substanţă necunoscută, 
însă tot trebuie să stau cu ochii pe ei. 

— Ce fel de substanţă necunoscută? 

— O, zahăr, sare, amidon, praf de copt. 

— De ce nu gustă, pur și simplu? 

— Ha, ha. Asta ar însemna să trișeze. Redeveni sobru și 
împinse puţin mai mult ușa întredeschisă. E adevărat ce se 
spune despre Craig? A fost otrăvit? 

— Zvonurile circulă. 


91 


— Cu viteza luminii. Asistenta lui Arnette a auzit-o 
vorbind prin Internet cu consilierul legal al școlii. Apoi s-a 
întâlnit cu Dave, i-a spus, el s-a văzut cu mine și așa mai 
departe. Nu-mi vine să cred. 

— Ştiţi ce este ricina? 

— Ricina? Dawson făcu ochii mari. Da, da, desigur. 
Dar... dar cum ar fi putut Craig să fie otrăvit cu ricină? 

— Asta încercăm să aflăm. Ştiţi cum să o preparaţi? Mă 
refer la ricină. 

— Eu... nu cu exactitate, spuse el, după o scurtă pauză, 
însă pot să aflu, dacă doriţi. Nu îmi ia mai mult de un 
minut. 

— E în ordine. 

Eve aruncă o privire în spatele lui, examinând 
laboratorul. 

— Aţi putea să o preparaţi aici? 

— Ah... Strânse din buze. Probabil că aș putea, ţinând 
cont de dotările de aici și de ceea ce aș putea face rost sau 
improviza. Vreţi să fabric ricină, locotenente? Ar trebui să 
obţin totuși permisiunea, adăugă el, cerându-și parcă 
scuze. Substanțele toxice nu sunt permise în laboratoare, 
ca de altfel în niciun alt loc din școală. Însă, dacă v-ar ajuta 
cu ceva, sunt convins că... 

— Nu, mulţumim. Așadar... de câte ori vi se întâmplă ca 
un copil să se furișeze aici ca să facă o petardă sau o 
fumigenă? 

Dawson zâmbi. 

— O, cel puţin o dată pe semestru. Aș fi un pic 
dezamăgit dacă nu ar face-o. Nu ești copil dacă nu fortezi 
limitele măcar din când în când. 


* 


Pentru moment, Eve îl elimină pe Dawson de pe lista 
suspecţilor și merse la apartamentul lui Mirri Hallywell 

care se afla la doar câteva străzi distanță de casa soţilor 
Foster. 

— Să încercăm să o contactăm prin Internet, sugeră Eve. 
Cred că o s-o lăsăm mai moale cu școala, cel puţin o bucată 
de vreme. O să îi interogăm pe suspecți la domiciliu. Ne 
ducem peste ei. E cazul să trecem prin datele personalului 
de sex feminin și să le selectăm pe cele mai atrăgătoare. 
Avem șanse să dăm peste una sau două care să-și fi făcut 
de cap cu Williams în sala de sport. 

Nici nu ajunseră bine la ușa blocului că aceasta se 
deschise și Mirri Hallywell își făcu apariţia în prag, însoţită 
de un bărbat subţirel. 

— Mă scuzaţi. Oh, oh, doamna locotenent Dallas. Mă 
căutaţi cumva? 

— Exact. 

— Eram... noi eram... Am fost pe la Lissy. El este Ben, 
Ben Vinnemere. Am fost să o vedem pe Lissy și ne-a spus 
că Craig a fost omorât. 

— Mirri, hai să urcăm. Putem sta de vorbă în 
apartament. Ar trebui să stai jos. 

Ben își întoarse privirea ochilor lui căprui către Eve. 

— Suntem cu toţii puţin descumpăniţi. E în regulă dacă 
vorbim cu dumneavoastră sus? 

— Sigur că da. 

— Nu am putut sta locului. Mirri începu să urce scările, 
sprijinindu-se de Ben. Ni s-a părut o indiscreţie. A venit și 
mama ei, ceea ce e bine. Nu știu ce să fac pentru ea. 
Credeţi că ar trebui să o vizităm din nou? 

— Nu astăzi, insistă Ben. Vom face tot ce ne stă în 
putinţă să o ajutăm mâine. Are nevoie să se odihnească. Și 
tu la fel. 

Când ajunseră în dreptul ușii, Ben luă cheia de la Mirri 
și o deschise. 

— O să fac un ceai. Tu stai jos, iar eu o să fac un ceai. 
Doriţi și dumneavoastră, doamnă locotenent? 

— Nu, mulţumesc. 

O întrebă și pe Peabody din priviri, iar aceasta îi 
răspunse, dând afirmativ din cap. 

— Un ceai ar fi minunat. 

— Sunt amorţită, spuse Mirri. Nu îmi simt pieptul și 
ceafa. Mi-a spus că a fost otrăvit cu ricină. Ben știa ce este 
ricina. 

— Sunt editor la ziarul Times, explică el, scoțând ceștile 
pentru ceai dintr-un dulap din bucătăria situată într-o nișă 
a apartamentului. Știu tot felul de lucruri. 

— Mi-a explicat, dar nu înţeleg cum... nu înţeleg de ce, 
zise Mirri. 

— Unde vă aflaţi ieri-dimineaţă între orele zece și 
unsprezece? 

— Eu? Mirri nu mai apucă să își scoată haina și se 
prăbuși într-un fotoliu. La ora zece? La o întâlnire cu 
membrii clubului de teatru. Lucrăm la piesa pe care o vom 
juca în primăvară. 

— O oră întreagă. 

— Da. Ei bine, a trebuit să cobor, să tratez cu cei de la 
atelier. Ei fac o parte din costume, lucru care va conta la 
nota de pe acest semestru. Uitasem să iau discheta cu 
tiparele când am fost acolo cu o zi înainte. 

— Ieri aţi ajuns la școală după ora opt. Prima 
dumneavoastră oră începe la nouă. 

— Meditez câţiva elevi lunea și joia. De la opt, la opt și 
patruzeci și cinci de minute. IÎntârziasem, ca să vă spun 
drept. Nu înţeleg de ce... 

işi dădu deodată seama și păru șocată. 

— O, ba înţeleg. Ben! 

— Trebuie să pună întrebări, Mirri. 

Vocea lui o calmă, și el reveni în cameră pentru a-i pune 
o ceașcă cu ceai în mână. 

— Trebuie să pună întrebări, să adune informaţii. Vrei să 
ajuţi, nu-i așa? 

— Da, desigur. Da. Niciodată nu am fost interogată de 
poliție. Acum mi s-a întâmplat de două ori în două zile și 
știind ce a plăţii Craig... 

— Aţi văzut pe cineva în afara orelor în acel interval de 
timp? 

— Să mă gândesc un pic; întreaga zi mi-a devenit 
confuză, închise ochii și luă o înghiţitură ce ceai. Da. Îmi 
amintesc că am văzut doi băieţi care se duceau la 
bibliotecă. Preston Jupe și T.J. Horn. Folosesc acest pretext 
de câteva ori pe săptămână, dacă le merge. Nu îmi aduc 
aminte dacă am mai văzut pe altcineva. Mă gândeam la 
piesă și eram supărată pe mine însămi pentru că uitasem 
discheta. 

După ce o servi cu ceai și pe Peabody, Ben se așeză pe 
un braţ al fotoliului în care ședea Mirri și o cuprinse 
protector cu un braţ. 

— Ştiţi să fi existat vreo animozitate între Craig și vreun 
alt profesor? 

— Nu. Nu știu. Sincer, nu cred că aveam ce ști. 

— Aţi avut o relaţie de natură sexuală cu Reed Williams? 

— Nu! O, Doamne. Bineînţeles că nu, zise ea roșind. 
Ben, eu niciodată... 

— E în regulă. E cel căruia Craig îi spunea Casanova? 

Mirri ridică din umeri. 

— Da. M-a invitat în oraș de vreo câteva ori, dar nu m- 
am arătat interesată. E prea snob și studiat. În plus, nu e 
indicat atunci când lucrezi cu cineva, așadar, nu am vrut să 
mă complic. 

— Faceţi sport în incinta școlii? 

— Nu atât de des pe cât ar trebui, spuse ea roșind din 
nou. De fapt, aproape deloc. 

— Craig a discutat vreodată cu dumneavoastră despre 
escapadele amoroase ale lui Reed Williams? 

— E un subiect delicat. Cred că i-am spus lui Lissy acum 
câteva luni că mă gândeam să ies cu Reed Williams. 
Avusesem o perioadă destul de proastă. Ea i-a povestit 

ceva lui Craig, deoarece el mi-a spus că Reed era împreună 
cu cineva cu care nu ar fi trebuit să se încurce și că ar 
trebui să mă feresc de el. Așadar, m-am ferit. 

— Intotdeauna urmaţi sfaturile lui Craig? 

— Nici chiar așa. Aveam încredere în instinctul lui, iar în 
unele cazuri premoniţiile lui se adevereau în ceea ce mă 
privea. Ca să fiu sinceră, mă simţeam singură. Nu sunt 
genul de femeie după care aleargă bărbaţii. 

— Pardon? interveni Ben, făcând-o să zâmbească. 

— Nu a trebuit să te străduiești prea tare. 

— Cu cine era Williams? întrebă Eve. 

— Nu știu. Nu am reușit să aflu de la Craig, deși m-am 
străduit. Cui nu îi place să bârfească din când în când? 
însă el nu a suflat o vorbă. Nu cred că i-a spus nici lui 
Lissy, pentru că am întrebat-o și pe ea. Sau dacă i-a spus, 
cred că a pus-o să îi promită că va păstra secretul. Reed 
are o anumită reputaţie. Cred că îi și place. E afemeiat. Nu 
era ceea ce îmi trebuia mie. 

— Pardon? interveni Ben pentru a doua oară, reușind să 
o facă să râdă de-a binelea. 

— Ben, spuse ea, oftând și aplecându-și capul spre el. 
Reed e un bun pedagog și își cunoaște foarte bine elevii, 
însă nu e genul de bărbat căruia i-aș încredința inima. 


Eve simţea nevoia unui timp de gândire, așa că se 
închise în birou de îndată ce ajunse la sediu. Desena o 
schiță a școlii și refăcu traseul principal al persoanelor cu 
care discutase. Merse pe ipoteza că Williams nu își limitase 
flirturile la colegele de serviciu. Deși aprecia că se ţinuse 
departe de eleve, nu excludea ideea ca acesta să se fi 
încurcat cu anumite mame. 

Verifică jurnalul agenţilor de securitate și constată că 
șapte părinţi își făcuseră apariţia la școală în dimineața 
respectivă. IÎncepu să îi verifice pe toţi, încercând să nu se 
gândească la ce anume făcea Roarke în timp ce ea lucra și 

se strădui din răsputeri să nu se gândească la faptul că lua 
prânzul cu o fostă iubită. 

Hotări să întârzie. În afaceri, Maggie fusese întotdeauna 
punctuală, însă în viaţa personală, când venea vorba de 
plăcere, prefera să se lase așteptată. Era o strategie pe 
care o găsise amuzantă odinioară, dacă nu chiar de-a 
dreptul încântătoare. Ajungea întotdeauna la restaurant, la 
club sau la petreceri cu o jumătate de oră mai târziu, în 
mare grabă, cu fața toată un zâmbet, parcă cerându-și 
scuze. Ochii îi erau plini de subîinţelesuri care prevesteau 
ceea ce avea să se întâmple. 

Așadar, îi dădu întâlnire în jurul prânzului și rezervă o 
masă pentru ora douăsprezece și jumătate. 

Roarke ajunsese cu câteva minute mai devreme și se 
strecurase în separeul care îl aștepta în colț. Comandă apă 
minerală și refuză lista de vinuri. Nu avea de gând să 
toasteze în cinstea vremurilor demult apuse. 

Aruncă o privire prin restaurant, gândindu-se că era 
genul de local care îi plăcea Magdalenei la nebunie - și pe 
care Eve îl tolera. Luxos, sclipitor, plin de lume dispusă să 
plătească nota de plată numai pentru ca să vadă și să fie 
văzuţi ciugulind salate exagerat de scumpe. 

Dispoziţia lui era în continuare afectată de cearta - dacă 
putea fi numită așa - pe care o avusese de dimineaţă cu 
Eve, precum și de dezaprobarea făţișă pe care o putuse citi 
pe chipul lui Summerset. Îi displăcea profund să fie luat la 
întrebări și pus sub semnul îndoielii de către două 
persoane despre care credea că îl înțelegeau cel mai bine. 

De unde acea lipsă de încredere? De unde acel acces de 
gelozie total atipic pentru Eve? Fii atent, îl avertizase ea, și 
amintindu-și Roarke se simţi din nou jignit. 

Deci nu se putea avea încredere în el că ia masa într-un 
loc public cu o femeie pe care nu o văzuse de ani de zile? 
Era îngrozitor de jignitor, iar insinuările de nesuportat. Era 
o situaţie asupra căreia conveniseră încă de la început. 

Ar fi fost mai bine să își scoată toate aceste gânduri din 
minte, își zise. Avea să ia prânzul cu o femeie despre care 
presupunea cel puţin că îi influenţase o bună parte din 
viaţă. Avea să aibă de-a face cu femeia care îi schimbase 
existenţa la un moment dat. 

Magdalena își făcu intrarea așa cum se așteptase: în 
grabă, cu pletele în vânt, unduindu-se. Intră în separeu 
râzând și îl sărută pe obraz. 

— Am întârziat cu mult peste limita admisă. 

— Oh! 

Se îmbuibă doar pentru o clipă, după care dădu drumul 
unui hohot de râs. 

— Mă cunoști mult prea bine, îi zâmbi ea ștrengărește. 
Suficient de bine încât să îţi aduci aminte ce prefer să 
beau? 

— Un martini Stoli, simplu, i se adresă el chelnerului. 
Foarte sec, cu lămâie. 

— Mă flatezi. 

— Am o memorie bună. 

— lar pentru dumneavoastră, domnule? întrebă 
chelnerul. 

— Nimic, mulțumesc. 

— Revin imediat cu băutura dumneavoastră, doamnă. 

După ce plecă, Magdalena ridică paharul lui Roarke și 
gustă. 

— Apă? se miră ea. 

— Am nişte întâlniri după-amiază. 

Ea puse paharul jos și își trecu mâna peste a lui. 

— Întotdeauna ai luat afacerile mult prea în serios. Și 
totuși te prinde. De fapt, ţi se potrivește de minune. Te 
descurcai bine pe vremea când eram împreună, dar acum? 

Se lăsă pe spate, cu ochii sclipind a curiozitate. 

— Cum e, iubitule, să fii Roarke, un om extraordinar de 
bogat și puternic, cu o poziţie impunătoare? 

— Am obţinut ce mi-am dorit și asta e mai mult decât 
suficient. Tie cum îţi este? 

— Mă aflu între două etape, neliniștită și nesigură. 
Tocmai am ieșit din cel de-al doilea mariaj, care a eșuat, 
deși am încercat din răsputeri să-l salvez. li aruncă o 
ocheadă printre gene și continuă: Am divorţat de Andre 
sau el de mine în urmă cu câţiva ani. În fine, am divorţat 
unul de celălalt. S-a comportat revoltător de civilizat în tot 
acest timp. 

Roarke sorbi din pahar cu nonșalanţă. 

— Era un tip civilizat, după câte îmi amintesc din 
perioada în care l-am ales drept ţintă. 

— Încă mai ești supărat pe mine? 

— De ce aș fi? 

— Ei bine, aș fi vrut să fi băut ceva înainte să deschidem 
discuţia. Însă o vom face pe uscat. 

Işi schimbă locul pentru a sta faţă în faţă cu el și îl fixă 
cu ochii ei de smarald. 

— Imi pare extrem de rău pentru modul în care am pus 
capăt relaţiei noastre, părăsindu-te fără să îţi spun vreun 
cuvânt. 

— Şi pentru că ai rămas cu ţinta. 

— Şi pentru că am rămas cu ţinta, fu ea de acord. Mi s-a 
părut mai interesant, mai profitabil în momentul acela să 
mă căsătoresc cu el decât să fur de la el. 

Roarke își înclină capul. 

— Şi să-ţi baţi joc de mine în loc să îţi baţi joc de el. 

— Nu asta a fost intenţia mea, însă da, ăsta a fost 
rezultatul. Și îmi pare rău. 

— S-a întâmplat demult. 

[i acoperi mâna cu a sa încă o dată. 

— Aș putea folosi tinereţea și prostia drept scuze, dar nu 
o voi face. Am făcut un lucru groaznic. Un gest egoist și 
nedrept. 

Se întrerupse atunci când chelnerul îi aduse băutura și i- 
o turnă ceremonios dintr-un shaker argintiu. 

— Aţi dori să vă prezint specialităţile zilei? întrebă 
acesta. 

Încă un gest formal, își spuse Roarke. Un fel de teatru în 
care dialogurile sunt condimentate cu sosuri, oferte și 
arome. 

Parfumul ei era aidoma celui din urmă cu câţiva ani - un 
fel de marcă proprie sau o alegere deliberată, pentru ca să 
îi provoace amintiri. 

Fusese tânără - își spuse - nici nu împlinise douăzeci de 
ani. Câte gesturi egoiste și nedrepte nu făcuse el, înainte 
să împlinească douăzeci de ani? Prea multe pentru a putea 
fi numărate. 

Se bucuraseră atunci unul de celălalt odată, și lui chiar îi 
pasase. Așadar, avea să îi accepte scuzele și să uite. 

După ce comandară, Magdalena continuă să își savureze 
băutura, privindu-l pe Roarke, cu ochi zâmbitori, pe 
deasupra marginii paharului. 

— Voi fi iertată? 

— Hai să uităm totul, Maggie. A trecut mult timp și s-au 
întâmplat multe de atunci și până acum. 

— Aproape doisprezece ani, preciză ea. Și iată-ne acum, 
de data asta tu fiind cel căsătorit. 

— Într-adevăr. 

— Şi încă cu o polițistă! Râsul ei răsună în separeu, 
întotdeauna ai fost plin de surprize. Ea știe ce... pasiuni ai? 

— Ştie ce am fost și ce am făcut. Spunând acestea, simţi 
cum îl cuprinde din nou iritarea provocată de discuţia cu 
Eve. Dar numai pentru o clipă. Am renunţat la vechile 
obiceiuri și nici nu intenţionez să le mai reiau. 


101 


— Pe cuvânt? începu din nou să râdă, privindu-l însă 
curioasă. Vorbești serios? Ai ieșit din joc? De tot? 

— Exact. 

— Am fost întotdeauna convinsă că îl aveai în sânge. Eu 
am renunţat pentru că era mai amuzant să dispun cum 
vreau de banii lui Andre fără să fie nevoie să fac ceva 
special pentru acesta în afară de faptul că trebuia să arăt 
bine, să fiu încântătoare și spirituală. Nu mi-am închipuit 
nicio clipă că te-ai putea retrage la un moment dat. 
Presupun că soţia a insistat. 

— Aproape renunțasem atunci când am întâlnit-o. A fost 
o chestiune simplă și o alegere ușoară după ce am început 
să ieșim împreună. Nu m-a întrebat niciodată. 

— Nu? 

Fără a-și lua ochii de la el, Magdalena mângâie cu o 
unghie stacojie marginea paharului. 

— Trebuie să fie o persoană specială. 

— Într-adevăr. E o femeie remarcabilă. 

— Așa ar și trebui să fie. Mi-ar plăcea? 

Roarke râse pentru prima oară. 

— Nu. Absolut deloc. 

— Cum poţi să spui așa ceva? îi atinse braţul în treacăt. 
Sunt convinsă că mi-ar plăcea. Tu ai fi singurul lucru 
comun, pentru început. 

— Nu cred. Privirea lui deveni distantă. Nu mai sunt cine 
eram odată. 

Magdalena se lăsă pe spate, continuând să soarbă din 
paharul cu martini. 

— Presupun că niciunul dintre noi nu mai este cine era. 
Mie îmi plăcea cine erai atunci. Eu... în fine. Dădu din cap, 
punând jos paharul. Asta a fost atunci. 

— Şi acum? Ce dorești? 

— Să iau prânzul cu un vechi prieten și să recuperăm. E 
un început bun, nu-i așa? sondă ea terenul, în timp ce li se 
serveau salatele. 

— Pentru ce anume? 

— Ei bine, aspectul ăsta nu s-a schimbat deloc. Ridică 
furculița, îndreptând-o spre el. Mă refer la firea ta 
suspicioasă. Cum Roarke nu-i răspunse, începu să se joace 
cu salata. Mi-a fost dor de tine și recunosc că, odată cu 
schimbările care au avut loc în viaţa mea în ultima vreme, 
am devenit un pic nostalgică. Am avut o perioadă bună cu 
Georges, cel de-al doilea soț, și chiar m-am atașat de el - 
încă mi-e drag, de altfel. Relaţia noastră mi-a oferit ceva 
din stilul și libertatea cu care mă obișnuise Andre. Ba chiar 
ceva mai mult. Cel puţin pentru o vreme. 

— Intotdeauna ai avut stil. 

Buzele ei se destinseră într-un surâs. 

— Da, însă n-am muncit pentru a-l întreţine. Tocmai din 
cauza asta nu m-am putut bucura de el așa cum ai făcut-o 
tu. 

— Însă divorţul nu te-a lăsat descoperită. 

— Dimpotrivă. Am învins ambele contracte prenupţiale 
și chiar nu sufăr din punctul ăsta de vedere. Totuși sunt 
ușor dezorientată. Intenţionam să iau legătura cu tine, 
odată ce aș fi avut curajul să o fac. Când te-am văzut 
aseară... aproape că era să mă întorc și să plec. Însă m-ai 
văzut și am decis să te înfrunt. Cum m-am descurcat? 

Roarke zâmbi. 

— La fel ca de obicei. 

— Aș fi vrut să te surprind, să mă pregătesc în acest 
sens, să fac unele tatonări. Spune-mi, relaţia cu soţia ta îţi 
permite să fii cât de cât liber? 

Inţelese întrebarea și invitația evidentă pe care aceasta 
o conţinea. Și nici nu putea ignora faptul că ea îi atinse 
ușor coapsa. 

— Nu consider că o căsnicie e echivalentul unei pedepse 
cu închisoarea. Dimpotrivă, cred că e o promisiune. De 
fapt, mai multe. Iar eu iau promisiunile în serios. 

— Şi totuși... Zicând acestea, Magdalena își atinse buza 
superioară cu limba. Dacă promisiunile nu sunt rezonabile, 
pot fi încălcate mai ușor. 

Provocarea se putea citi în ochii ei și se reflecta în râsul 
care îl invita la joacă. Această combinaţie i se păruse la un 
moment dat irezistibilă. _ 

— Eludarea lor nu face decât să le denatureze. Înainte 
să spui sau să faci ceva jenant, ar trebui să știi, Maggie, că 
sunt extrem de îndrăgostit de soţia mea. 

11 fixă cu privirea pentru un moment, ca și cum ar fi 
vrut să întrevadă vreo urmă de prefăcătorie. Apoi își luă 
mâna încet de pe coapsa lui și o puse înapoi pe masă. 

— Credeam că urmăreai ceva anume atunci când te-ai 
căsătorit cu o polițistă. 

— Dacă ai cunoaște-o, ai înţelege că Eve nu poate fi ţinta 
nimănui. Indiferent de acest aspect, nu aș trăda-o pentru 
nimic și pentru nimeni în lume. 

Ea ridică din nou din umeri, în felul ei caracteristic, 
însoțindu-și gestul cu un zâmbet ștrengar. 

— Nu a stricat să încerc. 

Roarke își spuse că atunci era momentul să abordeze 
acea parte a conversaţiei care-l interesa. 

— Cât îţi propui să stai în New York? 

— Depinde. S-ar putea să mă ajuţi în sensul ăsta. 

Râse atunci când îl văzu că ridică o sprânceană, mirat. 

— Nu e nicio propunere la mijloc, iubitule. Voiam să îţi 
cer un sfat. Un sfat legat de investiții. 

— Dar cred că are cine să îţi dea sfaturi. 

— Da, ar fi oamenii lui Georges - însă e o chestiune 
delicată. Am ceva rezerve de investit. Bani nedeclaraţi. Aș 
prefera să nu îi implic pe consilierii deosebit de eficienţi și 
pedanti ai lui Georges în planurile mele și să apelez la un 
prieten vechi și de încredere, cu o experienţă bogată în 
domeniu. Tu ai fost cel care m-a învăţat, în urmă cu mult 
timp, importanţa... rezervelor. Mă gândeam să fac niște 
afaceri imobiliare, ale căror urme să le îngrop cu ajutorul 
unor avocaţi pentru a scăpa de cerberii de la taxe și 
impozite. 

— Vrei să dispui de un venit adiţional, să faci profit sau 
să îţi investești, pur și simplu, rezervele? 

— Aș vrea să le fac pe toate, dacă se poate. 

— Despre câţi bani vorbim? 

Ochii începură să îi joace în cap în timp ce își mușca 
buza de jos. 

— De aproape cincisprezece, bine ascunse. Ti-am spus 
că mi-au fost dragi Andre și Georges și că mi-a plăcut viața 
pe care am dus-o alături de ei, însă nu m-am așteptat să 
ţină o veșnicie în cazul niciunuia dintre ei. Am mai ciupit 
pe ici, pe colo, din când în când. Și mai am și niște bijuterii 
care nu mi se potrivesc. Mi-ar plăcea să le transform în 
lichidităţi, însă cu discreţie. 

— Ai vrea să cumperi ceva în New York? 

— Ar fi prima mea alegere, dacă nu ai o recomandare 
mai bună. 

— O să mă gândesc la asta. Pot să îţi ofer câteva 
variante. Maggie, însă va trebui să profiti de ele de una 
singură, Eu pot să îţi arăt direcţia în care trebuie să insiști 
și pe lângă cine. E tot ce pot face. 

— Ar fi mai mult decât suficient, spuse ea, mângâindu-l 
pe braţ. Apreciez asta. Pentru moment mă găsești la 
reședința lui Franklin. O să îţi las adresa și numerele de 
telefon la caic mă poţi găsi. 

— Te bucuri de avantajele pe care le oferă compania 
unui bărbat bogat mai în vârstă? 

Magdalena atacă salata, afișând un zâmbet forțat. 

— Nu ar fi pentru prima oară. 


Eve găsi o singură locaţie în New Jersey în care se 
producea ulei de ricin. Işi spuse că merita efortul de a 
merge acolo, mai ales că se simțea sufocată la birou. 

Peabody o ajunse din urmă și îi raportă rezultatele 
investigaţiilor proprii. 

— Am verificat numele părinţilor sau tutorilor care au 
venit ieri. l-am trecut în josul listei pe cei care aveau 

programate întâlniri cu cadrele didactice și pe cei care au 
intrat și au ieșit din școală în perioada în care victima se 
afla în clasă. Ne rămân patru suspecți. 

— Avea vreunul dintre ei legături cu Foster? 

— Copiii a doi dintre ei erau înscriși la cursurile pe care 
le preda el. Am vrut să verific, să văd dacă vreunul dintre 
ei are probleme la învăţătură sau de disciplină, însă 
directoarea Mosebly are o politică strictă în ceea ce 
privește accesul la arhiva școlii. 

— Serios? Va fi o plăcere să îi dăm peste cap această 
politică. O să obţin un mandat. 

— Imi place ce aud. 

— Cât despre ceilalți doi, unul dintre ei a primit un 
avertisment pentru agresiune în urmă cu câţiva ani. Mama 
s-a dus cu o bâtă de baseball după un tip în cadrul unui 
campionat de juniori. I-a rupt umărul. 

— Asta da spirit de echipă. 

—A scăpat cu câteva ore de muncă în folosul 
comunităţii și niște ședințe de consiliere, după ce i-a plătit 
victimei cheltuielile medicale. Tipul a dat-o în judecată, 
adăugă Peabody, însă au căzut la pace în afara instanţei 
pentru o sumă care nu a fost dezvăluită. Vrei să aflu mai 
multe despre asta? 

— O vom întreba personal. 

— Hallie Wentz, necăsătorită, un sigur copil, în vârstă de 
opt ani, pe nume Emily. Hallie este organizator de 
evenimente. 

— Adică e plătită să organizeze petreceri. Nu înţeleg 
chestia asta. Dacă tot e musai să dai o petrecere, ce mare 
scofală e să o faci? 

— Am doar cinci cuvinte pentru tine: petrecerea pentru 
copilul lui Mavis. 

Eve se strădui să nu se strâmbe. 

— Dar a ieșit bine. 

— A ieșit bine pentru că ai avut pe cineva, adică pe mi 
ne, care să se ocupe de detalii. 

— Şi te-am plătit? 

Peabody se încruntă, scărpinându-și bărbia. 

— Sunt forţată să spun: punct lovit. 

— Nimeni nu ar trebui să fie forțat să spună „punct 
lovit”. 

— Te simţi mai bine? 

— Decât? pară Eve, părăsind șoseaua. 

— Decât te simţeai azi-dimineaţă. 


— Ei, se întâmplase o chestie, mai ales, în capul meu, 
însă acum mi-a trecut. 

Fusese stupid și mai ales jenant de feminin din partea ei 
să se îngrijoreze pentru o blondă într-o rochie roșie. 
Prânziseră deja, calculă ea, iar el probabil că se întorsese 
la birou pentru a participa la următoarea întâlnire 
destinată dominării financiare a lumii. Totul revenise la 
normal. Și cu asta basta. De-abia dacă depuse vreun efort 
pentru a nu se mai gândi în timp ce treceau de punctul de 
securitate și așteptau permisele necesare intrării în școală 
și pe directorul laboratorului, o femeie micuță de statură, 
care se pierdea, pur și simplu, în perechea de cizme de 
lucru. Afișa un zâmbet larg, iar ochii îi străluceau, fapt ce o 
făcu pe Eve să se întrebe ce anume consumase în pauza de 
masă. 

— Stella Burgess, îmi pare bine de cunoștință. Vă pot 
ajuta cu ceva? 

Avea un accent din New Jersey foarte pronunţat și părea 
primitoare și cooperantă. 

— Am înţeles că procesaţi seminţe de ricin în acest 
laborator. 

— Sigur că da. Procesăm o întreagă gamă de produse 
agricole de uz industrial. Uleiul de ricin este folosit ca 
lubrifiant în unele industrii. Nu atât de mult în SUA, cât în 
străinătate. Mai este folosit și la prelucrarea obiectelor din 
piele. Exportăm, de asemenea, către clienţi agreati la nivel 
internaţional. Vreti să vedeţi secția de producţie? 

— Mai bine nu. Aţi primit vreo comandă de ulei de ricin 
din New York? 

— Nu știu, dar pot să verific, locotenente. Dacă există, 
sigur au venit din partea unor artizani, meșteșugari sau 
ceva de genul ăsta, din partea unor persoane căror le place 
să folosească numai produse naturale. Vreţi să vă fac o 
listă? 

— Mda, mi-ar plăcea. Asta de îndată ce îmi veţi spune de 
ce zâmbiţi tot timpul. 

— Poftim? 

— Nu tu pui întrebările, Stella. Nu vreau să îmi îndrugi 
nicio poveste despre protejarea identităţii indivizilor 
ăstora. Tot ce vreau să aud e „sigur, uite numele”. 

Stella le zâmbi din nou. 

— Mda, sigur. Am primit circulara. 

— Despre ce circulară ar fi vorba? 

— Cea de la șeful ăl mare. Am primit-o la începutul 
anului. Zicea ceva despre o cooperare deplină din partea 
directorilor, a șefilor de departamente, a supraveghetorilor 
și că toată tărășenia ar trebui să ajungă în atenţia 
locotenentului Eve Dallas atunci când aceasta va solicita 
vreo informaţie sau vreun serviciu. Am dreptate? 

— Ai. Am nevoie și de o listă a angajaţilor. La zi, în 
special, pe ultimele șase luni. 

— S-a făcut. Daţi-mi cinci minute, bine? 

— Sigur. 

În timp ce așteptau, Peabody își plimbă privirea pe tavan 
și începu să fluiere o melodie. 

— Taci, Peabody. 

— Mă întreb cum o fi să fii căsătorită cu un tip care 
deţine atât de multe lucruri, despre care să nu știi nimic. [i 
dădu un ghiont lui Eve. A trimis o circulară. 

— Nu mai are niciun haz. Îmi ia din prestanţă. 

_ — Dar economisește timp. Şi e chiar atent din partea lui. 
Intotdeauna se gândește la tine. 
— Ciudat. 

Îi făcea bine să audă asta, deși se simţea și mai prost 
pentru modul în care se comportase dimineaţă. 


Avea de făcut mai multe verificări în funcţie de listele 
care se strânseseră. Putea să facă asta la sediul central sau 
acasă. Pentru moment însă, intenţiona să bată la câteva 
uși. Prima dintre ele era cea a lui Hallie Wentz. 

Hallie locuia într-o casă cu două etaje, de la parterul 
căreia își conducea afacerea. Eve ar fi etichetat-o drept 
opusul lui Stella Burgess. Hallie era înaltă, subţire, și purta 
brățări în jurul gleznelor, lucru la modă. Ochii ei trădau o 
fire rece și suspicioasă în timp ce studia legitimaţia lui Eve. 
Evident, ea nu primise circulara. 

— Despre ce este vorba? Trebuie să mă întâlnesc cu un 
client în următoarele zece minute. Prezenţa Poliţiei nu face 
bine afacerii. 

— Craig Poster. 

— Oh. 

Hallie răsuflă adânc și aruncă o privire spre ușă. 

— Uitaţi ce se întâmplă, fetița mea e în camera 
alăturată. E destul de afectată de toată întâmplarea asta. 
Chiar nu vreau ca ea să discute cu poliția despre asta. Cel 
puţin până în momentul în care se va simţi mai bine. 

— De fapt, vrem să stăm de vorbă cu dumneavoastră. 

— Cu mine? Despre domnul Foster? De ce? 

— Îi interogăm pe toţi cei care s-au aflat ieri la școală 
într-un moment sau altul. 

— Da, da. Așteptaţi un minut. 

Se îndreptă spre ușă, aruncă o privire în încăpere, după 
care o trase, aproape închizând-o. 

— Învață, le spuse ea lui Eve și Peabody. Copilul ăsta e o 
comoară. Ce vreţi să știți? 

— Să începem cu motivul pentru care vă aflaţi acolo. 

— Ieri, copiii trebuiau să aducă ceva la școală pentru a 
le arăta colegilor. Em a vrut să-l ducă pe Butch, papagalul 

nostru african. E măricel. Nu putea să se descurce de una 
singură cu colivia, așa că i-am dus-o eu în clasă. 

— Aţi intrat în școală la opt și douăzeci și aţi ieșit la zece 
și patruzeci și două de minute. Unde anume a trebuit să îl 
duceţi pe Butch? j 

— E o şcoală destul de mare, spuse Hallie, cu răceală. li 
interogaţi pe toţi părinţii? 

— Nu e chiar atât de mare, încât să vă ia mai bine de 
două ore ca să căraţi un papagal. L-aţi văzut sau aţi vorbit 
cu domnul Foster ieri? 

— Nu. 

— Însă aţi avut ocazia să îl vedeţi și să vorbii cu el în 
trecut. 

— Sigur. Em l-a avut drept profesor semestrul trecut. 
Părea să fie bun. S-a descurcat foarte bine la cursul lui, iar 
el s-a arătat destul de interesat de ea. 

— Dar dumneavoastră v-aţi arătat interesată de el? 

Hallie inspiră adânc. 

— Nu mă dau la profesorii lui Em și, dacă aș face-o, m-aș 
da la blonda aceea micuță, care conduce departamentul de 
teatru. Sunt lesbiană, pentru numele lui Dumnezeu. 

— Aveţi o agresiune la activ, doamnă Wentz. 

— Daţi-o naibii, explodă ea. Idiotul ăla merita să îi rup 
umărul și chiar mai mult de atât. Știți cum i-a spus lui Em 
a mea? Sămânţă de lesbiană. 

Inspiră profund și ridică o mână în aer, calmându-se. 

— Mi-a spus mie asta și tot ce am făcut a fost să îi cer să 
înceteze, însă a continuat și a început să strige tot felul de 
chestii în timpul partidei de baseball. A făcut-o lesbiană. I- 
a spus ceva de genul „nu poţi nimeri mingea, lesbiană mică 
ce ești”. Nu era prima oară când folosea expresii homofobe 
de om ignorant în timpul unei partide, însă până atunci îmi 
fuseseră adresate numai mie, nu strigate în gura mare, 
astfel încât să audă și copilul. Nimeni nu vorbește cu 
copilul meu la modul ăsta. Așa că mi-a ajuns. 

Eve se miră că femeia nu ţintise ţeasta ticălosului în loc 
de umăr, în cazul în care povestea era adevărată. 

— Domnul Foster s-a adresat vreodată în mod nepotrivit 
fiicei dumneavoastră? 

— Nici vorbă. Era un tip decent, din câte știu. Un 
profesor bun, care făcea ca orele să fie amuzante pentru 
elevi. Emily îl plăcea, chiar foarte mult. Povestea asta a 
supărat-o și a dat-o peste cap. Nu vreau să se supere și mai 
tare sau să se dea și mai rău peste cap. 

— În cazul acesta spuneţi-ne ce aţi făcut în școală timp 
de două ore și douăzeci de minute. 

— Iisuse. Am stat puţin în sala de curs și am vorbit cu 
unii dintre copii și cu Janine - doamna Linkletter - despre 
Butch. Am încercat să îl fac să vorbească în faţa lor. Apoi... 
Auziţi, ce vă spun acum se consemnează cumva? 

— Depinde despre ce anume e vorba, îi răspunse Eve. 

— Nu are nicio legătură cu ce s-a întâmplat, adică vreau 
să spun - atât timp cât dumneavoastră consideraţi de 
cuviință - că lucrul ăsta nu ar trebui să ajungă în alte 
medii. Ştiţi, Laina Sanchez, nutriționistul școlii, lucrează în 
paralel și pentru mine, deși nu are voie să accepte alte 
slujbe în afara de cea de la Academie. Nu vreau să aibă 
necazuri. 

— Nu va avea, nu dintr-atât. 

— Am discutat despre un eveniment pe care îl pregătim 
săptămâna viitoare. Era vorba despre o schimbare în 
meniu pe care o solicitase un client. Am băut o ceașcă cu 
cafea în timp ce mă aflam acolo. Nu aveam programată 
nicio întâlnire până la ora unsprezece. Mă aflam la doar 
câteva străzi distanţă, așadar, am mai stat un pic pe acolo. 
Atâta tot. 

— Bine? Ea poate să confirme asta? 

— O va face. Însă, ascultati, nu o întrebaţi despre asta în 
incinta școlii, bine? Dacă află Mosebly, Laina o păţește. 

— Aveţi vreo relație mai specială cu Laina? 

Hallie se relaxă suficient de mult, încât scăpă un zâmbet. 

— Nu chiar. M-am văzut o perioadă cu sora ei, acum 
vreo sută de ani. Eu am ajutat-o să obţină postul la Sarah 
Child atunci când cei de acolo au avut nevoie de un nou 
nutriţionist. Are un copil în vârstă de doi ani de crescut și 
mai așteaptă unul. fia și soţul ei au nevoie de banii pe care 
i-i dau. 

— Nu vrem să îi facem probleme, zise Eve gândindu-se 
că era vorba de ceva mai mult aici, de mult mai mult. Aţi 
văzut ceva sau pe cineva care să vă atragă atenţia? 

— Nu. Orele tocmai începuseră atunci când am ajuns eu 
în bucătărie. lar când am plecat tocmai începea pauza 
mare. Aș face orice să vă ajut. Când se întâmplă un lucru 
de genul ăsta într-un mediu frecventat de fetița mea vreau 
să știu tot: cine, ce, de ce. Nu o pot proteja altfel. 

Poate că era vorba de protecţie, gândi Eve, în timp ce se 
deplasau până la cel de-al doilea nume de pe listă. 

— S-a dus cu o bâtă după un tip pentru că i-a făcut 
copilul în toate felurile. 

— Şi tu ai fi procedat la fel, îi răspunse Peabody. 

E greu de spus, având în vedere că nu sunt lesbiană și 
nici nu am un copil, însă mda, tipul pare să o fi meritat. Ce 
ar putea face un părinte pentru a-și ocroti copilul? Poate 
că Poster nu avea ceva cu vreun părinte sau profesor, dacă 
e vorba să fi avut ceva cu cineva. Poate că a fost vorba de 
un copil. 

— Dar ce poţi să ai cu un copil de șase ani? 

— Hai să nu fim chiar naive. Copiii pot face tot felul de 
prostii. Poate că l-a prins pe unul furând, copiind la vreun 
test, vânzând copiuţe în baie sau făcând trafic cu substanţe 
interzise. 

— Zău așa. 

Eve își continuă raționamentul. 

— li sună pe părinţi ca să stea de vorbă cu ei și îi 
avertizează că boacăna va trebui raportată. Copilul e 
pasibil de sancţiuni disciplinare, trebuie să beneficieze de 
consiliere, poate chiar se impune exmatricularea. E totuși 

una dintre școlile cele mai bune din întreg statul, după 
cum ne-a spus puștoaica enervantă a lui Straffo. Nu vrei ca 
odrasla să îţi fie dată afară în șuturi sau să i se treacă cine 
știe ce în cazier. Boacăna nu mai poate fi raportată dacă 
Foster e mort. 

— Ca să vezi implicare parentală. În prezent, verific dacă 
victima a avut vreo ședință cu părinţii programată în 
săptămâna de dinaintea crimei. 

— Să ne uităm dacă a stat de vorbă cu cineva în mai 
multe rânduri, iar atunci când o să obţinem mandatul, vom 
vedea în ce măsură numele unui elev sau al altuia este 
legat de al vreunui profesor anume. 

Niciuna dintre persoanele care rămăseseră nebifate pe 
listă nu fu găsită acasă. Dădură peste o adolescentă posacă 
la una dintre locaţii, care le spuse că părinţii ei și 
nemernicul cel mic - despre care Eve presupuse că era 
fratele ei - se aflau la un meci de baschet. La cealaltă 
adresă, menajera-robot le informă că mama plecase 
împreună cu domnița la ora de karate și că tatăl era la 
întâlnire care avea să se prelungească până târziu. 

Ajungând din nou la sediul central, Eve începu 
diligenţele pentru mandat și se bucură în sinea ei atunci 
când îl obţinu fără prea mare greutate. Singura sa 
dezamăgire era că se făcuse prea târziu pentru a mai 
prinde pe cineva la școală și a obţine informaţiile care o 
interesau. 

Începu să își facă verificările, după care se opri. Deja își 
terminase tura. Ar fi putut să lucreze acasă și să îl atragă 
și pe Roarke în munca ei. Ar fi fost ca o propunere de pace, 
după cearta de dimineaţă. 

Urmau să ia cina împreună, timp în care avea să îl ţină 
la curent cu evoluţia cazului. De vreme ce persoanele 
aflate pe listele ei îi erau angajaţi și clienţi, i se părea 
normal să îl implice. În plus, îi era dor de el, recunoscu ea, 
pregătindu-se de plecare. li era dor de ei. Chiar în 

momentul în care se ridica de la birou, Peabody își vâri 
capul pe ușă. 

— Vrea să te vadă o anumită Magdalena Percell. 

Lui Eve i se întoarse stomacul pe dos pentru ca apoi săi 
se strângă. 

— Ţi-a spus ce o aduce aici? 

— A spus că e o problemă personală. Nu-mi aduc aminte 
să figureze pe vreuna dintre listele noastre, dar... 

— Nu, nu figurează pe ele. Trimite-o la plimbare, apoi 
du-te acasă. 

— Acasă? Dar au trecut doar douăzeci de minute de 
când s-a încheiat tura. Ce ne facem cu generozitatea asta 
neașteptată? 

— Să fii în biroul meu de acasă, la ora opt. O să mai 
trecem în revistă niște nume înainte să apuce indivizii să 
se ducă unde naiba se duc. Apoi mergem la școală. Am 
obţinut mandatul. 

— O bilă albă în contul nostru. Dallas? Să știi că pot 
rămâne, dacă vrei. 

— Nu, n-aș vrea. Trimite-o, totuși. 

Nu avea absolut nimic special tipa asta, se îmbărbătă 
Eve. Va afla ce anume voia Percell de la ea, după care se 
va îndrepta spre casă și va uita de ea pe drum. Nu ar fi fost 
pentru prima dată când ar fi avut o conversaţie ridicolă cu 
una dintre fostele iubite ale lui Roarke. Și cu siguranţă nu 
avea să fie ultima. 

Auzi zgomotul făcut de o pereche de tocuri pe podeaua 
veche și încercă să pară ocupată, apucându-se să 
răsfoiască un raport. Când ridică privirea, Magdalena 
ședea toată un zâmbet, îmbrăcată într-un costum negru, cu 
un guler din blană argintie. 

— Îţi mulţumesc că ai acceptat întrevederea, începu ea. 
Nu știu dacă îţi aduci aminte, dar ne-am întâlnit ieri-scară. 
Eu sunt... 

Eve nu avea de gând să zâmbească și cu atât mai puţin 
să fie amabilă, așa că adoptă un ton indiferent. 

— Ştiu cine ești. 

— O, foarte bine, spuse Magdalena după un moment de 
pauză. Locul ăsta e un labirint! Presupun că e punctul de 
plecare al tuturor operaţiunilor de aplicare a legii în orașul 
New York. Acesta este biroul tău? 

Se uită înjur, studiind fișetul ticsit de dosare, fereastra 
minusculă, biroul supraîncărcat. Sprâncenele ei desenate 
perfect se arcuiră. 

— Chiar nu e cum mă așteptam. Ești locotenent, nu-i 
așa? 

— Exact. 

— Hmmm. Sper că nu întrerup cine știe ce investigaţii 
importante. 

— Că veni vorba... 

Magdalena clipi, închizându-și pentru un moment ochii 
de smarald. 

— E ciudat. Speram că nu o să fie. Am vrut să vin aici, să 
te văd și să te întreb dacă te-aș putea scoate la cafea după 
ce termini lucrul. 

— De ce? 

— Cred că pentru a te convinge că nu doresc să provoc 
niciun fel de probleme. 

Eve se lăsă pe spate și execută alene o rotaţie completă 
cu scaunul. 

— Ai omorât pe cineva de vreme ce te afli în jurisdicţia 
mea? 

— Nu. Magdalena îi zâmbi scurt și prea puţin binevoitor. 
Nu de atunci, spuse ea. 

— În cazul acesta, ne înţelegem. 

— Eve, zise ea cu o voce blândă, așezându-se pe un colț 
al biroului. Voiam doar să te asigur că ceea ce a fost între 
mine și Roarke s-a terminat cu mult timp în urmă. Eram 
practic copii atunci când am început să ieșim împreună. 
Nu ai motive să te îngrijorezi. 

Eve își ridică bărbia. 

— Îţi par îngrijorată? 

— Nu te cunosc, așa că nu am de unde să știu. Roarke 
mi-a spus că nu o să-mi placi, așa că presupun că am fost 
suficient de intrigată și am vrut să îi dovedesc că se înșală. 
Speram să mergem împreună la o cafea și să discutăm, să 
eliminăm încă de pe acum eventualele probleme. Asta 
deoarece Roarke are să mă ajute în afaceri. 

— Ciudat, îi răspunse Eve, simțind cum stomacul ei și 
așa crispat i se întoarce pe dos. Pari genul de femeie care 
poate să se descurce și de una singură. 

— Mă refer la afaceri și nimic mai mult. Amândouă știm 
că Roarke nu are egal atunci când vine vorba de tranzacţii 
financiare. Şi, ca să fim sincere, la afaceri, în general, 
spuse ea, râzând cu subinţeles. Insă e vorba doar de 
afaceri, promit. După ce am luat masa astăzi și a consimţit 
să mă ajute, dintr-odată mi-a venit ideea că ai putea crede 
că e vorba de ceva mai mult decât de o relaţie strict 
profesională. La urma urmei, e un bărbat chipeș și 
atrăgător, iar el și cu mine am fost... 

— Într-adevăr, ați fost. 

— Da. Absolut. Vezi, l-am făcut să sufere cu mult timp în 
urmă și nu vreau să se mai repete. Dacă lucrurile vor 
decurge așa cum anticipez, voi avea ceva treabă prin New 
York de acum încolo. Sper să putem fi prieteni cu toţii. 

Eve mirosea întotdeauna cacealmalele atunci când i se 
serveau. 

— Ştii, doamnă Percell, funcţionez la capacitate maximă 
din punct de vedere al prieteniilor. Va trebui să te adresezi 
altcuiva în acest sens. Cât despre Roarke și afacerile sale, 
acestea îl privesc. lar în cazul tău, hai să lămurim un 
aspect: nu îmi pari proastă, deci nu cred că ai impresia că 
ești prima fustă de care Roarke s-a descotorosit la un 
moment dat și care încearcă să revină în viaţa lui. Nu mă 
îngrijorezi deloc. De fapt, nici măcar nu mă interesezi. 
Așadar, dacă am terminat aici... 

Magdalena se ridică de pe birou. 

— Bărbatul ăsta nu se înșală niciodată, nu-i așa? Nu te 
plac. 

— Vai. 

Magdalena se îndreptă spre ușă, se opri în prag și se 
întoarse spre Eve. 

— Încă un lucru. Nu s-a descotorosit de mine. Eu m-am 
descotorosit de el. Și, de vreme ce nici tu nu îmi pari 
proastă, știu că poţi face diferenţa. 

Eve ascultă sunetul tocurilor Magdalenei în timp ce se 
îndepărta. Pe măsură ce acesta se îndepărta, se ghemui pe 
scaun și închise ochii, simţindu-și stomacul în gât, 
conștientizând faptul că nici ea, nici Percell nu erau 
proaste. 

Oboseala o dobori atunci când trecu de porţi. Lăsa în 
urmă zgomotele străzii, mulțimea, nervii și ritmul alert al 
orașului pentru a reveni în atmosfera lui Roarke. O 
atmosferă exclusivistă, intimă, perfectă. Aleea lungă, ce 
unduia printre troienele de zăpadă al căror alb strălucitor 
nu fusese maculat de trafic, ducea la vila impunătoare din 
piatră, cu multe ferestre luminate, ce radiau căldură și 
dezvăluiau opulenţa interiorului. 

Se obișnuise cu toate acestea, reflectă ea. Nu i se mai 
păreau atât de spectaculoase porțile înalte din fier forjat și 
se acomodase cu casa, străjuită de turnuri cu creneluri, 
care-i dădeau un aer fantomatic. 

Zidurile adăposteau nenumărate camere, unele practic 
sau elegant aranjate, altele de-a dreptul amuzante. Toate 
erau frumoase și reflectau gustul lui. Reprezentau ceea ce 
el își dorise să construiască și să posede. Nu fusese doar o 
chestiune de statut, de eleganţă, de stil de viaţă privilegiat 
- deși Roarke ar fi pus accent pe toate acestea -, ci nevoia 
de a avea cu adevărat un cămin. 

Care fusese contribuţia ei la toate acestea? se întrebă 
ea. Câteva lucruri, o pisică culeasă de pe străzi și un birou 
simplu căruia îi lipseau toate elementele caracteristice 
bunului lui gust. La naiba, oricine ar fi putut aduce cu sine 
toate acestea. Insă ea învățase să se adapteze, își clădise 
un cămin împreună cu el. Sau nu? împotriva tuturor vocilor 
care se împotriviseră, își construiseră o viaţă care însemna 
ceva pentru amândoi. Nu avea să lase nicio fantomă din 
trecut să umbrească toate acestea. 

Parcă în faţă și urcă treptele care duceau la ușa casei. 
Poate că Roarke fusese cel care o construise, însă acum îi 
aparținea și ei, era și teritoriul ei. Nimeni nu avea să îl 
invadeze fără să suporte consecinţele. 

Intră, iar Summerset își făcu apariţia în holul larg, 
împreună cu pisica ce i se împleticea printre picioare. 

— Lasă-mă doar să-ţi spun „du-te naibii” și să terminăm 
conversaţia, începu ea. Am treabă. 

— Nu a ajuns deocamdată acasă. 

Simţi cum i se strânge stomacul, dar continuă să se 
dezbrace. 

— Mulţumesc pentru raport. 

— A trebuit să își reprogrameze câteva întrevederi 
pentru a lua prânzul cu o persoană anume. 

Eve își aruncă haina în cuier și se răsuci pe călcâie. Cel 
puţin acum avea o ţintă pentru toate furia care o cuprinse 
odată cu o senzaţie de greață. 

— Nu ai putut să reziști să nu îmi dai peste nas cu asta. 
Pun pariu că ai jucat tontoroiul atunci când ai auzit că 
Maggie e în oraș. Ei, bine, poți... 

— Dimpotrivă, o întrerupse el calm. Îmi displace teribil. 
Aș dori să îmi acorzi un minut. 

— Pentru ce anume? 

Văzu cum i se încleștară fălcile și înţelese că procedase 
greșit. Calmul lui era unul aparent. 

— Nu îmi place deloc să vorbesc despre Roarke la modul 
ăsta și tu îmi îngreunezi misiunea. Preocupările mele nu 
îmi permit prea multe în acest moment. 

— Despre ce preocupări ar fi vorba? 

— Intră în salon pentru un minut. Am făcut focul. 

— Bine, bine. 

Eve îl urmă în încăpere. Flăcări roșietice și aurii jucau în 
cămin. Decoraţiunile extravagante sclipeau, în vreme ce 
lemnul, întreținut cu atenţie, strălucea în acea lumină. Se 
opri în picioare, în mijlocul camerei, cuprinsă de teamă. 

— Nu vrei să iei loc? 

Ii răspunse dând din cap și făcu un pas spre fereastră 
pentru a arunca o privire afară. 

— Ce ai să-mi spui? 

— O să îţi tom niște vin. 

— Nu. 

Nu putea să bea vin când, pur și simplu, simţea cum 
tâmplele îi zvâcnesc. 

— E o femeie periculoasă, locotenente. 

— In ce sens? _ 

Manipulează, manevrează. li place aventura și dispune 
de putere, cum dispun, de obicei, femeile frumoase. Știu că 
era fermecătoare acum doisprezece ani și îmi închipui că 
încă mai este. 

— Da, murmură Eve. Încă mai are atuuri. 

— În plus, este deosebit de deșteaptă. 

— Cât timp au fost împreună? Eve se întoarse spre el 
atunci când observă că nu îi răspunde. Nu te sfii. Cât timp? 
insistă ea. 

— Câteva luni, aproape un an. 

Simţi nevoia să se întoarcă din nou spre fereastră, 
deoarece o durere ascuţită o străpunse chiar sub inimă. 

— A fost ceva. De ce s-a terminat? 

— Plănuiseră o lovitură - petrecuseră luni întregi 
punând-o la cale. Poate că ea nu dorea vin, însă el cu 
siguranţă avea nevoie de un pahar. Voia ceva care să îl 
ajute să treacă peste moment. [inta vizată era un om 
bogat, cu o colecţie de artă impresionantă. 

Summerset se îndreptă spre un dulap pictat, luă un 
clondir și își turnă whisky într-un pahar. 

— Magdalena trebuia să îl atragă într-o relaţie. El era 
mult mai în vârstă decât ea și avea o slăbiciune pentru 
femeile tinere și atrăgătoare. Ea urma să aibă acces la 
informaţii din interior despre măsurile de securitate, 
schimburi, locul în care se aflau operele de artă. Se 
opriseră asupra a două tablouri de Renoir. Doar două. 
Roarke credea încă de pe atunci că nu trebuie să se arunce 

la prea mult. În ziua în care aveau să pună în aplicare 
planul - ea aflându-se pe iahtul lui - Magdalena a fugit cu 
el. 

— A decis să profite de ceea ce i se oferea. 

— Exact. El a trebuit să abandoneze planul, neavând 
certitudinea că informaţiile de care dispunea erau sigure 
sau că nu i se înscena ceva. L-a costat ceva, din mai multe 
puncte de vedere. 

— Dar nu s-a dus după ea, ca să o facă să plătească. Nu 
a făcut asta pentru că a fost mai mult rănit decât furios. A 
iubit-o? 

— Până peste urechi. 

Ceva se rupse în ea. 

— Mai rău. Cum nu se poate mai rău. 

— Sunt de acord, spuse el și sorbi din pahar. 

— A suportat multe din partea ei în perioada în care au 
fost împreună. Îi plăcea să riște, atât pe plan personal, cât 
și din punct de vedere profesional. Ai văzut-o. are ceva 
anume, ceva care l-a atras la un moment dat. 

— E deşteaptă, reuși Eve să spună. E educată și 
deșteaptă. Am verificat-o. 

— Mă gândeam eu. Da, era o tânără foarte inteligentă. 

— Un lucru pe care Roarke îl admiră în general. E o 
chestie care l-ar face să treacă și peste un fizic prea puţin 
atractiv. 

Summerset ezită pentru o clipă. O văzuse încasând o 
lovitură în plin, chiar în camera aceea. Însă ceea ce avea 
să îi spună urma să provoace mult mai multe pagube. 

— Ştia ce înseamnă arta, muzica, literatura. El 
întotdeauna a fost dornic să cunoască, să experimenteze 
lucruri de care a fost privat în copilărie. Ea se pricepea la 
cifre și avea un anumit apetit pentru lux, aș putea spune. 

— Şi îi plăcea să fure. Şi asta l-a atras. 

— Îi plăcea să ia. Dacă îi cumpăra un cadou, zăbovea 
ceva timp asupra lui, însă îi plăcea mult mai mult atunci 
când el reușea să-l subtilizeze. Și, mai tot timpul, dorea 

mai mult și obținea mai mult fără să ceară aceasta în mod 
direct. Are un stil anume. Şi acum va dori mai mult. 

— A trecut pe la biroul meu înainte să apuc să plec. 

— Ah. Summerset aruncă o privire în pahar și mai luă o 
înghiţitură. - Caracteristic pentru ea: să arunce o pastilă 
doar ca să testeze terenul. 

— Da, a fost ceva de genul ăsta. A vrut să se joace cu 
mine și mi-am dat seama. Însă a reușit să se strecoare 
înapoi în viaţa lui, chiar a reușit. Mi-a spus că a fost de 
acord să colaboreze cu ea în nu știu ce afacere. Dacă l-a 
convins să dea o nouă lovitură sau chiar să pregătească 
terenul pentru ea... Dumnezeule. 

— Nu poţi să îi permiţi una ca asta. 

— Eu nu-l pot opri pe Roarke. Nimeni nu o poate face. 

— Dar ai o influenţă asupra lui, folosește-o. Ea e un 
punct vulnerabil în ceea ce îl privește, întotdeauna a fost 
așa. 

— Tot ce pot să fac este să îl confrunt. Nu suport 
insinuările și ascunsul pe după degete. 

Durerea de cap începuse să o macine; își simţea fruntea 
ca prinsă într-o menghină. 

— Ar fi jignitor pentru ambele părţi. Nu pot să fac așa 
ceva. Cel puţin nu așa de bine ca ea, asta mai mult ca 
sigur. La urma urmei, e alegerea lui. Întotdeauna a fost 
așa. Eu am treabă. 

Păși, dând să iasă, însă se întoarse și îl privi pe 
Summerset. À 

— E o manipulatoare. Înţeleg asta. Este, de asemenea, o 
femeie frumoasă, rafinată, sofisticată, inteligentă. Pun 
pariu pe fundul tău slăbănog că e suficient de inteligentă 
încât să se mulţumească cu ceea ce are Roarke în prezent. 
În principiu, cred că e genul de femeie care te-ar face să 
jubilezi dacă m-ar schimba cu ea. Ar aduce un suflu 
proaspăt în casă, ar ști ce rochie să îmbrace la următoare 
petrecere. Şi nu ar uita de o afurisită de petrecere din 
cauza unui cadavru. Așadar, de ce îmi spui toate acestea? 

— Ar fi o achiziţie pentru el. Vorbește franceza și italiana 
la perfecţie și poate fi teribil de fermecătoare atunci când 
vrea. Și se va folosi de el. Va dori măi mult, tot mai mult. 
Dacă va fi necesar și va avea suficient sânge rece, îl va 
pune în cele mai inedite posturi numai ca să vadă cum sc 
descurcă. 

Zicând acestea, termină de băut whisky-ul, după care 
continuă: 

— Tu, locotenente, ești adeseori dură, cu siguranţă 
lipsită de maniere și nici nu știi prea bine cum să fii soţia - 
cel puţin în public - unui bărbat de genul lui Roarke. Însă 
ai face orice, indiferent de riscurile personale, pentru a-l 
proteja. Ea nu îl va iubi niciodată. Insă tu îl vei iubi 
întotdeauna. 

Așa e, recunoscu în sinea ei, în timp ce se îndepărta, îl 
va iubi întotdeauna. Nu era ciudat că uitase câtă 
nesiguranţă și suferință presupunea iubirea? Nu simţise 
nimic din toate acestea înainte să îl cunoască. Nu mai 
experimentase acel chin, acea durere, acea teamă de a nu-l 
pierde. Nu mai simţise până atunci exuberanta și confortul, 
fericirea aceea îmbătătoare pe care le găsea în dragostea 
ce i-o purta. 

Se duse direct în biroul ei și programă cafetiera pentru 
cantitatea maximă de cafea. Până la Roarke, adesea - chiar 
prea des - se cufunda în muncă. Nu avea niciun motiv să 
procedeze altfel în situaţia de faţă. Mai mult, avea o 
datorie de onorat. Un om murise. O persoană care, potrivit 
mărturiilor de până atunci, fusese un om bun, un tip 
obișnuit care avea ceva de dat societăţii. Nu exista nido 
dovadă, niciun motiv să creadă că acesta ar fi dorit răul 
cuiva. Nu se remarcase prin acte extravagante, nu folosise 
și nici nu făcuse trafic cu substanţe interzise. Nu furase 
nimic, nu extorcase pe nimeni, nu își înșelase soția. 

Faptul că luase masa cu cineva nu însemna o trădare, își 
spuse ea în timp ce-și aducea cafeaua la birou. Faptul că se 
culcase cu o femeie în urmă cu mai bine de doisprezece am 

nu însemna că o înșelase. Roarke nu i-ar fi făcut așa ceva. 
Putea să conteze pe el din punctul ăsta de vedere. Dar 
dacă își dorea să o facă? Numai gândind asta i se făcea 
greață. Însă nimic din toate acestea nu avea legătură cu 
Craig Foster. Se așeză, își puse coatele pe masă și își 
sprijini capul în palme. Pur și simplu, trebuia să își 
limpezească mintea și nimic mai mult. Trebuia să scape de 
orice gând. l-ar fi prins bine dacă ar fi lăsat-o durerea 
aceea nesuferită de cap. 

Evident enervată, trase de sertarul de sus al mesei, 
știind că Roarke îi lăsase acolo o cutiuță cu niște pastile 
albastre. Ura să ia pastile, însă nu putea să le evite în acel 
moment. 

Înghiţi pilula, cu o gură de cafea. Galahad intră în grabă, 
sări pe birou și începu să se uite la ea. 

— Am treabă, îi spuse Eve. Era plăcut să o mângâie pe 
cap și să vadă cum pisica se întinde sub mâna ei. Trebuie 
să fiu în stare să lucrez, altfel înnebunesc. 

Se concentră și introduse discul cu datele pe care 
intenţiona să le verifice. 

— Computer, verifică atât numele angajatorilor, cât și pe 
cele ale angajaţilor aflate pe lista de pe discul A, precum și 
pe cele ale gardienilor, ale personalului administrativ, ale 
cadrelor didactice și ale personalului ajutător, aflate pe 
listele de pe discul B. 


Recepţionat. În execuţie... 

— În al doilea rând, verifică toate numele de pe discul C, 
cu tot cu cazier, situaţie financiară, loc de muncă, stare 
civilă, studii. 

Recepţionat. În execuţie... 


Poate că avea să găsească ceva despre părinţii sau 
tutorii care se perindaseră prin școală în acea dimineaţă. 

— În al treilea rând, afișează toate datele despre 
personalul didactic, administrativ și auxiliar al Academiei 
Sarah Child, în ordine alfabetică, pe ecranul principal, de 
pe perete. 


Recepţionat. Datele afișate pe ecranul principal... Prima 
operaţiune a fost definitivată. Nu au fost găsite 
concordante... 


— Mda, ar fi fost prea simplu. Folosind aceleaşi liste, 
verifică relațiile de rudenie, pe foştii soți sau vecini de 
apartament. 


Recepţionat. În execuţie... A doua operațiune a fost 
definitivată. Selectaţi modul de afișare a rezultatelor 


— Afișează-le pe ecranul computerului. 

Se lăsă pe spate pentru a-și savura cafeaua și începu să 
analizeze datele. Nu era nimic interesant. Câteva palme 
împărţite în dreapta și în stânga, deja obișnuitele posesii 
de droguri pentru uz personal, un furt din magazin în urmă 
cu patru ani. Nici vorbă de crime sau de pedepse cu 
închisoarea. 

Înainte de a trece la datele afișate pe ecranul de pe 
perete, închise ochii o clipă și recapitula mental tot ce 
aflase, identificând ceea ce o interesa. 

Otravă în ciocolata fierbinte. Un termos nesupravegheat, 
la care ar fi putut avea acces oricine în diverse momente 
ale acelei dimineţi. O chestiune de rutină. 

— Stai un pic. 

Se ridică în capul oaselor, își îngustă ochii, după care 
încercă o altă abordare, sunând-o pe Lissette Foster. 

— Locotenent Dallas la telefon, se recomandă ea. Îmi cer 
scuze că vă deranjez. Aș dori să vă pun câteva întrebări. 
Dumneavoastră înșivă preparaţi ciocolata caldă, în fiecare 
dimineaţă. 

— Da, v-ara spus. O pregăteam special pentru el. 

— Beati și dumneavoastră? 

— Nu, prea multe calorii, explică ea, cu o voce slabă. 
Foloseam ciocolată adevărată și lapte de soia, pe lângă 
amestecul pudră obișnuit. El nu știa asta. 

— Mă scuzati? 

— Ciocolata e atât de scumpă. Nu știa că eu cumpăram 
așa ceva și că i-o puneam în băutură, așa cum făcea mama. 
Îi plăcea atât de mult și spunea că nimeni nu o face ca 
mine. Puneam o anumită cantitate de ciocolată în fiecare 
Zi. 

— Mai știa cineva despre acest adaos? 

— Mama mea. Ea m-a învăţat cum să o prepar. Am 
menţionat asta și la serviciu. M-am cam lăudat. Cred că 1- 
am spus și lui Mirri. Era un secret numai pentru Craig. Nu 
ar fi vrut să cheltuiesc cu el. 

— Am descoperit amestecul pudră în bucătărie, precum 
și rezerva de ciocolată lichidă, ascunsă într-o cutie cu 
vitamine. 

Lissette zâmbi. 

Niciodată nu se amesteca în vitaminele mele, așa că 
obișnuiam să ţin ciocolata acolo. 

— Am trimis o mostră din amestec și din ciocolata 
lichidă la laborator. Mai știa și altcineva unde anume 
tineati ingredientele? 

— Amestecul, da, ciocolata, nu. Credeţi că... 

— Testele de laborator vor stabili dacă a fost denaturată 
compoziția vreunuia dintre ingrediente. Aţi primit vizita 
cuiva cu o zi înainte de decesului soţului dumneavoastră? 

— Nu. Nu cred. Eu am ieșit un pic sâmbătă, să fac niște 
cumpărături, însă Craig a rămas acasă. Nu mi-a spus nimic 
de genul ăsta. 

— Are cineva vreo cheie de rezervă? Cunoaște cineva 
codul de la interfon? 

— Da, Mirri, în caz de urgenţă. Însă... 

— Bine. Blocul dumneavoastră nu dispune de camere de 
luat vederi și nici nu are portar. 


126 


— Nu ne-am permis așa ceva. Însă e un cartier liniștit. 
Nu am avut necazuri. 

— Bine, doamnă Foster. Vă mulţumesc pentru că mi-ati 
acordat o parte din timpul dumneavoastră. 

Așadar, iată că avem o pistă, își spuse Eve. Poate că o 
persoană necunoscută sau mai multe intraseră în 
apartamentul soţilor Foster, cunoscându-le obiceiurile, și 
otrăviseră ingredientele pentru ciocolata caldă. Poate că 
Craig primise vizita cuiva și nu îi spusese soţiei. Sau... 
poate că nu se întâmplase cu o zi înainte. Poate că 
criminalul dăduse greș de vreo câteva ori, poate că nu 
reușise să strecoare otrava sau o doză suficient de mare ca 
să își îndeplinească scopul. 

Scoase rezultatele analizelor de laborator și le parcurse 
pe cele ale conţinutului termosului. Nu fuseseră depistate 
urme de ciocolată adevărată. Așadar criminalul nu aflase 
despre reţeta specială a lui Lissette. 

Se ridică și se îndreptă spre panoul pe care erau afișate 
toate conexiunile între persoanele interogate și victimă, 
continuând să se gândească. Studie poziţia în care fusese 
găsit Craig Foster, fotografiile de la locul faptei și 
termosul. Nu avea nimic deosebit, își spuse. Era un termos 
obișnuit, destul de mare. Costa în jur de cincizeci de dolari. 
Era de culoare neagră, având gravat cu litere argintii 
numele mic al victimei. Părea să fie nou. Și totuși îl folosise 
zi de zi, timp de un an de zile. De ce arăta ca și cum ar fi 
fost nou? Poate că era nou. Deja se gândise la asta, iar 
acum nu făcea decât să se încurce singură. Fir-ar să fie. 

— Ar fi fost mai rapid, murmură ea. Pentru numai 
cincizeci de dolari, ar fi putut schimba băutura bună cu cea 
rea în doar trei secunde. Nu ar fi trebuit să verse ciocolata 
adevărată și să o înlocuiască cu licoarea mortală. Tot ce ar 
fi trebuit să facă ar fi fost să schimbe termosul cu un altul 
și să îl ascundă pe cel original într-o servietă sau într-un 
rucsac. 

Ar fi fost mai inteligent și mai curat așa, își spuse. 
Scoase lista întocmită de cei care cercetaseră locul crimei, 
conștientă de faptul că nu ar fi ratat o însemnare potrivit 
căreia un al doilea termos gravat ar fi fost găsit în clădire. 

— Computer, calculează probabilitățile pentru 
următoarele situaţii în cazul numărului HP-33091-D. Prima 
situaţie: otrava a fost adăugată în termosul victimei în 
dimineaţa crimei. A doua situaţie: termosul victimei a fost 
înlocuit cu un altul, identic, în care se afla otrava, tot în 
dimineaţa crimei. Care dintre variante pare mai plauzibilă? 


Recepţionat. În execuţie... 


Eve își mai turnă puţină cafea și începu să se plimbe 
prin faţa panoului, pentru ca, în final, să se așeze din nou 
la birou. 


Probabilităţile ambelor situaţii nu prezintă diferenţe 
semnificative, având în vedere datele deţinute în 
prezent... 


— Mi-ai fost de mare ajutor. 

Și chiar îi fusese. Trebuia doar să își dea seama în ce 
măsură. În absenţa ciocolatei adevărate din băutura 
otrăvită, ipoteza alterării ingredientelor în apartamentul 
soţilor Foster ieșea din discuţie. Administrarea otravei pe 
loc ar fi fost mult mai simplă, mai eficientă. Şi totuși 
presupunea un anumit risc. Inlocuirea termosului cu tot cu 
conținut era însă o variantă inteligentă și eficientă, 
neexistând riscul să dea greș. 

Va face o verificare mai amănunţită la școală în ziua 
următoare. Însă, dacă ar fi fost să parieze, și-ar fi pus toţi 
banii la bătaie pe faptul că asasinul păstrase termosul lui 
Craig drept amintire. Sau se descotorosise de el în afara 
școlii. 

Introduse descrierea fizică a termosului și începu să-i 
verifice pe comercianții din oraș, precum și pe cei online, 

care comercializau produse de acel gen, cu posibilitatea 
personalizării lor. Găsi mai bine de douăzeci de magazine 
numai în Manhattan și de trei ori mai multe pe internet. 
Însă descoperise totuși ceva. Indiferent dacă termosul era 
sau nu cheia crimei, știa cu siguranţă că băutura fusese 
preparată de către criminal, de către o persoană care nu 
cunoștea ingredientul secret al lui Lissette. 

Tocmai se pregătea să își mai toarne o ceașcă cu cafea, 
când îl văzu pe Roarke stând în prag. 

— Locotenente. 

— Bună. 

Îl privi cu o ușoară neîncredere, în timp ce acesta intra 
în cameră. 

— Speram să nu ajung atât de târziu. 

— Se mai întâmplă. 


Am încheiat verificările. Nu au fost găsite concordante. 


— Uneori lumea nu e chiar atât de mică pe cât ţi-ai dori, 
comentă ea, ridicând cana cu cafea. 

— Ai avut o zi lungă. 

— Şi tu la fel. 

Roarke se așeză pe un colţ al biroului și îi căută privirea. 

— Suntem chit, Eve? 

Ura, pur și simplu, faptul că în acel moment ar fi dorit 
să-și pună capul pe birou și să plângă. 

— Nu știu cum suntem. 

El se întinse și își trecu degetele prin părul ei. 

— Ai întins coarda azi-dimineaţă. M-ai enervat al naibii 
de tare. Nu ai încredere în mine? 

— Crezi că m-aș mai afla aici dacă nu aș avea? 

— Atunci, nu ar trebui să avem probleme. 

— Nu toate lucrurile sunt chiar atât de simple. 

— Te iubesc la nebunie. Nu e simplu, însă o fac. Nici 
măcar nu m-ai sărutat de rămas-bun azi-dimineaţă. 

Se aplecă spre ea și o sărută ușor pe buze. Eve nu se 
mai putu abţine și se lăsă copleșită de sentimente. 

— Pa, șopti ea, făcându-l să zâmbească. 

Roarke o mai sărută o dată, cu căldură și afecţiune. 

— Bună. Pun pariu că nu ai luat cina. 

— Muncesc din greu la ancheta asta. Nu prea am avut 
timp să mă gândesc la mâncare. 

— Gândește-te acum. 

Își împreună degetele de la o mână cu ale ei, folosind-o 
pe cealaltă pentru a-l mângâia pe Galahad, căci motanul îi 
atrase atenţia, lăsându-și capul pe braţul lui. 

— Pari obosită, locotenente, și ai privirea aceea rătăcită 
ca atunci când nu mănânci sau nu dormi suficient. O să 
comand niște burgeri; de obicei, te tentează. Intre timp, 
poţi să-mi povestești despre caz. 

Nu voia să discute despre cele întâmplate dimineaţă, 
nici despre prânzul cu Magdalena, observă Eve. Le ţinea 
deocamdată pentru sine, cu mare abilitate. Însă trebuiau 
să vorbească despre cele două evenimente, trebuiau să le 
acorde atenţie. 

— A trecut pe la mine pe la birou. 

Roarke nu schiță nici cel mai mic gest. Nu era de mirare 
că se dovedea imbatabil atunci când venea vorba de 
negociat afaceri. 

— Magdalena? 

— Nu, Maica Precista. 

— Ar fi fost neobișnuit din partea ei. Sfântul Duh nu era 
disponibil? 

— Mda, foarte amuzant, dar să revenim la subiect. A 
venit să mă vadă la sfârșitul turei. S-a gândit că poate 
mergem undeva, la o cafea, să stăm de vorbă și să ne 
împrietenim. Ghici care a fost răspunsul meu! 

Roarke se ridică de pe birou. 

— Îmi pare rău că te-a indispus, îi spuse el, ducându-se 
spre un bar ascuns într-o nișă de unde scoase o sticlă cu 


130 


coniac. Are iniţiativă, e impulsivă. Îmi închipui că a fost 
curioasă în ceea ce te privește. 

— Asta îţi închipui? 

Simţi furia însoţită de un sentiment familiar, de 
disconfort cumplit. 

— Chiar și după ce i-ai spus că nu o să îi plac. 

Roarke o ţintui cu privirea, își turnă coniac în pahar și 
puse sticla la loc. 

— E valabil și în ceea ce o privește. Posibil să fi venit 
doar ca să îmi demonstreze că mă înșel. 

Magdalena fusese punctul lui vulnerabil, își aminti ea 
caracterizarea făcută de Summerset. 

— Nu cred că gestul ăsta s-a numărat printre priorităţile 
ei. Ai de gând să colaborezi cu ea? 

De data aceasta, furia îi scăpă suficient de mult de sub 
control pentru a fi vizibilă. 

— Nu, nu am de gând așa ceva. 

— În cazul ăsta, minte? 

— Dacă asta ţi-a spus, s-a exprimat greșit sau nu ai 
înţeles bine. 

— Nu am înţeles bine? 

— Dumnezeule, spuse el și mai luă o gură de coniac. 
Acum încerci să mă încolţești și nu înţeleg de ce. Tot ce am 
făcut a fost să luăm prânzul împreună, timp în care, într- 
adevăr, mi-a cerut sfatul în privinţa unor investiţii pe care 
ar vrea să le facă. Am fost de acord să o ajut în sensul ăsta 
și să îi ofer numele câtorva persoane cu care ar putea 
colabora. Nu e nimic deosebit față de ceea ce am făcut de 
nenumărate ori pentru alte persoane. 

— Însă ea nu e o persoană oarecare. 

— Mai lasă-mă cu asta. 

lată că își dă arama pe faţă, gândi Eve. 

— Ce ai fi vrut să îi spun? „îmi pare rău, nu pot să îţi 
recomand pe nimeni pentru că soţiei mele nu îi place că 
ne-am culcat de vreo câteva ori în urmă cu mai bine de 
doisprezece ani”? Parcă nu ai fi tu, Eve. 

— Nu pot să mă pronunţ, nu am mai fost pusă într-o 
astfel de situaţie. 

» 

— Adică în ce situaţie? 

— În situaţia în care să fiu efectiv agresată de o femeie 
care nu ţi-e tocmai indiferentă. Simplul fapt că am 
cunoscut-o m-a făcut să-mi dau seama de asta. 

— De vreme ce nu sunt robot, nu mi-au fost indiferente 
de-a lungul timpului destule femei, înainte să te cunosc, și 
chiar te-ai întâlnit cu câteva dintre ele. Însă de ce crezi tu 
că Magdalena vrea să te agreseze? Nu ar avea nimic de 
câștigat din asta. Exagerezi și faci din ţânţar armăsar 
legându-te de o întâmplare care a avut loc cu mulţi ani 
înainte să aflu că exiști. Ai nevoie de asigurări din partea 
mea? De promisiuni, de jurăminte? Asta în condiţiile în 
care știi prea bine ce am ajuns să însemnăm unul pentru 
celălalt? 

— Cum se face că ea procedează fără să ţină cont de 
nimic și tot eu sunt cea care greșește? Pur și simplu, nu 
vrei să vezi ce face. 

— Văd ce faci. Văd cum soţia mea e plină de gelozie 
pentru o chestie din trecut. Puse paharul cu coniac jos și 
se strădui să se calmeze. Eve, nu mă pot întoarce în timp 
ca să schimb trecutul, să schimb tot ceea ce am făcut în 
urmă cu ani buni de zile. Şi chiar dacă aș putea, nu aș face- 
o. Şi știi de ce? Pentru că fiecare pas pe care l-am făcut 
atunci m-a ajutat să ajung aici, să fiu împreună cu tine. 

Nu asta era ideea, își spuse Eve. Sau asta era? Tot ceea 
ce dorea să îi spună suna, chiar și pentru ea, ca și cum în 
locul ci era o femeie cicălitoare. 

— Adică, vrei să îmi spui că nu dorește să reia relaţia cu 
tine? 

— Dacă ar vrea, ar avea o mare dezamăgire. Eve, noi nu 
ne iubim ca doi copii sau ca doi adolescenţi inocenți. Dacă 
ne cramponăm de relaţii demult consumate, vom avea în 
permanenţă discuţii. 

— Pardon? Se ridică brusc în picioare. L-ai bătut de l-ai 
zvântat pe Webster chiar în camera asta. 

— Asta pentru că pusese mâna pe tine, în casa asta. E o 
diferenţă. Cuvintele erau tăioase ca niște cuțite. Şi nu am 
crezut niciun moment că tu ai provocat, încurajat sau 
tolerat comportamentul lui. Noi doi ne-am luat la trântă, 
locotenente, pentru că ai vrut să mă imobilizezi. Ce naiba 
vrei? 

— Cred că știi ce naiba vrea. Pune la cale ceva? Vrea ca 
tu... 

— Dacă pune la cale ceva, nu mi-a spus. Nu mi-a povestit 
absolut nimic. Şi chiar dacă pune la cale ceva, nu mă 
interesează. Asta crezi tu despre mine? Că sunt atât de 
lipsit de verticalitate, încât să intru din nou în joc, ba mai 
mult, în patul unei alte femei? 

— Nu. 

— Indiferent ce ar vrea, Eve, nu va obţine de la mine 
decât ceea ce sunt dispus să-i ofer. Mai precis, niște sfaturi 
privind investiţiile. Vrei să îl pun pe avocat să îţi dea asta 
în scris, sub formă de contract? 

Începu să o ardă gâtul, durerea de cap revenise în forţă, 
iar ea nu reușise decât să îl enerveze, insistând cu 
încăpățânare să o aducă pe Magdalena în discuţie. 

— Urăsc chestia asta. Urăsc să mă simt așa, să mă port 
în felul ăsta. Urăsc faptul că stăm aici și ne certăm din 
cauza ei, că o tratăm ca și cum ar fi importantă. 

— Atunci încetează. 

Se îndreptă spre Eve. Își puse palmele pe umerii ei și îi 
mângâie braţele, înainte de a o trage la pieptul lui. 

— Dacă e să ne certăm, hai măcar să o facem pentru 
ceva real. Eve, tu nu ești doar centrul lumii mele, tu ești 
lumea mea, îi spuse el, sărutând-o pe frunte, pe tâmple, pe 
buze. _ 

Eve îl îmbrăţișă și îl strânse tare la piept. li răspunsese 
la întrebări, își spuse ea. Acum trebuia să renunţe la 
gândul acela, să și-l șteargă din minte. 

— E vina ta pentru că te iubesc în felul ăsta, spuse ea 
culcându-și obrazul pe umărul lui. E vina ta că te iubesc 
așa, prostește. 

— Bineînţeles că e vina mea. O mângâie pe păr și își lipi 
obrazul de șuviţele ei șatene, simțind cum se relaxează 
brusc. Hai să ne simţim prostește împreună. Ti-e mai bine 
acum? 

li era mai bine, însă povestea nu se încheiase. Se temea 
atât de tare de ce s-ar fi putut întâmpla în continuare, încât 
nu putea decât să își repete în minte că trebuia să renunţe, 
pentru moment, la idee, pur și simplu, să și-o șteargă din 
minte. Reuși să spună totuși: 

— Destul de bine. 

Se retrase din îmbrăţișare și continuă schimbând tonul: 

— Am cooperat foarte bine cu Burgess în New Jersey. 

— Mă bucur să aud asta, îi răspunse el, mângâindu-i cu 
degetul gropița din bărbie. Dar cine este Burgess și de cea 
cooperat el cu tine în New Jersey? 

— Ea, vrei să spui. Se ocupă de laboratorul tău de acolo 
și ţi-a primit indicaţiile. 

— Indicaţiile... A, da. Am trimis o circulară către toate 
trusturile chiar la începutul anului. S-a dovedit folositoare 
astăzi, nu? 

— Da, am sărit peste toate introducerile. Să știi că îmi 
place să depășesc singură introducerile, dar îți mulţumesc 
oricum. Prelucraţi acolo seminţe de ricin. 

— Sigur că da. 

— Ricina, otrava care l-a omorât pe Foster, se extrage 
din ceea ce rămâne după ce seminţele au fost presate 
pentru a extrage uleiul de ricin. 

Roarke se încruntă. 

— Laboratorul are vreo legătură cu crima? 

— Deocamdată nu pot să fac nicio conexiune între 
persoanele aflate pe lista mea de suspecti și laborator. Ar fi 
fost foarte simplu dacă aș fi putut. De asemenea, nu am 
descoperit niciun motiv, cel puţin nu unul clar. E posibil ca 

Foster să fi văzut, la un moment dat, pe unul dintre 
profesorii de la Academie făcându-și de cap în timpul 
programului, însă de aici și până la crimă este un pas prea 
mare pentru o persoană prinsă cu pantalonii în vine. 

— Poate că Foster îl şantaja pe aventurier sau pe 
aventurieră. 

— Nu am nicio dovadă în acest sens. În plus, ipoteza 
asta se abate de la obiceiurile lui. Nu am întâlnit nici 
măcar o persoană cu care să nu se fi aflat în relaţii bune - 
și mă refer aici inclusiv la aventurier. Încă aștept 
rezultatele analizelor de laborator. Între timp, analizez 
fiecare cadru didactic în parte, fiecare membru al 
personalului ajutător și administrativ, precum și fiecare 
părinte în parte. Nu am niciun indiciu în cazul ăsta, nimic 
nu sare în ochi. 

— Hai să arunc și eu o privire, poate vin cu altă 
abordare. 

— Nu ar strica. 

Uitase să o bată la cap să mănânce ceva în seara aceea, 
își spuse ea în timp ce el se așeza pentru a analiza datele. 
li ieșise din minte și poate că era mai bine așa, gândi Eve. 
Și așa nu prea avea mare poftă de mâncare. 


Eve dormi în reprize, fiecare dintre acestea fiind plină de 
visuri despre conversații al căror conţinut se amestecase 
cu cearta ei cu Roarke, despre interogatoriile luate până 
atunci și despre întrevederea cu Percell. Se trezi epuizată, 
cu ecourile acelor voci în minte. Însă el se afla acolo, la fel 
ca întotdeauna, bându-și cafeaua în locul special amenajat 
pentru aceasta în dormitor, urmărind știrile financiare care 
se perindau la televizorul cu sonorul oprit. 

Eve se târi la duș și încercă să scape de oboseală sub 
jetul de apă puternic și fierbinte. Când reveni în dormitor, 
el tocmai comuta pe știrile zilei. Eve se duse direct la 
cafea. 

— Nu te-ai odihnit bine, îi spuse el, uitându-sc lung la ea. 

— Mă chinuie cazul ăsta. 

— Aș fi vrut să te pot ajuta mai mult. Ridică din umeri și 
luă cafeaua cu sine, îndreptându-se spre dressing. 

— Poate că o să dau peste ceva astăzi. 

— Ţi-am pus un rând de haine în geanta de acolo, ca să 
le îmbraci diseară, la emisiunea Nadinei. 

Eve se încruntă către geanta care o aștepta. 

— De ce trebuie să mă schimb? 

— Hai să spunem că reprezintă o măsură de siguranţă, 
în cazul în care vei avea parte de o zi obișnuită și vei 
ajunge să te pătezi cu sânge sau că îţi vei sfâșia pantalonii 
încercând să prinzi un suspect. 

— Având în vedere ritmul în care evoluează situaţia, o 
să-mi petrec toată ziua bâjbâind, îngropată în hârtii. 

— În eventualitatea asta... Nu, nu lua jacheta aia. 

— Dar ce are? 

Deși părea iritată, o parte din ea era bucuroasă că el 
făcuse acel comentariu - unul normal, de altfel - și și-ar fi 
dorit să zâmbească prostește. 

— Nu dă tocmai bine pe micul ecran. 

— Nici eu nu dau tocmai bine. 

— Adevărat. Şi, totuși... 

Se ridică în picioare și începu să caute în dulapul ei. 

— Nu e nevoie să îmi alegi ţinuta. 

— Ba e, scumpa mea Eve. 

Roarke scoase o jachetă în tonuri arămii, pe care putea 
să jure că nu o mai văzuse până atunci, și o asortă cu o 
pereche de pantaloni maro-închis și cu o bluză de culoare 
crem. 

— Fii îndrăzneață, adăugă el așezând hainele pe 
canapeaua neagră, și pune-ţi niște cercei. Poate niște 
verigi mici, din aur. 

Când ea începu să se strâmbe, îi prinse obrajii în palme 
și o sărută lung, încet și pasional. 

— Ador gura asta, șopti el, în special când e pe cale să 
spună lucruri sarcastice. Ce părere ai despre niște ouă cu 
șuncă? 

— Mult mai bună decât de verigile acelea mici, din aur, 
ce urmează să îmi atârne în urechi. 

Și totuși își puse cerceii și se îmbrăcă, satisfăcută că nu 
o scăpase din vedere în ceea ce privea ţinuta. 

Tocmai când se pregătea să se așeze la masă, în vreme 
ce pisica se ițise pe un braţ al canapelei cu ochii la şuncă, 
lui Roarke începu să-i sune mobilul în buzunar. Își dădu 
seama cine îl căuta de îndată ce îl scoase afară pentru a-l 
verifica. 

— Răspunde, îi spuse Eve lui Roarke, văzând că acesta 
se pregătea să introducă mobilul la loc, în buzunar. 
Presupun că e o persoană matinală. 

— Am direcţionat-o către mesagerie. Hai să mâncăm 
până nu se răcește. 

— Răspunde, insistă Eve. Peabody, oricum, urmează să 
sosească din moment în moment. Ne vedem mai încolo. 

— Fir-ar să fie, Eve. 

— Pe mai târziu, îi răspunse ea, ridicându-se de la masă. 

— Frumoasă ţinută, remarcă Peabody, în timp ce Eve 
cobora scările. Roarke și-a spus cuvântul, nu-i așa? 

— Cine altcineva? Având în vedere că, dacă m-ar lăsa de 
una singură, aș comite infracţiuni stilistice atât de grave, 
încât aș speria copiii și aș pune în dificultate cine știe câtă 
lume... 

— Ai comite abateri, în orice caz. Nu urcăm în biroul 
tău? Ca să punem cafetiera la treabă? 

— Nu. 

Eve își îmbrăcă haina în prezenţa tăcută a lui 
Summerset. 

— Văd că toată lumea și-a început ziua devreme astăzi. 
Sper să-mi găsesc mașina acolo unde am lăsat-o, se răsti 
ea la el. Altfel o să o aduc eu însămi la locul respectiv, o să 
te scot afară și o să te calc. 

— Monstrul ăla căruia îi spui mașină se află afară, 
făcând de rușine reședința în momentul de faţă. 

— Peabody! 

Îi făcu semn spre ușă și așteptă până când subalterna ei 
ieși. 

— Vreau să aflu dacă vine aici. Vreau să aflu dacă ea 
vine în casa asta. Ai înţeles? 

— Da. 

leși în frigul pătrunzător, cu capul descoperit și fără 
mănuși, și se urcă la volan. 

— Spune-mi prima adresă la care mergem. 

Peabody îi dădu coordonatele, după care își drese vocea: 

— Ai avut o noapte dificilă? 

— Viaţa e plină de nopţi dificile. 

— Ştii, dacă vrei să vorbești despre asta și să te 
răcorești, poţi apela la colegii de serviciu. 

— E vorba despre o femeie. 

— Imposibil. 

li răspunsese atât de repede și cu atâta convingere, 
încât Eve s-ar fi liniștit imediat dacă împrejurările ar fi fost 
altele. 

— E vorba despre o femeie, repetă ea. O femeie cu care 
a fost împreună la un moment dat, la modul serios. Acum a 
revenit în viaţa lui și îi face avansuri. Mă rog, el nu le 
interpretează drept avansuri. Nu reușește să vadă cine e 
cu adevărat. Avem o problemă. 

— Eşti convinsă? Eve îi aruncă o privire, care o făcu pe 
Peabody să-și piardă răsuflarea. OK, ești convinsă. Mai 
întâi, trebuie să-ţi spun că nu te-ar înșela pentru nimic în 
lume. Însă o pipiţă care îi face avansuri e, într-adevăr, o 
problemă. Poate că ar fi cazul să stai de vorbă cu ea, să îi 
arăţi ce-ţi poate pielea. Putem să o luăm la întrebări și să o 
trimitem în Siberia. 

— Sună bine. Profită de oprirea la semafor pentru a-și 
trece mâinile peste faţă și continuă: Nu pot să fac asta, nu 
mă pot atinge de ea, nu pot să o omor în bătaie și să îi 
îngrop cadavrul în White Plains. 

— Să știi că ar fi mai bine în Bloomfield decât în White 
Plains. 

Remarca o făcu să râdă fără prea mare tragere de inimă. 

— Nu știu cum să procedez, cât de tare să insist pe 
lângă el sau cât să stau deoparte. Nu știu ce strategie să 
adopt. Cred că deja am dat-o în bară. 

— Dallas, ar trebui să îi spui că te deranjează situaţia 
asta. 

— Nu am mai fost pusă în postura asta până acum. Dc 
obicei, sesizează că mă deranjează ceva înainte să apuc să 
îi spun. Chestia asta mă dă peste cap. Ne dă peste cap. 
Însă trebuie să uit de ea și să îmi văd de treabă. 

Trecu în revistă conversaţia pe care o avusese cu 
Lissette Foster și îi semnală lui Peabody absenţa 
ingredientului-cheie în ciocolata caldă din termos. 

— Asta indică faptul că otrava a fost adăugată în băutură 
înainte ca Craig să ajungă la școală, probabil într-un 
recipient similar celui folosit de victimă. 

— Păi... 

Peabody începu să facă diverse conexiuni în minte. 

— Femeile recurg mai des la otravă decât bărbaţii. 

— Din punct de vedere statistic, da. 

— Din câte mi-a declarat Lissette, Mirri Hallywell știa 
despre ingredientul secret. Ce ar fi dacă, știind că aveam 
să ajungem într-un final la reţetă, ne-a spus asta în mod 
intenţionat? în felul acesta, Lissette ar fi alibiul ei. 

— Complicat, îi răspunse Eve. Însă nu imposibil. 

— Sau poate că Lissette ne-a povestit asta în mod 
deliberat, din același motiv. Mda, nu prea se leagă, spuse 
Peabody înainte ca Eve să își dea cu părerea. 

— Ca să se lege, trebuie să pornim de undeva. În orice 
caz, nu putem exclude deocamdată nicio ipoteză. 

Eve parcă și cobori din mașină, simțind cum i se schimbă 
dispoziția în bine atunci când întâlni privirea 
dezaprobatoare a portarului. 

— Nu vă puteţi lăsa rabla aici, doamnă. 

— Hei, știi câte favoruri sexuale a trebuit să îmi promită 
partenera mea aici de față pentru ca să obţină o plimbare 
cu mașina asta? 

— Ba a fost tocmai invers, îi reaminti Peabody. 

— Poate reușesc să mă eschivez. 

Eve își scoase legitimaţia. 

— O să păzești rabla asta, ca și cum ar fi o mașină 
ultimul răcnet, proaspăt cumpărată. Și o să suni la 
familia... Cu cine trebuie să ne întâlnim aici, Peabody? 

— Cu soții Ferguson. 

— li vei anunţa pe soţii Ferguson că am dori să stăm de 
vorbă cu ei. 

— Domnul Ferguson a plecat de dimineață. Avea o 
întrevedere la micul dejun. Doamna Ferguson e încă acasă. 

— În cazul ăsta, mișcă-te mai cu viaţă. 

Portarul nu păru prea încântat de sugestie, însă sună la 
apartamentul familiei Ferguson și le introduse înăuntru. 
Nimeriră într-un adevărat haos. O găsiră pe Eileen 
Ferguson ţinând în braţe un băieţel de o vârstă incertă. 
Copilul era mânjit cu ceva roz în jurul gurii și purta o 
pijama cu dinozauri zâmbitori. Eve își imagină că 
dinozaurii zâmbeau pentru că tocmai urmau să ia cina. 
Oare de ce aleseseră adulţii să își îmbrace copilul într-un 
material imprimat cu animale carnivore? Nu avea să 
înţeleagă niciodată asta. 

În fundal se auzeau ţipete, lătrături și tot felul de 
zgomote care ar fi putut fi provocate fie de o bucurie 
nemaipomenită, fie de o spaimă teribilă. Eileen era 
îmbrăcată cu un pulover cărămiziu, niște pantaloni lejeri, 
negri, și o pereche de papuci pufoși, de culoarea vatei de 
zahăr. Părul ei castaniu era prins la spate, într-o coadă 
lungă; ochii, de un căprui spălăcit, afișau o expresie 
surprinzător de calmă, având în vedere atmosfera. Eve se 
întrebă dacă nu cumva stinsese vreo ţigară de marijuana 
înainte să răspundă la ușă. 

— Trebuie să fie vorba despre Craig Foster. Vă rog, 
intraţi, dar să știți că o faceţi pe proprie răspundere. Făcu 
un pas înapoi și strigă: Martin Edward Ferguson și Dillon 
Wyatt Hadley! Potoliţi-vă în momentul ăsta, altfel 
dezmembrez câinele ăla și îl arunc la gunoi. Îmi cer scuze, 
doriţi o cafea? li se adresă ea apoi lui Eve și lui Peabody. 

— A, nu. A 

— Câinele e o corcitură între un robot și un terier. Într- 
un moment de nesăbuinţă totală i l-am cumpărat lui Martin 
de ziua lui. lar acum plătim cu toţii pentru asta. 

Eve observă însă că zgomotul scăzuse în intensitate. 
Poate că între timp câteva componente ajuseseră deja la 
gunoi, fără să fi fost nevoie de intervenţia lui Eileen. 

— Luaţi loc. Staţi să o pun pe Annie în premergător, zise 
femeia. 

Premergătorul era o chestie rotundă și colorată, cu o 
mulțime de butoane, care mai de care mai strălucitoare, 
destinate unor degetuţe iscoditoare. Scotea tot felul de 
sunete, între care și unul pe care Eve îl percepu ca pe un 
hohot de râs sinistru. Pe Annie n-o deranjă și se lăsă prinsă 
imediat de jucărie. 

— Am auzit că domnul Foster a fost otrăvit, spuse Eileen 
și se așeză într-un balansoar tapițat în negru. E adevărat? 

— Da, am descoperit că domnul Foster a ingerat o 
substanţă otrăvitoare. 

— Spuneţi-mi, e cazul să îi mai duc pe copii la școală? 

— Nu avem motive să credem că viaţa elevilor ar fi în 
pericol. 

— Slavă Domnului, din toate punctele de vedere. Nu aș 
vrea să i se întâmple ceva rău lui Martin - niciunuia dintre 
ei, de altfel. Dar, pentru numele lui Dumnezeu, chiar nu 
vreau să fiu călărită de patru copii toată ziua. 

— Patru? repetă Eve, simțind deodată cum o cuprinde 
spaima și un sentiment de milă faţă de Eileen. Figuraţi în 
arhiva școlii doar cu un singur copil, Martin Ferguson. 

— Săptămâna aceasta sunt de serviciu. 

— Asta însemnând ce anume? 

— Am grijă de grup - adică de Martin, de Dillon, de la 
etajul următor, de Callie Yost, care trebuie să ajungă din 
moment în moment, și de Macy Pink. Pe ea o luăm pe 
drum; locuiește pe strada următoare. li duc la școală și îi 
aduc acasă la sfârșitul orelor. Jn cazul în care se întrerupe 
activitatea școlară sau când sunt sărbători legale, trebuie 
să ne descurcăm cum putem cu ei. Facem cu schimbul - 
fiecare părinte trebuie să aibă grijă de ei câte o 
săptămână. 

— Aţi fost la școală în ziua în care domnul Foster a 
murit, undeva în jurul orei opt, și aţi stat acolo timp de 
patruzeci de minute. 

— Mda, am ajuns devreme cu copiii, i-ain lăsat în grija 
personalului de acolo, după care a trebuit să mă prezint cu 
niște prăjituri la centrul de nutriţie, pentru aprobare. 

— Părinţii sau elevii aduc în mod regulat mâncare din 
afara școlii? 

— Cu mare greutate. A fost ziua de naștere a lui Martin, 
de unde și prăjiturile. Insă obţinusem o aprobare de 
principiu pentru ele. Nu putem aduce în școală mâncare 
din afară dacă nu avem această aprobare. Trebuie 
completat un formular, în care se trec tipul de aliment și 
ingredientele, în caz că vreunul dintre copii este alergic 
sau suferă de o boală sau are alte restricţii care vin din 
partea părinţilor. 

Femeia făcu o pauză, timp în care începu să scoată niște 
hăinuţe dintr-un coș și să le împăturească. 

— O adevărată bătaie de cap, dacă e să mă întrebaţi, 
continuă ea, regulile sunt foarte stricte. Directoarea și 
nutriționista trebuie să își dea aprobarea. E ca și cum ar 
reprezenta o problemă de securitate naţională. Am obţinut 
permisiunea de a aduce prăjiturile în școală și am plătit 
pentru sucul pe care uitasem să îl aduc de acasă. După 
aceea, mi-am dat seama că am încurcat rucsacul lui Callie 
cu geanta cu scutece a lui Annie și a trebuit să mă întorc la 
copii ca să fac schimbul. În clipa aceea, mi-am dat seama, 
după mirosul pe care îl răspândea Annie, că trebuia să o 
schimb. Da, cred că mi-a luat patruzeci de minute să fac 
toate astea. 

— În tot acest timp aţi văzut sau aţi vorbit cu cineva? 

— Păi, cu Laina, nutriţionista, cu educatoarea Lida 
Krump și cu asistentul ei, Mitchell. M-am văzut în treacăt 
și cu directoarea Mosebly. Ne-am intersectat în hol, în 
timp ce plecam, și am schimbat două vorbe. M-a întrebat 
ce fac, i-a urat la mulţi ani lui Martin, amabilităţi de genul 
ăsta. L-am văzut chiar și pe Craig Foster, când intra în 
fumoar. Nu m-am oprit să vorbesc cu el, ci i-am făcut doar 
cu mâna și mi-am văzut de drum. Acum îmi doresc să mă fi 

oprit un minut, însă întotdeauna îţi spui că o să ai mai mult 
timp altă dată. 

— L-aţi cunoscut îndeaproape? 

— Presupun că îl cunoșteam la fel de bine ca pe oricare 
membru al personalului didactic. Ne mai vedeam când și 
când prin cartier și la ședințele cu părinţii. Ședinţele cu 
părinţii au loc de două ori pe semestru sau chiar de mai 
multe ori, dacă e nevoie. În cazul lui Martin, e mereu 
nevoie, adăugă ea, zâmbind ironic. 

— Martin a avut probleme la cursul domnului Foster? 
întrebă Eve. 

— Lui Martin chiar i-a făcut plăcere să îl aibă pe Craig 
drept profesor. Se putea vedea că lui Craig îi plăcea ceea 
ce făcea. 

— Însă eraţi convocată din când în când la școală. 

— O, da, râse Eileen. Spun despre Martin că este 
„expansiv”, ceea ce înseamnă, în limbajul profesorilor, că 
este un copil-problemă. Am ales să îl dăm la o școală 
privată pentru că există contacte personale mai dese, mai 
multă disciplină. Şi funcţionează. 

Conversaţia fu întreruptă de un zgomot puternic, urmat 
de hohote de râs și un lătrat asurzitor. 

— Mă rog, majoritatea timpului, zise Eileen. 

— Ce puteţi să ne spuneţi despre restul personalului 
didactic? Despre Reed Williams, să zicem. 

— Îl cunosc, sigur că da. 

Deși spusese asta pe un ton degajat, Eve observă cum 
Eileen îi evită pentru un moment privirea. 

— V-aţi întâlnit cu el în afara școlii, doamnă Ferguson? 

— Nu, nu eu. 

— Însă s-a întâmplat în alte cazuri. 

— Posibil. Însă nu văd ce legătură are asta cu Craig. 

— Detaliile sunt importante. Am înţeles că domnul 
Williams a avut o serie de aventuri. 

— O, Doamne, izbucni ea. A încercat marea cu degetul, 
cum s-ar spune, într-un mod foarte subtil, plin de tact. Nu 

aș fi avut cum să îi reproșez ceva, nici dacă aș fi vrut. Însă 
îți dai seama atunci când un bărbat încearcă. Şi 
majoritatea bărbaţilor își dau seama când o femeie nu e 
interesată. A dat înapoi imediat. Nu am avut niciodată vreo 
neplăcere din partea lui. 

— Însă alte mămici au avut. 

— Uitaţi ce e, știu că s-a dat la Jude Hadley. Ea mi-a 
povestit asta și mi-a mai spus și că au ieșit împreună la o 
cafea. E divorțată și a fost tentată. În cele din urmă, a ales 
să renunţe, nu a vrut să se încurce cu el. Mai ales că l-am 
văzut pe Williams în compania Allikăi Straffo. 

— l-ați văzut împreună? sări Eve. 

— Da, la o serbare școlară. A fost... Se întrerupse, 
evident jenată, după care continuă: - Am văzut cum se 
uitau unul la celălalt. La un moment dat, el a atins-o; pur și 
simplu, a mângâiat-o pe braţ, iar ea a roșit. Ela ieșit și, 
câteva secunde mai târziu, ea l-a urmat. S-au întors 
separat, după zece, cincisprezece minute. Ea avea 
înfățișarea aceea - știți, expresia aceea relaxată. Să nu-mi 
spuneţi că nu au făcut nimic, că mănânc câinele ăla de viu. 

— Interesant, zise Eve, când reveniră în iarna de afară. 
Allika Straffo, mama uneia dintre fetiţele care au găsit 
victima, se pare că s-a încurcat cu Williams, care a avut 
ocazia să îl omoare pe Foster. 

— lar Foster l-a ameninţat pe Williams că va raporta 
comportamentul lui indecent, lucru ce ar fi pus-o în pericol 
pe Allika Straffo? în regulă, dar îţi spun că nu îl văd pe 
Williams suficient de motivat pentru a-l asasina pe Foster 
din cauza amenințării că îl va denunța pentru faptul că a 
avut o aventură cu mama uneia dintre elevele sale. 

— Straffo, pe de altă parte, este o femeie căsătorită și 
încă cu un bărbat puternic. Ea poate că ar fi fost suficient 
de motivată. 

— Însă nu există vreo menţiune cum că ea a fost pe la 
școală în ziua respectivă. 

— Dar copilul ei a fost. 

— Copilul... Zău așa, Dallas. Crezi că și-a pus fetiţa să 
omoare un bărbat? O fetiță asasină. Un copil asasin. 

— Poate că fetiţa își proteja mămica. 

— Bine, dar stai puţin. Peabody se urcă în mașină. Mai 
întâi de toate, adu-ţi aminte că vorbim despre un copil în 
vârstă de zece ani. 

— S-au mai pomenit cazuri în care un copil a fost în 
stare de crimă. 

Ea avusese opt ani atunci când își omorâse tatăl. 
Înjunghiindu-l de mai multe ori. 

— Da, de obicei, de frică, de furie, din cauza impulsului 
de moment. Însă, în general vorbind, o fetiță drăguță, în 
vârstă de zece ani, provenind dintr-o familie bună, nu își 
otrăvește profesorul cu ricină. Scenariul e puţin cam tras 
de păr. 

— Mda, este. Poate că nu a știut că îl otrăvește. Poate că 
mama i-a spus „hai să jucăm un joc astăzi, hai să îi facem o 
farsă domnului Foster”. 

— Îmi vine greu să cred că o mamă își poate pune copilul 
să-și omoare profesorul numai pentru faptul că ea ia „lecţii 
în particular” de la un altul. 

Nu, își spuse Eve, nu are sens. Și, totuși... 

— Merită să îi facem o vizită și să stăm de vorbă cu ea. 

Apartamentul soţilor Straffo era situat la ultimul etaj al 
unei clădiri zvelte și argintii, ce oferea priveliști plăcute 
spre fluviul Hudson, de la ferestre generoase și de pe 
terase spaţioase. Portarul și personalul de securitate 
împrumutaseră din infatuarea locatarilor, și se dovediră 
suficient de meticuloși încât să verifice cu atenţie 
legitimaţiile celor două și să obţină date despre 
autenticitatea lor în doar câteva momente. 

Le deschise o tânără pistruiată, cu faţa rotundă, 
încadrată de un păr roșcat, care vorbea cu un accent 
irlandez foarte pronunţat. Gândul lui Eve zbură la Roarke 
când îl sesiză. 

— Domnița vine imediat. Ea și Rayleen tocmai termină 
de luat micul dejun. Cu ce aţi dori să vă servesc până 
atunci? Cu o cafea, un ceai? 

— Nu, mulţumim. Din ce parte a Irlandei sunteţi? 

— Din Mayo. Cunoașteţi zona? 

— Nu chiar. 

— E minunată, o să vă convingeţi dacă veţi avea ocazia 
să ajungeţi acolo. Pot să vă iau hainele? 

— Nu, e în ordine. 

Eve o urmă în holul larg, din dreapta căruia urca un șir 
de trepte. Arcada înaltă dezvăluia spaţii deschise, cu 
ferestre deosebit de generoase. 

— De cât timp lucraţi pentru familia Straffo? 

— De șase luni. Vă rog, simţiţi-vă ca acasă, zise fata și le 
făcu semn către un set de canapele elegante, cu perne moi. 
Pe fundal se putea vedea un șemineu masiv, alb, în care 
jucau flăcări de un albastru ireal, în ton cu tapiţeria. 
Mesele din cameră erau niște cuburi transparente, în 
interiorul cărora creșteau tot felul de flori fanteziste. 
Sunteţi sigure că nu doriţi ceva fierbinte de băut? E ger 
afară astăzi. A, iată că vine domniţa. Și uite-o și pe prinţesa 
noastră. 

Allika era blondă, la fel ca și fiica ei, cu șuviţe mai 
închise la culoare, strecurate cu măiestrie din loc în loc, în 
părul său tuns scurt. Ochii aveau culoarea afinelor coapte, 
iar pielea ei fină era albă ca spuma laptelui. Doamna 
Straffo purta un pulover strâmt, ales anume, astfel încât să 
se asorteze cu ochii ei, și o pereche de pantaloni în 
culoarea antracitului, care îi punea în valoare picioarele 
lungi. Intră în cameră, ţinându-și fiica de mână. Rayleen 
afișa o mină senină, binevoitoare. 

— Mami, ele sunt doamnele de la poliţie care au venit la 
școală, locotenentul Dallas și detectivul Peabody. Aţi venit 
să ne spuneţi că aţi aflat ce s-a întâmplat cu domnul 
Fostei? 

— Încă lucrăm la asta. 

— Rayleen, du-te cu Cora și ia-ţi haina. Doar nu vrei să 
întârzii la școală. 

— Nu pot rămâne să stau și eu de vorbă cu voi? Ar fi o 
absenţă motivată, ca în cazul unei programări la doctor, și 
nu s-ar consemna la dosar. 

— Nu astăzi. 

— Dar eu l-am găsit. Sunt martor. 

Rayleen se îmbufnă. Allika îi luă faţa în palme și o săiută 
pe ambii obraji. 

— Hai, fii fetița mea cea cuminte și du-te cu Cora. Ne 
vedem când vii de la școală. 

Rayleen oftă adânc. 

— Mi-ar plăcea să rămân și să stau de vorbă cu voi, îi 
spuse ea lui Eve, conformându-se însă și plecând însoţită 
de Cora. 

— Suportă bine toată tevatura asta oribilă. A avut totuși 
coșmaruri azi-noapte. E îngrozitor din partea mea, 
presupun, dar nu-mi doresc decât să îl fi găsit altcineva. S- 
a mai întâmplat ceva? Aveţi să-mi spuneţi ceva ce nu putea 
fi spus de faţă cu Rayleen? 

— Puteţi să ne spuneţi dacă dumneavoastră, fiica sau 
soțul dumneavoastră aţi avut probleme cu domnul Foster? 

— Probleme? Nu. Chiar era profesorul favorit al lui 
Rayleen. Îi dădea numai note mari, era cea mai bună elevă 
a lui. Rayleen este o elevă excepţională. Craig a numit-o 
șefa clasei. Este, de asemenea, șefa clasei de literatură și 
de știință computerizată. Îi place la nebunie să meargă la 
școală. 

— Când l-aţi văzut ultima oară pe domnul Foster? 

— La ultima ședință cu părinţii, în, hmmm, noiembrie. 
Nu, nu, îmi cer scuze, am greșit. Cred că a fost la serbarea 
școlară din decembrie. Şcoala a anulat ultimele două 
cursuri și i-a invitat pe părinţi și pe tutori să participe. 
Orchestra și corul școlii au oferit un recital chiar 
interesant, aș putea spune, adăugă ea, râzând. S-au servit 
răcoritoare după program. L-am văzut acolo și am vorbit 

cu el. Rayleen i-a înmânat un mic cadou - o cană pentru 
cafea, pe care o făcuse la ora de lucru manual. E atât de 
tragic. Aș vrea să o pot ţine acasă, însă Ray nu vrea să 
lipsească de la școală, iar soțul meu este foarte strict în 
privința participării ei la ore. Am fost învinsă la vot, spuse 
ea, zâmbind ușor. Cred că au amândoi dreptate, însă este 
greu să o trimiţi acolo, având în vedere ce s-a întâmplat. 

— Domnul Foster v-a vorbit vreodată despre domnul 
Williams? 

— Despre domnul Williams? 

Chipul îi fu umbrit pentru un moment de o expresie care 
exprima șoc, vinovăţie și teamă. 

— Nu, din câte uni amintesc. De ce ar fi făcut-o? 

— Dumneavoastră și domnul Williams aveţi o relaţie de 
prietenie. 

— Încerc să întreţin astfel de relaţii cu întreg personalul 
de la Academia Sarah Child. 

— E ceva mai apropiată decât în alte cazuri. 

— Nu îmi place ce doriţi să sugerati și nu înţeleg aluzia. 
Se ridică în picioare, însă gestul reflecta mai degrabă 
panică decât autoritate. Cred că ar fi cazul să plecați. 

— Sigur că da, putem face asta. Vom trece pe la biroul 
soțului dumneavoastră, să discutăm cu el acest aspect. 

— Un moment. 

Allika ridică o mână pentru a o împiedica pe Eve să se 
ridice. 

— Așteptaţi. Nu știu ce aţi auzit sau ce credeţi, dar... 
Aruncă o privire spre hol și respiră ușurată când o auzi pe 
Rayleen vorbind cu Cora, în timp ce plecau împreună spre 
școală. Acest lucru nu vă privește, nu ţine de competenţa 
dumneavoastră. 

— Tot ce are legătură cu Craig Foster ţine de 
competenţa noastră. 

— Viaţa mea personală... Nu aveţi niciun motiv să îi 
povestiţi lui Oliver... bârfele. 

— Foster știa despre dumneavoastră și Reed Williams? 
V-a spus dumneavoastră sau lui Williams că intenţiona să 
raporteze aventura pe care o aveati? 

— Nu a fost o aventură! A fost... o greșeală, o greșeală 
de moment. Am rupt orice legătură cu el în urmă cu câteva 
săptămâni. 

— De ce? _ 

— Pentru că mi-am venit în fire. Își dădu părul pe spate. 
Mă... de fiecare dată când vin sărbătorile, mă lupt cu 
depresia. Fiul nostru, Trev al nostru, a murit în urmă cu 
trei ani, de Crăciun. 

— Ne pare rău pentru pierderea dumneavoastră, 
doamnă Straffo, interveni Peabody. Cum s-a întâmplat? 

Allika se prăbuși pe canapea. 

— Ne petreceam vacanţa de sărbători în casa noastră... 
Am avut o casă în Connecticut. Trev avea aproape doi ani. 
II aștepta pe Moș Crăciun cu nerăbdare. S-a trezit 
devreme, încă era întuneric afară când... A căzut, a căzut 
pe scări. A fost o cădere atât de mare pentru un băieţel 
atât de mic ca el. Cred că a alergat - așa mi-au spus - ca să 
ajungă jos, să vadă ce i-a adus Moșul, și a căzut, iar gâtul 
lui... 

— Ne pare tare rău, repetă Peabody. Nu cred să existe 
durere mai mare pentru un părinte. 

— Pur și simplu, m-a distrus. Mi-au trebuit luni de 
terapie ca să mă adun. Nu cred că o să îmi revin complet 
vreodată, însă am avut-o pe Rayleen. Am avut încă un 
copil, de care trebuia să avem grijă. Nu am mai păstrat 
casa din Connecticut și ne-am concentrat asupra lui 
Rayleen, pentru că merită să aibă o viaţă normală. 

— V-aţi încurcat cu Reed Williams pentru că vă simţeaţi 
deprimată, interveni Eve. 

— Ştiu că nu este o scuză; mi-am dat seama de asta în 
timp ce se întâmpla. Pe măsură ce se apropie Crăciunul, 
încep să sufăr, iar atunci când sufăr renunţ la o parte din 
mine. Reed m-a ajutat să ţin durerea la distanţă, atâta tot. 

Soţul meu și cu mine nu am mai avut aceeași relaţie după 
ce Trevor a murit. Însă încercăm, continuăm să încercăm. 
M-am comportat prostește și egoist și, dacă află, va fi rănit. 
Nu vreau să i se întâmple asta. 

— Și dacă Poster ar fi transmis mai departe ceea ce știa? 

— Dar nu știa. Își duse o mână la gât, începând să se 
frece, ca și cum ar fi simţit o durere ascuţită acolo. Nu văd 
cum ar fi putut afla. Nu mi-a spus nimic niciodată și doar 
am vorbit, după cum v-am spus, la serbare. A fost o 
greșeală, da, dar a fost vorba doar despre sex. S-a 
întâmplat numai de două ori. Doar de două ori. Nu a 
însemnat nimic pentru niciunul dintre noi. 

— V-a spus Williams ceva despre Foster? 

— Nu prea stăteam de vorbă. A fost o relaţie fizică, 
superficială, care s-a încheiat brusc. 

— L-a deranjat când i-aţi pus capăt? 

— Deloc, lucru care m-a făcut să mă simt și mai prost, 
recunosc. Închise ochii și își îndreptă umerii. Dacă dintr-un 
motiv sau altul trebuie să îi povestiţi asta lui Oliver, aș dori 
să stau eu de vorbă cu el mai întâi. Aș vrea să încerc să îi 
explic înainte să audă toate acestea din partea Poliţiei. 

— Deocamdată, nu văd niciun motiv pentru care am 
aduce în discuţie acest subiect. În cazul în care situaţia se 
va schimba, vă vom anunţa. 

— Vă mulțumesc. 


Reușiră să găsească și restul persoanelor aflate pe lista 
celor care trecuseră pe la școală în ziua morții lui Foster, 
însă nu obţinură prea multe informaţii în urma discuţiilor 
purtate cu acestea. Pe când se îndreptau din nou spre 
centrul orașului, Eve întrebă: 

— De câte ori crezi că a călcat strâmb Allika Straffo în 
toată căsnicia ei? 

— Cred că a fost pentru prima oară. Părea prea agitată, 
prea vinovată, prea plină de remușcări pentru ca să fie un 


151 


obicei. Dacă e să mă întrebi, Williams a mirosit că este 
vulnerabilă și a acţionat. Şi nu cred că Foster știa. 

Eve se întoarse spre Peabody. 

— De ce spui asta? 

— Pentru că, din câte am aflat până acum despre el, era 
un tip deosebit de direct. Nu mi-l închipui purtând o 
conversaţie normală, la serbare, cu Allika, dacă ar fi văzut- 
o plecând cu Williams. Iar ea ar fi simţit dacă el ar fi știut. 
Aventurile clandestine ascut instinctul, după părerea mea. 
S-ar fi simţit neliniștită și vinovată și și-ar fi dat seama 
dacă el ar fi știut. Cred că, pur și simplu, a făcut o 
greșeală. 

— Oare asta să însemne adulterul? 

Peabody se strâmbă un pic. 

— Bine, e o trădare și o insultă. Şi-a trădat și insultat 
soțul. Acum va trebui să trăiască cu ideea asta. Iar Roarke 
nu are de gând să te trădeze sau să te insulte în felul ăsta. 

— Situaţia soţilor Straffo nu are nicio legătură cu mine. 

— Așa e, însă se suprapune pe undeva cu a ta, cel puţin 
în propria-ţi minte, lucru care nu ar trebui să se întâmple. 

Indiferent dacă ar fi trebuit sau nu, asta se întâmpla și 
nu îi plăcea. În schimb, îi plăcea slujba ei. Testele de 
laborator nu identificaseră vreo urmă de ricină în mostrele 
de amestec și ciocolată lichidă prelevate din apartamentul 
cuplului Foster, ceea ce confirma faptul că otrava ajunsese 
la locul faptei dintr-o altă sursă. 

Eve reveni asupra cronologiei crimei, adăugând noile 
detalii aflate în urma întrevederilor avute în acea 
dimineaţă. O mulţime de intrări și ieșiri, recapitulă ea. O 
mulțime de lume venind și plecând, petrecând ceva mai 
mult timp în școală, plimbându-se pe ici, pe colo, trecând 
pe lângă diverse persoane. 

Avea nevoie de un fir care să ducă la otravă. Se învârti în 
jurul panoului, așezându-se în cele din urmă la birou, 
închise ochii. Apoi, mai citi o dată notițele, după care se 
ridică în picioare și începu să măsoare camera. 

Întâmplările nu se legau în mintea ei. Gândindu-se că 
poate așa avea să facă o conexiune, deschise unitatea 
centrală a computerului și introduse o mână printre 
circuite, încercând să găsească un baton de ciocolată pe 
care îl ascunsese acolo, lipindu-l de carcasă. Batonul 
dispăruse între timp. 

— Ce porcărie, exclamă ea. 

Putea vedea urmele de bandă adezivă care ţinuseră 
ciocolata până când aceasta fusese smulsă de acolo. 
Misteriosul hoţ de dulciuri dăduse din nou lovitura. 

Nu era pentru prima dată când se gândea să instaleze o 
pereche de ochi și urechi în birou. Cu un pic de 
supraveghere și un pic de ciocolată avea să îl depisteze pe 
ticălos. Totuși, nu dorea să câștige bătălia în felul ăsta. In 
opinia ei era o confruntare de voinţă și intelect, în care 
tehnologia nu avea loc. 

Nemulțumirea provocată de faptul că i se furase 
ciocolata chiar de sub nas o ţinu ocupată câteva minute, 
după care renunţă și sună la cabinetul doctoriţei Mira, 
încolţindu-i asistenta pentru a obţine o programare. Apoi 
făcu niște copii după dosare și trimise alte copii 
superiorului ei, însoţite de o notă către Whitney prin care îl 
anunţa că intenţiona să se consulte cu specialistul în 
profile criminale. 

Inchise ochii și, cu toate că gândul îi zbură de data 
aceasta la cafea, adormi. 

Visul o aduse înapoi în camera aceea din Dallas, rece ca 
gheaţa, inundată de luminile roșii care clipeau de peste 
drum, unde se afla clubul de striptease. Ținea cuțitul în 
mâinile pline de sânge, iar el, omul care îi dăduse viaţă, 
zăcea pe podea. Omul care o violase, care o bătuse și o 
chinuise. 

O făcuse acum, când era femeie în toată firea, nu un 
copil. Făcuse acum ceea ce trebuia să facă, deși simţea 
durerea oaselor rupte în copilărie. 

Simţea mirosul sângelui, al morții. 

Protejându-și mâna ruptă, se întoarse cu spatele la 
întreaga scenă și încercă să părăsească odaia. Ușa de la 
dormitor era deschisă, iar în cameră se puteau zări două 
siluete care se mișcau la unison, într-un fel armonios, în 
pat. Bărbatul avea părul închis la culoare și niște ochii vii 
și expresivi. Trăsăturile feţei îi erau cunoscute, la fel și 
linia umerilor și a spatelui musculos. Femeia deasupra 
căreia se afla gemea de plăcere, iar părul ei auriu sclipea 
în lumina neonului. 

Durerea care o străbătu fu mult mai ascuţită decât cea a 
brațului rupt sau cea a violului, făcându-se simțită în 
fiecare celulă, în fiecare mușchi, în fiecare por. 

Auzi un chicotit în spate - era tatăl ei. 

— Doar nu te aștepți să rămână la tine? Uită-te la el și 
uită-te la ea. Nici măcar nu te poţi compara. Toată lumea 
înșală, fetiţo. 

Se trezi din nou copil, tremurând de dezgust, durere și 
neajutorare. 

— Hai, răzbună-te. Doar știi cum. 

Privi în jos și văzu că ţinea în mână același cuţit, cu lama 
însângerată. 

Dacă privirile ar fi putut ucide, cele ale asistentei mult 
prea voluntare ar fi putut-o face pe Eve să cadă jos iară 
suflare. Reuși însă să îi supravieţuiască și o găsi pe Mira la 
birou. 

Ca de obicei, Mira părea calmă, cu picioarele pe pământ. 
Părul ei nisipiu crescuse mai lung, iar astăzi era ușor 
buclat, aranjat altfel decât de obicei. Pe Eve o frapau 
întotdeauna schimbările de imagine de genul acela. Pentru 
ea era ca și cum persoana respectivă ar fi fost brusc scoasă 
din context. 

Stilul pentru care Mira optase de această dată era mai 
tineresc, mai puţin formal, șuvițele ondulate fiind 
pieptănate spre spate, astfel încât fața armonioasă să-i fie 
pusă în valoare. Purta unul dintre costumele ei drăguţe, 
despre care Eve crezu că era gri, însă care făcea diverse 
ape, creând impresia unei ceţi care se ridică și făcând ca 
ochii de un albastru intens ai Mirei să pară mult mai 
adânci. 

Mira își completase ţinuta cu bijuterii de argint: două 
spirale în urechi și un lănţișor cu o împletitură elaborată, 
de care atârna un pandantiv care avea în centru o piatră 
prețioasă. 

Eve se întrebă dacă Roarke ar fi considerat ținuta ei 
drept potrivită pentru o apariție pe micul ecran. Din 
punctul ei de vedere, i se părea aproape de perfecțiune. 

— Eve, o întâmpină Mira, zâmbindu-i. Îmi cer scuze, nu 
am avut timp să răsfoiesc dosarul. 

— M-am strecurat în programul tău. 

— Întotdeauna e loc de strecurat. Hai, informează-mă, 
continuă ea, ridicându-se pentru a se îndrepta către 
cafetieră. E un caz dificil? 

— Majoritatea sunt dificile. 

— Pari foarte obosită. 

— De la atâta învârtit în cerc. Victima era profesor de 
istorie, la o școală privată, începu ea să îi povestească, în 
timp ce Mira îi pregătea ceaiul care îi plăcea. 

Mira îi făcu semn să se așeze și îi dădu o ceașcă, după 
care luă și ea una. 

— Otrava asigură o anumită distanţă, comentă Mira, 
gustând din ceai. Face ca mâinile să fie curate. Nu 
presupune neapărat un contact fizic. Indică o lipsă de 
implicare, de obicei. O modalitate preferată de femei. Nu 
în exclusivitate, bineînţeles, însă este o opţiune întâlnită 
adesea în cazul lor. 

— Nu reușesc să găsesc un motiv. Varianta cea mai 
plauzibilă ar fi o crimă care să îl reducă la tăcere. Se pare 
că ar fi aflat că unul dintre colegii săi făcuse o pasiune 
pentru câteva dintre cadrele didactice ale școlii și unele 
mămici. 

— Ceea ce ar fi putut atrage o sancţiune disciplinară, 
poate chiar o concediere. Otrăvire cu ricină, repetă Mira. 
Cam de modă veche, chiar exotică. Și nu la fel de eficientă 
ca alte substanţe, dar la îndemână dacă știi cum să o 
prepari. 

— A funcţionat însă îngrozitor de bine. 

— Da, de obicei, se întâmplă așa. Deci crima a fost 
aranjată, plănuită în cele mai mici detalii, iar apoi 
executată. Nu a fost un impuls, o chestiune de moment, ci 
premeditată. 

Încercând să ţină în echilibru farfurioara pe genunchi, 
într-un mod pe care Eve îl găsi absolut uimitor și chiar de 
admirat, Mira își continuă raţionamentul: 

— E posibil, desigur, ca otrava să fi fost deja prezentă în 
mediul în care se învârte criminalul, iar accesul facil la 

aceasta să reprezinte principalul motiv pentru care a ales- 
o. Din câte mi-ai spus, victima nu știa că se afla în pericol, 
că era ameninţată, că atrăsese mânia cuiva. 

— Își vedea de treburi, ca de obicei, o aprobă Eve. Nicio 
persoană din anturajul său nu a menționat că ar fi avut 
vreo neînțelegere cu cineva. 

— Aș spune că resentimentele, furia au fost ascunse de 
către criminal, acesta continuând să își desfășoare 
activitatea ca de obicei. Apus la cale toate detaliile, a ales 
metoda. Crima a fost ceva ce trebuia înfăptuit. Nu a vrut 
să vadă victima murind, să o atingă sau să îi vorbească. Nu 
l-a preocupat faptul că existau toate șansele ca aceasta să 
fie descoperită de un copil sau de mai mulţi. 

Mira făcu o pauză, după care continuă: 

— Dacă a fost un părinte, atunci e o persoană care își 
pune propriile nevoi și dorinţe deasupra celor ale copilului 
său. Un profesor? Unul care vede copiii ca pe niște 
instrumente? E clar un caz în care scopul scuză mijloacele, 
executat cu eficienţă și cu un minimum de implicare. 

— Nu caută să obţină atenţie sau prestigiu. Nu este 
nebun. 

— Nu aș zice. Totuși este vorba despre cineva care știe 
să respecte un orar și care lucrează în mod organizat. 

— O să trec din nou pe la școală, să mai stau o dată de 
vorbă cu personalul. Orarul este esenţial în școli, din câte 
îmi amintesc. lar o persoană din interiorul sistemului ar 
putea avea o idee mai bună, mai clară despre programul 
victimei. 

Eve se ridică în picioare și făcu câţiva pași înainte de a 
continua: 

— În plus, ar fi trebuit să fie acolo. Acestea sunt 
cerințele slujbei. Nu ar fi fost nimic suspect dacă ar fi 
ajuns la serviciu, să își facă treaba. Unii părinţi sau tutori 
își însoțesc copiii în școală ca să aducă ceva, ca să 
participe la o întrevedere, însă criminalul ar fi trebuit să 
știe că, dacă numele lui ar fi figurat pe lista persoanelor 

care au intrat în școală doar atunci, nu și în alte dăți, ne- 
am fi dat seama. 

— Nu ar fi fost posibil ca cineva să intre în clădire fără 
să i se consemneze identitatea? 

— Întotdeauna e posibil și vom verifica și această 
variantă, însă nu-mi place. 

Eve se așeză, după care se ridică brusc, într-un mod 
care îi atrase atenţia Mirei. 

— Poate că procedând astfel nu ar fi ajuns pe lista 
suspecţilor, însă tot mai eficient ar fi fost să-și decline 
identitatea, ca de obicei. Ar fi fost mai riscant. Crima 
implică un anumit risc, însă, după cum ai spus, a fost una 
calculată. Presupune anumite coordonate de timp. Pun 
pariu că ticălosul a exersat în prealabil. Își îndesă mâinile 
în buzunare și începu să se joace cu ce găsi înăuntru. Îţi 
mulțumesc, oricum, pentru timpul acordat. 

— O să citesc dosarul și o să-ţi fac un profil mai riguros, 
îi promise Mira. 

— Îţi sunt recunoscătoare. 

— Acum, spune-mi ce se întâmplă. 

— Tocmai ţi-am spus. Tipul care a murit. Nu am niciun 
fir credibil. 

— Nu ai încredere în mine, Eve? 

Asta o întrebase și Roarke seara trecută, aproape pe 
același ton răbdător. Şi o înmuiase. Respirația îi scăpă un 
moment de sub control, dar își reveni rapid. 

— E vorba despre o femeie, i se destăinui ea. 

Mira o cunoștea pe Eve suficient de bine pentru a-și da 
seama că tot ceea ce se petrecea era o chestiune 
personală, care nu avea nicio legătură cu crima. 

— la loc. 

— Nu pot. Nu pot. E vorba despre o femeie pe care o 
cunoaște de mult, cu care a fost încurcat. Poate chiar a 
iubit-o. Cred că a iubit-o. Dumnezeule! A revenit în viaţa 
lui, iar el... Nu știu ce să fac. Pur și simplu, stric totul. Nu 
mă pot abtine să nu stric totul. 

— Crezi că ţi-a fost infidel? 

— Nu. Își duse degetele la ochi. apăsând cu putere. Ştii. 
o parte din mine ar vrea să spună „nu încă”, iar cealaltă 
„vorbeşti prostii”. Nu e genul lui. Insă ea e aici și... ei, 
bine, nu e ca celelalte. 

— Permite-mi să îţi spun mai întâi de toate că atât din 
punct de vedere personal, cât și din punct de vedere 
profesional, cred că Roarke te iubește atât de mult, încât în 
inima lui nu e loc pentru altcineva. Şi sunt de acord cu 
tine: nu e genul lui să îţi fie infidel. Nu pentru că te 
iubește, ci pentru că te respectă - și se respectă - mult prea 
mult. Acum, povestește-mi despre femeia asta. 

— E frumoasă. Chiar foarte frumoasă. E mai tânără, mai 
atrăgătoare și mai stilată decât mine. Are chiar și sâni mai 
mari. Știu că sună ridicol. 

— Asta cu siguranţă. Îmi displace teribil. 

Eve râse. O lacrimă i se strecură în colţul ochiului, dar o 
alungă repede. 

— Mda. Mulţumesc. O cheamă Magdalena. El îi spune 
Maggie din când în când. Duse o mână în dreptul 
stomacului. Mi-e rău. Nu pot mânca, nu pot dormi. 

— Eve, trebuie să stai de vorbă cu el. 

— Am stat. Şi tot ce am făcut a fost să ne învârtim în 
jurul cozii și să ne enervăm reciproc. Nu știu cum să mă 
comport în asemenea situaţii. Eve își trecu degetele prin 
păr, pe jumătate frustrată, pe jumătate speriată. 

— Nu știu protocolul. Summerset mi-a spus despre ea că 
e periculoasă. 

— Summerset? 

— Mda, aprobă ea, aproape amuzată de surpriza din 
vocea Mirei. Un adevărat duş rece, nu-i aşa? Mă preferă pe 
mine nu pe ea în compania lui Roarke. Cel puţin în clipa 
asta. 

— Nu mă surprinde absolut deloc. De ce spune că e 
periculoasă? 

— Zice că se folosește de oameni. L-a lăsat baltă pe 
Roarke în urmă cu doisprezece ani. 

— Cu mult timp în urmă, adică. Trebuie să fi fost foarte 
tânăr. 

— Mda. Te afectează mult mai mult atunci când ești 
tânăr, înainte să apuci să te imunizezi. Ştii, ea l-a părăsit. 
Asta e mai grav. E mai grav pentru că, din punctul lui de 
vedere, nu și-au încheiat socotelile, nu au tras linie sau mai 
știu eu ce. Ea a ales să plece. Şi tot ea a ales să se 
întoarcă. Am fost la un restaurant elegant pentru o cină de 
afaceri. Eu am întârziat. Mă prinsese cazul ăsta, așa că nu 
m-am mai schimbat și am apărut așa cum mă știi. Și dintr- 
odată el și-a auzit numele. S-a întors și a văzut-o. Era o 
adevărată încântare pentru ochi: rochie roșie, blondă. O 
clipă am văzut sclipirea aceea în privirea lui. Credeam că 
nu se uită la nimeni așa decât la mine, însă a făcut-o și în 
cazul ei. Doar pentru o secundă. Mă rog, nici măcar pentru 
o jumătate de secundă. Însă a avut privirea aceea. Am 
văzut-o. 

— Nu mă îndoiesc. 

— E ceva între ei. Simt asta. N 

— Amintirile, Eve, sunt forțe puternice. Ştii asta. Insă 
atunci când îți aduci aminte de sentimente, nu 
funcționează. 

— A luat prânzul cu ea. 

— Hmm. 

— A fost foarte deschis în privinţa asta, nu zic ba. Nu s-a 
ascuns de mine, chiar deloc. Și mi-a povestit că i-a cerut 
sfatul legat de niște afaceri. Însă ea mi-a spus... A trecut 
pe la biroul meu. 

— A venit să te vadă? 

Eve simţi nevoia să se ridice din nou și să se miște. 

— Mi-a spus că dorea să ieșim la o cafea, să stăm de 
vorbă. Era toată un zâmbet și voia să fim prietene. Insă ce 
mi-a spus nu era ceea ce gândea, nu era ceea ce avea în 
minte. Dumnezeule, sună prostește. 

— Nu e adevărat, o contrazise Mira pe un ton calm. Ești 
obișnuită să auzi și ceea ce nu se spune. Poţi să faci asta 
chiar și atunci când vine vorba de lucruri personale. 

— Bine, expiră Eve. Bine. Venise să mă sondeze, să îmi 
arunce tot felul de informaţii. M-a lăsat să înţeleg că ea și 
Roarke aveau să colaboreze. Se joacă cu mine și nu pot să 
prind ritmul ca să îi trag una și s-o scot pe tușă. 

— Indiferent cât de multe satisfacţii ai avea făcând asta, 
gândește-te că nu rezolvi nimic scoţând-o pe tușă. El 
trebuie să facă asta. I-ai spus că toate astea te afectează? 

— Da, și mă simt stupid. Nu a făcut absolut nimic. Pur și 
simplu, există ceva între ei, ca să nu mai vorbesc de 
trecutul comun. Din punctul ăsta de vedere el nu poate 
face prea multe. Iar ea știe și o să se folosească de asta. 
Şi... Cred că va trebui să facă o alegere. 

— Te îndoiești de faptul că te iubește? 

— Nu. Însă a iubit-o mai întâi pe ea. 

— Vrei să auzi sfatul meu? 

— Cred că nu am de ales, având în vedere că ţi-am 
povestit tot. 

Mira se ridică și o luă pe Eve de mână. 

— Du-te acasă, odihnește-te. Fă ce vrei, dar dormi măcar 
câteva ore. Apoi spune-i lui Roarke tot ce simţi. Spune-i că 
te simţi prost, că te simţi rănită, deși știi că nu a făcut 
absolut nimic. Sentimentele nu sunt întotdeauna raţionale 
și rezonabile. De asta și sunt sentimente. Tu ai dreptul să 
le ai pe ale tale, iar el are dreptul să afle care anume sunt. 

— Sună bine, însă chiar dacă aș vrea, nu pot să fac asta. 
Trebuie să ajung la întâlnirea aceea afurisită cu Nadine în 
seara asta. 

— O, desigur. Acum are premiera. Şi eu și Dennis o să 
ne uităm, îi spuse Mira și făcu ceva ce făcea arareori: o 
mângâie pe păr, după care se aplecă spre ea și o sărută pe 
obraz. Te vei descurca de minune și, când se va termina 
totul, după ce vei dormi o noapte ca lumea, o să stai de 
vorbă cu Roarke. Poate că ar fi cazul să facă o alegere, 

însă din câte îmi spune inima și din câte știu, te va alege 
cu siguranţă pe tine. 

— Ştie franceza și italiana. 

Nemernica. 

Eve nu se putu stăpâni să nu râdă, apoi făcu ceva ce nu 
îi stătea în fire: se apropie de Mira și se lipi de umărul ei, 
închizând ochii. 

— Bine, spuse ea pe un ton liniștit. Bine. 


Exerciţiul de sinceritate îi dăduse o durere de cap 
cumplită, însă, în pofida acesteia, se simţea mai bine. Când 
se întoarse la secţie o găsi pe Peabody așezată la biroul din 
cămăruţa ei, vorbind cu o femeie mică de statură, cu părul 
închis la culoare. Peabody o mângâie ușor pe braţ, după 
care se ridică în picioare. 

— Iat-o și pe doamna locotenent Dallas, ea e Laina 
Sanchez. Am stat un pic de vorbă. Poate ne mutăm în 
fumoar? 

— Sigur. 

Când Laina se ridică în picioare, văzu că era însărcinată 
în câteva luni. 

— M-am gândit să trec pe aici, spuse Lama cu un accent 
ușor și o voce destul de guturală. Am vorbit cu Hallie după 
ce aţi discutat cu ea. Doamna detectiv Peabody a stat de 
vorbă cu mine, la școală, în ziua în care... în ziua în care a 
murit Craig. Așadar, am venit să o văd. 

— Prea bine. 

În fumoar îi găsiră pe Baxter și Trueheart - șmecherul și 
nevinovatul - stând la o masă, într-un colţ, împreună cu un 
tip slab, plin de ticuri nervoase, care purta ochelari de 
soare. Un pierde-vară în pas cu moda, își spuse Eve, 
gândindu-se că, probabil, era unul dintre turnătorii lui 
Baxter. Încercă să își aducă aminte la ce cazuri lucrau cei 
doi în timp ce Peabody îi oferea Lainei ceva de băut. La o 
crimă petrecută în subteran, își aminti ea. Un turist își 
găsise moartea,  încercându-și norocul, după toate 

probabilitățile, într-unul din localurile cele mai rău famate 
ale orașului New York. 

Privirea lui Baxter se intersectă cu a sa și Eve își dădu 
seama după căutătura lui câ acel pierde-vară îi dăduse o 
informaţie ce încingea ancheta. Măcar el avea un fir. Alese 
să bea apă, deoarece cafeaua din fumoar era absolut 
dezgustătoare, și o lăsă pe Peabody să se desfășoare, după 
ce se așezară. 

— Apreciem că ai venit, Laina. Locotenente, Laina a 
venit cu metroul, l-am spus că o vom conduce acasă cu 
mașina. E în regulă, nu-i așa? 

— Da, nicio problemă. 

— Laina, vrei să îi povestești și locotenentului ce mi-ai 
spus? 

— Sigur. Din când în când lucrez și pentru Hallie. Știu că 
v-a spus și că, de fapt, nu ar trebui să o fac. Însă îmi prind 
bine banii, iar Hallie s-a purtat foarte frumos cu mine. Mi-a 
spus că aţi vorbit cu ea și mi-a povestit ce aţi discutat. 

— Nu vreţi să ajungem la subiect, doamnă Sanchez? 

— Ba da, încuviinţă Laina, dând din cap. În primul rând, 
vreau să vă spun că ne-am întâlnit în dimineaţa aceea, în 
bucătărie. Am băut cafeaua împreună, am vorbit despre 
câteva schimbări în meniu și... Ei bine, pur și simplu, am 
stat de vorbă, așa cum stau prietenele de obicei. 

Se întrerupse pentru a-și schimba poziţia și își atinse cu 
o mână pântecul, înainte de a continua. 

— Hallie mi-a spus că aţi întrebat-o despre domnul 
Williams, dacă el... dacă a existat ceva între ei. Desigur, pe 

Hallie nu o interesează bărbaţii la modul ăsta. Însă am 
vorbit, de asemenea, și despre ceva de care nu v-a spus, 
pentru că îmi este prietenă. 

— A existat ceva între dumneavoastră și domnul 
Williams? 

— Nu. 

Spunând acestea, Laina se înroși și strânse în palmă 
cruciulița de argint pe care o avea la gât. 

— Nu, nu. Sunt căsătorită. Asta înseamnă că există 
limite care nu trebuie încălcate. Pentru mine și soțul meu 
limitele acestea sunt foarte reale. În cazul domnului 
Williams, aceste limite sunt mai puţin definite. A flirtat cu 
mine. Mi s-a părut jenant, datorită poziţiilor pe care le 
avem, însă mi s-a părut ceva inofensiv. Apoi m-a atins. Mi-a 
pus mâna pe sân. 

— Şi? întrebă Eve. 

— I-am dat cu o lingură peste mână, izbucni Laina, plină 
de indignare. Foarte tare. I s-a părut amuzant. Nu i-am 
spus soțului meu. Și lui i s-ar fi părut amuzant. Nu am 
povestit nimănui despre asta pentru că nu am vrut să îmi 
pierd slujba. 

— A continuat să vă hărțuiască? 

— Domnul Williams m-a invitat la cină, m-a invitat la 
cafea și m-a invitat și în patul său. M-a mai atins încă o 
dată, iar atunci i-am dat o palmă peste faţă. Nu s-a lăsat 
descurajat. Știu, ar fi trebuit să îl raportez. l-am spus că, 
dacă nu încetează, exact asta o să fac, dar a ridicat, pur și 
simplu, din umeri. El e acolo de mult mai mult timp decât 
mine, iar cuvântul lui ar atârna mai greu decât al meu. Mi- 
a spus că ar susţine că eu i-am făcut lui avansuri și că aș fi 
concediată. 

— Şi ce aţi făcut? 

— Nimic. Îmi e rușine să spun că nu am făcut nimic. Ela 
plecat, iar eu mi-am văzut de treabă. Am plâns. Nu m-am 
putut abţine. Craig a intrat tocmai atunci și m-a găsit 
plângând. M-a întrebat ce s-a întâmplat. Nu i-am spus, dar 
cred că știa. Cred că se întâlnise cu domnul Williams în 
timp ce acesta ieșea, și și-a dat seama. Domnul Williams nu 
m-a mai deranjat după aceea. Cred că Craig i-a spus să mă 
lase în pace, zise ea luând o gură de apă. Ar fi trebuit să vă 
spun toate acestea, doamnă detectiv Peabody, când aţi stat 
de vorbă cu mine în ziua aceea. Însă nu mi-a trecut prin 
minte. Nu puteam să mă gândesc decât la faptul că murise 

Craig. Era un om atât de bun și tocmai murise. Nici că mi- 
ar fi trecut prin minte că avea să i se întâmple una ca asta. 

— Când au avut loc toate acestea? În ce zi Craig v-a 
găsit plângând? 

— S-a întâmplat înainte de vacanța de Crăciun, cu 
câteva săptămâni în urmă. Așadar, nu văd cum ar conta 
toate acestea. Insă Hallie mi-a spus să vă povestesc, 
deoarece trebuie să aflaţi totul. Tare aș vrea să nu 
trebuiască să îi spun soțului meu. S-ar supăra pe mine 
pentru că nu i-am povestit la timp și s-ar supăra și pe 
domnul Williams. Mi-ar crea probleme la școală. 

— Nu există niciun motiv pentru care să fiți nevoită să îi 
povestiţi soţului toate acestea, doamnă Sanchez, însă 
vreau să vă spun ceva. Dacă aţi fost hărțuită sexual de 
către Williams, ar trebui să raportați acest lucru. Dacă v-a 
făcut dumneavoastră una ca asta, sigur a făcut-o și altora. 
Nu ar trebui să ocupe poziția pe care o deţine în acest 
moment și nici să scape basma curată. Ar trebui să vă 
angajaţi un avocat și să luaţi și haina de pe el. 

— Cine m-ar crede? 

— Eu vă cred. 


Eve mai rămase o clipă locului, în timp ce Peabody o 
conducea pe Laina și se asigura că aceasta avea cu ce să 
ajungă acasă. Williams, își spuse ea. În pofida faptului că 
nu existau dovezi că ar fi avut un comportament violent, 
era un prădător sexual. De la asta, la crimă, nu ar fi fost 
decât un pas. Ticălosul merita să îi fie pusă pielea în băț. 
Se ridică în timp ce Baxter venea spre ea. 

— Dallas, o abordă el, măsurând-o din cap până în 
picioare, cu un aer înfumurat. Surioară, arăţi absolut 
îngrozitor. 

— Poate vrei să spui locotenent Surioară. Şi mai lasă-mă. 

— Un individ cu scaun la cap poate că ar face-o, la 
modul în care te prezinţi. În orice caz, să știi că am dat de 
aur în cazul Barrister. 

— Vorbești despre turistul din Ohio, nu-i așa? 

— Omaha. Cam tot pe acolo. Cetăţeanul îngrijorat pe 
care îl conduce Trueheart este unul dintre martori. 

— Prăpăditul ăla e unul dintre turnătorii tăi? 

— Da, e pe lista mea. Baxter se așeză cu fundul pe masă. 
Treaba stă în felul următor: a văzut cum a mierlit-o, s-a 
scărpinat în fund o zi sau două, după care a venit să mă 
vadă. Victima a coborât la metrou, la intersecţia dintre 
bulevardul Broadway și Strada treizeci și opt. În focul 
iadului. Ştii locul? 

— Mda. Se petrec acolo tot feluri de lucruri, între care și 
o mulțime de favoruri sexuale. In fiecare noapte are loc 
câte un sacrificiu uman. Îmi place să trec pe acolo după 
program, să mă relaxez după o tură obositoare. 

Baxter rânji. 

— E chiar în stilul tău. După cum spuneam, victima se 
duce acolo, având la mână un ceas scump, pantofi lustruiţi 
și o atitudine pe măsură. Inchiriază un sclav sexual și 
plătește pentru un tratament sado-maso lux a-ntâia. 

— Lux a-ntâia? 

— Adică cu lanțuri, bice jucării sexuale, arme 
paralizante, lesă și zgardă. Totul pentru numai trei ore. 

— Cum, niciun fel de costume? _ 

— Costumele vin la oferta super lux a-ntâia. Însă îl pune 
păcatul să se ducă într-un loc la vedere, ca să se dea în 
spectacol. 

— Drăguţ. 

— Vrea să înscrie înainte de contactul sexual propriu-zis, 
așa că nu-i dă niciun ban amărâtului pe care îl tocmise. 

Mai puţin pretenţios decât Eve în privinţa cafelei, Baxter 
se îndreptă spre automatul din fumoar și introduse un cod. 

— Vrei și tu? 

— Nu, mulțumesc, pot trăi și tară mizeria aia. 

— Vrea o bucăţică gratis, o mostră ca să știe pentru ce 
plătește. Amărâtul îi spune să sc care, însă ăsta nu și nu. 
Are bani de aruncat, dar vrea, mai întâi, să vadă ce și cum. 

Îl zgândăre pe amărât, spunându-i: „Hai, arată-mi ce şi 
cum și, dacă îmi place, te cumpăr cu totul”. Așadar, 
amărâtul, care, fie vorba între noi, a mai dat mostre și s-a 
ales cu buza umflată, îi răspunde: „ţi arăt eu ce și cum, 
idiotule, hai să vedem cum îţi place asta” și îl înjunghie de 
vreo douăzeci și ceva de ori cu șișul din dotare. 

Eve așteptă până când Baxter se așeză din nou cu fundul 
pe masă. 

— L-a înţepat un pic. 

— Exact. După ce l-a înţepat un pic, amărâtul l-a cărat 
pe fante sus, afară din văgăună și l-a lăsat la capătul 
scărilor de la pasajul de mai jos de Broadway, unde l-au 
găsit doi colegi de facultate idioţi, care s-au gândit că ar fi 
fain dacă ar avea parte de niţică aventură în subteran. 

— O poveste urbană. Ştii de unde să îl iei pe amărât? 

— Am dat de câteva locaţii în plus faţă de ultima adresă 
cunoscută. Mă gândesc să încerc la asta, însă, înainte să 
ajung la celelalte. Incerc să mă ţin departe de locurile alea 
E o adevărată junglă acolo. 

— Fă cum crezi, dar rezolvă cazul. 

— Mă gândeam să îl las pe Trueheart să îi ia 
interogatoriul amărâtului de îndată ce punem mâna pe el. 
Să se mai distreze și el un pic. 

Eve se gândi un moment la Trueheart cel cu față de 
copil. l-ar fi prins bine, iar Baxter nu ar fi lăsat lucrurile să 
scape de sub control. 

— Cum dorești. Să îi anunti pe cei de la brigada antidrog 
după ce termini. Pot să își aleagă orice acuzaţie din 
repertoriu, însă, mai întâi, pune lucrurile cap la cap pentru 
o crimă de gradul doi. 

— Așa o să fac. O, baftă în continuare. 

— Poftim? 

— Așa se spune înainte de o reprezentaţie, deși mi se 
pare un lucru stupid. Mă refer la emisiunea Acum, a 
Nadinei. 

— Iisuse Hristoase, spuse ea înainte să iasă valvârtej. 

O găsi pe Peabody în fața automatului din apropierea 
biroului ei minuscul, studiind oferta. 

— Un fibrobar sau un baton de ciocolată? Fibrobarul 
este echilibrat, desigur, din punct de vedere nutriţional, 
însă batonul de ciocolată e, fără îndoială, delicios și o să 
îmi ofere o mare plăcere înainte de a se instala sentimentul 
de vină. Pe care să îl aleg? 

— Ai să alegi ciocolata falsă. De ce te mai chinui? 

— Te rog, locotenente, e vorba de un întreg proces, iar 
chinul face parte din el. Rămân la batonul de ciocolată. 
Vrei și tu unul? 

Ceea ce voia Eve era batonul de ciocolată pe care îl 
ascunsese în birou, dar care dispăruse între timp. 

— Da, ce încolo-încoace. 

Mășinăria scoase sunetul atribuit batoanelor de 
ciocolată și le recită conţinutul pe îndelete, astfel încât Eve 
intenționă, la un moment dat, să o distrugă cu un ciocan. 
Într-un final, ea și Peabody primiră ciocolata și începură să 
se înfrupte din ea. 

— Aș vrea să îl ridicăm pe William și să îl aducem la 
sediu pentru a-i pune câteva întrebări. Să trimitem la 
școală niște băieţi solizi, cu feţe inexpresive, intimidanţi. 

— Bună idee. Înfricoşătoare. E ca și cum ai spune că nu 
ai timp să te duci să îl ridici personal. 

— Să rezervăm sala de interogatorii B. Baxter și 
Trueheart au de gând să aducă un suspect. O să le lăsăm 
sala A. 

— Ştiu vreo doi indivizi potriviţi pentru treaba asta. 

— Ocupă-te de ea, zise Eve, uitându-se la batonul de 
ciocolată. Chestiile astea nu-ţi fac puţină greață? 

— Ba da, dar face parte din plăcere. 

Eve îi dădu restul de ciocolată lui Peabody. 

— Distrează-te. Între timp, mă duc să încerc să obţin un 
mandat pentru a descinde la Williams acasă, să îi 
inventariem jucăriile. 

Eve dori să ia legătura cu Cher Reo, de la Asociaţia 
autorităţilor polițienești, însă află că blonda aceea drăguță 
se afla deja la sediu. Se întâlniră în biroul lui Eve, unde 
măcar cafeaua era de calitate. 

— Ştii, începu Reo, ar trebui ca lucrurile să se mai 
domolească pe vremea asta, însă în ciuda frigului și a 
gheții, oamenii violează, jefuiesc și se omoară în 
continuare. Luă o gură de cafea, arătându-se plăcut 
surprinsă de gust. Parcă sunt mândră că locuiesc în New 
York. 

— Nu lăsăm nici măcar iarna să stea în calea haosului. 
Deci îți spuneam despre profesorul meu mort. 

Eve o puse la curent cu ultimele detalii și încercă să 
obţină de la ea un mandat de percheziţie. 

— Sanchez o să depună o plângere? 

— Nu pot să mă pronunt. In momentul de față o 
preocupă ideea că, dacă soţul ei află, o să îi facă scandal 
lui Williams, însă a venit și mi-a povestit totul fără 
ocolișuri. Tipul ăsta își face de cap într-o școală. 

— [Il suspectezi că s-ar da și la eleve? 

— Nu am absolut niciun indiciu în sensul ăsta, însă nu ar 
fi exclus. Am senzaţia că victima a avut o discuţie cu el 
pentru a-l aduce pe calea cea dreaptă. Altfel nu văd de ce 
Williams ar fi dat înapoi în privința lui Sanchez. Alte 
depoziţii au indicat faptul că Foster l-a surprins în 
circumstanţe compromiţătoare cu o persoană de care nu ar 
fi trebuit să se atingă. Şcoala nu numai că îi oferă un 
salariu bun și avantaje deosebite, ci reprezintă și un fel de 
autoservire pentru o persoană cu preferinţele lui Williams. 

— Dumnezeule, spuse Reo, terminându-și cafeaua. Oare 
eu de ce nu reușesc să dau peste un tip de treabă ca ăsta? 

— Poate că va fi pus sub acuzare și condamnat și așa o 
să deveniți parteneri de corespondenţă. 

— Ce n-aș da. 

— Așadar, dacă victima l-a amenințat pe Williams cu 
pierderea poziţiei pe care o deţine, poate că acesta a decis 
să înlăture ameninţarea. 

— Nu a dat semne de violenţă, nu are cazier, nu a fost 
implicat în niciun proces civil? 

— Nu, însă trebuie să înceapă de undeva. E suficient 
pentru un mandat, Reo. 

— Posibil. Pot să ţi-l dau, însă faptul că tipul e un porc 
nu înseamnă că e și un porc criminal. Găsește ceva care să 
demonstreze că este. 

În timp ce se îndrepta spre ieșire, Reo se întoarse spre 
Eve: 

— Apropo, de-abia aștept să te văd diseară, la Nadine. 

Eve nu putu decât să ofteze și să își ia capul în mâini, 
după care îl contactă pe Feeney, prietenul ei, și căpitanul 
Diviziei de detectivi electronici. Pe ecran apăru figura lui 
agreabilă, ușor încercănată, imaginea fiind întregită de o 
claie de păr sârmos și roșcat, presărat de câteva fire albe. 

— Hei, o salută el. 

— Am nevoie de cineva pe teren. De vreme ce Peabody 
nu mi-a greșit cu nimic azi, aș vrea să mi-l dai pe McNab, 
dacă poţi. E vorba de o chestie la fața locului. Mandatul stă 
să vină. 

— Cine a murit? îl cunoșteam cumva? 

— Un profesor de la o școală privată. A fost otrăvit cu 
ricină. 

— Da, da, am auzit ceva de genul ăsta. Învățământul e 
un domeniu riscant. Poţi să îl iei pe băiat. 

— Mulţumesc. E o... Hei, Feeney, soţia ta te-a bătut 
vreodată la cap din cauza... unei alte femei? 

— Care altă femeie? 

— Bine, am înţeles. Însă atunci când mă instruiai și eram 
parteneri, deveniserăm destul de apropiați. 

— Stai un moment. Adică vrei să spui că tu ești femeie? 

Remarca o făcu să râdă și să îi spună ca se prostea. 

— Ca să vezi. McNab poate să coboare într-un sfert de 
oră, ne întâlnim la garaj. Iti mulţumesc încă o dată. 

McNab era o adevărată apariţie, începând cu părul lung 
și strălucitor și terminând cu tălpile groase ale cizmelor 
mov, strâmte pe picior. Geaca care îi ajungea până la 
jumătatea pulpei era de un portocaliu ţipător, iar căciulița 
de pe cap o combinaţie în zigzag între cele două culori. În 
urechi avea o mulţime de bumbi de argint. Şi totuși, în 
pofida opţiunilor sale vestimentare cel puţin controversate, 
era un bun profesionist. Avea degete agile și ochi verzi, 
pătrunzători. Se întinsese pe bancheta din spate și, 
judecând după mișcările pe care le putu surprinde în 
oglinda retrovizoare și chichotelile înăbușite ale lui 
Peabody, McNab își strecurase mâna printre scaunul din 
faţa sa și portieră și își gâdila colega. 

— Poate că ar fi indicat să te stăpânești, detective, și să 
nu pui mâna pe partenera mea până nu ieși din tură. 

— Îmi cer scuze, dar partenera dumneavoastră mă face 
să nu mă pot stăpâni. 

— Dacă mai continui îţi zdrobesc degetele, îi spuse Eve, 
în timp ce parca. 

Clădirea în care locuia Williams nu se putea lăuda cu un 
portar, însă era strașnic păzită. Cele trei legitimaţii ale lor 
fură scanate și verificate înainte ca ușile exterioare să se 
deschidă pentru a le permite accesul în micul hol de la 
intrare. Eve observă ca în acesta fuseseră instalate camere 
de supraveghere. 

— Apartamentul E, de la etajul cinci, îi șopti Peabody. 

Intrară într-unul din cele două ascensoare ale blocului, 
iar Eve dădu comanda pentru etajul cinci. 

— Locuiește la doar la câţiva pași de blocul victimei. 

— Williams a obţinut licenţa și predă de aproape 
cincisprezece ani. Are și o diplomă de mașter. Câștigă cu 
cel puţin de patru ori mai mult decât victima. Asta ca să nu 
mai pomenim de meditaţiile particulare pe care, probabil, 
le da, fără a le declara. 

Peabody se ţinuse de degetul mic cu McNab până 
ajunseră la etajul cinci. 

— Înregistrează, comandă Eve, scoţându-și cardul. 
Locotenent Dallas, Eve, detectiv Peabody, Delia, detectiv 
McNab, lan. intrăm în apartamentul lui Williams, Reed, în 
virtutea mandatului existent. McNab, vreau să îi verifici 
computerul, corespondenţa, conversațiile, ce a vizionat, ce 
a cumpărat, tot tacâmul. 

După ce rezolvă problema încuietorilor, intrară. Eve 
aruncă o privire de ansamblu, încruntându-se. Camera de 
zi era la fel de mare ca întreg apartamentul victimei. Intr- 
un colţ se afla o canapea mare, tapiţată cu un pluș negru, 
strălucitor; restul mobilei avea inserate o mulţime de 
elemente cromate. Mai observă un ecran lat, însoţit de un 
sistem audio-video modern. 

Lucrările de artă etalate pe pereţi erau pretenţioase, în 
stil contemporan. Un cerc, o linie, ambele desenate în 
culori primare, pe un fond alb. Ferestrele aveau storurile 
trase complet. Se îndreptă către intrândul care servea 
drept bucătărie. Și aceasta avea o linie modernă, remarcă 
ea. Alb, negru. roșu. Dotările i se părură în egală măsură 
elegante și ar fi putut pune pariu că se înscriau în tendinţe. 

— Peabody, verifică bucătăria. Daca tot a umblat cu 
otravă, poate că e suficient de prost sau arogant să o ţină 
acolo. Eu o să mă duc în dormitor. N 

Camera oferea cu siguranță o priveliște ciudată. Işi 
închipui că Williams credea că e sexy, însă ei i se păru 
puţin sinistru. Patul, extrem de lat, constituia elementul 
principal şi era acoperit cu o cuvertură roşie atât de 
lucioasă, încât părea udă. De o parte și de alta, se aflau 
două covoare de culoare neagră, din imitație de blană. 
Oglinda luminată, atârnată de tavan, i se păru un clișeu 
mai degrabă amuzant. Decoraţiunile constau în schiţe ce 
reprezentau cupluri îngrozitor de dotate, care se 
împerecheau în diverse poziţii. Ridică un colţ al cuverturii 

și dădu peste niște cearșafuri negre, care acopereau o 
saltea unduitoare, cu o consistenţă vâscoasă. 

Sertarele noptierelor de lângă pat constituiau un 
adevărat corn al abundenței în materie de jucării sexuale, 
conţinând, între altele, și câteva substanţe interzise, care 
folosite puteau facilita violul partenerei. Le confiscă, 
sigilându-le. 

— Faci ca totul să fie ușor, spuse ea cu voce tare, 
îndreptându-se spre dressing. 

Observă că ţinutele de serviciu - câteva costume, jachete 
sport, cămăși, pantaloni - fuseseră separate de cele purtate 
în timpul liber, mai puţin conservatoare. Se întrebă cui i-ar 
fi tăcut plăcere să vadă un om în toată firea îmbrăcat într- 
un costum mulat, de culoare neagră. 

— Hei, Dallas, trebuie să vezi chestia asta, strigă 
McNab, fluierând a mirare, în timp ce studia una dintre 
schițele de pe pereţi. Aștia doi parcă nu ar avea oase. 

— Ce trebuie să văd? 

— Scuze? O, îmi pare rău, m-a prins cu totul chestia 
asta. Tipul e obsedat sexual. E cumva de admirat, într-un 
mod pervers. Petrece o groază de timp la computer: 
accesează diverse camere de chat, site-uri - toate cu 
conţinut explicit. A comandat o mulţime de jucării sexuale. 

— Da, are o colecţie impresionantă, inclusiv substanţe 
pentru diminuarea capacităţii de reacţie, care favorizează 
violul. 

McNab se încruntă: 

— Nu e de admirat, nici măcar într-un mod pervers. 

— A corespondat cu victima? 

— Nu de pe computerul ăsta. 

— S-a documentat despre otrăvuri? Despre ricină sau 
despre o altă substanţă? 

— Nimic. Poate că informaţiile sunt adânc îngropate, caz 
în care pot să iau unitatea cu mine și să continui să sap. 
Are stocate și date de la locul de muncă - câteva cursuri, 
un catalog provizoriu, chestii de genul ăsta. Nu atrage 


173 


deloc atenţia, din punctul ăsta de vedere. În schimb, arc o 
cameră de luat vederi instalată aici. 

— O cameră de luat vederi, repetă Eve, uitându-se la 
oglindă. Nu mai spune. 

— Vrei să punem pariu? Mă lași să arunc o privire? 

— Chiar te rog. 

Eve părăsi încăperea și se duse în baie. 

— Şi totuși ţine-te departe de sertarul cu jucării, îi strigă 
ea. 

— Ah, locotenente, strici tot cheful omului. 

Nu găsiră nicio dovadă care să îl lege pe Williams de 
otravă sau de moartea lui Craig Foster, însă descoperiră 
suficiente elemente pentru a-l pune în încurcătură. Eve 
solicită o echipă care să preleveze probe de la faţa locului, 
după care începu să se pregătească pentru luarea 
depoziţiilor. 

— O să începem cu crima, o să îi punem câteva întrebări 
de rutină, o informă Eve pe Peabody. Încă nu a apelat la un 
avocat. Se simte cocoș. 

— Dacă mă întrebi pe mine, tipul ăsta se gândește o 
bună parte din timp la cocoșel. 

— Ai nimerit-o. Așadar, o să ne folosim de chestia asta. 
Noi, două femei. Din câte am observat aruncând un ochi pe 
filmuleţele descoperite de McNab îi place la înghesuială. 
Așa că o să îl strângem cu ușa despre victimă, apoi o să îi 
dăm peste nas cu substanţele interzise pe care le-am găsit 
în apartamentul lui, după care o să revenim asupra crimei. 

Trebuia să jongleze cu toate astea, își reaminti Eve în 
timp ce intra în sala de interogatoriu, trebuia să îl 
destabilizeze. 

— Era și timpul. Știţi de când aştept aici? o luă Williams 
la rost. Aveţi idee ce prejudicii mi-a adus, din punct de 
vedere profesional, faptul că am fost luat pe sus din clasă 
de doi polițiști tembeli? 

— Ajungem și la reputaţia dumneavoastră profesională 
imediat. Trebuie să înregistrez acest interogatoriu și să vă 
reamintesc, mai întâi de toate, drepturile și obligaţiile, 
încercaţi să vă controlati limbajul. 

— Vreţi să îmi citiţi drepturile? Se încovoie, ca și cum ar 
fi resimţit un mic șoc electric. Mă arestaţi? 

Bineînţeles că nu. E vorba de un interogatoriu formal, 
iar această procedură a fost elaborată tocmai ca să vă 
protejeze. Vreţi să vă ofer și altceva de băut în afară de 
apă? Cafea - deși e oribilă, o băutură răcoritoare? 

— Vreau să terminăm odată, ca să pot pleca de aici. 

— Atunci să îi dăm bătaie. 

Eve porni reportofonul și îi aduse la cunoștință 
drepturile și obligaţiile. 

— Înţelegeţi drepturile și obligaţiile ce vă revin în 
această situaţie, domnule Williams? 

— Sigur că da. Însă asta nu face ca întâmplarea să fie 
mai puţin supărătoare. 

— Sunt convinsă. Acum, să trecem în revistă programul 
dumneavoastră din ziua în care a fost asasinat Craig 
Foster. 

— Dumnezeule! Dar v-am spus ce aveam de zis. Am 
cooperat cu dumneavoastră. 

— Ascultaţi. Eve se așeză și își întinse picioarele. Vorbim 
despre o crimă și încă una care s-a petrecut într-o școală în 
care minorii aflaţi acolo au fost implicaţi și afectați. 

Intoarse o mână cu palma în sus, de parcă ar fi vrut să îi 
transmită că nu putea face nimic pentru a schimba situaţia 
și continuă: 

— Trebuie să căutăm fiecare detaliu în parte. Oamenii 
uită adesea detaliile, așa că se impune să repetăm în mod 
regulat aceste interogatorii. 

— Ne cerem scuze pentru inconvenienţe, interveni 
Peabody, cu un zâmbet împăciuitor. Trebuie să fim 
meticuloase. 

— Bine, bine. Poate reușiți să notaţi tot de data aceasta. 

Se confirmă, își spuse Eve. Era foarte băţos, ceea ce 
sugera că era obișnuit să își intimideze interlocutoarele. 

— Vom încerca, pe cât posibil. Din declarațiile 
dumneavoastră anterioare și ale celorlalți martori am 

înţeles că v-aţi văzut și aţi vorbit cu victima de cel puţin 
două ori în ziua în care a murit. Este corectă afirmaţia? 

— Da, da, da. În sala de sport, devreme, apoi în fumoar, 
chiar înainte de începerea orelor. V-am spus asta. 

— Despre ce anume aţi discutat cu domnul Foster în sala 
de sport? 

— Nu am stat de vorbă. V-am spus și asta. 

Eve răsfoi dosarul. 

— Mmm-hmm. Însă anterior aţi avut ocazia de a sta de 
vorbă cu victima. 

— Sigur că da, Dumnezeule. Eram colegi de serviciu. 

— Puteţi spune că aceste conversații erau mai puţin 
prietenoase? 

— Nu știu la ce vă referiţi. 

Eve îşi încrucișa mâinile peste dosar, zâmbind 
triumfător. 

— Haideţi să mă fac înţeleasă. Atunci când domnul 
Foster vă trăgea de urechi pentru faptul că vă vânaţi 
partenerele din rândul colegelor și al mămicilor, 
consideraţi că aceste conversații erau prietenoase? 

— Găsesc întrebarea insultătoare. 

— Din declaraţiile pe care le-am obţinut de la câteva 
dintre femeile pe care le-aţi hărțuit se pare că multe v-au 
găsit avansurile și comportamentul insultătoare. 

Închise dosarul și îi zâmbi. 

— Hai, Reed, amândoi știm cum stă treaba. Femeile 
acestea nu au depus plângeri. Le-a plăcut atenţia care le 
era acordată, le-a plăcut provocarea. Doar nu le-ai plesnit 
și violat. A fost o chestie consensuală, iar Foster, din câte 
am înţeles, și-a băgat nasul unde nu-i fierbea oala. 

Williams inspiră adânc. 

— Haideţi să mă fac înţeles. Nu am negat niciun moment 
faptul că îmi place să am succes la femei. Nu e nimic rău 
dacă mă bucur de acest succes în compania unor colege de 
serviciu sau al mamelor unora dintre elevi, ci poate doar 
neetic. 

— Ei, bine, să știți că este ilegal să întreţineţi raporturi 
sexuale în cadrul unei instituţii de învăţământ, atunci când 
sunt minori în incintă. Așadar, dacă aţi avut succes în 
timpul orelor, pe domeniul școlii - unde deţineţi, de altfel, 
și o rezervă de prezervative - aţi comis o infracţiune. 

— Aiurea. 

— Tot raţionamentul e puţin tras de păr, sunt de acord, 
însă trebuie să respect legea. Pot alege să discut cu un 
procuror despre asta, însă trebuie, mai întâi, să consemnez 
toate aceste date. 

— Nu am întreţinut niciodată raporturi sexuale într-o 
zonă la care ar fi putut avea acces elevii. 

OK, ăsta e un plus. Însă aţi întreţinut raporturi sexuale 
într-o zonă la care ar fi putut avea acces victima, corect? 

— Posibil, însă vorbim despre un om în toată firea. Aș 
vrea să aflu exact la ce anume vă referiţi atunci când 
spuneţi că unele femei s-au simţit insultate, că v-au dat 
declaraţii despre relaţia lor cu mine. 

— Nu pot să vă dau nume - face parte din înţelegerea pe 
care am încheiat-o cu doamnele în cauză. După cum 
spuneam, îmi este clar faptul că relaţia dumneavoastră cu 
ele s-a bazat pe consens. Cine știe de ce s-or fi întors acum 
împotriva dumneavoastră. 

— Cred că au fost tulburate de crimă, își făcu Peabody 
simțită prezenţa. Femeile acestea nu sunt obișnuite să stea 
de vorbă cu polițiști, iar atunci când o fac, în special într-o 
circumstanţă atât de traumatizantă precum cea a unei 
crime, își dau drumul la gură iară voia lor. Noi însă trebuie 
să verificăm toate declaraţiile, domnule Williams. Nu e 
exact genul de treabă care să ne facă plăcere. Din punctul 
meu de vedere, fiecare ar trebui să fie lăsat să își vadă de 
ale lui, însă trebuie să rezolvăm și acest aspect. 

— Am avut câteva raporturi sexuale, nu am făcut rău 
nimănui. Asta-i tot. 

— Însă Craig Foster nu era de aceeași părere, interveni 
Eve. 

— Era destul de puritan pentru un individ care avea o 
soţie atât de frumoasă. 

— l-aţi făcut și ei avansuri? 

— Am făcut ceva tatonări atunci când Craig ni s-a 
alăturat, însă era prea îndrăgostită de el, prea prinsă de 
relaţia lor. După ce au trecut câteva luni, căsătoria 
începuse sa devină o rutină și poate că aș mai fi încercat o 
dată să îi dau târcoale, deși aveam de unde alege. Mă 
pricep la ceea ce fac. 

— Mda. Pun pariu. Craig cred că ar fi fost puţin gelos pe 
dumneavoastră. Nu consideraţi? 

Williams ridică din sprâncene. 

— Nu m-am gândit niciodată la chestia asta, dar da, 
poate că ar fi fost. Probabil, ar fi fost. Era un tip simpatic și 
un profesor al naibii de talentat, trebuie să recunosc. În 
general, ne înțelegeam bine. Devenea însă prea curios din 
când în când și chiar insistent în anumite situaţii, unele 
personale. 

— V-a ameninţat? 

— Nu aș spune că m-a ameninţat. 

— Dar ce aţi spune? 

— Mi-a făcut morală. 

Williams își dădu ochii peste cap. 

— Şi acest lucru v-a făcut să renuntati la ceea ce făceaţi? 

— Am devenit ceva mai discret, aș spune. Am început să 
fiu ceva mai selectiv. Nu are sens să insistăm asupra 
acestui aspect. 

— Nu v-a îngrijorat faptul că s-ar fi putut duce la 
doamna directoare  Mosebly pentru a-și exprima 
dezaprobarea sau chiar la președintele consiliului 
director? 

Williams zâmbi. 

— Nu mi-am închipuit niciun moment că ar fi avut 
curajul să facă așa ceva. Nu îi plăcea să facă valuri. Sincer, 
nu mi-am bătut capul cu asta. 

— Înţeleg, zise Eve. Dar poate că el și-ar fi bătut capul 
cu dumneavoastră, mai ales dacă ar fi știut că folosiţi 
substanţe interzise. 

— Poftim? 

— Asta ca să nu mai vorbim despre substanţele pentru 
diminuarea capacităţii de reacţie pe care le-am găsit 
printre jucăriile sexuale pe care le aveţi în dormitor. O, nu 
v-am spus că, în baza informaţiilor și declaraţiilor de care 
dispunem, am reușit să obţinem un mandat de percheziţie 
a locuinţei dumneavoastră? Ce băiat obraznic ești, Reed, 
chiar foarte obraznic. 

— Dar e scandalos! Asta e o înscenare. 

— lar acesta este mandatul, îi spuse Eve, arătându-i o 
copie. În general, nu vedem cu ochi buni deținerea și 
folosirea de substanţe interzise și nu suntem deloc de 
acord ca fiecare să facă ce vrea în privinţa asta. Și cred că 
acesta este și punctul de vedere al procurorului. Pun pariu 
că cei din consiliul director al Academiei Sarah Child, 
precum și cei din sindicatul cadrelor didactice, au 
convingeri similare. Și ar mai fi ceva, plusă Eve, văzând 
pentru prima dată cum pe Williams îl treceau 
transpiraţiile. Mintea mea suspicioasă mă face să mă 
întreb dacă un individ care deţine astfel de lucruri nu 
cumva posedă și un pic de otravă, suficientă cât să scape 
de o ameninţare. Te-a presat cu ceva, nu-i așa? 

Eve se ridică, se duse în spatele lui Williams și se aplecă 
peste umărul acestuia. 

— Un mic ticălos excesiv de curios, care a încercat să își 
impună vederile puritane în viața ta personală. Îţi mergea 
bine: colege de serviciu, din personalul auxiliar, mămici, 
îngrijitoare. Toate îţi erau la îndemână. Iar el avea să pună 
în pericol toate acestea, inclusiv serviciul, întreaga carieră. 

— Nu, lucrurile nu au stat așa. Nu a făcut nimic din 
toate astea. 

— Ba da. Şi alţii poate că au știut sau bănuit lucrurile 
acestea despre tine, dar au preferat să privească în altă 

parte. Nu au vrut să se complice. Craig și-a asumat însă 
misiunea de a face ceva în sensul ăsta. Ţi-a făcut morală? 
Ticălosul nu avea niciun drept, nu-i așa? Şi totuși se vâra în 
fiecare zi în sufletul tău, stătea cu ochii pe tine, ca să se 
asigure că nu calci strâmb. Stătea în fiecare zi la catedră, 
luându-și prânzul adus la pachet de acasă. Un rutinat, un 
plicticos, ca să nu mai vorbim de faptul că îţi era ca un 
spin în coastă. De unde ai obţinut ricina, Reed? 

— Dar nu am avut niciodată ricină. Nici măcar nu știam 
ce naiba e înainte să se petreacă toate astea. Nu am 
omorât pe nimeni. 

— Cred că te-a enerva faptul că Mirri Hallywell a 
preferat să studieze cu el decât să se tăvălească prin patul 
acela roșu cu tine. A fost o insultă cumplită. Trebuia să te 
ocupi de el. Pur și simplu, trebuia. Așadar, te-ai furișat din 
clasa ta în timp ce el lipsea din a lui și l-ai rezolvat, rapid și 
ușor. Ai făcut-o, și cu asta basta. 

— Minţiţi cu nerușinare! E o nebunie. Sunteţi nebună. 

— Există mai multe modalităţi de a trata această 
situaţie. Să spunem că te șantaja, că te hărțuia, că era o 
ameninţare constantă pentru tine. A fost o chestiune de 
viaţă și de moarte. A trebuit să te protejezi. 

— Nici măcar nu m-am apropiat de clasa lui în ziua 
aceea. Nu l-am omorât cu, pentru numele lui Dumnezeu. 
Am părăsit clasa împreună cu cineva, când am plecat în 
dimineața aceea. Am un martor. 

— In persoana cui? 

Williams deschise gura, după care o închise la loc, fixând 
cu privirea masa. 

— Vreau un avocat. Am dreptul la un avocat. Nu vă mai 
spun nimic până când nu stau de vorbă cu unul. 

— Bine, dar vă reamintesc că vă aflaţi în custodia 
noastră pentru posesie și distribuire de substanţe 
interzise. Am înţeles că vă ocupati cu aceasta din filmuleţe 
pe care le-am găsit pe computerul dumneavoastră. Puteţi 
să vă contactaţi avocatul înainte să vă ducem la închisoare. 

Eve revăzu interogatoriul în minte și mai făcu o 
însemnare pe panoul pe care erau înșiruite toate 
amănuntele cazului. Făcuse fotografii cu conţinutul 
sertarelor lui Reed Williams, pe care îl asocie cu Laina 
Sanchez, Allika Straffo, Eileen Ferguson, Mirri Hallywell. 
Oare pe cine altcineva mai abordase? se întrebă ea. Cu 
cine avusese succes și cu cine ratase? 

Trebuia să vadă toate înregistrările făcute cu camera de 
luat vederi din dormitorul lui. Nu avea să fie tocmai 
amuzant, așa că îl pusese pe McNab să verifice tot ce 
înregistraseră camerele de supraveghere instalate în 
blocul lui, deși se îndoia că le va fi de folos. 

Eve își turnă o ceașcă cu cafea. Era moartă de oboseală, 
dar cofeina nu avea s-o ajute. Solicită un mandat pentru a 
verifica situaţia financiară a lui Reed Williams, spunându-și 
că, având în vedere problema cu substanţe interzise, nu îi 
va fi prea greu să îl obțină. Își verifică mesajele și constată 
că Nadine Furst o sunase de două ori pentru a-i aminti ora 
la care avea loc emisiunea ei, a-i spune să nu uite să se 
îmbrace adecvat și s-o întrebe dacă are vreo pistă solidă în 
cazul 

Poster - o adevărată cicălitoare, ce mai. Oare de ce nu o 
sunase Roarke ca să o cicălească și el? Poate încă nu îi 
trecuse supărarea de dimineaţă, încercă Eve să se 
liniștească. Și totuși nu ea fusese cea care se conversase 
pe internet cu fosta iubită. Se așeză la birou ca să se 
afunde în munca ei, când Peabody își vâri capul pe ușă. 

— A venit avocatul lui Williams. Ghici cine e! 

Eve nu avu nevoie de mai multe indicii. 

— Cred că glumești. 

— Nu știu dacă glumesc sau nu, de vreme ce nu ţi-am 
spus că e vorba despre... 

— Oliver Straffo? Nu-mi vine să cred! 

Peabody adoptă o mină posacă, în vreme ce Eve păli, ca 
și cum i s-ar fi tăiat elanul. 

— Mda, și-a făcut apariţia ţanţoș cum îl știi și și-a sfătuit 
clientul să nu mai facă nicio declaraţie și să nu răspundă la 
nicio întrebare până când nu se consultă cu el, după care 
ne-a transmis că vrea să stea de vorbă cu noi. 

— Hmmm. 

Eve aruncă o privire asupra panoului de pe care Allilca 
Straffo îi zâmbea dintr-o poză provenită din arhiva 
personală a lui Williams. 

— Ar trebui să iasă ceva interesant. 

Cine știe ce despre cine? se întrebă Eve și deodată 
gândul îi zbură la Rayleen, fetița cuplului Straffo. Cum 
avea ea să afle cine știe ce despre cine fără ca lucrurile să 
nu se întoarcă într-un fel sau altul împotriva copilului acela 
nevinovat? 

Poate că Straffo avea dreptul să afle că soţia sa căzuse 
în capcana unui ticălos ca Williams, însă nu era treaba ei 
să toarne o soţie nesăbuită, decât dacă aceasta avea să 
ducă la rezolvarea cazului. 

— Mergem pe coji de ouă, șopti Peabody, în timp ce se 
îndreptau către sala de interogatorii. 

— Ce zici? Vrei ouă? 

— Nu, îţi spuneam că mergem pe coji de ouă. Să fii 
atentă, o avertiză ea. 

— Credeam că vrei să spui că „nu poţi face jumări dacă 
nu spargi ouăle”. 

— Nu se zice așa, ci „nu poţi face omletă dacă nu spargi 
ouăle”. Însă alta e situaţia în cazul de faţă: ouăle au fost 
sparte, dar coaja trebuie să rămână intactă. 

— Dar e ridicol. Dacă ouăle au fost sparte deja, nimănui 
nu ii mai pasă de coajă, se revoltă Eve. Cu toate astea, 
înţeleg ce vrei să spui. Să mergem. 

Eve își dădu seama imediat că Williams își recăpătase 
încrederea în sine. Un avocat pledant eu reputaţia lui 
Straffo reușea asta chiar dacă acuzatul era vinovat. 
Îmbrăcat într-unul din costumele sale conservatoare, cu o 
linie impecabilă,  Straffo şedea  ţinându-și mâinile 


183 


încrucișate pe masă. Nu rosti niciun cuvânt până când Eve 
nu începu să înregistreze conversaţia. 

— Unul dintre asociaţii mei tocmai întocmește o moţiune 
care să anuleze mandatul pe care l-aţi obţinut și să declare 
percheziţia ilegală. 

— Nu cred că are să îţi iasă. 

Straffo zâmbi în colțul gurii, străfulgerând-o cu ochii săi 
de un gri metalic. 

— Vom vedea. Între timp, încercările voastre de a crea o 
legătură între clientul meu și decesul lui Craig Poster sunt 
ridicole. Satisfacerea dorințelor sexuale nu constituie o 
infracțiune și nici nu poate duce la crimă. 

— Sexul și crima merg mână în mână, Straffo. Amândoi 
știm asta. Victima aflase că clientul tău își satisface 
pornirile sexuale pe domeniul școlii, în timpul orelor. Și știi 
și tu că asta este ilegal. 

— Este o infracţiune minoră. 

— Dar constituie un motiv pentru desfacerea 
contractului de muncă, ba chiar și pentru revocarea 
dreptului de a profesa în statul ăsta, din câte am aflat între 
timp. Protejarea în acest caz merge, de asemenea, mână în 
mână cu crima. 

— Nu ai nici măcar un caz circumstanţial slab conturat, 
Dallas. Ai o suspiciune despre ceea ce ar putea fi un 
comportament necorespunzător și iresponsabil. Nu ai nicio 
dovadă că clientul meu și victima s-au certat vreodată. De 
fapt, pot și voi aduce mărturii în sensul acesta din partea 
colegilor de serviciu, care să ateste faptul că erau chiar 
prieteni. Nu ai niciun indiciu care să facă vreo legătură 
între arma crimei și clientul meu, niciun martor care să îl fi 
văzut intrând în clasa victimei în ziua în care aceasta și-a 
pierdut viaţa, poate pentru simplul fapt că n-a făcut-o. 

— O perioadă de timp nimeni nu a știut nimic despre el 
și coincidenţa face ca această perioadă să corespundă cu 
aceea în care victima a ieșit din clasă. Cum orele erau în 


184 


plină desfășurare, intrarea lui în clasa victimei nu avea 
cum să fie observată. 

— Nu a fost singur în acea perioadă și, dacă va fi 
necesar, vă vom pune la dispoziţie numele persoanei cu 
care s-a aflat. De vreme ce nu am avut ocazia să o 
contactez pe această persoană pentru a sta de vorbă cu ea, 
consider, la fel ca și clientul meu, că ar fi bine ca numele ei 
să nu fie divulgat. Avem însă convingerea că persoana în 
cauză va confirma declaraţiile domnului Williams. 

— Ai avut timpul și ocazia de a intra și ieși din clasă, i se 
adresă Eve lui Williams. Și ai avut și motive 

— Eu... 

— Reed, interveni Straffo. Fu suficient să i se rostească 
numele pentru ca Williams să tacă. Tot ce ai, locotenente. 
În acest moment, este o percheziţie discutabilă, urmată de 
o arestare pe măsură, care nu ţi-a oferit absolut niciun 
indiciu pentru a face o legătură intre clientul meu și 
această crimă 

— Nu este nimic discutabil în legătură cu percheziţia și 
arestarea. lar obiceiurile dezgustătoare ale clientului tău 
au tăcut ca victima să îl încolțească. A declarat, și l-am 
înregistrat, că victima atlase de obiceiurile lui și îl 
atenţionase eu privire la acestea. 

— Au discutat, într-adevăr, situaţia, după care au 
continuat să se comporte amical la serviciu. 

Straffo închise dosarul pe care îl avusese în față până 
atunci și în care abia dacă aruncase un ochi în timpul 
conversatiei. 

— Dacă asta e tot ce ai. te anunț că am solicitat 
urgentarea procedurilor de anulare a mandatului. Intre 
timp, aş dori să fie muiat clientul meu într-o locație 
corespunzătoare, până la eliberarea sa. 

— Copilul tău învață în școala aia. Fetița ta a fost una 
dintre cele două eleve care l-au descoperit pe Foster. Ai 
văzut fotografiile de la locul crimei? Ai de gând să îl aperi 

pe omul suspectat că ar fi responsabil pentru ceea ce s-a 
întâmplat? 

Expresia lui Straffo deveni mai dură. iar răceala din 
vocea lui, mai evidentă. 

— Fără a aduce în discuţie faptul că fiecare persoană are 
dreptul să-și susțină nevinovăția până la proba contrarie, 
află că îl cunosc pe domnul Williams de mai bine de trei ani 
și cred în nevinovăția sa. 

— Am găsit substanțe pentru diminuarea capacităţii de 
reacţie în noptiera sa. Se știe că îi place să aibă aventuri, 
mai ales în școală, inclusiv în timp ce fiica ta e acolo. 

— Se presupune. 

— Se presupune pe naiba. Vrei ca o persoană de genul 
ăsta să fie profesorul copilului tău? 

— E o conversaţie nepotrivită, locotenente, care tocmai 
a luat sfârșit. Straffo se ridică și își luă servieta. Aș dori să 
fie mutat clientul meu din sala de interogatorii până la 
intrarea în vigoare a moţiunii. 

Eve îl privi pe Straffo drept în ochi. 

— Peabody, du-l pe rahatul ăsta în sala de detenţie. Ştii, 
Strafto, uneori, primeşti exact ceea ce meriţi. 


Moţiunea nu avu efectul scontat. Eve se duse la tribunal 
pentru a-i vedea pe Straffo și pe Reo contrându-se. 
Mandatul de perchiziție rămase în continuare valabil, la fel 
și percheziţia și arestarea pentru posesie și distribuire de 
substanţe interzise. Straffo fu însă cel care câștigă bătălia 
pentru eliberarea pe cauţiune, dar cu posibilitatea revenirii 
ulterioare în arest. 

Odată ajunsă în afara sălii de tribunal, Reo ridică 
neputincioasă din umeri. 

— Nu avea cum să mi-o facă în privința mandatului de 
percheziție, nici eu nu aveam cum să i-o fac în privinţa 
cauţiunii. Să zicem că a fost remiză. Adu-mi suficiente 
dovezi pentru crimă, Dallas, și ţi-l trimit pe nemernic după 
gratii. 

— Lucrez la asta. 

— Straffo o să vrea să cădem la pace în cazul posesiei de 
substanţe interzise, iar șeful meu o să îi dea dreptate. 

Reo se pregăti să contracareze argumentele lui Eve 
înainte ca aceasta să apuce să le exprime. 

— Lucrurile merg așa cum merg, Dallas, zise ea. Știm 
amândouă asta. Așadar, dacă nu îmi dovedești că a 
încercat porcăriile acelea pe o persoană, fără cunoștința 
sau consimțământul aceleia, se va alege doar cu o amendă, 
ceva ședințe de consiliere și eliberare condiționată. 

— Nu putem să îi revocăm dreptul de a profesa? 

— Chiar vrei să îl termini? 

Eve se gândi la Lama Sanchez și o revăzu plângând în 
bucătărie. 

— Mda, chiar vreau să îl termin, zise ea. 

Reo dădu din cap. 

— O să mă interesez. Ştii, mai bine te-ai mișca. Trebuie 
să ajungi în emisie peste câteva ore. 

— La naiba. 

În timp ce Eve se îndrepta, ezitând ușor, spre studioul 
postului de televiziune Channel 75, Roarke își elibera 
biroul pentru a pleca și el acolo. Spera ca prezenţa lui să îi 
ajute, nicidecum să îi dăuneze, soţiei sale. Nu știa și nici 
nu putea anticipa asta, ceea ce îl încurca. Nu era o femeie 
previzibilă, însă îi cunoștea dispoziţiile, ritmul, gesturile, 
tonul, își reaminti el. Reușise să îl îndepărteze cumva, iar 
acum voia să revină în centrul atenţiei ei. Trebuia să revină 
în prim-plan. lotuși, nu avea să cedeze doar pentru a 
depăși o insultă imaginară de care se agăța ea în acel 
moment. Îl avertizase și ît pusese atâtea întrebări - ba mai 
degrabă îl interogase - doar pentru că era neliniștită, își 
spuse el. Se îndoise de el și îl făcuse să se simtă vinovat 
deși nu făcuse absolut nimic. Își aduse aminte de invitaţia 
pe care i-o făcuse Magdalena, punându-și mâna pe piciorul 
lui. Însă i-o tăiase fără drept de apel, nu-i așa? Definitiv și 
irevocabil. 

În orice alte împrejurări, i-ar fi povestit lui Eve despre 
întâmplare, pentru ca să se amuze împreună. Însă era mai 
mult decât evident faptul că trebuia să o ţină pentru sine, 
iar lucrul ăsta îl făcea să se simtă al naibii de vinovat. Fir- 
ar să fie. Trebuia să îi ceară să aibă încredere în el, își 
spuse, ridicându-se în picioare și ducându-se în dreptul 
ferestrei. Lucrul acesta nu avea să îl negocieze. Toate 
celelalte aspecte ar fi putut fi negociate, admise el, și duse 
o mână la buzunarul drept pentru a pipăi nasturele gri pe 
care îl ţinea acolo. 

Era al ei, așa cum ea fusese a lui, cumva, încă din clipa 
în care o văzuse. Nimic și nimeni nu îl mai impresionase de 
o asemenea manieră până atunci, când o văzuse acolo, 
îmbrăcată în costumul acela jalnic, de culoare gri, 
ţintuindu-l cu privirea ei de polițistă. Nimic și nimeni nu îl 
mai făcuse să simtă ceea ce simţea când ea îl îmbrăţișa, iar 
luciul acesta nu avea să se schimbe vreodată. 

In rest, totul era negociabil. Ar fi putut să îi ofere mereu 
mai mult ca să constate că avea resurse nebănuite, iar asta 
datorită ei. Își dăduse seama că putea suporta fricțiunile 
dintre ei. Temperamentele făceau, la urma urmei, parte 
din personalităţile lor. Însă ceea ce nu putea suporta era 
această distanţă apărută între ei. Așadar, trebuiau să 
găsească o modalitate de a se apropia unul de celălalt. 

Se întoarse cu faţa spre birou și văzu că interfonul îi 
semnala prezența cuiva. Răspunse, spunându-și că poate 
intervenise o problemă. 

— Da, Caro. 

— Îmi cer scuze, știu că trebuie să plecaţi în câteva 
momente, însă o anumită doamnă Percell ar dori să vă 
vadă. Spune că e vorba despre o problemă personală. Imi 
cer scuze, însă a convins agenţii de pază să o lase să urce. 
Vă așteaptă în anticameră. 

Roarke se gândi să îi spună lui Caro să scape de ea. 
Dacă cineva ar fi putut să se descotorosească de 
Magdalena, Caro era cu siguranţă persoana potrivită, însă 

nu i se păru drept să folosească o femeie pentru a-l proteja 
de o alta doar fiindcă o a treia femeie era îngrozitor de 
suspicioasă. Nu avea de gând să se lase antrenat în jocul 
ăsta, nici măcar de către femeia iubită. 

— E în regulă. Poţi să îi spui să intre. Va trebui ca 
mașina să mă aștepte în zece minute. 

— Sigur că da. Transmiteţi-i soţiei dumneavoastră că o 
vom urmări cu toţii. 

— Cred că am să aștept ca totul să se termine înainte să 
fac asta. O enervează situaţia în ansamblu. Mulţumesc, 
Caro. 

Își trecu degetele prin păr și aruncă o privire prin birou. 
Parcursese cale lungă faţă de ceea ce fusese odinioară, în 
toate privinţele. Își spuse. Venise vremea să găsească o 
modalitate de a le spune fără ocoliș femeilor ce îl asaltau 
din ambele părți că nu avea să se întoarcă în trecut, că nici 
măcar nu se gândea la asta. 

Cu o blană aurie pe braţ și patul lăsat pe spate, 
Magdalena intră radiind energie. Îi amintea de vremurile 
de odinioară. Nu avea cum să evite asta. 

— Uită-te la tine! Uită-te la locul ăsta! exclamă ea, 
întorcându-se pe călcâie după ce își aruncă haina pe un 
fotoliu. 

Roarke întâlni privirea lui Caro și îi făcu un semn, iar 
aceasta se retrase în liniște, trăgând ușa după ea. 

— Așadar aici e sediul marelui mogul internaţional, un 
loc rafinat, plin de bun-gust și total masculin. Te 
caracterizează, nu-i așa? 

Se îndreptă spre el cu mâinile întinse. Roarke i le apucă 
pentru o clipă. Nu avea cum să evite nici asta, fără ca 
amândoi să nu se simtă jenaţi. 

— Ce faci, Maggie? 

— În momentul de fată? Sunt incredibil de impresionată. 
Aruncă o privire spre biroul lui. Ce anume faci tu aici? 

— Puțin din ceea ce trebuie făcut și foarte mult din ceea 
ce vreau. Ce pot face pentru tine? 

— Să îmi oferi ceva de băut, mai întâi de toate. 

Maggie se așeză pe braţul unui fotoliu și își încrucișă 
picioarele lungi, alungându-și o șuviţă de pâr peste cap. _ 

— Am fost la cumpărături și sunt frântă, continuă ea. Imi 
pare rău, dar tocmai ieșeam. 

— Oh. spuse ea. Îmbufnându-se. Cu treburi, presupun, 
întotdeauna ai fost un om ocupat. Niciodată nu am înţeles 
cum de ţi-a plăcut să lucrezi. Şi, totuși... 

Zicând acestea, Maggie se ridică în picioare și se 
îndreptă spre fereastra în spatele căreia se desfășura New 
Yorkul în toată splendoarea sa. 

— Minunate avantaje, remarcă ea, privindu-l peste umăr. 
Nu știu de ce, dar tot timpul mi te-am imaginat în Europa, 
croindu-ţi drum pe Bătrânul Continent. 

— New Yorkul îmi priește. 

— Se pare că da. Voiam să îţi mulţumesc. Deja am avut 
câteva întâlniri cu finanţiștii pe care mi î-ai recomandat. E 
prea devreme să mă pronunt, însă cred că o să iasă bine. 
Nu aș fi știut de unde să încep, dacă nu m-ai fi ajutat. 

— Dar te-ai descurcat bine și pe cont propriu. Nu ai stat 
degeaba, adăugă el. Ai fost la cumpărături, ai avut 
întâlniri, mi-ai vizitat soţia la sediul central al poliţiei. 

Magdalena se întoarse spre el, clipind des. 

— Ţi-a povestit. Mă temeam de asta. Nu știu ce a fost în 
capul meu - în fine, am o idee. Pur și simplu, eram atât de 
intrigată în ceea ce o privește, încât am vrut să o cunosc. 
Nu a ieșit prea bine. 

— Serios? 

— Nu am reușit, fără îndoială. Nu m-a plăcut încă de 
dinainte de a intra în birou, însă după ce am stat să-mi ling 
rănile, am înţeles-o perfect. Tocmai picasem și eu - adăugă 
ea. zâmbind și întinzând braţele -, o fostă amoreză a 
soțului ei, autoinvitându-mă la ea în birou și propunând-i 
să ieșim la o cafea, toată un zâmbet, dornică să ne 
împrietenim. Cred că a vrut să mă plesnească. 

— Rar face asta. Mai degrabă folosește pumnul. 

— Îmi cer scuze, am greșit. Iar ea a fost atât de... dură, 
încât m-a dat peste cap. Nu știu cum s-ar mai putea drege 
asta. Ti-am creat probleme acasă? 

Ti-am spus că n-o s-o placi. 

— Şi ai avut dreptate, ca de obicei. Ce ciudat, dacă stai 
să te gândești că ai ţinut la noi, amândouă. În tot cazul, îmi 
pare rău. Cred că, într-un fel, pur și simplu, voiam să-mi 
fac contacte, relaţii, prietenii. Speram să ne înţelegem. La 
urma urmei, ce a fost între noi s-a terminat demult. 

Invitaţia se putu citi din nou în ochii ei, iar vocea îi 
deveni catifelată, ademenitoare. 

— Am dreptate, Roarke? 

— Ai. 

— Bine. Prea bine. Presupun că își închipuie că istoria se 
repetă și trebuie să recunosc că speram să se repete. Crezi 
că ar trebui să îmi cer scuze? A 

— Nu e nevoie, nici recomandabil. Iți doresc binele, 
Maggie, desigur, însă, dacă vrei să îţi faci contacte, relaţii 
și prietenii prin mine, va trebui să te dezamăgesc. Soţiei 
mele îi displac toate acestea. 

— Oh! Ridică brusc din sprâncene, iar buzele-i abia 
schiţară un zâmbet vag, înainte să apuce să se controleze. 
Dacă nu te-aș cunoaște, aș spune că a reușit să te 
îmblânzească. 

— Nu am de gând să răspund la provocare, ci am să îţi 
spun doar că mă face fericit. Maggie, trebuie să ies. 

— Da, mi-ai spus. Îmi cer încă o dată scuze pentru că ți- 
am creat probleme și îţi mulțumesc pentru că m-ai ajutat 
din punct de vedere profesional. Nu te mai rețin. Vocea ei 
tremura puţin. 

Se îndreptă spre fotoliul pe care își aruncase haina, iar 
Roarke o ajută să se îmbrace, după care se îmbrăcă și el. 

— Ai mașină? 

— Am, mulţumesc. Roarke... îl întoarse ea din drum, 
dând din cap. Vreau să îţi spun încă o dată că îmi pare rău. 
Trebuie să recunosc aici și acum, înainte să coborâm și să 

ne vedem de vieţile noastre, că nu mă pot abţine să nu-mi 
pară rău pentru faptul că nu vom mai fi niciodată 
împreună. 

li strânse mâna, după care se îndepărtă. Roarke își 
anunţă subalterna că nu avea să mai revină la birou în ziua 
respectivă și că o va conduce pe doamna Percell. Acestea 
fiind spuse, se îndreptă spre un perete al biroului și apăsă 
un buton ascuns în tencuială. Un zid de deschise, 
dezvăluind un ascensor privat. 

— Folositor, remarcă Magdalena, râzând așa cum face 
de obicei o femeie atunci când se străduiește să pară 
nepăsătoare. Am auzit că locuinţa ta de aici este absolut 
spectaculoasă. 

— Da, ne simţim bine acolo. La parter, comandă el, și 
ascensorul începu să coboare lin. 

— Sunt convinsă. Soţia ta trebuie să fie încântată de... 
confort. 

— l-a luat ceva timp să se adapteze, o informă el, 
simțind cum îl invadează o căldură neobișnuită. Din când 
în când chiar se simte jenată de acest confort. 

— Am auzit de averi jenant de mari, dar nu am crezut că 
cineva poate fi jenat de ele. 

— Banii nu înseamnă pentru ea ceea ce înseamnă pentru 
noi. 

— Serios? Îl privi cu ochii în lacrimi. Și ce anume 
înseamnă pentru noi? 

— Libertate, desigur, și puterea de a dispune de acel 
confort. Însă lăsând toate acestea la o parte, e vorba 
despre jocul pe care îl presupun, nu-i așa? se uită el la ea, 
zâmbind ușor. 

Magdalena îi zâmbi, dar lăsă să i se citească pe faţă 
regretele. 

— Întotdeauna ne-am înţeles unul pe celălalt. 

— Ba tocmai asta nu am făcut. 

Roarke ieși din lift și îi luă braţul automat pentru a 
traversa împreună holul enorm, placat cu marmură, cu 

hărți care se schimbau de la un moment la altul, cu 
magazine aglomerate și o mulțime de flori. 

Mașina îl aștepta în faţă, iar limuzina ei tocmai oprea. 
Magdalena se întoarse spre el. Lacrimile din ochii ei 
străluceau acum în lumina soarelui. 

— Poate că nu ne-am înţeles unul pe celălalt. Poate că ai 
dreptate. Însă am avut și momente bune, nu-i așa? Am avut 
și momente bune. 

— Da, am avut. 

Îi puse o mână pe obraz. El o prinse ușor de încheietură 
și stătură un moment așa în frigul și vântul de afară. 

— La revedere, Maggie. 

— La revedere, Roarke. 

Lacrimile începură să îi alunece pe obraz când se urcă în 
limuzină. O urmări cu privirea în timp ce limuzina se 
îndepărta, pierzându-se ca o dungă albă în traficul infernal, 
după care se urcă și el în mașină pentru a se duce la soţia 
sa. 

Eve fu târâtă prin studiourile postului de televiziune de 
către o asistentă micuță de statură, pe nume Mercy, care 
nu dovedi pic de milă, fugărind-o pe coridoare și trecând-o 
în viteză prin posturile de control, insistând să ţină în 
același timp un monolog sacadat. 

— Toată lumea așteaptă cu nerăbdare premiera din 
seara asta. Nadine e poate cel mai sonor nume din presă, 
la momentul acesta, iar cei din televiziune sunt 
extraordinar de încântați că a ales să rămână la noi și să 
facă emisiunea asta. Faptul că te are pe tine ca prim 
invitat este mai mult decât extraordinar. Vreau să spun că 
amândouă sunteţi formidabile. 

Mercy își vopsise părul roz, iar acum și-l purta într-o 
coadă, la spate, prins cu niște agrafe mici, în formă de 
fluturași. Imaginea era puţin deconcertantă. 

— Trebuie să îi cunoști pe producător, pe regizor și pe 
directorul de platou, după care mergem direct la machiaj 
și la garderobă. Pot să îți aduc tot ce vrei: cafea, ceai, apă - 
avem și plată și minerală -, răcoritoare. Sunt la dispoziţia 
ta pe toată durata emisiunii. Nadine mi-a spus că îţi place 
cafeaua. O să trecem puţin prin biroul regizorului; nu 
durează mult. 

— Dar nu vreau să... 

Înainte să apuce să termine ce avea de spus, fu aproape 
împinsă într-un birou, unde i se împuie capul cu diverse. 

după care fu târâtă în alt birou, în care se întâmplă 
același lucru. Atmosfera era atât de încărcată, încât o 
durea capul. Fără a înceta să vorbească o clipă, Mercy o 

duse pe Eve la machiaj, unde becuri extrem de puternice 
se aflau deasupra unei mese foarte lungi, pe care se 
găseau multe cutiuţe și tuburi, perii și tot soiul de 
dispozitive care aduceau a instrumente de tortură. 

Partea cea mai proastă - chiar mai rea decât ideea că 
fusese obligată de superiori și de prietenia pe care i-o 
purta lui Nadine să apară pe micul ecran, mai rea decât 
trăncăneala asistentei de platou sau decât temerea că 
toate acele instrumente, cutiuțe și tuburi aveau să fie 
folosite, mai devreme sau mai târziu, pe ea - era întâlnirea 
cu femeia care îi zâmbea acum larg, cu toţi dinţii, din 
spatele unui scaun negru, cu spetează înaltă. 

— Oh, Sfântă Fecioară! 

— Vă  cunoașteţi, nu-i aşa? continuă Mercy, 
nestingherită. Trina, o să o las pe doamna locotenent 
Dallas pe mâinile tale pricepute și o să mă duc să îi aduc 
cafeaua. Nadine i-a pus special una deoparte. Vrei ceva? 

Trina, femeia cu părul vopsit în alb și negru și ochi de un 
verde ireal, luă o pelerină albastră dintr-un cuier. 

— Aș dori niște apă plată. 

— Vin imediat! 

— Arăţi ca naiba, Dallas, o întâmpină Trina. 

— Parcă ar fi un coșmar care nu se mai termină. O să 
continui să mă pocnesc până când o să mă trezesc. 

— Eşti suficient de vânătă sub ochi și așa, ca și cum ai fi 
încasat vreo câteva astăzi. Dar te rezolv. 

— Cum de ești aici? De ce tocmai tu? 

— În primul rând, pentru că sunt cea mai bună, iar 
Nadine știe asta. Ea are parte de tot ce e mai bun. Și, în al 
doilea rând, din cauza ta. Pentru că, dacă nu ai fi fost tu, 
nu aș fi ajuns niciodată să lucrez cu Nadine la tine acasă. 

Zicând acestea, Trina scutură pelerina precum un 
matador la o coridă. 

— Apreciez lucrul acesta. 

— Așadar, într-un fel sau altul, mi-am făcut-o cu mâna 
mea. 

— Şi încă ai noroc că ai dat peste mine. Asta pentru că 
sunt cea mai bună și pentru că te cunosc și pentru că pot 
ceea ce nu ar putea face o sută de stiliste, adică să te fac 
să arăţi ca tine însăţi. 

— Dar arăt ca mine însămi. 

— Ba arăţi ca naiba. Însă te rezolv eu. În plus, trebuie să 
te înfrumuseţez pentru camerele de luat vederi și promit 
să nu exagerez. 

De-a lungul timpului, întâlnise puţine persoane care 
putuseră să o intimideze. Trina era una dintre ele. Aceasta 
zâmbi, ca și cum ar fi știut ce îi trecea prin minte în acel 
moment, și îi făcu semn să ia loc. 

— Așază-te. O să termin înainte să îţi dai seama că am 
început. 

— Nu uita că sunt înarmată, o avertiză Eve, așezându-se 
totuși, de vreme ce nu avea de ales. 

— Așadar, cum de nu arăţi ca și cum tocmai te-ai întors 
din vacanţă? Mavis mi-a spus că tu și Roarke aţi plecat 
câteva zile la mare. Trina își trecu degetele prin părul ei, 
se încruntă, după care dădu drumul șuvițelor rebele. 
Trebuie să îi facem ceva. 

— O, Doamne sfinte, mai apucă Eve să spună înainte de 
a fi acoperită cu pelerina. 

— Și cum de nu ţi-ai făcut timp să vezi fetița adorabilă a 
lui Mavis de când te-ai întors? 

Dacă pelerina aceea avea ceva special, apoi acela era 
faptul că îi oferea lui Eve suficientă libertate de mișcare și 
îi ascundea gesturile de ochii lumii. 

— Pur și simplu, nu am avut cum. 

— Cea mai bună și cea mai veche prietenă a ta tocmai a 
născut. Trina se aplecă până la nivelul lui Eve, fixând-o cu 
ochii ei verzi prin oglindă. Să știi că a trebuit să o leg 
fedeleș ca să nu vină în seara asta. E prea frig afară ca să 
iasă cu copilul. Trebuie să îţi faci timp și pentru ea. 

— Ai dreptate, o să-mi fac. 

— Belle e cel mai frumos copil pe care l-am văzut 
vreodată, îţi jur. 

Revenind la poziţia inițială, Trina începu să îi maseze 
gâtul, coborând ușor spre umeri. 

— Ca de obicei, ești toată încordată. 

Eve închise ochii. Auzi când se întoarse Mercy, cu 
trăncăneala ei, pentru a pleca din nou, precum și micile 
giumbușlucuri pe care le făcea Trina în părul ei. Aproape 
că sări de pe scaun când simţi speteaza coborând. 

— Relaxează-te. Dacă tu nu arăţi bine, nici eu nu arăt 
bine. 

— Mă chinuie gândul ăsta mai tot timpul, îi răspunse 
Eve, închizând din nou ochii. 

Era vorba doar de o seară și avea să treacă cu bine și 
peste asta, se îmbărbătă ea. Era doar o mică schimbare în 
marile ei planuri. Simţi degetele Trinei masându-i 
maxilarul, tâmplele, gâtul, apoi umerii. Mișcările bine 
calculate și oboseala își spuseră cuvântul și adormi. 

Se trezi într-un murmur de voci, simțind o atingere 
ușoară pe faţă, aproape ca un gâdilat. Simţi parfumul lui 
Roarke chiar înainte să i se limpezească gândurile și să îi 
distingă vocea. 

— Aproape am terminat, o auzi ea pe Trina. Tinuta pe 
care o poartă e adecvată - presupun că tu ai ales-o însă o 
să arunc un ochi și la alternativa pe care ai adus-o, poate e 
și mai și. Oricum, cei de la garderobă vor dori să arunce și 
ei o privire. 

— Nu mă schimb, interveni Eve. 

— Iată că a revenit printre noi, constată Trina, aducând 
spătarul în poziţie verticală. 

De vreme ce scaunul fusese întors cu spatele la oglindă, 
Eve nu putea să îl vadă decât pe Roarke. 

— Bună dimineaţa, o salută el, mângâind-o pe mână. 
Pari odihnită. 

— Miracole se întâmplă în fiecare zi, exclamă Trina. Hai 
să te tapez. 

Lucrurile trebuie să fi mers bine, căci Trina își puse jos 
instrumentele. 

— Ştii, mai bine facem asta chiar înainte de a intra în 
emisie. Oricum, am de verificat niște treburi, iar Nadine 
trebuie să pice din moment în moment pentru ultimele 
retușuri. Camera verde e chiar la capătul holului, pe 
dreapta. E drăguță. Îi scoase pelerina. Vrei să vezi ce a 
ieșit înainte să pleci? 

Eve se ridică în picioare și se uită în oglindă. Arăta ca ea 
însăși, așa cum i se promisese. Trăsăturile îi fuseseră 
scoase în evidenţă, buzele și ochii fiind mai bine conturate 
decât de obicei. Nu arăta deloc rău. 

— E bine, spuse ea. 

— Bine? repetă Trina, intrigată. Arăţi de parcă tocmai 
te-ai întors din vacanţă. Ai grijă să nu verși ceva pe sacou 
pentru că am impresia că o să dorească să rămâi 
îmbrăcată așa. 

— O să am grijă să fie cuminte. 

Spunând asta, Roarke o luă de mână pe Eve și o conduse 
pe hol. În camera verde, care fusese, de fapt, zugrăvită 
într-un portocaliu spălăcit. Pe unul dintre pereţi se afla un 
ecran generos, pe care se putea urmări emisiunea difuzată 
în acel moment pe post. Camera era mobilată cu canapele 
și scaune de un verde odihnitor. Pe un bufet lat se aflau din 
belșug fructe, brânză și biscuiţi. 

— Nu mă așteptam să vii, spuse Eve. 

Roarke ridică mirat din sprâncene. 

— Trebuia să vin. E o seară importantă pentru tine. 

— Şi ai adus cu tine și o a doua ţinută, în cazul în care 
reușeam să mă pătez între timp. 

— Intră în serviciile contractate. 

— Credeam că ești supărat pe mine. 

Roarke îi luă mâinile într-ale sale și le duse în dreptul 
buzelor. 

— Nu vrei să uităm de asta? M-am perpelit toată ziua 
pentru ce s-a întâmplat de dimineaţă și nu mai pot 
continua așa. 

— Parcă spuneai că irlandezilor le place să se 
perpelească. 

— O, da, ne place la nebunie. Folosim experienţa pentru 
a scrie cântece și poveşti. Însă m-am cam săturat pentru 
moment. De tine însă nu o să mă satur niciodată. 

Eve simţi cum i se umple inima de bucurie. Oare cum 
reușise să reziste, când îi fusese atât de greu? 

— Te iubesc, șopti ea. 

Roarke o trase spre el și o sărută pe frunte, pe obraji, pe 
gropiţa din bărbie, apoi pe buze. Ea se lipi de el, trecându- 
și braţele pe după mijlocul lui, și amândoi se lăsară purtaţi 
de magia acelui sărut. 

— V-aș pune biroul meu la dispoziţie - îi întrerupse 
Nadine, rămânând în pragul ușii -, dar Dallas a trecut deja 
pe la machiaj. 

Eve rămase prinsă în îmbrăţișare încă un moment, după 
care îi dădu drumul lui Roarke. 

— M-ai dat pe mâna Trinei, zise ea. 

Dimpotrivă, i-am dat voie să se ocupe de tine, o corectă 
Nadine. E extraordinar de pricepută, de aceea am rugat-o 
să se ocupe de tot ce ţine de emisiunea asta. În plus, m-am 
gândit că de data asta ar fi mai bine dacă aș ști de unde ţi 
se trage. 

— Ai dreptate, din punctul ăsta de vedere, cedă Eve. 

— Arăţi bine, lucrul esenţial, de altfel. Puternică, 
prezentă, deşteaptă, atrăgătoare - continuă Nadine, 
învârtindu-se în jurul ei - ca o polițistă. Ei bine, o să fiu eu 
cea strălucitoare. 

— Așa cum ești, de obicei, interveni Roarke. Eşti 
sclipitoare, Nadine, ca o bijuterie căreia i s-a redat luciul. 

— Nu-i așa? 

Nadine își alungă peste cap o șuviţă din părul blond, 
tuns scurt și cochet, și execută o rotaţie completă pentru a- 

și etala costumul de un albastru electrizant, cu fustă 
strâmtă, croită pe corp, și o jachetă cambrată, ce îi punea 
talia în valoare. Pantofii ei negri avea niște tocuri de o 
înălțime ameţitoare, și în jurul gleznelor o baretă cu 
strasuri. 

— Credeam că nu o să fiu emoţionată, dar sunt. Se 
întâmplă multe în această primă ediţie. Dallas. nu vreau să 
te pregătesc deloc. Nu vreau ca interviul să fie sec sau să 
pară regizat, dar mi-ar plăcea să trecem în revistă câteva 
lucruri. 

— În cazul acesta, eu mă retrag, spuse Roarke, însă 
Nadine îl opri cu un gest. 

— Nu. Tu poţi să alergi mai bine decât mine pe tocurile 
astea dacă îi trece prin minte să evadeze. Haideţi să luăm 
loc. 

— Să vă ofer ceva de băut sau de ronţăit, adăugă 
Roarke, arătând spre bufetul încărcat. 

— Poate după, îi răspunse Nadine, ducând o mână în 
dreptul stomacului în timp ce se așeza pe o canapea. 
Organismul meu e în alertă maximă. 

— Nu, mulţumesc, spuse Eve. Nu înţeleg de ce ești 
emoţionată, doar ai experienţă. 

— Asta îmi spun și eu, însă niciodată nu am mai făcut 
chiar așa ceva. E șansa mea și, acum că mi s-a oferit, nu 
îmi permit să o las să-mi scape. Așadar... 

Nadine se trase pe marginea canapelei, ca și cum ea ar 
fi fost cea dornică să o rupă la fugă. 

— Va trebuie să vorbim despre cazul Icove. El m-a făcut 
să ajung aici. Însă nu o să zăbovim asupra lui. Nu vreau să 
intrăm prea mult în amănunte, mai ales după succesul avut 
de cartea și documentarul pe tema asta. Piața tocmai a 
început să exploreze subiecte legate de copii, așadar, o să 
discutăm despre asta. Apropo de copii, numele de Belle a 
fost o alegere foarte inspirată pentru fetița lui Mavis. 
Doamne, e o frumuseţe de copil, nu-i așa? 

Eve făcu o grimasă. 

— Așa e. 

— Am realizat două interviuri cu Tandy și Mavis, care 
vor fi difuzate în timpul emisiunii. O să vorbim despre ce 
faci tu și cum anume. Ce poţi să-mi spui despre cazul 
Poster? 

— Ancheta e în plină desfășurare. 

Lui Nadine nu îi scăpa absolut nimic, nici măcar ocazia 
de a zâmbi mustrător, în colțul gurii. 

— Va trebui să îmi spui ceva mai mult - despre pistele 
urmate, ipotezele luate în calcul, despre suspecți, locul 
crimei, despre victimă. Emisiunea nu se numește degeaba 
Acum. Dar hai să nu vorbim până când intrăm în emisie. 
Ştiu că ţi-e greu, dar va trebui să discutăm și despre 
Roarke. 

Nadine o opri pe Eve înainte ca aceasta să apuce să 
spună ceva. 

— Nu pot să o intervievez pe poliţista lui Roarke într-un 
astfel de cadru, fără să o întreb despre Roarke. Nu te 
îngrijora, nu o să te întreb chestii intime, ci generalităţi, ca 
să spun așa. Aruncă o privire amuzată și curioasă către 
Roarke, care zâmbi, dând din cap. Ceva de genul: cum 
reușiți să faceţi echilibristică între serviciu și viața privată? 
Dacă faptul că v-aţi căsătorit v-a schimbat obiceiurile la 
serviciu sau modul în care vă priviţi slujba. O să atingem 
subiectul, nimic mai mult. Deci... Se uită la ceas. Trebuie 
să mă duc la retușuri. Trina o să se mai uite o dată la tine 
peste câteva minute, apoi Mercy te va aduce în studio. O 
să vedem la faţa locului cum procedăm. Dallas, îţi 
mulțumesc. 

— Mai bine te-ai abţine până după emisiune. S-ar putea 
să nu îţi placă răspunsurile mele. 

— li mulțumesc, repetă Nadine, după care se ridică în 
picioare, întorcându-se spre Roarke. Ce zici de unul mic? îl 
întrebă ea, punând un deget pe buze. Pentru noroc. 

Roarke se duse spre și o sărută ușor pe gură. 

— Pentru o cotă de audienţă de treizeci la sută. 

— Să te audă Dumnezeu. 


Una peste alta avea să iasă bine, își zise Eve. Și totuși 
nu-și explica cum de putea fi cineva entuziasmat de faptul 
că stă sub reflectoarele încinse, în faţa camerelor de luat 
vederi, manevrate automat, cu o imagine a New Yorkului 
pe fundal. 

Muzica de generic se risipi și auzi cum Nadine inspiră 
adânc de trei ori în timp ce un tip din platou făcea 
numărătoarea inversă, arătându-i câte secunde mai avea 
până la începerea emisiei. După aceasta, gazda emisiunii 
se uită direct în obiectivul uneia dintre acele camere 
robotizate. 

Bună seara. Sunt Nadine Furst. Bine aţi venit la 
emisiunea Acum. 

Vorbiră despre cazul Icove, din toamna trecută, așa cum 
o avertizase Nadine. Da, Eve era de părere că legile care 
interziceau donarea umană erau corecte. Nu, nu considera 
că erau responsabile clonele pentru ceea ce făcuseră soţii 
Icove. 

Urinări cu atenţie clipurile cu Tandy Appleby, soţul 
acesteia și băieţelul lor, precum și interviul cu Mavis, 
Leonardo și Belle. Ambele mămici se emoţionară până la 
lacrimi atunci când vorbiră despre prietenia lor, despre 
cum Eve îi salvase viaţa lui Tandy și pe cea a copilului ei 
pe care îl numiseră Quentin Dallas Appleby și care ar fi 
urmat să fie vândut pe piaţa neagră, dacă ea nu ar fi 
anihilat rețeaua cu doar câteva ore înainte ca bebelușii să 
se nască. 

— Cum te simţi după toate acestea? o întrebă Nadine. 

— Ca și cum mi-am făcut meseria. 

— Doar atât? 

Eve își dădu drumul la gură. Nu avea nimic de pierdut. 

— Uneori, munca devine un lucru personal. Nu ar trebui 
să fie așa, dar se mai întâmplă. lar cazul acesta a fost unul 
personal. O cunosc pe Mavis de foarte mult timp și are o 


202 


relaţie deosebit de apropiată cu partenera mea. Mavis a 
fost cea care m-a împins, care ne-a împins să o găsim pe 
Tandy. Trebuie să îi fie recunoscut acest merit, faptul că a 
fost alături de o prietenă. S-ar putea spune, în situaţia de 
faţă, că prietenia a fost cea care a adus aceste cazuri față 
în faţă și le-a rezolvat. Meseria mea nu constă neapărat în 
lămurirea unui caz sau altul, ci în a face dreptate. Și mi-am 
făcut meseria. 

— O meserie solicitantă, periculoasă, care conferă o 
prestanţă deosebită celui care o practică. Eşti căsătorită cu 
un bărbat extrem de solicitat, pe care unii l-ar numi 
periculos, și care se bucură, fără îndoială, de o prestanţă 
deosebită. Cum reușești să faci trecerea de la viaţa publică 
la cea particulară? 

— Presupun că mă ajută convingerea că nu există 
întotdeauna o linie bine delimitată între cele două, dar și 
faptul că sunt căsătorită cu un bărbat care înţelege asta. O 
mulțime de polițiști... Pot interveni anumite fricțiuni în 
viața personală, deoarece meseria noastră înseamnă multe 
ore peste program, care se pot prelungi până noaptea 
târziu și pot da planurile personale peste cap. Ratezi cine, 
întâlniri și tot felul de evenimente. 

— Lucruri care pot părea lipsite de importanţă - 
interveni Nadine-însă, în realitate, aceste evenimente 
alcătuiesc viața personală a unei femei. 

— Faptul că munca se suprapune, uneori, cu viaţa 
personală reprezintă doar un aspect. Însă asta e _ meseria 
pe care o fac. E greu de înţeles pentru un civil. În opinia 
mea, polițiștii reprezintă o alegere proastă când vine vorba 
de viaţa personală. Însă unii reușesc să stabilească un 
echilibru între cele două. Presupun că funcţionează în 
momentul în care partea civilă a cuplului înţelege partea în 
uniformă, când civilii ajung să respecte și să aprecieze 
rigorile meseriei. Eu am avut noroc din punctul acesta de 
vedere. Îl căută cu privirea pe Roarke, care se afla în 
spatele camerelor. Chiar am avut noroc. 

Luară o pauză, pentru publicitate, timp în care Trina se 
îndreptă ameninţător spre ea, înarmată cu o mulţime de 
ustensile. 

— Hai că a mers bine, i se adresă Nadine. 

— Am terminat? 

— Mai avem un pic. 

Fără să spună un cuvânt, gândul îi zbură la momentul 
emoţionant în care privirea lui Eve o căutase pe cea a lui 
Roarke, când sentimentele ei deveniseră evidente atunci 
când spusese că avusese noroc. O cotă de audienţă de 
treizeci la sută? Aiurea, își spuse Nadine. Momentul acela 
avea să arunce în aer audienta. 

— Să vorbim puţin despre cazul la care lucrezi în 
prezent, începu Nadine, atunci când reveniră în emisie. 
Moartea șocantă a profesorului de istorie, Craig Foster. Ce 
ne poţi spune despre asta? 

— Ancheta este în plină desfășurare. 

Vocea Evei fu inexpresivă, ca și privirea, observă cu 
satisfacţie Nadine.  Devenise din nou polițistă, iar 
contrastul între atitudinea afișată acum și cea mai devreme 
era mai mult decât perfectă. 

— Ai mai spus că, pentru a cunoaște criminalul, trebuie 
să cunoști mai întâi victima. Povestește-ne despre Craig 
Poster. Cine era el? 

— Potrivit mărturiilor strânse până acum era un profesor 
tânăr și devotat meseriei, un soț iubitor și un fiu 
recunoscător. Un om bun, modest, responsabil, o persoană 
obișnuită, în sensul că își făcea meseria și își vedea de 
viaţa sa, bucurându-se de fiecare clipă. 

— Ce ne spun toate acestea despre criminal? 

— Tot ce știu e că acesta îl cunoștea pe Craig Foster, 
tabieturile sale și că s-a folosit de acestea pentru a-i lua 
viața, pentru a răpi dintre noi un soţ, un fiu, un profesor. 
Nu a făcut toate acestea sub impulsul momentului, ci a fost 
vorba de un gest premeditat, calculat în cele mai mici 
detalii. 

— Ce face crima aceasta și mai șocantă este faptul că a 
fost comisă într-o școală în care învaţă copii cu vârste 
cuprinse între șase și treisprezece ani. De fapt, cadavrul a 
fost descoperit de către două eleve. 

— Șocantă? Prin definiţie, crimele sunt şocante. Locul în 
care s-a petrecut aceasta o face și mai impresionantă 
pentru unii. A fost executată într-o manieră deosebit de 
eficientă. 

— Cum așa? întrebă Nadine, apropiindu-se de Eve, cu un 
vădit interes. 

— Mă refer la obiceiurile victimei. Criminalul nu a 
trebuit decât să observe și să memoreze ce face victima în 
fiecare zi, să îi cunoască programul și să se folosească de 
el. Faptul că elevii, profesorii și personalul auxiliar intră și 
ies mai tot timpul dintr-o clasă sau alta a constituit, cu 
siguranţă, un avantaj de care a profitat. 

— Ce ne poţi spune despre suspecți? Ai stat de vorbă cu 
un număr mare de persoane până acum. Astăzi l-ai 
interogat pe Reed Williams, unul dintre profesorii 
Academiei Sarah Child. 

— L-am interogat pe domnul Williams și l-am reţinut 
într-o altă problemă. Nu este acuzat de implicare în 
asasinarea domnului Foster. 

— Insă face parte dintre suspecți? Este cumva suspectul 
principal? 

— Ancheta se află în plină desfășurare, reveni Eve la 
poziţia ei iniţială. Până când va fi definitivată vom continua 
să stăm de vorbă și cu alte persoane. Nu pot să vă dezvălui 
mai mult, în acest moment. 

Nadine mai făcu totuși câteva încercări, dar iară succes. 
După ce directorul de platou îi făcu semn că emisiunea se 
apropia de final, gazda se adresă din nou invitatei sale, 
vădit interesată: 

— Spune-mi, ce i-ai transmite criminalului, dacă s-ar uita 
în momentul acesta la noi? 

— Că partenerul meu și cu mine lucrăm în favoarea lui 
Craig. Avem o treabă de făcut, la care ne pricepem de 
minune. Ar trebui să se uite acum, cât mai poate, la 
televizor, pentru că în celula în care va ajunge, pentru tot 
restul vieţii, nu își va mai permite luxul acesta. 

— Îţi mulţumesc, locotenente Dallas. Sunt Nadine Furst 
și trebuie să ne despărțim de Acum, încheie ea. 


— Ai fost perfectă, o felicită Roarke, după ce părăsiră, 
într-un final, postul de televiziune. 

— Cred că m-am descurcat de minune, având în vedere 
cum s-a manifestat Nadine, sărind în sus și dansând de 
bucurie de îndată ce am ieșit din emisie. 

— Ai fost perfectă, repetă Roarke, întorcând-o spre el și 
sărutând-o pe gură. Cu excepţia folosirii unui pronume. 

— Poftim? 

— Ai spus, la un moment dat, „eu am avut noroc”. Corect 
ar fi fost, draga mea Eve, „noi am avut noroc”, zise el și 
profită de ocazie pentru a o mai săruta o dată. 

— Presupun că am avut amândoi noroc. Cum? Nu a venit 
nicio mașină să te ia? întrebă ea aruncând o privire în jur. 

— Am trimis-o la garaj pentru ca să mă pot întoarce 
împreună cu soţia mea. 

— În cazul ăsta, conduci fu. Îmi pare bine că ai rămas cu 
mine, adăuga ea urcându-se în mașină. Pe Nadine o face 
fericită tot circul ăsta. Sunt tot feluri de oameni pe lumea 
asta. 

— Așa e. Multă lume se întreabă cum faci ceea ce faci, în 
fiecare zi. Așadar, Reed Williams e omul cu pricina? 

— Pentru moment, e cel mai bun suspect pe care îl am. 
Și, ce să vezi, Oliver Straffo îl apără în instanţă. 

— Dar Straffo e puţin cam costisitor pentru un profesor 
nevoit să se întreţină din salariul de la școală. 

— Williams se descurcă bine - lucrează în sectorul 
privat, are o poziţie privilegiată. Însă fetița lui Straffo a 
fost cea care l-a găsit pe Foster. Tipul ăsta îl apără pentru 

o crimă comisă în școala în care învaţă copilul lui, și care s- 
a împiedicat de un cadavru ce zăcea în propria vomă. Într- 
adevăr, sunt tot felul de oameni pe lumea asta. 

— Poate că Straffo consideră că e nevinovat. 

— Mda, poate. Ce nu știe însă Straffo e că propria-i soţie 
a căzut în mrejele lui Williams. Lui Williams îi place să facă 
cuceriri printre profesoare și mămici. Are morala unui 
iepure în călduri. Mai mult, în locuința lui am găsit și 
substanțe care favorizează violul. Avea și niște jucării 
sexuale în dormitor. L-am pus sub acuzare pentru deţinere 
și folosire de substanţe interzise, iar Straffo a intervenit cu 
promptitudine. Mă scoate din sărite. 

— Avocaţii își fac doar meseria, locotenente. 

— Da, dar să spunem că ai un copil și afli că unul dintre 
profesorii lui își face de cap în școală. 

Temându-se ca nu cumva să adoarmă, din cauza poziţiei 
prea confortabile în care se afla, Eve se ridică în capul 
oaselor înainte de a continua: 

— Să zicem că afli că folosește substanțe interzise 
pentru a obţine satisfacţii sexuale. Crezi că ai sări să îl 
aperi? 

— Greu de spus, dar, la prima vedere, puţin probabil. 
Poate că și Straffo stă prost cu morala. 

— Pun pariu că nu ar fi sărit atât de repede dacă ar fi 
aflat că clientul său și-a băgat nasul unde nu-i fierbe oala. 

— Vrei să îi spui? 

Eve se gândi la Allika, la vinovăția și la teama care o 
copleșiseră. 

— Dacă aflu și reușesc să dovedesc că Williams l-a 
omorât pe Foster pentru că acesta din urmă aflase despre 
escapadele lui amoroase cu soţia lui Straffo, o să îi dau 
niște vești proaste avocatului. 

— Eşti convinsă că n-a aflat deja? 

— Nu, nu sunt convinsă. Și l-aș avea și pe el în vizor, 
dacă aș constata că s-a aflat la sau în apropiere de locul 
crimei. A fost la birou până la ora opt și jumătate în 

dimineaţa respectivă. Ar fi avut timp să se repeadă până la 
școală ca să-l rezolve pe Foster, dacă s-ar fi grăbit. De la 
opt și jumătate la nouă a fost la o întâlnire cu un client, 
după care a revenit la birou unde a discutat cu asistenta 
lui și cu o mulțime de colegi care s-au perindat pe acolo, 
până a plecat la o nouă întâlnire, în jurul prânzului. Mi se 
pare destul de curat. 

— Nu știu de ce l-ai lua în vizor, la urma urmei. În fond, 
nu Foster se culca cu soţia lui. Iar, dacă Williams ar fi să o 
păţească... 

— O chestiune de reputaţie, ridică ca din umeri. Nu ar fi 
tocmai trasă de păr ipoteza ca Foster să fi fost omorât 
pentru a fi protejată o reputaţie. În momentul ăsta. numai 
Williams pare să fi fost în stare de așa ceva. Nu cred că lui 
Straffo i-ar fi plăcut ca infidelităţile soţiei să fie făcute 
publice. l-ar fi prejudiciat imaginea. 

— Dacă aș fi în situaţia lui Straffo. aș fi ţintit atât la tine, 
cât și la amorezul tău, nu la un martor fără voie. 

— Nu sunt întru totul de acord, ripostă ea. Însă își aduse 
aminte de Magdalena și se abţinu. In orice caz, o să 
continuăm să exercităm presiuni asupra lui Williams, să 
vedem dacă suflă ceva. Apropo de asta, sunt presată din 
toate direcţiile - și să știi că pronumele „noi” e cel mai 
potrivit în cazul să faţă - ca să mergem să o vedem pe 
Mavis și pe fetiță. 

— Bine. 

— Bine? Doar bine? 

— O să fie în regulă. Am trecut cu bine și peste naștere. 
Un copilaș învelit cu o păturică roz ar trebui să fie o 
imagine mult mai plăcută față de ceea ce am văzut. 

— Da, presupun că ai dreptate. Peabody zice că trebuie 
să îi ducem un cadou - un ursuleţ de pluș sau ceva de 
genul ăsta. 

— În cazul ăsta este destul de simplu. 

— Bine. Ocupă-te tu de aspectul ăsta. Eu nu înţeleg faza 
cu ursuleţul. Oamenii nu evită urșii de obicei, ca nu cumva 
să fie atacați de ei? 

Se întoarse spre el atunci când îl auzi râzând. Doar 
văzând cum până și ochii îi râdeau, simţi cum o cuprinde o 
căldură neobișnuită. Îi luă mâna într-ale sale, în timp ce 
treceau de porțile vilei. 

— Hai să încercăm să obținem acel echilibru de care 
vorbea Nadine, îi spuse ea. Și, cel puţin pentru o vreme, să 
uităm de caz, de muncă, de obligaţii. Să fim doar noi doi, 
tu și cu mine. 

— Combinația mea favorită. 

Când se dădură jos din mașină, îl îmbrăţișă, strângându-l 
tare la piept și își lipi buzele de ale lui. Căldura pe care o 
simţi în interior începu să i se răspândească în tot corpul. 
Fiecare îndoială, fiecare rană, fiecare urmă de teamă se 
risipiră. 

Numai ei doi, își spuse, în timp ce intrau în casă. Fără un 
cuvânt, se îndreptară spre lift. Urcatul scărilor le-ar fi luat 
prea mult timp. Odată ajunși în ascensor, o ajută să își 
scoată haina, iar ea făcu același lucru la rândul ei. 
Gesturile lor nu erau grăbite, ci dimpotrivă, lente, 
calculate, ca și cum ar fi revendicat ceva ce s-ar fi aflat, 
doar pentru o clipă, departe de atingerea lor. 

Dormitorul era scăldat în lumina lunii, ce pătrundea, 
domoală și albăstruie, prin ferestrele și luminatorul de 
deasupra patului. Se  dezbrăcară unul pe celălalt, 
întrerupându-se, din când în când, cu săruturi și mângâieri 
lungi. 

Simţea, în inima ei care bătea repede și cu putere, 
alături de a lui, că erau din nou împreună, așa cum 
trebuiau să fie. 

— Mi-a fost dor de tine, îi spuse ea, fără a-i da drumul. 
Mi-a fost dor de noi. 

— A ghră!, șopti el, dându-i fiori. 


1 Iubirea mea, în irlandeză. 

Fra din nou a lui, în totalitate. Era din nou soţia lui 
puternică, complexă și infinit de fascinantă. O simţea 
aproape, a lui, fără niciun obstacol între ei. Gustul ci îl 
încânta, iar liniile alungite și armonioase ale corpului ei îl 
incitau. 

Acesta era echilibrul de care întrebase Nadine, pe care o 
persoană care nu îl simţise, nu îl cunoscuse, nu îl 
experimentase până atunci, nu avea cum să îl înțeleagă. 
Pur și simplu, se potriveau întru totul, se completau 
reciproc. 

Când se așezară pe pat, se încolăci în jurul lui și suspină 
încă o dată - ceea ce însemna că în sfârșit ajunseseră 
acasă. Simţind că trebuie să îi ofere mai mult, își folosi 
buzele, mâinile, trupul pentru a transforma acel oftat într- 
un geamăt. 

Nimeni altcineva nu putea să o facă să se simtă așa, își 
spuse. Simţindu-l cum tremură la atingerea ei, îi luă faţa în 
mâini și își apropie buzele de ale lui pentru încă un sărut 
plin de tandrete. 

— iubirea mea, murmură el încă o dată, în irlandeză. 
Ești sufletul meu, îi auzi Eve vocea în timp ce se strecura 
în ea. Privindu-se în ochi, începură să se miște la unison 
încet și tandru. 

Lumea reală, cu toată brutalitatea ei, rămase undeva 
departe. Cu buzele unite, părăsiră prezentul. 

— Noi am avut noroc, murmură ea, câteva minute mai 
târziu, ghemuindu-se lângă el, satisfăcută și savurând încă 
plăcerea. El râse încetișor, în întuneric, înainte să 
adoarmă. 

Era indignat. Nu putea crede că avea să meargă până la 
capăt. Blufa, își spuse el. Era o cacealma. Reed Williams 
tăia apa cu mișcări bruște, pline de mânie. Încercase să o 
ia cu frumosul, schimbase tonul, trecuse chiar la 
ameninţări, însă afurisita de Arnette se dovedise de 
neclintit - directoarea nu intenţiona să își abandoneze 
principiile. Sau cel puţin așa pretindea ticăloasa aceea 
ipocrită. 

Blufa, își repetă el în minte, în timp ce atinse peretele 
piscinei și se întoarse, pregătindu-se să mai facă o tură. 
Avea să înoate încă cinci lungimi de bazin, să o lase să mai 
fiarbă puţin. Fusese sigur că-l va susţine sau, în orice caz, 
dacă i-ar fi trecut prin minte să se eschiveze, să ţină 
suficient de mult la postul ei pentru a i-l asigura pe al lui. 
Era numai vina nenorocitei de polițiste. Precis că era 
lesbiană atât ea, cât și partenera ei cu ochi căprui. Nişte 
scorpii, la fel ca majoritatea femeilor, de altfel. Important 
era să știi cum să te porţi cu ele. Şi, dacă el știa cu 
adevărat ceva, apoi știa cum să sc poarte cu femeile. Ştia 
și cum să se poarte și cu sine sau cu oricine altcineva i-ar fi 
ieșit în cale. Doar se pricepuse cum să-l ia pe Craig, nu-i 
așa? Bietul nenorocit. Nu avea de gând să le lase să-i pună 
în seamă moartea nefericitului, mai ales că Oliver Straffo 
era de partea sa. Și nu-i așa că era o ironie absolut 
delicioasă? Nu că soţia lui 

Straffo nu fusese o pradă interesantă. Vinovăţia și 
remușcările ei condimentaseră escapada de la serbare, 
precum şi partida din după-amiaza aceea, din 

apartamentul lui. Însă avusese parte de aventuri și mai și. 
Nu avea de gând să demisioneze doar pentru faptul că se 
culcase, în dreapta și în stânga, asta era sigur. lar, dacă 
Arnette avea să se ţină de cuvânt și să declanșeze 
procedura de destituire, ei bine, o avertizase. Nu va cădea 
de unul singur. Mai trecuseră o dată prin asta și se 
potolise la un moment dat. 

Cu răsuflarea ușor întretăiată, termină ultima lungime 
de bazin și se agăţă de margine, cu gândul să își scoată 
ochelarii de înot. 

Simţi o mică înţțepătură, o pișcătură în dreptul frunţii, 
puţin mai jos de linia părului. Ridică o mână în aer, ca și 
cum ar fi dorit să alunge un ţânţar. Degetele începură să îi 
tremure. Inima i-o luă la goană și simţi că se sufocă. 
Văzând că privirea i se înceţoșează, clipi și parcă întrezări 
pe cineva. Încercă să strige, însă vocea nu îl ajută. Încercă 
să iasă din piscină, însă mâinile și picioarele deja îi 
amorțiseră. Işi pierdu echilibrul și se lovi cu bărbia de 
marginea bazinului. Nu simţi nicio durere. Luptându-se să 
respire, încercă să își ţină capul deasupra apei. Se strădui 
să se ridice, fără să izbutească, și încercă să facă pluta 
până când va fi în stare să gândească din nou. 

— Hai să te ajut, îi spuse criminalul, și întinse spre el 
mânerul lung al plasei de curăţat piscina. 

li atinse ușor umărul și îl împinse sub apă, ţinându-l 
acolo fără să depună niciun efort, până când încetă să se 
mai zbată. 


Eve ieși din duș, simțindu-se alt om. Își pierduse ritmul, 
admise ea, pierduse șirul lucrurilor, pur și simplu, avusese 
câteva zile de rătăcire. Însă toate acestea se terminaseră. 
Se bucura că numai câteva persoane aflaseră că făcuse o 
obsesie și se perpelise din cauza unei blonde încrezute și 
manipulatoare. Magdalena Percell avea să rămână o 
amintire din trecut, își spuse ea, trecând pe sub jetul de 
aer cald al uscătorului. 

Aruncă pe ea un halat și trase concluzia că îi era destul 
de foame pentru a mânca ceea ce Roarke numea un mic 
dejun complet, în stil irlandez. De îndată ce își va pune 
burta la cale și va bea niște cafea, se va îndrepta spre 
sediul central al poliţiei. 

Revenea la ancheta decesului lui Poster cu mintea 
limpede. Poate că agitația din viaţa personală o făcuse să 
rateze ceva. 

ieși și îl găsi pe Roarke savurându-și cafeaua și trecând 
în revistă ultimele informaţii financiare, în vreme ce 
motanul insista pe lângă el, împingându-se cu capul în 
braţul lui, ca și cum ar fi încercat să îi spună „Nu mâncăm 
odată? Unde e micul dejun?” 

— L-ai hrănit pe pisălog? îl întrebă ea. 

— Da, deși ar spune că mint, dacă ar putea vorbi. Lu te- 
am așteptat pe tine. 

— Chiar aș mânca ceva. Niște ochiuri și orice altceva. 

— Trebuie să bei niște apă. Se ridică în picioare, luându- 
I-O 

Înainte, în timp ce se îndrepta spre dressing, şi o ciupi 
de fund. Ai slăbit câteva kilograme în ultimele zile. 

— Posibil. 

— Aparatul meu de măsurători nu dă niciodată greș 
când vine vorba de tine. O sărută între sprâncene. Sc 
impune un mic dejun complet, în stil irlandez, după 
părerea mea. 

Eve aruncă o privire prin dulap, zâmbind, mulţumită că 
începuseră să se sincronizeze din nou. 

— Şi, dacă am timp și reușești și tu să îţi faci vreo 
fereastră, poate trecem pe la Mavis și Leonardo, strigă ea, 
în timp ce își alegea ţinuta de zi. Aș putea să o sun mai 
târziu, să văd dacă este dispusă să primească vizite. 

— Mie unul îmi convine. Comută pe știrile generale ale 
zilei înainte să se îndrepte spre bucătărie. Parcă trebuia să 
cumpăr un ursuleţ. 

— Peabody a spus. Sau, mă rog, ceva de genul ăsta. 

— Cred că mai bine am lăsa-o pe Caro să se ocupe de 
asta. Nu mă îndoiesc că o să se priceapă de minune. 
Numai să ne anunti ori pe mine, ori pe ea, dacă să vin la 
sediu sau ne întâlnim acolo. 

Eve tocmai își punea tocul armei când intră Roarke. 

— Ce păcat că nu ai putut să apari așa la emisiunea 
Nadinei, cu mânecile suflecate și cu arma la vedere - sexy 
și periculoasă. 

Nu îi răspunse, ci doar râse și se așeză pentru a-și 
încălța cizmele. Roarke se duse în bucătărie pentru a pune 
masa și, după ce îl avertiză pe Galahad cu o privire aprigă, 
reveni și o ajută pe Eve să se ridice. 

— Sexy, periculoasă și a mea, spuse el. 

— Mai bine te-ai îndepărta, amice. Sunt înarmată. 

— Exact cum îmi placi. Ce părere ai avea dacă am apela 
la un clișeu de Sfântul Valentin? Cină romantică în doi, cu 
șampanie din belșug, un pic de dans și o groază de sex 
inventiv. 

— S-ar putea să fiu dispusă. 

Și totuși când naiba era Sfântul Valentin? se întrebă ea. 

Roarke râse, de parcă i-ar fi citit gândurile. 

— E pe paisprezece, iubita mea sentimentală. Adică 
poimâine. Dacă nu reușești să scapi în timp util, o să cinăm 
târziu în noapte, doar noi doi și așa mai departe. 

— S-a făcut, îi răspunse Eve, punându-și capul pe umărul 
lui. 

Nu reuși să prindă primele fraze din relatarea 
reporterului de televiziune. Rată până și momentul în care 
numele lui Roarke și al ei fură menţionate. Cum el deveni 
brusc rigid, privi cu atenţie ecranul. Simţi cum rămâne 
fără aer, pur și simplu, goală pe dinăuntru. 

Roarke și Magdalena, îngrozitor de apropiaţi, o priveau 
de pe ecran. El îi zâmbea vag, în vreme ce ea îi luase fața 
în palme, într-un gest intim. 

„identificați de surse drept doamna de societate, 
cunoscută, mai ales, în Europa, Magdalena Percell, care a 

divorţat recent de Georges Fayette, un industriaș francez 
extrem de bogat. Se pare că doamna Percell a tăcut o 
pasiune pentru bărbaţii dotați din punct de vedere 
financiar, de vreme ce a fost văzută în timp ce lua prânzul 
cu Roarke, în urmă cu câteva zile, la restaurantul Three 
Sisters, din New York. Potrivit surselor citate, cei doi au 
servit două salate și au purtat o conversaţie aparent 
personală. Ne întrebăm dacă doamna locotenent Eve 
Dallas, unul dintre cei mai cunoscuţi polițiști din New 
York, totodată soţia lui Roarke, încă de acum un an și 
jumătate, anchetează, în prezent, toate aceste piste”. 

Fir-ar al naibii, șopti Roarke printre dinţi. Ce porcărie 
ordinară. Îmi pare rău că... Se întrerupse, simțind că Eve 
se retrăgea încet din îmbrăţișarea sa. Apoi îi văzu faţa. Era 
albă ca hârtia, ochii ei negri uimiţi contrastând cu paloarea 
aceea nefirească. 

— Iisuse Hristoase, Eve, doar nu crezi că... 

— Trebuie să plec la serviciu. 

Cuvintele îi ieșiseră atât de repede din gură și din minte, 
încât nu știa dacă fuseseră înșiruite în ordinea potrivită. 

— La naiba cu știrea aia și cu toate astea. Nu am făcut 
nimic, iar tu ar trebui să știi asta. Fir-ar să fie, ar trebui să 
știi asta, fără să îți spun nimic. Am condus-o afară din 
clădire. A venit să mă vadă și i-am acordat mai puţin de 
zece minute înainte de a-i arăta ușa. Nu m-am simţit bine 
făcând asta, dacă vrei să știi, însă mai degrabă i-aș răni ei 
sentimentele decât să te văd pe tine nefericită chiar și o 
secundă. 

— Dă-te din calea mea, îi spuse ea încet, dar categoric. 

— La naiba! Zău așa, Eve. Trebuie să fiu judecat și 
condamnat pentru că un idiot a avut o cameră la momentul 
potrivit? Respectiv chiar în momentul în care îmi luam adio 
de la o femeie la care am ţinut odinioară? Crezi că te-aș fi 
făcut sau m-aș fi făcut de rușine la modul ăsta? 

— Dar exact asta ai făcut; ne-ai făcut de râs. Însă nu 
contează, nu are nicio importanţă. 

— Să fiu al naibii dacă o să-mi cer scuze pentru că am 
condus o femeie la mașină, pe o stradă ziua în amiaza 
mare. Își trecu mâna prin păr - un gest pe care ea îl 
cunoștea prea bine și care exprima o frustrare absolută. 
Ești prea deșteaptă pentru a crede altceva. Știi că există 
oameni care nu au nimic mai bun de făcut decât să-i 
împroaște cu noroi pe unii ca noi. lar tu mă acuzi... 

— Nu te-am acuzat de nimic. 

— Ba da, m-ai acuzat, după cum te-ai comportat. 
Frustrarea lui se transformă într-o secundă în furie. 

— Ai făcut-o fără să scoţi un cuvânt. Mai degrabă m-ai 
insulta decât să te uiţi la mine în felul ăla. Mă omori. Hai 
să spunem lucrurilor pe nume, odată pentru totdeauna, și 
să terminăm. 

— Nu. Nu. Nu vreau să mai stau aici. Nu vreau să te văd 
în momentul ăsta. Nu pot să mă cert cu tine acum. Nu pot 
gândi. Nu am făcut nimic. Vei câștiga, dacă asta îţi dorești, 
dar eu nu am făcut nimic. 

— Dar nu e nimic de câștigat. Nefericirea de pe chipul și 
din vocea ei îl făcu să uite de furie. Trebuie să aflu, în clipa 
asta, că mă crezi, că ai încredere în mine, că mă cunoști. 

Lacrimile nu erau departe. Eve nu mai putea să se 
abţină, își puse jacheta. 

— Discutăm mai târziu. 

— Asta e un aspect, Eve, îi spuse el, în timp ce ea dădea 
să plece. Răspunde la toate celelalte. Crezi că te-aș înșela 
cu ea? 

Işi adună toate puterile și se întoarse către el. 

— Nu. Nu. Nu cred că m-ai putea înșela cu ea. Nu cred 
că m-ai trăda. Însă mi-e teamă și mi se face rău numai la 
gândul că ai putea prefera, la un moment dat, să te uiţi mai 
degrabă la ea decât la mine și că ai regreta. 

Roarke făcu un pas către ea. 

— Eve. 

— Dacă nu mă lași să plec, lucrurile astea nu o să se 
rezolve niciodată. 

leși din cameră și coborî scările. Îl auzi pe Summerset 
rostindu-i numele, însă continuă să își vadă de drum. Nu 
putea să se gândească decât la faptul că trebuia să iasă, să 
plece de acolo. 

Trebuie să îţi iei haina. În timp ce ea trăgea de ușă, 
Summerset i-o puse pe umeri. E foarte frig afară, Eve. O 
vei lăsa să vă folosească pe amândoi în felul ăsta? 

— Nu știu. Eu... în momentul acela îi bipăi pagerul. 
Doamne sfinte, Doamne sfinte, spuse ea, căutându-l. 
Afișează expeditorul, ordonă ea. Dallas aici. 


Dispecerat, sunt locotenentul Dallas, Eve... 


Își încheie haina în timp ce răspundea la chemarea 
Academiei Sarah Child. Răspunse la apel, îndreptându-se 
spre mașină, simțind cum Roarke o urmărește de la 
fereastra dormitorului, în vreme ce se îndepărta pentru a- 
și face meseria. 


Eve se aplecă asupra cadavrului lui Reed Williams și 
refuză să se gândească la orice altceva în afară de ceea ce 
avea de făcut. Ştia că Eric Dawson - cel care îl găsise pe 
Williams plutind în piscină și care sărise înăuntru pentru 
ca să îl salveze - se afla, în clipa aceea, în vestiar, însoţit de 
un poliţist. 

Echipele de salvare chemate la faţa locului încercaseră 
să îl resusciteze, chiar și după ce încercările lui Dawson și 
ale asistentei Brennan eșuaseră. 

Așadar, locul crimei și cadavrul fuseseră compromise în 
mare măsură, iar Reed Williams era cum nu se poate mai 
mort. 

Se ghemui și examină vânătaia și mica rană din bărbie. 
În rest, din câte putea vedea, nu existau urme de violenţă. 
Williams purta un slip negru; o pereche de ochelari de înot 
minusculi, cu lentile albastre, pluteau în piscină. 

Deoarece Peabody nu ajunsese încă la locul crimei, 
întoarse cadavrul ea însăși, pentru a-i examina spatele, 
picioarele, umerii. 

— Nu există alte traume vizibile în afară de cea din 
dreptul maxilarului și câteva zgârieturi superficiale pe 
spate, rezultate în urma scoaterii cadavrului din piscină. 
Nu există urme de violenţă, continuă ea, ridicându-se în 
picioare pentru a da un tur bazinului. Nu se văd urme de 
sânge. Poate că au existat urme de sânge, însă au fost 
șterse între timp. 

Incruntându-se, căută cu privirea o armă care să fi 
provocat rana din bărbie. 

— Victima se afla în picioare, în apropierea piscinei. 
Cineva o lovește și ea cade în piscină. Oare să își fi pierdut 
cunoștința și să se fi înecat? Posibil, însă vânătaia nu e 
chiar atât de serioasă. Oricum, asta poate fi o variantă. 

Continuă să se plimbe și cercetă marginea piscinei. Se 
întoarse, se aplecă din nou deasupra cadavrului, își puse o 
pereche de ochelari cu microscop și folosi o mică lanternă 
pentru a se uita mai bine la rană. 

— Nu e ieșită în relief. Mai degrabă pare a fi o julitură 
decât o tăietură, făcută chiar în apă. Da, poate a picat într- 
un anumit unghi, nu? Victima înoată ce înoată, ajunge la 
capătul bazinului și se prinde de margine pentru un minut. 
Parcă așa se face de obicei. li alunecă mâna, își pierde 
echilibrul și se lovește cu bărbia de marginea bazinului. 
Oare așa s-a întâmplat? Să fi fost vorba de o simplă 
neîndemânare? Nu mi s-a părut a fi un tip neîndemânatic. 
Să fi fost de ajuns să alunece pentru ca să se înece? Sau a 
fost ajutat? 

Eve reîncepu să examineze cadavrul, clătinând din cap. 

— Nu există urme de piele sub unghii. Nu prezintă 
niciun fel de urme. E curat ca lacrima. Ce faci atunci când 
cineva te ţine cu capul sub apă? Te lupti, zgârii. Și, dacă ar 
fi să stau pe marginea piscinei și să ţin sub apă un individ - 
și încă unul în putere, care face sport în mod regulat -, 

probabil că ar trebui să îl lovesc destul de serios cu capul 
de marginea piscinei în prealabil. O rană în dreptul capului 
poate trece ușor drept una accidentală. 

Eve se încruntă din nou și începu să pipăie capul lui 
Williams. Nu găsi niciun cucui, niciun fel de rană sau urmă 
de violenţă. 

„Aiurea”, își spuse. 

— Împachetează-l și etichetează-l, ordonă ea, ridicându- 
se în picioare. Să stabilească legistul ce și cum. Trimite-l 
direct la Morris, cu recomandarea să se ocupe imediat de 
el. Vreau să se ia amprente de pe marginea bazinului și să 
se verifice dacă există vreo urmă de sânge sau piele. 

Părăsi piscina și ajunse în vestiar, unde Dawson, 
îmbrăcat într-un trening larg, bea o cafea. 

— Domnule ofițer, vă rog, îl atenţionă ea pe polițistul în 
uniformă. Detectivul Peabody trebuie să sosească din 
moment în moment. Vă rog să o aduceţi aici. 

— Da, doamnă. 

— Domnule Dawson. 

— Plutea. Mâinile lui Dawson fură cuprinse de un tremur 
vag. Plutea. Am crezut, la început, că, pur și simplu, tăcea 
pluta, știți, cum se face. Apoi mi-am dat seama că s-a 
întâmplat ceva cu el. 

— Domnule Dawson, aș dori să înregistrez discuţia 
noastră. Îmi permiteti? 

— Da, vă rog. 

— Așadar, domnul Williams se afla în piscină atunci când 
aţi ajuns dumneavoastră? 

— Da, era... inspiră adânc și puse jos cana cu cafea. De 
fapt, îl căutam. Mă întâlnisem cu Arnette - cu doamna 
directoare Mosebly, care mă întrebase dacă aș putea ţine 
ora lui Williams de după pauza a patra, pe care eu o 
folosesc, de obicei, pentru studiu. Mi-a spus că fusese 
suspendat și că avea să inițieze procedura de destituire 
dacă nu intenţiona să demisioneze în următoarele douăzeci 
și patru de ore. M-am simţit absolut îngrozitor. 

— Aveaţi o relaţie apropiată cu domnul Williams? 

— Cu toţii ne înţelegeam bine aici. Eram prieteni cu 
toții, aspectul acesta nu a constituit niciodată o problemă. 
Asta până când... O, Doamne. Am acceptat să ţin ora, însă 
am solicitat permisiunea de a sta de vorbă cu el, mai întâi, 
să aflu ce planificase deja. Doamna directoare mi-a spus 
că, probabil, își eliberează dulăpiorul din vestiar. Am 
trecut prin fumoar, nu l-am găsit acolo și m-am dus în sala 
de sport, însă el nu se afla la niciunul dintre aparate. Am 
intrat la piscină și am văzut... 

— Ce aţi văzut? 

— Plutea, cu faţa în jos. La început, m-am... am gândit - 
posibil să fi și spus „Fir-ar să fie, Reed, ce încurcătură”. 
Cum a continuat să plutească, mi-am dat seama... Am sărit 
în piscină. Ar fi trebuit să iau un colac de salvare, dar 
numai asta nu mi-a trecut prin minte. Am sărit, pur și 
simplu, l-am întors cu faţa în sus, l-am tras spre margine, 
după care l-am scos. Mai întâi, am ieșit din piscină și după 
aceea l-am scos. l-am făcut respiraţie gură la gură, am 
încercat manevrele de resuscitare. Cu toţii trebuie să fim 
instruiți în acest sens. Nu știu cât timp am continuat s-o 
fac, dar degeaba. Am accesat interfonul și am chemat-o pe 
Carin, pe asistenta Brennan. l-am spus să cheme salvarea 
și să vină la piscină. 

— lar ea a procedat întocmai. 

— Da. A venit imediat. A încercat să îl resusciteze, după 
ce a ajuns, a încercat. Şi medicii de pe ambulanţă au 
încercat, dar murise. 

— Unde vă sunt încălțările? 

— Încălţările? repetă Dawson nedumerit, uitându-se la 
picioarele sale goale. Am uitat să mă încalţ. Când am sărit 
în piscină eram îmbrăcat în hainele de serviciu. Domnul 
poliţist mi-a spus că mă pot schimba. Presupun că am uitat 
să mă încalț. Poate că dacă aș fi ajuns aici mai devreme, cu 
doar câteva minute mai devreme. Poate că dacă nu aș fi 
trecut mai întâi prin fumoar... 

— Nu cred că aţi mai fi putut face ceva, domnule 
Dawson. Cred că aţi făcut tot ce v-a stat în putinţă. 

— Cel puţin așa sper. Era să mă înec când aveam zece 
ani. Familia mea întotdeauna mergea pe malul oceanului în 
august. Odată m-ani aventurat prea departe și nu m-am 
mai putut întoarce. Valurile mă tot împingeau în larg și nu 
mă mai puteam ţine la suprafaţă. Tata m-a ajutat să revin 
la mal. A înotat până în dreptul meu și m-a adus la mal. Mi- 
a înroșit urechile pentru că înotasem atât de departe, după 
care a început să plângă. Pur și simplu, s-a așezat și a 
început să plângă. Nu am uitat niciodată întâmplarea, nici 
cât de frică mi-a fost atunci. Ar fi fost un mod groaznic de 
a-mi pierde viaţa. 

— Mda, însă mai toate sunt. 

Continuă să îi pună întrebări, deși și-ar fi putut pune 
legitimaţia la bătaie că Dawson nu avusese nimic de-a face 
cu moartea lui Williams, ci fusese numai traumatizat de ea. 
li dădu, așadar, drumul și se duse să cerceteze încă o dată 
conținutul dulăpiorului lui Williams. Găsi unul dintre 
costumele lui impecabile, complet, cu cămașă și cravată, și 
o pereche de pantofi eleganti. Deci plănuise să se îmbrace 
la patru ace în ziua aceea, ceea ce nu aducea a planuri de 
demisie. 

Poate că avea programată o întâlnire, se gândi ea. Se 
uită în trusa lui cu cosmetice, dar nu găsi nimic neobișnuit, 
în timp ce îi scotea servieta, auzi zgomotul pașilor apăsaţi 
ai lui Peabody, încălţată cu cizmele de iarnă. 

— Williams e subiectul nostru, îi spuse Eve, fără a privi 
peste umăr. A fost găsit plutind, cu faţa în jos, în piscină. 
Nu a mai putut fi resuscitat. Are o vânătaie și o julitură pe 
bărbie. Posibil să fi fost lovit de cineva, însă mie mi se pare 
că s-a lovit singur de marginea bazinului. Zgârieturile pe 
care le are pe spate sunt datorate faptului că a fost tras 
afară din piscină. Nu există alte traume vizibile. 

— Așadar, pare să fie un accident. 

— Pare, dar nu e. Poate că ar fi cazul că studiem 
discheta asta, însă judecând după conţinutul servietei lui 
intenţiona să își reia activitatea didactică astăzi. Din 
declaraţiile  martorului rezultă că Williams a fost 
suspendat. Urma să i se aplice procedura de demitere, în 
cazul în care nu și-a fi depus demisia în următoarele 
douăzeci și patru de ore. 

— Şi totuși s-a prezentat la serviciu, a folosit facilităţile 
școlii. Peabody își vâri nasul în dulăpior. Și, din câte 
observ, se pare că intenţiona să sfideze măsurile luate 
împotriva lui. Cu cine s-a văzut de dimineaţă? 

— Asta urmează să aflăm, însă pot să bag mâna în foc că 
s-a întâlnit cu Mosebly. 

O găsiră pe directoare în biroul ei, după ce trecură cu 
ușurință de asistenta acesteia. 

Mosebly măsura cu pași mari camera, în timp ce vorbea 
într-un dispozitiv agăţat de ureche. Ea le opri, cu un gest, 
făcându-le semn să aștepte. 

— Da, desigur, așa voi face. A ajuns poliţia. O să revin cu 
un telefon de îndată ce voi termina de stat de vorbă cu 
doamna locotenent și doamna detectiv. Işi scoase casca și 
o puse pe birou. Era președintele consiliului director, le 
explică ea, frecându-și fruntea, între sprâncene. E un 
moment foarte dificil. Mă scuzaţi un moment, trebuie să 
dau dispoziţie să se suspende orele pentru ziua de astăzi. 

— Nu pleacă nimeni, interveni Eve. 

— Poftim? Tocmai s-a înregistrat un al doilea deces. Nu 
vă puteţi aștepta ca elevii să... 

— Nu intră și nu iese nimeni din școală până când nu 
spun eu. La ce oră aţi stat de vorbă cu domnul Williams. În 
dimineaţa aceasta? 

— Îmi cer scuze, simt că îmi pocnește capul de durere. 

Zicând acestea, Mosebly se îndreptă spre birou, trase un 
sertar și scoase o cutiuţă emailată, din care luă o pastilă pe 
care Eve o identifică drept un analgezic. Se așeză, după ce 
își turnă un pahar cu apă, și înghiţi pilula. 

Ar trebui să îi treacă durerea de cap, gândi Eve și îi mai 
acordă lui Mosebly câteva momente să se adune și să 
decidă ce și cum avea să le spună. 

— Am ajuns la ora șapte, sau cel puţin imediat după, 
spuse aceasta. Ca să fiu sinceră, moartea lui Craig Poster a 
provocat o mare îngrijorare în rândul părinţilor și al 
membrilor consiliului director. Am avut o serie de întâlniri 
în ultima vreme, iar astăzi venisem mai devreme pentru a 
mă ocupa de celelalte treburi administrative. 

— Inclusiv de declanșarea procedurilor de destituire al 
lui Reed Williams. 

— Da, îi răspunse Mosebly, strângând din buze. Pare a fi 
un gest dur acum, însă nu aveam de ales. Fusese acuzat de 
posesie de substanţe ilegale și este - sau, mai degrabă, era 
- suspectat de implicare în asasinarea lui Craig. Evident, 
era o problemă de neacceptat pentru școala noastră. I-am 
comunicat aceasta foarte clar ieri, când a revenit la 
Academie. 

— Ileri? A venit aici după audierile pentru fixarea 
cauţiunii? 

— Exact. l-am sugerat, iniţial, să își ia câteva zile de 
concediu, însă nu l-am putut convinge. Deși majoritatea 
elevilor părăsiseră școala, la acea oră, m-am temut să nu 
cumva să facă vreo scenă, așadar, l-am rugat să vină să 
stăm de vorbă aici, între patru ochi. 

Mosebly își trecu o mână prin păr, după care își dădu jos 
jacheta de la costum. 

— A fost un moment neplăcut, ca să fiu sinceră. l-am 
explicat că trebuie să evităm un nou scandal. Trei părinţi 
tocmai renunțaseră la serviciile noastre și solicitaseră 
restituirea taxelor școlare plătite. De îndată ce s-ar fi aflat 
că unul dintre profesori fusese arestat... 

— Şi cum a suportat toate acestea? se interesă Eve. 

— Nu prea bine. Pot suspenda un profesor, dacă asupra 
acestuia planează suspiciunea de posesie de substanţe 
ilegale sau de comportament indecent, însă destituirea sa 

e puţin mai complicată. Ştia aceasta. A ripostat, 
amenințând că sprijinit de avocatul lui și de sindicat, avea 
să înăbușe orice iniţiativă pe care eu sau consiliul director 
am avea-o pentru a-l concedia. 

— Asta nu v-a picat bine nici dumneavoastră. 

— Nu, chiar nu mi-a picat bine, încuviinţă Mosebly, cu o 
sclipire în privire. Deși am fi putut duce până la capăt cu 
succes procedurile de destituire, ar fi ieșit o treabă urâtă, 
care ar fi avut drept rezultat, fără îndoială, retragerea și 
mai multor elevi de la școală. 

— Ca să nu mai vorbim de o diminuare a fondurilor. 

— Da. In absenţa acestora, nu putem oferi elevilor 
educaţia pe care o așteaptă și pe care o merită. 

— Şi totuși s-a prezentat astăzi la serviciu. Aţi avut vreo 
discuţie cu el la piscină? Aţi înotat în dimineaţa aceasta, 
doamnă directoare. Eve făcu o pauză. Prosopul 
dumneavoastră, încă umed, se afla în coșul de rufe din 
vestiar. În partea destinată doamnelor. Un singur prosop. 

— După cum v-am mai spus și cu altă ocazie, obișnuiesc 
să înot dimineaţa. L-am văzut pe Reed, da, în timp ce 
ieșeam din piscină. Și, da, am avut o discuţie. l-am spus că 
doresc să părăsească incinta școlii, iar el mi-a răspuns că o 
să înoate, după care o să ia o cafea și o să mănânce o 
brioșă înainte de a se duce la ore. 

— Așadar, vă sfida, o înţepă Eve. 

— A fost destul de arogant și sfidător spunându-mi toate 
acestea. Nu o să neg faptul că am avut o ceartă sau că am 
fost foarte supărată. Insă atunci când am plecat, Reed era 
cât se poate de în viaţă, pregătindu-se să intre în piscină. 
Eu am făcut un duș, m-am îmbrăcat, după care am venit 
direct aici pentru a-l contacta pe președintele consiliului 
director și a trece în revistă situaţia. 

— Pe la ce oră se întâmpla asta? 

— Trebuie să fi fost în jur de ora opt când am ajuns în 
birou și am dat telefonul acela. După ce am închis, l-am 
căutat pe Eric - pe domnul Dawson - și l-am rugat să preia 

orele lui Reed de după pauza a patra. Am vorbit, de 
asemenea, cu Mirri și Dave ca să preia și ei din orele lui 
Reed. 

Se opri și oftă. 

— A fost un mic coșmar această schimbare. Voiam să 
aștept până când Reed avea să părăsească vestiarul pentru 
a-i da încă o șansă să plece din proprie iniţiativă. În caz 
contrar, la indicaţiile consiliului, ar fi urmat să chem paza 
pentru a-l escorta afară din clădire. Nu am știut că 
asistenta Brennan sunase la salvare până când nu am 
văzut medicii de pe ambulanţă grăbindu-se să ajungă la 
piscină. Nu am știut... Nu am avut nici cea mai vagă idee 
despre cele întâmplate. 

— Deja știți cum o să decurgă lucrurile. Trebuie să îmi 
daţi numele tuturor persoanelor care s-au aflat în incintă 
între orele șapte și opt și jumătate dimineaţa. Partenera 
mea va începe să ia depoziţii. 

— Dar... a fost un accident. 

Eve schiță un zâmbet. 

— Așa aţi spus și în cazul lui Foster. 


Nu existau schimbări mari între lista persoanelor aliate 
în clădire în momentul morţii lui Foster și cea întocmită 
acum, observă Eve. O interesa să afle că Allika Straffo 
intrase în școală, împreună cu fiica sa, la ora șapte și 
treizeci și două de minute și ieșise la ora opt și 
douăsprezece minute. După aproximările ei, Williams 
murise la șapte și cincizeci de minute. Nu încetă să se 
gândească la asta în timp ce pregătea întrevederea cu 
Mirri Hallywell. 

— Nu știu cât mai putem duce, începu Mirri. Locul 
acesta a devenit un cavou. E ca și cum ar fi fost blestemat. 
Știu că sună dramatic, însă așa mi se pare. 

— De ce aţi venit la școală atât de devreme? Mi s-a spus 
că aţi ajuns la șapte și un sfert. 

— O, da, clubul de teatru. Am avut o întâlnire înainte de 
ore, în sala de spectacol. Trebuia să discutăm și să 
vizionăm niște scene din piesa de teatru „Orașul nostru”. 

— Va trebui să îmi faceţi o listă cu elevii și personalul 
aflat în incintă. Trebuie trecuţi și părinţii și tutorii legali. 

— Sigur că da. Eu eram singura reprezentantă a 
personalului didactic. 

— Aţi părăsit vreun moment sala de spectacol în timpul 
întâlnirii? 

— Nu. M-am aflat acolo între șapte și jumătate și opt și 
un sfert. De fapt, am ajuns ceva mai devreme de șapte și 
jumătate ca să pregătesc caseta video și, probabil, am 
plecat puţin după opt și un sfert pentru că a trebuit să 
aranjez lucrurile prin sală. Nu am aflat despre ce i s-a 
întâmplat lui Reed decât după ce am ajuns în clasă. 

— Ştiaţi că Williams a fost arestat ieri? 

— Toată lumea știa, spuse ea, ridicând un umăr. Nu pot 
să spun că am fost surprinsă, poate nu știu dacă ar trebui 
să spun chestia asta -, poate puţin încântată. Ştiţi cum se 
spune: a cules ce a semănat. Cât despre ce i s-a întâmplat, 
cred că e absolut oribil. Nu știu cum de s-a putut întâmpla 
așa ceva. 


— O să avem o mică discuţie cu delicata și minunata 
doamnă Straffo, o anunţă Eve pe Peabody, urcându-se la 
volan. Mă întreb cum s-o fi simţit aflând că soțul ei îl apără 
tocmai pe bărbatul cu care l-a înșelat. Și mai am o 
curiozitate în legătură cu ceea ce a făcut în școală timp de 
patruzeci și cinci de minute. 

— Hallywell nu și-a amintit ca Straffo să se fi aflat 
printre părinţii care au participat la întâlnirea din sala de 
spectacol. Peabody își schimbă un pic poziţia și întrebă 
continuând să privească înainte prin parbriz. Așadar, cum 
merg lucrurile? 

— Care lucruri? 

— S-a întâmplat să mă uit la televizor în dimineaţa asta, 
în timp ce mâneam un covrig. Am prins materialul ăla 
tâmpit despre Roarke și blondă. S-a văzut de la distanţă că 
e o încropeală. 

— Atunci de ce ai deschis subiectul? 

— Scuze. 

— Nu, zise Eve după câteva clipe, nu are sens să mă 
răstesc la tine pentru chestia asta. Pentru moment, trebuie 
să îi pun capac. Și o să îi pun capac atât timp cât sunt la 
datorie. S-a înţeles? 

— Sigur. 

— Nu pot să mă concentrez asupra acestui aspect, 
adăugă Eve după un alt moment de tăcere apăsătoare. Nu 
mă pot gândi la asta acum. 

— Bine. Îţi mai spun un singur lucru, după care promit 
să tac: e o aiureală. 

— Mulţumesc. Așadar, de ce și-a dus doamna Straffo 
copilul astăzi la școală și nu a trimis-o pe îngrijitoare, ca de 
obicei? 

— Cred că vrei să spui menajeră, în cazul de faţă. Bună 
întrebare. 

Eve opri în dreptul blocului. 

— Atunci hai să i-o punem. 

Se confruntară cu portarul, decis să le pună bețe în 
roate. 

— Doamna Straffo nu dorește să primească vizite. Nu 
dorește să fie deranjată. 

— Prietene, nu știu ce prună de Crăciun ti-au pregătit 
soţii Straffo, însă acum e momentul să te întrebi dacă 
merită o excursie la sediul central al Poliţiei și o seară la 
răcoare, pentru obstrucţionarea justiţiei. Uite, asta e o 
legitimaţie. Priveşte-o bine și ia aminte. Acum, dă-te la o 
parte, altfel te trimitem puţin la răcoare. 

— Eu doar îmi fac datoria. 

— Parcă nu asta facem cu toţii. Eve trecu de el, după 
care se opri. Ai văzut-o astăzi pe menajeră? 

— Pe Cora? A ieșit pe la ora nouă. Avea de făcut niște 
comisioane. Mi-a spus că doamna Straffo nu se simţea bine 
și că nu dorea să primească vizite. Încă nu s-a întors. 

— Dar doamna Straffo? La ce oră s-a întors în dimineaţa 
asta? 

— Pe la opt și jumătate, poate chiar mai târziu. Nu arăta 
prea bine. 

— A venit pe jos sau cu mașina? 

Pe jos. Și-a dus copilul la școală. E doar la zece minute 
distanţă. Însă nu cred că le-a luat chiar atât. Fetiţa spunea 
că, dacă nu se grăbesc, va întârzia la întâlnirea pe care o 
avea de dimineaţă. 

— Nu-i așa că menajera o duce și o aduce de la școală de 
obicei? interveni Peabody. 

— În general, da. Însă din când în când o mai aduce 
acasă unul dintre soții Straffo. 

În timp ce urcau spre apartamentul familiei Straffo, de la 
ultimul etaj al clădirii, Eve începu să facă scenarii: plecase 
de la școală și se întorsese acasă. li luase cam un sfert de 
oră, asta dacă nu se grăbise. Se dusese sus, îi dăduse niște 
comisioane de făcut menajerei, după care se asigurase că 
nu avea să fie deranjată. Se izolase. Își dorise un pic de 
intimitate. 

Ajungând în dreptul apartamentului, Eve sună la 
sonerie. Ledul de securitate se activă, iar robotul începu să 
recite un mesaj. 


Ne pare rău. Familia Straffo a activat opţiunea de 
intimitate absolută. Vă rugăm să vă lăsaţi numele și 
datele de contact pentru ca un membru al familiei să vă 
contacteze de îndată ce va fi disponibil. 


Eve ridică legitimatia în dreptul scannerului. 

— Ne aflăm aici în interes de serviciu. Vi se ordonă să 
dezactivaţi opţiunea de intimitate absolută și să o anunţaţi 
pe doamna Straffo că trebuie să ne deschidă. 

Un moment, vă rog, să vă verific legitimaţia... Legitimaţia 
a fost verificată... Vă rog, așteptați... 


Eve tocmai cocheta cu ideea de a bate cu pumnul în ușă, 
când aceasta se deschise. Portarul avusese dreptate. Allika 
Straffo nu arăta bine. Deși îmbrăcată într-o rochie de casă 
din mătase, aceasta nu era deloc pusă în valoare de figura 
ei palidă, cu ochii pierduţi în fundul capului. 

— Vă rog, nu poate aștepta? Sunt bolnavă. 

— Dar v-aţi simţit suficient de bine pentru a vă conduce 
fetița astăzi la școală. S-a întâmplat ceva între timp de v-aţi 
îmbolnăvit? Sau poate vă simţiţi ușor tulburată de faptul că 
soțul dumneavoastră a fost de acord să vă reprezinte 
amantul în instanţă? 

— Nu este amantul meu. A fost o greșeală. Vă rog, lăsați- 
mă în pace. 

— Nu prea cred că o să vă lăsăm. Eve puse piciorul în 
prag înainte ca Allika să apuce să închidă ușa. V-aţi ocupat 
cumva de greșeala aceasta de dimineaţă? 

— Sunt obosită. Lacrimile începură să i se adune în ochi 
și să i se prelingă pe obraji. Am obosit, pur și simplu. 
Vreau ca totul să se termine. 

— Așadar, l-aţi ajutat pe Williams să se ducă la fund? 

— La ce vă referiţi? Dumnezeule, intraţi în cazul ăsta. 
Haideţi, intraţi. Sunt prea obosită pentru a sta să mă cert 
cu dumneavoastră aici. 

Se întoarse cu spatele la ele și se îndreptă spre camera 
de zi, unde luă loc pe o canapea și își sprijini capul într-o 
mână. 

— Am fost atât de naivă, atât de proastă să-l las să mă 
atingă. Mă întreb, cât am să mai plătesc pentru asta? 

— V-a cerut bani? 

— Bani? Nu, nu. Mi-a spus că o să-l sune pe Oliver, că o 
să-l convingă să îl reprezinte. Ce fel de om e? S-au găsit și 
substanţele acelea în dormitorul lui. Pot fi sigură că nu le-a 
folosit și în cazul meu? Mi-e greață. 

— L-aţi abordat în dimineaţa aceasta? 

— Nu. Am vrut. Am încercat să îl conving pe Oliver să nu 
îl reprezinte, însă Oliver e o persoană foarte încăpăţânată. 
Trebuia să aflu ce i-a spus Reed, trebuia să îl conving pe 
Reed să își găsească alt avocat. 

Eve se așeză. 

— Haideţi să  înregistrăm această conversaţie, spre 
binele tuturor. O să vă citesc drepturile. 

— Dar... 

— Sunteţi căsătorită cu un avocat.  Cunoașteţi 
procedura. 

Eve îi citi drepturile, urmărind-o în tot acest timp pe 

Allika. 

— Înţelegeţi care sunt drepturile și obligaţiile care vă 
revin în aceste circumstanţe? 

— Da, bineînţeles. 

— Aţi dus-o pe fiica dumneavoastră azi-dimineaţă la 
școală și ați ajuns acolo în jurul orei șapte și jumătate. 

— Da, m-am gândit că dacă o duc și dacă Reed ar fi fost 
acolo... Am văzut că era, după evidența computerizată. 
Așadar, am dus-o pe Rayleen în sala de spectacol și m-am 
întors. M-am gândit că la ora aceea o să îl găsesc în sala de 
sport. Însă nu era acolo. M-am dus la piscină. I-am auzit în 
timp ce intram în vestiar. 

— Pe cine anume? 

— Pe Reed și pe directoarea Mosebly. Se certau, ţipau 
unul la celălalt. Ea îi spunea că era un om terminat, că 
numele lui nu putea să mai fie asociat cu cel al școlii. li 
spunea că, dacă nu va demisiona, va fi un om terminat. 

— Şi de ce v-au deranjat remarcile acestea? întrebă Eve. 

— Nu m-au deranjat - vreau să spun că nu mi-a făcut 
plăcere să aud așa ceva, însă nici nu m-au deranjat. Am dat 
să plec. Nu voiam ca ea să mă vadă acolo. Însă apoi... el i-a 
spus „încearc-o și pe asta, Arnette”. I-a spus-o cu un soi de 
amuzament. Cred că a și râs. Nu l-am auzit vorbind 
niciodată atât de dur, atât de urât. A fost drăguţ și 

manierat cu mine, chiar și atunci când i-am spus că am 
făcut o greșeală. A fost foarte înțelegător. Insă această... 

— Ce altceva aţi mai auzit? 

Allika își umezi buzele. 

— I-a spus că nu numai el avea să cadă. A întrebat-o ce 
părere ar avea consiliul director dacă ar afla că s-a tăvălit 
cu el - exact așa s-a exprimat. Se tăvălise cu el, cu unul 
dintre membrii personalului didactic, chiar în piscină, în 
incinta școlii și în biroul ei. Mi s-a făcut greață auzindu-l 
cum povestește tot ce făcuseră împreună. 

— Şi Mosebly? se interesă Eve. Cum a reacţionat la 
ameninţarea că o va da în vileag? 

— Nu știu. Am fugit pentru că mi se făcuse rău. Am 
intrat într-una din băi și am vomitat. 

Își duse degetele în dreptul buzelor și închise ochii. 

M-am simţit rușinată și dezgustată de mine însămi, de 
ceea ce făcusem. Acesta era bărbatul cu care îmi 
înșelasem soțul. Iar acum se folosea de asta, se folosea de 
Oliver pentru că știa că sunt prea lașă pentru a-i spune lui 
Oliver ce am făcut. Ştie că o să tac și presupun că și 
directoarea Mosebly va proceda la fel. Își va vedea în 
continuare de treabă și va trece la următoarea. 

— Nu, nu o va face. E mort. 

Allika se holbă un moment la Eve, după care dădu ochii 
peste cap și leșină. 

Când își veni în fire, Allika făcu o adevărată criză de 
nervi. Suspinele, tremuratul, ochii îngroziţi ar fi putut fi 
semne de vinovăţie, teatru bine jucat sau șoc. Eve se 
abținu însă de la concluzii atunci când menajera intră în 
cameră, încărcată cu sacoșe. 

— Ce e? Ce s-a întâmplat? Doamne sfinte, e vorba de 
Rayleen? 

— Fetiţa nu a păţit nimic. Eve rămase impasibilă în timp 
ce Cora aruncă sacoșele în lături și se grăbi să ajungă la 
Allika. Calmaţi-o. Tranchilizaţi-o dacă e nevoie. O să stăm 
de vorbă mai târziu, zise ea. 

— Domnul Straffo? întrebă menajera. 

— Şi el e în regulă, din câte știu. Liniștiţi-o, după care 
veniţi să discutăm puţin. Am câteva întrebări pentru 
dumneavoastră. 

— Hai, scumpa mea, liniștește-te, spuse Cora cu o voce 
dulce, așa cum fac de obicei femeile care se pricep să ofere 
alinare. Totul o să fie bine. 

— Totul se destramă, suspină Allika în timp ce Cora o 
ajuta să se ridice. E mort. Dumnezeule, a murit. 

Cora aruncă o privire către Eve. 

— E vorba despre un alt profesor, îi explică aceasta. 

— Iisuse Hristoase. Hai, scumpa mea, vino să te întinzi 
un pic. 

Zicând acestea, Cora o conduse spre lift, ocolind scara 
interioară. Ușile se închiseră în urmă. Cora o susţinea pe 
Allika, preluându-i greutatea, ca și cum nu ar fi cântărit 
mai mult decât un copil. 

— Sun-o pe Mosebly, Peabody, spuse Eve. Convoac-o la 
sediul central. Fii amabilă, cere-ţi chiar scuze. Ştii tu ce să- 
i spui. 

— Că trebuie să îi mai punem câteva întrebări, că ar fi 
mai bine dacă am discuta în afara școlii. Am înţeles. 

În vreme ce Peabody își scotea mobilul din buzunar, Eve 
se îndreptă spre scări. Pur și simplu, va verifica situaţia 
unui potenţial martor sau suspect, se justifică ea în sinea 
ei. Era de înţeles, acceptabil, perfect legal. Oricum, nu ar fi 
fost o indiscreţie dacă s-ar fi uitat în celelalte camere doar 
din prag. 

Scrută cu privirea încăperea despre care deduse că era 
biroul lui Straffo. Spaţioasă, elegantă, avea o priveliște 
minunată, obturată acum de jaluzelele trase până jos. Era 
mobilată cu o canapea de mici dimensiuni, pe care nu s-ar 
fi putut întinde dacă ar fi vrut să tragă un pui de somn. 
Așadar, biroul era în totalitate dedicat discuţiilor oficiale. 

În faţa biroului părea că se afla camera de zi a Allikăi. 
Un birouaș cu picioare frumos arcuite și un scaun pe 
măsură, tapiţat în culori pastelate - roz și verde -, se aflau 
în faţa unui șemineu pe consola căruia erau o mulțime de 
fotografii înrămate. Multe dintre ele erau cu fetița, altele 
cu toată familia și una în care soţii Straffo arătau mai tineri 
și ușor timizi. Nu văzu însă nicio fotografie cu băieţelul 
cuplului, cu copilul care avusese o soartă atât de 
nefericită. Jaluzelele erau prezente și aici, însoţite însă de 
niște draperii verzi și mătăsoase. Mai zări un scăunel 
pentru picioare, un serviciu de ceai pretentios și flori. 

Camera următoare arăta ca un loc de joacă. Teritoriul 
copilului, își spuse Eve. Jucării, un birou în miniatură, 
culori vii, între care rozul se detașa atât de tare, încât lui 
Eve i se strepeziră dinţii. Fetița avea computerul ei 
personal, observă ea, un televizor, o combină muzicală, un 
mic serviciu de ceai și o măsuţă cu scăunele. Zona în care 
se afla biroul fusese decorată, ca și cum ar fi făcut parte 
dintr-un mediu profesionist, dar adaptat totuși unei 

școlărițe. Bibliorafturi și tot felul de acuarele, probabil, 
folosite și la decorarea pereţilor. 

În camera următoare, Eve văzu, prin ușa larg deschisă, 
un pat enorm, confortabil, foarte înzorzonat, decorat în roz 
și alb, o mulțime de păpuși și mobila adaptată acestora. 
Imaginea îi dădu fiori. De ce ar fi avut nevoie păpușile de 
scaune, pătuţuri și mese? Doar dacă ar fi prins viaţă în 
miez de noapte și le-ar fi folosit. Mda, cu siguranţă îi 
dădeau fiori. 

Exploră mai departe, trecând de ușa ce fusese închisă de 
Cora. Auzi, în schimb, cum menajera îi vorbea în șoaptă 
Allikăi, încercând să o liniștească. 

Eve dădu peste o cameră de oaspeţi care ar fi primit cu 
siguranţă cinci stele, dacă ar fi fost introdusă în regim 
hotelier. Mai descoperi că apartamentul avea trei 
dormitoare, trei băi - dintre care una, cu siguranţă, era cea 
a dormitorului principal -, o cameră dejoacă, o cameră de 
zi și un birou, toate la mezanin. Auzi un zgomot și se uită 
în sus, dorindu-și să fi avut vreun motiv pentru care se afla 
acolo. Negăsind unul, așteptă până când Cora se strecură 
afară din dormitor și duse un deget în dreptul buzelor în 
timp ce închidea ușa. 

— Apartamentul nu e izolat fonic, îi explică ea lui Eve, 
făcându-i semn să o urmeze pe trepte. 

— De ce nu? 

— Domnița nu a vrut, din câte mi s-a spus. Vrea să o 
poată auzi pe Rayleen noaptea. Ştiţi, au avut un fiu, dar a 
murit. 

— Da, am aflat. 

— l-am dat un tranchilizant, așa cum mi-aţi spus. Ar 
trebui să doarmă vreo câteva ore. Am întrebat-o dacă să îl 
sun pe domnul Straffo, însă mi-a spus că nu e cazul și a 
început să plângă și mai tare. Nu știu ce ar trebui să fac. 

— Care a fost atmosfera în familie, zilele acestea? 

— Ah, bună, îi răspunse Cora, trecându-și o mână prin 
părul roșcat. Ea a fost puţin nervoasă. Presupun că, de 

vreme ce sunteţi de la poliţie, nu greșesc dacă vă spun că 
nu i-a convenit că el îl reprezenta pe profesorul acela 
arestat. S-au cam certat ieri pe tema asta. Era supărată, 
iară îndoială, și l-a întrebat ce o să facă dacă respectivul va 
fi acuzat de asasinarea domnului Poster. Domnul i-a spus 
că nu e treaba ei să se amestece în treburile lui. Știţi, nu 
avem izolare fonică, îi reaminti Cora, zâmbind în colţul 
gurii. A fost pentru prima dată când i-am auzit certându-se 
de când am venit aici. Am urcat, ca să o distrag pe 
Rayleen, însă am găsit-o la birou, făcându-și temele, așa 
cum face de obicei, înainte de cină. Işi pusese muzică, 
adăugă ea, acoperindu-și urechile. Asculta la căști, așadar 
nu i-a auzit certându-se. 

— Dar dimineaţa asta? 

— A fost tensionată. A fost la fel ca și cina de ieri. Nu au 
discutat absolut nimic de faţă cu Rayleen și cu mine. Cora 
aruncă o privire la sacoșele pe care le aruncase cât colo. V- 
ar deranja dacă aș duce cumpărăturile în bucătărie, să le 
pun la locul lor? 

— Nu. Te rog. Eve îi făcu lui Peabody un semn cu ochiul, 
după care apucă ea însăși o sacoșă. O iau eu pe asta. 

Salonul unde se lua masa se afla într-o nișă decorată în 
argintiu și negru, care se continua cu o terasă spațioasă. 
Bucătăria, în aceleași tonuri, cu mici pete de culoare de un 
albastru ţipător, se afla imediat în dreapta. 

— Doamna Straffo a dus-o personal pe Rayleen la școală 
azi, începu Eve, punând sacoșa pe un bufet lat, placat cu 
inox. 

— Mulţumesc. Da, așa e, spuse Cora, începând să așeze 
târguielile în dulapurile negre, lucioase, și în frigiderul 
argintiu. Din când în când se mai întâmplă ca unul dintre 
ei să o ducă la școală. Sunt atenţi, din punctul acesta de 
vedere, și mă anunţă că o să am ceva timp liber. De data 
aceasta însă, domniţa m-a anunţat abia dimineaţă, după ce 
a plecat domnul. Pot să vă ofer ceva de băut 

dumneavoastră și partenerei dumneavoastră, locotenente? 
Poate un ceai? 

— Nu, mulțumim. 

— Eu o să-mi fac unul, dacă nu vă supăraţi. Sunt așa de 
necăjită. Aţi spus că a mai murit un profesor. Lucrurile de 
genul ăsta vin întotdeauna câte trei. În timp ce punea de 
ceai îi zâmbi lui Eve, încurcată. Știu, e o superstiție. Insă 
totuși. O, Doamne, Rayleen. Oare să mă duc să o iau de la 
școală? Dar nu pot să o las pe domniţă singură. 

— Tatăl ei urma să fie contactat. 

— Bine atunci, presupun că e mai bine așa, spuse Cora, 
luând ceașca de ceai. Ce situaţie neplăcută, mai adăugă ea 
oftând. 

— Cum se simţea doamna Straffo când s-a întors de la 
școală? 

— Arăta rău și mi-a spus că așa se și simţea. Cora se 
așeză pe un taburet pentru a-și bea ceaiul. 

— Mi-a dat câteva comisioane de făcut și mi-a spus că nu 
voia să fie deranjată deoarece dorea să doarmă. I-am făcut 
un ceai, după care m-am dus în treaba mea. 

— Ai avut de făcut multe comisioane pentru ea? 

— Am avut ceva. Face parte din fișa postului. Nu vreau 
să vă închipuiţi că mă muncește de dau în brânci, pentru 
că nu e așa. 

Lui Eve îi zbură gândul la dormitorul înzorzonat de la 
mezanin. 

— Petreci mult timp cu Rayleen. 

— Da, într-adevăr, și chiar îmi face plăcere. Mă rog, 
majoritatea timpului, spuse Cora, râzând. Însă domniţa nu 
o lasă cu totul în grija mea, ca să ne înţelegem. Petrec mult 
timp împreună în familie, se joacă și își fac temele 
împreună. Domnița este o femeie minunată și foarte bună, 
la fel ca și domnul. Totuși, cred că domnul nu ar fi trebuit 
să îl apere pe omul acela dacă o deranja pe domniţă într- 
atât. Iar acum aflu că a murit. Mi-a spus că a murit atunci 

când am culcat-o. Sărăcuţa de ea. Nervii ei au fost întinși 
la maximum de întâmplarea asta. 

După ce părăsiră apartamentul, iar Peabody o informă 
că Mosebly consimţise să se prezinte la sediul central 
pentru continuarea discuţiei avute la școală, Eve se gândi 
cui altcuiva ti-ar mai fi putut întinde nervii în ziua 
respectivă. 

Ai ei erau deja suprasolicitaţi și tindeau să cedeze atunci 
când intră în sediu. Conversaţiile se întrerupseră pentru 
un moment, după care fură reluate. Priviri furișate o 
cercetară rapid. Nu auzi nicio remarcă de prost-gust 
despre apariţia ei la emisiunea Nadinei din seara 
precedentă. Știind că aceasta nu mai era știrea zilei, Eve 
se îndreptă direct spre biroul său, străduindu-se să nu 
trântească ușa în urma sa. Ştirea zilei era cea despre soțul 
doamnei locotenent și blonda aceea răpitoare. 

Își programă cafetiera și constată că primise câteva 
mesaje de la Nadine, Mavis, Mira, dar și de la reporterul 
care transmisese în direct bârfa de dimineaţă. Să ardă în 
focul iadului, își spuse Eve. Trecu peste sentimentul de 
vinovăţie ignorând mesajele lui Mavis și ale lui Nadine, 
ascultându-l doar pe al Mirei. 

— Eve, ţi-am făcut un profil mai detaliat, pe care ţi l-am 
și trimis. Sper că o să iei legătura cu mine, dacă se 
întâmplă să apară o problemă personală în legătură cu 
care vei simţi nevoia să comunici cu cineva. lţi stau la 
dispoziţie. 

— Nu, nu vreau să vorbesc despre nimic, șuieră ea 
printre dinţi și închise mesajul. 

În schimb, își sună superiorul pentru a-i face o relatare a 
celor întâmplate. Avea să se ocupe de cea scrisă mai 
încolo. Trebuia să verifice totul cu Morris, își reaminti ea 
înainte să iasă din nou. Trebuia să mai vadă o dată 
apartamentul lui Foster și să îl pună pe Feeney să se ocupe 
de partea electronică. Ştia ce avea de făcut și cum să 

rezolve cazul. Ce nu știa era cum să se raporteze la viaţa 
ei. 

Luă ascensorul. Remarcă privirile celor prezenţi aţintite 
asupra sa și le înfruntă, zicându-și că era mai bine așa 
decât să le simtă pe la spate, sfredelindu-i ceafa. Asistenta 
lui Whitney evită să o privească în ochi. 

— Puteţi intra, locotenente. Vă așteaptă. 

Lat în umeri și cu niște mâini mari, Whitney ședea la 
biroul de unde îi coordona pe toţi, cu o expresie serioasă, 
accentuată de ochii închiși la culoare și de o privire 
cercetătoare. 

— Locotenente. 

— Domnule comandant. Cred că am descoperit o pistă 
care leagă decesul lui Foster de moartea, prin înecare, a 
lui Reed Williams. 

Whitney se lăsă pe spate, ascultând-o, fără a o întrerupe, 
până când Eve termină ce avea de spus. 

— Ai optat să nu o supui unui interogatoriu pe Allika 
Strafto. 

— Da, pentru moment. Nu am reuși să obţinem nimic de 
la ea, domnule. Cred că, dacă o strângem puţin cu ușa pe 
Mosebly, ajungem mai departe. Deși amândouă au avut 
atât motivul, cât și ocazia, totuși victima putea fi mai ușor 
împinsă în - sau mai degrabă sub - apă de către Mosebly. 
Amândouă aveau ceva de pierdut, iar tonul declaraţiilor lui 
Strafto anterioare morţii lui Williams face din ea un 
suspect demn de luat în seamă. Poate că a folosit intervalul 
între comiterea crimei... 

— Dacă a fost vorba de crimă. 

— Da, domnule comandant, dacă a fost vorba de așa 
ceva, a putut folosi intervalul scurs între timp pentru a se 
pregăti, pentru a-și pune la punct versiunea din cadrul 
interogatorului, încă mai analizez această ipoteză, însă 
Mosebly parcă se potrivește mai bine circumstanțelor. 

— Şi Foster? 

— E posibil ca Williams să îl fi otrăvit. Lui Williams nu îi 
plăcea să i se forțeze mâna și știm că Foster i-a forţat-o, 
cel puţin o dată, legat de aventurile sale. Având în vedere 
noile informaţii, potrivit cărora Williams  întreţinuse 
raporturi sexuale cu Mosebly, dacă acestea se confirmă și 
Foster știa de ele, e plauzibil. Mosebly ar fi avut mai multe 
de pierdut. Cele știute de Foster i-ar fi compromis poziția 
și autoritatea. Nimănui nu îi place ca aspectele private să 
devină publice, în special prin mijlocirea celor aflaţi în 
subordine. 

— Adevărat, zise el continuând s-o fixeze. Folosește-te 
de asta, stoarce tot ce poţi. 

— Da, domnule. 

— Soţia mea și cu mine te-am urmărit aseară la 
emisiunea lui Nadine Furst, adăugă el, schițând un zâmbet. 
Te-ai descurcat bine. Prestaţia ei și răspunsurile tale au 
fost o bilă albă în contul departamentului. Șeful Tribble m- 
a sunat în dimineaţa asta pentru a-mi spune același lucru. 

— Vă mulțumesc, domnule comandant. 

— A fost o reclamă bună, Dallas, și trebuie să remarc că 
te-ai controlat foarte bine. Poate fi... dificil să devii 
persoană publică, să te menţii în prim-plan și să te ferești 
de situaţiile în care intimitatea îţi este invadată. Ele vin la 
pachet cu orice fel de notorietate. Dacă vei simţi, la un 
moment dat, că toate aceste șicane încep să îţi afecteze 
activitatea profesională, sper că o să vii să stai de vorbă cu 
mine. 

— Nu îmi vor afecta activitatea profesională. 

— O să asist și eu la interogatoriul cu Mosebly, dacă va 
fi posibil. Dacă nu, o să îl trec în revistă cu proxima ocazie. 
Liber, locotenente. 

Eve dădu să plece, dar Whitney continuă: 

— Dallas? Bârfele sunt doar o formă urâtă și insidioasă a 
divertismentului. Poate și din cauza asta au mult succes la 
public. Un poliţist bun știe că au menirea lor, așa cum știe 
și că informaţiile sunt adeseori atât de sucite și 

răstălmăcite, încât alcătuiesc un mesaj cu totul diferit de 
cel gândit inițial de posesorul lor. Tu ești un poliţist bun. 

— Da, domnule. Vă mulțumesc. 

Deși era conștientă că îi spusese toate acelea din 
amabilitate, Eve nu reuși să scape de sentimentul de 
rușine până când nu ieși din lift. Înainte să intre în birou, 
mobilul său scoase un semnal care o anunţa că primise un 
mesaj video. Mesajul era de la Roarke. Se simţi meschină 
și lașă numai pentru faptul că îi trecuse prin minte să îl 
șteargă fără să îl vizioneze. Trase o înjurătură, după care 
accesă mesajul. Chipul lui umplu ecranul mobilului, iar 
ochii lui albaștri și pătrunzători îi fixară pe ai ei. 

— Locotenente. Nu am vrut să te deranjez. Dacă ai putea 
să îţi faci ceva timp astăzi, mi-ar plăcea să îmi acorzi și mie 
câteva minute. Dacă nu e posibil - sau ai să te încăpăţânezi 
să nu îţi faci timp -, mă aștept să beneficiez de atenţia ta 
cel puţin câteva minute diseară, acasă. O să-ţi mai spun 
doar atât: mă scoţi din sărite, și totuși te iubesc din tot 
sufletul. Sper să-mi dai un semn, Eve, altfel îţi tăbăcesc 
fundul. 

Vâri mobilul înapoi în buzunar. 

— O să vedem cine tăbăcește fundul cui, amice, mârâi 
ea, însă inima i se strânse din nou și nu știa dacă de 
plăcere sau de durere. 

— Hei, Dallas, o salută Baxter, ridicându-se de la birou și 
venind spre ea. Te-ai descurcat de minune aseară, la 
Nadine. 

— Ai să-mi spui ceva legat de un caz, domnule detectiv? 

— Nu chiar. Pur și simplu... Uite ce e, Dallas, nu trebuie 
să dai atenţie... 

Ii închise ușa în nas, nu înainte să observe compasiunea 
din ochii lui. Mai puse un capac peste trăirile ei, se așeză și 
se concentră asupra raportului pe care îl avea de făcut 
până când fu anunţată că Arnette Mosebly sosise la sediu. 

Intrând în sala de interogatorii, Mosebly se încruntă, 
indignată. 

— Pe cuvânt, locotenente, am crezut că vom sta de vorbă 
în biroul dumneavoastră. 

— Nu mi-aţi văzut biroul. Abia dacă are loc să se miște o 
singură persoană, darămite trei. Vă mulțumesc că aţi 
acceptat invitaţia noastră. 

— Vreau să cooperez, atât în calitate de cetăţen, cât și 
ca director al Academiei Sarah Child. Cu cât se rezolvă mai 
repede situaţia, cu atât mai bine pentru școală. 

— Sigur, școala este importantă pentru dumneavoastră. 

— Bineînţeles. 

— Vă rog să îmi permiteţi să pregătesc discuţia, 
înregistrează. Interogatoriu cu Mosebly, Arnette, condus 
de locotenentul Dallas, Eve, și detectivul Peabody, Delia, 
personal, în legătură cu decesul domnului Williams, Reed, 
produs astăzi. Eve se așeză. Doamnă Mosebly, faptul că vă 
aflaţi aici reflectă o dorinţă proprie? 

— Desigur. V-am spus că doresc să cooperez. 

— Apreciem acest lucru. Pentru protecţia 
dumneavoastră, o să vă citesc drepturile. 

— Drepturile? Dar eu... 

— E o procedură de rutină, o asigură Eve, recitându-i-le. 
Înţelegeţi drepturile și obligaţiile care vă revin în aceste 
circumstanţe? 

— Desigur. 

— Prea bine. După cum vă spuneam, apreciem faptul că 
aţi răspuns solicitării noastre. 

— Moartea lui Reed a constituit un șoc pentru noi toţi, 
pentru noi toţi, sublinie ea. Mai ales că survine după cea a 
lui Craig. 

— Vă referiţi la Craig Foster, profesorul care a fost 
asasinat în școala pe care o conduceţi. 

— Da. A fost și este o tragedie. 

— Îmi pare rău. Vreţi o cafea sau orice altceva? 

— Nu, mulţumesc. 

— Le-aţi cunoscut pe ambele victime, atât pe Foster, cât 
și pe Williams, continuă Eve. 

— Da, răspunse Mosebly, încrucișându-și braţele pe 
masă. Avea o manichiură perfectă, unghiile sale atent 
îngrijite fiind lăcuite într-un corai discret. Amândoi erau 
angajaţii Academiei Sarah Child, unde activez în calitate 
de director. 

— Ştiaţi că Reed Williams a fost supus unui interogatoriu 
legat de moartea lui Craig Foster? 

Maxilarul i se încleștă într-o expresie care cu siguranță 
trezea spaima până și în cel mai curajos elev, își spuse Eve. 

— Am aflat cu toţii, da. Știu că aţi stat de vorbă cu el și 
că a fost reţinut pentru cu totul alte acuzaţii. 

— Pentru posesie de substanţe ilegale, mai precis pentru 
niște substanțe folosite în special pentru a facilita 
raporturile sexuale. 

— Înţeleg, spuse  Mosebly, subţiindu-și buzele. E 
îngrozitor. L-am respectat pe Reed ca profesor, însă aceste 
detalii despre viaţa sa personală... sunt, pur și simplu, 
șocante. 

— L-aţi abordat pe domnul Williams în legătură cu acest 
aspect. 

— Exact, răspunse directoarea, ridicându-și sfidător 
bărbia pentru a-și accentua autoritatea și adoptând o 
privire de gheaţă, în egală măsură de trufașă. Când a fost 
arestat și acuzat am contactat consiliul director pentru a-i 
informa pe membri. S-a convenit ca Reed să fie de îndată 
suspendat, demisia lui impunându-se în cazul de faţă. Dacă 
ar fi refuzat să și-o dea, fusesem autorizată să demarez 
procedurile de destituire. _ 

— Care sunt complicate și adeseori dificile. In plus, 
având în vedere condiţiile, ar fi făcut și mai multă reclamă 
nedorită școlii. 

— Da. Însă nu aveam altă opţiune, în situaţia dată. Elevii 
sunt prioritatea noastră principală, în orice circumstanţe. 

Peabody îi turnă lui Mosebly un pahar cu apă și i-l oferi. 

— Unii dintre părinţi și-au retras deja copiii, interveni 
ea. Probabil că a trebuit să le oferiţi asigurări celorlalţi. S- 

a întâmplat în timpul mandatului dumneavoastră. Probabil 
că aţi primit mustrări din partea consiliului. 

— Consiliul e îngrijorat, desigur, însă membrii au 
demonstrat că mă sprijină. 

Dar situaţia ar fi devenit și mai dificilă dacă Williams ar 
fi plecat cu scandal, continuă Peabody. Ştii cum se 
întâmplă, locotenente, atunci când cineva cade de sus și îi 
ameninţă și pe ceilalți că o să-i tragă după el. 

Există și oameni de genul ăsta, care doresc să împartă 
căderea cu ceilalți și cărora nu le pasă de costuri, o aprobă 
Eve. Aţi declarat mai devreme că l-aţi văzut și aţi vorbit cu 
Williams în dimineaţa aceea, la piscină. 

— Da. Eu plecam când el intra. l-am reamintit - pe un 
ton ferm - de suspendarea sa și i-am solicitat încă o dată 
demisia explicându-i consecinţele în cazul în care nu avea 
să și-o dea. 

— Şi cum a reacţionat? 

— Mi-a spus că era încrezător în faptul că avocatul lui și 
sindicatul aveau să blocheze procedura de destituire. 
Clătină din cap, dezgustată. L-am lăsat acolo și m-am dus 
să iau legătura cu membrii consiliului director, asta după 
ce mă hotărâsem să chem paza să îl escorteze afară din 
clădire. 

— L-aţi lăsat, pur și simplu, să înoate în piscină? întrebă 
Eve. După ce vă minimalizase autoritatea? 

— Nu puteam să îl dau afară eu însămi. 

— Presupun că nu, spuse Eve încruntându-se și începând 
să răsfoiască un dosar. Nu aţi menţionat faptul că aţi avut 
o ceartă cu el, constată ea. 

— E posibil să fi ridicat vocea, însă nu pot să spun că ne- 
am certat. 

— Serios? Mie una îmi place să îmi spun punctul de 
vedere clar și răspicat. În special atunci când sunt 
ameninţată. Nu ați menţionat nici faptul că v-a ameninţat. 

Privirea lui Mosebly o evită pe cea a lui Eve. 

— Nu îmi aduc aminte să o fi făcut. 

— Cineva v-a auzit. Te-a ameninţat, nu glumă, Arnette. A 
amenințat că avea să facă cunoscut faptul că tu și el aţi 
folosit piscina aceea nu doar pentru înot, iar în biroul tău 
aţi făcut ceva mai mult decât să planificaţi ore. Cum crezi 
că ar fi reacționat consiliul la auzul unor asemenea vești? 
Cât crezi că ai mai fi rămas în funcţie după ce Williams le- 
ar fi spus că te-ai culcatcuel? 

— Dar e absurd ce spuneţi. Înghiţi în sec. Este de-a 
dreptul jignitor. 

— Ştii, chiar m-am întrebat cum de o femeie cu o 
asemenea prestanță, atât de mândră de reputaţia ei și de 
școala pe care o conduce, i-a permis unui nemernic 
precum Williams să facă în continuare parte din personalul 
didactic. Chiar mi-am pus întrebarea. Trebuia să fi aflat de 
faptul că Williams călca strâmb. 

— Nu am primit niciodată o plângere în acest sens... 

— O, hai să terminăm cu teatrul, Arnette. Ştiai prea bine 
că era implicat în activităţi extrașcolare. În timpul 
mandatului 

tău. În perioada în care te aflai la cârmă. Însă ai închis 
ochii. Cum să îi dai în cap, când deja ţi se urcase la cap? 

— Îţi găsiseși nașul, comentă Peabody. Dacă te-ai fi dus 
să îl pârăști consiliului, ai fi rămas descoperită. Așadar, ți- 
ai ţinut gura și a trebuit să îi tolerezi comportamentul 
pentru a-ți păstra reputaţia intactă. 

— Exact, continuă Eve și se ridică pentru a se așeza pe 
marginea mesei și a o înghesui pe Mosebly puţin. Atât 
reputaţia ta, cât și pe cea a școlii. A venit Foster cumva la 
tine, într-o întrevedere privată, neoficială, pentru a-ţi 
povesti că Williams o hărțuia pe Lama Sanchez? Ţi-a cerut 
sfatul referitor la asta? 

— Cred... cred că ar trebui să fie un avocat de faţă 
înainte de a mai răspunde la întrebări. _ 

— Sigur, poţi să joci și cartea asta. Însă, de îndată ce o 
vei face, lucrurile se vor complica. Cum crezi că va 

reacţiona preamăritul consiliu, Peabody, când va afla că 
directoarea Mosebly a cerut un avocat? 

— Nu prea bine. Probabil că nu va reacţiona prea bine. 

— Nu avem motive să recurgem la asta, bătu în 
retragere Mosebly pe moment. O să rezolvăm asta aici și 
acum. Nu avem niciun motiv să apelăm la un avocat sau la 
consiliu. 

— Nu vrei un avocat, Arnette? 

— Nu. Haideţi să... O să văd spun tot ce știu. Da, Craig a 
venit să mă vadă anul trecut. Era supărat și preocupat. Mi- 
a spus că Reed o tot hărțuia sexual pe Laina, că o făcea să 
se simtă inconfortabil și că o atinsese chiar într-un mod 
nepotrivit. Mi-a spus că a vorbit el însuși cu Reed și că l-a 
avertizat, însă de vreme ce știa că acesta avea să continue 
cu remarcile deplasate și că făcuse avansuri și altor 
membre ale personalului didactic, ar vrea ca eu să îi dau 
un avertisment oficial. 

— Şi i-aţi dat? 

— L-am convocat pe Reed. Nu și-a cerut scuze, însă nu s- 
a mai atins de Laina. S-a supărat, în schimb, pe Craig. L-a 
distrat însă faptul că am ajuns directoare și a... mă rog, am 
avut o relaţie de natură sexuală. A fost o greșeală 
îngrozitoare, un moment de slăbiciune. Nu ar fi trebuit să 
se întâmple și mi-am jurat că nu se va repeta. 

— Însă nu a fost așa. 

— Luna trecută, în timpul ce înotam dimineaţa, a venit, a 
intrat în piscină. A fost... am fost... pur și simplu, s-a 
întâmplat. Făcu o pauză și bău puţină apă. M-am 
învinovăţit, continuă ea. Mi-a făcut greață lipsa de judecată 
și de control de care am dat dovadă. Acum îmi dau seama 
că s-a întâmplat pentru că mă drogase. 

Își ridică privirea. Eve citi minciuna din ochii ei și 
calculele din spatele acesteia. 

— Mi-a strecurat una dintre substanţele acelea și sunt 
convinsă că nu a fost prima dată. Mi-am făcut procese de 


245 


conștiință, însă nu era cazul. Nimeni nu ar fi trebuit să se 
învinovăţească pe sine în condiţiile acestea. 

— Şi cum a procedat? 

— Mi-a... oferit o sticlă cu apă, din câte îmi amintesc. 

— Deși ocupată să vă faceţi numărul de bazine, v-aţi 
oprit la un moment dat și, în timp ce încercaţi să vă 
menţineţi la suprafaţă, aţi reușit să beţi apă? 

— Nu mă aflam în piscină. Eu ieșeam în vreme ce el 
intra. Deși am mai făcut sport împreună și în alte dăţi, fără 
să intervină nimic, nu m-am simţit bine în compania lui în 
acele momente. 

— Şi totuși v-aţi simţit suficient de bine pentru a accepta 
o sticlă cu apă din partea sa. 

— Îmi era sete. Apoi am început să mă înfierbânt și să 
am o senzaţie ciudată. De-abia dacă îmi aduc aminte. 
Brusc am ajuns din nou în piscină și el a... eu am... își 
acoperi faţa cu mâinile și începu să plângă. Mi-a fost atât 
de rușine, spuse ea printre lacrimi. 

— Mda, pun pariu. Să zicem că jucăm după cum ne 
cânţi. Ce s-a întâmplat după ce a terminat să profite de 
tine? 

— Cum puteţi fi atât de insensibilă? 

— Mi-au trebuit ani în șir de practică. Craig Foster i-a 
povestit soţiei sale cu puţin timp înainte să moară că l-a 
văzut pe Williams împreună cu cineva cu care nu ar fi 
trebuit să fie. Eu una cred că era vorba de tine. Foster 
folosea piscina în mod frecvent. 

Mosebly închise ochii. Eve era curioasă ce se petrece în 
spatele pleoapelor ei închise. 

— Deci ne-a văzut. Reed a râs atunci și mi-a spus că 
Foster avusese cu ce să-și clătească ochii. A fost groaznic. 

— Şi ce aţi făcut în legătură cu aceasta? 

— Nimic. Absolut nimic. Am sperat că Reed a minţit, că 
mi-a spus chestia asta doar pentru a mă face să-mi fie și 
mai teamă, să mă simt și mai vinovată. 

— Probabil că v-a convenit de minune că Foster a murit 
otrăvit cu ciocolată caldă. 

Mi-a convenit? Mosebly își îndreptă umerii. Ochii 
începură să îi scapere. Moartea lui Craig a fost o tragedie 
din punct de vedere personal și s-ar fi putut transforma 
într-o adevărată catastrofa pentru școală. 

— Însă te-a scutit de bătăi de cap, pe de altă parte. 
Odată eliminat, nimeni nu ar mai fi știut despre cele 
petrecute în afară de Williams. Insă acesta a tăcut, 
deoarece îi plăcea locul de muncă, siguranţa care i-o 
oferea și terenul dejoacă. 

Eve se duse în spatele scaunului lui Mosebly și se aplecă 
mult peste umărul ei. 

— Însă de îndată ce a simţit că slujba i-a fost pusă în 
pericol, a ameninţat că te trage după el. Şi, odată cu tine, 
avea să compromită și școala. Ești o femeie puternică, 
sănătoasă, Arnette. Ca să nu mai vorbim de faptul că ești o 
înotătoare foarte bună. Pur pariu că, enervată fiind, ai fi 
găsit puterea de a îneca un om. 

— Era în viaţă când am părăsit bazinul. Era în viaţă. Se 
repezi la paharul cu apă apucându-l cu mâini tremurânde 
și bău înainte de a continua. Da, eram nervoasă, însă am 
plecat. Putea să povestească celor din consiliu că 
întreținuserăm raporturi sexuale, însă cum putea să 
dovedească asta? Ar fi fost cuvântul lui împotriva 
cuvântului meu. Ce ar fi atârnat mai greu: cuvântul unui 
om care folosea substanţe ilegale, care sedusese sau 
încercase să-și seducă unele colege, sau cel al unei 
directoare cu o reputaţie ireproşabilă? Chiar intenţionam 
să îl destitui. 

— Te cred. Însă totul s-a sfârșit cu bine și Williams a 
ajuns cu adevărat terminat, nu-i așa? 

— Nu am omorât pe nimeni. Am fost violată. Ca victimă 
a unui viol am dreptul la intimitate și consiliere. Solicit să 
beneficiez de ambele. Dacă veţi consemna violul la dosar și 
îl veţi asocia cu numele meu, o să dau în judecată 

departamentul. Sunteţi obligate să îmi protejați 
identitatea, cu excepţia situaţiei în care mă acuzaţi de o 
infracțiune asociată cu acest viol. Vreau să mă vadă un 
consilier care se ocupă cu astfel de cazuri. Nu vă mai pot 
răspunde la întrebări acum. Sunt prea tulburată. 

— La solicitarea subiectului, interogatoriul a fost sistat, 
consemnă Eve. Peabody! 

— O să chem un consilier. Peabody zâmbi în timp ce se 
îndrepta spre ușă, unde se opri. Neoficial, pot spune tot ce 
doresc. Sunteţi o adevărată rușine, zise ea. Sunteţi o 
insultă la adresa fiecărei femei care a fost constrânsă să 
întreţină raporturi sexuale. Într-un fel sau altul, o să vă 
venim de hac. 

În vreme ce Mosebly își ridica bărbia, Peabody ieși 
furioasă din sala de interogatorii. 

— Este absolut îngrozitor ca victima să fie forțată în 
continuare să suporte povara abuzului sexual, zise 
Mosebly. 

Eve se gândi la copilul care fusese odinioară, la 
coșmarurile care o urmăriseră toată viața. 

— Nu ai fost victima nimănui, spuse ea pe un ton rece. 


— Ce  nemernică. Ce  nemermnică  mincinoasă, se 
exterioriză Peabody pe coridor. Vreau să o facem arșice. 

Când Peabody se opri în faţa automatului cu gustări și 
răcoritoare, Eve se așteptă ca aceasta să îi tragă un șut. Și 
chiar avu impresia, pentru o clipă, că avea să o facă. Insă, 
în cele din urmă, Peabody luă o doză de pepsi normală și 
încă una, dietetică. 

— De ce zici că e o nemernică mincinoasă? 

— Haide, zău așa. 

— Pur și simplu, întreb și eu. 

Peabody dădu gata doza de pepsi, după care se sprijini 
de automat. 

— Ai zdruncinat-o zdravăn când i-ai spus că știai că a 
întreţinut raporturi sexuale cu Williams. S-a gândit că vine 

aici fără să aibă nimic pe conștiință, dar a constatat că 
lucrurile nu stau chiar așa. Doamne, cum s-a mai perpelit. 
Nemernica, repetă ea, mai luând o dușcă. S-a folosit de 
faptul că Williams a fost arestat pentru că i-am găsit 
substanţe ilegale la domiciliu. Reacţiile ei au fost cu totul 
nepotrivite, Dallas. Nici vorbă de victimă a unui viol în 
cazul său. Niciun fel de rușine sau de vinovăţie, nu tu ură, 
nu tu teamă, niciun fel de semn de invadare a intimităţii. 
Limbajul corpului, tonul, expresia feţei. Se vede de la o 
poștă că e o mascaradă. 

Peabody se opri să-și tragă sufletul și inspiră adânc 
înainte de a ataca doza de pepsi dietetic. 

— Williams era un ticălos, însă ea îl întrece. Se folosește 
de oameni, e o manipulatoare, o lașă, o ipocrită. E o 
scorpie de cea mai joasă speţă. 

— Nici nu îţi poţi închipui ce mândră sunt de ziua de 
astăzi, îi spuse Eve, punându-i o mână pe umăr. Ai 
dreptate, e o scorpie de cea mai joasă speţă. S-a lăsat 
prinsă în partida de înot cu Williams din proprie iniţiativă. 
E greu de dovedit, având în vedere faptul că el a fost 
eliminat din joc, însă știm noi ce știm. Crezi că scorpia ar 
putea fi în stare și de crimă? 

— Posibil. A avut atât motive, cât și ocazia de a se 
debarasa de ambele victime. 

— Ne-ar plăcea nouă ca ea să fie criminalul, ca scorpii 
cu simţul dreptăţii ce suntem, confruntate cu o scorpie de 
cea mai joasă speţă. Ne-ar plăcea să o arestăm pentru 
comiterea a două crime de gradul întâi, însă nu avem 
suficiente probe în niciunul dintre cazuri. Pasul următor ar 
fi să ne urmăm instinctele infailibile și să dovedim că 
Williams a fost omorât. 

— O, da. Aproape că uitasem de pasul ăsta mic. 

— Întotdeauna te împiedici când faci pași mărunți. Să 
mergem la morgă. 

Eve traversă toată secţia pentru a ajunge în birou și a-și 
lua haina. Se opri un moment și se uită spre masa 
calculatorului. Nu intenţiona să răspundă la mesajele pe 
care le primise. Intenţiona însă să facă ceva. 

Punându-și haina, reveni în secţie și se duse glonţ la 
biroul lui Baxter, unde acesta își bea cafeaua proastă de la 
automat, citind pe îndelete un raport. 

— Am văzut că ai rezolvat cazul acela referitor la crima 
din subteran. Ai obţinut o condamnare pentru crimă de 
gradul doi. Trueheart s-a ocupat de interogatorii? 

— Mda. Şi s-a descurcat bine. 

Aruncă o privire spre colţul în care pe bună dreptate 
adorabilul ofiţer Trueheart își făcea de lucru cu niște 
dosare. 

— Trueheart. 

Acesta se întoarse către ea imediat, clipind. 

— Da, doamnă, să trăiţi. 

— Bine lucrat. Mă refer la interogatoriul cu Syke. 

Trueheart roși. 

Mulţumesc, doamnă locotenent. 

— Eu l-am învăţat tot ce știe, se lăudă Baxter rânjind. 

— Sper că va trece peste asta. Cât despre cele 
întâmplate mai devreme, apreciez simpatia. Dar să nu se 
mai întâmple. 

— Am înţeles. 

Satisfăcută că obținuse ce își propusese, plecă să 
studieze cadavrul. 

Æx 


— Bine ai revenit. Pot să îţi ofer ceva de băut? 

Morris era îmbrăcat astăzi cu o pereche de pantaloni gri 
petrol, cu o cămașă mov și o cravată în aceeași nuanţă cu 
pantalonii. Părul îi era prins într-o coadă lungă, care o 
duse pe Eve cu gândul la coama cailor de rasă. 

— Aș vrea să îmi dai un verdict, zise Eve, aplecându-se 
deasupra cadavrului lui Williams. 

— A fost ucis. Am niște fursecuri cu ciocolată, pregătite 
acasă de mâinile minunate ale unei zeițe din partea de sud 
a ţării. 

Ochii lui Eve se îngustară atunci când auzi de dulciuri - 
putea să jure că Peabody saliva -, după care o frapă 
remarca referitoare la zeița din partea de sud a ţării. 

— Vorbim despre detectivul Coltraine? 

Morris duse o mână în dreptul inimii și mimă o bătaie 
puternică. „Ce anume îi atrăgea pe bărbaţi la blondele cu 
sânii mari?”, se întrebă Eve. Morris își arcui sprâncenele 
bine conturate și închise la culoare. 

— Magnolia noastră strămutată gătește ca să se 
relaxeze, se pare. 

— Aha. Morris, te-ai ţăcănit? 

— Dar cine ar mai rămâne întreg la minte? 

— Aș mânca o jumătate de fursec, zise Peabody. 

Morris îi zâmbi. 

— Sunt în frigiderul personal de acolo. Servește-te, îi 
spuse el, după care se întoarse către Eve. Accident sau 
crimă? Ce zici? 

— E vorba de o crimă. 

— Măi să fie. Morris se îndepărtă de masa de examinare 
și continuă: Ce avem noi aici? O rană superficială în 
bărbie. 

— Probabil, s-a lovit de marginea bazinului. Echipa care 
a prelevat probe biologice a găsit niște urme de celule 
epiteliale pe dale. Impactul ar fi trebuit să-l zguduie un pic, 

însă să fiu a naibii dacă o să cred că și-a pierdut cunoștința 
în urma lui și s-a înecat, zise Eve. 

— Hmm. Alte răni superficiale, de data asta pe spate. 

— Corespund acţiunii prin care a fost scos afară din 
piscină. S-au găsit și în cazul ăsta urme de celule 
epiteliale. Rănile au fost făcute post-mortem. 

— Într-adevăr, eleva mea silitoare. Avem un individ 
extrem de în formă, care, din păcate, nu mai este în viaţă. 
Tonusul muscular este însă excelent. Însemnările pe care 
le-ai făcut la locul faptei precizează că era un bun înotător 
și că nu prezintă urme de violenţă. Și totuși suspectezi că e 
vorba de o crimă. 

— Nu suspectez, sunt sigură. 

— Şi, așa cum te cunosc, tu nu îmi trimiţi un cadavru 
decât dacă ai un motiv să suspectezi o crimă. Analiza 
toxicologică încă nu e gata, însă o să fie în scurt timp. Am 
anunţat laboratorul că e urgentă. 

— Ce crezi că are în el și cum a ajuns acolo? 

— Pentru substanţă va trebui să mai așteptăm un pic. 
Cât despre modul în care a ajuns în organism, ia uită-te un 
pic. 

Morris îi dădu o pereche de ochelari microscopici și o 
pensetă fină. Când ajunse în dreptul capului lui Williams, 
Eve observă că Morris îl răsese puţin, imediat deasupra 
liniei părului. 

— Nu i-ar fi plăcut asta, cu siguranţă, spuse acesta. Mă 
refer la chelie. Uită-te, ca să vezi. 

Eve se apropie și mai mult și distinse, cu ajutorul 
ochelarilor microscopici, o urmă vagă. 

— Criminalul a folosit o seringă, observă ea. Urma abia 
dacă se vede deasupra frunţii. Dacă mai e și ascunsă de 
păr, aproape că nu se poate sesiza cu ochiul liber. 

— Vorbește în nume personal. 

Eve se uită la Morris și zâmbi. 

— Tu ești o excepţie. Eu una am ratat-o. Am cercetat 
cadavrul, m-am uitat între degetele de la mâini și de la 

picioare, i-am verificat până și limba, interiorul obrajilor, 
însă nu am văzut înţepătura. Bine lucrat. 

— Am mâncat un fursec întreg, mărturisi Peabody. 

— Cine te-ar putea învinovăţi? o consolă Morris, bătând- 
o pe umăr. 

— I-am dat de capăt decesului, Peabody. Victima s-a dus 
să înoate, poate chiar a terminat numărul de bazine pe 
care și-l propusese să îl facă sau, pur și simplu, a făcut o 
pauză. S-a apucat de margine, poate chiar a și spus ceva 
de genul „Bună, ce faci?”. Însă nu a existat timp de 
conversații. Trebuia să îl rezolve și să plece. A existat un 
risc, însă, la fel ca și în cazul lui Foster, a fost bine 
calculat. Tot ce a trebuit să facă a fost să se aplece și să îl 
înţepe cu seringa. 

Scoțându-și ochelarii, Eve începu să își imagineze scena. 

— Criminalul a trebuit să fie rapid. Nu a apelat la otravă 
de data aceasta. Sau cel puţin victima nu a prezentat 
semne cum că ar fi fost otrăvită cu vreo substanţă 
cunoscută. Poate că șocul înțepăturii în scalp l-a făcut să 
își piardă echilibrul și să se julească în bărbie. Însă... nu a 
fost vorba de un sedativ. Ar fi acţionat prea lent. Poate că 
ar fi reușit să scape sau măcar să încerce. Dacă s-ar fi 
agăţat de margine, ne-am fi dat seama de aceasta după 
degetele sale. L-a anesteziat, asta a făcut. A procedat 
precum doctorii atunci când încearcă să te facă să nu simţi 
durerea sau să ai mișcări involuntare atunci când te 
tratează. Eşti conștient, realizezi ce ţi se întâmplă, însă nu 
simţi nimic, nu te poţi mișca absolut deloc. 

— Încă o dată suntem pe aceeași lungime de undă, spuse 
Morris. Cred că analiza toxicologică va evidenția prezenţa 
în organism a unei substanţe tranchilizante, folosită de 
obicei în intervenţiile chirurgicale, care i-a fost injectată 
victimei în scalp. O substanţă puternică, cu acțiune rapidă, 
probabil, cu efecte temporare. 

— Nu cred, având în vedere cazul lui. S-ar fi zbătut. Era 
un tip puternic, ar fi reușit să își ţină capul la suprafaţă o 

bucată de timp, poate chiar ar fi încercat să facă pluta. 
Există o scară la doar un metru și jumătate de locul unde 
au fost găsite urmele de celule epiteliale. Poate că a 
încercat să ajungă la ea, să își sprijine capul de trepte... 
Criminalul trebuie să îl fi ajutat un pic, ca să accelereze 
procesul înainte ca cineva să se aventureze înăuntru. Ar fi 
avut și cu ce: există acolo niște plase de curăţat piscina, cu 
mânere lungi, precum și niște mături. Nu i-ar fi luat mult 
să îl împingă cu capul sub apă și să îl ţină acolo până când 
ar fi rămas fără suflare. 

— După care criminalul s-ar fi îndepărtat și s-ar fi 
amestecat printre cei aflaţi la ora aceea în școală. 

— Scorpie de cea mai joasă speţă, răbufni Peabody, 
făcând-o pe Eve să se încrunte la ea. 

— Morris, crezi că ţin substanțe tranchilizante în 
cabinetul medical de la școală? 

— Probabil că au la îndemână unele substanţe 
convenţionale, în doze mici. Mă gândesc că le 
întrebuinţează pe post de analgezice, însă nu cred că 
personalul medical ar fi fost autorizat să dispună de așa 
ceva. 

— Mai degrabă, criminalul a introdus substanţa în 
incintă. Așadar, iarăși trebuie să excludem impulsul de 
moment, motivele de natură sentimentală. A fost din nou 
un gest premeditat, pregătit și executat în amănunt, cu 
asumarea unor oarecare riscuri. 

Avea să verifice toate pistele, să reanalizeze fiecare 
amănunt, să refacă toate coordonatele de timp și să revadă 
declaraţiile martorilor. Însă, pentru moment, Eve se uită 
încă o dată la Williams. 

— Ai fost un nemernic, însă nu și un criminal. Cine i-a 
făcut-o lui Poster, ţi-a făcut-o și ţie, șopti ea. 


La ordinul lui Eve, Peabody trimise o cerere pentru a 
obține un mandat de percheziţie a locuinţei lui Arnette 

Mosebly. În timp ce reveneau la școală, Eve nu mai 
contenea să bată nervoasă cu degetele în volan. 

— Sun-o din nou pe Reo, începu ea. Vreau un mandat și 
pentru apartamentul soţilor Straffo. 

— Crezi că Allika Straffo a fost cea care i-a omorât? 

— Mă gândesc că femeile frumoase, care știu să se 
prefacă, știu și să pozeze în victime. Mă gândesc, de 
asemenea, că Oliver Straffo e o persoană extraordinar de 
dură. Poate că a aflat de aventura soţiei cu profesorul și că 
Foster știa și intenționa să dea în vileag toată afacerea. 
Trebuia să își protejeze familia, reputaţia și orgoliul 
personal. 

— Exagerezi, zise Peabody. 

— Oare? Dacă aș fi știut din timp despre reportajul acela 
de dimineaţă, aș fi fost tentată să îi vânez pe cameraman, 
pe reporter, pe producător și pe oricine altcineva implicat 
și să le rup picioarele. Mai degrabă aș fi apelat la violență 
decât să fiu umilită în public, să trebuiască să trec prin 
secţie și să simt privirile tuturor aţintite asupra mea. 

— Îmi pare rău. Hm, pot să te întreb de ce parașuta de 
Magdalena nu se află pe listă? 

— Ar fi fost ultima de care m-aș fi ocupat. Ceea ce 
înseamnă că, deși m-aș fi răcorit până aș fi ajuns la ea, m- 
aș fi simţit în continuare ca acum. Așadar, la ce bun? 

— Nu spune asta, Dallas. Nu poți... 

— Trebuie să îi pun capac. Asta ar fi trebuit să facă de la 
bun început, își zise Eve în sinea ei, înainte de a continua: 
Am adus subiectul în discuţie doar pentru a ilustra 
posibilităţile pe care trebuie să le avem în vedere. Straffo e 
avocat și încă unul al naibii de bun. Își planifică fiecare 
mișcare, e foarte calculat, un adevărat strateg. Ca avocat 
pledant știe că, atunci când își pune la bătaie toate 
atuurile, poate obţine achitarea unei persoane vinovate. 

— Nu are conștiință, pufni Peabody. 

— Suntem polițiste, ne place să gândim astfel despre 
avocaţi. De fapt, își fac slujba. Atât și nimic mai mult. Își 

face slujba în limitele legii. Însă trebuie să fii structurat 
într-un fel anume pentru a-i apăra pe criminali, pe 
violatori, pe traficanţi de droguri și a-i elibera sau, cel 
puţin, a le obţine un târg cu procurorii. Așadar, Straffo se 
potrivește profilului și o să aruncăm o privire mai 
îndeaproape. 

Ca să se asigure, Peabody își mai verifică o dată notițele. 

— Nu a venit la școală în dimineaţa asta. 

— Indiferent cât de bine pus la punct ar fi sistemul de 
securitate, întotdeauna există modalităţi de a-l ocoli. Aflase 
asta de la Roarke. Iar sistemul de securitate al școlii este 
unul mediu, continuă ea. Poate că ar trebui să-l verificăm 
cu mai multă cu atenţie. 

L-ar fi rugat pe Roarke să o ajute. Era un obicei pe care 
îl deprinsese între timp, un alt soi de rutină, însă de data 
asta avea să se descurce fără să apeleze la consultantul ei 
civil. 


Ajunsă la Academie, Eve descuie ușile cu ajutorul 
cardului de acces, după care se opri în mijlocul holului 
principal, cu mâinile în buzunare, studiind punctul de 
securitate dotat cu un dispozitiv de citire a amprentelor. 

Elevii sau vizitatorii trebuiau să își folosească degetul 
mare pentru a primi accesul în incintă - toate amprentele 
acestora, precum și cele ale paznicilor, ale personalului 
didactic și auxiliar fiind stocate. Vizitatorii trebuiau supuși 
unui control suplimentar. Genţile erau scanate pentru a se 
verifica dacă nu conţineau arme sau substanţe ilegale. 

Într-o școală ca aceea, Eve își imagină că aparatele cu 
raze X erau în funcțiune marea majoritate a timpului. În 
școlile de stat, prin care trecuse de-a lungul timpului, 
acestea nu funcționau aproape deloc. 

Așa cum era de așteptat, banii aduceau cu sine și o 
anumită siguranţă. 

Pe de altă parte, se gândi că sistemul ar fi putut fi 
sabotat chiar și de un copil de cinci ani, cu o brumă de 
cunoștințe în materie. 

— Să vină brigada de investigaţii electronice și să 
arunce o privire, ca să vadă dacă a funcţionat cu 
intermitențe, zise ea. 

Pașii lui Eve răsunară pe coridoarele acum părăsite. 
Școlile goale sunt precum casele bântuite, își spuse ea. 
Dacă ascultai cu atenţie puteai auzi vocile copiilor, forfota 
de zi cu zi a generaţiilor întregi de elevi care se 
perindaseră pe acolo, tropăind încălțaţi cu ce o fi fost la 
modă pe vremea lor. _ 

Se opri la cabinetul medical și descuie ușa. Ilnăuntru se 
afla o masă lungă și îngustă, în spatele căreia erau un 
taburet și un computer. Mai văzu patru scaune și două 
paturi acoperite cu cearșafuri albe, apretate. Sub masă se 
aflau produse de prim-ajutor: plasturi, pungi pentru 
gheaţă, termometre, o trusă de sutură de genul celor avute 
de medicii de pe ambulante, tifon, vată. 

Într-un sertar găsi, aranjate cu atenţie, diverse 
instrumente pentru luat tensiunea, verificat pupilele, 
urechile, gâtul. Deși erau inofensive, trebui să își 
stăpânească o reacţie adversă. 

Indiferent de forma pe care o lua, medicina îi dădea 
fiori. 

Medicamentele - analgezice, antivomitive, remedii 
pentru răceală și antibiotice, atât pentru copii, cât și 
pentru adulţi - erau încuiate într-un dulap care nu putea fi 
deschis decât cu un card special sau pe bază de amprentă 
digitală, însoţită de introducerea unui cod. Nimic din 
conţinutul acestuia nu se potrivea cu ceea ce căuta. Zăbovi 
totuși cu privirea asupra seringilor sterile, ambalate 
individual. 

Din câte putea să-și dea seama, asistenta Brennan 
conducea cu mână de fier cabinetul, totul fiind organizat, 
închis ermetic și pus sub cheie. 

Deoarece computerul era protejat de parolă, solicită 
intervenţia echipei de investigaţii electronice. 

— Locul asta îţi cam dă fiori? spuse Peabody, făcându-și 
simțită prezenţa. 

— Școlile dau întotdeauna fiori. Ai găsit ceva interesant 
în biroul lui Mosebly? 

— Nu mi-a sărit nimic în ochi, însă i-am chemat pe cei 
care se ocupă cu electronicele și i-am copiat dischetele. 
Am găsit niște analgezice - dar am văzut mai devreme că 
folosește așa ceva - și câteva calmante. Am verificat și 
biroul asistentei ei, pentru orice eventualitate. 

— Bravo! Hai să ne uităm prin dulăpioarele din vestiar. 
Şi, ca să ne amuzăm, o să ne uităm și prin cele ale copiilor. 

— Prin toate? Ne va lua ore întregi. 

— Atunci ar fi cazul să ne apucăm de treabă. 

Ar fi putut chema o echipă și probabil că ar fi trebuit să 
o facă. Găsiră o mulţime de dischete, o bună parte dintre 
ele conţinând mai degrabă adevărate romane decât 
manuale, suficiente dulciuri și gustări cât să umple 
rafturile unui supermarket,  blocnotesuri, jocuri pe 
computer, mere mucegăite, lanterne, perii de păr, rujuri, 
rechizite, un sandvici vechi, despre care nu se știa cu ce 
anume fusese la origini, caricaturi, schiţe, ambalaje goale, 
mai multe perechi de mănuși, fulare și căciuli, poze, casete 
cu muzică, șosete folosite, ochelari de soare întregi și 
sparţi, fise și o mulţime de creioane roase la capete. Mai 
descoperiră și o pungă cu afrodiziace și trei ţigări cu 
marijuana. 

— Iisuse, exclamă Peabody, dând din cap mâhnită, cel 
mai mare copil din școală abia dacă a împlinit treisprezece 
ani. 

Eve notă numărul dulăpiorului în care găsiseră 
substanţele și le confiscă. 

— Cel mai mare traficant de droguri de pe vremea când 
eram în clasa a cincea sau a șasea era un puști de opt ani, 
pe nume Zipper. Îţi aducea tot ce voiai. 

— Eu nu am auzit de afrodiziace decât când am împlinit 
șaisprezece ani. 

Peabody se opri, așteptând ca Eve să răspundă la mobil. 

— Dallas la telefon. 

— Sunt eu, Reo. Ai obţinut mandatul pentru Mosebly. 
Mi-a luat ceva timp, căci a încercat să blocheze eliberarea 
lui. Încă mai lucrez la cel pentru Straffo. El are ceva mai 
mult noroc în a ne pune bete în roate. Nu cred că o să Îl ai 
în seara asta. 

— Mă mulţumesc și cu Mosebly, pentru moment. 
Mulţumesc, spuse Eve și închise. Găsește elevii cărora le 
aparţin dulăpioarele, Peabody. Deocamdată să nu treci 
nimic pe hârtie. O să avem, mai întâi, o discuţie cu ei. 

— Le anunţăm părinţii? 

Eve clătină din cap. 

— O să stăm de vorbă cu ei, mai întâi, și o să îi dau pe 
mâna detectivului Sherry de la brigada moravuri. 

— O, temuta Sherry. 

— Mda, o să îi facă să plângă după mămicile lor și să 
recite Crezul. Eve se uită la ceas și calculă ce aveau de 
făcut. Hai să chemăm o echipă să ne ajute la perchiziția 
apartamentului lui Mosebly. 

— Tocmai se termină tura. Peabody începu să își frece 
mâinile de bucurie. Cui îi stricăm planurile în seara asta? 

— Baxter și Trueheart tocmai au încheiat un caz. Sună-i. 
Şi cheamă-l pe McNab să se ocupe de electronicele de aici, 
dacă are timp. 


Pe Mosebly o înfuria la culme faptul că o ceată de 
polițiști cotrobăia prin casa sa. Era un apartament cu mult 
peste media celor din suburbii, observă Eve. Cadrele 
superioare ale unei școli particulare se descurcau bine, 
mai ales după un divorț și dacă nu aveau copii pentru 
educaţia cărora să trebuiască să plătească. 

Mosebly era însoţită de avocata sa, care avu obiecţii la 
fiecare cuvânt din textul mandatului de percheziţie pentru 

ca ulterior să critice metodele folosite de polițiști și chiar 
să îi acuze de hărțuire. 

Interesant era că, deși Mosebly avea toalete de o 
sobrietate absolută, prefera o lenjerie intimă sexy, ba chiar 
indecentă, judecând după conţinutul sertarelor. Li se păru 
la fel de interesant faptul că, pe lângă cărţile de literatură 
consacrate, avea și o colecţie impresionantă de romane de 
duzină. Le păru rău că nu găsiră substanţe ilegale, otrăvuri 
sau tranchilizante. Plecară cu cutii întregi de dischete, 
medii de stocare electronice și dosare. Eve îi înmână 
procesul-verbal avocatei. Înainte de a închide ușa după ea, 
o auzi, fără prea mare surprindere, pe Mosebly izbucnind 
în lacrimi ce păreau a fi adevărate. 

— Puneţi totul în mașina mea, ordonă Eve. O să duc 
dovezile la sediu și o să le înregistrez. Baxter, tu și 
Trueheart sunteţi liberi. 

— Să mâncăm, ucenice, îi spuse Baxter lui Trueheart, 
luându-l pe după umeri. Știu un loc, nu departe de aici, 
unde mâncarea e îndoielnică, dar chelneriţele sunt 
delicioase. 

— Păi... v-aș putea ajuta cu transportarea și 
înregistrarea documentelor, doamnă locotenent. 

Eve refuză cu un gest. 

— Du-te și clătește-ţi ochii, Trueheart. Mă descurc. Vă 
las pe tine și pe McNab la sediu, Peabody. 

— Minunat. 

Peabody nu îndrăzni să îi propună să cheme o mașină 
care să se ocupe de transport, având în vedere că Eve 
locuia la doar câţiva pași. Aceasta îi ignoră pe ea și pe 
McNab pe drumul de întoarcere. Cum cei doi ieșiseră și ei 
din tură, discuţia se concentra în special asupra unui film 
pe care amândoi voiau să îl vizioneze, dar nu se hotărau 
dacă să comande o pizza sau mâncare chinezească. 

— I lai să te ajutăm, Dallas, zise Peabody atunci când 
ajunseră în garaj, la sediu. Ne gândim să mâncăm niște 
mâncare chinezească. Facem cinste. 

Dumnezeule, trebuie că arăt absolut jalnic, gândi Eve. 

— Nu, mulțumesc, zise ea. Vreau să mai lucrez un pic, 
dacă tot sunt aici. Ne vedem mâine. 

— Vă va lua cel putin trei drumuri transportul, se băgă 
McNab în discuţie, scoţându-și staţia. O să chem un 
echipaj să vă ajute. 

Eve intenţiona să-l împiedice, însă, în cele din urmă, 
renunţă. Chiar avea să îi ia trei drumuri, ceea ce nu ar fi 
însemnat decât o pierdere de timp și de energie. 

— Eşti sigură că nu vrei să mănânci ceva? insistă 
Peabody. Nu ai pus gura nici măcar pe un fursec astăzi. 

— O să mănânc ceva aici. 

Ezitarea lui Peabody o făcu să creadă că nu avea să se 
dea bătută, dar aceasta o lăsă în pace până la urmă. 

— Dacă te răzgândești, locul despre care vorbim e destul 
de aproape. Se numește Beijing South. 

Eve nu intenţiona să se răzgândească, însă, după ce 
arhivă dovezile, constată că nu dorea să facă ore 
suplimentare. Era terminată, epuizată, lipsită de vlagă, dar 
nu se putea duce acasă. In consecinţă, se duse acolo unde, 
oricum, ar fi trebuit să ajungă mai devreme sau mai târziu: 
la Mavis. 

Locuise în blocul acela care devenise între timp 
proprietatea lui Roarke. Era încă unul dintre lucrurile care 
îi legau. La puţin timp după ce se mutase cu Roarke. Mavis 
și Leonardo preluaseră apartamentul pe care îl ocupase ea. 
Ajunseseră la o înţelegere cu Roarke în urmă cu câteva 
luni și reușiseră să se extindă și în apartamentul alăturat, 
desființând peretele despărțitor. 

Mavis fiind o cântăreaţă aflată în plină ascensiune, iar 
Leonardo un designer de modă deja recunoscut, ar fi putut 
locui într-o clădire exclusivistă, și-ar fi putut permite o 
locuinţă extravagantă. Dar nu își doreau mai mult decât 
ceea ce aveau, respectiv, să fie vecini cu Peabody și 
McNab. 

Ea nu se atașase de apartamentul acela, își aminti Eve, 
în timp ce urca. Nu se atașase de niciuna dintre locuinţele 
pe care le avusese. Fuseseră doar locuri prin care trecea 
ca să doarmă și să se schimbe între ture. 

Încerca și acum să nu se atașeze de căldura și luxul 
casei lui Roarke, însă lupta părea pierdută. Îi plăcea la 
nebunie. Fiecare cameră în parte îi era dragă, chiar și cele 
în care nu ajunsese încă. Îi plăcea moliciunea pajiștii, 
copacii, modul în care fusese folosit spaţiul. 

Și totuși evita să se întoarcă în casa și la persoana pe 
care le iubea. 

Leonardo fu cel care îi deschise ușa. Văzu bucuria din 
ochii lui, din ochii lui mari și expresivi, înainte de a o 
îmbrăţișa cu căldură. Gestul o făcu să simtă că o podidesc 
lacrimile, dar reuși să se stăpânească. 

— Mă bucur nespus de tare să te văd. Mâinile lui 
enorme îi frecară braţele de jos în sus, cu delicateţe. Mavis 
tocmai o schimbă pe Belle. Îi luă faţa în palme și o sărută 
pe obraji. Ce ai zice dacă am bea niște vin? 

Eve încercă să îl refuze. Vinul, pe stomacul gol, pe fond 
de stres, nu prea mergea. În cele din urmă, se lăsă 
convinsă și ridică doar din umeri. La naiba cu ceea ce avea 
să se întâmple. 

— Mi-ar prinde bine un pahar, zise ea. 

Leonardo îi luă haina și, slavă Domnului, nu o întrebă ce 
făcea și unde era Roarke. 

— De ce nu mergi în cameră să lc vezi pe Mavis și pe 
Belle? îţi aduc eu paharul cu vin. 

— În cameră? Care cameră ar fi asta? 

— În camera copilului. 

Faţa lui mare, toată un zâmbet, avea culoarea cuprului. 
Tinuta sa de casă consta într-o pereche de pantaloni de un 
albastru tare, extrem de largi pe picior, și un pulover 
mătăsos, de un alb imaculat. 

Văzând că Eve ezită, o împinse de la spate. 

— Haide. la-o la dreapta, pe sub arcadă, e prima pe 
stânga. Mavis va fi încântată să te vadă. 

Apartamentul nu mai arăta așa cum îl știa. Fusese 
zugrăvit într-o multitudine de culori, aproape ameţitoare, 
dar vesele. Existau atâtea combinaţii de nuanţe, încât era 
imposibil să le distingi pe toate, și totuși îţi inducea o stare 
de bine. 

Trecu de arcada ce imita, probabil, stilul marocan, după 
tare ajunse în camera copilului. 

Gândul îi zbură la patul mare și înzorzonat, pictat în alb 
și roz, al lui Rayleen Straffo. Şi aici rozul și albul erau 
prezente. La fel și albastrul, galbenul, verdele și movul. In 
tușe mai late sau mai înguste. Era curcubeul lui Mavis. 

Leagănul era și el colorat, la fel și balansoarul pe care 
ea i-l dăruise lui Mavis cu ocazia petrecerii pentru bebeluș. 
Camera era plină de păpuși, de animăluţe de pluș și 
luminiţe. Pe pereţi, zânele dansau sub curcubeu, printre 
copaci de poveste, plini de fructe sau flori. Până și tavanul 
fusese pictat, și reprezenta bolta cerească. Mavis, aplecată 
deasupra unei mese înalte, tapițate, îi vorbea copilului cu 
acea voce caldă și specială, proprie mamelor. 

— S-a terminat cu caca pentru Belle. Funduleţul lui Belle 
a mea este acum curat lună. Frumoasa mea Belle. Mami o 
iubește pe Bellerina ei. 

O luă în braţe pe fetiţa îmbrăcată într-o rochiță roz pal. 
Perișorul copilului era prins cu niște clame în formă de 
floricele. Mavis o strânse la piept și o legănă, după care 
făcând o piruetă o descoperi pe Eve. 

Expresia feţei ei, îndulcită de dragostea maternă, deveni 
strălucitoare, făcând-o pe Eve să recunoască faptul că 
toată lumea avusese dreptate: trebuia să fi venit mai 
devreme. 

— Caca? comentă Eve. Acum spunem caca? 

— Dallas! Mavis se avântă spre ea, într-o pereche de 
papuci verzi, ce imitau doi broscoi zâmbăreţi. Ținând 

copilul cu o mână, o îmbrăţișă pe Eve cu cealaltă. Mirosea 
a talc și a cremă. Nu am auzit când ai intrat. 

— Tocmai am picat. Eve făcu un efort și constată că nu 
era atât de greu, cât își imaginase că va fi. O privi cu 
atenţie pe fetiță. A crescut, observă ea. Pare mai... 

Mavis ridică o sprânceană bine arcuită. 

— Aveai de gând să spui umană. 

— Ei bine, da, pentru că, într-adevăr, așa arată. Are 
puţin din tine și puţin din Leonardo. Cum te simţi? 

— Obosită, fericită, plângăreaţă, încântată. Vrei să o iei 
în braţe? 

— Nu. 

— Numai un minut, insistă Mavis. Poţi să cronometrezi. 

— Aș putea să îi fac rău. 

— Nu o să îi faci niciun rău. Așază-te mai întâi de toate, 
dacă nu te simţi în stare.' 

Strânsă cu ușa, Eve evită scaunul vopsit în culorile 
curcubeului, optă pentru balansoarul tradițional, de un roz 
strident, și își luă inima în dinţi atunci când Mavis se 
aplecă spre ea și îi puse copilul în braţe. Cel puţin nu avea 
de-a face cu caca, își aminti Eve. Privi în jos, spre Belle, și 
întâlni privirea fetiţei. 

— Nu îmi place cum se uită la mine. Parcă ar avea de 
gând să facă ceva. 

Te citește, atâta tot. 

Mavis se întoarse, pur și simplu, radiind de bucurie, 
atunci când intră în cameră Leonardo, aducând băuturile. 
În vreme ce el era masiv ca un sequoia, Mavis era pirpirie. 
Un mic ghem de energie, cu o claie de păr care, în 
momentul acela, avea culoarea caiselor coapte. Purta 
trening imprimat cu broaște care îi ţopăiau pe picioare, în 
vreme ce una trona, încoronată, pe piept. 

— Poţi să o legeni, o îndemnă Mavis. 

Nu mă mișc. S-ar putea întâmpla ceva. 

Și, chiar în clipa aceea, Belle își răsfrânse buza de jos, își 
schimonosi fețișoara și începu să plângă cu suspine. 

OK, timpul a expirat, decise Eve. Mavis, vino să o iei. 

— li e foame, atâta tot. Voiam să o hrănesc mai devreme, 
însă a trebuit să o schimb mai întâi. 

Spre ușurarea lui Eve, Mavis luă copilul și se așeză în 
scaunul-curcubeu. Apoi, spre uimirea ei, trase de broasca 
de pe piept, dezvelindu-și sânii. Guriţa lui Belle se atașă de 
unul dintre ei, ca o lipitoare flămândă. 

— Uau! 

Gata, scumpa mea, gata. Mama îţi dă să mănânci acum. 

V-aţi intrat amândouă în mână. 

Facem echipă bună. Leonardo, te superi dacă ne lași să 
stăm de vorbă, ca între fete? 

— Sigur că nu, îi răspunse el și se aplecă pentru a-și 
săruta soţia și fetița. Frumoasele mele, îngerii mei. O să fiu 
în studio, dacă aveţi nevoie de mine. 

Zicând acestea, îi dădu lui Eve paharul cu vinul promis. 
Tăcerea care urmă fu punctată doar de zgomotul făcut de 
copilul care sugea. 

— Așadar, începu Mavis, continuând să alăpteze și să o 
legene pe Belle. Cum de nu am auzit nimic în presă despre 
o blondă tâmpită, găsită plutind în East River? 

Eve ridică paharul, după care îl puse la loc și făcu ceea 
ce ar fi trebuit să facă încă de la început în ziua respectivă: 
să plângă ca un copil. 

— Scuză-mă, spuse ea printre suspine. Cred că am 
refulat. 

Apoi văzu lacrimi de compasiune pe faţa lui Mavis, care 
o pusese între timp pe Belle la celălalt sân. 

— Nu ar trebui să mă comport așa. Probabil că îţi strică 
laptele sau mai știu eu ce. 

— Laptele nu are nimic. Spune-mi ce se întâmplă. 

— Nu știu. Chiar nu știu. Ele... ea e... Fir-ar să fie, 
Mavis. La naiba. 

— Doar nu vrei să spui că Roarke se culcă cu ea, pentru 
că nu cred că e posibil. Nu ar face așa ceva. Toţi bărbaţii 

au gena nesimţirii, doar asta îi face să fie bărbaţi, însă 
doar în cazul unora se manifestă în exces. Nu e cazul lui. 

— Nu, nu se culcă cu ea. Însă a făcut-o odinioară. 

— Iar eu furam din buzunare odinioară. Iar tu obișnuiai 
să mă arestezi. 

— Nu se compară. 

— Mda. 

Eve îi povesti o parte din cele întâmplate. Aminti de 
rochia roșie, de licărirea pe care o zărise doar pentru o 
clipă în ochii lui Roarke, de întâlnirea pe care o avusese cu 
Magdalena în biroul ei. 

— Ticăloasa a venit să te dea peste cap, zise Mavis. 

— Da, și a reușit. Misiune îndeplinită. 

— Lasă-mă să-mi fac o idee despre ea. Cu cine ai de-a 
face? 

— E frumoasă de ar scula orice bărbat și din morti, 
deșteaptă, sexy, sofisticată, vorbește mai multe limbi, 
bogată, abilă și umblată în lume. E perfectă pentru el. 

— Aiurea. 

— Ştii ce vreau să spun, Mavis. Imaginează-ţi că e tot 
ceea ce nu sunt eu. Își ridică mâinile, a disperare. E 
antiteza mea. 

— Ceea ce e bine. E chiar formidabil. 

— Bine? Formidabil? Adică? 

— Păi, dacă aţi avut ceva în comun, s-ar fi putut spune - 
nu s-a spus, s-ar fi putut spune - că Roarke te-a ales pentru 
că îi aduceai aminte de ea, pentru că erai exact genul lui. 
Insă, vezi tu, nu ești. Te-a ales pe tine, nu a ales un gen. 
Pun pariu că simte asta ca un spin în fundul ăla alei 
prelucrat chirurgical. 

— E... oh. Eve își trecu o mână prin păr. Nu înţeleg 
chestiile astea feminine. Sau cel puţin îmi ia ceva timp 
până când le înţeleg. Ar durea-o faptul că sunt antiteza ei? 
Sau, mai precis, faptul că Roarke nu și-a căutat o 
parteneră în genul ei, ca să zic așa? 

— Vezi că știi? 

Mavis o puse pe Belle pe umăr și începu să o bată ușor 
pe spate. 

— Pun pariu că parașuta face spume la gură ori de câte 
ori se gândește la asta. Nu-i așa, Belle-issimo? 

În replică, Belle râgâi. 

— Așa, fata mamei. Din cauza asta a regizat materialul 
acela difuzat la televizor. 

— L-a regizat? 

Mavis o fixă cu ochii ei mari și verzi. 

— Doamne sfinte, Dallas, dar cred că ţi-a rămas mintea 
pe moate de săptămâna trecută încoace, dacă nu ţi-ai dat 
seama. Oi fi ieșit cu din joc de ceva vreme, dar încă mai 
recunosc o escrocherie atunci când dau cu nasul de ca. Te- 
ai uitat la el? 

— Presupun că mi-a rămas mintea pe moate. 

— Stai așa, să o culc pe Belle. la-ţi paharul cu vin. O să 
vedem dovada. 

Nu voia să mai vadă o dată materialul, însă era prea 
curioasă pentru a refuza. În camera de zi, Mavis dădu 
drumul la televizor și puse înregistrarea reportajului 
difuzat în dimineaţa aceea. 

— Acum, uită-te la casetă în calitate de poliţist, nu de 
soție rănită. Spunând acestea, Mavis o trase spre ea, 
protector, înconjurându-i mijlocul cu braţul. El se uită la ea 
pentru că ea vorbește cu el, uitându-se în ochii lui. Se 
asigură că el se uită la ea în timp ce sunt filmaţi. Te-ai 
prins? Modul în care se întoarce, astfel încât feţele 
amândurora să poată fi prinse de cameră în prim-plan. 
După care trișează, întorcându-se și mai mult. 

— Ce face? 

— Trișează - se întoarce cu faţa și mai mult spre cameră, 
ca să îi poată prinde expresia aceea rănită pe care a 
pregătit-o. E bine lucrată, însă se vede, dacă te uiţi cu 
atenţie. Se joacă cu tine. Se joacă cu amândoi. Du-te la ea 
și las-o lată. 

— Ar fi o problemă. Dacă o las lată, asta o să îi 
consolideze poziţia. 

— La naiba, pufni Mavis. Ai dreptate. 

— O altă problemă ar fi faptul că el simte ceva pentru 
ea, ceea ce îi conferă un soi de ascendent. Iar ea știe asta. 

— Tu însă te afli de cealaltă parte a baricadei, Dallas. 
Dacă pui totul cap la cap, nu are nici cea mai mică șansă. 

— Posibil. Însă până una alta, a reușit să mă rănească. 
Eu sângerez, Mavis, iar el nu vede lucrul ăsta. 

— Du-te și fă-l să vadă. Mavis se duse și îi luă haina în 
timp ce Eve clătina din cap, descurajată de sugestie. A 
venit vremea să nu o mai lași să controleze jocul, Dallas. 
Și, ca să știi și tu, Roarke ne-a sunat cu jumătate de oră 
înainte ca tu să vii, îi spuse Mavis, punându-i haina în 
braţe. 

— Serios? 

— S-a prefăcut că sună dezinteresat. A întrebat de copil, 
am schimbat amabilităţi. Poate că nu mi-aş fi dat seama, 
pentru că se pricepe de minune să se ascundă, însă nu 
numai tu sângerezi în seara asta. 

Roarke se mai duse o dată la mobil, dar se mustră în 
gând pentru prostia de care dădea dovadă și se întoarse 
din drum. Nu mai avea de gând să continue să-i sune pe 
prietenii și cunoscuţii ei, în speranţa că avea să afle ceva. 
La naiba cu toate astea. Va veni acasă până la urmă. Sau 
nu va veni. lisuse Hristoase, unde era? De ce naiba îl făcea 
să treacă prin toate stările acelea? Nu făcuse nimic ca să 
merite asta. Făcuse destule lucruri care îi atrăseseră 
mânia ei, de-a lungul vremii, însă nu și de data asta. Chiar 
nu era cazul. Și totuși expresia feţei ei de azi-dimineaţă i se 
întipărise în minte, în inimă, în suflet. Nu putea să scape 
de ea. Mai văzuse privirea aceea o dată sau de două ori, 
însă el fusese vinovat. O văzuse atunci când se duseseră în 
camera aceea blestemată din Dallas, unde suferise peste 
măsură odinioară. O văzuse atunci când se trezea dintr-un 
coșmar. Oare nu știa că mai degrabă și-ar fi tăiat o mână 
decât să o vadă uitându-se la el în felul acela? Ar fi trebuit 
să știe lucrul ăsta. Ar fi trebuit să îl cunoască deja. 

De data asta era vina ei și ar fi făcut bine să vină odată 
acasă ca să discute așa cum stabiliseră. Poate că avea să 
spargă ceva, în furia ei. Ar fi acceptat chiar să îl ia la 
pumni, dacă asta ar fi îndreptat lucrurile. Un moment de 
exteriorizare, de asta aveau nevoie, după care aveau să 
terminte cu prostiile acelea odată pentru totdeauna. Oare 
pe unde naiba umbla? 

Își analiză propriile sentimente, care dădeau în clocot, 
pe bună dreptate, și se strădui să nu acorde atenţie 

faptului că acestea ascundeau o teamă îngrozitoare la 
gândul că nu se va întoarce la el. 

Ar face bine să se întoarcă acasă, gândi el furios. Dacă 
își închipuie că putea proceda și altfel, avea el ac de 
cojocul ei. O va urmări și o va aduce acolo unde îi era 
locul. Fir-ar să fie, trebuia să o aducă acolo unde îi era 
locul. 

Incepu să se plimbe prin cameră cu pași mari, ca o felină 
în așteptarea prăzii, rugându-se, așa cum făcea numai în 
situații excepţionale, ca telecomanda pe care o avea în 
buzunar să scoată un sunet, semn că porțile de la intrare 
se deschid și că ea se întorsese. 

— Vrei să îți aduc ceva de mâncare? îl întrebă 
Summerset din prag. 

— Nu. 

— Nu ai nicio veste de la ea? 

— Nu. Şi să nu cumva să îndrăznești să mă iei de sus. Nu 
am făcut nimic ca să ajung în situaţia asta. 

Răbufnirea lui de-abia dacă îl atinse pe Summerset. 

— Însă nu ai făcut nimic nici ca să o previi. 

— Ce anume să previn? se răsti Roarke, mulțumit că 
măcar avea pe cine să își verse furia. Să previn faptul că 
soția mea a devenit peste noapte îngrozitor de geloasă, 
nerezonabilă și plină de toane? 

Reacţia firească a soţiei tale la tentativele de manipulare 
ale unei femei abile, de care ţi-ai fi putut da seama dacă nu 
te-ai fi încăpățânat să sustii că ai dreptate. 

— Ei, prostii. Cum aș putea-o prefera pe Maggie în locul 
ei. Și mai dă-o încolo de manipulare. 

— Materialul însă a picat la timp. 

— Ce naiba vrei să spui cu asta? 

—A fost perfect planificat, perfect regizat, spuse 
Summerset cu detaşare. Intotdeauna s-a priceput la 
lucrurile astea. 

— Deci sugerezi că mi-a făcut o înscenare? în ce scop? 

— Iată-te singur, supărat, îngrijorat din cauza soţiei, 
preocupat de soarta căsniciei tale. Summerset ignoră 
motanul care tocmai se furișase înăuntru pentru a i se 
împletici printre picioare. Îmi imaginez că și ea trece prin 
aceleași stări.  Roarke, asta se numește precizie 
chirurgicală. 

— Aiurezi, pară el, însă ideea începu să îi încolţească în 
minte. Nu ar avea nimic de câștigat de pe urma unei astfel 
de situaţii. 

— În afară de răzbunare și puţină distracţie. 

— Răzbunare pentru ce anume? Roarke simţi că își 
pierde firea. Poate că ai uitat, dar ea m-a părăsit. Ea m-a 
trădat. 

— Nu, nu am uitat. Și mă bucur că și tu îţi aduci aminte. 

— Se vorbește deja prea mult despre Magdalena în 
această casă și nu pentru că eu o aduc în discuţie. 

Roarke ieși din salon și se duse să își verse mânia pe 
unul dintre roboții de antrenament din sala de sport. 
Aproape epuizat de efort, constată că tot nu reușise să își 
alunge neliniștea din adâncul sufletului. 

Făcu un duș pentru a scăpa de transpiraţie și de sângele 
care i se uscase pe pumni, se schimbă și urcă în birou 
hotărât să lucreze. Se va concentra asupra muncii și dacă 
ea nu va ajunge acasă într-o oră... Habar n-avea ce va face. 
Când văzu că lumina din biroul ei era aprinsă, sentimentul 
de ușurare pe care îl simţi îl înmuie atât de tare, încât 
crezu că lumea se întorsese cu susul în jos și se cutremură 
pentru o clipă, înainte de a-și veni în fire. Momentul de 
slăbiciune îi reaprinse însă mânia. Dădu buzna, gata 
montat pentru o nouă confruntare. 

O găsi șezând la birou, cu computerul zbârnâind de 
atâtea date ce se perindau pe ecran. Avea ochii închiși, și 
cearcănele pronunţate de sub ei ieșeau în evidenţă, în 
contrast cu paloarea feţei. Oboseala aceea accentuată 
poate că l-ar fi oprit, însă Eve deschise brusc ochii. 

— Locotenente. 

— Am de lucru. 

— Poate să mai aștepte. Computer, închide-te, comandă 
el. 

— Hei. 

— Nu așa rezolvi tu situaţiile? Nu așa mă pedepsești 
pentru lucrurile de care decizi că mă fac vinovat? Nu am 
dreptul să mă apăr? 

— Uite ce e, sunt obosită. Trebuie să... 

— Şi eu sunt al naibii de obosit. 

Eve își dădu seama că era cu adevărat obosit, stare pe 
care o arăta arareori. 

— Atunci du-te să te culci. Eu una asta o să fac. 

— Dacă ai impresia că mă poţi lăsă vorbind singur încă o 
dată, mai gândește-te, îi spuse el pe un ton blând, în timp 
ce ea dădu să se ridice de pe scaun. Gândește-te de două 
ori. 

Eve știa că mânia lui putea să îmbrace diverse forme, 
odată acumulată. Simţi că lua amploare acum, ceea ce o 
făcu să îi îngheţe sângele în vine. 

— Mă duc să-mi fac o cafea, spuse ea. 

— Şi asta poate să mai aștepte, așa cum te-am așteptat 
și eu o seară întreagă, zise el, ţintind-o cu privirea lui de 
oțel. De unde să știu că nu ai murit pe stradă și că, dacă 
deschid ușa, nu mă trezesc cu un poliţist și un psiholog în 
prag? 

Nu se gândise nici măcar o secundă că i-ar fi putut trece 
prin cap așa ceva. Nu intenţionase să îl pedepsească, ci își 
dorise doar ca ziua aceea să treacă odată. 

— Ar trebui să ai încredere în faptul că știu să-mi port și 
singură de grijă. 

— Așa, deci eu trebuie să am încredere în tine, dar tu nu 
procedezi la fel în ceea ce mă privește. Nu ai avut niciun 
drept și niciun motiv să îmi faci ce mi-ai tăcut. 

— Același lucru e valabil și în cazul tău. 

— Dar ce ţi-am făcut eu? își puse mâinile pe birou și se 
aplecă spre ea. Ce anume ţi-am făcut? Spune, ce naiba ti- 
am făcut? Și fii explicită. 

— Te-ai uitat la ea. 

O fixă cu privirea și, pentru o clipă, ochii lui albaștri, 
care scăpăraseră până atunci, nu mai exprimară decât 
uimire. 

— Ei bine, de vreme ce nu am orbit în ultimele zile, m- 
am uitat la o mulțime de femei între timp. Hai, castrează- 
mă. 

— Nu îţi bate joc de sentimentele melc, de intuiţia mea 
și de ceea ce știu. Nu glumi pe seama chestiei ăsteia sau 
pe seama mea. Te-ai uitat la ea și, pentru o fracțiune de 
secundă, i-ai aruncat acea privire care ar fi trebuit să fie 
numai a mea. 

— Te înșeli. 

— Nu mă înșel! 

Tâşni în picioare, astfel încât acum se aflau faţă în faţă. 

— Am ochiul format și îţi cunosc expresiile și privirile. 
Știu ce am văzut. 

— Şi, din experienţa ta de poliţist, poţi spune că privirea 
aceea pe care i-am aruncat-o preţ de o clipă, constituie un 
motiv pentru accesul ăsta de gelozie absolut irațional? 

— Nu e vorba de gelozie. Aș vrea eu să fie. Mi-aș dori să 
fiu atât de proastă, de superficială, atât de impulsivă. Insă 
nu e gelozie. E teamă. Se lăsă să cadă pe scaun. E teamă, 
spuse ea, și vocea îi tremură. 

Pentru o clipă Roarke se calmă, dar izbucni din nou: 

— Chiar poţi să crezi așa ceva? Să crezi că regret ce am 
ajuns să fim, ce am obţinut între timp? Să crezi că regret 
faptul că te-am ales pe tine și nu pe ea? Nu ţi-am spus, nu 
ţi-am demonstrat în repetate rânduri că ești totul pentru 
mine? 

Eve încercă să rămână calmă și să își găsească 
cuvintele. 

— Ea nu e ca toate celelalte. Punctele comune pe care le 
aveţi contează. Ştii și tu asta, știu și eu. Și, chiar mai rău, 
poate că și ea știe. Punctele comune, trecutul, toate astea 
sunt evidente. Sunt atât de evidente, încât lumea m-a privit 
cu compasiune astăzi. M-am simţit umilită atunci când a 
trebuit să trec prin secţie ca să ajung în birou. 

— Dar cum rămâne cu punctele noastre comune, Eve, cu 
trecutul nostru? 

Ochii ei înotau în lacrimi. Roarke știa că Eve niciodată 
nu se folosise de lacrimi așa cum o făceau alte femei, drept 
dovadă că și acum încerca să și le stăvilească. 

Roarke se duse la fereastră și începu să privească afară, 
în întuneric. Nu puteau să se certe încontinuu până când 
aveau să epuizeze subiectul. Trebuiau să rezolve lucrurile 
din mers. Vor vedea cum evoluează situaţia. 

— Vrei să știi ce și cum a fost atunci și ce și cume 
acum? 

— Știu... 

— Crezi că știi, o corectă el. Şi poate că nu te înșeli întru 
totul, dar nici nu ai dreptate în totalitate. Vrei să afli? 

— Nu. Însă trebuie să știu. 

— Ei bine, o să îţi spun. Aveam înjur de douăzeci și trei 
de ani și dădeam diverse lovituri prin Barcelona. Mă 
descurcam destul de bine și pe sub mână, dar și legal, 
întotdeauna mi-a plăcut să fiu cu un picior de cealaltă 
parte a baricadei. Se poate spune că m-a atras contrastul, 
ca acela dintre lumină și întuneric. Un amestec foarte 
interesant din amândouă. Acolo, la Barcelona, ni s-au 
intersectat drumurile. Amândoi ne gândeam la aceeași 
lovitură. 

Își aducea aminte totul, ca și cum s-ar fi întâmplat 
atunci, în timp ce scruta întunericul de afară. Clubul de 
noapte zgomotos,  luminiţele colorate. Fusese un 
septembrie  torid, iar muzica îţi făcea sângele să 
clocotească în vine. 

— Şi-a făcut intrarea după ce apucasem să urmăresc 
ţinta o bucată de vreme. Şi-a făcut apariţia într-o rochie 
roșie, senzațională, cu o atitudine pe măsură. Mi-a aruncat 
o privire, după care s-a îndreptat direct spre ţintă. Peste 
câteva minute, individul îi oferea ceva de băut. Se 
pricepea. De-abia dacă am observat când i-a șterpelit 
cardul de acces. 

Roarke se îndepărtă de fereastră și continuă: 

— Era vorba despre niște rubine, de niște afurisite de 
rubine care reprezentau punctul de atracţie al expoziţiei. 
Era nevoie de trei cârduri de acces pentru a ajunge la ele, 
iar eu făcusem rost deja de două. Tot cea făcut ea a fost să 
îl fure pe al treilea, să facă o copie după el, după care l-a 
pus la loc, fără ca individul să își dea seama. Niciunul 
dintre noi nu putea ajunge la pietre singur - o situaţie care 
mă scotea din sărite. 

— Înţeleg. 

— Am așteptat să mă contacteze, ceea ce s-a și întâmplat 
a doua zi. În cele din urmă, am dat lovitura în doi și am 
rămas împreună o perioadă. Era tânără și nu se temea de 
absolut nimic, punea pasiune în ceea ce făcea. Ne plăcea 
să trăim la limită, să călătorim, să fim pe val, cum se 
spune. 

— Ai iubit-o? 

Roarke traversă camera pentru a turna câte un pahar cu 
vin. 

— Am crezut, la un moment dat, că o iubesc. Însă era 
capricioasă, imprevizibilă. Mă ţinea mereu în alertă. 
Afacerile legale în care eram implicat o scoteau din sărite. 
Așeză un pahar cu vin pe biroul lui Eve. Nu înţelegea de ce 
mă osteneam, de ce îmi doream ceea ce îmi doream. Tot ce 
avea sens pentru ea erau aventura și setea pentru bani. Nu 
înţelegea cum e să ai origini umile, de vreme ce ea se 
trăgea dintr-o familie decentă. Nu voia decât să obţină mai 
mult și, odată ce obținea ceea ce își dorea, să treacă mai 
departe și să obţină și mai mult. 

— Tu ce îţi doreai? 

— O voiam pe ea, desigur. Nu îţi spun asta ca să te 
rănesc. 

— Nu mă rănește. 

— Şi eu îmi doream mai mult, din cu totul alte motive, 
însă îmi doream mai mult. 

Se uită lung în pahar înainte de a lua o înghiţitură de vin 
și de a continua. 

— Eu voiam genul acela de respect și de putere care mi- 
ar fi oferit o protecţie absolută, respectiv mijloace prin 
care să mă asigur că nu voi mai ajunge vreodată de unde 
am plecat. Știi ce vreau să spun. 

— Mda. 

— Ea nu își dorea asta. Nu putea. Cred că aici a fost 
fisura. Și totuși ne-a mers o perioadă - am lucrat împreună, 
am dat lovituri împreună, am rămas împreună. Totul până 
la Nisa. Ţinta vizată era o colecţie de artă impresionistă ce 
cuprindea și două tablouri de Renoir, printre altele. Noi pe 
acestea le voiam, găsisem chiar și un cumpărător pentru 
ele. Am petrecut săptămâni întregi pregătind lovitura. 
Maggie a sedus ţinta pentru a pune mâna pe informaţii din 
interior. 

Eve ridică o mână pentru a interveni. 

— S-a culcat cu el? Şi nu te-a deranjat să știi că a fost cu 
un alt tip? 

— Era vorba de o lovitură, iar individul era de două ori 
mai în vârstă decât ea. Cât despre tablouri, pânzele tăceau 
o grămadă de bani. 

— Nu ţi-a aparţinut, murmură Eve, simțind cum se 
relaxează ceva în interiorul ei. Niciun moment nu te-ai 
gândit la ea, ca și cum ar fi fost a ta. 

— Tu ai crezut că a fost altceva? 

— Da. 

Nu ai dreptate întru totul, repetă el, așezându-se pe 
marginea biroului. Am avut sentimente complexe pentru ea 
și cred că și ea pentru mine. M-am gândit că, din cauza 

acelor sentimente și a valului pe care ne aflam, puteam să 
am încredere în ea, însă m-am înșelat. 

In timp ce Roarke sorbea din vin, Eve își dădu seama că 
se gândea la trecut. 

— Cu o seară înainte să dăm lovitura, nu a venit acasă, 
în vila în care stăteam. Nu a apărut nici dimineaţa. Mă 
temeam să nu i se fi întâmplat ceva, să nu fi făcut vreo 
prostie și să fi fost prinsă. Apoi am aflat că fugise cu ţinta. 
Mă părăsise pentru el. Și asta nu era totul - dacă aș fi 
încercat să dau lovitura, așa cum intenționam, aș fi dat nas 
în nas cu jandarmii. 

— Te-a trădat. 

— După cum spuneam, era capricioasă. M-am enervat, 
m-am simţit rănit. Orgoliul meu a avut de suferit. Se 
folosise de mine, așa cum ne folosiserăm împreună de alţii. 

— De ce nu te-ai dus după ea? 

Roarke privi în ochii obosiţi ai soţiei sale și mai luă o 
înghiţitură de vin. 

— Nu m-am gândit niciodată la asta. Mi-o făcuse și cu 
asta, basta. Nu voiam să îi dau satisfacţie. Trebuie să știi 
că aveam de gând să vin după tine dacă ai mai fi întârziat o 
oră în plus. Voiam să vin după tine, să te aduc înapoi. 
Niciodată nu mi-a trecut prin minte să nu vin după tine. 

Eve inspiră adânc încercând să-și controleze vocea. 

— Şi ai mai pus mâna pe tablourile de Renoir? 

— Da, zâmbi Roarke. Trei ani mai târziu. Buzele i se 
arcuiră într-un zâmbet. Şi în răstimpul ăsta, la fel ca și în 
anii care au urmat, am avut parte de o mulţime de femei. 
M-am bucurat de compania lor și cred că nu le-am rănit, 
cel puţin nu intenționat. Le-am dat tot ce am putut și am 
luat tot ce au avut de oferit. Insă fără sentimente. 

— Dar nici nu ai uitat-o. 

— Nu, nu am uitat-o. A lăsat un gol în mine, Eve, un gol 
pe care nu am vrut să încerc să îl umplu. De ce să risc? 

— Ea - Eve încercă să găsească cuvintele potrivite - a 
avut o mare influenţă asupra ta. Cel puţin așa cred. Așa 
văd. 

— Nu pot să neg că ceea ce a făcut, ce am lăsat-o să îmi 
facă, a influenţat modul în care am abordat relaţiile 
ulterioare. Am spus că nu am uitat-o, însă nici nu m-am 
mai gândit la ea după câteva săptămâni. Înţelegi ce vreau 
să spun? 

— Mda, înţeleg. j 

— Am avut mult de lucru. Imi plăcea să muncesc. Am 
făcut bani, din ce în ce mai mulţi. Apoi, am obţinut puterea 
și respectul pe care mi le dorisem. Am construit casa asta 
și încă altele. Am ţinut la femeile cu care am fost 
împreună, însă nu au însemnat mai mult decât plăcere. 

— Te-a rănit destul de grav. 

— Da, m-a rănit și, văzând-o din nou, mi-am dat seama 
că acele sentimente complexe pe care le nutrisem pentru 
ea au ajutat-o să îmi facă rău. i 

— Mă ajută că îmi spui toate acestea. Imi pare bine că ai 
ales să detaliezi toate acestea decât să treci peste ele cu 
ușurință, ca și cum nu s-ar fi întâmplat nimic. 

— Mi-e greu să recunosc chiar și față de mine, darămite 
faţă de tine. Nu am minţit atunci când ţi-am spus că s-a 
terminat. Şi totuși... hai să îţi spun și chestia asta. Mi-am 
adus aminte, de asemenea, de tânăra splendidă, în rochie 
roșie, care își făcuse apariţia în clubul acela aglomerat, de 
ce-am simţit în clipa aceea. Poate că asta am văzut atunci, 
la restaurant, pentru o fracțiune de secundă, poate că mă 
uitam la o amintire care, pur și simplu, prinsese din nou 
viață. Nu pot să șterg tot ceea ce am în minte, Eve. 

— Nu. Bine. Bine. Hai să... 

— Nu am terminat. O să mă asculţi până la capăt. O 
prinse în braţe, ca și cum ar fi vrut să o ţină locului. Ti-am 
spus de golul acela din suflet. Aș fi putut să trec prin viaţă 
fără să îl umplu vreodată. Nu eram chiar un om nefericit. 

Continuă să se uite în ochii ei, în timp ce o mângâia cu 
delicateţe pe mână. 

— Apoi, într-o bună zi, am simţit o înţepătură în dreptul 
gâtului, o căldură la baza șirei spinării în timp ce stăteam 
în picioare în dreptul monumentului acela. M-am întors și 
te-am văzut pe tine. Te-am văzut și mi-a fugit pământul de 
sub picioare. Erai tot ce nu ar fi trebuit să doresc. Pentru 
numele lui Dumnezeu, erai o polițistă ai cărei ochi putea să 
vadă prin mine. 

Se întinse către ea și îi atinse ușor obrazul. Mângâierea 
lui era cumva plină de pasiune, cerând parcă intimitate. 

— O polițistă îmbrăcată într-un costum gri, de-a dreptul 
hidos, și o haină care nici măcar nu era măsura potrivită. 
Din acel moment, golul din mine a început să se umple. Nu 
puteam să fac nimic în privinţa asta. Nu puteam să opresc 
ceea ce simțeam că începuse să crească în mine. Ea crease 
golul acela, tu l-ai umplut. Înţelegi că asta face parte din 
legăturile acelea pe care le invocai? înţelegi că tot ce am 
simţit pentru ea vreodată nu mai este valabil acum? 
Sentimentele acelea au fost neînsemnate, firave pe lângă 
ceea ce simt pentru tine. 

Lacrimile își făcură simțită prezenţa. Văzu cum acestea 
șiroiau pe obrajii ei și el se întrebă dacă Eve își dăduse 
seama că nu le mai putea stăvili. 

— Ea a făcut parte din viaţa mea. Acum tu ești viața 
mea. Dacă regret ceva, apoi acela e faptul că ai putut 
crede altceva chiar și pentru o secundă. Sau că te-am lăsat 
să crezi asta. 

— Când te-am văzut cu ea, la televizor... 

— Îmi luam rămas-bun de la fata la care ţinusem 
odinioară și cred că și de la bărbatul care ţinuse la ea. 
Atâta tot. Nu plânge. Hai, liniștește-te. 

Îi șterse lacrimile. 

— Mă simt prost. 

— Bravo. Și cu mă simt la fel. 

— Te iubesc. E înspăimântător, zise ea, ghemuindu-se la 
pieptul lui. E al naibii de înspăimântător. 

— Știu. 

Eve îl simţi cum tremură atunci când își lipi obrazul de 
al ei. 

— Să nu mă mai părăsești. Dumnezeule, să nu mă mai 
părăsești, zise Roarke. 

— Dar nu te-am părăsit. 

— O parte din tine a făcut-o. O îndepărtă de el, iar ochii 
lui sclipiră de emotie. O parte din tine m-a părăsit și nu am 
putut să suport gândul ăsta. 

— Nu plec nicăieri. Nu pleacă niciunul dintre noi 
niciunde. Simţind că trebuie să îl liniștească, Eve încercă 
să zâmbească, în plus, chiar dacă aș face-o, m-ai aduce 
înapoi. 

— Exact. 

— Sau cel puţin ai încerca. Luă mâinile lui Roarke într- 
ale sale și observă juliturile de pe pumnii lui. Uau! Dar văd 
că ai snopit pe cineva în bătaie, nu glumă. 

— Doar pe un robot. Se pare că funcţionează atunci când 
ești supărată pe mine. 

— Ar trebui ca unul dintre departamentele tale de 
cercetare să inventeze unul care să se regenereze, sau 
ceva de genul ăsta. li sărută rănile. Trebuie îngrijite. 

— Tocmai le-ai îngrijit. Uită-te la tine ce obosită ești, îi 
spuse el, mângâind-o pe obraz. Eve a mea, ești absolut 
epuizată. Și pun pariu că nu ai mâncat nimic astăzi. 

— Nu am putut. Morris mi-a oferit niște fursecuri cu 
ciocolată făcute în casă. 

— O să mâncăm supă. 

— Sunt prea obosită pentru a mânca. 

— Bine atunci. Nu mănânci, dar nici nu lucrezi. Te duci 
direct la culcare. O luă de talie și ieșiră din cameră. Nu 
vrei să îmi poveștești și mie ce se mai întâmplă cu cazul 
tău? 

Eve își dădu scama că îl exclusese. Se excluseseră 
reciproc. Încinseseră mici portiţe. 

— Mda. Aș avea nevoie de ceva ajutor. Pentru început, 
am niște întrebări legate de un sistem de securitate. 

— Sunt omul tău. 

Eve se uită la el și îi zâmbi. 

— Da, ești. 


Eve se cufundă într-un somn adânc și, înainte ca zorii să 
se arate, simţi fiorul dragostei. Gura lui o căută pe a ei, 
trezind-o cu un sărut dulce și tandru. Incitată de gustul lui, 
buzele ei îi răspunseră. Mâinile lui treziră în ea senzaţii 
nebănuite, făcându-i inima să tresară. Simţind bătăile 
inimii lui alături de a ei, îi primi îmbrăţișarea. Începură să 
se miște la unison, în tăcere, în întunericul încă nepătruns 
de nicio rază de lumină și în final găsiră liniștea pe care o 
căutaseră atât. Jurămintele fură reînnoite, fără să aibă 
nevoie de cuvinte. Toate dorinţele fură îndeplinite. Rămase 
lângă el, ocrotită de braţele lui, visând cu ochii larg 
deschiși. 

— Ar fi trebuit să te las să dormi. 

— După cum mă simt acum, ai făcut bine că m-ai trezit. 
Îi era atât de bine, încât ar fi putut rămâne cuibărită acolo 
până la sfârșitul lumii. Cât e ceasul? 

— Aproape șase. Ar trebui să te trezești. 

— Îmi place unde sunt în clipa asta, zâmbi Eve în 
întuneric. Şi mor de foame. 

— Serios? 

— Mor de foame la modul cât se poate de serios. Aș vrea 
un fursec cu ciocolată. 

— Organismul tău nu are nevoie de fursecuri. 

— Dacă mai vrei o repriză, amice, trebuie să beau o 
cafea mai întâi de toate. 

„Suntem din nou ca pe vremuri”, își spuse Roarke în 
gând. 

— Pisica a avut ieri parte de două mic dejunuri 
complete, în stil irlandez. Hai să încercăm să le mâncăm 
noi de data asta. 

— Nici tu nu ai mâncat? 

— Nu. 

Eve zâmbi din nou. Îi făcea bine să afle că suferise și el, 
alături de ea. Se rostogoli pe burtă, sprijinindu-se în coate 
pentru a-l putea privi. 

— Hai să mâncăm. Mult de tot, zise ea. 

Luară micul dejun în pat, șezând turcește, unul în faţa 
celuilalt. Eve înfulecă ochiurile, ca și cum ar fi urmat să 
devină prohibite în următoarea oră. 

— Culoarea ţi-a revenit în obraji, observă Roarke. Iar 
umbrele acelea, cearcănele vineţii, dispăruseră peste 
noapte. Eve își aţinti ochii asupra lui și Roarke își dădu 
seama că avea ceva de spus. 

— Ce e? 

— Nu vreau să stric atmosfera, dar trebuie să îţi spun 
ceva care mă chinuie. 

— Dă-i drumul. 

— Rochia roșie. 

— La naiba. 

— Nu, nu. 

Agită furculița, hotărâtă să deschidă subiectul fără să se 
certe sau să provoace o criză emoţională. 

— Doar ascultă-mă. Mi-ai spus că prima oară când ai 
văzut-o era îmbrăcată într-o rochie roșie. Crezi că a fost o 
întâmplare faptul că atunci când ai revăzut-o, purta tot o 
rochie roșie? 

— Ei bine, mă îndoiesc că s-a îmbrăcat în roșu în tot 
acest timp, în eventualitatea faptului că am fi putut să ne 
întâlnim. 

— Refuzi să gândești. Încă mai ai ochelari de cal atunci 
când vine vorba de ea. Nu te supăra. 

— E greu să nu mă supăr, zise el ușor iritat. Ce vrei să 
spui? 

— Cred că a pus totul la cale. N-a intrat din întâmplare 
tocmai în restaurantul ăla, în seara aceea, îmbrăcată într-o 
rochie roșie, Roarke. Ştia că ai să fii acolo și a vrut să îţi 
testeze memoria. Îţi aduci aminte, iubitule? îţi aduci 
aminte de mine? 

— Dar nu avea cum să știe... 

Își continuă raţionamentul în minte, iar Eve văzu cum se 
debarasa de ochelarii de cal. Făcu eforturi serioase, pentru 
care se felicită, să nu sară în sus și să ţopăie de bucurie pe 
pat. 

— Mi-ai spus că era pricepută și probabil că ai mai și 
învăţat-o câte ceva. Ştii că tipul care o însoțea în seara 
aceea era un individ cu care făceai afaceri. Nu i-ar fi fost 
greu să afle unde avea să cineze Roarke într-o seară 
anume. 

— Nu, bineînţeles. 

— După care te-a căutat acasă, dis-de-dimineaţă, a luat 
masa de prânz cu tine și i-ai dat câteva sfaturi. Ai ajutat-o 
de dragul vremurilor demult apuse. Pun pariu că nu a mai 
contenit cu scuzele pentru ceea ce ţi-a făcut în trecut. Se 
opri un moment, după care se gândi că avea să o roadă pe 
dinăuntru dacă nu îi va spune. Nu cred că nu ţi-a făcut 
avansuri sau că nu a încercat terenul. 

— Terenul nu a fost receptiv, îi răspunse el. 

— Dacă ar fi fost, l-aș fi îngropat. 

— Scumpa mea, remarca... te caracterizează întru totul. 

— Să nu uiţi asta niciodată, îl avertiză ea și, întrucât își 
terminase șunca, fură o bucăţică de la el. Cred că a pus-o 
pe gânduri. Chiar e antiteza mea. 

— Poftim? Ce e? 

Eve se înfruptă din șuncă, clătinând din cap. A 

— E prea complicat de explicat. Nu te gândi la asta. Însă 
după ce ai refuzat oferta de a-i vedea sânii de aproape... 

— Sunt frumoși, din câte îmi amintesc. 

— Mai bine ai tăcea din gură. Eve îl simţi tot aproape, 
chiar și atunci când îi zâmbi forțat. Așadar, ce a făcut după 
ce i-ai refuzat generoasa ofertă? 

— Şi-a înecat amarul într-un martini. 

— Nu. lisuse. M-a luat pe mine în vizor și mi-a făcut 
câteva șicane, care au culminat cu imaginile acelea. Mavis 
mi-a spus... 

— Mavis? 

Eve se jucă cu ceea ce mai rămăsese în farfurie. 

— Am trecut pe la ea aseară. Am uitat de ursuleţul de 
pluș. 

— Ai uitat până și de mine. 

— Nu, nu am uitat. Trebuia să o văd pe Mavis. Trebuia 
să stau de vorbă cu ea. 

— Bine, zise el punându-i o mână pe genunchi, e 
rezonabil. 

— Mavis s-a ocupat de escrocherii multă vreme. Şi să știi 
că era chiar pricepută. Și-a dat seama de jocul Magdalenei, 
înaintea mea. Când a început să îmi indice una, alta, am 
văzut totul clar. Reportajul acela a fost o înscenare, 
Roarke. Dacă te mai uiţi o dată la el, o să îţi dai seama. S-a 
întors cu fața către cameră - Mavis mi-a spus că a trișat -, 
astfel încât să o surprindă într-un moment anume. Nu aţi 
fost filmati întâmplător de un tâmpit care a trimis caseta la 
televiziune. Ea s-a ocupat de toate acestea. 

— Summerset mi-a spus același lucru, însă nici nu am 
vrut să îl ascult, deși o parte din mine era convinsă că 
exact asta a făcut. Iar eu nici nu am vrut să-l ascult. 

— Te vrea înapoi. Eve atacă mâncarea de-a dreptul 
enervată. A trecut în revistă vreo câţiva tipi cu bani, și-a 
asigurat o situaţie bunicică, însă tu, tu reprezinţi premiul 
cel mare. Şi-a dat seama că a greșit atunci când a dat 
vrabia din mână pe cioara de pe gard. Iar acum tu ești... 
Zi-mi o pasăre cu adevărat mare. 

— Struţul. 

— OK, dar nu sună bine. În orice caz, ești o pasăre care 
are un cuib mare, din aur, pe care vrea să îl împărți cu ea. 
Așadar, a încercat, pur și simplu, să mă elimine. Însă, mai 
întâi, a vrut să vadă dacă puteţi relua lucrurile de unde le- 
aţi lăsat... 

— După cum spuneam, s-ar putea să fi vrut să exploreze 
această posibilitate, însă eu, ca un soţ fidel ce sunt, am 
înăbușit tentativa în fașă. Şi, da, după ce a văzut că nu îi 
merge, s-a dus să te vadă, să încerce terenul, să te pună pe 
gânduri, îi dădu el dreptate, dând din cap. Una peste alta, 
totul a fost bine jucat și a provocat un disconfort teribil. In 
orice caz, i-am spus foarte clar, jur, că noi doi suntem un 
cuplu foarte unit, decis să rămână împreună. 

— Poate credea că va putea să te convingă, într-un final, 
să îi cedezi. Și, între timp, a încercat să ne facă greutăți. 
Dacă stai să te gândești, nu ar fi avut nimic de pierdut. 

— Dimpotrivă, s-ar fi distrat, răspunse Roarke. O 
plictisesc situaţiile obișnuite sau pe care le percepe drept 
nefiind ieșite din comun. Pentru ea, căsătoriile nu sunt 
decât un mijloc de a-și realiza un scop, o joacă. 

— S-a întrebat cum să facă să întoarcă situaţia în 
avantajul ei, să ne distrugă relaţia. 

— Îmi pare rău. Îmi pare rău că nu mi-am dat seama ce 
avea de gând. 

— Şi-a făcut calculele greșit, îi spuse Eve, luându-l de 
mână. 

— Întocmai, îi răspunse Roarke. 

— Îmi vine s-o bat măr. 

— Te-ar deranja dacă aș vrea să asist? 

— Bărbaţilor întotdeauna le place să asiste. Problema e 
că, dacă facem tam-tam pe chestia asta, nu vom reuși 
decât să alimentăm bârfele. Cred că ar fi de ajuns dacă am 
ignora-o pur și simplu. Hai să nu mai discutăm despre ea. 

— De acord. 

— Între timp, trebuie să... răspund la telefon, spuse Eve, 
arătând spre mobil. Blochează imaginea. Dallas aici. 

— Sunt tot eu, Reo. Am obţinut mandatul pentru 
reședința soților Straffo. A fost chinul de pe lume. 
Judecătorul a fost de acord cu condiţia să nu poate fi pus în 
aplicare decât după ora opt dimineaţa. 

— E bine și așa. Îți mulțumesc, Reo. 

— Să vii cu ceva de acolo, Dallas, altfel Straffo o să ne 
facă praf în presă. 

— O să vin cu ceva. 

— Oliver Straffo? se miră Roarke după ce Eve închise. 
Bănuiești că ar putea fi implicat în asasinarea 
profesorului? 

— Incepând de ieri, a profesorilor. Suspectul din capul 
listei noastre a fost omorât. 

— Ah! Roarke își dădu seama că rămăsese în urmă cu 
evenimentele și că venise timpul să recupereze. Păi, hai să 
ne începem ziua așa cum o încheiem de obicei. 

— Credeam că tocmai am făcut asta. Parcă mă luaseși 
cu asalt mai devreme sau mi s-a părut? 

— Da, din câte îmi aduc aminte. Însă nu mă refer la sex, 
Dallas, deși e un mod minunat de a începe și a încheia 
aproape orice. Povestește-mi despre caz. 

Eve îl puse la punct cu ultimele evoluţii în timp ce făcură 
duș, se îmbrăcară și se îndreptară spre biroul ei. În timp ce 
intrau, mobilul lui începu să sune. Roarke aruncă o privire 
către ecran, după care îl strecură la loc în buzunarul 
pantalonilor. 

— Așa ai de gând să îi ţii piept? îl întrebă Eve. 

Pentru moment. Așadar, teoria ta e că Straffo l-a omorât 
pe Foster, pentru că Foster aflase despre escapadele soției 
lui. 

— Nu aș spune că e chiar o teorie. E una dintre ipoteze. 
Alta ar fi că soţia lui Straffo l-a aranjat din același motiv. 
Sau că Mosebly a fost cea care l-a omorât, deoarece Foster 
aflase despre aventura sa. 

— Puțin cam multe relaţii sexuale pentru o școală. 

— E posibil ca Williams să îl fi omorât pe Foster pentru 
ca să își protejeze slujba și reputaţia. Apoi, fie unul dintre 
soţii Straffo, fie Mosebly l-a eliminat pe Williams. Îmi 
propusesem să fi revăzut toate aceste ipoteze aseară. 

— Vrei să verific dacă Straffo ar fi putut păcăli sistemul 
de securitate al școlii. 

— În cazul în care toate săgețile arătă spre el, m-ar ajuta 
să știu asta. 

— Între timp, ţine-ţi săgețile în tolbă, o sfătui Roarke. O 
să verific partea cu sistemul de securitate, însă mi se pare 
că asasinarea lui Foster a fost un gest necugetat. Williams 
este ameninţarea principală în fiecare dintre cele trei 
ipoteze. 

— Știu, însă nu am avut niciun indiciu că Williams ar fi 
recurs la metode coercitive până când acesta nu a 
ameninţat-o pe Mosebly în dimineaţa în care și-a pierdut 
viața. E posibil ca Foster să fi întins coarda, după care 
Williams să fi zis „să-l ia naiba de nenorocit” și să-l fi 
omorât. Sau... 

— Unul dintre soţii Straffo a intrat în panică și l-a 
asasinat Sau Mosebly. Roarke se strădui să îi alinieze pe 
suspecți în minte. Prea mulţi indieni, niciun șef de trib. 

— Poftim? 

— Prea mulţi suspecți și niciunul nu iese în evidenţă cu 
ceva. 

— Mda. Asta e principala noastră problemă. Nu reușesc 
să găsesc un motiv suficient de puternic. Așadar, merg pe 
ceea ce am. Williams era un tip direct. Am un martor care 
l-a văzut discutând cu Foster, pe un ton amical, în 
fumoarul profesorilor, în ziua în care acesta a murit. Cred 
că Foster nu ar fi fost în stare de așa ceva dacă ar fi avut 
probleme serioase cu Williams. 

— Ai spus că Foster a raportat hărţuirea sexuală a lui 
Sânchez de către Williams, îi aminti Roarke. 

— Da, dar a fost o acţiune izolată. Foster i-a spus lui 
Williams, cu ceva timp înainte, să o lase în pace pe 

nutriționistă. Și s-a potolit. Problema a fost rezolvată. Între 
timp, am aflat însă că Foster îl surprinsese pe acesta 
făcându-și de cap cu Mosebly în piscina școlii și că i-a 
povestit soţiei că îl văzuse pe Williams împreună cu o 
persoană cu care nu ar fi trebuit să fie. Însă nu a precizat 
cu cine și nu a discutat despre asta cu altcineva, nici nu i-a 
abordat pe cei doi. 

Dând târcoale panoului pe care fuseseră înșiraţi 
suspecţii, Roarke se opri în dreptul fotografiei lui Mosebly. 

— Pare a fi o persoană descurajantă. Și, având în vedere 
faptul că e directoare, denotă autoritate. Nutriţionista 
făcea parte din personalul auxiliar. Pe ea au deranjat-o 
avansurile lui Williams, însă pe Mosebly, nu. 

— Mda, afirmaţiile ei cum că ar fi fost drogată sunt 
simple aiureli. Așadar, de ce să-l fi omorât pe Foster, dacă 
acesta era hotărât să își vadă de treabă? De ce să aduci 
scandalul la ușă? 

Eve clătină din cap. Pur și simplu, nu se lega, faptele nu 
se puneau cap la cap. 

— În concluzie, ajungem din nou la răzbunare sau 
protejare, sau doar la o enervare dusă la extrem. Nu îmi 
face cu ochiul niciuna dintre variante, zise ea. 

— O să ajungi la un rezultat în cele din urmă. Pur și 
simplu, ţi-ai ieșit din ritm. 

— Așa este. O să vedem ce o să scoată la iveală 
percheziţia de la apartamentul lui Straffo. 

Nu era vorba că își ieșise din ritm, își spuse Eve, în timp 
ce mai analiza o dată ipotezele, în așteptarea lui Peabody 
și a lui McNab. Cazul în sine nu avea ceva solid, nimic de 
care să se agaţe. Motivele erau mai mult decât neclare. 
Variantele identificate până atunci nu stăteau în picioare, 
având în vedere cercul de suspecți încheiat cu Allika 
Straffo, în baza profilului întocmit de Mira. Era însă ceva în 
neregulă cu această femeie, ceva mai mult decât o 
aventură extraconjugală. Ce știa ea? La ce se gândea? Ce 
anume o făcea să fie atât de vulnerabilă și temătoare? 
Moartea băieţelului ei. Oare această traumă să o fi afectat 
într-atât, încât să o facă să devină o persoană atât de 
nesigură pe sine? Posibil, nu avea de unde să știe. Insă 
Oliver Straffo părea că învățase să trăiască cu această 
pierdere, ceea ce era mai greu pentru o mamă. Pe de altă 
parte, familia mai avea un copil, care era în viaţă, bine 
mersi. Oare asta era îndeajuns ca să o menţină pe Allika pe 
linia de plutire? Copilul, soțul cu o carieră strălucită, 
apartamentul de la ultimul etaj al unui bloc cu pretenţii, 
menajera - niciuna dintre acestea nu fuseseră îndeajuns. 
Așadar, Allika derapase, iar Williams se nimerise să fie în 
preajmă la momentul potrivit. Poate că escapada cu el nu 
fusese singura. 

— Poate că nu a fost, murmură Eve. Şi... ce dacă? Și ce 
dacă? 

Se întoarse spre ușă și îl văzu pe Roarke în hol, stând 
între birourile lor. 

— Şi ce dacă? repetă ea. Dacă nu ar fi fost pentru prima 
dată când Allika Straffo călca strâmb, un bărbat cu 
prezența de spirit a lui Oliver Straffo n-ar fi trebuit să 
recunoască simptomele? 

— Oamenii calcă strâmb în fiecare zi, iar partenerii, 
oricât spirit de observaţie ar avea, nu-și dau seama. Sau nu 
recunosc că și-au dat seama. Sau nu le pasă dacă află, 
interveni Roarke. 

— Ele un tip mândru. E un individ care se implică. Şi-ar 
da seama, i-ar păsa. Şi, dacă a fost pentru prima oară, oare 
să fi reacţionat omorând un biet nevinovat care a aflat 
accidental despre aventurile neveste-si? Fiica lor nu ar fi 
fost și ea cât de cât afectată? Eve clătină din cap. Nu îmi 
sună bine, continuă ea. Și dacă a știut, de ce a fost de 
acord să îl apere pe bărbatul cu care și-a făcut de cap soţia 
sa? lar dacă tot a fost de acord, de ce s-ar fi răzgândit o zi 
mai târziu și l-ar fi omorât pe nenorocit? 

— Poate să o deruteze pe cea care anchetează cazul. 

— Aha. Ei bine, funcţionează. E un tip abil în sala de 
judecată, întotdeauna anticipează toate interpretările 
posibile, știe cum să manipuleze... Ia stai un pic. Stai. Şi 
aici e rost de o interpretare. Ce ai spune dacă ar fi 
consimţit să îl apere pe Williams ca să se asigure că va fi 
condamnat? Nici măcar nu ar fi necesar să facă ceva, ci 
doar să se asigure că toate decurg așa cum trebuie. 

— Aha. Acceptă cazul pentru ca să obţină condamnarea 
clientului. Inteligent, dar imposibil de dovedit. 

— După cum spuneam, e un tip alunecos. A încercat 
chiar să blocheze eliberarea mandatului, probabil, pentru 
a-și masca intenţia. A știut că Reo nu avea să cedeze prea 
ușor. Așadar, a optat pentru un debut mai puţin în forță. 
Roarke ridică ceașca ei cu cafea și luă o înghiţitură. Un soi 
de răzbunare planificată până în cele mai mici detalii, 
continuă el. 

— Dar de ce să îl omoare pe tip dacă tot avea să îl 
trimită la închisoare? Locotenente, te învârti în cerc. 

— Da, mă învârt în cerc pentru că simt că e ceva aici, 
însă nu pot să îi dau de cap. E o chichiţă aici. Am nevoie de 
planșeta cu coordonatele cazului. 

— Chiar mă întrebam dacă nu ai adus-o la zi pe cea de 
aici, zise Roarke îmbrăţișând-o. El o sărută pe sprânceană, 
fericit atunci când îi simţi trupul aproape de al său. Cu 
siguranţă, tensiunile dintre noi ţi-au consumat ceva timp. 

— O să recuperez. Aveau să recupereze”, se corectă ea 
în minte. Acesta era unul dintre avantajele unei echipe. Îl 
cuprinse de mijloc și îl privi în timp ce îi zâmbea. Ce 
părere ai despre sistemul de securitate? 

— E prea puţin sofisticat. Ai avut dreptate în privința 
asta. Poate fi fentat cu ușurință. 

Înlănţuiţi, amândoi întoarseră capetele către panoul cu 
coordonatele crimei. 

— Ar fi mai greu de strecurat o armă, dacă nu imposibil. 
Cu puţine cunoștințe în materie, sistemul nu ar fi 
reacţionat într-un astfel de caz. O să mă uit peste 
înregistrări, ca să te scutesc de o treabă, să văd dacă au 
fost întrerupte chiar și o fracțiune de secundă. 

— McNab trebuia să facă asta. Tu ai treburile tale. 

— Îţi datorez ceva timp. 

— Pardon, mă scuzaţi, spuse Peabody, oprindu-se în 
prag. Îmi pare rău. Bună. Îmi pare bine să te văd, i se 
adresă ea lui Roarke, afișând un zâmbet larg. 

— Nu te dezbrăca, plecăm. Ne vedem mai târziu, îi 
spuse Eve lui Roarke și se trezi surprinsă de un sărut. 

— Mă scuzati, repetă Peabody. 

— Pe curând, locotenente. Bună dimineaţa, Peabody. 
Bună dimineaţa, McNab. 

Nu vorbi cu ei, își zise Eve, ieșind. O să înceapă să îţi 
pretindă brioșe. 

— Haideţi cu mine amândoi. Şi ștergeţi-vă zâmbetele 
alea de pe faţă, le spuse ea, luându-le-o înainte. Ce o să 
faceţi dacă o să rămâneţi așa? Ar fi îngrozitor. 

— Suntem doar fericiţi. Lucrurile merg bine, nu-i așa? 

— Vezi-ţi de drum, îl puse ea la colț pe McNab, lăsând-o 
mai moale. Haideţi să îi punem punct spunându-vă că vă 
mulțumesc pentru receptivitatea și sprijinul de care aţi dat 
dovadă. 

— Pentru asta sunt prietenii și partenerii. 

— Da, vă mulțumesc. Ezită un moment înainte să 
coboare treptele. Ia-o înainte împreună cu McNab. Vin și 
eu imediat, îi spuse ea lui Peabody, după care se opri 
pentru a-și lua haina din cuierul unde o așezase 
Summerset. 

În timp ce se îmbrăca îl privi pe Roarke: 

— Suntem bine. Ea nu va mai fi o problemă de acum 
încolo. 

— Nici pentru mine. 

— Mă bucur să aud asta. 

— Ştiu că te bucuri. Apreciez lucrul ăsta. 

— Am adus în faţă jaful acela de mașină pe care încă nu 
l-ai distrus, în eventualitatea că vei pleca mai devreme 
astăzi. Sper că nu ai de gând să îl mai lași să stea în faţa 
casei mult timp. 

— Mai pupă-mă în fund, sperietoare ce ești. 

— Gata, îi zâmbi el. Am revenit la normal. 

Eve izbucni în râs și ieși. 


Straffo fu cel care le deschise ușa. Nu își exercitase 
dreptul de a solicita prezenţa avocatului său. Făcuse asta 
din mândrie, își zise Eve. Era prea orgolios pentru a apela 
la altcineva când venea vorba de chestiuni legale. Eve 
rămase surprinsă că nu le ceru soției, fetiţei și menajerei 
să plece. Probabil, tot din mândrie, concluzionă ea. 
Intenţiona să le demonstreze acestora că se va descurca și 
că încă era bărbatul casei. Citi mandatul pe îndelete cu o 
figură inexpresivă. Fără îndoială era nervos, își dădu 
seama Eve. Ar fi scos flăcări dacă nu ar fi trebuit să 
păstreze aparențele. 

— E în ordine, conchise el, după care se uită la ea. Mă 
aștept ca dumneata și echipa pe care o conduci să vă faceţi 
treaba repede și profesional. În cazul în care veţi strica 
ceva, veţi plăti pentru lucrul respectiv. 

— Am înţeles. Am deschis reportofonul și va rămâne așa 
până când vom termina percheziția. Detectivul McNab se 
va ocupa de partea electronică. Dacă va trebui să 
confiscăm vreun bun, vom întocmi un proces-verbal. Vreţi 
să fiți prezenţi în timp ce punem în aplicare mandatul? 

— Sigur că da. 

— Prezenţa dumneavoastră ne va ajuta, cu siguranţă. 

Îi făcu un semn lui McNab, după care îi luă în primire pe 
Baxter și Trueheart atunci când sosiră la faţa locului. 

— Baxter, tu și Trueheart vă veţi ocupa de parterul 
apartamentului. Peabody, tu vii cu mine. 

O pomi spre scări, trecând pe lângă Allika Straffo, care 
stătea în picioare, ţinând-o strâns de mână pe Rayleen. 

— Mă scuzaţi, doamnă locotenent, spuse fetiţa. 

Eve se opri o secundă și aruncă o privire spre ea. 

— Spune, te rog. 

— O să percheziţionaţi și camera mea? 

— O să percheziționăm toate camerele, inclusiv pe a ta. 

— Uau! Pot să... 

— Rayleen! Vocea lui Straffo răsună în încăpere. Lasă-i 
pe domnii de la poliţie să își facă treaba. 

Mai degrabă curioasă decât rușinată, Rayleen își cobori 
privirea. 

— Da, domnule. 

Eve începu cu cel de al treilea nivel al casei, unde se afla 
camera de zi, mobilată cu niște canapele lung. și moi, 
șezlonguri și un ecran de vizionare enorm. $emineul, care 
nu funcţiona în acel moment, avea o poliţă mare și lată pe 
care se aflau niște urne din cupru și o mulţime de fotografii 
de familie. O poză cu familia la malul mării, alta cu Rayleen 
în uniforma de școală, o fotografie cu fetița purtând un 
tutu roz, ca și alte poze în care zâmbea fericită. 

Despărţită de camera de zi de un perete se afla o sală de 
sport bine echipată, după cum observă Eve, care oferea o 
panoramă a orașului, având foarte multe ferestre. Mai 
dădu peste o bucătărie, dotată cu un minibar, o cafetieră și 
câteva scaune. În imediata apropiere se găsea o baie, cu 
jacuzzi și o saună. Eve cercetă toate dulapurile și sertarele, 
pernele decorative, se uită chiar și în spatele tablourilor de 
pe pereţi. 

— Pare să fie totul în ordine, îi spuse ea lui Peabody. 
McNab să se ocupe de electronice. 

— Sanctuarul familiei, remarcă Peabody, aruncând încă 
o privire înjur. Folosesc locul ăsta mai mult decât camera 
de zi de la parter unde se află acum. Probabil că aici se 
uită la televizor sau joacă niște jocuri acolo, lângă 
fereastră. Camera de jos e mai degrabă pentru musafiri. 
Aici se reunește familia. 

— Mda, cam așa ceva, zise Eve studiind pozele de pe 
poliţa de deasupra. Hai să mergem la etajul doi. 

Se despărțiră, Peabody urmând să se ducă în biroul lui 
Straffo, iar Eve în camera de zi a Allikăi. Se mai uită o dată 
la șemineu, la poliţa de deasupra, la fotografiile de familie, 
înșirate pe aceasta. Interesant, își spuse, înainte de a lua 
camera Allikăi la bani mărunți. 

Încăperea era foarte feminină. Tot felul de reviste de 
modă, decoraţiuni interioare sau de îngrijire a copilului. 
Blocnotesuri cu însemnări care îi aminteau posesoarei că 
trebuia să trimită scrisori de mulțumire, invitaţii la cină, la 
cocktailuri sau la prânz. Alte însemnări îi aduceau aminte 
să cumpere un cadou pentru o persoană care îi ţinuse 
companie, un dar pentru aniversarea căsătoriei și alte 
atenţii. Pesemne că de asta trebuia să se ocupe soţia unui 
bărbat aflat într-o poziţie importantă, un om de succes ca 
Oliver Straffo, gândi Eve. Adică genul de lucruri pe care ea 
nu avea să le facă niciodată. Dar oare cine le făcea pentru 
ea? Oare Roarke se ocupa de lucrurile acelea sau îl punea 
pe Summerset sau, și mai bine, pe Caro? 

Allika ţinea agende separate pentru ea, pentru soţul său 
și pentru fetiță. Își notase zilele în care Straffo juca golf, 
întâlnirile de afaceri (la care trebuia să asiste sau nu, după 
caz),  programările la salonul de înfrumusețare, 
programările la doctor, întrevederile cu croitorul, 
călătoriile în afara orașului. Planificaseră o excursie cu 
familia în luna martie, în timpul vacanței de primăvară a 
lui Rayleen. 

Eve compară agenda lui Straffo cu aceea a Allikăi. Zilele 
de cumpărături, întâlnirile la prânz, programările la 
coafor, cinele cu soţul, cu unii dintre clienţii sau prietenii 
acestuia, cu alte persoane. 

Observă că niciunul dintre soţii Straffo nu avuseseră 
întâlniri în zilele în care se petrecuseră crimele. 

Agenda fetiţei era impresionantă. Ore de dans, de două 
ori pe săptămână, întâlniri de socializare (poftim?) de trei 
ori pe săptămână cu diverși copii. Melodie Branch figura în 
programul fiecărei zile de joi după-amiază, de la trei și 
jumătate la patru și jumătate. Făceau schimb de locaţii, 
constată Eve. O săptămână la reședința Branch, alta la cea 
a familiei Straffo. Începând cu luna martie, Rayleen trebuia 
să participe o dată pe săptămână la antrenamente cu 
echipa de fotbal a școlii și, în fiecare sâmbătă, să fie 
prezentă la o chestie intitulată Brain Teasers. De două ori 
pe lună, sâmbăta, avea programată câte o acţiune de 
voluntariat, împreună cu un reprezentant al fundaţiei „Din 
partea copiilor”. În plus, trebuia să participe la diverse 
petreceri aniversare, excursii, proiecte școlare, ședințe cu 
clubul de teatru, vizite la doctor, excursii la muzeu și la 
bibliotecă, proiecte artistice și ieșiri cu familia. 

Din câte își dădea seama, copilul era mult mai ocupat 
decât părinţii. Nu era de mirare că aveau nevoie de o 
menajeră, se amuză Eve. I se păru puţin ciudat faptul că 
Allika își asumase rolul de casnică încă de la nașterea lui 
Rayleen și până în momentul în care murise băieţelul lor. 
Deși nu urmase o carieră și nici măcar nu își găsise o altă 

ocupaţie în afara domiciliului, Allika își neglijase 
atribuţiile. 

Eve confiscă agendele. Avea nevoie de mai mult timp 
pentru a le studia și a verifica numele tuturor persoanelor, 
precum și pe cele ale locaţiilor trecute în ele. Apoi, cercetă 
biroul Allikăi. Găsi produse de papetărie cu inițialele ei - 
așadar Allika scria personal scrisorile de mulţumire și 
invitaţiile, își spuse Eve. Ca să vezi. O colecţie de felicitări 
pentru zile de naștere (amuzante, înflorate, formale, 
tinerești), pentru a exprima compasiunea sau pentru alte 
ocazii. Mai găsi dischete și blocnotesuri goale, o agendă cu 
nume și adrese, un dosar cu articole decupate din ziare, pe 
teme de decoraţiuni interioare, care o făcură să se 
gândească la tăieturile din ziare adunate de Lissette 
Foster. Era un punct comun, își spuse. Oare chiar așa să fi 
fost? Poate că pasiunea pentru decoraţiuni interioare le 
adusese un moment dat împreună. Își notă să verifice acest 
lucru, deși se îndoia că Allika și Lissette ieșiseră vreodată 
la cumpărături de draperii sau cine știe ce alte nimicuri în 
aceleași magazine. 

Corespondenţa păstrată de Allika varia de la felicitări 
sau bilete drăguţe din partea prietenelor la e-mailuri din 
partea acestora sau a fetiţei. Mai găsi felicitări primite cu 
ocazia zilei de naștere și bileţele semnate de Rayleen 
desenate cu multă îndemânare și bun-gust. Hârtia și 
culorile fuseseră atent alese, unele dintre ele fiind 
realizate pe computer, altele de mână. 


NU FI TRISTĂ, MAMI! 


Spunea unul dintre bileţele, scris cu litere enorme pe 
hârtie roz, însoţit pe copertă de un desen ce înfățișa o 
femeie cu lacrimi pe obraji. În interior, femeia zâmbea cu 
obrazul lipit de cel al unei fetițe. Marginile fuseseră 
decorate cu floricele, iar în capul paginii era un curcubeu. 


296 


O SĂ FIU ÎNTOTDEAUNA AICI, SĂ TE ÎNVESELESC! 
CU DRAGOSTE, RAYLEEN 


Mai spunea bileţelul. Allika notase data pe spate: 10 
ianuarie 2057. În dulap, găsi niște articole de desen, o 
pelerină de protecţie, niște cutii pline cu biluţe, pietricele, 
mărgele, funde și flori de mătase. Probabil, era un hobby al 
ei, își spuse Eve, uitându-se la lucrurile atent aranjate, la 
fel ca întreaga cameră, de altfel. 

Pe ultimul raft, descoperi o cutie mare, îmbrăcată într- 
un material colorat, care avea o închizătoare lucioasă. Eve 
o dădu jos și o deschise. În interior, găsi poze cu băieţelul 
mort, de când acesta era bebeluș și până când ajunsese să 
meargă în picioare. Văzu o fotografie cu Allika însărcinată 
și fericită, alta în care ţinea visătoare în braţe copilașul 
înfășurat într-o păturică albastră. Erau și poze cu băieţelul 
și sora cea mai mare și cu tatăl lor. Eve găsi și o bucăţică 
din păturică, o șuviţă de păr, un căţel de pluș, un cub de 
plastic. 

Îi zbură gândul la cutia aceea cu amintiri pe care le-o 
dăruiseră Mavis și Leonardo de Crăciun. Avea în față cutia 
cu amintiri a Allikăi, dedicată în întregime fiului ei. Eve se 
întrebă de câte ori o scotea din dulap. Oare se uita prin 
poze, mângâia peticul de material sau își lipea obrazul de 
șuvița aceea de păr? 

Toate lucrurile acelea zăceau pe un raft marea 
majoritate a timpului, ascunse de ochii celorlalţi, în vreme 
ce în restul casei nu se vedea nimic care să păstreze 
amintirea băieţelului. De ce? Cercetă fiecare fotografie în 
parte, după care le puse la loc în cutia lor. 

Terminând cu camera de zi a Allikăi, Eve se îndreptă 
spre biroul lui Straffo din care Peabody tocmai se pregătea 
să iasă. 

— Aproape am terminat. McNab a început să 
percheziționeze dormitorul principal de la nivelul ăsta, ca 

să nu ne încurcăm unul pe celălalt. A confiscat o groază de 
dischete și dosare. Nu i-a sărit nimic deosebit în ochi. 

— Ai găsit ceva despre copil? Mă refer la băieţelul lor 
mort. 

— La cine? A, da. Uitasem. Nu, nu am găsit nimic care 
să amintească de fiul lor. Peabody făcu o pauză și se 
încruntă. Nimic, repetă ea. E puţin ciudat, nu? 

— Am găsit o mulţime de articole decupate din ziare 
despre decoraţiuni interioare în camera de zi a Allikăi. Și 
Lissette Foster avea așa ceva la birou, zise Eve. Crezi că s- 
au intersectat pe undeva? 

— Tot ce e posibil. Dar să știi că și eu am tăiat câteva 
articole din reviste, ba chiar frecventez unele site-uri de 
decoraţiuni interioare pe computerul de acasă. Tu nu ai... 
Uită că voiam să te întreb, îi spuse Peabody lui Eve când îi 
întâlni privirea. 

— Merită verificat. Poate pomenim numele Allikăi și îi 
arătăm lui Lissette fotografia ei. 

— OK. Vrei să mă duc acum la ea să o întreb? 

— Da, hai să terminăm și cu asta, după care să ne 
ocupăm de dormitorul principal. 

— Ai găsit ceva? îl întrebă ea pe McNab. 

— Mai nimic. O mulţime de intrări și ieșiri, dar nimic nu 
iese în evidență. Marea majoritate a datelor vehiculate 
sunt de natură personală - bancare, de marketing, 
programe și tot felul de chestii de genul ăsta, arhivate pe 
unităţile de la parter. Computerul folosit de menajeră are 
un conținut asemănător. Se conversează cu familia și 
prietenii din Irlanda de câteva ori pe săptămână, le trimite 
e-mailuri în mod regulat. Multă flecăreală, câteva 
informaţii despre soţii Straffo și despre puștoaică, nimic 
care să îţi dea fiori. 

— Mai caută. 

Nu îi luă mult lui Eve să își dea seama că soţii Straffo 
aveau o preferinţă pentru lucrurile de bună calitate, croite 

în stil clasic. Dressingurile amândurora erau încăpătoare și 
ordonate, pline de haine. 

Pantofii erau aranjaţi în funcţie de culoare, în cutii 
transparente. Garderoba era, de asemenea, aranjată pe 
culori și pentru diferite ocazii. Tinute lejere, de serviciu, de 
cocktail sau foarte elegante. 

Dacă foloseau jucării sexuale, lucrurile de genul ăsta 
dispăruseră înainte ca mandatul să fie pus în aplicare. În 
sertarele noptierelor nu găsiră decât dischete cu cărți, 
blocnotesuri și niște lanterne. 

Într-unul din sertarele Allikăi găsiră însă lenjerie intimă 
deosebit de provocatoare și o mare varietate de creme și 
uleiuri de corp. De vreme ce găsise o însemnare în agenda 
Allikăi, potrivit căreia ar fi trebuit să treacă pe la doctor să 
își ia doza de anticoncepţionale, sexul intra, probabil, în 
activităţile curente. 

În sertarul cu lenjerie al Allikăi mai găsiră medicamente 
împotriva anxietăţii și depresiei, precum și somnifere. Eve 
luă câte o mostră din fiecare recipient. 

— Lissette nu a recunoscut numele și nici fotografia 
Allikăi, raportă Peabody. 

— Ar fi fost cu bătaie lungă. 

— Mda. Dallas, știu că nu trebuie să ne implicăm 
sentimental în nicio anchetă, însă, pur și simplu, mi se 
rupe inima când vorbesc cu femeia aceea, cu Lissette. M-a 
întrebat, așa cum fac toate de obicei, dacă am descoperit 
ceva, dacă avem ceva să îi comunicăm. A trebuit să îi spun 
ceea ce le spunem de obicei. Compasiunea și toate 
sentimentele pe care un anchetator ar fi trebuit să le ţină 
la distanţă în timpul unei investigaţii se simțeau în vocea 
ei. S-a agăţat de ce i-am spus, ca și cum ar fi fost unicul 
lucrul care ar fi tinut-o în viaţă 

— Atunci ar fi cazul să ne ţinem de treabă, Peabody, și 
să îi oferim răspunsurile de care are nevoie. 

Lăsând-o pe Peabody unde era, Eve cobori pentru a sta 
de vorbă cu soţii Straffo. El se plimba prin cameră, vorbind 

la mobil, în vreme ce ea se prefăcea că e interesată de o 
revistă. De îndată ce o zări pe Eve, Straffo încheie 
conversaţia. 

— Aţi terminat? întrebă el. 

— Nu. Aveţi o locuinţă vastă. Ne ia ceva vreme. Am 
văzut un seif în dressingul din dormitorul principal. Aș dori 
să îl deschideţi. 

Buzele lui se subțiară un pic și, înainte ca Allika să se 
ridice în picioare, îi făcu semn să se așeze la loc. 

— Mă ocup eu de asta, zise el, după care se uită din nou 
la Eve. Aţi terminat ce aveaţi de făcut la nivelul trei? 

— Da. 

— Allika, să îi spui Corei să o ducă pe Rayleen în camera 
de relaxare când se întorc. 

— Prea bine. 

Eve îl văzu cum se înmoaie când puse o mână pe umărul 
Allikăi. Își iubește soţia, își spuse ea. Ce însemna aceasta? 

Straffo nu i se adresă lui Eve până când nu se 
îndepărtară suficient de mult, astfel încât soţia sa să nu îi 
audă. 

— Mă întreb cum te-ai simţi să ţi se întoarcă toată casa 
pe dos și să ţi se ia fiecare lucru la pipăit. 

— Încercăm să nu pipăim nimic. Avem două cadavre, 
Strafto, le cunoșteai pe ambele victime, una dintre ele 
chiar ţi-a fost client. Apropo, groaznic mod de a pierde un 
client, zise Eve pe un ton ușor sarcastic. 

— Un mod stupid de a te debarasa de cineva, pară el. 
Într-adevăr, i-am cunoscut pe amândoi, în treacăt. Crezi 
cumva că mă scoate din sărite orarul lui Rayleen și că am 
început să îi secer profesorii, unul câte unul? 

— Mai degrabă mă întreb de ce ai accepta un nemernic 
precum Williams drept client. Dacă aș fi avut un răspuns 
pentru asta, poate că nu am fi ajuns aici. 

— Sunt avocat pledant. Tonul lui era la fel de calm și 
lipsit de inflexiuni ca al ei. Lista clienţilor mei nu e 
întotdeauna alcătuită din numele sonore ale orașului. 

— Ai dreptate. Cu toţii facem ceea ce trebuie să facem, 
Strafto. 

— Exact, zise el intrând în dormitor. Ignorând prezenţa 
lui Peabody, se duse la cel mai apropiat seif. L-am deschis 
și pe cel din bibliotecă pentru partenerii dumitale, spuse 
el, tastând codul de acces și plasându-și degetul mare în 
dreptul cititorului de amprente. 

— Mulţumesc. 

Înăuntru se aflau bijuterii - atât ale ei, cât și ale lui. 
Ceasuri scumpe, câteva dintre ele adevărate antichităţi, 
giuvaiere strălucitoare, perle lucioase. În vreme ce Straffo 
aștepta, Eve cercetă conţinutul, verificând să nu existe 
funduri duble sau compartimente ascunse. Negăsind nimic 
de genul ăsta, se dădu în lături. 

— Poţi să îl închizi. 

Straffo se conformă. 

— Cât mai durează? întrebă el. 

— Câteva ore, presupun. Vreau să te întreb ceva. Am 
văzut o mulțime de fotografii de familie în casă, însă 
niciuna cu fiul tău. De ce? 

Pentru o clipă, văzu o lucire în ochii lui, aceasta 
dispărând însă repede, înlocuită de o privire inexpresivă. 

— E dureros. Şi foarte personal, spuse el, după care se 
întoarse și plecă. 

O mie de întrebări și posibilităţi începură să încolţească 
în mintea lui Eve, în vreme ce Straffo se îndepărta. 

— Peabody, spune-le lui Baxter și Trueheart să verifice 
camera de oaspeţi de pe etajul ăsta. Tu ocupă-te de băi, iar 
eu o să cercetez camera copilului. 

Interesant era faptul că, deși avea un program deosebit 
de încărcat, Rayleen găsea timp să folosească spaţiul acela 
elaborat. Era evident că făcea asta, judecând după schiţele 
de desen și dischetele roz, monogramate, pe care avea 
temele de la școală. Un calendar de birou, ilustrat cu o 
pereche de căţeluși absolut adorabili, arăta exact data în 
care erau. 

Şi ea avea fotografii: una cu o mulţime de copii în 
uniforme apretate, probabil colegii ei de școală, o poză din 
vacanţă, în care Rayleen, arsă de soare și în bătaia 
vântului, era încadrată de părinţii ei, o fotografie de la 
școală, în care se afla doar ea, și încă o imagine ce o 
înfățișa într-o rochie roz, de petrecere. 

Pe pervazul ferestrei, se găseau câteva plante naturale, 
în ghivece albe și roz. Evident, copilului îi plăcea 
combinaţia. Sau nu avea prea multe variante. Eve înclina 
spre cea de a doua variantă. 

Puștoaica avea atâtea haine, cât nu avusese Eve în toată 
copilăria ei. Toate era atent aranjate, la fel ca și în cazul 
părinţilor ei. Avea toalete de dans, pantofi de dans, un 
echipament de fotbal, adidași cu crampoane, trei uniforme 
identice, rochii elegante, ţinute lejere, haine dejoacă, 
pentru fiecare dintre acestea existând o pereche de 
încălțări corespunzătoare. 

O mulțime de elastice de păr, clipsuri, agrafe și funde 
erau strânse laolaltă cu grijă, într-un sertar special. 
Aceeași abundență se manifesta și în materie de rechizite - 
caiete, ghiozdane, ustensile de scris, cutii cu acuarele și 
alte lucruri de genul ăsta, toate purtând inițialele ei. 

O pernă decorativă, enormă, de pe patul ei era 
inscripționată cu textul PRINTESA RAYLEEN, text ce se 
regăsea, de asemenea, pe un halat roz, pufos, precum și pe 
papucii de casă la fel de pufoși și de roz. 

Fetița avea propria agendă, în care figurau toate 
activităţile ei, propriul repertoar cu nume și numere de 
telefon ale colegilor de școală, rudelor, dar și cu numere 
din mobilul tatălui ei. Eve le confiscă. 

— Cum de aveţi voie să le luaţi? 

Știind că Rayleen se afla în prag, Eve se întoarse spre 
ușă. 

— Nu ar trebui să fii cumva în altă parte? 

— Ba da, zise fetiţa zâmbind complice. Nu mă spuneţi, 
vă rog frumos. Pur și simplu, voiam să văd cum se face o 

percheziție. Poate că o să fac și eu anchete criminalistice 
odată și odată. 

— Serios? 

— Taţi speră că o să fiu o avocată bună, iar mami ar 
avea să mă orientez spre artă, spre dans. Îmi place să 
dansez, însă și mai mult îmi place să dau de capăt 
lucrurilor. Mă gândesc să mă fac poliţist criminalist. Știu 
ce înseamnă, pentru că m-am uitat în dicţionar. Se referă 
la o persoană care analizează dovezi. Dumneavoastră le 
adunaţi, iar o altă persoană le analizează, nu-i așa? 

— Mai mult sau mai putin. 

— Eu cred că dovezile pot fi adunate de oricine, însă 
studierea și analizarea lor sunt importante. Nu văd cum 
agenda mea ar putea fi o dovadă. 

— Uite de aia eu sunt polițistă și tu nu ești. 

Zâmbetul copilului dispăru. 

— Nu e un lucru prea drăguţ de spus cuiva. 

— Nu sunt o persoană prea drăguță. Iau lucruri pentru 
că vreau să le cercetez pe îndelete, când voi avea mai mult 
timp. Tatăl tău va primi procese-verbale pentru toate 
obiectele ridicate din apartament. 

— Nu îmi pasă. E doar o agendă, spuse Rayleen cu 
indiferență. Oricum, îmi aduc aminte pe de rost numele și 
numerele din ea. Am o memorie extraordinară când e 
vorba de cifre. 

— Bravo ţie. 

— V-am căutat pe internet și am aflat că aţi rezolvat o 
mulțime de cazuri. 

— Vrei să spui că „am clasat”. Dacă vrei să te faci 
polițistă, trebuie să foloseşti anumiţi termeni. Noi clasăm 
cazuri. 

— Aţi clasat, repetă Rayleen. O să ţin minte. L.aţi clasat 
și pe acela în care niște bărbaţi au intrat într-o casă și i-au 
omorât pe toţi aflaţi acolo, cu excepţia unei fetițe» mai 
mică decât mine. O chema Nixie. 

— Încă o mai cheamă așa. 

— V-a oferit indicii? Indicii care să vă ajute să clasaţi 
cazul? 

— Da, mi-a oferit. Nu ar trebui să te duci la mămica ta 
sau mai știu eu unde? 

— M-am tot gândit la indicii în cazul ăsta. Puștoaica se 
duse la oglindă, se studie și își aranjă cârlionţii. Pentru că 
am fost de față. Am văzut multe și, știți, am mult spirit de 
observaţie. Așadar, v-aș putea ajuta să clasaţi cazul. 

— Să-mi spui dacă îţi vine în minte ceva. Acum întinde-o. 

Ochii fetiţei îi întâlniră pe ai lui Eve în reflexia oglinzii și 
o străfulgerară un moment, înainte de a se întoarce spre 
ea. 

— Dar e camera mea. 

— lar eu am un mandat. Hai, șterge-o de aici. 

— Nu vreau, zise Rayleen, mijindu-și ochii și 
încrucișându-și braţele. 

Figura copilului reflecta o atitudine sfidătoare, arogantă, 
și nu în ultimul rând provocatoare, de parcă i-ar fi spus 
„obligă-mă”. Eve nu se grăbi să acţioneze, studiind-o în 
timp ce se îndrepta încet spre ea. Apoi o luă pe Rayleen de 
braţ și o scoase afară. 

— E greșit să te pui cu mine, îi spuse ea pe un ton calm, 
după care închise ușa, încuind-o. 

Gândindu-se ca nu cumva lui Rayleen să îi treacă prin 
minte să revină prin ușa de la dormitorul părinţilor, Eve o 
închise și o încuie și pe aceea, după care reveni la treburile 
sale. Nu se lăsă distrasă de nimic până când o auzi pe 
Peabody ciocănind. 

— De ce ai încuiat ușile? 

— Puștoaica mi se tot încurca printre picioare. 

— Ei bine. l-am pus pe băieţi să ducă la mașină câteva 
cutii cu lucrurile pe care le-am confiscat. Le-am etichetat. 
Procesele-verbale au fost încheiate. Din păcate, nu am dat 
peste niciun fel de otravă printre mirodeniile din bucătărie, 
nici peste vreun bilet de șantaj în bibliotecă. Avem mult 

balast de luat la mână, odată ajunse la sediu. Ai găsit ceva 
aici? 

— Nu prea. Nu am dat peste jurnalul ei. 

— Poate că nu are unul. 

— Mi-a spus că are unul, atunci când am stat de vorbă 
cu ea, imediat după moartea lui Foster, dar nu l-am găsit. 

— Ştii că se pricep extraordinar de bine să-l ascundă. 

— Iar eu pot să îl găsesc extraordinar de repede, dacă 
există. 

— Mda. Peabody strânse din buze și aruncă o privire 
prin cameră. Poate chiar nu ţine unul. La zece ani încep să 
se uite după băieţi, iar aceștia reprezintă subiectul 
principal al relatărilor. 

— Are o minte destul de curioasă și activă pentru un 
copil de zece ani. Așadar, unde sunt istericalele de genul 
„Mami și tati nu mă lasă să îmi fac un tatuaj! Ce naşpa!” 
sau remarcile de genul „Johnnie s-a uitat la mine astăzi, pe 
hol!”? 

— Nu știu ce să spun și nici pot să-mi imaginez ce am 
afla dacă ar avea un jurnal și am da peste el. 

— Chestii cotidiene - ce i-a spus mami lui tati, ce a făcut 
nu știu care profesor și așa mai departe. Puștoaica observă 
tot felul de lucruri. E și puţin nesuferită. 

Peabody zâmbi. 

— Tu consideri copiii o pacoste. 

— Bineînţeles, însă cazul de faţă are ceva aparte. 

Eve se uită la oglindă și își aduse aminte de 
străfulgerarea din ochii lui Rayleen, în timp ce aceasta se 
admira în ea. 

— Pun pariu pe ce vrei tu că, dacă o enervează ceva sau 
dacă este rănită într-un fel sau altul, se apucă imediat să te 
sape. Ce aţi aflat din documentele ei? 

Păi... Poate McNab o să găsească ceva pe computerul ei. 
E suficient de isteaţă pentru a reuși să ţină departe de 
ochii părinţilor și ai menajerei anumite observaţii pe care 
dorește să nu le vadă nimeni. 

— Să nu uiţi asta. 

— Sigur. Dar mi se pare că mergi prea departe, Dallas. 

— Poate că da. Eve se întoarse și mai privi o dată 
fotografia celor trei, făcută în vacanţă. Sau poate că nu. 

După ce toate lucrurile de la reședința Straffo fură 
înregistrate, Eve rezervă o sală de conferințe. Acolo, ea și 
Peabody întinseră toate dovezile adunate, grupându-le în 
funcție de camera din care fuseseră ridicate sau de 
persoana sau persoanele care folosiseră obiectul respectiv. 

Eve aduse și planșeta pe care erau înșirate conexiunile 
legate de crimă, asociind pozele cu diferite obiecte sau 
grupuri de obiecte. 

Studie totul și, plimbându-se prin sală, începu să facă 
scenarii. 

— Vă rog, doamnă, trebuie să primesc ceva de mâncare, 
zise Peabody. 

Eve îi aruncă o privire mirată. 

— Poftim? 

— Mâncare, Dallas. Trebuie să mănânc ceva, ori o să 
încep să mă îndop cu propria-mi limbă. Aș putea să 
comand ceva sau aș putea să mă duc până la cantină. 

— OK. 

— Tu ce vrei? 

— Să îl prind pe nenorocitul ăsta. 

— De mâncare, Dallas. Mâncare. 

— Nu contează atâta timp cât vine însoţită de cofeină. 
Avea o cutie plină de fotografii. 

— Ce? 

— Allika, în camera ei. O cutie mare și frumoasă, în 
șifonier, nu chiar ascunsă, dar nici la vedere, plină de 
fotografii cu puștiul decedat. Erau și o șuviţă din părul lui, 
câteva jucării și o bucată din păturica lui. 

— Doamne Dumnezeule. Biata femeie. Trebuie să fie 
îngrozitor. 

— Nu exista nicio fotografie a puștiului la vedere, dar 
cred că are sute în cutie. 

Eve reîncepu să se plimbe, cu ochii la grupurile de 
obiecte și se opri lângă cele luate sau copiate din biroul lui 
Oliver Straffo. 

— Nimic de genul acesta în biroul lui Straffo, în dormitor 
sau în oricare dintre camerele de zi. 

Peabody se apropie de Eve pentru a încerca să vadă 
același lucru pe care îl vedea aceasta. 

— Am avut un văr de gradul al doilea care s-a înecat 
copil fiind. Mama lui a aruncat toate lucrurile lui. Toate în 
afară de o cămașă. O ţinea în coșul ei cu ustensile pentru 
cusut. Bănuiesc că nu ai cum să prevezi modul în care 
cineva va reacţiona la moartea propriului copil. O să îţi 
aduc ceva de mâncare și cofeină. 

Peabody ieși înainte ca Eve să o mai poată reţine. 
Rămasă singură, se deplasă în jurul mesei, cu gândul la cei 
morți. Băieţelul arăta bine, chiar vesel, observă ea. Avea 
un zâmbet de ștrengar pe faţă în majoritatea fotografiilor 
în care nu mai era bebeluș. Provenea dintr-o familie veselă, 
sănătoasă, se gândi ea, studiind fotografia pe care o 
copiase după una dintre cele aflate în cutia Allikăi: cei 
patru membri ai familiei Straffo râzând la aparatul de 
fotografiat. Copiii erau în mijloc, iar părinţii stăteau de o 
parte și de alta. O imagine atrăgătoare. Eve o compară cu 
cea copiată din camera lui Rayleen în care era doar un 
copil, flancat de mamă și de tată. A, da, și chiar dacă Allika 
zâmbea și ea aparatului, ochii ei păreau să privească în 
gol, iar buzele trădau o încordare. Ceva lipsea, încercase 
oare să umple acel gol cu activităţi sociale, medicamente și 
bărbaţi? 

Nu fi tristă mami! 

Rayleen era un copil deștept. Deștept, receptiv, 
enervant. Eve nu putea să o urască pentru că era 

enervantă. Așadar, Rayleen verificase parcursul carierei ei, 
cazurile pe care le rezolvase. Destul de ușor de făcut, se 
amuză Eve, dar era o ocupaţie neobișnuită pentru un copil 
de zece ani. 

Nixie, își aminti ea. Nixie era un alt copil deștept și 
receptiv. Un copil curajos. Unul care pierduse nu numai un 
frate, ci toată familia, lumea ei întreagă, într-o noapte 
oribilă. Și Nixie avusese o mulţime de întrebări, la fel ca și 
Rayleen. Poate că puștii din ziua de azi sunt mai deștepțţi și 
mai curioși. La vârsta lor, Eve abia dacă mersese la școală. 
Fusese curioasă? se întrebă. Posibil, dar nu pusese atâtea 
întrebări. Nici atunci și nici multă vreme după aceea. În 
primii ei opt ani de viaţă, să pui prea multe întrebări 
însemna să primeşti un pumn în față. Sau poate și mai rău. 
Era mai bine să taci, să priveşti și să îţi dai seama singur 
decât să întrebi și să te umpli de sânge. 

Se întâmplă ceva în casa aceea, își zise Eve. Ceva era 
putred în spaţiul acela perfect. Nu-i era frică să pună 
întrebări, dar trebuia, mai întâi, să afle ce întrebări să 
pună. 


Mânca ceva ce ar fi trebuit să fie pui pane, dar care avea 
un gust de carton, și se gândi în acest timp la o serie de 
variante. Acţiona la întâmplare și știa asta, urmând diverse 
piste logice și apelând la instinct. 

Computerul îi spunea că instinctul ei era la pământ, ceea 
ce nu o surprinse câtuși de puţin. Apoi, Eve se gândi la o 
situaţie ipotetică, omiţând câteva detalii. Era, desigur, o 
prostie să te gândești la o situaţie ipotetică fără să incluzi 
detalii și probe cunoscute, dar își satisfăcuse doar 
curiozitatea. 

Intrigată, îi trimise totul Mirei și îi ceru părerea. Expedie 
o copie a rezultatului și către computerul ei de acasă, apoi 
strânse ce dorea să ia cu ea și se duse în biroul lui 
Peabody. 

— O să lucrez de acasă. 

— Aproape că s-a terminat tura. 

— Şi? 

— Nu, nimic. 

— O să trec pe la școală în drum spre casă. Vreau să mai 
simt o dată ce transmite locul acela. Spune-i lui McNab că 
vreau niște cercetări mai aprofundate în cazul soţilor 
Straffo. Vreau să aflu despre orice amănunt, despre orice 
pată. 

— Hm, mâine avem liber. Şi eu și tu și noi. E și Sfântul 
Valentin. 

— Doamne Dumnezeule. Consideră că ești de serviciu, 
doamnă detectiv. Deci, fii pregătită să pui repede ceva pe 
tine peste orice costumaţie penibilă decizi să îmbraci 
pentru a satisface plăcerile perverse ale lui McNab, în 
cazul în care te chem. 

Peabody clătină din cap, dezamăgită. 

— Am un palton special pentru astfel de situaţii, să trăiţi. 

— Îmi faci greață. Nu pleci până când nu termini de 
scris raportul și nu îl trimiți pe adresa mea de aici și pe cea 
de acasă. Vreau și notițele tale. Impresiile, opiniile. 

— Ai un fir? 

— Nu știu. Între reprizele de amor, la care nu suport să 
mă gândesc, să te mai uiţi o dată la dosarele de la școală 
ale ambelor victime - note, discuţii, ședințe cu părinţii, tot. 

— Şi ce anume să caut? 

— O să-mi dau seama când o să găsești ceva, îi spuse 
Eve înainte de a ieși. 

Luă liftul până la mezanin și se opri în dreptul 
automatului cu răcoritoare. Voia un pepsi, dar nu dorea să 
interacţioneze în niciun fel cu mașinăriile. Acestea o urau. 

În loc să se strecoare în ascensor, preferă să coboare pe 
scări până în garaj, scoţându-și mobilul pentru a da un 
telefon. 

Dădu peste Caro, asistenta cea mai eficientă a lui 
Roarke, care o întrebă cu amabilitate: 

— Locotenente, ce mai faci? 

— Destul de bine. Pot să... 

Se opri înainte de a trece direct la subiect. Atunci când 
lumea te întreabă ce faci e cazul să întrebi și tu, din 
politețe, același lucru. Eve uita amănuntul acesta de cele 
mai multe ori. 

— Ce mai faci? 

— Bine. Voiam să îţi mulțumesc pentru că ne-ai dat voie 
să folosim casa ta din Mexic. Reva și cu mine am petrecut 
un final de săptămână minunat acolo, așa ca mamă și fiică. 
Casa este absolut superbă și vremea nu putea fi mai bună. 
A fost o pauză de relaxare pentru amândouă. 

Nu știa că Roarke le-a dat voie lui Caro și fiicei ei să 
meargă la casa din Mexic pentru câteva zile. Acum trebuia 
să întrebe ce mai face Reva, nu-i așa? 

— Şi Reva ce mai face? 

— Foarte bine, mulțumesc de întrebare. A început să 
iasă în oraș din nou - ocazional. Se bucură din nou de viaţă. 
Sunt sigură că vrei să vorbești cu Roarke. 

Uau, își zise Eve, reușise să ducă la bun sfârșit această 
conversaţie fără a face victime. 

— Dacă e ocupat poţi să îi lași un mesaj când ai puţin 
timp. 

— Stai să verific. 

Pur și simplu epuizată de atâta socializare, Eve se urcă 
în mașină. Caro îi trecuse apelul în așteptare. Câteva 
secunde mai târziu, ochii albaștri ai lui Roarke apărură pe 
ecran. 

— Locotenente! 

Doamne, ce drăguţ era. 

— Îmi pară rău că îţi întrerup întâlnirea privind 
dominarea planetei. 

— Asta a avut loc de dimineaţă. Tocmai terminam lucrul 
la dominarea sateliților și a pseudo-planetelor. 

— OK. Mă îndrept către școală. 

— De ce? 

— Nu sunt sigură. Vreau doar să mai văd o dată locul 
crimei. 

Zâmbetul lui îi dădea fiori. 

— Ai nevoie de companie? 

— Şi cum rămâne cu dominarea sateliților și a pseudo- 
planetelor? 

— Cred că din punctul acesta de vedere totul se află sub 
control. Ne vedem acolo. 

— Bine. Perfect. Ne vedem acolo. 

— Locotenente? 

Fir-ar să fie de trafic, șuieră ea printre dinţi în timp ce se 
chinuia să își facă loc printre mașini. 

— Ce e? 

— Te iubesc. 

OK, asta chiar că era perfect. 

— Am mai auzit asta undeva. Umblă un zvon cum că și 
eu te iubesc. Fir-ar să fie de autobuz. Trebuie să fug. 

Își îndesă mobilul în buzunar și se avântă în aventura 
unei partide de șofat prin oraș. Odată ajunsă la școală, 
descoperi un loc de parcare, pentru ocuparea căruia trebui 
să depună ceva efort, să ducă un alt fel de război, după 
care se îndreptă pe jos spre intrare. 

Roarke tocmai ieșea din mașină atunci când Eve aproape 
ajunsese la destinaţie. Înalt și bine făcut, îmbrăcat cu o 
haină lungă și neagră, care flutura în bătaia vântului. În 
timp ce mașina se îndepărta - aranjase să meargă 
împreună acasă cu mașina ei, - se întoarse spre ea, ca și 
cum ar fi simţit că se afla în spatele lui, și rămase cu ochii 
aţintiţi asupra ei. La fel ca și prima dată, când se 
întâlniseră, simţi o emotie ciudată. 

Nu era stilul ei, nu acesta era modul ei de a reacţiona, 
însă existau anumite momente când, pur și simplu, se lăsa 
dusă de val, gândi ea. Se îndreptă spre el, îl apucă de 
revere și îl sărută. Un sărut apăsat, fierbinte, sincer. 
Roarke o trase spre el. Intotdeauna o trăgea spre el. 
Rămaseră așa îmbrăţișaţi, în timp ce vântul rece șuiera în 

jurul lor și traficul enervant din New York se desfășura 
haotic. 

— Iată-te, murmură el. 

— Da, iată-mă, zise ea retrăgându-se ușor. Ai niște buze 
minunate. lar mâinile tale sunt extrem de pricepute. Hai să 
intrăm. 

El ridică o sprânceană. 

— Vrei să intrăm prin efracţie în școală, locotenente? 

— ţi ordon acest lucru, de vreme ce ocupi postul de 
consilier pe probleme de specialitate, civilule. 

— Îmi place la nebunie când te folosești de autoritatea 
ta. Mă incită. 

— Un zâmbet și un semn din ochi te incită, prietene. Hai 
să încercăm. 

Roarke se îndreptă spre ușă, scoțând un mic dispozitiv 
din buzunarul interior al hainei. După ce introduse un cod, 
îl îndreptă spre modulul de securitate și îl activă. 
Inchizătorile se deschiseră fără a opune rezistenţă. 

— Îţi mai place să te dai mare, zise ea. 

— Nu-i așa? 

Eve ridică din umeri, după care intră. 

— Te ocupi de măsurile de securitate în interior? De 
scanarea pentru identificare? 

Roarke se uită la scanner și introduse un alt cod în 
dispozitivul său electronic. 

— Gata. Ai fi putut face asta și cu cardul tău de credit, 
însă presupun că voiai să testezi cât este de simplu să 
pătrunzi fraudulos într-o locaţie. 

— Ceva de genul ăsta. Să spunem că o persoană nu are 
cunoștințele tale. Cât de greu ar fi să facă ceea ce ai făcut 
tu? 

— Destul de greu, bineînţeles, eu am fost cel mai bun 
din generaţia mea. Dar nu este un sistem complicat. Până 
și un magazin oarecare de pe bulevard are unul mai 
sofisticat. Am nevoie de o secundă că să opresc sistemul cu 
raze X pentru detectarea armelor. 

Era o formalitate, își spuse ea. Nu strecuratul unei arme 
înăuntru o îngrijora pe ea. 

— Sistemul de securitate nu poate detecta otrava. De ce 
ar detecta-o? întrebă ea. Același lucru se întâmplă și cu 
seringile. Criminalul sau criminalii ar fi putut intra oricând 
iară probleme, având lucrurile acestea asupra lor. 

— Hai că am terminat. Așteptă o secundă, scrutând 
întunericul. Deci ce facem aici? 

— Nu sunt sigură. 

— Îmi imaginez că nu am venit să ne jucăm de-a 
profesorul care ţine elevul neobrăzat după ore. 

— Nu, spuse ea. 

— Școlile goale par mai înfricoșătoare decât atunci când 
sunt pline. 

Eve își băgă mâinile în buzunare în timp ce străbăteau 
coridoarele. 

— Fantomele elevilor din trecut. Sunt, de fapt, niște 
închisori. 

Eve râse, atingându-l în treacăt cu cotul. 

— Da. 

— Nu că aș fi petrecut prea mult timp în astfel de locuri. 
Cel puţin până când a început Summerset să se ocupe de 
mine. Era destul de categoric în privinţa prezenţei. 

— Școlile de stat la care am fost eu nu erau ca aceasta. 
Nu aveau acest aer privilegiat, iar măsurile de securitate 
erau cu mult mai severe. Le uram. 

Eve se opri în faţa unei clase a cărei ușă era deschisă. 
Una dintre celulele închisorii, sau cel puţin așa i se părea. 

— În primii ani, pur și simplu, mă simțeam speriată și 
proastă, iar mai târziu am ajuns să spun „OK, înţeleg toate 
astea. Când pot pleca?” 

— Şi de îndată ce ai plecat, te-ai dus la Academia de 
Poliţie. 

— Nu a fost același lucru. _ 

— Pentru că ai ales să faci asta. li atinse braţul cu 
tandreţe. Şi pentru că era ceva necesar. 

— Da. Și nimănui din academie nu-i păsa dacă 
recunoșteai un participiu sau dacă puteai scrie un eseu 
strălucit privind situaţia  sociopolitică în Războaiele 
Urbane. Și mai mult decât atât, era geometria. Aceasta 
este, de fapt, marea problemă. 

— Geometria este o problemă? 

— Liniile, spaţiile și alte rahaturi de genul ăsta. Aria, 
raza, bla bla bla. Îmi dădeau dureri de cap. Dar, cu toate 
astea, gândesc geometric. Distanţa, unghiurile, cea mai 
scurtă distanţă între două puncte. Eve începu să urce 
scările. Prima clasă a victimei, zise ea. La naiba, care este 
mijlocul chestiei? 

— Care chestie? 

— Mijlocul spaţiului. 

— Păi, depinde, nu-i așa? Dacă te referi la un cerc, poate 
fi chiar centrul. Sau, dacă cercul reprezintă spaţiul, te-ai 
putea referi la unghiul central, și acesta este unghiul al 
cărui vârf se află în centru. 

Eve se opri din mers pentru a se uita la Roarke, când 
acesta spuse cuvântul vârf. 

— Păi atunci, așa cum fiecare unghi central taie cercul 
în două semicercuri, acolo ar fi semicercul mic, cel mai 
mic. 

care ar avea mai puţin de o sută optzeci de grade și cel 
mare, cel mai mare care are întotdeauna mai mult. 

— Doamne Dumnezeule, zâmbi Roarke ridicând din 
umeri. Mi-a plăcut întotdeauna geometria. 

— Tocilarule, se încruntă Eve. Am uitat ce făceam. 

— Sau poate că, de fapt, cauţi tangenta, spuse el. 
Punctul de tangenţă ar fi cel unde o linie se intersectează 
cu cercul... 

— Mai taci. 

— Tu m-ai întrebat. Bineînţeles, forma la care te 
gândești ar putea fi un triunghi, de exemplu, și în acest 
caz... 

— O să sar la tine și o să te bat măr. 

— Ştii ce îmi plăcea chiar mai mult decât geometria? Să 
găsesc unghiul mort al camerelor de luat vederi. 
Geometria m-a ajutat foarte mult din punctul ăsta de 
vedere. Şi apoi m-a ajutat la agăţat și... 

O trase spre el și, cu un zâmbet șmecher pe faţă, o 
sărută cu foc. Buzele lui reușiră să facă exact același lucru 
ca și geometria: o ameţiră. 

— Hai, la muncă acum. Ne pupăcim mai târziu, zise Eve 
desprinzându-se. 

— Romantico. Păi, cred că înţeleg ce încerci să afli și 
cred că are de-a face mai mult cu intersecțiile și 
relaționarea. 

— Relaţionare nu cred că e un cuvânt foarte bun. 

— Este un cuvânt excelent în limbajul matematic. Și cred 
că aceasta ar fi clasa primei victime. Acesta este punctul 
de legătură cu ceilalți. Și, de asemenea, mă gândesc, la 
liniile care se intersectează... 

— Hai să nu ne mai gândim la partea matematică pentru 
că îmi separă mintea de trup și aș prefera să păstrez asta 
pentru sex. Clasa lui Foster, spuse ea, gesticulând. A fost 
goală pentru cel puţin cincizeci de minute de două ori în 
acea zi - înainte de oră și în timpul celei de-a patra pauze, 
timp suficient pentru ca o persoană să toarne otrava în 
termos sau chiar să îl înlocuiască. O să mă gândesc la 
teoria asta în această seară. Poate o să am noroc să 
descopăr ceva. Termosul era inscripționat cu numele lui. 
Mă rog... 

Eve se duse în dreptul ușii, rupse sigiliul și o deschise. 

— În alte clase orele erau în plină desfășurare, inclusiv 
în clasa celei de-a doua victime. Aici, zise ea, oprindu-se în 
dreptul clasei lui Williams. In cea de-a doua parte a pauzei 
de cincizeci de minute, când clasa lui Foster era goală, 
Williams își părăsește clasa preţ de zece minute, pentru a 
merge la baie, din câte a declarat. 

— Amănuntul acesta îţi permite să trasezi o linie, să legi 
un punct de altul. Ai ocazia, dar și motivul. 

— Da. Încă nu mă pot gândi la mijloacele folosite. Nu pot 
să fac legătura între Williams și otravă. Cum a făcut rost 
de ea, de ce a ales-o tocmai pe aceea? între timp a avut loc 
un pic de agitaţie. În baia elevilor se află un om de serviciu 
- bărbat. Acesta are un dosar foarte „curat”. Nu are cazier, 
nu are motive, are un dosar impecabil în ceea ce privește 
munca, are trei copii și doi nepoți care frecventează 
școala. 

— Dar el reprezintă un alt punct intersecţie. 

— Da, da. li vede și e văzut de Mosebly, Hallywell, 
Williams și Dawson. Apoi de Rayleen Straffo și Melodie 
Branch. Toţi trec pe acolo la un moment dat, Dawson, hm, 
intersectându-se din nou cu cele două eleve. Cu un etaj 
mai jos, Hallywell se intersectează cu alți doi elevi. 

— Care reprezintă necunoscuta ta. Urmărind ecuaţia ei, 
Roarke își aduse și el contribuţia la datele existente. Există 
posibilitatea ca o persoană neidentificată să fi trasat o linie 
paralelă. Un segment care nu s-a intersectat cu alt 
segment, dar a ajuns cumva în centrul tău. 

— O persoană din afară. Cu o planificare anterioară, 
riguroasă, Allika sau Oliver Straffo. de exemplu, ambii ar fi 
putut să treacă de controlul de securitate, să ajungă la 
centru atunci când Foster nu se afla în clasă - asta în urma 
unui pont - să otrăvească conţinutul termosului sau să îl 
schimbe. Nu le-ar fi luat mai mult de șase minute să intre, 
să pătrundă în școală, să urce până în clasă, să facă ce 
aveau de făcut și să iasă. Am cronometrat toate astea. Este 
posibil ca acest lucru să fi fost tăcut de unul dintre ei fără 
să fie văzut. Nu era niciun pericol dacă ar fi fost văzuți, 
copilul lor studiază aici. Orice scuză pregătită sau găsită în 
pripă ar fi fost crezută fără urmă de îndoială. 

— Dar nu au fost văzuți. 

— Nu, nu au fost. Straffo a trecut în reprize pe la birou 
în acea dimineaţă. Să se fi strecurat și s-o fi tăcut? Posibil. 
E o probabilitate foarte redusă, dar există. Allika era la 
cumpărături. Același lucru poate fi valabil și în cazul ei. 

Totuși ea a fost văzută în ziua în care Williams a fost 
omorât. Și-a tăcut simțită prezenţa, a petrecut ceva timp 
pe acolo. 

Din nou, Roarke îi urmă raționamentul. 

— Dacă s-a hotărât să îi elimine pe profesori, de ce să 
tragă o linie paralelă cu unul dintre ei și să se intersecteze 
cu celălalt? 

— Exact. Mă gândesc și la alte motive atât pentru, cât și 
împotrivă, dar acesta este destul de puternic. Nimeni nu s- 
ar fi întrebat de ce a venit în școală în ziua în care Foster a 
fost ucis. Orice scuză ar fi fost plauzibilă. 

Eve se duse din nou în clasa lui Foster. Îl văzu din nou, 
întins la podea, în propria mizerie. 

— Aceste crime nu sunt pasionale și impulsive, ci destul 
de inteligent realizate. A fost în avantajul ei - mă refer la 
Allika - că a recunoscut. Nu-mi place de ea din acest motiv, 
însă este mult prea emotivă ca să fie în stare de așa ceva. 
Pe de altă parte, Straffo dispune de controlul și 
concentrarea necesare. Și totuși... 

— Te deranjează ceva la ea. 

— Sunt câteva lucruri. Dar trebuie să mă gândesc un pic 
la chestia asta înainte să o expun. Între timp, Foster 
revine, închide ușa ca să își ia prânzul de zi cu zi sau să își 
pună la punct lecţia. Bea ciocolată caldă, otrăvită. Dacă ar 
fi beneficiat de asistenţă medicală în primele câteva 
minute, poate că ar fi supravieţuit. Dar ucigașul știa că nu 
avea să îl descopere nimeni în timp util. 

Eve intră pentru o clipă în clasă și îl văzu din nou pe 
Foster. De data aceasta este viu în imaginaţia ei, ducându- 
și la bun sfârșit preocupările obișnuite. 

Se așază. Expediază un e-mail vesel soţiei și se apucă să 
lucreze la testul pe care îl pregătea pentru elevii lui. Bea 
ciocolata, moare. 

— În mod dureros, murmură Roarke, închipuindu-și la ce 
se gândea Eve. 

— Da, în mod dureros. Apoi, cele două fete, ieșite de la 
întâlnirea de studiu și ajunse la etajul principal, îl văd pe 
omul de serviciu, vorbesc cu Dawson, îi arată permisele și 
se îndreaptă spre clasă. 

— Îmi permiţi o întrebare? De ce nu îţi atrage și Dawson 
atenţia? 

— Pentru că nu are niciun motiv, nu are nimic special. E 
profesor de douăzeci de ani, ultimii cincisprezece 
petrecându-i chiar aici. Nu are cum să planeze nicio 
suspiciune asupra lui. Este Cum îi spune? Genul de om 
închis în carapacea lui? 

— Lent și stabil. 

— Da. 

— Să revenim asupra suspecţilor. O elimini pe 
directoarea Mosebly, cu toate că ar fi avut motive. 

— Da. Trecându-și degetele prin păr, Eve ieși din clasă. 
Aș putea să mă înșel în ceea ce o privește dar, pur și 
simplu, nu o văd în stare. Crime, în fieful ei, sub 
supravegherea ei? Ar fi fost un coșmar pentru ea, mai 
cumplit decât scoaterea la iveală a escapadelor ei sexuale. 
Și așa a început să piardă elevi și s-a aflat în atenţia presei. 
Dacă ca a făcut-o, poate că s-a gândit că o să reușească să 
întoarcă cumva lucrurile în favoarea ei. Dar nu cred că e 
așa. Însă vreau să dovedesc că a emis acuzaţii false, cum 
că ar fi fost violată, nemernica. Unde eram? 

— Cele două fete intrau în clasă. 

— Corect. Dacă veneau cu cincisprezece minute mai 
devreme, Foster ar mai fi avut o șansă. Dar nu a fost așa, 
el era mort și ele ies din clasă urlând. Dawson merge la 
ele, vede ce s-a întâmplat, o cheamă pe directoare. 

— O serie de evenimente previzibile. 

— Nu-i așa? Acum să ne gândim la ce s-a întâmplat cu 
Williams. 

Eve cobori, traversă sala de sport și ajunse la piscină. 

— Nu arată rău deloc, comentă Roarke. 

— Da, un loc destul de frumos amenajat pentru copii și 
profesori. Aici, Williams se întâlnește cu Mosebly. Allika 
Straffo se află și ea prin preajmă aceasta, potrivit 
raportului, nu a fost văzută de nimeni - apoi, conform 
declaraţiei ei. a mers să îl caute pe Williams, și ca să fac uz 
de termenii folosiţi de tine, a trasat o paralelă între ea, el 
și Mosebly, auzind cearta lor. 

De unde stătea, Eve putea vedea ieșirile și intrările către 
piscină. Se gândi la personalul școlii, la elevi. 

— Ea pleacă. Mosebly pleacă, se intersectează cu 
diverse persoane, între care și cu Hallywell și Dawson. 
Dawson vine să îl vadă pe Williams și, pentru a doua oară 
într-o săptămână, dă peste un cadavru. 

— Ce coincidenţă. 

— Da, da. Dar el și asistenta, care a fost, de asemenea, 
chemată în ambele situaţii sunt personaje secundare. 
Altcineva a atins centrul acestor două cercuri, fără a fi 
deconspirat. Eve se îndreptă spre bazin. În ambele cazuri. 

— Eşti sigură că este vorba despre același criminal? 

— Da, da, sunt sigură. Cred că știu și cine e criminalul, 
dar nu am descoperit încă motivul. Trebuie să aflu motivul. 

— Te rog, împărtășește-ţi gândurile. 

Aproape că fu tentată să îi spună, însă se răzgândi, dând 
din cap cu înverșunare. 

— Nu încă, bine? Aș vrea să văd la ce concluzii ajunge 
un tocilar ca tine. Şi, de asemenea, vreau să discut despre 
asta și cu Mira. Dar totul se reduce la ce îmi dictează 
instinctul. O să mă uit la fapte și o să le analizez, dar mai 
întâi de toate o să îi dau de capăt chestiei cu termosul. 

— Mergem la cumpărături? 

— Vreau doar să verific câteva dintre locurile în care se 
comercializează acea marcă, pe o rază de zece străzi. 

— Ai pronunţat cuvântul rază. Nu cumva ai devenit 
tocilară între timp? 

— Ce să-ţi povestesc. 

— Așa mai vii de acasă, zise Roarke luând-o de mână. 

Verificarea nu o ajută prea mult în anchetă. Ca în 
majoritatea cazurilor de care se ocupase, intervenise 
rutina - totul devenise repetitiv și obositor. 

Vorbi cu vânzătorii, cu responsabilii de magazin, unii 
habar nu aveau de nimic, alţii luau totul în joacă. Termosul 
respectiv era unul extrem de popular, nefiind nici cel mai 
ieftin, dar nici cel mai scump. I se spuse în repetate 
rânduri că era de calitate. Practic, arătos și rezistent. 

— A trebuit să mai comandăm un lot chiar înainte de 
Crăciun, îi spuse un asistent dornic să ajute. Este un cadou 
excelent de pus în ghetuţe sau chiar un cadou la nevoie, și 
a fost chiar și la reduceri. Nu a rezistat prea mult timp pe 
rafturi, încă se vinde foarte bine. Vine Sfântul Valentin. 
Oferim gratuit inscripţionări cu inimioare, în interiorul 
căror se pot scrie diverse lucruri. 

— Adorabil. Aveţi cumva un registru în care sunt trecute 
toate vânzările acestui obiect? Mă interesează unul 
inscripționat pentru Craig. 

Eve repetă numele, pe litere. 

— Sigur, o să caut. Dacă s-a plătit cu card de credit sau 
de debit, sigur figurează pe undeva. Dacă s-a plătit cu bani 
gheaţă, nu pot să vă ajut. Majoritatea clienţilor cumpără cu 
card pentru că atunci când intră în magazin ajung să 
achiziționeze mai multe obiecte. 

— Hm. 

Eve aruncă o privire prin magazin și observă că Roarke 
îi studia pe cei cărora le place să meargă la cumpărături. 

— Îmi pare tare rău. Tipul chiar arăta ca și cum i-ar fi 
părut într-adevăr extraordinar de rău. Nu am vândut 
modelul acesta, de fapt, niciun altfel de model inscripționat 
cu numele de Craig, în ultimele treizeci de zile. 

Verificaţi cu alte treizeci de zile în urmă. 

Omul păru puţin deranjat de cererea ei. 

— O să dureze câteva minute să caut și o să trebuiască 
să mă uit în registrele din spate, de anul trecut. Vă rog să 
mă scuzati. 

— Sigur. Aștept. 

Se întoarse și văzu că Roarke nu numai că se uita la 
produse, dar chiar cumpăra ceva. Eve se duse către el. 

— Ce faci? 

— Cumpăr ceva. 

— Cum? De ce? Eve își spuse că poate era vreo boală, 
chestia asta cu cumpăratul. Ai câte șase exemplare din 
fiecare produs expus aici. 

Roarke zâmbi și luă plasa din mâna vânzătorului. 

— Şi acum, îi spuse el lui Eve, se pare că am și mai 
multe. Ai avut ceva noroc? 

— Nu. Încă mai verifică. Eram sigură că a plătit cu bani 
gheaţă. Ucigașul s-a gândit la toate. Nu avea cum să nu 
lase urme plătind cu cardul. Este destul de ușor să intri 
într-unul din magazinele astea, să cumperi ceva, să plătești 
comisionul pentru inscripţionare, să dai câteva bancnote și 
să pleci. Nimeni nu își va aduce aminte de tine. 

Vânzătorul reveni, gata să se scuze. 

— Îmi pare tare rău, dar nu am găsit ce căutaţi. Aș putea 
să îi întreb pe ceilalţi, să văd dacă își aduce cineva aminte 
de ceva. 

— Da, ar fi perfect. Mersi. Mă puteţi contacta dacă găsiţi 
ceva. 

Eve scoase o carte de vizită și i-o dădu vânzătorului. 

— Încă un magazin pe care putem să îl tăiem de pe listă, 
spuse ea după ce ieșiră din magazin. 

— Trebuia totuși verificat. Poftim. Roarke scoase o 
pereche de mănuși din punga cu cumpărături. În locul 
celor pe care le-ai pierdut de Crăciun. 

— Nu le-am pierdut. Sunt ele pe undeva. 

— Bineînţeles. Astea pot să stea foarte bine pe mâinile 
tale. Şi acestea, zise el arătând spre punga cu 

cumpărături, or să stea în mașină pentru a le înlocui pe 
cele pe care le porți acum după ce le vei pierde. 

— Şi când o să le pierd pe cele din mașină ce fac? 

— O să te găsești din nou în punctul de unde ai pornit. 
Ce zici, mergem să luăm cina sau mai avem treabă? 

— Am putea lua cina în timp ce muncim. 

— Ciudat este faptul că genul acesta de lucruri ni se 
potrivește. O cuprinse de după talie. Conduc eu. 


* 


Având în vedere faptul că Eve alese locul, Roarke primi 
sarcina să aleagă mâncarea. Trebuia să fi anticipat faptul 
că avea să comande pește. Eve se gândi că poate Roarke 
consuma atâta pește pentru că se născuse pe o insulă, deși 
știa că o făcuse pentru că era bun pentru ea. Oricum, era 
gustos, la fel ca și orezul cu legume. În plus, mergea bine 
cu un pahar de vin. 

Eve îi povesti despre cercetările în cazul familiei Straffo. 
Asta era ce își dorea acum de la el - impresii, comentarii, 
gânduri. Voia să îi spună ce știa, ce văzuse, ce auzise, ce 
observase. Pentru moment, dorea să lase deoparte ce-i 
dicta instinctul. 

— Trist, spuse Roarke. 

— Ce este trist? 

— Nu ce, cine. Soţia lui Straffo. Asta mă uimește. Ea 
trebuie să ţină cont de programul tuturor, trebuie să știe, 
nu-i așa, unde e fiecare, ce face. Nu dorește să apară vreo 
neconcordanţă între programul ei și al celorlalţi. Și mă mai 
gândesc la un lucru, la cutia ei „comemorativă”. 

— Comemorativă? Credeam că e cu amintiri. 

— Cred că ne referim la ambele lucruri, nu-i așa? E o 
cutie cu amintiri, ca să-i păstreze memoria vie și să îl 
imortalizeze. Pentru ea. Numai pentru ea. Asta-i cel mai 
trist. Cred că trebuie să fie îngrozitor pentru o mamă. Mi- 
ai mai zis că a ascuns o parte din medicamentele pe care le 

folosește. Nu vrea ca soţul ei să știe că le ia. Nu vrea să îl 
supere, să îl dezamăgească sau să îl îngrijoreze? Deci, își 
păstrează cu sfințenie secretele. 

— Da, așa e, aprobă Eve. Are secretele ei. 

— Şi tu crezi că aceste secrete au în vreun fel de-a face 
cu aceste crime? 

— Pentru ea este esenţial să menţină lucrurile așa cum 
sunt. A pus capăt relaţiei cu Williams. Într-adevăr, și-a 
trădat soţul, spuse Eve, așezând poza Allikăi lângă a 
soțului acesteia, Oliver Straffo. Dar pe lângă asta, și-a dat 
și viața peste cap. Acest lucru a speriat-o foarte tare. Are 
nevoie ca apele să devină din nou liniștite. Eu una nu cred 
că lucrurile s-au liniștit. Cel puţin nu în interiorul ei. Este 
pură prefăcătorie. Așa că are nevoie de calmantele ei. 

— Tot nu văd care e legătura între acest lucru și 
investigația ta. 

— Totul se leagă. Ea pierde un copil. 

Eve puse poza băiatului lângă cele ale părinţilor. 

— Simpatic, nu-i așa? 

— Da. E drăguţ. Şi Allika arată bine. În cazul ei, 
fotografiile evidenţiază o diferenţă ca de la cer la pământ, 
impresie pe care mi-a lăsat-o și vizita la ei acasă. E ceva în 
ochii lor. Sunt răniţi, dar reușesc să treacă peste. Fiecare 
pe calea lui. Acum, ea s-a împiedicat pe drum și a avut 
această aventură amoroasă. El a aflat sau cel puţin 
intuiește. Eu cred că ela știut că a încheiat relaţia, dar nu 
a îndrăznit să o întrebe. Trebuia să menţină aparențele, să 
își protejeze statutul. Au pierdut deja un copil așa că nu ar 
putea acum să treacă și să își supună copilul pe care îl mai 
au la supliciile unui divorţ. 

Eve adăugă poza lui Rayleen și își continuă 
raționamentul: 

— Între timp s-au întâmplat două crime, care i-au dat 
peste cap. Ea este speriată, iar el furios. 

— Şi fetița? 

Eve se uită la cele patru poze. 

— Este fascinată. 

— A, copiii pot da dovadă de sânge rece. Moartea nu 
înseamnă pentru ei prea mult. Sunt foarte departe de ea și 
destul de inocenți pentru a crede cu tărie că nu îi poate 
atinge, așadar, e de înţeles. 

— Crezi că e vorba de inocenţă? 

— Este vorba de anii copilăriei, bănuiesc. Foarte diferiți 
de ce am trăit noi doi. 

— Da. Foarte diferiţi, Roarke. 

— Hm! 

— Mă întreb dacă vreunul dintre noi poate fi obiectiv 
când vine vorba de o familie ca aceasta. Ce știu cu 
siguranţă e că aici există răspunsuri la întrebările mele. O 
să le găsesc. Pe toate. Fiecare segment din acel pătrat care 
a devenit triunghi - mamă, tată, fiică. Desenă un triunghi în 
aer. Fiecare dintre ei știe ceva. Ceva ce îi leagă, dar îi și 
separă în același timp. Va trebui să cercetez cu atenţie 
fiecare segment pentru a afla adevărul. 

După cină, Eve începu să verifice fiecare nume din 
agenda telefonică pe care o confiscase în timpul 
percheziției efectuate în apartamentul soţilor Straffo. În 
timp ce aștepta rezultatele, întocmi o organigramă. 

Intersecţii, se gândi ea din nou. Linii paralele. Dar aici 
vorbim de un triunghi și nu de un cerc. Distrată, mâzgăli 
un triunghi și trasă o linie orizontală prin centrul lui. 

— Cum ai numi asta? 

Roarke aruncă o privire peste umărul ei. 

— Ce ai făcut tu acolo este, de fapt, o mediană, o 
dreaptă care pornește din mijlocul catetelor unui triunghi. 
O linie paralelă cu ipotenuza, a cărei lungime este 
jumătate din lungimea ipotenuzei. 

Dumnezeule, ești un tocilar îngrozitor. Eu văd doar un 
fel de cutie înscrisă în triunghi. O conexiune făcută între 
niște puncte. 

— Hm, da, și asta. 

— Of. 

În timp ce el se îndrepta agale către bucătărie, ca 
reactualiză cronologia cazului. Computerul îi semnală 
finalizarea sarcinii înainte ca ea să fi terminat. 

— Arată-mi rezultatele. Se întoarse spre Roarke exact 
când acesta ieșea din bucătărie cu o tavă. Dar am mâncat 
deja. 

— Într-adevăr Roarke traversă încăperea, așeză tava pe 
masă. luă o farfurioară și, întorcându-se, i-o oferi. Aceasta 
este o brioșă făcută în casă. 

Rușinată, constată că inima tocmai i se topise. 

— Doamne, nu ratezi nicio ocazie să mă impresionezi. 

— Poţi să îi mulțumești lui Summerset mai târziu. 

— Ha, ha. 

— L-am rugat să facă mai multe. Deci poţi să îmi 
mulțumești și mie. 

Roarke ţinea farfuria în aer, în așa fel încât Eve să nu 
ajungă la ea, și își atinse buzele cu degetul arătător al 
mâinii rămase libere. Ea își dădu ochii peste cap, doar așa, 
de formă, îi dădu un pupic și înșfacă brioșa. 

— Să fiu a naibii dacă o să sărut buzele alea ţuguiate ale 
lui Summerset, zise ea, mușcând din brioșă. Apoi scoase 
un geamăt de plăcere: O, Doamne, sunt absolut... Mai 
sunt? 

— Posibil. 

— Mai bine aș savura-o. Cred că brioșa asta este 
echivalentul în ciocolată al lui Zeus. Mușcă din brioșă și se 
întoarse să citească datele. La naiba! Ştiam eu că am 
dreptate, exclamă ea. 

Roarke trecu în revistă datele: 

— O anume Harmon, Quella, de sex feminin, cincizeci și 
opt de ani, din Taos, New Mexico. Două căsnicii, două 
divorţuri, niciun urmaș. Ocupaţia - artistă. 

— Ce fel de artistă? 

Roarke continuă să citească, dând din cap: 

— Este specializată în modă și bijuterii, pietre și pielărie. 
Pielărie. Oh! 

— Oh, pe naiba. Dacă nu e asta sursa ricinului atunci o 
să sărut buzele alea hidoase ale lui Summerset. Boabele de 
ricin încă mai cresc în zonele aride. Și pun pariu că un 
altist care lucrează cu piele și care locuiește acolo 
folosește uleiul de ricin pentru a-și tăbăci materialele. 

— Da, e posibil, dar ce legătură are Quella Hannon cu 
victimele? 

— Păi e mătușa Allikăi Straffo, din partea mamei. Adică 
ne apropiem de modul în care a fost înfăptuită crima. 
Computer, găsește-mi date despre fiecare membru al 

familiei Straffo care a călătorit la New Mexico în ultimele 
șase luni. Ba nu, în ultimul an. Și/sau orice menţiune în 
acea perioadă despre prezenţa lui Harmon, Quella, la New 
York. 


Recepţionat. În execuţie... 


— Crezi că Straffo a luat o mostră de ricin de la această 
femeie, cu sau fără știrea ei, a adus-o la New York, și apoi 
a folosit-o ca să îl otrăvească pe Foster. 

— Chiar așa cred 

— OK, ai găsit mijloacele, Eve, însă ai pierdut din nou 
motivul, nu-i așa? Dacă computerul nu raportează că a 
existat un anume contact cu această Harmon în ultimele 
luni, înseamnă că acesta a fost anterior relaţiei Allikăi cu 
Williams, înainte ca Foster să afle de ea. 

— După cum spuneam, linii paralele. 


Sarcină îndeplinită. Straffo, Oliver, Allika și Rayleen au 
călătorit cu o aeronavă de pasageri de la New York la 
Taos, New Mexico, pe 26 noiembrie. S-au întors la New 
York cu o aeronavă de pasageri pe 30 noiembrie... 


— Asta înseamnă că s-a întâmplat înainte ca Allika să se 
încurce cu Williams, potrivit declaraţiei lor, nu-i așa? 

— Da, zâmbi Eve. Dar, dacă Straffo e doar un tip 
inteligent cu tendinţe psihotice, de ce ar transporta o 
substanţă otrăvitoare într-un avion de pasageri, înainte ca 
soţia sa să calce strâmb? 

— Poate că pe atunci nu era o substanţă otrăvitoare, 
poate era doar o pungă cu boabe. 

— Totul se rezumă la planuri și posibilităţi. Oportunităţi. 
Curiozitate. 

În timp ce vorbea, Eve se întoarse din nou cu faţa spre 
panoul cu coordonatele cazului și începu să prindă 
fotografii, liste, notițe, date. 

— Computer, tipărește datele afișate. 

Recepţionat... 


Roarke începu să se foiască, să studieze, să recapituleze 
informaţiile, în timp ce Eve se duse să ia foile de la 
imprimantă. El își dădu seama că în mintea ei încolţise 
ceva. Felul în care aranjase informaţiile pe panou și modul 
în care continua să le ordoneze indicau faptul că avea ceva 
în minte sau că, pur și simplu, instinctul preluase 
controlul. 

Roarke știa că modul ei de a gândi era sinuos, ca un 
labirint, fluid, flexibil și îngrozitor de încăpățânat. Il 
admira, fără a înţelege pe de-a întregul modul în care 
funcţiona, instinctul ei, credea el cu tărie, era aproape 
infailibil. 

Se opri un moment, pentru a-și elibera mintea, ca să 
poată judeca clar și să se concentreze spre a-și da seama 
unde anume bătea ea. Când realiză ceea ce gândea Eve, fu 
șocat și respinse de îndată ipoteza. 

— Nu cred că te gândești serios la asta. 

— Te gândești și tu la ce mă gândesc eu? 

— Văd ce pui cap la cap și ce construiești, dar nu înţeleg 
de ce mergi în acea direcţie. 

— Cum? Nu crezi că o fetiță de zece ani poate fi un 
criminal cu sânge rece? 

Eve spuse acest lucru pe un ton extrem de calm, în timp 
ce prindea poza și datele lui Harmon pe o latură a 
triunghiului pe care îl construise în cazul familiei Straffo. 

— Eu am ucis când aveam opt ani, îi reaminti ea. 

— Nu a fost vorba de crimă, nici pe departe. Ti-ai salvat 
viaţa și ai distrus un monstru. Tu vorbești acum de un copil 
care, în mod deliberat și cu mult sânge rece, a plănuit și a 
dus la bun sfârșit asasinarea a doi adulţi. 

— Poate chiar mai mult de atât. 

Eve căută prin dosar și găsi fotografia fiului lui Straffo, 
pe care o imprimase deja, și o prinse în mijlocul 
triunghiului. 

— Iisuse Hristoase, Eve 

— Poate că a căzut pe scări. Poate că asta s-a întâmplat. 
Poate că a fost ajutat. Poate că a fost un accident tragic în 
care a fost implicată și sora lui. 

Privirea ei stărui acum asupra ochilor violeţi ai lui 
Rayleen Strafto. 

— Doi copii, bucuroși, entuziasmați, se împiedică unul de 
celălalt, se împiedică de propriul său picior. Dar știi ceva? 
Nu cred asta. Cred că l-a împins. Cred că l-a trezit atunci 
când părinţii lor dormeau, l-a tras jos din pat. Nu a făcut 
zgomot. Ceva de genul „a venit Moș Crăciun, hai să tragem 
cu ochiul!” 

— Doamne Dumnezeule, murmură Roarke. 

Apoi, când ajunge în dreptul scărilor, îl împinge cu 
putere. Gata, nu mai există un frate mai mic, care să îţi 
ocupe teritoriul, care să își facă loc în cercul tău. 

— Cum poţi să gândești așa? Ea nu era decât un copilaș 
când s-a întâmplat. 

— Șapte ani. Avea șapte ani când s-a întâmplat. Se aflase 
în centrul atenţiei timp de cinci din cei șapte ani, iar acum 
era nevoită să împartă atenţia părinţilor cu încă cineva. 
Poate la început a fost ceva inedit: „hai să ne jucăm cu 
bebelușul”. Apoi au crescut și lumea nu i-a mai acordat 
aceeași atenţie lui Rayleen. Trebuia să rezolve cumva 
situaţia, nu-i așa? 

— Ceea ce spui tu e de-a dreptul bolnăvicios. _ 

— Crimele sunt întotdeauna bolnăvicioase. Intre timp 
însă, mama a aflat, spuse Eve în șoaptă. Ştie. Este 
înspăimântată, îi este greață și încearcă diverse metode 
pentru a scăpa de teroarea aceasta. Dar nu poate. 

— Eşti sigură? 

— Am văzut asta în ochii ei. Dar să știi un lucru și să-l 
demonstrezi, mai ales, când este vorba despre așa ceva, 
sunt două chestii distincte. 

Roarke trebui să se lupte cu sine pentru a învinge 
sentimentul instinctiv de împotrivire. 

— OK, să zicem că ai dreptate în ceea ce îl privește pe 
băieţel, dar de ce să-l fi omorât pe Poster? De ce să-l fi 
omorât pe Williams? Din cauza aventurii amoroase a 
mamei sale? 

— Nu cred că a interesat-o atât de tare aventura 
amoroasă a mamei sale. Sexul nu este pe radarul ei, nu 
chiar. Şi nu o afectează în mod direct. Nu știu de ce, aici e 
aici. Peabody cercetează, pentru început, fișele elevilor lui 
Foster. Poate că a prins-o trișând sau furând. 

Totuși această teorie nu se potrivea cazului, gândi Eve 
supărată pe ea însăși. 

— Ai găsit însă niște substanţe ilegale în câteva dintre 
dulăpioarele din vestiar. Poate că vinde sau folosește o 
astfel de substanţă. Dacă ar fi fost ameninţată de el în 
vreun fel sau dacă ar fi simţit că ar fi putut și chiar ar fi 
făcut ceva să îi dea peste cap lumea perfectă, ar fi fost 
capabilă să îl ucidă pentru a preveni acest lucru. 

— Am nevoie de părerea Mirei. Din punctul meu de 
vedere, această puștoaică se potrivește perfect profilului 
unui criminal. Dar am nevoie ca Mira să susţină această 
teorie. Am nevoie de asta și trebuie să o prind pe Allika 
singură mâine. Trebuie să o fac să cedeze, să străpung 
armura ei. Am nevoie de mai mult decât știu în prezent, 
pentru că, dacă nu cumva sunt nebună, acest copil a ucis 
trei oameni în primii zece ani de viaţă. 

— De unde să știe ea ce e ricina și, mai mult decât atât. 
de unde să știe cum să o folosească? 

— Fetița e deşteaptă. Destul de deşteaptă ca să asculte, 
să observe și să navigheze pe Internet. 

— Şi tranchilizantul folosit asupra lui Williams? Cum l-a 
obţinut? 


331 


— Face muncă de voluntariat pentru fundaţia numită 
„Din partea copiilor”. Ştii ce face în cadrul acestui 
program? Eve îi arătă copia programului încărcat al lui 
Rayleen. Vizitează secţiile de pediatrie și geriatrie ale 
spitalelor, petrece un timp cu bolnavii și face tot posibilul 
să le înveselească ziua. Pun pariu că poate obţine tot ce 
vrea. Cine ar sta cu ochii pe o fetiță drăguță și extrem de 
politicoasă? Trebuie să îi găsesc jurnalul. 

— Eşti sigură că are unul? 

— Asta a fost o mică greșeală pe care a făcut-o la 
început: faptul că a menţionat în faţa mea că are un jurnal, 
atunci când încerca să atragă atenţia asupra sa. În acel 
moment, nu mi-am dat seama. Mă rog, nici ea nu și-a dat 
seama. Nu putea să știe că o să cotrobăi prin spaţiul ei 
personal. Toate informaţiile se află în jurnalul ei. Cine o 
poate lăuda mai bine decât ea însăși? Singurul mod în care 
ar fi putut face asta ar fi fost să scrie totul. Cred că a scos 
jurnalul din casă înainte de percheziţie. 

Eve se duse din nou la panou și se concentra asupra 
detaliilor, separându-le și, apoi, amestecându-le din nou. 

— A avut suficient timp pentru a-l scoate din casă în 
vreme ce tatăl ci își punea în practică trucurile avocăţești. 
La naiba, poate chiar l-a distrus. Este destul de deșteaptă 
ca să facă asta. Poate că tot ceea ce trebuie să fac 
deocamdată este să demonstrez că a avut un jurnal. 

— Eşti convinsă de asta, comentă Roarke. 

— Trebuie să fiu. Am tot lăsat chestia asta să treacă pe 
lângă mine. Nu am vrut să sap mai adânc. Doamne, cine ar 
fi vrut s-o facă? Nu am vrut să mă uit la puștoaica asta cu 
păr cârlionţat și să văd un criminal. Și totuși am făcut-o. O 
fac. Dacă vreau să se facă dreptate pentru cei morti, 
trebuie să am toate detaliile și să le pun frumos cap la cap. 
Nimeni nu o să arunce mai multe crime cu premeditare pe 
umerii unei școlărițe drăguţe. 

— Dacă ai dreptate... dacă au fost mai multe? 

Inspirând adânc, Eve schimbă imaginile de pe ecran, 
aducând fotografia lui Rayleen în prim plan. 

— Da, ideea asta mi-a trecut prin minte. Dacă au fost 
mai mulţi? Copii, bătrâni bolnavi. A omorât vreunul? Are 
atâtea activităţi, încât și-ar fi putut asigura cu ușurință un 
loc în iad. Cu câţi oameni se întâlnește în fiecare zi, în 
fiecare săptămână, în fiecare lună și așa mai departe? A 
mai fost vreun accident, vreo moarte, vreo crimă 
nerezolvată? O să aflu asta mai devreme sau mai târziu. 

— Trebuie să aibă o minte extrem de bolnavă. 

— Nu știu ce are, dar știu că o să fac tot ce pot ca să 
plătească pentru ce a făcut. Crezi că ar trebui să îmi fie 
milă de ca? 

— Nu știu, asta este treaba lui Dumnezeu. Important 
este că tu crezi și că ai construit un argument extrem de 
convingător cum că acest copil a comis crime cu sânge 
rece. 

Roarke se duse din nou la pozele cu membrii familiei. 

— Hai să încerc să te contrazic. Te-ai gândit că poate 
unul sau ambii ei părinţi au comis crimele? 

— O să ţin cont și de asta. 

Roarke se întoarse către ea, privirea lui pătrunzătoare 
contrastând cu gestul lui blând de a-i mângâia părul. 

— Trebuie să îţi pun și întrebarea asta. Exista o părticică 
din tine care își dorește ca Rayleen să fie criminalul? 

— Nu. Nu. Există ceva în mine care își dorește ca ea să 
nu fie criminalul. De aceea las chestia asta să treacă pe 
lângă mine. Nu i-am acordat prea mare atenţie până acum, 
dar astăzi, când am stat de vorbă cu ea în camera aceea 
perfectă pentru o fetiță, nu a putut să nu îmi sară în ochi. 
Nu o să îmi pară rău pentru ea, Roarke, însă pot să îmi 
permit să mi se facă rău când mă gândesc la asta. 

Roarke își odihni fruntea pe a lui Eve. 

— OK. Ce pot face eu? 

— Poţi să gândești ca o fetiță criminală, în vârstă de 
zece ani? 

— Nu obișnuiesc să fac asta, dar pot încerca. 

— Dacă ai ţine un jurnal și nu l-ai distruge, dar ai fi 
destul de deşteaptă ca să-ţi dai seama că trebuie să îl scoţi 
din casă, unde I-ai duce? 

Eve se desprinse de el și se mai uită o dată la panou, 
după care continuă: 

— Ia lecţii de dans, probabil că are vreun dulăpior acolo, 
sau ar putea să aibă o ascunzătoare într-una din secţiile 
din spitalale pe care le vizitează. La școală ar fi prea 
riscant să îl ţină. Poate... 

— Care ar putea fi cel mai bun prieten al ei? 

— Ce tot spui acolo? Consider că e în stare să comită o 
crimă, dar nu cred că și-a început viața sexuală. 

— Mă refer la amici, Eve. La cea mai bună prietenă a ei, 
mai precis. 

— Aaaa. Ar putea fi vorba de Melodie Branch, fetița care 
era cu Rayleen în momentul în care a fost găsit Foster. Se 
întâlnește cu ea în mod frecvent. Da, ar putea să fie ea. O 
să o sun pe Peabody să mai stea puţin peste program. O să 
o vizităm pe Melodie mâine, dar și pe Allika. Trebuie să 
vorbesc cu Mira. 

— Eve, este aproape ora unsprezece seara. 

— Şi? La naiba, murmură ea atunci când Roarke o privi 
cu blândeţe. OK, o să aştept până mâine-dimineaţă. Poate 
că c mai bine așa. O să am timp să trec toate datele pe 
hârtie, să le înșir, să i le prezint pe îndelete. Vor trebui 
depuse multe eforturi, inclusiv din partea mea, a ei, a lui 
Whitney, ca să reușesc să o aduc pe puștoaică la un 
interogatoriu. 

Se duse înapoi la biroul ei, se așeză și se pregăti să 
înceapă. 

— Ar mai fi ceva de discutat, zise ea. Te-a mai căutat 
Magdalena, după ce nu a reușit să te găsească mai 
devreme, pe mobil? 

— Nu. 

— Te-ai gândit cum o să te ocupi de acest lucru... de 
ea... mă rog, atunci când o va face? 

— Dacă și când va fi cazul, o să mă ocup de asta. Nu o să 
ne mai dea bătăi de cap, Eve. Ai cuvântul meu de onoare. 

— Bine. Vezi că treaba asta o să îmi ia câteva orc. 

— Am și eu câte ceva de recuperat. 

— Rămâne pe mâine ceea ce am stabilit. Inimioare 
siropoase și flori, urmate de sex nebun? 

— Cred că la mine în program scrie ceva de „sex 
inventiv”. O să înlocuiesc cu „nebun”. 

— Şi de ce nu ar putea să se întâmple ambele? 

— De-abia acum te recunosc, iubita mea. 


Se aștepta la coșmarul acela și cu toate astea tot nu era 
pregătită pentru el. Nu era pregătită să sc găsească din 
nou, mică și firavă, așa cum se mai aflase și cu altă ocazie, 
în camera zugrăvită în roz și alb a lui Rayleen. 

Nu-i plăceau păpușile, nu-i plăcea modul în care acestea 
se holbau la ea, ca niște cadavre ai căror ochi o pironeau. 

Era cald și camera mirosea atât de bine. Patul părea a fi 
scos dintr-un basm a cărui ecranizare o vizionase cândva. 
Un pat de prinţesă. Nimic rău nu se putea întâmpla 
vreodată într-un pat ca acela. Nimeni nu ar fi intrat, pe 
întuneric, să se arunce peste ea, să o rănească. Nu, acest 
lucru nu putea fi posibil în acel pat frumos. _ 

Se îndreptă spre pat, dar îi fu teamă să îl atingă. Întinse 
mâinile, dar și le retrase imediat. Probabil că avea să o 
bată dacă îl atingea. Probabil că avea să o lovească cu 
pumnul dacă atingea ceva atât de frumos. 

— Te rog. Poţi să îl atingi. Poţi chiar să stai pe el. 

Se învârti în jurul patului. Nu era el. Era o fetiță, la fel 
ca și ea. Şi totuși nu chiar ca ea. Avea părul strălucitor și o 
față frumoasă și catifelată. Nu avea urme de lovituri pe 
față. Zâmbea. 

— Aceasta este camera mea, spuse fetița. 

— Tu ești prințesa, murmură Eve. 

— Așa este. Eu sunt prinţesa. Tot ce se află aici este al 
meu. Dacă eu spun că ai voie să atingi ceva, înseamnă că 
poţi face acest lucru. Dacă nu îţi dau voie să atingi ceva și 
tu totuși faci acest lucru, pot să cer să fii aruncată în 
temniţă. Acolo unde este întuneric tot timpul. 

Eve își duse mâinile la spate. 

— Nu am atins nimic. 

— Trebuie să ceri permisiunea, mai întâi. Apoi, îţi voi da 
voie. Sau nu. 

Fetiţa cea frumoasă se îndreptă către o masă unde se 
afla un serviciu de ceai roz cu alb. 

— Cred că ar trebui să bem ciocolată caldă. Servitorii 
mei fac ciocolată de fiecare dată când le cer acest lucru. Îţi 
place ciocolata caldă? 

— Nu știu. Nu am băut niciodată. E bună? 

Rayleen turnă din ceainic în ceașcă. 

— E mortală, îi spuse ea, râzând. Va trebui să o bei. Ești 
în camera mea și eu sunt prințesa. lar eu zic că a venit 
timpul să îţi bei ciocolata caldă. 

Docilă, căci învățase să fie ascultătoare, Eve luă una 
dintre cele două cești roz și sorbi din ea. 

— E... e bună. Nu am băut niciodată ceva așa de bun. 
Bău repede, cu lăcomie, apoi îi întinse ceașca. Pot să mai 
beau un pic? 

— Da. 

Zâmbetul lui Raylecn deveni răutăcios, la fel ca și 
privirea ei. Eve citi în ea ceva care o făcu să i se strângă 
inima. Când Rayleen turnă din ceainic în ceașcă, lichidul 
era roșu, sânge roșu. Abţinându-sc să tipe, Eve scăpă 
ceașca. Sângele roșu se răspândi pe covorul alb. 

— Uite ce ai făcut! Va trebui să plătești pentru asta. 
Punând ceainicul jos, Rayleen bătu de două ori din palme. 

El intră zâmbind diabolic. 

— Nu. Vă rog. Nu am vrut. O să curăţ eu. Vă rog, nu. Vă 
TOg. 

— Te-am căutat fetițo, îi spuse tatăl ei. 

O palmă rapidă și grea o trânti la podea, după care el se 
prăvăli peste ea. Eve se luptă, îl imploră și urlă de durere 
atunci când oasele antebraţului ei se frânseră ca un creion, 
în tot acest timp, Rayleen privea nemișcată, sorbind agale 
din ceașca sa. 

— Nu poţi să îl oprești decât într-un singur fel, îi spuse 
Rayleen, în timp ce el o agresa. Crima rezolvă totul. 
Așadar, ucide-l. Ucide-l. Ucide-l. 

Rayleen striga întruna, tot mai tare, cu frenezie: 

— Ucide-l! 

Simţind plăselele cuţitului în mână, Eve se conformă. 


— Sssss, sssss. Gata, Eve. Nu a fost decât un vis. Nimic 
altceva decât un vis. Trebuie să te trezești. Vino înapoi la 
mine. Ești cu mine. 

— Era sânge. Roz și alb și roșu. Tot sângele. 

— Gata, a trecut, acum ești cu mine. 

li făceau rău aceste coşmaruri, așa cum îi făceau rău și 
ci. O ţinu în braţe și o legănă, sărutându-i apăsat părul, 
tâmplele, chiar și după ce ea se opri din tremurat. Când își 
ascunse fața la pieptul lui, Roarke îi simţi lacrimile. 

— Imi pare rău, șopti Eve. 

— Nu trebuie să îţi pară rău, draga mea. 

— Oare imaginaţia mea e de vină, Roarke? Asta se 
întâmplă? Mă uit la copilul ăla și văd tot ce nu am avut eu, 
ce nu am simţit, ce nu am știut. O fi vreun fel de gelozie? 
Vreun fel de invidie bolnavă? Asta se întâmplă și în 
legătură cu Magdalena? 

O trase spre el și aprinse lumina ca să îi vadă faţa, să îi 
vadă ochii. 

— Nu, nu este. Nu ar putea fi așa ceva. Nu ești 
construită așa. Dacă eu ţi-am indus impresia asta, 
întâlnindu-mă cu Magdalena, atunci este vina mea. Nu e 
nimic în neregulă cu tine, draga mea Eve. Tu vezi lucrurile 
așa cum sunt, chiar și atunci când ai prefera să n-o faci. 
Vezi lucruri pe care alţii nu le observă. 

— M-ar fi închis pentru ceea ce i-am făcut. 

— Te înșeli. Şi dacă te-ar fi închis, chiar și pentru o oră, 
chiar și pentru o fracțiune de secundă, nici măcar 
Dumnezeu nu i-ar fi iertat pentru asta, spuse el ștergându-i 
lacrimile de pe faţă. Polițistul din tine știe prea bine asta. 

— Posibil. Da. In cea mai mare parte a timpului. 
Suspinând, Eve își odihni capul pe umărul lui. Mulţumesc. 

— Face parte din fișa postului. Poţi dormi acum? 

— Da. 

Roarke se întinse alături de ea, o luă în braţe și stinse 
lumina. 


Eve se trezi ameţită în acea dimineaţă, așa cum se 
simţea adeseori după ce avea coșmaruri, însă scăpă repede 
de acea senzaţie neplăcută. La ora opt era deja îmbrăcată 
și pregătită să facă tot ce avea de făcut. 

— Cum ai de gând să procedezi? o întrebă Roarke. 

— Aștept să mă sune Mira și Whitney, după ce vor citi 
raportul pe care li l-am trimis azi-noapte. Între timp, o să 
vorbesc cu cea mai bună prietenă a fetiţei. Dacă am noroc 
și există un jurnal, atunci sc află în posesia prietenei ei. 

Eve se așeză pe marginea canapelei din dormitor pentru 
a bea a doua cană de cafea din dimineaţa aceea. După ce 
luă câteva înghiţituri, continuă: 

— Apoi o să încerc să dau de Allika. Straffo are o partidă 
de golf în această dimineaţă, la ora nouă și jumătate, după 
care ia prânzul la club. Copilul are o întâlnire la ora nouă 
pentru a participa la o chestie intitulată „Brain Teaser”, 
urmată de o vizită la muzeu. Allika trebuie să se 
întâlnească cu puștoaica la ora unu și să îi ia locul bonei 
care are liber restul zilei. Vor lua masa de prânz la 
Zoology, după care vor merge amândouă la salonul de 
cosmetică. 

— Așadar, îi așteaptă o zi plină. 

— Da, au grijă să își ocupe timpul. Sper să o prind pe 
Allika singură în apartament în dimineaţa asta. În funcţie 

de cum se vor desfășura lucrurile, poate voi reuși să o iau 
eu pe puștoaică, să am o discuţie cu ea în prezenţa Mirei 
sau a lui Whitney. Interogarea fetiţei este partea dificilă. 
Tatăl ei va încerca să îmi pună bețe în roate, sesizând 
Protecţia Copilului. Am nevoie de mai mult decât de teorie 
și de niște dovezi circumstanţiale pentru a rezolva cazul. 

— Va fi o zi plină și pentru tine. 

— Dar tot voi fi în stare de sex și cină. 

Roarke începu să râdă. 

— Îmi place ordinea în care se vor succeda evenimentele 
diseară. Ia deocamdată asta. 

Se duse la dressing și aduse o cutie împachetată în 
hârtie roșie și legată cu o fundă albă de mătase. 

— O, Doamne! 

— Da, știu. Încă un cadou, zâmbi el. E îngrozitor de 
enervant. Deschide.-l. 

Eve îl ascultă și găsi în interiorul cutiei o altă cutie, 
aurie, în interiorul ci sc afla o sticlă lungă, subţire. Sc 
așteptase să primească bijuterii, căci îi stătea în obicei să îi 
ofere lucruri extravagante și strălucitoare. După cum îl 
cunoștea, bănui că pietrele cu care era incrustată sticla nu 
erau tocmai false. Cine în afară de Roarke ar fi cumpărat o 
sticlă decorată cu diamante și rubine? O ridică și privi în 
lumină licoarea aurie din interiorul acesteia. 

— E o licoare magică? 

— Ar putea fi. E un parfum făcut special pentru tine, 
pentru pielea ta, stilul tău, preferinţele tale. Încearcă-l. 

Roarke luă sticla și turnă câteva picături pe încheietura 
mâinii ei. 

— Ce părere ai? 

Eve mirosi, se încruntă un pic, intrigată, după care 
mirosi din nou. Era subtil, deloc elaborat. Nu era o aromă 
dulceagă sau încărcată de moscul acela omniprezent, care 
invita la o aventură pe loc. 

— Deci? 

— Îmi place. Mai mult decât atât, cred că este încă un 
lucru care demonstrează cât de bine mă cunoști. 

Pentru a-i face plăcere, Eve își puse câteva picături de 
parfum și pe gât. 

— Ştii că ai exagerat cu sticla, nu? 

— Bineînţeles. Diamantele sunt cele obţinute în urma 
furtului din magazinul de pe Strada patruzeci și șapte. 

— Serios? Asta e ceva, zise ea amuzată. 

Duse sticla la dressing și o așeză destul de sus, în așa fel 
încât Galahad să nu ajungă la ea. Apoi se întoarse și îl puse 
pe Roarke să o miroasă pe gât. 

— Așadar? 

— Te reprezintă perfect, iubita mea unică, spuse el 
sărutând-o ușor pe pâr. 

— Păstrează vorbele dulci pentru mai târziu. E timpul să 
plec. Peabody trebuie să ajungă dintr-o clipă în alta, altfel 
o să se aleagă și cu o muștruluială. 

— Luăm cina pe la opt, asta dacă nu cumva intervine 
munca? 

— Opt să fie. O să fac tot posibilul să termin tot ce am de 
terminat până la șapte și jumătate. 


Cu toate că citise raportul lui Eve, Peabody încă nu 
putea accepta ideea unui criminal care încă mai copilărea. 

— OK, știu că la unele școli, profesorii și elevii au fost 
amenințați sau atacați. Cu bâte, pumni, ustensile de 
bucătărie sau mai știu eu ce. Dar acestea sunt situaţii 
excepţionale și de cele mai multe ori sunt implicaţi copii- 
problemă. 

— Așadar, doar pentru că în cazul de faţă copilul e 
îmbrăcat într-o uniformă drăguță și locuiește într-un 
apartament de lux, înseamnă că nu este în stare de așa 
ceva. 

— Nu mă refer la asta, dar pornim de la premise diferite. 
Vorbim despre crime comise din răzbunare, din violență 
impulsivă sau de tendinţe violente înnăscute. În cazul de 

faţă, crimele au fost premeditate și executate cu sânge 
rece, aparent fără un motiv bine conturat. 

— O să aflăm și motivul la un moment dat. 

— Dallas, am cercetat documentele lui Foster. Am 
cercetat documentele lui Williams. Există acolo o întreagă 
serie de acţiuni disciplinare și de ședințe cu părinţii, 
provocate de comportamentul elevilor, situaţia școlară, 
predarea cu întârziere, în mod constant a lucrărilor și 
chestii de genul ăsta. Dar niciunul dintre aceste lucruri nu 
se regăsește în cazul lui Rayleen Straffo. Notele ei sunt 
exemplare, ca și comportamentul ei. Este prima din clasă. 

— Poate că a falsificat informaţiile. 

— Doamne, dar ești pornită rău pe ea, se trezi Peabody 
vorbind cu voce tare, după care își ceru scuze. Nu am vrut 
să sune așa. Doar că nu văd lucrurile așa cum le vezi tu. 
Pur și simplu, nu le văd așa. De simţit nici nu se pune 
problema. 

— Hai să vedem ce se întâmplă azi la interogatoriu. 
Poate în final una dintre noi se va răzgândi. 

Mobilul lui Eve începu să sună tocmai când aceasta 
parca în faţa clădirii în care locuia Melodic Branch. 

— Dallas la telefon. 

— Eve, ţi-am citit raportul. Vocea Mirei reflecta 
îngrijorare. Trebuie să vorbim despre asta pe larg. 

— M-am gândit și eu că va trebui să facem asta. Dar 
acum nu este un moment potrivit. Vreau să interoghez un 
martor. 

— Sper că nu pe Rayleen Straffo. 

— Nu chiar acum, nu. Aș vrea să mă văd cu tine și cu 
comandantul - sunt sigură că și el va dori să discutăm 
despre asta după-amiază. 

— Bine. O să îl sun eu pe comandant ca să fixez o 
întâlnire. Aș prefera să nu discuţi nimic cu Rayleen Straffo 
până când nu apucăm să stăm de vorbă. 


341 


— Este și așa destul de ocupată azi. Discuţia cu ea mai 
poate aștepta. Din câte îmi dau seama, nu prea ești de 
partea mea. 

— Vom discuta despre asta după-amiază. Mă 
îngrijorează oarecum situaţia, trebuie să recunosc. Trebuie 
procedat cu grijă în acest caz, Eve. 

— O să fac tot posibilul. Eve închise și i se adresă lui 
Peabody: Se pare că Mira gândește ca tine în această 
problemă. 

— Nu e vorba de tabere aici, Dallas. 

— Așa-i. Nu este vorba de tabere. 

Cu toate acestea, se formau tabere, își spuse Eve în timp 
ce ieșea din mașină pentru a intra în clădire cu intenţia de 
a intimida o fetiţă și de a o face să își trădeze cca mai bună 
prietenă. 

Angela Miles-Branch deschise ușa. Era îmbrăcată lejer, 
dar elegant, cu o pereche de pantaloni din stofă, un 
pulover bej din lână de angora și niște cizme din piele, 
scurte, în aceeași nuanţă cu puloverul. Le conduse pe 
amândouă într-o sufragerie aranjată cu mult bun-gust. 

— Bănuiesc că vă aflaţi aici ca să discutăm despre 
situaţia de la Academie. Melodie este în camera ei, nu 
vorbește cu mine pentru moment. 

— De ce? întrebă Eve. 

— Pentru că am retras-o de la Sarah Child. Nu accept să 
îmi trimit copilul la o școală în care au avut loc două crime. 
Este supărată că nu văd lucrurile așa cum le vede ea. Doar 
pentru că prietenele ei cele mai bune învaţă la acea școală, 
nu vrea să meargă într-o altă instituţie de învățământ, în 
care nu cunoaște pe nimeni și unde va trebui să poarte o 
uniformă care este sub standardele ei, și așa mai departe. 

Angela se lăsă să cadă într-un fotoliu, epuizată de lupta 
dusă cu fiica ei. 

— Ne certăm la cuțite pe acest subiect, însă, de vreme 
ce eu sunt responsabilă pentru viaţa ei, cel puţin o lungă 
perioadă de acum încolo, am câștig de cauză. Oftă, 
trecându-și mâinile prin părul nisipiu. Şi totuși este 
îngrozitor să ai zece ani și să crezi că întreaga ta lume 
tocmai s-a prăbușit în jurul tău. li acord timpul și spaţiul 
necesar pentru a fi îmbufnată și supărată pe mine. 

— Mi se pare că faceţi ceea ce credeţi că este mai bine 
pentru copilul dumneavoastră, comentă Peabody. Copiii nu 

înţeleg întotdeauna cum stau lucrurile. Tocmai de aceea nu 
deţin ei controlul. 

— Vă mulţumesc că îmi daţi dreptate. Nu sunt singurul 
părinte care a făcut acest lucru sau care s-a gândit serios 
să-l facă. Melodie nu înţelege nici acest aspect. Sper ca 
măcar câţiva dintre copiii pe care îi cunoaște și pe care îi 
place să se mute la Academia West Side, unde am înscris-o 
ieri. Între timp... 

Ridică braţele a neputinţă. 

— Melodie a luat cumva legătura cu vreunul dintre copiii 
de la Sarah Child? întrebă Eve. 

— Da, bineînţeles. Încercăm cu toţii să păstrăm lucrurile 
în limitele normalului. Nu este ușor. 

— A vorbit cu Rayleen Straffo? 

— Mai ales cu ea. Sunt prietene foarte bune, parcă și 
mai bune de când au trecut împreună prin acea experiență 
oribilă. Rayleen a fost pe aici joi. Ştiţi, ele se întâlnesc în 
mod frecvent. Allika și cu mine ne-am gândit că e bine 
pentru ele să se vadă ca de obicei. Melodie a luat cina 
acasă la familia Straffo aseară. 

— E firesc să se vadă două zile la rând? 

— Nu vorbim de o situaţie obișnuită. Ca să fiu sinceră, 
m-am bucurat să stau fără Melodie preţ de câteva ore după 
cearta pe care am avut-o în legătură cu noua școală la care 
va merge începând de luni. 

— Am dori să vorbim puţin cu ea. 

— Doamnă locotenent, știu că vreţi să vă faceţi datoria, 
și, credeţi-mă, chiar nu vreau să vă împiedic, însă nu 
doresc să o supăr pe Melodie din nou. Nu vreau să mai fie 
expusă o dată la amănuntele grozăviei care i s-a întâmplat 
lui Craig Poster. Are coșmaruri legate de asta. 

— O să încercăm să nu deschidem acest subiect. Vrem 
să discutăm cu ea despre altceva. 

— Bine. Dar vă avertizez că în starea în care se află 
acum s-ar putea să aveţi ghinionul să nu primiţi niciun 
răspuns. O aduc imediat. 

Angela se ridică și ieși din cameră. Eve auzi voci - 
nerăbdarea din vocea mamei și sfidarea din cea a copilului. 
Fetița apăru posomorâtă, alături de mama sa, în egală 
măsură de prost dispuse. 

— Melodie, stai jos. Și dacă ești la fel de nepoliticoasă cu 
locotenentul Dai las și detectivul Peabody, cum ai fost cu 
mine, o să stai în casă două săptămâni. 

Melodie ridică din umeri. Un gest extrem de enervant; 
își păstră privirea plecată și se aruncă într-un fotoliu. 

Nu este vina mea că domnul Foster și domnul Williams 
au murit și totuși sunt pedepsită pentru asta. 

— Nu o să începem să ne certăm din nou, spuse Angela. 

Eve decise că e cazul să acţioneze în forţă. 

— Melodie, am nevoie de jurnalul lui Rayleen. 

Figura fetiţei se schimonosi o clipă, șocată, după care 

Își reveni. 

— Îmi pare rău, dar nu înţeleg la ce vă referiti. 

— Bineînţeles că știi la ce mă refer. Rayleen ţi-a dat 
jurnalul ei. Am nevoie de el. 

— Nu am jurnalul lui Rayleen. 

— Dar are un jurnal. 

— Ea... Nu știu. Jurnalele sunt ceva intim. 

— Ai și tu unul? 

— Da, doamnă. Este personal. 

Melodie se uită stăruitor la mama ei. 

— Așa este, spuse Angela, așezându-se pe braţul 
fotoliului pe care stătea Melodie și punând o mână 
protector pe umărul fiicei sale. 

Oricare ar fi fost motivele lor de ceartă, observă Eve, 
acum făceau front comun. 

— Melodie știe că poate consemna în jurnalul ei tot ce 
simte și ce dorește, fără ca cineva să citească ce a scris. 
Nu înţeleg scopul acestei conversații, zise Angela. 

— Intimitatea este ceva important, aprobă Eve. Ca și 
prietenia. Bănuiesc că mulţi prieteni nu se feresc să-și 


345 


împărtășească ce scriu în jurnalele lor. Ai citit jurnalul lui 
Rayleen? 

— Nu, nu a vrut să... Hmm. Poate că nu are un jurnal. 

Eve făcu pasul logic următor. 

— Ţi l-a dat joi când a venit în vizită. Ce ţi-a zis să faci cu 
el? 

— A venit doar să ne jucăm, și atât. Şi să mai petrecem 
un pic de timp împreună. Nu putem merge la școală pentru 
că domnul Williams s-a înecat în piscină. Ochii lui Melodie 
se umplură de lacrimi. Ceea ce este total aiurea, iar acum 
Ray și cu mine nu o să mai mergem la aceeași școală. Ea 
este prietena mea cea mai bună. Prietenii buni rămân 
împreună și la bine și la rău. 

— Melodie, știi ce este acela un mandat? Aș putea obţine 
unul, continuă Eve, în timp ce Melodie devenea din ce în 
ce mai agitată. Mandatul îmi va da dreptul să îţi 
perchiziționez camera. Nu vreau să fac acest lucru. 

— Locotenente, interveni Angela şocată. Doamne 
Dumnezeule, ce se întâmplă? 

— Trebuie să văd jurnalul, Melodie. O să îţi cotrobăi prin 
cameră dacă va trebui să o fac. 

— Nu o să-l găsiţi. Nu o să-l găsiţi. Pentru că Ray... Se 
opri și o apucă de mână pe mama ei. Am promis, am 
promis mamă. Nu ai voie să îţi încâlci o promisiune. 

— Așa-i. Este în regulă, puiule, o liniști ea, luând-o în 
braţe. Rayleen are probleme? o întrebă apoi pe Eve. 

— O să aflu mai multe când o să intru în posesia 
jurnalului. Este în interesul lui Melodie. 

— Așteptaţi o secundă, vă rog. 

Angela închise ochii o clipă. Se vedea că în interiorul ei 
se dădea o luptă. Apoi o făcu pe Melodie să se uite la ea. 

— Draga mea, trebuie să le spui doamnelor adevărul. 
Este important. 

— Dar am promis. 

— Adevărul este la fel de important ca și o promisiune. 
Spune-mi, draga mea, ai cumva jurnalul lui Rayleen? 

— Nu îl am! Nu îl am! I l-am dat înapoi aseară. L-am 
avut doar pentru puţin timp și nu l-am citit. Este încuiat, 
dar chiar dacă nu ar fi fost tot nu l-aș fi citit. Am jurat. 

— OK, puiule, totul e în ordine. Nu îl are, îi spuse Angela 
lui Eve. Nu o să insist să nu aduceţi un mandat dacă 
credeţi că trebuie să îl căutaţi. Dar vă spun că, dacă fiica 
mea zice că nu îl are, înseamnă că așa este. 

— Nu cred că va fi necesar. Melodie, ce ţi-a spus 
Rayleen când ţi-a dat jurnalul? 

— Mi-a spus că o să vină poliţia și o să îi caute prin 
lucruri. 

— Doamne sfinte, aţi  percheziţionat apartamentul 
familiei Straffo? Nu am știut acest lucru. Am lăsat-o pe 
Melodie să meargă pe acolo. Eu... 

— Nu i s-a întâmplat nimic rău lui Melodie și nici nu o să 
i se întâmple, o întrerupse Eve. Povestește mai departe, 
Melodie. 

— M-a rugat doar să i-l păstrez, să nu spun ce se 
întâmplă, să nu spun nimănui că mi l-a dat mie. Era un 
lucru personal, un jurnal. Nu ar fi corect ca niște străini să 
îi citească gândurile cele mai intime. Poate avea încredere 
în mine pentru că suntem cele mai bune prietene. I l-am 
dat înapoi aseară așa cum mi-a cerut. Acum o să se supere 
pe mine pentru că v-am spus. 

— Nu, nu se va întâmpla asta, spuse Angela privind-o pe 
Eve. Totul va fi bine, nu îţi face probleme, adăugă ea, 
ridicându-se. Sunt mândră că ai spus adevărul, pentru că 
așa este corect, și știu că ţi-a fost foarte greu să o faci. Du- 
te să bei un suc. O să mai stau puţin de vorbă cu doamnele. 

— Îmi pare rău, am fost rea cu tine, șopti Melodie. 

— Şi mie îmi pare rău, iubita mea. Du-te și adu-ne două 
sucuri. 

Suspinând, Melodie dădu din cap și părăsi camera 
târșâindu-și picioarele. 

— Nu știu la ce v-ar servi jurnalul unui copil. Nu văd 
cum anume v-ar ajuta în ancheta dumneavoastră. 

— Este un element care necesită o atenţie specială. 

— Nu o să-mi spuneţi ceea ce vreau să aflu despre acest 
lucru, deși fiica mea are nevoie de o atenţie specială. 
Vreau însă să îmi spuneţi dacă ar trebui să o ţin pe 
Melodie departe de familia Straffo. Vreau să îmi spuneţi 
dacă faptul că petrece atâta timp cu Rayleen și cu familia 
ei constituie un pericol pentru ea. 

— Nu cred că se află în vreun pericol, însă poate că vă 
veţi simţi mai confortabil dacă aţi întrerupe contactul cu ei 
în această perioadă. Ar fi fost cel mai bine pentru toată 
lumea, gândi Eve, asigurându-se că Angela înţelesese ce 
intenţionase să-i spună. Este important ca atât 
dumneavoastră, cât și Melodie, să nu menţionaţi această 
conversaţie despre jurnalul lui Rayleen în fața membrilor 
familiei Straffo sau în faţa oricui altcuiva, spuse ea. 

— Cred că eu și Melodie vom pleca undeva, să petrecem 
împreună un final de săptămână prelungit. Poate să 
înceapă școala de marți. 

— Este o idee minunată, spuse Eve. 

— Nu mă pricep foarte bine la copii, doamnă Miles- 
Branch, dar impresia mea este că aveţi un copil bun. 

— Am un copil foarte bun. Mulţumesc. 


Eve ar fi vrut ca Peabody să spună ceva în timp ce se 
îndepărtau de apartamentul familiei Miles-Branch. Cum 
aceasta tăcea, Eve așteptă până când se urcară în mașină 
pentru a deschide conversaţia. 

— Păreri? Impresii? întrebări? 

— Cred că, pur și simplu, încerc să îmi fac ordine în 
minte, îi răspunse Peabody, răsuflând adânc. Trebuie să îţi 
mărturisesc că la suprafaţă totul pare destul de inocent. E 
oarecum tipic pentru un copil să își ascundă jurnalul sau să 
îi ceară unui prieten de încredere să i-l ţină de teamă că nu 
cumva cineva - un adult sau vreo figură cu autoritate - să 
pună ochii pe el... Fetele, în special, fetele, sunt extrem de 
sensibile când vine vorba de chestii de genul acesta. 

— Şi dacă privești lucrurile mai în profunzime? 

— Adică să fac ce faci tu, înţeleg. Din acest punct de 
vedere, faptul că există un jurnal, că Rayleen s-a chinuit un 
picuț pentru a-l scoate din casă, înainte ca noi să 
percheziționăm apartamentul, conferă puţină credibilitate 
teoriei tale. 

Eve sesiză îndoiala din glasul lui Peabody. 

— Dar, din punctul tău de vedere, tot ţi se pare că 
vorbim de chestii caracteristice fetițelor. 

— Este destul de dificil pentru mine să văd lucrurile 
altfel, îmi pare rău, Dallas, dar este doar un copil. 

— Şi dacă ar fi avut șaisprezece sau douăzeci și șase de 
ani? 

— Dallas, știi și tu că e o mare diferenţă 

— Tocmai asta încerc să determin, spuse Eve, în timp ce 
opreau la locuinţa familiei Straffo. 

Allika fu cca care le deschise uşa de data asta. Părea 
obosită și avea ochii duși în fundul capului, ca și cum nu s- 
ar fi odihnit bine câteva nopţi la rând. Nu era îmbrăcată cu 
haine de stradă, ci purta un halat mare, de culoare gri. 

— Vă rog, nu ne puteţi lăsa în pace? le întâmpină ea. 

— Trebuie să vorbim cu dumneavoastră, doamnă Straffo. 
Am dori să discutăm înăuntru, unde vă simţiţi mai 
confortabil. 

— De ce crede întotdeauna poliția că, dacă te 
interoghează în propria ta casă, te simţi confortabil? 

— Am spus că vrem să vorbim cu dumneavoastră, nu să 
vă interogăm. Există vreun motiv pentru care ezitaţi să 
vorbiţi cu noi? 

Allika închise ochii preţ de o clipă. 

— Va trebui să iau legătura cu soţul meu, spuse ea apoi. 

— Credeţi că aveţi nevoie de un avocat? 

— Nu este numai un avocat, îi răspunse ea, iritată, 
ducându-și palma la frunte. Am o durere de cap. Încercam 
să mă odihnesc înainte să îmi iau fata de la școală. 

— Ne pare rău că vă deranjăm, dar avem câteva 
întrebări care au nevoie de răspunsuri. Dacă simţiţi nevoia 
să luaţi legătura cu soţul dumneavoastră, de ce nu îi 
sugeraţi să ne întâlnim toţi trei la secţie, ca să fie totul 
oficial. 

— Sună aproape ameninţător. 

— Toţi trei acolo sau toţi patru aici. Puteţi să o luaţi cum 
vreţi. 

— OK, atunci. Hai să terminăm odată cu chestia asta. 
Poliţia a avut întotdeauna un adevărat talent în a le face pe 
victime să se simtă criminali. 

Allika rămase în living și asemenea lui Melodie, se 
aruncă într-un fotoliu. 

— Ce vreţi? 

— Avem motive întemeiate să credem că un obiect a fost 
luat din casă înainte ca poliţia să efectueze percheziția, un 
obiect ce s-ar putea dovedi esenţial pentru mersul 
anchetei. 

— Ceea ce spuneţi este de-a dreptul ridicol. Nimic nu a 
fost scos din casă și nimic din ceea ce a fost vreodată în 
casă nu poate fi vital pentru investigația dumneavoastră. 

— A scos din casă fiica dumneavoastră jurnalul ei? 

— Pardon? Vocea Allikăi trăda un pic de teamă. Ce are a 
face jurnalul lui Rayleen cu toate astea? 

— L-a scos din casă înainte de percheziţie și a reintrat în 
posesia lui. Ştiţi unde este? 

— Nu, nu știu. 

— L-aţi citit? 

— Nu, nu l-am citit. În casa asta ne respectăm 
intimitatea unul altuia. 

— Trebuie să vedem jurnalul, doamnă. Straffo. 

— Ce este în neregulă cu voi? Cum puteţi acuza un copil 
de ceva atât de oribil? 

— Nu am acuzat-o pe Rayleen de nimic. Ce credeţi că a 
făcut? Despre ce fapte o credeţi capabilă pe Rayleen? Eve 
se aplecă către ea. Ce vă face să nu puteţi dormi și ce vă 
menţine bolnavă și speriată? 

— Nu știu despre ce vorbiţi. Nu știu la ce vă referiţi. 
Degetele ei începură să strângă înfrigurate halatul. 
Trebuie să vă opriţi. Trebuie să vă opriţi, strigă ea. 

— O să opresc totul. O să o opresc pe ea. Ştiţi că tot ce 
se întâmplă nu mai poate continua. 

— Trebuie să plecaţi. Vreau să plecaţi chiar acum. 

Eve mai atinse un punct sensibil. 

— De ce ţineţi toate pozele fiului dumneavoastră 
ascunse? De ce ascundeţi o bucată din păturica lui, cățelul 
de pluș, toate acele lucruri care reprezentau o parte din 
el? De ce faci asta, Allika? 

— A fost băiatul meu. A fost băieţelul meu, începu să 
plângă Allika. 

— Dar nu ţii pozele băieţelului tău, nu ţii lucrurile lui la 
vedere. De ce? 

— Pentru că este dureros. Este supărător pentru... 

— Pentru Rayleen. Nu-i place să le vadă, nu-i așa? Nu-i 
place ca tu sau Oliver să vă uitaţi la pozele altui copil. 
Totul trebuie să se învârtă în jurul ei, numai în jurul ei. Nu 
i-a plăcut niciodată să împartă atenţia voastră cu cineva, 
nu-i așa? 

— Este ceva natural, extrem de natural ca primul născut 
să fie gelos pe noul membru al familiei. Este natural să 
existe o perioadă de acomodare. Există rivalitatea dintre 
fraţi. 

— A fost mai mult decât atât, nu-i așa? Apoi, într-un 
final, a făcut ceva în legătură cu asta, în Ajunul acelui 
Crăciun. De ce să fie nevoită să împartă cu cineva toate 
acele jucării? De ce să petreci un timp cu el, când ea a fost 
prima în casa asta? Așadar, l-a luat din pătuţ și l-a dus în 
capul scărilor, nu-i așa? 


351 


— A fost un accident. Allika își acoperi faţa cu mâinile, 
cutremurându-se. A fost un accident. Ea dormea. Toţi 
dormeau. Doamne sfinte, vă rog, nu faceţi asta. 

— Nu, nu dormea. Știi că nu dormea. 

— Nu a vrut să... Nu ar fi putut să vrea să... Vă rog, 
Doamne sfinte. 

— Spune-mi ce s-a întâmplat în acea dimineaţă, Allika. 

— S-a întâmplat așa cum v-am spus. Cu toţii dormeam... 
Faţa îi era albă ca varul și privirea pierdută. 

— Cât timp mai puteţi să păstraţi secretul fără să cedaţi? 
întrebă Eve. Cât timp credeţi că o să mai puteţi să ţineţi 
ascuns acest lucru cu pastile și cu un program încărcat, în 
mod artificial? Până când o să apară un nou Reed 
Williams? 

— Nu, nu, asta s-a întâmplat doar o dată, a fost o 
greșeală. 

— Eşti conștientă că nu vei putea trăi știind ceea ce știi, 
Allika, trebuie să îmi spui. Spune-mi ce i-a făcut băieţelului 
tău, bebelușului tău. 

— Nu avea decât șapte ani. 

Văzând că Allika începe să cedeze, Peabody își făcu 
meseria. Se duse și se așeză lângă ea. 

— Ești mama ei și vrei să o protejezi. Vrei să faci ce este 
cel mai bine pentru ea. 

— Da, bineînţeles. Da. 

— Ai vrut să îl protejezi și pe Trevor. Acum trebuie să 
faci ce este bine și pentru el. Spune adevărul, este cel mai 
bun lucru pentru amândoi. Trebuie să știi asta. 

— Copiii mei... 

— Ce s-a întâmplat în acea dimineaţă de Crăciun, Allika, 
întrebă Eve. Ce s-a întâmplat cu Trevor? 

— Copiii s-au trezit devreme în dimineața Crăciunului, 
murmură Allika în timp ce lacrimi mari i se rostogoleau pe 
obraji. Este normal, atâta bucurie, atâta așteptare. Rayleen 
a intrat în camera noastră chiar înainte să răsară soarele și 
a sărit în pat. Era atât de veselă și de fericită. Oliver și cu 

mine ne-am trezit. Ne-am trezit amândoi și Oliver a spus că 
o să meargă să îl ia și pe Trev. Allika își duse mâna la gură. 
Cu un an înainte, nu avea nici măcar un an. Nu înţelesese 
nimic din sărbătoarea Crăciunului. Dar acum avea aproape 
doi anișori și era... Ar fi fost primul lui Crăciun adevărat. 
Oliver spusese că o să meargă să îl ia pe Trev șio să 
coborâm toţi patru să vedem dacă venise Moș Crăciun. 

— Unde era Rayleen în timpul acesta? întrebă Eve. 

— Rayleen a stat cu mine în timp ce îmi luam halatul. 
Topăia bucuroasă prin cameră și bătea din palme. Era atât 
de fericită. Faţa ei strălucea, așa cum strălucește faţa unei 
fetiţe în dimineaţa de Crăciun. Și am văzut... am văzut că 
purta papuceii roz pe care i-i pusesem în seara precedentă 
în ghetuţe. Aceia pe care îi văzuse într-o zi când eram la 
cumpărături și pe care și-i dorise atât de mult. 

Allika păli și mai tare, ca și cum viaţa s-ar fi scurs din ea. 

— Rayleen purta papucii, spuse Eve. 

— Aveau sclipici pe ei, sclipici peste tot, parcă fuseseră 
făcuţi special pentru ea. li plăcea ca lucrurile să i se 
potrivească. Am început să spun ceva, să îi spun că nu 
trebuia să meargă singură jos și că tati și cu mine îi 
promiseserăm că o să ne trezim odată cu ea. Apoi l-am 
auzit pe Oliver urlând. A urlat, ca și cum i-ar fi fost smulsă 
inima din piept și l-am auzit fugind pe scări. Am fugit și eu 
și am văzut. Băieţelul meu. Oliver îl ţinea în braţe pe puiul 
nostru la capătul scărilor. Am fugit jos. Era rece. Băieţelul 
meu. Avea sânge pe faţă și era rece. 

— Ce a făcut Rayleen în acest timp? 

— Nu știu, eu... totul a devenit neclar. Oliver plângea, și 
cred, cred că am încercat să i-l iau pe Trev de braţe, dar îl 
strângea atât de tare. Eu... da, am fugit la telefon să chem 
pe cineva în ajutor, și Ray... 

— Ea ce a făcut? 

Allika închise ochii și se cutremură. 

— Se juca deja cu casa de păpuși pe care Oliver și cu 
mine i-o pusesem sub pom. Pur și simplu, stătea acolo, în 


353 


pijama, cu papucii roz în picioare și se juca cu păpușile, ca 
și cum nimic nu s-ar fi întâmplat. 

— Şi atunci ţi-ai dat seama. 

— Nu. Nu. Era doar o fetiță. Nu înţelegea. Nu avea cum 
să înţeleagă. A fost un accident. 

Eve era sigură că nu fusese doar un accident, iar o parte 
din acea femeie suferea în fiecare zi pentru că știa 
adevărul. 

— Allika, nu aţi izolat fonic apartamentul nu pentru că te 
temi că o să se întâmple ceva cu Rayleen și nu ai să auzi. 
Nu aţi făcut acest lucru pentru că îţi e teamă de Rayleen, 
îți e teamă de ce ai putea să nu auzi. 

— Este copilul meu. Şi ea este copilul meu. 

— Ai fost să îţi vizitezi mătușa acum câteva luni în New 
Mexico. Ea lucrează în domeniul pielăriei. Folosește boabe 
de ricin, uleiul obţinut din ele, pentru a tăbăci pielea. 

— O, Doamne, oprește-te. Trebuie să te oprești. 

— A petrecut Rayleen mai mult timp cu mătușa ta? I-a 
pus întrebări, a asistat-o? îi place să afle lucruri noi, nu-i 
așa? 

— Îl plăcea pe Craig Foster. Era profesorul ei favorit. 

— Şi cu toate astea nu te poţi abţine să nu îţi pui 
întrebări. Cât despre Williams, Rayleen lucrează voluntar 
la spital. Este o fetiță deșteaptă. Ar fi putut pune mâna 
ușor pe o seringă, chiar și pe medicamente dacă ar fi vrut. 

— Atunci ar însemna că este un monstru. Vrei să spun 
asta? Vrei să spun că fiica mea este un monstru? Eu am 
născut-o. Allika se lovi cu pumnul peste pântec. E copilul 
meu și al lui Oliver. Am iubit-o din prima clipă. 

— Așa cum l-ai iubit și pe Trevor. Dacă mă înșel, atunci 
nu se va supăra nimeni dacă îi voi citi jurnalul, zise Eve. 
Dacă am dreptate, o să primească ajutorul de care are 
nevoie înainte să mai facă rău cuiva. 

— Atunci luaţi-l. Luaţi-l de aici. Luaţi-l și lăsaţi-mă în 
pace. 

Căutară. Cercetară fiecare centimetru al dormitorului, 
camera de joacă. Se uitară prin sertare, goliră dressingul, 
căutară printre jucării, printre rechizite. 

— Poate că l-a ascuns în altă parte a casei, sugeră 
Peabody. 

— Sau poate că îl are la ea. Oricum ar fi, o să punem 
mâna pe el. Faptul că există acest jurnal e cel mai 
important lucru. Trebuie să vorbim și cu mătușa ei și să 
începem urmărirea copilului imediat. Dacă îl are, nu vreau 
ca mama ei să se răzgândească și să își avertizeze fetiţa că 
îl căutăm. Hai să... la naiba! 

Se întrerupse pentru a răspunde la telefon. 

— Dallas. 

— Locotenente, vino la mine în birou. Imediat. 

— Să trăiţi, dar acum tocmai strâng dovezi care ar putea 
duce la o arestare în cazul Foster și Williams. 

— Vreau să vii în biroul meu, locotenent Dallas, înainte 
să mergi mai departe cu ancheta. Este clar? 

— Da, să trăiţi. Am pornit spre dumneavoastră. La 
dracu', adăugă ea după ce închise. Acum face turul 
muzeului. Eu trebuie să plec. Du-te acolo, urmărește 
suspectul. 

— Dar, Dallas, comandantul a ordonat... 

— S-a referit doar la mine. Nu a spus nimic de tine. 
Vreau să localizezi suspectul și să îl urmărești. Ţine-mă la 
curent. Nu o lăsa să te păcălească, Peabody. 

— Păi, Doamne sfinte, nu are decât zece ani. Cred că 
sunt în stare să urmăresc o puștoaică fără să fiu păcălită. 

— Această puștoaică, cum îi zici tu, este suspectul 
principal în două crime și foarte probabil se face vinovată 
și de uciderea fratelui ei. Nu urmărești un copil oarecare, 
Peabody, nu uita acest lucru. 

Eve o lăsă pe Peabody la intrarea elegantă a Muzeului 
Metropolitan și apoi se îndreptă către secţie. În timp ce 
conducea, o contactă pe Quella Harmon din Taos, New 
Mexico. 

În timp ce urca scările, Peabody se întreba cum 
Dumnezeu să găsească un copil și o menajeră irlandeză în 
acea incintă vastă. În timp ce ea își punea tot felul de 
întrebări, Cora și Rayleen luau un taxi de pe Strada optzeci 
Și unu. 

— Trebuia să ne întâlnim cu mama și să iau cu ea masa 
la prânz. 

— M-a sunat și mi-a zis că trebuie să ajungi acasă 
imediat. Așa că mergem acasă, iubita mea. 

Rayleen suspină și strânse la piept frumoasa ei geantă 
roz. 


Mira şi Whitney o aşteptau pe Eve. Amândoi păreau 
supăraţi. 

— Ia loc, locotenente. 

Neavând încotro, Eve se așeză. 

— Partenera ta? 

— E pe teren. 

Whitney strânse buzele, nemulţumit. 

— Am crezut că m-am făcut înţeles că vă vreau pe 
amândouă aici. 

— Îmi cer scuze pentru neînțelegere, comandante. 

— Nu încerca să mă duci cu preșul, Dallas, nu am chef 
de așa ceva. Ti-am citit raportul și părerea mea este că pui 
această secţie într-o postură foarte delicată. 

— Aș dori să vă contrazic, dacă îmi permiteţi, domnule. 

— Mergi pe un drum minat, fără să ai probe solide. 

— Repet, nu sunt de acord cu ceea ce spuneţi, domnule. 
Suspecta... 

— Copilul, o corectă el. 

— Suspecta este minoră. Asta nu o împiedică să fie 
capabilă de crimă. Se știe că și copiii pot ucide, și chiar cu 
cruzime. Premeditat, chiar cu plăcere. 

Whitney își puse palmele pe birou. 

— Fetița aceasta este fiica unuia dintre cei mai 
cunoscuţi avocaţi din oraș. Este bine educată, provine 
dintr-o familie bună, și chiar mai mult, potrivit propriului 
tău raport, nu a fost niciodată implicată în vreun act de 
violenţă. Nu a fost niciodată tratată pentru vreo problemă 
psihică. 

— Copiii comit acte violente, interveni Mira. Există 
cazuri în care un copil de această vârstă sau chiar mai mic 
a ucis, dar, de obicei, alţi copii. Asemenea cazuri sunt în 
mod obișnuit precedate de acte mai mici de violenţă. 
Asupra animalelor, de exemplu. Profilul lui Rayleen Straffo 
nu indică niciun fel de predilecție spre violenţă. 

Eve se aștepta să întâmpine obstacole, și totuși se simți 
frustrată. 

— Doar pentru că tatăl ei este bogat, are note bune la 
școală și nu dă în căţeluși, ar trebui să nu iau în seamă 
ceea ce știu. 

— Ce știi de fapt? o întrerupse Whitney. Ştii că această 
fată frecventează o școală unde au fost uciși doi profesori. 
Acolo merg și alți o sută de copii. Ştii, de asemenea, că 
mama ei a recunoscut că a avut o scurtă aventură 
amoroasă cu cea de-a doua victimă. 

Eve se ridică în picioare. Nu putea să stea jos în acele 
momente. 

— Ştiu că suspecta a găsit prima victimă, că a avut 
ocazia să comită ambele crime și că a avut mijloacele 
necesare. Am vorbit cu mătușa ei și am aflat că suspecta a 
avut acces la boabe de ricin și că i s-a arătat cum se 
prepară uleiul de ricin din ele. Știu că a făcut uleiul și că 
are un jurnal pe care l-a scos din casă înainte de 
percheziție, dându-i-l unei prietene să îl ţină până ieri. 

Whitney își înclină capul. 

— Ai acest jurnal? 

— Nu, nu îl am. Cred că suspecta l-a ascuns sau l-a 
distrus, sau îl ţine cu ea. L-a scos din casă pentru că o 
incriminează. 


357 


— Eve, multe fetiţe au un jurnal pe care îl consideră 
sacru și privat, începu Mira. 

— Nu este o fetiță decât ca vârstă. M-am uitat la ea. Știu 
ce este. Voi nu vreţi să vă uitaţi cu atenţie, spuse ea, 
adresându-i-se lui Whitney. Oamenii nu vor să se uite la un 
copil și să vadă ceva rău. Dar răul este în ea. 

— Punctul tău de vedere, chiar dacă este susţinut cu 
pasiune, nu reprezintă o dovadă. 

— Dacă ar fi fost cu zece, cu cinci ani mai în vârstă, nu 
aţi fi pus ia îndoială opinia mea. Dacă nu puteţi avea 
încredere în instinctele mele, în raţiunea și 
profesionalismul meu, daţi-mi voie să vă dau mai multe 
date. Eu am ucis când aveam opt ani. 

— Știm asta, Eve, spuse Mira cu blândeţe. 

— Şi crezi că mă uit la ea și mă văd pe mine? Că ceea ce 
fac eu acum e un fel de transfer de personalitate? 

— Știu că atunci când am vorbit cu tine, la începutul 
acestei investigaţii, erai destul de tulburată. Erai supărată 
și extrem de stresată de o problemă personală. 

— Care nu are nimic de-a face cu asta. Cel mult mi-a 
distras atenţia, dar nu are nicio legătură cu concluziile 
mele în acest caz. Nu mă lăsaţi să îmi fac treaba din cauza 
acestui rahat. 

— Ai grijă ce spui, locotenente, o avertiză Whitney. 

Eve se săturase să aibă grijă. 

— Pe asta contează suspecta. Că o să avem cu toţii grijă. 
Că nu o să ne atragă atenţia pentru că este o fetiță drăguță 
ce provine dintr-o familie bună. A ucis doi oameni într-o 
săptămână. Şi mă uimește pentru că a ucis la vârsta de 
șapte ani nu pe tatăl ei, ci pe fratele ei care avea doi ani. 

Whitney o privi cu severitate. 

— Ai inclus informaţiile despre Trevor Straffo în 
rapoartele tale anterioare și conform medicului legist 
moartea băiatului a fost accidentală. 

— Ambele rapoarte au fost greșite. Am vorbit cu Allika 
Strafto. 

În timp ce Eve lupta pentru a-și susține cazul și Peabody 
se afla în biroul de securitate al muzeului de artă, Allika îi 
ceru Corei să plece. 

— Ia-ti liber tot restul zilei. 

— Dar nu arătaţi prea bine, domniţă. Aș fi bucuroasă să 
rămân. O să vă fac un ceai. 

— Nu. Nu. Este doar o durere de cap. Rayleen și cu mine 
o să fim OK. O să fim OK. O să... o să luăm prânzul aici și 
apoi o să mergem la salonul de înfrumusețare. 

— Atunci o să vă pregătesc eu prânzul, și... 

— O să ne descurcăm, Cora. Du-te să te întâlnești cu 
prietenii tăi. 

— Bine, dacă sunteţi sigură. Puteţi să mă chemaţi înapoi 
oricând. 

— Distrează-te. Nu îţi face griji în privinţa noastră. 

Allika aproape că cedă nervos înainte ca amabila Cora să 
iasă pe ușă. După ce femeia ieși, se sprijină de ușă. 

— Rayleen, murmură ea, Rayleen. 

— Ce s-a întâmplat, mami? Ochii lui Rayleen erau la fel 
de pătrunzători precum laserul. De ce nu putem lua 
prânzul la Zoology? îmi place foarte mult să văd animalele. 

— Nu putem merge acolo. Trebuie să plecăm. O să 
mergem într-o excursie. 

— Da, se însenină Rayleen. Unde? Unde mergem? Există 
acolo vreo piscină? 

— Nu știu. Nu pot să gândesc limpede. Trebuie să 
plecăm. 

— Nu ești nici măcar îmbrăcată. 

— Nu sunt îmbrăcată? 

Allika se uită la halatul pe care îl avea pe ea, ca și când 
ar fi fost prima dată când îl vedea. 

— Ești din nou bolnavă? Urăsc să fii bolnavă. Când vine 
tati acasă? întrebă Rayleen, pierzându-și brusc interesul 
pentru mama sa. Când plecăm? 

— Tata nu vine cu noi. Plecăm doar noi două. Așa e cel 
mai bine. Acesta este cel mai bun lucru. Trebuie să 
împachetăm. Nu l-au găsit, dar sigur că se vor întoarce. 

— Ce să găsească? Rayleen deveni din nou extrem de 
atentă la mama ei. Cine o să vină înapoi? 

— Au căutat, spuse Allika ridicându-și privirea. Dar nu l- 
au găsit. Ce să fac? Ce este cel mai bine pentru tine? 

Fără o vorbă, Rayleen se întoarse și începu să urce 
scările. Se duse în faţa ușii camerei ei, văzu că lucrurile ei 
fuseseră răscolite și înţelese. Își imaginase ceva de genul 
acesta. De fapt, chiar scrisese ce ar putea face, ce ar 
trebui să facă, în jurnalul ei, cu o seară înainte. În timp ce 
mergea pe hol către camera părinţilor ei, singurul 
sentiment care o cuprinse fu cel de furie, pentru că 
lucrurile ei fuseseră răvășite din nou, mutate, împrăștiate. 
Îi plăcea ca lucrurile ei să fie în ordine. Se aștepta ca 
lumea să îi respecte spaţiul intim. Se uită în comoda 
mamei ei, acolo unde aceasta își ascundea pastilele. Ca și 
cum cineva ar fi putut ascunde ceva de ea. Erau atât de 
proști. Rayleen strecură flaconul cu somnifere în geanta ei, 
alături de jurnal, apoi merse în living și puse de un ceai. Îl 
făcu dulce, cu toate că mama ei nu folosea prea mult 
îndulcitor. Apoi dizolvă o doză mortală de somnifere în 
ceaiul aromat. Era extrem de simplu, serios, și se gândise 
de mai multe ori să facă asta. Luase și această posibilitate 
în calcul. Vor crede cu toţii că mama ei se sinucisese din 
cauza unui sentiment de vinovăţie și din disperare. Își vor 
închipui că ea l-a ucis pe domnul Foster și pe domnul 
Williams după care și-a dat seama că nu poate trăi cu 
această povară. Ştia că mama ei avusese relaţii sexuale cu 
domnul Williams. Ea recunoscuse aceasta cu o seară 
înainte de percheziţie. Rayleen se pricepea să asculte 
lucruri pe care adulţii nu doreau ca ea să le asculte. Mami 
și tati discutaseră mult, iar mami plânsese ca un bebeluș. 
Dezgustător. Și tati o iertase. li spusese că fusese o 
greșeală, că aveau să o ia de la început. Și acest lucru 

fusese dezgustător, la fel ca și zgomotele pe care le-au 
scos după, când au făcut sex. Dacă cineva ar fi minţit-o pe 
ea așa cum mami îl minţise pe tati, l-ar fi făcut să 
plătească, să plătească cu vârf și îndesat. De fapt, asta 
făcea acum, decise ea, când așeză ceașca de ceai pe o 
tavă. Mami trebuie să fie pedepsită pentru că fusese rea. Și 
prin pedepsirea ei totul va fi din nou curat. După asta 
aveau să fie doar ea și tati. După ce mama va dispărea, tati 
se va gândi numai la ea. 

Acum însă trebuia să își distrugă jurnalul, lucru care o 
înfuria foarte tare. Și toate astea din cauza băgăreţei de 
Dallas. Într-o bună zi avea să găsească o cale să o facă să 
plătească pentru asta. Insă, pentru moment, trebuia să 
scape de jurnal. Tati o să-i cumpere unul nou-nouţ. 

— Rayleen, i se adresă Allika, din pragul ușii. Ce faci? 

— Cred că ar trebui să te odihnești puţin, mami. Uite, ți- 
am făcut un ceai. E de ginseng, care îţi place atât de mult. 
O să am grijă de tine. 

Allika se uită la ceașca de pe tava așezată pe pat. Se 
simţea foarte slăbită. 

— Rayleen. 

— Ești obosită și te doare capul. Rayleen împături 
cuvertura, netezi cearșafurile, umflă pernele. O să fie bine. 
O să stau cu tine cât te odihnești. Noi fetele trebuie să 
avem grijă una de cealaltă, nu-i așa? 

Rayleen se întoarse și-i zâmbi mamei sale. Poate că așa 
ar fi fost cel mai bine, se gândi Allika, în timp ce se 
îndrepta ca o somnambulă către pat. Poate că era singura 
cale. O lăsă pe Rayleen să aranjeze cearșafurile, să pună 
tava, chiar să ridice ceașca. 

— Te iubesc, spuse Allika. 

— Şi eu te iubesc, mami. Acum bea-ţi ceaiul și totul va fi 
bine. 

Privind-o în ochi pe fiica sa, Allika bău ceaiul. 

Whitney ascultă și raționă. Mâinile lui, extrem de 
liniștite pe tot parcursul chestionării locotenentului, 
începură să bată cu degetele în marginea biroului. 

— Mama își suspectează fiica că a provocat căzătura 
băiatului. 

— Mama știe că fata sa a provocat-o, insistă Eve. Poate 
că s-a convins singură sau a încercat să se convingă că a 
fost doar un accident. A încercat să își refacă viaţa, 
suferind de depresii periodice și anxietate. Instinctul îi 
spune exact ceea ce știu eu. Ceea ce s-a întâmplat nu a fost 
un accident. 

— Nimeni nu a fost martor la căzătură. Faţa lui Whitney 
rămase împietrită, privirea pătrunzătoare și întunecată. 
Doamnă doctor Mira, în opinia dumneavoastră, având 
acest scenariu, este natural ca o fetiță să treacă peste 
cadavrul fratelui, în timp ce părinţii ei sunt în culmea 
disperării, pentru a se juca cu o jucărie? 

— Îmi puneţi o întrebare foarte delicată. Copilul putea fi 
în stare de șoc sau în stadiul de negare a celor întâmplate. 

— Purta papucii. Cei pe care a trebuit să meargă jos să-i 
ia, înainte să își trezească părinţii. 

— Așa este. 

— Potrivit raportului investigaţiei, băieţelul a murit 
imediat după ora patru dimineaţa, pe 25 decembrie, 
continuă Eve. Potrivit declaraţiilor date de ambii părinţi, 
aceștia au aranjat cadourile de Crăciun până pe la ora 
două și jumătate dimineaţa. Apoi au băut un pahar cu vin, 
au urcat și înainte să meargă la culcare, în jurul orei trei, 

s-au încredințat că cei doi copii dorm. Rayleen i-a trezit la 
cinci. 

Preţ de o clipă, Mira se gândi la momentele când ea și 
Dennis stăteau treji până târziu pentru a aranja cadourile 
sub brad, în timp ce copiii lor dormeau. 

— Ar fi posibil ca fata să se fi furișat jos între momentul 
în care părinţii ei s-au dus la culcare și cel în care fratele ei 
s-a trezit. Dar faptul că purta papucii este într-adevăr ceva 
ciudat, recunoscu Mira. Sunt de acord, pare ciudat pentru 
un copil la vârsta aceea să se furișeze jos, să își pună 
papucii și apoi să meargă înapoi în pat preţ de aproape 
două ore. 

— Asta pentru că nu s-a întâmplat așa, spuse Eve cu 
convingere. S-a trezit, și garantez că a avut un ceas pus să 
sune pentru că e genul care planifică cu grijă tot, lucru 
care se potrivește cu profilul întocmit de tine. S-a sculat, a 
mers în camera fratelui ei, l-a trezit și i-a spus să nu facă 
niciun zgomot. Atunci când au ajuns în capul scărilor, care, 
potrivit raportului investigaţiei, se află la capătul etajului, 
departe de dormitorul părinţilor, l-a împins. Apoi a 
coborât, s-a asigurat că a făcut o treabă bună, înainte de a 
verifica ce cadouri avea să primească de la Moș Crăciun. Și 
de ce lucruri avea să se bucure din cele care fuseseră 
pregătite pentru fratele ei. 

Eve citi pe fața Mirei cât de oripilată era aceasta de 
scena descrisă de ea și continuă: 

— S-a încălţat cu papucii. Îi plac lucrurile inscripţionate 
cu numele ei. Aici a fost greșeala. Așa cum a greșit când a 
menționat existența jurnalului. Dar nu a putut rezista 
tentaţiei. Poate chiar s-a jucat puţin. Părinţii ei nu ar fi 
observat dacă ar fi deranjat lucrurile de sub pom. Oricum, 
nu cred că ar fi putut rezista tentatiei. Totul era al ei acum. 
Apoi s-a urcat înapoi. Mă întreb dacă a observat corpul 
fratelui ei în acel moment. El nu mai prezenta interes 
pentru ea. 

Eve se uită la Whitney. Mâinile acestuia deveniră din 
nou nemișcate, iar faţa lui nu exprima absolut nimic. 
Nimic. 

— Poate că a încercat să mai doarmă puţin, dar toate 
acele jucării de jos, acum că nu mai exista nimeni cu care 
să fie nevoită să le împartă, o tentau. Și-a trezit părinţii 
pentru a reveni apoi la ceea ce își dorea să facă. 

— Ceea ce descrii tu... încercă să intervină Mira. 

— Este modul în care gândește un sociopat. Şi asta este 
ea. Un psihopat cu tendinţe ucigașe, un intelect extrem de 
bun și o mare doză de narcisism. De aceea a păstrat 
jurnalul. Este singura modalitate de a se lăuda cu ceea cea 
făcut. 

— Avem nevoie de acel jurnal. 

— Da, să trăiţi, aprobă Eve. 

— Totuși, de ce i-a ucis pe Foster și pe Williams? 

— În cazul lui Foster, nu știu, doar dacă nu cumva a 
făcut-o, pur și simplu, pentru plăcerea de a ucide. Nu știu, 
repetă Eve, pentru că nu îmi pare a fi genul care să facă 
lucrurile doar așa, de plăcere. Williams a fost o victimă 
ușoară, la îndemână. Şi aici am greșit. L-am avut pe el în 
vizor și ea a sesizat posibilitatea nu numai să ucidă din 
nou, cred că deja a prins gust pentru crimă, ci și să-mi dea 
mie un suspect. Ori el, ori Mosebly. Nu m-aș mira ca ea să 
fi știut că între Mosebly și Williams a existat ceva. 

— Chiar dacă avem jurnalul, iar acesta prezintă totul de- 
a fir a păr, tot va fi dificil să demonstrăm că a făcut toate 
astea de una singură sau chiar că le-a făcut. Tatăl ei va 
bloca fără îndoială toţi pașii pe care îi vei parcurge de 
acum înainte. 

— O să mă ocup eu de Straffo și o să reușesc să o fac pe 
Rayleen să mărturisească, zise Eve. 

— Cum? întreabă mirată Mira. 

— O să o fac să își dorească să îmi spună. 

Telefonul lui Eve sună. 

— Vă rog să îmi permiteţi să răspund, domnule 
comandant. 

Acesta fu de acord. 

— Dallas la telefon, spuse ea. 

— Bună, a părăsit muzeul cu câteva minute înainte să 
ajung eu. Am verificat incinta cu ajutorul camerelor de 
supraveghere și i-am rugat pe cei care se ocupă de 
securitate să îmi arate înregistrările din ora de dinaintea 
sosirii mele. Am găsit-o. Menajera a primit un telefon după 
care au ieșit din clădire pe Strada optzeci și unu tocmai 
când eu intram din Strada cinci. 

—A sunat mama ei. La naiba. Du-te înapoi la 
apartamentul familiei Straffo. Vin și eu imediat. 

— Vin cu tine, poate îţi sunt de folos, spuse Mira. 

— Da, te rog, insistă Whitney, ridicându-se în picioare. 
Locotenente, vreau să comunici cu mine imediat ce ai 
localizat suspectul. Vreau să știu dacă și când găsești acest 
jurnal. 

— Da, să trăiţi. Va trebui să te mişti repede, i se adresă 
ea Mirei, ieșind în fugă. 


Conștiinţa continua să nu îi dea pace Corei în metrou și, 
când ajunse în centru, schimbă linia pentru a se întoarce 
acasă. Era mult prea devreme ca să se întâlnească cu 
prietenii ei pentru a merge la spectacolul pe care urmau să 
îl vadă. Şi chiar nu avea chef să meargă prin magazine 
unde nu ar fi făcut altceva decât să cheltuiască banii pe 
care ar fi trebuit să îi economisească. 

O obseda faţa palidă a bietei doamne Straffo, care părea 
foarte ameţită. Poate că era doar o durere de cap și nimic 
mai mult. Cora știa însă că biata femeie cădea din când în 
când într-o stare de depresie. Nu era corect să o lase pe 
Rayleen singură cu ea. 

Se va întoarce să îi pregătească ceva de mâncare și o 
ceașcă cu ceai. Dacă doamna avea nevoie de odihnă, ar ti 
putut chiar să anuleze întâlnirea cu prietenii ei și să aibă 

ea grijă de fetiță. Nu avea rost să îi strice ziua copilului, 
doar pentru că mama ei se simţea rău. 

Nu ar fi fost deloc liniștită, nu s-ar fi simţit bine dacă ar 
fi stat tot timpul cu gândul la doamnă și la fetiță. Cu toţii 
treceau printr-o perioadă foarte dificilă, după crimele 
petrecute la școală și percheziţia făcută de poliţie. 

Nu era de mirare că biata doamnă Straffo se simţea rău. 

Putin ceai, poate un pic de supă și un somn bun aveau să 
o liniștească mai mult ca sigur. 

Cora cobori din metrou, urcă scările și se îndreptă spre 
bloc. Avea noroc cu slujba asta. Lucra pentru o familie 
minunată, într-o casă frumoasă, într-un oraș plin de viaţă. 

Fetița era deşteaptă și amuzantă, un pic încăpăţânată 
din când în când, dar foarte cuminte. Și interesată de 
orice. Nu auzeai în această casă ţipete, așa cum se 
întâmpla acasă, în Irlanda. 

Ca să fie sinceră, îi lipseau câteodată ţipetele și 
certurile, dar era conștientă că avea o slujbă perfectă și 
lucra pentru o familie frumoasă. 

li zâmbi portarului, chiar flirtă un pic cu el. Dacă acesta 
ar fi invitat-o la spectacol, n-ar mai fi băgat în seamă 
conștiința ei care nu îi dădea pace. 

Cora scoase cheia în timp ce urca cu liftul. Când intră în 
apartament, liniștea ce domnea o făcu să se întrebe dacă 
nu cumva se îngrijorase degeaba, în vreme ce doamna 
Straffo și cu Rayleen plecaseră să ia prânzul așa cum 
plănuiseră. E 

Strigă, dar nu obţinu niciun răspuns. Își dădu ochii peste 
cap. „Ești o idioată Cora”, își spuse în gând. 

Aproape că se întorsese să plece, când hotări să arunce 
un ochi la cuier. Bineînţeles că, dacă doamna ar fi ieșit, ar 
fi luat o haină, însă, din câte putea vedea, nu lipsea 
niciuna. 

Strigă din nou și începu să urce scările. 

O găsi pe Rayleen stând la birou, în camera ei, cu căștile 
la urechi. Fetiţa desena. Nu avea sens să o deranjeze, își 

spuse Cora, deși i se păru ciudat să vadă că aceasta avea 
pe masă o prăjitură cu ciocolată și o băutură carbogazoasă. 
Hotări să discute cu ea despre asta mai târziu. 
Deocamdată își făcea probleme pentru mama ei. Probabil 
că aceasta se culcase din cauza durerii de cap fără să 
mănânce. Cum ușa de la dormitor era închisă, bătu ușor în 
ea, apoi o deschise și aruncă o privire înăuntru. 

Doamna Straffo era în pat, cu o tavă în poală, pe care se 
afla, răsturnată, o ceașcă de ceai. Adormise șezând, 
sărăcuţa, și vărsase ceaiul, își zise Cora și se apropie încet 
de pat. Apoi văzu flaconul de pastile, sticluța goală de pe 
noptieră. 

— Doamne Dumnezeule. lisuse Hristoase. Doamnă! 

O apucă pe Allika de umeri și începu să o scuture cu 
putere. Neprimind niciun răspuns, îi dădu o palmă, apoi 
încă una. Speriată de moarte, puse mâna pe telefonul de 
lângă pat. 


Eve era extrem de agitată. Sirena fusese pusă în 
funcţiune. 

— Ai ceva să-ţi reproșezi? o întrebă Mira. 

— Nu știu dacă nu m-am uitat la ea destul de bine de la 
început, pentru că nu am vrut, căci eram dată peste cap de 
Roarke sau, pur și simplu, pentru că nu am făcut legătura. 
Probabil că nu o să aflu niciodată. 

— Vrei să știi ce gândesc eu? 

— Da, sigur. Idiotule, nu auzi sirena? 

— Eu cred... zise Mira închizând ochii pentru ca 
imaginea unui accident de mașină să nu îi distragă atenţia. 
Nimeni nu s-ar fi concentrat asupra ei prea mult sau destul 
de mult de la început. Suntem obișnuiți să îi protejăm pe 
tineri și nu să ne gândim la ei ca la niște persoane capabile 
de crimă cu premeditare. Poate că ai dreptate despre ea, 
despre tot. Cred că ai dreptate în ceea ce-l privește pe 
frăţiorul ei. Totuși, în opinia mea, cea vinovată este mai 
degrabă Arnette Mosebly. 

— Cincizeci. 

— Poftim? 

— Pun pariu pe cincizeci de dolari că eu am dreptate și 
tu te înșeli. 

— OK, spuse Mira după o clipă. Punem pariu pe cincizeci 
de dolari. 

— OK. Acum o să îţi spun de ce nu e vinovată Mosebly. 
Școala este cel mai important lucru pentru ea, mândria ei, 
orgoliul ei. Poate că e capabilă de crimă, dar, dacă ar 
ucide, ar acţiona în afara școlii. Nu ar face în mod 
deliberat asemenea publicitate negativă dragei ei Sarah 
Child. Ceea ce s-a întâmplat o costă elevi. Și este posibil să 
o coste chiar slujba. 

— Ceea ce spui este un bun argument, dar să știi că 
întotdeauna autoconservarea valorează mai mult decât o 
slujbă bună. Dacă Foster știa de relaţia ei cu Williams, 
atunci era o ameninţare directă pentru ea și poate că i-a 
spus că o să raporteze ce se întâmplă. Potrivit propriei ei 
declaraţii, Williams tocmai asta a făcut, în încercarea de a 
o șantaja pentru a-și păstra poziţia. 

— Vrei să pariem pe o sută de dolari? 

Inainte ca Mira să răspundă, telefonul lui Eve sună din 
nou. 

— OK, acum ce mai e? Dallas la telefon. 

— Dallas, Allika Straffo este în drum spre spital. A luat o 
supradoză. E în stare critică. 

— Unde e fata? 

— A luat-o menajera. Au plecat imediat ce a sosit 
ambulanța. Au luat un taxi către cel mai apropiat spital, 
Parkside. Am ajuns cu câteva minute mai târziu. Cei care 
au ajuns primii au spus că fetița era isterică. 

— Sunt convinsă. Eşti în apartament? 

— Am venit să vorbesc cu polițiștii care au preluat apelul 
de urgenţă. Ambulanţa a fost chemată de menajeră. Se 
pare că este vorba de o supradoză, de aceea a apărut și 
poliţia. 

— Vreau jurnalul. Găsește-l. Eu mă duc la spital. 

— Ce s-a întâmplat nu e vina ta, zise Mira în timp ce Eve 
trase nervos de volan. Dacă această femeie nu a putut 
suporta ideea că fiica ei a ucis și a încercat sau chiar a 
reușit să își ia viața, nu este vina ta. 

— Faptul că nu mi-am dat seama că fetița o să-și ucidă 
propria mamă este vina mea. Dacă Allika Straffo a înghiţit 
un pumn de pastile este din cauză că nenorocita aia mică i 
le-a dat. La naiba. Dacă ar fi făcut-o singură, ar fi lăsat un 
bilet. Pentru a o proteja pe aia mică ar fi lăsat un bilet prin 
care ar fi mărturisit ce-a făcut. Dacă ar fi vrut să renunţe la 
tot, să renunţe la viaţă, de ce și-a chemat întâi copilul 
acasă? 

— Rayleen și-a dat seama că mama ei știa și ar fi putut 
deveni o ameninţare pentru ea. 

Mira dădu din cap. 

— A făcut-o să ia o supradoză și în acest fel a eliminat 
amenințarea, adică pe propria sa mamă. 

— Şi-a împins frăţiorul pe scări, în dimineaţa de Crăciun. 
Nu ar fi chiar o grozăvie pentru ea să-și îndoape mama cu 
pastile. Dacă Allika Straffo moare, nu o să poți demonstra 
nimic. Chiar dacă supraviețuiește, s-ar putea să nu își 
implice propriul copil, zise Mira. 

— Pe asta contează. Are să vadă că se înșală. 


Eve se îndreptă cu pași mari spre camera de gardă și îi 
scană cu privirea pe cei răniţi, pe cei ce sângerau, pe cei 
loviți. Prinse de mână o infirmieră și îi arătă legitimaţia cu 
ajutorul căreia putea pătrunde oriunde. 

— O caut pe Allika Straffo. A luat o supradoză. Unde 
este? 

— În salonul trei. Indiferent dacă aveţi legitimaţie sau 
nu, tot nu puteţi să intraţi. Doamna doctor Dimatto este 
ocupată cu pacienta. Încearcă să îi salveze viaţa. 

Era vorba de Louise Dimmato. Eve zâmbi. Câteodată 
ajuta să ai prieteni. 


369 


— Intră și spune-i lui Louise că Dallas trebuie să afle 
totul despre starea pacientei. Unde este copilul? Copilul 
familiei Straffo. 

— În sala de așteptare, cu însoţitoarea sa. Tatăl ei este 
în drum spre spital. O cunoașteţi pe doamna doctor D.? 

— Da, ne știm de multă vreme. Unde este sala de 
așteptare? 

— Urmaţi-mă. 

Faptul că menţionase numele lui Louise le asigură un soi 
de influenţă și, drept urmare, Eve și Mira intrară în sala de 
examinare unde o văzură pe Rayleen în braţele Corei. 

Fetiţa avea ochii roșii și umflaţi. „Bună treabă. Se pare 
că lecţiile de teatru i-au folosit”, își spuse Eve. 

Cora o văzu pe Eve și începu să plângă. 

— Locotenente Dallas. Este... este vorba de domniţă. 

Eve nu avea ochi decât pentru Rayleen. Fetiţa 
încremenise. „Nu te așteptai să apar și eu pe aici, nu-i 
așa?”, gândi Eve. Rayleen se trase și mai aproape de Cora. 

— Nu vreau să vorbesc cu ea. Nu vreau să vorbesc cu 
nimeni. Vreau la mami. 

— Gata, gata, draga mea. Nu te speria. Doamna 
locotenent se află aici din dorinţa de a ajuta. Toată lumea 
este aici ca să ne ajute. j 

Eve îi aruncă Mirei o privire și dădu din cap. Înţelegând 
ce vrea de la ea, Mira făcu un pas înainte. 

— Rayleen, eu sunt doamna doctor Mira. Știu că ești 
foarte speriată și foarte supărată. 

Rayleen își trase nasul și o privi pe Mira. 

— Ești doctor? O să o faci bine pe mâini? 

— Da, sunt doctor și o cunosc pe doamna doctor care are 
grijă de mama. Este o doctoriţă foarte, foarte bună. 

Mira se așeză aproape de Rayleen, adoptând o figură 
plină de compasiune și îngrijorare. Eve își dădu seama că 
era o mișcare bună. Fetița nu trebuia să se apropie de ea, 
ci de o doamnă doctor extrem de amabilă, cu o atitudine 
maternă. 

Eve se întoarse și privi prin geamul ce dădea spre 
încăperea în care se afla Allika, în timp ce Mira continua să 
stea de vorbă cu Rayleen. Înăuntru se părea că doctorii 
scoseseră somniferele din ea și acum încercau să-i 
administreze ceva medicamente. Louise purta o mască de 
protecţie. Părul blond îi era prins la spate, iar privirea 
ochilor ei căprui urmărea cu atenţie ceea ce făcea. Dacă 
Allika avea vreo șansă să scape, Eve știa că Louise o să i-o 
acorde. Mira continua să-i vorbească fetiţei pe un ton 
blând, dar autoritar: 

— Ştiu că o să fii curajoasă acum, Rayleen. 

— O să încerc, dar... 

— Ştiu că este foarte greu. Poţi să îmi spui ce s-a 
întâmplat? 

— Nu știu... Mama mea... Trebuia să luăm prânzul la 
restaurantul Zoology și apoi să mergem la salonul de 
înfrumusețare. Era ziua pe care o petreceam împreună. 

— Ce frumos. 

— Ne distrăm de minune împreună. Mama a sunat când 
eram la muzeu și a zis că trebuie să ne întoarcem acasă în 
loc să ne întâlnim cu ea, așa cum stabilisem. Nu a spus de 
ce. Părea foarte obosită și se comporta ciudat. 

— Ciudat? 

— l-a spus Corei că ar trebui să plece, deoarece era 
după-amiaza ei liberă. După ce a plecat, mama a început să 
plângă. 

— Nu trebuia să fi plecat. Trebuia să fi rămas, spuse 
Cora. 

— Nu e vina ta, Cora. Mama a zis că îi pare rău și să nu 
fiu furioasă pe ea. Dar nu eram furioasă pe ea. Nu era vina 
ei că era bolnavă. Câteodată se îmbolnăvește și are nevoie 
de odihnă. 

— Înţeleg. 

— M-a luat în braţe și m-a strâns foarte, foarte tare, așa 
cum face când ea și tata pleacă într-o călătorie în care nu 
mă iau și pe mine. Ca o îmbrăţișare de rămas-bun. Mi-a zis 

că sunt prinţesa ei, tot ce are mai bun în viaţă și că mă 
iubește foarte mult. 

Gura lui Rayleen se schimonosi. Fetiţa scoase din 
gentuţă o batistă inscripționată cu numele ei pentru a-și 
șterge ochii. 

— Mi-a zis că știe că o să fiu curajoasă, indiferent ce se 
va întâmpla. 

Privirea ei se aţinti asupra spatelui lui Eve, unde rămase 
preţ de o secundă. 

— Mi-a zis să îmi aduc aminte că mă iubește, indiferent 
ce s-ar întâmpla și că eu sunt tot ce are mai scump pe 
lumea asta. Apoi mi-a zis că pot să iau o gustare și să mă 
duc să mă joc în camera mea. Voia să doarmă, așa că nu 
am făcut zgomot, să nu o trezesc, adăugă ea și reîncepu să 
plângă. 

Infirmiera ieși din sală, se uită la fetiță cu compasiune și 
apoi o chemă pe Eve afară ca și ceilalţi să nu audă ce 
spune. 

— Încă este în stare critică. Dacă doamna doctor D. 
reușește să o stabilizeze o să o ducă la terapie intensivă. 
Nu are prea multe șanse, dar doamna doctor face tot 
posibilul să o salveze. 

— Bine. Apreciez asta, zise Eve privind peste umărul 
infirmierei. Uite că vine și soţul. 

Straffo se năpusti pe coridor, iar Eve avu senzaţia că 
acestuia nu îi era teamă. Rayleen îi sări în braţe. Cora se 
ridică și ea și începu să plângă și să se bâlbâie. Eve îi lăsă 
în pace. În timp ce Straffo își strângea la piept fiica și îi 
șoptea ceva. Apoi o așeză pe un scaun și îi dădu la o parte 
părul de pe faţă. Fetița dădu din cap și se așeză din nou 
lângă Cora. Straffo se îndreptă spre sala în care era soţia 
sa și se uită înăuntru. Eve se apropie de el. 

— Ce știi? o întrebă el. 

— O cunosc pe doctoriţa care se ocupă de ea, îi spuse 
Eve. Este foarte bună și nu renunţă prea ușor. 

Eve îl auzi oftând. 

— Mulţumesc, spuse el. 

— Deocamdată este în stare critică. După ce o 
stabilizează o vor muta la terapie intensivă. A luat o 
supradoză de somnifere. 

— Doamne Dumnezeule! Straffo se sprijini cu capul de 
geam. 

— În ce stare era azi-dimineaţă, când ai plecat? 

— Era supărată, amândoi am fost supăraţi în ultima 
perioadă, fir-ar să fie. Dar... asta va trebui să aștepte. 
Pentru numele lui Dumnezeu, Dallas, acolo este soţia mea. 

— OK, trebuie să vorbesc cu Cora. 

— Bine, bine, e în regulă. 

— Straffo, îi spuse Eve, așteptând ca acesta să își 
îndrepte din nou privirea către ea. Eu încerc să vă ajut. Pe 
amândoi. Crede-mă. 

C u ochii în lacrimi, el dădu din cap aprobator: 

— Mulţumesc. 

— Doamna doctor Mira era cu mine când am fost 
informate. O cunoști, știi că este foarte bună. Poate sta cu 
fiica ta, poate vorbi cu ea în timp ce eu discut cu Cora. Tu 
poţi să te concentrezi asupra soţiei tale. 

Straffo privi rătăcit înjur și o văzu pe Mira stând într-o 
parte. 

— Da, aș aprecia foarte mult asta. Nu vreau ca Rayleen 
să rămână singură și am nevoie de... 

— Trebuie să fii lângă Allika. Am înţeles asta. 

Eve se întoarse în sala de așteptare. 

— Cora, trebuie să vorbesc cu tine. Doamna doctor Mira 
o să stea cu Rayleen. 

— Vreau să stau cu tati. A 

— Da, știu, nu pleacă nicăieri. Încearcă să nu te 
îngrijorezi. Am nevoie de Cora pentru a sta de vorbă 
despre mama ta. 

— Acest lucru o să o ajute pe mami? 

— Sper din toată inima. 

Rayleen își îndreptă umerii, ca un soldăţel curajos. 

— O să fiu OK. 

— Ştiu că o să fii OK. Ce ai zice dacă ţi-am aduce ceva de 
băut? 

Pot să beau un suc, vă rog? 

— Sigur. Cora, hai să ne plimbăm puţin, zise Eve 
îndepărtându-se. Explică-mi ce s-a întâmplat. 

— Nu trebuia să plec, vă spun de la bun început. Am 
văzut cât de rău se simțea domniţa, dar tot am plecat. 

— Cât timp ai lipsit din apartament? 

— Mai puţin de o oră. Nu știu cu exactitate. 

Eve o ascultă în timp ce Cora selecta un suc din 
automatul cu răcoritoare. 

— Apoi am văzut pastilele, continuă Cora. Și atunci mi- 
am dat seama. Nu am mai putut s-o trezesc. Am scuturat-o, 
am plesnit-o, dar, pur și simplu, nu am reușit. Am sunat la 
urgenţă și le-am spus să vină. Le-am spus și de ce. Nu 
știam dacă mai respiră, așa că i-am făcut respiraţie 
artificială până au sunat medicii la ușă. Apoi am fugit jos și 
i-am lăsat să intre. 

— Unde era Rayleen în timpul acesta? 

— Doamne, sărăcuţa. Cora făcu o pauză, își puse ambele 
mâini pe faţă și apăsă cu putere. Rayleen a ieșit din 
camera ei exact când eu alergam să le deschid. Știam că 
trebuie să mă grăbesc, așa că nu m-am oprit în dreptul ei. 

— A spus ceva? 

— Da. Bănuiesc că s-a speriat pentru că arătam destul 
de înfricoșător și, în plus, nu trebuia să fiu acolo. Mi-a zis: 
„Ce faci aici? Nu trebuia să fii aici!” 

— Părea supărată? 

— Un pic, cred. Îi place ca lucrurile să se desfășoare 
conform planului, și iată-mă pe mine acolo în ziua în care 
trebuia să stea doar cu mama ei. Of, locotenente, ce lucru 
oribil pentru un copil. S-a isterizat atunci când au apărut 
medicii. 

— Sunt convinsă. 

— Dacă nu aș fi plecat... 

Te-ai întors, a întrerupt-o Eve. Dacă nu te-ai fi întors, 
acum ar fi moartă. Dacă trece de criza asta, nu numai 
doctorii i-au salvat viaţa, ci și tu. 

— Mulţumesc. Mulţumesc mult pentru cuvintele astea. 
Nu mă pot opri din plâns. Cora își șterse lacrimile. 
Domnița îmi este foarte dragă. Foarte dragă. 

În timp ce se întorceau, Cora puse o mână pe braţul lui 

Eve. 

— O scot afară pe doamna Straffo. 

Eve urmări cu privirea echipa de urgenţă care ducea 
targa la lift. 

— Asta înseamnă că au stabilizat-o pentru moment. 
Ascultă-mă, Cora. Uită-te la mine. 

— Ce este? 

— Ai prieteni în oraș? 

— Da, am. 

— Vreau să stai la ei în seara asta. 

— O, dar... O să stau cu micuța Ray. O să aibă nevoie de 
mine, sărăcuţa. 

— Nu. 

Eve nu avea de gând să mai lase ca încă o persoană 
nevinovată să își piardă viaţa. Acum că planurile lui 
Rayleen fuseseră date peste cap, aceasta ar fi în stare să 
își verse nervii pe Cora. 

— Când pleci de aici, te duci direct la prietenii tăi și o să 
stai acolo în seara asta. O să aranjez eu lucrurile și pentru 
domnul Straffo și Rayleen. 

— Nu înţeleg. 

— Nu trebuie să înţelegi, încă. Dacă nu îmi promiţi că 
vei face așa cum te-am rugat, te voi duce la secţie și te voi 
ţine acolo ca martor principal. Este alegerea ta. 

— Păi, sună destul de dur ce îmi spuneți. 

— O să fie și mai dur. Straffo și copilul vin spre noi. Poţi 
să te duci să îi dai sucul lui Rayleen. Vorbește cu ei și 
liniștește-te cât de mult poţi. Apoi vreau să pleci și să faci 
ceea ce ţi-am spus. 

— OK, OK, așa o să fac. De fapt, bănuiesc că nu o să vrea 
să stea decât cu tatăl ei. 

Satisfăcută, Eve se îndreptă spre Louise. 

— Dallas Ce mică e lumea, spuse aceasta surprinsă. 

— Şi cum de ești tu în ea? 

Louise zâmbi. 

— Ce să fac și eu? Lucrez sâmbăta, de Sfântul Valentin. 
Charles este ocupat, așa că o să avem întâlnirea romantică 
mâine. 

De vreme ce jumătatea lui Louise era un om important, 
Eve își imagină că are ziua foarte ocupată de sărbătoarea 
inimilor. 

— Pari frântă. 

— A fost destul de dificil. Dacă o să mă întrebi ce șanse 
arc, o să îţi răspund că nu prea mari. Deocamdată rezistă 
datorită aparaturii. Acum nu respiră singură și s-ar putea 
să nu răspundă la tratament. Dacă ajungea aici zece 
minute mai târziu, chiar că nu mai avea nicio șansă. 

— Cei de la laboratorul criminalistic vor avea nevoie de 
o mostră din ceea ce ai scos din ea. 

— Niciun fel de problemă. Bona este foarte isteaţă. Le-a 
spus la telefon celor de la urgenţe numele medicamentului 
și le-a dat flaconul medicilor. Am știut despre ce este vorba 
chiar de la început și asta a fost foarte important. A 
încercat să resusciteze pacienta și a reușit în felul acesta 
să-i mai dea o șansă. Frumoasă femeie, pacienta. 
Căsătorită, cu o fetiță drăguță. Dar nu poţi ști niciodată 
cum stau lucrurile. 

— Așa e, nu se știe niciodată. 

Când Louise plecă spre secţia de terapie intensivă, Eve 
se întoarse către Mira. 

— Deci? 

— Este o actriţă excelentă. 

— Participă la clubul de teatru. 

— Nu mă surprinde acest lucru. Aș avea nevoie de o 
întrevedere mai lungă cu ea, poate chiar de mai multe 
pentru a-mi da seama, dar cred că sunt de acord cu analiza 
ta. I-a plăcut faptul că m-am ocupat doar de ea, cu toate că 
îti simţea prezenţa. Voia să fie sigură că și tu o asculti. 

— Şi o ascultam. A descris în detaliu conversaţia pe care 
pretinde că a avut-o cu mama ei. „le iubesc cel mai mult 
pe lume. Știu că o să fii curajoasă.” A avut grijă să descrie 
cum mama ei se îmbolnăvește câteodată. A regizat toată 
scena, a repetat-o. A trebuit să se adapteze la situaţie, din 
moment ce Cora i-a stricat planurile. 

— Sau doar i le-a amânat. Allika Straffo ar putea să nu 
se mai trezească niciodată. Eve, îi place la nebunie ce se 
întâmplă acum: spitalul, criza, modul în care personalul 
medical se comportă cu ea, teama și durerea tatălui ei, 
atenţia pe care o primește din partea bonei._ 

— Da, o să profite la maximum de tot. Însă nu pentru 
mult timp. Vreau ca tu și Louise să vă folosiţi de toate 
mijloacele pe care le aveţi la îndemână ca să obţineţi 
pentru această noapte un salon în care să aștepte domnul 
Straffo și Rayleen. Nu vreau ca fata să stea cu mama ei. 

— De obicei, într-o situaţie ca asta, în care pacientul este 
în stare critică, la terapie intensivă, personalul medical 

încurajează familia să stea cât mai mult cu persoana 
respectivă. Dacă alertezi personalul medical, se va vedea 
acest lucru, spuse Mira. Ar putea să își dea seama că ceva 
se întâmplă. 

— Da, sunt sigură că și-ar da seama. 

Eve făcu câţiva pași pe hol, după care se întoarse. 

— OK. Vreau să avem pază, douăzeci și patru de ore din 
douăzeci și patru, șapte zile pe săptămână. O să aduc pe 
cineva cu pregătire medicală, dar o să fie omul meu. 

— Crezi că Rayleen o să dorească să termine ce a 
început. 

— Poate că nu, nu acum. Dar nu vreau să risc nimic. O 
să vorbesc eu cu Louise ca să se asigure că puștoaica află 
că mama ei va fi păzită douăzeci și patru de ore din 
douăzeci și patru din motive medicale. O să trebuiască să îl 
rănesc pe Straffo și să îi spun că Allika este suspectată de 
comiterea a două crime și că o să îi pun un paznic la ușă. 

— Omul abia mai rezistă. 

— Contez pe asta, spuse Eve. Trebuie să cedeze. Rayleen 
nu face lucruri din disperare sau impuls, deci consider că 
Allika este în siguranţă deocamdată. Asta este doar o 
măsură de precauţie. 

— Cum o să te descurci cu ea? 

— O să o las să creadă că i-a ieșit. O să o las să se 
relaxeze și să creadă că m-a păcălit, că îmi închipui că 
mama ei a omorât vreo câţiva oameni și apoi a încercat să 
se sinucidă. Trebuie să îi spun asta lui Straffo și nu o să fie 
Ușor. 

— Nu o să te creadă. 

— Nu știu, poate că nu. Mai lucrez încă la asta. 


Tati era furios. Rayleen nu auzi tot ce vorbise sau tot ce 
îi spusese locotenentul Dallas, însă își dădu seama că îl 
înfuriase foarte tare pe tati. Totuși, ceea ce auzise atunci 
când tatăl ei ridicase tonul fusese mai mult decât suficient 
pentru ea. 

Ce proști sunt polițiștii, gândi ea în timp ce se făcea 
comodă pe canapeaua din sala de așteptare, prefăcându-se 
că doarme. Credeau că sunt atât de deștepţi, dar ea era de 
o mie de ori mai deșteaptă decât ei. 

Dacă băgăreaţa de Cora nu ar fi intervenit, mama ei ar fi 
fost moartă acum. Însă Rayleen nu era sigură că mergea 
spre bine. Putea să își dea seama, judecând după feţele 
crispate ale celor din jur, că toată lumea credea că mama 
avea să moară. Totul devenise mult mai interesant. 

Era exact cum spunea doamna Hallywell că se întâmplă 
pe scenă. Dacă cineva uită replica sau spune ceva greșit, 
trebuie să poţi gândi, să intri în pielea personajului și să 
continui. Se strădui să își ţină ochii închiși și zâmbi în 
sinea ei atunci când îl auzi pe tatăl său spunând: 

— Soţia mea luptă să trăiască. N 

— Soţia ta a încercat să se sinucidă. Imi pare rău. Sper 
să scape cu viaţă, sincer. 

— Ca să puteţi să o acuzaţi de două crime? Allika nu ar fi 
putut răni pe nimeni niciodată. 

— Dar pe sine? Uite ce e, îţi mai spun încă o dată, îmi 
pare rău. Nu afirm că o s-o acuzăm, dar îţi spun de pe 
acum, ia-o ca pe o favoare, că va trebui să ne gândim și la 
posibilitatea asta. Dacă și când va fi în stare să vorbească, 
va trebui să o interoghez. Îmi dau seama că ţi-e greu și 
numai Dumnezeu știe ce o fi în inima fiicei tale. O să încerc 
să vă dau ceva timp pentru a vă pregăti sufletește. 

— Te rog să pleci. Plecaţi și lăsaţi-mă singur cu familia 
mea. 

— Bine, plec. O să mă întorc dacă își revine. Oliver... ai 
grijă de tine și de fiica ta. Fetița a trecut prin multe 
experienţe prin care nu ar trebui să treacă un copil. 

Rayleen își tinu ochii închiși în timp ce tatăl ei se așeză 
lângă ea, începând să o mângâie cu blândeţe pe păr. 
Continuă să îi ţină închiși și când îl auzi plângând 
încetișor. Se întrebă doar cât mai avea de așteptat ca să 
primească o pizza și un suc. 

Eve își scoase telefonul în timp ce se îndepărta de 
familia Straffo. Mobilul sună în mâna ei înainte ca ea să 
apuce să o contacteze pe Peabody. 

— Dallas. 

— Poţi vorbi? o întrebă Peabody. 

— Da, tocmai ies din spital. Allika se află în continuare în 
stare critică și este menţinută în viaţă artificial. Are șanse 
mici de supravieţuire. Am pus un gardian în faţa ușii ei și 
încă unul cu pregătire medicală în salonul în care a fost 
mutată. Louise este de gardă. 

— Pică bine. 

— Da. Am auzit-o spunându-i lui Straffo că trebuie să 
petreacă cât mai mult timp alături de ea, să-i vorbească, 
să-i spună să lupte. Ar putea să o ajute. Cine naiba știe? 
Puștoaica își joacă perfect rolul, nu a cedat în faţa Mirei. 
Cel puţin nu de data asta. Așa că o să fie dificil. 

— Avem ceva în plus. Am găsit jurnalul. 

Eve trebui să se abţină ca să nu ţopăie de bucurie în 
timp ce ieșea pe poarta spitalului. 

— Ştiam eu că nu te ţin prin preajmă degeaba. 

— Ai dreptate. Mi-a luat ceva până când l-am găsit. 

— Unde era? 

— În coșul de gunoi din bucătărie. Am cercetat fiecare 
centimetru al apartamentului, am cerut ajutorul polițiștilor 
aflaţi la fața locului. De ce naiba nu m-oi fi gândit la coșul 
de gunoi de la început? 

— Cât a mai rămas din el? 

— Cred că este intact, deoarece l-a pus într-o cutie 
frumoasă, de metal, cu numele ei inscripţionat pe ea. Se 
poate ghici că este o carte înăuntru datorită greutăţii și se 
simte ceva înăuntru atunci când scutur cutia. Cred că nu a 
fost aruncat de mult în aparatul de reciclat. E un pic 
bușită. Încuietoarea este prea mică ca să fie deschisă cu 
șperaclul. Probabil că va trebui să o tăiem. 

— Vin să o iau. O să se ocupe Roarke de încuietoare. 

— Super. O să îl sun pe McNab, să îi spun să mai aștepte 
cu aniversarea de Sfântul Valentin. 

Eve se urcă la volan. 

— O să ne ia ceva timp până când punem totul cap la 
cap. E o situaţie al naibii de delicată. O să înregistrez 
jurnalul ca probă și o să îl iau acasă, pe semnătură. 

— L-am înregistrat deja prin telefon. 

— Și mai bine. Deocamdată, du-te acasă, bea ceva și fa 
sex cu McNab, dacă chiar trebuie. 

— Trebuie, confirmă Peabody. Trebuie. 

— Vezi să nu transmiţi imagini, dacă te sun mai târziu. 
Nu vreau să orbesc. O să punem totul cap la cap și o să 
rezolvăm cazul. 

Eve închise. 

— Rayleen, ticăloasă mică, murmură ea. Te-am prins. 


În timp ce Eve conducea, contactându-i în același timp 
pe Mira și pe Whitney, pentru a-i pune la curent, Roarke 
alese șampania pe care o dorea la cină. 

Muncise toată ziua și spera că atât el, cât și Eve aveau 
să își lase preocupările la o parte și să se bucure unul de 
celălalt. 

Ştia că va fi mulțumită și că se va amuza pe seama lui 
pentru alegerea făcută în ceea ce privește mâncarea. 
Pentru cina lor, în doi, alesese pizza cu ardei - una dintre 
preferatele ei. 

Alesese, de asemenea, ceea ce putea fi numit lenjerie 
pentru distracţia de după cină. Avea să o amuze și asta, cu 
siguranţă, iar el se va bucura să își vadă soţia în cămașa 
din mătase roșie, tivită cu blăniţă albă. 

Deoarece nu îl sunase încă să îi spună că fusese 
reţinută, șansele ca cina lor să aibă loc la ora opt, așa cum 
stabiliseră, erau foarte mari. Hotărâse că vor lua cina la 
Praga, cu ajutorul camerei  holografice. Arhitectură 
romantică, zăpadă moale plutind în aer, sunet de viori - un 
pic exagerată toată treaba, însă de ce să nu exagereze? 

— Roarke! 

— Hmm. 

Își dădu seama de prezenţa lui Summerset în timp ce 
completa lista cu lucrurile selectate. 

— Magdalena este la poartă. 

— Cum? 

— Da, este la poartă, repetă Summerset. A cerut să 
intre. Mi s-a părut că plânge. Susţine că trebuie neapărat 
să vorbească cu tine, chiar și o clipă. Să-i spun că nu ești 
disponibil? 

Așa ar scăpa cel mai ușor, se gândi Roarke și al naibii să 
fie dacă nu era tentat să scape ușor. Dar, dacă nu rezolva 
situaţia, va trebui să se ocupe de ea mai târziu. In plus, 
trebuia să recunoască faptul că era putin intrigat. Cum o 
să se explice Maggie de data asta? 

— Nu, las-o să intre în foaier, o să vorbesc cu ea. 

— Presupun că Eve o să vină acasă în mai puţin de o oră. 

— Da, așa că grăbește-te. Hai să terminăm cu asta. 

Creatoare de probleme, își zise Roarke în timp ce 

Summerset se duse să îi deschidă Magdalenei. Știuse 
dintotdeauna că era așa și, de fapt, asta îl atrăsese la ea. 
Dar nu-și dăduse seama cât de abilă era în a tulbura apele. 

Roarke știa cum să se comporte cu astfel de persoane. 
Odată ce o va face, ea avea să plece. Și cu asta, basta. 

Nu se grăbi să coboare. li făcea bine Magdalenei să se 
liniștească puţin, se gândi el. Iar Summerset va fi atent ca 
ea să nu fure din argintărie. 

Așa cum se așteptase, Summerset se afla în continuare 
în foaier. li ofense un pahar cu vin Magdalenei care era 
foarte palidă în rochia ei de satin. 

Stătea lângă foc, la o distanţă considerabilă, locul în 
care se afla fiind perfect ales pentru a-i pune în valoare 
pielea strălucitoare care parcă radia prin satin. 

Intotdeauna știuse să profite de decor, iar de data asta 
el era ţinta. Din punctul ei de vedere, el încă reprezenta o 
ţintă pentru ea. 

— Roarke, îl salută ea, coborându-și privirea în podea, ca 
și cum i-ar fi fost rușine, însă nu înainte ca el să-i observe 
lacrimile răsărind în colțul ochilor. Oh, Roarke, o să mă 
poţi ierta vreodată? 

— Scuză-mă, îi spuse el lui Summerset. 

În timp ce Summerset părăsea camera, Magdalena puse 
paharul cu vin pe masă cu o mână tremurândă. 

— Mă simt absolut îngrozitor. Am fost plecată din oraș 
pentru două zile. De-abia m-am întors. Dar am auzit și am 
văzut. Am încercat să iau legătura cu tine înainte de a 
pleca, de îndată ce... Dar... 

— Am fost ocupat. 

— M-ai evitat, îi spuse ea cu o voce înlăcrimată. Nu eram 
sigură dacă o să mă primești. Naiba să-i ia pe paparazzi. Ar 
trebui spânzurați cu toţii. 

— Chiar și ei trebuie să își câștige pâinea. 

— Dar să denatureze ceva atât de inocent a fost, pur și 
simplu... pur și simplu, ilegal. O să îi dăm în judecată. 
Bineînţeles că asta ar complica situaţia. Știu. Știu, nu îl 
lăsă ea să vorbească, ridicând o mână și fluturând-o prin 
aer. Nu îmi pot imagina cât ești de supărat. Şi soţia ta. 
Este foarte furioasă? 

— Tu ce crezi? 

— Dacă aș fi în locul ei, aș fi furioasă! Au făcut să pară 
de parcă am fi fost... Doar ne luam la revedere. Tu și cu 
mine știm asta, Roarke, doar ne spuneam la revedere. 

— Da, știm și, într-adevăr, așa a și fost, ne-am luat la 
revedere. 

— Poate că aș putea să încerc să îi explic. Este aici? Aș 
putea să încerc. 

— Ştii deja că nu este aici. 

Magdalena închise ochii. Gata, era nevoie de repliere. 

— OK, recunosc, am vrut să vorbesc cu tine mai întâi, 
așa că am sunat la secţie. Mi s-a spus că este pe teren, așa 
că am venit direct aici. Doamne Dumnezeule, sunt o lașă. 

Își atinse buzele cu degetele. Dar, dacă tu crezi că ar ajuta, 
aș dori să încerc să îi explic. 

— Nu cred. Ştie foarte bine ce s-a întâmplat. 

— Oh, bine, bine. Ce ușurare. 

— Sunt conștient că tu ai aranjat totul și ai plătit 
cameramanii să ne filmeze. 

— Cum? Ce spui tu este ridicol, zise ea prefacându-se 
şocată. Cum poţi să crezi că aș face așa ceva? înţeleg că 
ești supărat și furios, așa sunt și eu, dar să mă acuzi că am 
încercat în mod deliberat să te rănesc pe tine și pe soţia 
ta... Cu ce scop? 

Nu-i venea să creadă că se înţeleseseră atât de bine 
lunile acelea cât lucraseră împreună. Era extraordinară. 

— Aș spune că ar fi suficient doar faptul că te-ai amuzat. 

— Imi spui un lucru oribil, protestă ea ridicând paharul. 

— Crezi că nu pot da de cameraman, că nu pot mitui pe 
cine trebuie pentru a afla șirul poveștii? Mă subestimezi, 
Maggie. 

Luând paharul cu ea, Maggie se duse la fereastră și se 
întoarse cu spatele la el. 

— Nu, nu, spuse ea în șoaptă. Nu aș putea niciodată să 
te subestimez. Poate că voiam ca tu să știi. Ştiam că o să 
afli într-un final. Tu ești cel care mă subestimează pe mine, 
Roarke, cel care subestimează sentimentele mele pentru 
tine. Regretul meu. Dorinţa mea. Recunosc, nu sunt 
mândră de ce am făcut, dar nici nu o să îmi fie rușine. Am 
făcut ceea ce am crezut că trebuie să fac. Aș fi făcut orice 
ca să te recâștig. Nimic altceva nu contează pentru mine. 
Vreau doar să fiu cu tine din nou. 

— Aiurea, zise Roarke. 

— Cum poţi să îţi baţi joc de sentimentele mele? izbucni 
Magdalena și sparse paharul aruncându-l pe podea. Cum 
îndrăznești să faci acest lucru, când eu stau aici 
vulnerabilă în faţa ta? 

— Nu îmi bat joc de ele, ci îţi spun foarte clar că nu simţi 
nimic. Nu ai avut niciodată sentimente, pentru mine sau 

pentru oricine altcineva în afară de tine. Mi-a luat foarte 
mult timp să realizez asta, mai mult decât ar fi trebuit, 
continuă el pe un ton rece. Ai venit aici, la New York, să 
vezi cam cum stau lucrurile. Am acum mult mai multe 
decât am avut odinioară și speri că ai să primești o 
bucăţică. Ea te-a citit. De la prima privire. 

Magdalena îl privi furioasă. 

— De când te-a privit prima dată, te-a avut sub papuc. 
Cum m-am mai amuzat pe tema asta! Bogatul și puternicul 
Roarke, îmblânzit și dresat de o polițistă slăbănoagă, fără 
pic de stil sau frumuseţe. 

— Ciudat. Din punctul meu de vedere, are mai mult stil 
și e mult mai frumoasă, ba chiar mai distinsă decât tine. 

Roarke nici măcar nu clipi în momentul în care Maggie îl 
plesni. 

— Nu vei face asta a doua oară, spuse el în timp ce ea își 
cobora mâna. 

— Roarke... 

— Tu ești cea care a încercat să înă ţină în lesă lângă 
tine, Maggie. Și ai crezut că poţi face acest lucru doar 
pocnind din degete. Iar atunci când nu ai reușit, ai făcut 
tot posibilul pentru a ne răni pe mine și pe soţia mea șia 
ne strica căsnicia. 

— Şi ce dacă? Totul este doar un joc. Aveai simţul 
umorului pe vremuri, dar se pare că și pe acesta ţi l-a 
răpit. 

— Nu o să o înţelegi niciodată pe ea sau pe mine. Nu o 
să înţelegi niciodată relaţia pe care o avem noi doi. Imi 
este milă de tine pentru că nu o să ai niciodată așa ceva. 
Nu ești capabilă. Așa că uite cum vor sta lucrurile de acum 
înainte. Ascultă cu atenţie. Nu o să mai calci niciodată 
pragul casei mele sau al oricărei proprietăţi pe care o 
deţin, nu o să te mai intersectezi cu niciunele dintre 
afacerile mele, și mă refer inclusiv la hoteluri, companii de 
transporturi, magazine, restaurante și așa mai departe, 

indiferent dacă le deţin în totalitate sau doar pachetul 
majoritar. Sunt destule. 

— Doamne sfinte, nu mă poti opri să... 

— Ba pot, o puse el la punct, foarte calm. O să fac acest 
lucru. O să părăsești orașul New York, ba chiar mai mult, o 
să părăsești ţara în următoarele trei ore. 

— Nu poţi controla întreaga ţară, ripostă ea. 

— Aș putea să încerc asta, doar ca să te văd îngrijorată. 
Dar nu este nevoie. Dacă nu dispari în următoarele trei 
ore, începând de - Roarke se uită la ceas - acum, Interpolul 
și sistemul de securitate la nivel mondial vor primi 
informaţii foarte interesante despre tine. 

De data aceasta Maggie deveni albă ca varul. 

— Ai fi în stare să mă trădezi în modul ăsta? 

— Îţi spun din nou, ascultă cu mare atenţie. Te-aș strivi 
ca pe un gândac dacă i-ai provoca soţiei mele un moment 
de neplăcere. Să crezi acest lucru. Să îţi fie teamă de asta. 

— Dacă încerci să faci ceva de genul acesta, să știi că o 
să te trag după mine. 

De data aceasta Roarke zâmbi. 

Ai putea să încerci. Sunt însă cu mult peste posibilitățile 
tale, nu ai reuși niciodată. Și, Maggie, află că în închisoare 
condiţiile sunt foarte proaste, nu ti-ar plăcea. 

Roarke văzu că buzele încep să îi tremure înainte să și le 
poată stăpâni. O văzu cum încearcă să digere cele spuse 
Apoi ridică din umeri, ca și cum nu i-ar fi păsat. 

— Nu am nevoie de tine, nu am avut niciodată nevoie de 
tine, zise ea plimbându-se prin cameră. Am crezut că o să 
ne distrăm puţin împreună, dar este evident că nu mai știi 
ce înseamnă să te distrezi. 

— Timpul trece, o avertiză Roarke. 

Maggie se întoarse cu spatele la el. 

— Prefer Europa, în orice caz. New Yorkul mă 
plictisește. Tu mă plictisești. 

Când văzu lumina farurilor prin geam, schimbă tactica 
instantaneu: 

Ei, la naiba, râse ea cu poftă. M-ai descoperit și mi-ai 
închis gura. Nu are rost să mă plâng de asta. E timpul să 
îmi evaluez pierderile și să merg mai departe. Mai sunt și 
alte oportunităţi. Cum, Dumnezeu, ai vrut-o pe ea și nu pe 
mine. 

— Nu o să înţelegi asta niciodată. 

Magdalena se aplecă, ca și cum ar fi intenţionat să-și 
ridice blana pe care o aruncase pe unul din fotolii. Se 
întoarse ușor, ca să i-o dea lui și, cu o mișcare abilă, ajunse 
chiar în braţele lui. Haina căzu, când Roarke o apucă de 
umeri pentru a o împinge înapoi. Eve intră exact în clipa în 
care Magdalena îl ţinea pe Roarke cu ambele braţe de gât, 
palmele lui aflându-se pe umerii ei goi. Una dintre 
bretelele rochiei căzuse între timp. 

— Fir-ai tu să fii, exclamă ea. 

Magdalena se întoarse, afișând o figură plină de pasiune, 
dar și de surprindere în același timp. 

— Oh, Doamne Dumnezeule, nu este ceea ce pare a fi. 

— Sunt convinsă, spuse Eve. 

Roarke crezu că ea bravează. O admiră preţ de o clipă, 
înainte ca Eve să îi tragă un pumn în faţă. 

— Fir-ar să fie, spuse el, în timp ce capul îi zbură pe 
spate și simţi gustul sângelui în gură. 

Magdalena scoase un strigăt, dar chiar și un surd ar fi 
sesizat râsul ascuns de strigătul ei. 

— Roarke, Doamne Dumnezeule, sângerezi. Te rog, lasă- 
mă să... 

— Fii atentă că nu e singurul, o atenţionă Eve veselă, 
pregătindu-i Magdalenei o lovitură la fel de precisă. Cățea 
ce ești, adăugă ea, în timp ce Magdalena se prăbuși fără 
cunoștință la podea. 

Roarke se uită la Magdalena. 

— Fir-ar să fim cu toţii. 

— Cred că vrei să scoţi mizeria asta din casa mea. 
Spunând acestea, Eve ieși. Trecu pe lângă Summerset aflat 

în foaier și se întrebă dacă expresia de pe faţa lui era sau 
nu un rânjet. 

— Fii atent că zâmbetul acela larg te-ar putea ajuta să 
ajungi cu moaca spartă. 

— M-am gândit că, dacă aș fi aplaudat, nu ar fi chiar 
frumos din partea mea. 

Eve bombăni ceva și continuă să urce scările. Cu faţa 
pulsându-i de durere, Roarke trecu peste Magdalena. În 
foaier, îi aruncă lui Summerset o privire rece. 

— Ocupă-te de ea, îi spuse. 

— Cum să nu, cu cea mai mare plăcere. 

Summerset rămase un moment locului, urmărindu-l pe 

Roarke cum urcă scările după soţia sa pe care o ajunse 
din urmă în ușa dormitorului. 

— Fir-ar al naibii de treabă, știi foarte bine că tot ce ai 
văzut a fost o înscenare. Ştii foarte bine că nu aș putea să 
o ating. 

— Da, da, sigur, sigur, zise Eve, aruncându-și haina pe 
pat. Recunosc o înscenare când o văd și îţi cunosc 
expresiile, prietene. Nu am văzut dorinţă în ochii tăi, ci mai 
degrabă enervare. 

— Da? Chiar așa? Păi, dacă știai că este doar o 
înscenare, de ce naiba m-ai mai pocnit? 

Eve se întoarse către el. 

— Pentru că ești bărbat, spuse ea. 

Ochii ei se îngustaseră. Roarke încerca să oprească 
sângerarea presând puternic. 

— Şi ai idee cât de des ar trebui să mă aștept să mă 
pocnești doar din cauza sexului meu? 

— Nu, chiar nu știu. 

Roarke părea furios, în vreme ce ei îi venea să îi smulgă 
hainele de pe el și să îl muște de fund. 

— De fapt, cred că meriţi câteva la fundul gol. 

— La naiba cu asta. Cred că m-am săturat pentru 
moment de femei. 

Absurditatea întâmplării petrecute începuse să îl irite. 

— Sunteţi creaturi de temut, extrem de iraționale, spuse 
el. 

Eve se legănă de pe un picior pe altul și își flexă 
genunchii. 

— Ţi-e frică să te lupţi cu mine? Hai, durule, tocmai ai 
fost lovit pentru că ești bărbat. Demonstrează că așa stau 
lucrurile. 

— Vrei un bărbat? Roarke luă poziţia de luptă. O să te 
distrug. 

— Nu mai pot de frică. Tremur toată. 

Se prefăcu că îl lovește cu stânga, se roti și îl pocni. 

Roarke pară lovitura aceea și pe următoarea cu 
antebraţul, după care o forță să sară înapoi. O aduse din ce 
în ce mai aproape de pat și când ajunse la distanţa dorită 
se întoarse și o aruncă. Ea ateriză pe spate, însă când vru 
și el să se arunce peste ea, Eve se dădu jos pe partea 
cealaltă, reluând poziţia de luptă. 

— Nu e chiar așa de ușor, prietene. 

— Cine a spus că vreau să fie ușor? 

Roarke se dădu și el jos din pat, iar Eve trebui să 
recunoască că era extrem de agil și avea o viteză de 
reacţie bună. Se dădu înapoi, lovi cu pumnul, dar lovitura 
fu blocată. Reuși mișcarea următoare și îl lovi cu cotul, 
însă nu prea tare. Nu voia să îl înscrie pe Roarke pe lista 
persoanelor cu handicap, deși nu ar fi deranjat-o dacă ar fi 
șchiopătat un pic. Trebuia să îi tragă una. Încercă să își 
ducă călcâiul către piciorul lui, dar el se întoarse și ea își 
pierdu echilibrul. Căzură împreună, ea deasupra lui. 

— Eşti gata să renunti? întrebă ea fără suflare. 

— Nu, zise Roarke executând o foarfecă cu picioarele, 
prinzându-le pe ale ei în capcană și inversând poziţiile. Tu? 

— Pe naiba. Îl trase de cămașă până când i-o desfăcu. 

— Va trebui să plătești pentru asta. 

El își înfipse o mână în cămașa ei și rupse partea din 
faţă. Pe sub cămașă, Eve purta lănţișorul cu diamant și 

iconiţa pe care le primise de la el. Cămașa atârna acum 
peste tocul armei. 

— Poliţistă afurisită, murmură Roarke. 

— Infractor afurisit. 

— Fost infractor, fără o condamnare la activ. O sărută cu 
patimă și înjură în momentul în care simţi că îl ustură buza 
rănită. Dar știi să dai cu pumnul, locotenente. 

Își ridică privirea îndeajuns pentru a-i vedea faţa, ochii 
căprui, provocatori, buzele pline, arcuite într-un zâmbet 
larg. 

— Iubita mea afurisită și frumoasă. 

Eve râse, trăgându-l de păr cu ambele mâini. 

— Ştii tu ce știi. 

Voia să îl devoreze, puţin câte puţin, și își înfipse 
unghiile în spatele lui. Văzuse în ochii lui Roarke mai mult 
decât iritare atunci când Magdalena era în braţele lui. 

Eve își dădea seama ce ar fi putut pierde dacă ea și 
Roarke ar fi fost suficient de proști, de nebuni, de orbi, 
astfel încât să treacă unul pe lângă celălalt fără să se 
observe. 

— Te iubesc. 

_ ÎL mușcă de umăr și oftă atunci când el o atinse pe gât. 
Își încolăci picioarele în jurul taliei lui și se trase în așa fel 
să poată fi din nou sub el. Îl sărută frenetic, cu disperare. 
Nu voia romantism, dorea ca totul să fie puţin dur și la fel 
de autentic și rapid ca bătăile inimilor lor. 

Roarke simţi că viaţa lui depinde de gustul și textura 
pielii ei. Trase de hainele ei, ca și cum ar fi fost posedat de 
demoni. 

— O să mite dai cu totul. Cu totul. 

— la-mă, murmură ea. 

Gura lui îi răvăși pieptul, iar mâinile lui... mâinile lui, 
mâinile lui. Ţipă în timp ce orgasmul se apropia și o 
străpungea ca un fulger. Íl auzi șoptind ceva, auzi limba 
aspră, irlandeză. Îl simţi tremurând în timp ce se abţinea, 
însă nu avea de gând să îl lase. 

— O să mi te dai cu totul, spuse ea. Cu totul. 

li dădu peste cap voinţa, controlul, mâinile și buzele ei îl 
acaparară așa cum și ale lui o acaparaseră, dincolo de 
rațiune, aproape de delir. Buze, și dinţi, și limbă, degete 
care cereau și luau. La naiba cu vânătăile. Respirația ei 
ardea în timp ce lua de la el și îi dădea la rândul ei. 

— Acum, acum, acum, zise ea arcuindu-se. 

Atunci când el o pătrunse, ea strigă din nou. Șoldurile ei 
se mișcau repede și puternic, ducându-l în abis. 


Mâinile ei dădură drumul șoldurilor lui. În interior, totul 
fusese dat peste cap, întors, răvășit și apoi rearanjat. 
Degetele ei de la picioare doreau să se arcuiască de 
plăcere, dar nu mai avea energie suficientă pentru a se 
mișca. 

— Iisuse, articulă ea. Iisuse Hristoase! 

— Când o să fiu în stare să mă ridic cândva, în viitorul 
îndepărtat, o să te las să mă pocnești din nou, ca să vedem 
dacă mai terminăm o dată așa cum am terminat acum. 

— OK. 

— Sau poate încercăm întâi cina aia romantică. O simţi 
tresărind. S-a întâmplat ceva? Privind-o, Roarke își dădu 
seama că erau probleme. Ce este? întrebă el. 

— Imi pare tare rău. 

— Cred că, luând în considerare starea noastră actuală, 
scuzele nu sunt necesare. De fapt, nu îţi parc rău că m-ai 
lovit. Înţeleg. Este vorba de ceva de la serviciu? 

— Nu te-am sunat să îți spun să aștepți cu cina pentru că 
voiam să ţi-o spun faţă în faţă. Și suntem faţă în faţă acum. 
Am multe de explicat și o să-ţi explic. Am ceva de lucru și 
aș avea nevoie de ajutorul tău. 

— OK. 

— Poate reușim să avem parte de lumânări și de tot 
tacâmul înainte de miezul nopţii, dar... 

— Nu contează, Eve, sigur. 

Da, avuseseră noroc unul cu celălalt. Chiar așa stăteau 
lucrurile. 

— Ti-am luat un cadou. 

— Da? 

— Este un volum de poezii, chestii romantice. Mi-am 
spus „cât de siropos este” și mi-am dat seama că era 
cadoul perfect. Apoi am făcut-o lată și l-am lăsat la birou. 

Roarke zâmbi și se aplecă pentru a o săruta ușor. 

— Mulţumesc, oricum. 

Eve îl mângâie pe obraz. 

— Trebuie să fac un duș și să mă apuc de lucru. Am vrut 
să trec direct la treabă ca să avem o cină extrem de târzie, 
dar apoi a trebuit să te pocnesc și să o pocnesc și pe 
gâsculiţa ta blondă și am dat dintr-una în alta. 

— Sigur. Păi, o să facem un duș și apoi mă poţi pune la 
curent. 

Roarke ascultă și nu spuse prea multe în timp ce ea Îi 
dădu toate detaliile. 

— Așadar, zise el în timp ce ea se îmbrăca cu un tricou și 
își punea o pereche de pantaloni de trening, ai avut 
dreptate în ceea ce o privește pe fetiță. 

— Nu e doar o fetiță, dar, da, am avut dreptate. Jurnalul 
va fi o piesă importantă. Aș putea să tai cutia pentru a 
ajunge la el, dar... 

— Nu cred că este necesar. p 

— Hai să mergem în biroul meu. Își scoase servieta. 
Vreau să înregistrez totul, așa că poate te poți juca tu 
puţin cu încuietoarea. 

— Nu o să fac așa ceva. 

— Bine, bine. 

— Aș vrea totuși să îți explic ce făcea Magdalena aici. 

Eve îi aruncă o privire răutăcioasă. 

— În afară de faptul că încerca să te sărute? 

— Mai precis de ce i-am permis să intre în casa noastră, 
continuă el, în timp ce ieșeau din dormitor. 

— Am înţeles deja. Simţeai nevoia să rezolvi problema cu 
ea. Simţeai nevoia să îi explici pe îndelete că trebuie să 
dispară și să îi dai motive să se teamă un pic de tine. 

— Ce norocos sunt, că soţia mea poate să mă înţeleagă. 
Să îi dau motive să se teamă? repetă el. 

— Ai fi putut să pui în aplicare strategia cu frica de 
Dumnezeu, dar vezi tu, majoritatea oamenilor știu că nu o 
să îi lovească cu adevărat. Pe de altă parte, tu ești doar 
om, așa că ești mult mai periculos decât o lovitură divină. 
Mult mai înfricoșător decât Dumnezeu. 

— Nu știu cum să iau asta, spuse el după o clipă de 
tăcere. Totuși, nu vrei să afli cum am rezolvat problema? 

— Da, chiar aș vrea. 

Roarke îi povesti în timp ce se îndrepta spre birou. Ea 
scoase jurnalul din servietă și îl privi câteva clipe. 

— Vezi, vezi? Dumnezeu nu ar fi făcut-o să reacționeze 
așa și pot paria pe ce vrei tu că ai făcut-o să tresară. Chiar 
poţi să îi interzici să trateze cu companiile pe care le deţii? 
Asta ar însemna cam optzeci la sută din univers. 

— Exagerezi, nu poate însemna mai mult de cincizeci la 
sută, și sigur că pot. Pot chiar foarte bine. 

— Chiar știi lucruri despre ea care ar trezi interesul 
autorităţilor internaţionale? 

— Cu cine crezi că ai de-a face? Bineînţeles că știu. Se 
opri un moment, de parcă i-ar fi citit gândurile. Nu îţi spun 
nimic, Eve. Din două motive. 

— Sper să fie bune. 

— În primul rând, nu e treaba ta, și nici să nu te 
gândești să îmi dai vreun pumn. A fost vina mea că a venit 
aici, că a provocat atâta scandal. Al doilea motiv ar fi faptul 
că nu o să doarmă în noaptea asta, dacă nu chiar câteva 
nopţi la rând de acum încolo, gândindu-se la ceea ce știu și 
la ce aș putea face cu informaţiile despre ea. O să 
privească peste umăr multă vreme de acum încolo. 

— Cred că primul tău motiv este o prostie, iar al doilea 
foarte răutăcios. Imi place mult de tot, așa că ai scăpat 
ieftin. 

— Ei bine, o să destup sticla asta pentru tine și o să ne 
bucurăm de cina noastră de Sfântul Valentin, în timp ce 
răsfoim jurnalul. 

— Hm... 

— Avem pizza. Pizza și șampanie, de fapt. 

— Vorbești serios? 

— Îmi cunosc soţia la fel de bine cum mă cunoaște și ea 
pe mine. Deci o să mâncăm pizza cu ardei și o să bem 
cafea - șampania o păstrăm pentru altă dată. 

— Ştii, chiar că ești iubitul meu. 


394 


22 


Înainte de a rupe sigiliul pungii în care se afla jurnalul 
lui Rayleen, Eve pomi reportofonul și introduse datele 
necesare. Scoase din pungă cutia de metal, pictată cu un 
fel de flori cu petale mari, și o puse pe biroul ei. 

— Peabody a găsit-o în bucătărie, în aparatul de reciclat 
gunoiul. 

— Este deșteaptă Peabody, spuse Roarke, alegând un 
șperaclu. 

— Dacă lucrurile nu ar fi evoluat atât de repede, cu 
întoarcerea bonei și așa mai departe, dacă Peabody nu ar fi 
fost acolo cu unicul scop de a-l găsi, jurnalul ar fi fost făcut 
bucățele până dimineaţă. Ceva din materialul acesta are 
nevoie de mai multe cicluri de reciclare pentru a putea fi 
distrus. 'Tot ce a reușit să facă a fost să îndoaie cutia. 

Păcat, e o cutie foarte frumoasă. Solidă, bine lucrată, de 
asta a rezistat atât de bine. Fata ar fi trebuit să renunţe la 
ea. Atunci jurnalul ar fi fost distrus cu siguranţă înainte să 
îl găsim. 

— Nu se pricepe chiar la toate. Avem multe elemente pe 
care le putem pune cap la cap la laborator. Și... Bravo, 
bine lucrat, îl aprecie ea, când Roarke reuși să deschidă 
încuietoarea lovită și înfundată în mai puţin de zece 
secunde. 

— Doar nu e un seif din titan, nu-i așa? 

Eve scoase caietul mare și roz din cutie. Era îmbrăcat în 
piele și avea numele lui Rayleen gravat cu litere argintii, 
strălucitoare. Avea și o mică încuietoare ce părea a fi de 
modă veche. 

— Să scrii la computer ar fi fost mai rapid decât de 
mână, comentă ea. 

— Şi pun pariu că, oricât de indulgenti ar fi părinţii ei, 
nu i-ar fi dat voie să ascundă ceva cu o parolă, pe 
computer. Acesta însă, zise Roarke bătând cu degetul în 
jurnal, pare nevinovat, tradiţional. 

Eve se dădu în lături și îl lăsă pe Roarke să își facă 
treaba. 

— O să vreau copii după tot ce e acolo, îi spuse ea. 

— Inainte să citeşti? 

— Nu, vreau să înregistrez, mai întâi, ultimele pagini și 
apoi să fac copii. Dar mai mult decât orice, vreau să aflu ce 
Și cum. 

Răsfoi paginile roz și găsi ultimele însemnări. Cu 
reportofonul așezat pe paginile roz pal cu margini aurii 
strălucitoare, Eve citi cu voce tare. 


„În această dimineaţă am purtat fusta din stofă, roz 
cu negru, și cizmele roz, până la genunchi, și 
puloverul meu alb cu flori pe margini și pe nasturi. 
Eram foarte drăguță. Am mâncat la micul dejun 
fructe, iaurt și pâine integrală prăjită și i-am cerut 
Corei să îmi facă suc de portocale. De asta este 
plătită. Am fost la Brain Teasers. Devine un pic 
plictisitor să merg acolo, așa că voi găsi o cale să 
renunţ. Totuși, îmi place să știu că sunt mai deșteaptă 
decât oricare dintre ceilalţi elevi. Așa cum sunt mai 
bună decât oricine altcineva la dans. Aș putea, dacă 
aș vrea, să fiu prim-solistă într-o bună zi. 

După ce am fost la Brain Teasers, Cora și cu mine 
am mers la metrou. Nu înțeleg de ce nu am putut lua 
o mașină. O să vorbesc cu tata despre asta. Imi place 
arta, dar majoritatea celor care au pictat ceva 
interesant sunt morţi. Aș putea fi un artist faimos 
dacă aș vrea și mi s-ar expune lucrările la Muzeul 
Metropolitan. Oamenii ar plăti bani grei doar ca să 

îmi vadă lucrările. Dar cred că le-aș vinde 
colecționarilor. Nu vreau oameni care nu știu nimic și 
nu merită să stea acolo și să se holbeze la lucrările 
mele.” 


— Interesantă personalitate, remarcă Roarke. 

— Cred că a scris asta după ce a chemat-o mama ei 
acasă. Plin de „eu, eu, eu”. Mira va avea ceva de furcă cu 
asta, zise Eve și reîncepu să citească. 


„Trebuia să mă întâlnesc cu mama să luăm prânzul 
la Zoology. Este restaurantul meu favorit, și a trebuit 
să facem rezervările cu trei săptămâni înainte. Într-o 
bună zi, când voi fi faimoasă, nu o să am nevoie de 
nicio rezervare tâmpită pentru a merge oriunde. 
Oamenii vor fi mulţumiţi dacă o să mă deranjez să 
mănânc la restaurantul lor. 

După-masă, urma să mergem la salonul de 
înfrumusețare pentru un tuns și o pedichiură. 
Alesesem deja oja Carnival, cu sclipici. Apoi telefonul 
Corei a sunat - era mama care ne cerea să ne 
întoarcem acasă. Aveam planuri! Aveam rezervări, 
dar a trebuit să mă duc acasă și toată ziua a fost 
distrusă. Mama nu era nici măcar îmbrăcată când am 
ajuns acolo. Este atât de egoistă. 

De fapt, este doar vina băgăreţei de locotenent 
Dallas. Am crezut la început că este interesantă, dar 
m-am înșelat. Este doar răutăcioasă, insistentă și 
proastă. A trebuit să pun totul la punct. Din nou. 

Mai bine, de altfel. Mama mea este atât de slăbită 
și prostuţă, iar tatăl meu i-a acordat mai multă atenţie 
ei decât mie în ultima vreme. Așa că m-am ocupat de 
asta. A fost ușor, cel mai ușor lucru de până acum. 

Mama ascunde pastile în sertarul ei cu lenjerie 
intimă, ca și cum nu le-aș putea găsi! N-a fost nevoie 
decât să îi fac puţin ceai și să pun pastilele în el. Așa 

cum am făcut și cu împuţita de doamnă Versy din 
Kmley House, anul trecut. A trebuit să folosesc mai 
multe pastile la mama pentru că doamna Versy era 
bătrână și pe jumătate moartă.” 


— Doamne sfinte, murmură Roarke. 
— Da, mă întrebam dacă nu cumva mai sunt și alţii. Eve 
citi mai departe. 


„S-a băgat în pat, ca un copil. Am urmărit-o bând 
ceaiul. Asta a fost cea mai frumoasă parte. L-a băut, 
exact așa cum i-am spus, apoi am așteptat până când 
a luat-o somnul. Am lăsat flaconul gol acolo, astfel 
încât atunci când are să vină tata acasă, peste câteva 
ore, să o găsească așa. O să plâng mult. Am exersat 
asta în oglindă, sunt foarte bună. Tuturor o să le fie 
milă de mine și îmi vor da tot ce voi cere. Toată lumea 
va crede că mama mea l-a omorât pe idiotul de Foster 
și pe nesuferitul de Williams. Ce tragedie, îmi vine să 
râd. 

O să desenez acum și o să ascult niște muzică. Voi fi 
în camera mea când o să sosească tata acasă. Fata lui 
o să aștepte în camera ei, cuminte, ca mama să poată 
dormi. Să poată dormi mult de tot. 

Trebuie să mă duc să pun jurnalul în aparatul de 
reciclat. Chestia asta mă enervează și este numai vina 
locotenentului Dallas. Dar nu-i nimic. Tata o să îmi 
cumpere un nou jurnal, unul mai frumos. O să îmi 
cumpere tot ce îmi doresc și o să mă ducă oriunde o 
să vreau să merg. 

Cred că ar trebui să mergem undeva unde e cald și 
frumos, unde există o plajă frumoasă.” 


Roarke nu avu nicio reacţie timp de câteva secunde. 
— A scris toate aceste în timp ce mama ei murea în 
camera alăturată. 

— O, da. 

— Nu ar trebui să își piardă timpul mergând la cursuri 
de artă și de balet. Ar trebui să se gândească serios să 
devină un asasin plătit. Este făcută pentru asta. 

— O să mă asigur că o să aibă destul de mult timp să ia 
în considerare toate opţiunile de care dispune într-o 
instituţie de maximă securitate. 

Eve se uită din nou la jurnal, la caligrafia îngrijită și 
totuși copilărească în același timp. 

— Hai să facem o copie. Vreau ca Mira și Whitney să 
vadă asta cât mai repede posibil. Apoi vreau să citesc și 
restul. 


Totul fusese scris acolo, consemnat cu meticulozitate: 
motive, mijloace, oportunităţi, planuri, cum fuseseră duse 
la bun sfârșit. Rayleen relatase totul cu lux de amănunte. 

Dacă ar fi fost jurnalul unui criminal adult, Eve ar fi 
terminat investigația, ar fi pus răufăcătorul în lanţuri și ar 
fi încuiat bine ușa după el. Acum se întreba cum poate 
rezolva cazul când avea de-a face cu un criminal atât de 
tânăr, al cărui tată era un avocat de prestigiu. 

La șapte dimineaţa, Eve le chemă pe Mira și pe Peabody 
în biroul ei de acasă, contactându-l totodată pe comandant, 
prin Videotelefon. 

— În primul rând, trebuie să vă spun că nu cred că fata 
este nebună. 

— Ştia și știe diferenţa dintre bine și rău? Cu siguranţă, 
aprobă Mira. Crimele ei au fost planificate și executate cu 
atenţie, iar motivele ei, în fiecare caz, sunt de natură 
egoistă. Un psihiatru angajat de apărare ar pleda pentru 
nebunie tocmai având în vedere toate acestea. 

— Vei depune mărturie în favoarea acuzării? 

— Da, va trebui să o examinez, iar în acest moment, cu 
siguranţă, pot face asta. Oricum, trebuie închisă și cred că 
va fi. Nu se va opri. 

Mira trase aer în piept în timp ce studia trăsăturile 
armonioase ale fetei din fotografia de pe panoul conţinând 
coordonatele crimei aflat în biroul lui Eve. 

— Dacă nu este oprită, nu va ezita să continue. Are 
satisfacţii și își demonstrează superioritatea. La modul 
infantil, acest lucru îi aduce tot ce-și dorește, iar scopul ei 
principal este să obţină ceea ce își dorește. 

— Propria ei mamă, adăugă Peabody. A descris cum și-a 
omorât mama fără a da cel mai mic semn de ezitare sau 
regret. Nu a simţit nimic când a făcut asta. 

— Vreau să o prind pentru moartea fratelui ei. Nu e 
menţionată în jurnal. 

— El nu mai face parte din cercul ei, spuse Eve, uitându- 
se la Mira și obţinând aprobarea tacită a acesteia. Nu 
numai că ar fi fost o pierdere de timp sau de spaţiu pentru 
ea, dar nici măcar nu se mai gândește la el. Acum totul se 
învârte în jurul ei. 

— Ai zis mai devreme că o să te asiguri că vei obţine o 
confesiune de la ea. 

— O să obţin o confesiune. Straffo va fi personajul-cheie. 
Dacă va alege să o protejeze, nu va vorbi. Dacă va crede că 
voi folosi ce îmi spune, va tăcea. Trebuie să ajung la el, mai 
întâi de toate, să îl fac să cedeze. 

— Este un tată care va dori, din instinct, să își protejeze 
copilul. 

— Este un tată al cărui fiu a fost ucis și este un soț a 
cărui soţie s-ar putea să fie următoarea victimă a fiicei lor. 
Acestea sunt atuurile mele. E dificil pentru el. Va trebui să 
aleagă pentru cine luptă. 

— Dacă îi oferi aceste informaţii, o întrerupse Whitney, îi 
dai ocazia unui potenţial apărător al fetei să își 
pregătească pledoaria. Ar putea ridica un zid în jurul fiicei 
sale, greu de doborât. 

— Așa este, ar putea face asta, dar, de asemenea, ar 
putea proceda la fel dacă nu i-aș spune toate grozăviile din 
jurnal. Trebuie să știe cine este cu adevărat Rayleen. Şi 

pentru asta voi folosi un consultant civil, zise Eve, 
privindu-l pe Roarke. 
— Spune-i tot, locotenente, zise Whitney. 


Îi lua timp, iar Eve deja lupta cu nerăbdarea. Era nevoie 
de grijă, de precauţie și trebuia să lupte cu ea însăși 
pentru a nu deveni prea insistentă. Era aproape ora zece 
când se îndreptă, împreună cu Mira și cu Peabody, spre 
spital, cu mult după ce Roarke, Feeney și McNab fuseseră 
introduși în scenă. 

Când îi sună mobilul, Eve răspunse fără să stea pe 
gânduri. 

— Dallas la telefon. 

— Locotenente? Nu știu dacă mă mai ţineţi minte. Sunt 
Billy Kimball, directorul adjunct de la magazinul Kline's. 
Aţi fost pe la noi zilele trecute să vă interesaţi de un 
termos pe care îl comercializăm noi. 

— Da, îmi aduc aminte de dumneavoastră. Aveţi ceva 
pentru mine? 

— Una dintre vânzătoarele noastre angajate temporar a 
trecut pe aici aseară, aproape de ora închiderii. Am 
menţionat obiectul căutat cu gândul că poate știe ceva 
despre el. Și știa. 

— Ce știa? 

— Şi-a amintit foarte bine vânzarea aceea. Era imediat 
după sărbători. Ea a lucrat toată luna ianuarie, atunci când 
au fost reducerile. A spus că a venit o fetiță, însoţită de 
bona sa sau cel puţin așa a crezut vânzătoarea. Cum fetiţa 
voia să cumpere ceva care ar fi trebuit să fie o surpriză, a 
rugat-o pe bonă să se ducă în cealaltă parte a magazinului 
pentru puţin timp. Şi se pare că a fost un pic dificil pentru 
că bona nu prea voia... 

— Mai pe scurt, Billy. 

— Imi cer scuze. Vânzătoarea î-a promis bonei că va sta 
cu ochii pe fetiță, așa că bona s-a dus în celălalt 
departament. Fetiţa dorea un termos de genul celui de 

care aţi întrebat dumneavoastră și l-a dat la gravat. 
Vânzătoarea a ţinut-o minte pe fetiță pentru că era 
deşteaptă, fermecătoare, dar și foarte politicoasă. 
Vânzătoarea nu este sută la sută sigură asupra numelui, 
dar fetița i-a spus că este un cadou de rămas-bun pentru 
profesorul ei favorit. A plătit cu bani gheaţă. Cum era 
imediat după întâi ianuarie, a fost ușor pentru mine să 
găsesc chitanța. A cumpărat un termos exact modelul de 
care aţi întrebat dumneavoastră și a plătit comisionul 
pentru o inscripţie argintie. Vă ajută cu ceva? 

— Da. Bună treabă, Billy. O să îţi fac legătura cu 
partenerul meu. Vreau să îi dai ei numele și datele de 
contact ale vânzătoarei. Vreau ca aceasta să se uite la 
câteva fotografii, să vadă dacă o poate identifica pe fetiţă. 

— Sunt sigură că va fi bucuroasă să vă ajute. A 
menţionat că fetiţa era drăguță, cu păr blond și cârlionţat, 
cu ochi foarte frumoși, aproape mov. 

— Şi uite-așa începe să se năruise cazemata, murmură 
Eve în timp ce Peabody lua datele. A greșit în privinţa asta. 
Trebuia să cumpere repede ce avea de cumpărat, să nu îi 
dea de gândit vânzătoarei, însă a vrut să se dea mare. 

— Probabil că a scăpat deja de termosul original, spuse 
Mira. 

— Da, probabil că l-a scos din școală chiar sub nasul 
nostru. La naiba. 

— Ești un bun profesionist, zise Mira. Am și eu 
antrenament, în special când vine vorba de tulburări de 
personalitate, cu toate acestea, cred că ar fi reușit să îl 
scoată și pe sub nasul meu. 

— Gata, totul se va încheia astăzi. 


* 
Eve Îl găsi pe Straffo în camera soției sale. Acesta o privi 


cu indiferență. 
— Dacă ai venit să emiți acuzaţii, poti... 

— Cum se simte? îl întrerupse Eve. 

El își trecu mâna prin păr și apoi luă mâna Allikăi într-a 
sa. 

— Încă e în stare critică. Or să mai facă în curând câteva 
teste. Pur și simplu, nu știu. Dar nu o să îţi dau voie să Îi 
pui în cârcă cele două crime. 

Eve se opri de partea cealaltă a patului. 

— Cât de mult îţi iubești soţia? 

— Asta este cu adevărat o întrebare extrem de stupidă. 

O parte din răceala care îl caracteriza de obicei revenise 
acum în ochii și în vocea lui. 

— Chiar dacă o iubesc nespus de mult, nu trebuie să 
mint pentru ea sau să recurg la tertipuri avocăţești pentru 
a o proteja. Nu ar putea face rău nimănui. Și nu pot să 
cred că a încercat să se sinucidă, mai ales cu Rayleen 
acasă. Nu i-ar fi făcut niciodată așa ceva fiicei noastre. 
Niciodată. 

— Sunt de acord cu dumneavoastră. 

Straffo se uită lung la Eve. 

— Atunci ce înseamnă toate acestea? 

— Cât de mult ţi-ai iubit fiul? 

— Cum poţi într-un astfel de moment să răscolești 
această durere? 

— Cred că l-ai iubit foarte mult. Cu toate că nu aveţi 
poze cu el prin casă. Chiar dacă soţia ta le ţine ascunse. 

— Doare mai presus de cuvinte. Nu ai cum să înţelegi. 
Crezi că l-am uitat? Nu este vorba de cât de mult l-am 
iubit, ci de cât de mult îl iubesc. Se ridică și scoase un mic 
etui de piele din buzunarul interior al hainei. Este acesta 
un element esenţial pentru dumneata, locotenente? Uite. 
Aici. Îl ţin aici. Uită-te la feţișoara asta! 

Îi întinse o fotografie ce îl înfăţișă pe copil zâmbind. 

— Era cel mai frumos băieţel din lume. Era vesel tot 
timpul. Nu puteai să nu zâmbești atunci când erai lângă 
Trev. Indiferent cât de proastă fusese ziua ta până atunci, 
dacă petreceai cinci minute cu el, totul redevenea OK. Ziua 

în care a... ziua în care l-am pierdut a fost cea mai neagră 
zi din viața mea. Asta voiai să auzi? 

— Da. Am să îţi spun ceva care o să îţi pice foarte rău, 
Oliver. Un lucru care nu ar trebui adus în nicio discuţie, 
indiferent de interlocutor. Să nu uiţi ce simţi pentru soţia 
și fiul tău. Vreau să citești asta. 

— Ce este? 

Eve îi dădu o copie după ultimele pagini ale jurnalului lui 
Rayleen. 

— Cred că recunoști scrisul. Cred că vei şti despre cine 
este vorba. Îţi arăt asta acum din cauza ei, spuse Eve 
arătând spre Allika. Și pentru că am văzut pozele fiului tău. 
Chipul lui a rămas întipărit în mintea mea. 

Eve simţea că Trevor Straffo îi aparținea și ei într-o 
anumită măsură. La fel ca și Foster și chiar ca nenorocitul 
de Williams. 

Straffo luă paginile și aruncă un ochi peste primele 
câteva rânduri. 

— Acesta este scrisul lui Rayleen. Sunt însemnări din 
jurnalul ei. Ce... 

— Ce citeşti acum este ce a consemnat înainte să îl 
arunce, cu cutie cu tot, în aparatul de reciclat gunoiul din 
bucătărie. Uită-te la dată. Te asigur că o să vrei să citești 
tot jurnalul. 

În timp ce citea, Straffo păli, și mâinile începură să îi 
tremure. 

— Nu este posibil așa ceva. 

— Undeva, în mintea ta, știi că este. Soţia ta știa asta, și 
chiar dacă suferea și era îngrozită, a încercat să o 
protejeze pe Rayleen. Rayleen i-a făcut asta pentru a se 
proteja pe sine, pentru a arunca suspiciunile asupra 
Allikăi, pentru ca tu să îi dedici tot timpul și toată atenţia 
ta. 

— Nu. 

— Mai sunt și alte însemnări, Oliver. Detalii privind 
modul în care i-a ucis pe Foster și pe Williams. Şi o 

menţionează, de asemenea, pe o anumită doamnă Versy, 
de la Kinley House. 

— Nu. Nu. Nu ești întreagă la minte. Sau poate că eu îmi 
pierd minţile. 

Eve își spuse în gând că acum era momentul să întindă 
și mai mult coarda. Nu avea altă opţiune decât să forţeze. 

— Ce nu se află aici, pentru că jurnalul acesta se referă 
la ultimele șapte luni, este modul în care ţi-a ucis fiul. 

Straffo păli și mai tare. 

— Este o nebunie ce-mi spui. 

— Ştiaţi amândoi că Rayleen era trează de ceva vreme 
când a venit în dormitorul vostru. 

— Ea... 

— Aţi decis că a fost un accident, care părinte nu ar fi 
făcut la fel? Că s-a împiedicat. Iar ea a intrat într-un fel de 
șoc, într-un fel de fază de negare. Aţi pus deoparte tot ce 
ținea de băiat pentru că o deranja pe ea. O deranja dacă te 
vedea pe tine sau pe Allika uitându-vă la fotografii. 

— Doamne, Dumnezeule! Nu avea decât șapte ani. Doar 
nu crezi că... 

— Sunt convinsă. Uită-te la soţia ta, Oliver. Merită ce i s- 
a întâmplat? Uite-te la poza fiului tău. Merita el așa ceva? 
I-a ucis pe acești oameni fără niciun fel de remușcare. Am 
un caz foarte solid, care include și date potrivit cărora a 
achiziționat un termos gravat cu numele Craig. 

— Poftim? Ce tot spui? 

— Am un martor, continuă Eve. Vânzătoarea care a 
ajutat-o pe Rayleen și care a identificat-o deja. Cora poate 
depune mărturie că s-au oprit la acel magazin, în ziua 
respectivă, la cererea lui Rayleen. Mai am și o declarație 
din partea mătușii ei, Quella Harmon, care a afirmat că 
Rayleen s-a interesat și a și aflat cum se obţine ricina. Să 
nu îndrăznești să îmi spui că astea nu sunt probe, spuse 
Eve pe un ton dur. 

Lovește-l în continuu până când cedează, își spuse ea. Ar 
fi fost unicul mod de a-l face să clacheze. 

— A descris totul cu cuvintele ei, Oliver, continuă Eve, 
aplecându-se pentru a culege de pe jos paginile din 
jurnalul pe care Straffo le scăpase mai devreme. Cu 
propriile ei cuvinte scrie cum s-a decis să își ucidă mama, 
cum a lăsat-o pe Allika să moară și s-a dus să își 
pregătească o gustare și să asculte muzică. A făcut asta 
fără niciun fel de mustrare de conștiință. 

— Nu pot... Nu pot să cred așa ceva. 

— Deja crezi toate astea în adâncul sufletului tău. Asta 
te dă peste cap. Dar va trebui să încerci să asimilezi pentru 
că îţi voi spune ce vom face de acum înainte. Și... uită-te la 
mine Oliver. Ascultă-mă. 

Oliver o privi șocat și îndurerat. 

— Ea scria. Scria în timp ce Allika era... 

— Așa este. Allika era o piedică în calea ci, așa cum a 
fost și Trevor. S-au aflat în calea ei la un moment dat și a 
decis să îi dea la o parte. 

— Este fiica mea. Este copilul meu. Este... 

— O să fac un târg cu tine. Vom ști numai noi doi de el. 
Dacă nu pot să dovedesc că toate lucrurile pe care ţi le-am 
spus sunt adevărate, nu mă voi împotrivi să fie judecată ca 
minor, nu ca adult. 

— Are doar zece ani. Doar zece. 

— O acuz de crime multiple cu premeditare. Din punct 
de vedere legal, va fi judecată ca un adult, doar dacă nu 
propun altceva. Acesta este târgul. O să îți demonstrez că 
a adus-o pe Allika în starea asta, pe un pat de spital, 
menţinută în viaţă artificial, o să îti demonstrez că l-a 
împins pe Trevor pe scări în dimineaţa de Crăciun, că i-a 
ucis pe Foster și Williams și pe o bătrânică dintr-un azil. O 
să îţi dovedesc toate acestea, fără să există vreo urmă de 
îndoială. Dacă nu voi reuși, vei avea posibilitatea să îmi 
desființezi cazul. Asta este înţelegerea. Alege: cazi la 
învoială sau o arestez acum. 

Rayleen se afla în salonul de terapie intensivă. Când își 
făcu apariţia Eve, se opri din desenat, cu ochii în lacrimi. 

— Mami... 

Eve închise ușa după ea. 

— O cunosc pe doamna doctor care a avut grijă de ea. 
Crede că mama ta va supraviețui. 

Se îndreptă spre masa din salon. Cafeaua pe care o 
găseai în spitale era aproape la fel de infectă precum cea 
din secţiile de poliție. Eve își turnă, totuși, o ceașcă. 

— Nu prea sunt bune veștile astea pentru tine, Ray. 

— Cum? 

— Suntem doar noi două Ray. Ușa este închisă. Eve își 
scoase jacheta și se învârti pe călcâie. Nu port microfon. 
Aici este reportofonul meu. O să-l închid. Nu ţi-am citit 
drepturile. Tatăl tău c avocat și tu ești o fetiță deșteaptă și 
știi că nu pot folosi nimic din ce-mi spui. 

Eve se așeză, își întinse picioarele și bău o gură de 
cafea. Totuși, cafeaua din spitale era mai rea decât cea din 
secţiile de poliţie. 

— Am dat peste mulţi indivizi deștepţi, dar trebuie să 
recunosc că ești cea mai deșteaptă persoană pe care am 
întâlnit-o până acum. Chiar dacă mama ta își revine, nu o 
să te arate cu degetul. Trebuie să te fi enervat foarte tare 
atunci când Cora a venit înapoi și a găsit-o înainte ca 
treaba să fi fost terminată. 

— Nu vreau să vorbesc cu tine, spuse Rayleen, izbucnind 
în plâns. Ești rea. 

— Haide, fii sinceră. Eu nu te sperii. Ştii că n-am nimic 
împotriva ta. Comandantul și psihiatra cred că am 
înnebunit. Poate că am înnebunit pentru că am încercat să 
îi conving că tu ești vinovata. Ţin la cariera mea, fetiţo. Nu 
o să o arunc la coș pentru cazul acesta. Eu una am 
terminat. Ancheta va mai rămâne deschisă o perioadă, 
după care va intra în categoria cazuri nesoluţionate. Apoi 
lumea va uita de ea. Eve se aplecă în faţă. Nu o să risc 
nimic din cauza ta. Sunt pe val acum. Am rezolvat cazul 

Icove, cel cu trafic de copii. Am rezolvat multe cazuri mari 
și importante. Îmi pot permite să îl rezolv și pe acesta. 

Rayleen își ridică sfidător bărbia. 

— Poţi minţi într-un interogatoriu cu un suspect. 

— Da. Dar nu pot ţine un interogatoriu cu un minor 
suspect fără acordul unuia dintre părinţi. Așa că, în mod 
oficial, eu nici măcar nu sunt aici. 

Rayleen reîncepu să deseneze. 

— Atunci de ce ești aici? Pot să mă duc la tata chiar 
acum și să îţi provoc necazuri. 

— La naiba. Am venit aici doar să văd ce mai faci, nu are 
niciun motiv să creadă altceva. Dacă faci scandal, se va 
întreba de ce te hărțuiesc, zâmbi Eve și puse cafeaua 
oribilă deoparte. Chiar, de ce nu faci asta, Ray? Ar putea 
să înceapă să se gândească că mama ta nu ar fi putut face 
așa ceva cu tine în casă. Du-te și adu-l. Ultima dată când l- 
am văzut era lângă patul mamei tale. 

— Nu ar fi trebuit să mă lase singură. Când ea va muri... 

— Dacă. Încă nu a trecut de faza „dacă”, o ameninţă Eve 
cu degetul. Nu îţi face planuri încă. Aș putea să îi pun în 
cârcă cele două crime și să o fac să arate foarte rău, dar 
nu sunt la fel de „practică” ca tine. Imi place să închid 
cazurile, însă așa ceva s-ar consemna la dosar. Așa că... se 
va răci. 

— Renunţi pur și simplu? 

— Este ceea ce numim „să știi când să te retragi”. Câţiva 
profesori nu vor mai atrage atenţia oricum. Pot deduce 
cum ai omorât-o pe mama ta. Nu pot s-o dovedesc, dar pot 
deduce cum ai făcut-o. Ai făcut ceaiul și ai pus pastilele 
înăuntru. Și-a dat seama? 

Rayleen ridică din umeri. 

— Mama a încercat să se sinucidă, a fost un lucru 
îngrozitor. M-ar putea marca pe viaţă. Tata și cu mine va 
trebui să mergem într-o călătorie lungă, doar noi doi, 
pentru a mă putea adapta la noile condiţii. 

— Atunci de ce te-a chemat acasă? De ce te-a chemat 
acasă în loc să ia pastilele când era singură? 

— Bănuiesc că voia să își ia rămas-bun. Rayleen își ridică 
privirea și-și flutură genele. Zâmbi un pic atunci când îi 
apăru o lacrimă în colţul ochiului. M-a iubit mai mult decât 
orice pe lume, spuse ea. 

Eve observă că Ray folosea timpul trecut. Allika 
dispăruse deja, în mintea ei. 

— Da, ar putea să meargă, fu de acord Eve. Trebuie să 
fie extrem de frustrant pentru o fetiță atât de deşteaptă ca 
tine să nu le poată spune și celorlalţi de ce este în stare. 
Știu cum e să iei viaţa cuiva, am aflat asta. Sunt cu mâinile 
legate. Tu ai câștigat, iar eu am pierdut. Dar, fir-ar să fie, 
chiar sunt curioasă. 

— Vorbești foarte urât. La noi în casă nu e permis să se 
vorbească așa. 

— Mai dă-le naibii de reguli, zise Eve făcând-o pe 
Rayleen să chicotească. De ce l-ai omorât pe Foster? Și în 
acest caz aș putea deduce cum ai procedat. Ai luat ricina 
de undeva. Nu îmi dau seama de unde, dar ai luat-o și ai 
pus-o în cana aceea la purtător. 

— Se numește termos, o corectă Rayleen. 

— Corect. Ai intrat când avea ora sus și ai preparat 
băutura. Apoi i-ai cerut prietenei tale să coboare în clasă, 
mai devreme pentru ca tu să poţi termina ce aveai de 
făcut. Frumos. 

— Şi dacă ar fi așa, nu ai avea dreptate în totalitate. Nu 
știi totul. 

— Așa este, nu știu totul. De ce l-ai omorât? A încercat 
să te rănească? A încercat să te atingă? 

— Te rog. Este dezgustător ce îmi spui. 

— Nu cred că a fost vorba doar de un capriciu. Ai făcut 
mult prea multe, ai planificat totul mult prea bine ca să fie 
doar un capriciu. 

Buzele lui Rayleen tresăriră. 

— Dacă ai fi fost deşteaptă cu adevărat, ai fi aflat totul, 
zise ea pe un ton arogant. 

— Aici m-ai prins. 

— Poate. Acum doar mă prefac că vorbesc cu tine despre 
asta. Poate era idiot și rău și a făcut o greșeală de-a 
dreptul stupidă și nu a corectat-o nici măcar atunci când i- 
am dat ocazia să o facă. 

— Ce fel de greșeală? Dacă tot ne prefacem... 

— Mi-a dat un zece minus la un proiect. Eu iau mereu 
zece sau chiar zece plus. Nu trebuia să îmi dea un minus, 
doar pentru că a considerat că prezentarea mea necesita o 
cercetare mai aprofundată. Am muncit mult de tot. Eram 
cea mai bună din clasă și o notă mai mică de zece însemna 
să trec pe locul doi. 

— L-ai otrăvit pentru că ţi-a dat un zece minus la o 
prezentare? 

— l-am spus că trebuie să schimbe nota și să îmi dea 
zece, cel puţin, că nu vreau să fiu pe locul doi în clasă, la 
cât de mult am muncit. Ştii ce mi-a zis? 

— Sunt extrem de curioasă. 

— A spus că nota nu este la fel de importantă ca 
procesul de învăţare și ca experienţa. Poţi să crezi ceva 
atât de stupid? 

— Sunt uimită. 

— Şi i-a dat lui Melodie un zece, iar acum ne întrecem 
pentru primul loc în clasă. Am avut grijă și de ea. 

Totul era în jurnal, se gândi Eve, toate aceste detalii, 
însă sunau și mai rău auzindu-le din gura fetei. 

— Te-ai asigurat că a văzut ce i s-a întâmplat lui Foster? 

— Are coşmaruri, râse Rayleen. Şi a acumulat și foarte 
multe absente. E un copil. 

— Dar Williams? 

Rayleen își dădu ochii peste cap. 

— Dacă nu ai fi cu totul idioată, ai ști de ce. 

— Ca să cred că l-a ucis pe Foster, dar... 

— Este stupid ce spui. 

Rayleen se duse la automatul de cafea și începu să se 
scotocească de mărunţiș prin buzunarele pantalonilor ei 
roz. Introduse niște fise înăuntru și își luă o băutură 
carbogazoasă. 

— De ce e stupid? 

Rayleen luă un pai de pe tejghea și începu să soarbă din 
băutură. 

— Trebuia să te gândești că directoarea Mosebly i-a ucis 
pe amândoi. Pentru că făcea sex. Este dezgustător și ar 
trebui să plătească pentru asta. Oricum, era prea severă, 
așa că trebuia să o aranjez. 

— M-am gândit la ea, zise Eve. La început, am crezut că 
Williams l-a ucis pe Foster pentru a-și proteja reputaţia, 
după care Mosebly l-a ucis pe Williams pentru că a 
încercat să o șantajeze. Totuși de fiecare dată ajungeam la 
concluzia că cei doi au fost uciși de aceeași persoană. Pur 
și simplu, nu puteam face legătura între Mosebly și Foster. 
Nu se potrivea. 

— Ai fi putut să faci legătura dacă voiai. Avea termosul 
acela stupid în servieta lui urâtă și veche, pe care o ţinea 
în clasă mai tot timpul, așa că ar fi putut. Bănuiesc că nu o 
să mai arestezi pe nimeni niciodată. 

— Așa se pare. Eve sorbi din nou din cafeaua oribilă. 
Suntem ca două fete, care stau de vorbă la un suc, își zise 
ea. De unde ai luat tranchilizantul pentru Williams?A fost 
foarte bine gândită treaba cu aducerea lui la piscină. 
Aproape că nu ne-am dat seama că ai folosit ceva, 
deoarece cantitatea era mică. Timpul de reacţie nu te-a 
ajutat în cazul lui. 

— Idiotul de Williams. Chestia aia ar trebui să fie 
absorbită și să nu mai fie detectabilă după câteva ore. Am 
luat otrava de la azilul pentru bătrânii aceia urâţi, unde a 
trebuit să mă duc ca voluntar și să mă abţin să nu vomit. 
Cânt și dansez pentru ei, le citesc și le ascult poveștile 
plictisitoare. Am acces peste tot acolo, pentru că toată 
lumea mă cunoaște. Tin medicamentele încuiate, dar este 

destul de ușor să îi distragi atenţia asistentei preţ de 
câteva minute. 

Rayleen se întrerupse și se uită la arma lui Eve. 

— Ai ucis vreodată pe cineva cu aia? 

— Da. 

— Cum te-ai simţit? 

— Puternică. 

— Aha. Dar senzaţia nu durează foarte mult. Este ca 
atunci când mănânci îngheţată și descoperi dintr-odată că 
s-a golit cupa. Rayleen puse băutura deoparte și făcu 
câteva piruete. Poţi spune tuturor oamenilor de pe planetă 
ce ţi-am spus eu acum și nimeni nu te va crede. 

— Asta cam așa e. Cine m-ar crede dacă aș spune că ai 
ucis două persoane și ai încercat, poate chiar ai reușit, să 
ucizi o a treia. Pe propria mamă. La doar zece ani. 

Rayleen execută un plie grațios. 

— Şi asta nu este tot. 

— Ce ar mai fi de spus? 

— Poate o să-ţi spun, poate nu. Oamenii te-ar închide la 
nebuni dacă ai spune că eu am comis crima. 

— Nu-i nimic dacă nu vrei să vorbești. Oricum, s-a făcut 
târziu și este ziua mea liberă. Am pierdut și așa destul de 
mult timp cu chestia asta. 

Pe vârfuri, cu mâinile încununate deasupra capului, 
Rayleen se învârti în jurul lui Eve. 

— Nu o să ghicești niciodată. 

— Sunt prea bătrână pentru jocuri, fetiţo. Și la cum stau 
lucrurile, cel mai bine este să uit cât mai curând de tine. 

Bosumflată, Rayleen se opri din dans. 

— Nu poţi pleca pur și simplu. Nu am terminat ce aveam 
de spus. Eu sunt cea care te-a învins. Eu am câștigat. Nu 
știi să pierzi. 

— Dă-mă în judecată, zise Eve îndreptându-se spre ușă. 

— Am ucis prima dată când aveam doar șapte ani, zise 
Rayleen. 

Eve se opri, și se întoarse către ea. 

— Pe naiba, exclamă ea. 

— Dacă mai înjuri nu o să-ţi spun cum mi-am ucis 
frăţiorul. 

— A căzut pe scări. Am citit raportul întocmit în urma 
anchetei, însemnările, toate dosarele. 

— Şi ei erau idioţi. 

— Vrei să cred că tu ai pus la cale asta și că nimeni nu 
știe? 

— Pot face tot ceea ce vreau. L-am trezit foarte devreme. 
A trebuit să îi astup gura cu mâna când a început să râdă. 
Dar m-a ascultat, întotdeauna mă asculta. Mă iubea. 

— Sunt convinsă, spuse Eve și aproape că își pierdu 
capacitatea de a părea că ascultă oarecum interesată. 

— Nu a scos niciun sunet, așa cum i-am spus eu să facă. 
I-am zis că o să mergem jos, să vedem jucăriile și poate 
chiar și pe Moș Crăciun. El credea în Moș Crăciun. Era un 
fraier. A fost, oricum, vina lor. 

— A cui? 

— A părinţilor mei, pentru numele lui Dumnezeu. Nu ar 
fi trebuit să îl aibă de la bun început. Era tot timpul în 
calea mea, iar ei petreceau cu el foarte mult timp, timp pe 
care ar fi trebuit să îl petreacă cu mine. Eu am fost prima. 

— Tu l-ai împins pe scări? 

— A fost ușor. Rayleen execută un mic salt și reveni la 
băutura carbogazoasă. Doar o dată l-am împins și a căzut 
până jos. S-a auzit un zgomot puternic și gata. 

Bău, chicotind, iar Eve simţi cum i se strânge stomacul. 

— Totul a fost așa cum trebuia să fie. Am primit toate 
jucăriile în acel Crăciun. Tot ce a trebuit să fac a fost să 
plâng puţin atunci când tata a vrut să le dea deoparte pe 
cele pentru Trev. Le-am primit pe toate, iar acum le 
primesc mereu pe toate. 

Mai făcu o piruetă, urmată de un grand plie, o 
plecăciune adâncă și continuă: 

— Pariez că nu ai pierdut niciodată în faţa unui copil. 
Sunt mai bună decât toţi ceilalți. Mai bună decât oricine. 

Spune asta. Spune că Rayleen este mai bună și mai 
deșteaptă decât oricine altcineva. 

— Să nu ne pripim, îi sugeră Eve, auzind un ciocănit la 
ușă. 

Deschise, și Peabody îi înmână jurnalul lui Rayleen. 

— Ce avem noi aici? 

— De unde ai luat asta? Este al meu! Copilul zeflemist 
dispăruse, iar Rayleen deveni un criminal furios și sări la 
Eve. Dă-mi jurnalul. Acum! 

Eve se lăsă împinsă, chiar bruscată de Rayleen în timp 
ce ţinea jurnalul departe de mâinile fetei. 

— Ai grijă, asta se numește ultraj. Rayleen Straffo, ești 
arestată pentru... 

— Taci din gură. Mai bine ai tăcea din gură chiar acum, 
altfel o să-ţi pară rău. Acela este jurnalul meu și îl vreau 
înapoi! Tatăl meu o să te facă să plătești pentru asta. 

Eve aruncă jurnalul la Peabody, apoi o apucă pe Rayleen 
de mâini și i le întoarse la spate. Îi puse cătușele în timp ce 
fetița urla și dădea din picioare. 

— Tu ești cea care va plăti pentru tot. Aveai dreptate, 
Ray: pot minţi în timpul interogatoriilor. Eu nu aveam 
microfon, dar camera avea. 

— Nu mi-ai citit drepturile. 

— Este adevărat. Dar nu am nevoie de nimic din ceea ce 
mi-ai zis tu acolo. Am tot ce îmi trebuie, din jurnalul pe 
care l-am scos ieri din aparatul de reciclat gunoiul, de la 
vânzătoarea care ţi-a vândut termosul inscripţionat pe care 
l-ai folosit pentru a-l înlocui cu cel al lui Craig Foster, de la 
mama ta care ne-a spus, înainte să încerci tu să o ucizi, că 
știa că te treziseși mai devreme în noaptea de Crăciun. 

— Nimeni nu te va crede. Rayleen era roșie de furie, dar 
nu părea speriată. Tata o să aranjeze totul. 

— Greșești din nou. 

Eve o luă pe Rayleen de un braţ, iar Peabody de celălalt. 
Câţiva pași mai încolo se afla Straffo care se uita la fiica lui 
ca un om care trăia un adevărat coșmar. 

— Rayleen. 

— Tati! Tati! Imi fac rău. Oprește-i. 

Straffo făcu doi pași către ea. 

— Nu era decât un bebeluș. Nu era decât un băieţel. Te 
iubea atât de mult. Cum ai putut să le faci asta oamenilor 
care te-au iubit atât de mult? 

— Nu sunt decât minciuni, tati. Te mint. Sunt fetița ta 
bună. Sunt... Mami a făcut totul! Am văzut-o, tati. L-a 
împins pe Trev și apoi i-a ucis pe Foster și pe Williams. Nu 
am vrut să o pârăsc, tati. Nu am vrut ca ei să o ia de lângă 
noi. Eu... 

— Încetează! Doamne Dumnezeule, zise el acoperindu-și 
faţa cu mâinile. Peabody, Mira, domnule poliţist, luaţi-o. 
Vin și eu cât de repede pot, zise Eve. 

— O să plătești pentru asta, îi spuse Rayleen printre 
dinţi în timp ce Peabody solicita ajutorul unui agent. O să 
plătești ca și ceilalți. O să mă distrez cel mai bine atunci 
când o să te ucid pe tine. 

— Copiii răsfăţaţi nu mă sperie. Peabody, citește-i 
drepturile și aresteaz-o pentru crimă cu premeditare în trei 
cazuri și o tentativă de omor. O să adăugăm și crima 
comisă asupra lui Adele Versy atunci când vom avea mai 
multe detalii. 

— Tati! Nu îi lăsa să mă ia de lângă tine. Taţi! 

Eve se întoarse și merse spre Straffo fără să se uite 
înapoi. 

— Hai să stăm jos, Oliver. 

— Nu mai am nimic. Nu mai am nimic. Acesta este 
copilul meu. Ea... Eu am făcut-o. 

— Nu tu ai făcut-o așa. Câteodată pot apărea anomalii. 
Așa cum câteodată este posibil să revii la normal după ce 
ai făcut lucruri grave. Știu multe despre asta. 

Eve își puse mâna pe braţul lui când o văzu pe Louise 
venind spre ei. 

— Domnule Straffo. 

El o privi înspăimântat pe Louise. 

— Allika a murit? 

— Nu, este conștientă. Nu vorbește, cel puţin pentru 
moment, și nu pot să vă promit nimic deocamdată. Dar are 
nevoie de dumneavoastră. Este confuză și dezorientată, 
are nevoie de dumneavoastră. Haideţi, să vă duc la ea 
acum. 

Straffo se întoarse către Eve și o privi cu ochi disperaţi. 

— Rayleen? 

— Cât de mult îţi iubești soţia, Oliver? Cât de mult îţi 
iubești fiul? 

Plângând și dând din cap, el o lăsă pe Louise să îl 
conducă. 

Epilog 


După procesul lung și îngrozitor, Eve se întoarse pe jos 
la secţie și îl găsi pe Roarke șezând la biroul ei, lucrând la 
computerul ei. 

— Hei, astea sunt proprietatea poliţiei. 

— Hmmm. Încercam să lucrez un pic, pentru ca să 
treacă timpul mai repede, însă nu mai e nevoie. Ai avut un 
caz greu, locotenente. 

— Am avut cazuri și mai grele, așa îmi spun mereu. 
Trebuia să te duci acasă. 

— Şi eu care credeam că o să ai nevoie de mine. Se 
ridică și o îmbrăţișă. Ai nevoie de mine? 

— O, da, zise Eve suspinând. Am crezut, am sperat, că o 
să mă simt mai bine după ce voi termina cu asta. Când am 
obţinut răspunsurile, după ce le-am pus cap la cap, am 
arestat-o și a început procesul, am crezut că o să fiu 
mulțumită. Nu pot să îmi dau seama exact cum mă simt. 

— Îţi pare rău pentru Oliver și Allika Straffo, ești 
scârbită gândindu-te că un băieţel, o bătrână, un bărbat 
bun, un profesor bun, au murit din cauza unui copil egoist. 
Și îţi pare rău pentru soţia care îl va plânge. 

— Am luat legătura cu ea, cu soţia lui Foster, i-am spus 
că am rezolvat cazul și că o să trec pe la ea ca să îi explic 
ce și cum. Închise ochii. Hai, du-te acasă, îi spuse ea. 

— Nu, o să vin cu tine. 

— Cred că m-ar ajuta. A plâns în fața agentului. L-a 
impresionat chiar. Nu și pe Mira. Prima înfățișare a fost 
programată pentru mâine. Între timp, din cauza naturii 
crimelor și a faptului că părinţii nu au avut nicio obiecţie în 
sensul ăsta, a fost plasată în arest ca adult, dar ţinută 

separat de ceilalţi. Ai auzit, nu-i așa? Mă refer la tot ce s-a 
întâmplat. 

— Da, am auzit. Şi nu cred că am auzit vreodată în viaţa 
mea ceva mai înfricoșător. 

Roarke o sărută pe Eve pe păr, zicându-și că amândoi 
aveau nevoie de puţină tandreţe. 

— Nimeni nu a scos un sunet în camera cealaltă. Nu a 
făcut nimeni nicio glumă, așa cum se întâmplă de obicei la 
o operaţiune de acest gen. Nimeni nu a spus absolut nimic 
în timp ce o trăgeai de limbă, în timp ce se lăuda pentru 
ceea ce făcuse. Straffo părea o fantomă, arăta ca și cum i- 
ar fi smuls cineva inima din piept. 

Acum beneficiază de un avocat din oficiu. Tatăl ei poate 
decide dacă vrea să îi asigure alt avocat. Nu mai contează. 
Nu mă pot folosi de confesiunea ei, dar am toate celelalte 
dovezi. Şi știi ceva? O să mai obţin o dată această 
confesiune, de data asta pe reportofon. 

— Cum? 

— Speculând mândria ei. „Ray, ești cea mai bună. Nu 
numai că ești cea mai bună, dar ești unică. Vei fi faimoasă, 
singura, unica”. 

— Şi mai spui că eu te sperii din când în când, spuse el, 
sărutând-o pe o sprânceană. Tu ești unică. Și ești numai a 
mea. 

— Nu o să mă las dată peste cap de acest caz. Nuo să 
mă mai întreb cum se poate așa ceva. Există anumite 
întrebări care, pur și simplu, nu au răspuns. Pur și simplu, 
nu trebuie să te gândești la ele. 

— Allika Straffo a fost plasată sub pază. Am vorbit cu 
Louise. 

— Da, tot e ceva și o să stau de vorbă cu ea de îndată ce 
se va putea. Acum, hai să mergem acasă. Hai să bem 
șampania. Mai mult decât atât, hai să deschidem câte o 
sticlă pentru fiecare, să ne îmbătăm puţin - sau poate chiar 
mai mult - și să vedem ce se întâmplă. 

Pare un plan grozav. Roarke îi aduse haina. Am mai 
multe scenarii despre ceea ce s-ar putea întâmpla, spuse 
el. 

— Da, întotdeauna îţi trec prin cap o mulţime de idei. Îl 
luă de mână. Și ești numai al meu. 

Va veni o zi când totul va fi normal, își zise Eve, iar 
liniștea va fi însoţită de sentimentul acela de apropiere de 
care ajunsese să depindă. Toate vor veni odată, iar el va fi 
acolo, lângă ea, indiferent de ceea ce se va întâmpla între 
timp. 


Sfârșit 

